
SURA 1. SURAT AL-FAATIH'A 

1. KWA JINA LA MWENYEZI MUNGU MWINGI WA REHEMA MWENYE KUREHEMU. 

2. Sifa njema zote ni za Mwenyezi Mungu, Mola Mlezi wa viumbe vyote; 

3. Mwingi wa Rehema Mwenye Kurehemu; 

4. Mwenye Kumiliki Siku ya Malipo. 

5. Wewe tu tunakuabudu, na Wewe tu tunakuomba msaada. 

6. Tuongoe njia iliyo nyooka, 

7. Njia ya ulio waneemesha, siyo ya walio kasirikiwa, wala walio potea. 

SURA 2. SURA AL- BAQARA 



KWA JINA LA MWENYEZI MUNGU MWINGI WA REHEMA MWENYE KUREHEMU. 

1. Alif Lam Mim. 

2. Hiki ni Kitabu kisichokuwa na shaka ndani yake; ni uwongofu kwa wachamungu, 

3. Ambao huyaamini ya ghaibu na hushika Sala, na hutoa katika tuliyo wapa . 

4. Na ambao wanayaamini yaliyo teremshwa kwako, na yaliyo teremshwa kabla yako; 
na Akhera wana yakini nayo. 

5. Hao wapo juu ya uwongofu utokao kwa Mola wao Mlezi, na hao ndio walio 
f anikiwa . 

6. Hakika wale walio kufuru ni sawa kwao ukiwaonya au usiwaonye, hawaamini . 

7. Mwenyezi Mungu amepiga muhuri juu ya nyoyo zao na juu ya masikio yao, na juu 
ya macho yao pana kifuniko. Basi watapata adhabu kubwa . 

8. Na katika watu, wako wasemao: Tumemwamini Mwenyezi Mungu na Siku ya Mwisho, 
wala wao si wenye kuamini . 

9. Wanatafuta kumdanganya Mwenyezi Mungu na wale walio amini, lakini 
hawadanganyi ila nafsi zao; nao hawatambui . 

10. Nyoyoni mwao mna maradhi, na Mwenyezi Mungu amewazidishia maradhi . Basi 
watakuwa na adhabu chungu kwa sababu ya kusema kwao uwongo . 

11. Na wanapo ambiwa: Msifanye uharibifu ulimwenguni. Husema: Bali sisi ni 
watengeneza ji . 

12. Hakika wao ndio waharibifu, lakini hawatambui. 

13. Na wanapo ambiwa: Aminini kama walivyo amini watu. Husema: Tuamini kama 
walivyo amini wapumbavu? Hakika wao ndio wapumbavu, lakini hawajui tu. 

14. Na wanapo kutana na walio amini husema: Tumeamini . Na wanapo kuwa peke yao 
na mashet'ani wao husema: Hakika sisi tu pamoja nanyi . Hakika sisi tunawadhihaki 
tu. 

15. Mwenyezi Mungu atawadhihaki wao na atawawacha katika upotofu wao 
wakitangatanga ovyo . 



16. Hao ndio walio nunua upotofu kwa uwongofu; lakini biashara yao haikupata 
tija, wala hawakuwa wenye kuongoka. 

17. Mfano wao ni kama mfano wa aliye koka moto, na ulipo tanda mwangaza wake 
kote kote Mwenyezi Mungu aliiondoa nuru yao na akawawacha katika giza, hawaoni . 

18. Viziwi, mabubu, vipofu; kwa hivyo hawatarejea. 

19. Au ni kama mvua kubwa itokayo mbinguni, ina giza na radi na umeme; wakawa 
wakitia vidole vyao masikioni mwao kwa ajili ya mingurumo, kwa kuogopa kufa. Na 
Mwenyezi Mungu amewazunguka makafiri. 

20. Unakaribia umeme kunyakua macho yao . Kila ukiwatolea mwangaza huenda, na 
unapo wafanyia giza husimama. Na angelitaka Mwenyezi Mungu angeliondoa kusikia 
kwao na kuona kwao. Hakika Mwenyezi Mungu ni Muweza wa kila kitu. 

21. Enyi watu ! Muabuduni Mola wenu Mlezi aliye kuumbeni nyinyi na wale wa kabla 
yenu, ili mpate kuokoka. 

22. (Mwenyezi Mungu) ambaye amekuf anyieni hii ardhi kuwa kama tandiko, na mbingu 
kama paa, na akateremsha maji kutoka mbinguni, na kwayo akatoa matunda yawe 
riziki zenu. Basi msimfanyizie Mwenyezi Mungu washirika, na hali nyinyi mnajua. 

23 . Na ikiwa mna shaka kwa hayo tuliyo mteremshia 
mja wetu basi leteni SURA moja ya mfano wake, na 
muwaite mashahidi wenu badala ya Mwenyezi Mungu, 

ikiwa mnasema kweli . 

24. Na mkitofanya - na wala hamtofanya kamwe - basi uogopeni moto ambao kuni 
zake ni watu na mawe walio andaliwa hao wanao kanusha. 

25. Na wabashirie walio amini na wakatenda mema kwamba watapata mabustani 
yapitayo mito kati yake; kila watapo pewa matunda humo, watasema: Haya ndiyo 
kama tuliyo pewa mbele. Na wataletewa matunda yaliyo fanana; na humo watakuwa na 
wake walio takasika; na wao humo watadumu. 

26. Hakika Mwenyezi Mungu haoni haya kutoa mfano hata wa mbu na ulio wa zaidi 
yake . Ama wale walio amini hujua ya kwamba hiyo ni haki iliyo toka kwa Mola wao 
Mlezi, lakini wale walio kufuru husema: Ni nini analo kusudia Mwenyezi Mungu kwa 
mfano huu? Kwa mfano huu huwapoteza wengi na huwaongoa wengi; lakini hawapotezi 
ila wale wapotovu, 

27. Wanao vunja ahadi ya Mwenyezi Mungu baada ya kwisha ifunga, na wakayakata 
aliyo amrisha Mwenyezi Mungu kuungwa, na wakafanya uharibifu katika nchi; hao 
ndio wenye khasara. 

28. Vipi mnamkanusha Mwenyezi Mungu na hali mlikuwa wafu akakufufueni ! Kisha 
atakuf isheni, tena atakufufueni, kisha kwake mtare jeshwa? . 

29. Yeye ndiye aliye kuumbieni vyote vilivyomo katika ardhi . Tena akazielekea 
mbingu, na akazifanya mbingu saba. Naye ndiye Mjuzi wa kila kitu. 

30. Na pale Mola wako Mlezi alipo waambia Malaika: Mimi nitamweka katika ardhi 
Khalifa (mfwatizi), wakasema: Utaweka humo atakaye fanya uharibifu humo na 
kumwaga damu, hali sisi tunakutakasa kwa sifa zako na tunakutaja kwa utakatifu 
wako? Akasema: Hakika Mimi nayajua msiyo yajua. 

31. Na akamfundisha Adam majina ya vitu vyote, kisha akaviweka mbele ya Malaika, 
na akasema: Niambieni majina ya hivi ikiwa mnasema kweli. 

32. Wakasema: Subhanaka, Wewe umetakasika! Hatuna ujuzi isipokuwa kwa uliyo 
tufunza Wewe . Hakika Wewe ndiye Mjuzi Mwenye hikima. 



33. Akasema: Ewe Adam ! Waambie majina yake . Basi alipo waambia majina yake 
alisema: Sikukwambieni kwamba Mimi ninajua siri za mbinguni na za duniani, na 
ninayajua mnayo yadhihirisha na mliyo kuwa mnayaficha? 

34. Na tulipo waambia Malaika: Msujudieni Adam, wakamsujudia wote isipo kuwa 
Iblis, alikataa na akajivuna na akawa katika makafiri. 

35. Na tulisema: Ewe Adam ! Kaa wewe na mkeo katika Bustani, na kuleni humo 
maridhawa popote mpendapo, lakini msiukaribie mti huu tu; mkawa katika wale 
walio dhulumu. 

36. Lakini Shet'ani aliwatelezesha hao wawili na akawatoa katika waliyo kuwamo, 
na tukasema: Shukeni, nanyi ni maadui nyinyi kwa nyinyi . Katika ardhi yatakuwa 
makaazi yenu na starehe kwa muda . 

37. Kisha Adam akapokea maneno kwa Mola wake Mlezi, na Mola wake Mlezi 
alimkubalia toba yake; hakika Yeye ndiye Mwingi wa kukubali toba na Mwenye 
kurehemu . 

38. Tukasema: Shukeni nyote; na kama ukikufikieni uwongofu utokao kwangu, basi 
watakao fuata uwongofu wangu huo haitakuwa khofu juu yao wala hawatahuzunika . 

39. Na wenye kukufuru na kuzikanusha ishara zetu, hao ndio watakao kuwa watu wa 
Motoni, humo watadumu. 

40. Enyi Wana wa Israili! Kumbukeni neema yangu niliyo kuneemesheni, na timizeni 
ahadi yangu, na Mimi nitatimiza ahadi yenu, na niogopeni Mimi tu. 

41. Na aminini niliyo yateremsha ambayo yanasadikisha mliyo nayo, wala msiwe wa 
kwanza kuyakataa. Wala msiuze Ishara zangu kwa thamani ndogo . Na niogopeni Mimi 
tu. 

42. Wala msichanganye kweli na uwongo na mkaificha kweli nanyi mnajua. 

43. Na shikeni Sala, na toeni Zaka, na inameni pamoja na wanao inama. 

44. Je ! Mnawaamrisha watu mema na mnajisahau nafsi zenu, na hali nyinyi mnasoma 
Kitabu? Basi je, hamzingatii? 

45. Na tafuteni msaada kwa kusubiri na kwa kusali; na kwa hakika jambo hilo ni 
gumu isipokuwa kwa wanyenyekevu, 

46. Ambao wana yakini kuwa hakika watakutana na Mola wao Mlezi na ya kuwa hakika 
watarejea kwake . 

47. Enyi Wana wa Israili! Kumbukeni zile neema zangu nilizo kuneemesheni, na 
nikakuteuweni kuliko wote wengineo. 

48. Na iogopeni Siku ambayo mtu hatomfaa mtu kwa lolote, wala hayatakubaliwa 
kwake maombezi, wala hakitapokewa kikomboleo kwake; wala hawatanusuriwa . 

49. Na vile tulipo kuokoeni kwa watu wa Firauni walio kupeni adhabu mbaya, 
wakiwachinja wana wenu wa kiume na wakawawacha hai wanawake; na katika hayo 
ulikuwa ni mtihani mkubwa ulio toka kwa Mola wenu Mlezi. 

50. Na tulipo ipasua bahari kwa ajili yenu na tukakuokoeni, tukawazamisha watu 
wa Firauni, na huku mnatazama. 

51. Na tulipo muahidi Musa masiku arubaini, kisha mkachukua ndama (mkamuabudu) 
baada yake, na mkawa wenye kudhulumu. 

52. Kisha tukakusameheni baada ya hayo, ili mpate kushukuru. 

53. Na tulipo mpa Musa Kitabu na pambanuo ili mpate kuongoka. 

54. Na Musa alipo waambia watu wake : Enyi watu wangu ! Hakika nyinyi mmezidhulumu 
nafsi zenu kwa kuchukua kwenu ndama (kumuabudu) . Basi tubuni kwa Muumba wenu na 



ziueni nafsi zenu. Haya ni bora kwenu mbele ya Muumba wenu. Naye akapokea toba 
yenu. Hakika Yeye ndiye apokeaye toba na Mwenye kurehemu. 

55. Na mlipo sema: Ewe Musa! Hatutakuamini mpaka tumwone Mwenyezi Mungu 
waziwazi. Ikakunyakueni radi nanyi mnaangalia. 

56. Kisha tukakufufueni baada ya kufa kwenu, ili mpate kushukuru. 

57. Na tukakutilieni kivuli kwa mawingu na tukakuteremshieni Manna na Salwa; 
tukakwambieni : Kuleni vitu vizuri hivi tulivyo kuruzukuni . Nao hawakutudhulumu 
Sisi lakini walikuwa wana jidhulumu nafsi zao. 

58. Na tulipo sema: Ingieni mji huu, na humo mle mpendapo maridhawa, na ingieni 
katika mlango wake kwa unyenyekevu, na semeni : Tusamehe! Tutakusameheni makosa 
yenu, na tutawazidishia wema wafanyao wema . 

59.Lakini walio dhulumu waliibadili kauli isiyo kuwa waliyo ambiwa. Kwa hivyo 
tukaiteremsha juu ya wale walio dhulumu adhabu kutoka mbinguni kwa sababu ya 
walivyo kuwa wamepotoka. 

60. Na Musa alipo omba maji kwa ajili ya watu wake, tulimwambia: Lipige jiwe kwa 
fimbo yako. Mara zikatimbuka chemchem kumi na mbili; kila kabila ikajua mahali 
pake pa kunywea. Tukawaambia: Kuleni na mnywe riziki ya Mwenyezi Mungu, wala 
msiasi katika nchi mkafanya uharibifu. 

61. Na mlipo sema: Ewe Musa! Hatuwezi kuvumilia chakula cha namna moja tu, basi 
tuombee kwa Mola wako Mlezi atutolee vile vinavyo mea katika ardhi, kama mboga 
zake, na matango yake, na thom zake, na adesi zake, na vitunguu vyake . Akasema: 
Mnabadili kilicho duni kwa kilicho bora? Shukeni mjini, huko mtapata mlivyo 
viomba. Na wakapigwa na unyonge,na umasikini, na wakastahili ghadhabu ya 
Mwenyezi Mungu . Na haya ni kwa sababu walikuwa wakiyakataa maneno ya Mwenyezi 
Mungu, na wakiwauwa Manabii pasipo haki . Hayo ni kwa walivyo asi na wakapindukia 
mipaka . 

62. Hakika Walio amini, na Mayahudi na Wakristo, na Wasabai; yeyote atakaye 
muamini Mwenyezi Mungu na Siku ya Mwisho na akatenda mema basi watapata malipwa 
yao kwa Mola wao Mlezi, wala haitakuwa khofu juu yao, wala hawatahuzunika . 

63. Na tulipo chukua ahadi yenu, na tukaunyanyua mlima juu yenu (tukakwambieni) : 
Shikeni kwa nguvu haya tuliyo kupeni, na yakumbukeni yaliyomo ndani yake ili 
mpate kujilinda. 

64. Kisha mligeuka baada ya haya. Na lau kuwa si fadhila za Mwenyezi Mungu juu 
yenu na rehema zake, mngeli kuwa miongoni mwa wenye kukhasirika. 

65. Na hakika mlikwisha yajua ya wale miongoni mwenu walio ivunja Sabato, (siku 
ya mapumziko, Jumaa Mosi) na tukawaambia: Kuweni manyani wadhalilifu. 

66. Kwa hivyo tukayafanya hayo kuwa onyo kwa wale walio kuwa katika zama zao na 
walio kuja baada yao, na mawaidha kwa wachamngu. 

67. Na Musa alipo waambia watu wake : Hakika Mwenyezi Mungu anakuamrisheni 
mchinje ng'ombe. Wakasema: Je ! Unatufanyia mzaha? Akasema: Audhubil lahi ! 
Najikinga kwa Mwenyezi Mungu nisiwe miongoni mwa wajinga. 

68. Wakasema: Tuombee kwa Mola wako Mlezi atupambanulie ni ng'ombe gani? 
Akasema: Hakika Yeye anasema kwamba ng'ombe huyo si mpevu, wala si kinda, bali 
ni wa katikati baina ya hao. Basi fanyeni mnavyo amrishwa. 

69. Wakasema: Tuombee kwa Mola wako atupambanulie nini rangi yake? Akasema: Yeye 
anasema, kuwa ng'ombe huyo ni wa manjano, na rangi yake imekoza, huwapendeza 
wanao mtazama. 



70. Wakasema: Tuombee kwa Mola wako Mlezi atupambanulie ni yupi? Hakika tunaona 
ng'ombe wamefanana. Na kwa yakini, Inshaallah, Mwenyezi Mungu akipenda, 
tutaongoka . 

71. Akasema: Yeye anasema: Kuwa huyo ni ng'ombe asiye tiwa kazini kulima ardhi 
wala kumwagia maji mimea, mzima, hana baka . Wakasema: Sasa umeleta haki . Basi 
wakamchinja, na walikaribia kuwa wasifanye hayo . 

72. Na mlipo muuwa mtu, kisha mkakhitalif iana kwayo, na Mwenyezi Mungu ni mwenye 
kuyatoa hayo mliyo kuwa mkiyaficha. 

73. Tukasema: Mpigeni kwa kipande chake (huyo ng'ombe) . Ndivyo hivi Mwenyezi 
Mungu huwahuisha wafu; na anakuonyesheni Ishara zake ili mpate kufahamu. 

74. Kisha nyoyo zenu zikawa ngumu baada ya hayo, hata zikawa kama mawe au ngumu 
zaidi; kwani kuna mawe yanayo timbuka mito, na kuna mengine yanayo pasuka 
yakatoka maji ndani yake, na kuna mengine huanguka kwa sababu ya khofu ya 
Mwenyezi Mungu . Na Mwenyezi Mungu si mwenye kughafilika na mnayo yafanya. 

75. Mnatumai watakuaminini na hali baadhi yao walikuwa wakisikia maneno ya 
Mwenyezi Mungu, kisha wakayabadili baada ya kuwa wameyafahamu, na hali wanajua? 

76. Na wanapo kutana na wale walio amini husema: Tumeamini . Na wanapo kuwa peke 
yao, wao kwa wao, husema: Mnawaambia aliyo kufunulieni Mwenyezi Mungu ili wapate 
kukuhojieni mbele ya Mola wenu Mlezi? Basi hamfahamu nyinyi? 

77. Hawajui ya kwamba Mwenyezi Mungu anayajua wanayo yaficha na wanayo 
yatangaza? 

78. Na wako miongoni mwao wasio jua kusoma; hawakijui Kitabu isipo kuwa uwongo 
wanao utamani, nao hawana ila ni kudhania tu. 

79. Basi ole wao wanao andika kitabu kwa mikono yao, kisha wakasema: Hiki 
kimetoka kwa Mwenyezi Mungu, ili wachumie kwacho pato dogo . Basi ole wao kwa 
yale iliyo andika mikono yao, na ole wao kwa yale wanayo yachuma. 

80. Na walisema: Hautatugusa Moto ila kwa siku chache tu. Sema: Mmechukua ahadi 
kwa Mwenyezi Mungu? Kweli Mwenyezi Mungu hatokwenda kinyume na ahadi yake . Au 
mnamsingizia Mwenyezi Mungu mambo msiyo yajua? 

81. Naam, anaye chuma ubaya - na makosa yake yakamzunguka - hao ndio watu wa 
Motoni; humo watadumu. 

82. Na wale walio amini na wakatenda mema, hao ndio watu wa Peponi, humo 
watadumu . 

83. Na tulipo funga agano na Wana wa Israili: Hamtamuabudu yeyote ila Mwenyezi 
Mungu; na muwafanyie wema wazazi na jamaa na mayatima na masikini, na semeni na 
watu kwa wema, na shikeni Sala, na toeni Zaka. Kisha mkageuka isipo kuwa 
wachache tu katika nyinyi; na nyinyi mnapuuza. 

84. Na tulipo chukua agano lenu kuwa hamtamwaga damu zenu, wala hamtatoana 
majumbani mwenu; nanyi mkakubali nanyi mnashuhudia. 

85. Kisha nyinyi kwa nyinyi mnauwana, na mnawatoa baadhi yenu majumbani kwao, 
mkisaidiana kwa dhambi na uadui. Na wakikujieni mateka mnawakomboa, na hali 
kuwatoa mmekatazwa. Je ! Mnaamini baadhi ya Kitabu na mnakataa baadhi yake? Basi 
hana malipo mwenye kutenda hayo miongoni mwenu ila hizaya katika maisha ya 
duniani, na Siku ya Kiyama watapelekwa kwenye adhabu kali kabisa. Na Mwenyezi 
Mungu si mwenye kughafilika na yale mnayo yatenda. 

86. Hao ndio walio nunua uhai wa dunia kwa (uhai wa) Akhera; kwa hivyo 
hawatapunguziwa adhabu wala hawatanusuriwa . 



87. Na hakika tulimpa Musa Kitabu na tukafuatisha baada yake Mitume wengine . Na 
tukampa Isa, mwana wa Mariamu, hoja zilizo waziwazi, na tukamtia nguvu kwa Roho 
Takatifu. Basi kila walipo kufikieni Mitume kwa yale ambayo hayapendwi na nafsi 
zenu, mlijivuna; wengine mkawakanusha, na wengine mkawauwa . 

88. Na walisema: Nyoyo zetu zimefunikwa. Bali Mwenyezi Mungu amewalaani kwa 
kufuru zao: kwa hivyo ni kidogo tu wanayo yaamini . 

89. Na kilipo wajia Kitabu kitokacho kwa Mwenyezi Mungu kinacho thibitisha 
waliyo nayo - na wao walikuwa wakitafutia ushindi kuwashinda makafiri - yalipo 
wajia yale waliyo kuwa wakiyajua waliyakanusha . Basi laana ya Mwenyezi Mungu juu 
ya wakanushao ! 

90. Kiovu kweli walicho jiuzia nafsi zao, nacho ni kule kukataa kwao aliyo 
yateremsha Mwenyezi Mungu, kwa ajili ya kuona maya kwa kuwa Mwenyezi Mungu 
humteremshia fadhila yake amtakaye miongoni mwa waja wake . Basi wamejiletea 
wenyewe ghadhabu juu ya ghadhabu. Na makafiri watapata mateso ya kudhalilisha . 

91. Na wanapo ambiwa: Yaaminini aliyo yateremsha Mwenyezi Mungu . Wao husema: 
Tunaamini tuliyo teremshiwa sisi. Na huyakataa yasiyo kuwa hayo . Na hali ya kuwa 
hii ndiyo Haki inayo thibitisha yale waliyo nayo wao. Sema: Mbona mliwauwa 
Manabii wa Mwenyezi Mungu hapo zamani ikiwa kweli mlikuwa Waumini? 

92. Na alikufikieni Musa na hoja zilizo waziwazi, kisha mkamchukua ndama 
(kumuabudu) baada yake, na mkawa wenye kudhulumu. 

93. Na tulipo chukua ahadi yenu na tukauinua mlima juu yenu (tukakwambieni) : 
Kamateni kwa nguvu haya tuliyo kupeni na sikieni. Wakasema: Tumesikia na 
tumekataa! Na wakanyweshwa nyoyoni mwao (imani ya) ndama kwa kufuru yao . Sema: 
Ni uovu mno iliyo kuamrisheni imani yenu ikiwa ni wenye kuamini . 

94. Sema: Ikiwa nyumba ya Akhera iliyoko kwa Mwenyezi Mungu ni yenu tu bila ya 
watu wengine, basi tamanini mauti kama nyinyi mnasema kweli. 

95. Wala hawatayatamani kamwe kwa sababu ya yale yaliyo tangulizwa na mikono 
yao; na Mwenyezi Mungu ni mwenye kuwajua vyema wanao dhulumu. 

96. Na hakika utawaona ni wenye kuwashinda watu wote kwa pupa ya kuishi, na 
kuliko washirikina. Kila mmoja wao anatamani lau angeli pewa umri wa miaka elfu. 
Wala hayo ya kuzidishiwa umri hayamuondoshei adhabu; na Mwenyezi Mungu anayaona 
wanayo yatenda. 

97. Sema: Aliye kuwa ni adui wa Jibril, basi huyo ndiye aliye iteremsha Qur'ani 
moyoni mwako kwa idhini ya Mwenyezi Mungu, inayo thibitisha yaliyo kuwa kabla 
yake, na ni uwongofu na bishara njema kwa Waumini . 

98. Aliye kuwa adui wa Mwenyezi Mungu na Malaika wake na Mitume wake na Jibril 
na Mikail, basi hakika Mwenyezi Mungu ni adui wa makafiri. 

99. Hakika tumekuteremshia Ishara zilizo wazi na hapana wanao zikataa ila 
wapotovu . 

100. Je ! Ati ndio kila wanapo funga ahadi huwapo kikundi miongoni mwao 
kikaivunja? Bali wengi wao hawaamini . 

101. Na alipo wajia Mtume kutoka kwa Mwenyezi Mungu, mwenye kuthibitisha yale 
waliyo nayo, kundi moja miongoni mwa wale walio pewa Kitabu lilitupa Kitabu cha 
Mwenyezi Mungu hicho nyuma ya migongo yao kama kwamba hawajui. 

102. Na wakafuata yale waliyo zua mashet'ani kuuzulia ufalme wa Su leiman. Na 
wala Suleiman hakukufuru, bali mashet'ani ndio walio kufuru, wakiwafundisha watu 
uchawi, na yaliyo teremshwa kwa Malaika wawili, Haaruta na Maaruta katika 
Baabil. Wala hao hawakumfundisha yeyote mpaka wamwambie: Hakika sisi ni mtihani; 
basi usikufuru. Wakajifunza kwa hao wawili yale ya kumfarikisha mtu na mkewe . 



Wala hawawezi kumdhuru mtu ila kwa kutaka Mwenyezi Mungu . Na wanajifunza yatayo 
wadhuru wala hayawanuf aishi . Na hakika wanajua kwamba aliye khiari haya hatakuwa 
na fungu lolote katika Akhera. Na hakika ni kiovu mno walicho jiuzia nafsi zao 
laiti wangelijua. 

103. Na lau kuwa wangeamini na wakaogopa, bila ya shaka malipo yatokayo kwa 
Mwenyezi Mungu yange kuwa bora. Laiti wangeli kuwa wanajua! 

104. Enyi mlio amini ! Msiseme: "Raa'ina", na semeni : "Ndhurna" . Na sikieni! Na 
makafiri watapata adhabu chungu . 

105. Walio kufuru miongoni mwa watu wa Kitabu na washirikina hawapendi 
mteremshiwe kheri yoyote kutoka kwa Mola wenu Mlezi. Na Mwenyezi Mungu 
humkusudia kumpa rehema yake ampendaye . Na Mwenyezi Mungu ni mwenye fadhila 
kubwa . 

106. Ishara yoyote tunayo ifuta au tunayo isahaulisha tunailetea iliyo bora 
kuliko hiyo, au iliyo mfano wake . Hujui kwamba Mwenyezi Mungu ni Muweza wa kila 
kitu? 

107. Hujui kwamba Mwenyezi Mungu ana ufalme wa mbingu na ardhi? Nanyi hamna 
mlinzi wala msaidizi isipo kuwa Mwenyezi Mungu . 

108. Au mnataka kumwomba Mtume wenu kama alivyo ombwa Musa zamani? Na anaye 
badilisha Imani kwa ukafiri bila ya shaka huyo ameipotea njia iliyo sawa. 

109. Wengi miongoni mwa watu wa Kitabu wanatamani lau wange kurudisheni nyinyi 
muwe makafiri baada ya kuamini kwenu, kwa ajili ya uhasidi uliomo ndani ya nafsi 
zao, baada ya kwisha wapambanukia Haki. Basi sameheni na wachilieni mbali mpaka 
Mwenyezi Mungu atapo leta amri yake . Hakika Mwenyezi Mungu ni Muweza wa kila 
kitu . 

110. Na shikeni Sala na toeni Zaka; na kheri mtakazo jitangulizia nafsi zenu 
mtazikuta kwa Mwenyezi Mungu . Hakika Mwenyezi Mungu anayaona mnayo yafanya. 

111. Na walisema: Hataingia Peponi ila aliyekuwa Yahudi au Mkristo. Hayo ni 
matamanio yao. Sema: Leteni ushahidi wenu kama nyinyi ni wasema kweli. 

112. Sivyo hivyo ! Yeyote anaye elekeza uso wake kwa Mwenyezi Mungu naye ni 
mtenda mema, basi ana malipo yake kwa Mola wake Mlezi, wala haitakuwa khofu juu 
yao wala hawatahuzunika . 

113. Na Mayahudi husema: Wakristo hawana lao jambo. Na Wakristo husema: Mayahudi 
hawana lao jambo. Na ilhali wote wanasoma Kitabu hicho hicho (Biblia) . Na 
kadhaalika walisema wale wasio jua kitu mfano wa kauli yao hii. Basi Mwenyezi 
Mungu atahukumu baina yao Siku ya Kiyama katika yale waliyo kuwa 
wakikhitilaf iana . 

114. Na ni nani dhaalimu mkubwa kuliko yule anaye zuia misikiti ya Mwenyezi 
Mungu kutajwa ndani yake jina lake na akajitahidi kuiharibu? Watu hao 
haitawafalia kuingia humo ila nao wanaogopa. Duniani watapata hizaya na Akhera 
watapata adhabu kubwa . 

115. Na mashariki na magharibi ni za Mwenyezi Mungu . Basi kokote mnako elekea, 
huko Mwenyezi Mungu yupo . Hakika Mwenyezi Mungu ni mwenye wasaa na Mjuzi. 

116. Na ati wanasema: Mwenyezi Mungu ana mwana . Subhanahu ! Ametakasika na hayo . 
Bali vyote viliomo mbinguni na duniani ni vyake . Vyote vinamt'ii Yeye . 

117. Yeye ndiye Muumba wa mbingu na ardhi pasina ruwaza; na anapo taka jambo 
basi huliambia tu: Kuwa ! Nalo huwa . 

118. Na walisema wale wasio jua kitu: Mbona Mwenyezi Mungu hasemi nasi au 
zikatufikia Ishara. Kama hivyo walisema wale walio kuwa kabla yao mfano wa kauli 



yao hii. Nyoyo zao zimefanana. Hakika Sisi tumeziweka wazi Ishara kwa watu wenye 
yakini . 

119. Hakika Sisi tumekutuma kwa Haki uwe mbashiri, na mwonyaji. Na wala 
hutaulizwa juu ya watu wa Motoni. 

120. Mayahudi hawawi radhi nawe, wala Wakristo, mpaka ufuate mila yao . Sema: 
Hakika uwongofu wa Mwenyezi Mungu ndio uwongofu. Na kama ukifuata matamanio yao 
baada ya ujuzi ulio kwisha kujia, hutapata mlinzi wala msaidizi kwa Mwenyezi 
Mungu . 

121. Wale tulio wapa Kitabu, wakakisoma kama ipasavyo kusomwa, hao ndio kweli 
wanakiamini. Na wanao kikataa basi hao ndio wenye kukhasiri. 

122. Enyi Wana wa Israili! Kumbukeni neema yangu niliyo kuneemesheni, na hakika 
Mimi nikakuf adhilisheni kuliko wengineo wote. 

123. Na iogopeni siku ambayo hatamfaa mtu mwenziwe kwa lolote, wala 
hakitakubaliwa kwake kikomboleo, wala maombezi hayatamfaa, wala hawatanusuriwa . 

124. Na Mola wake Mlezi alipo mjaribu Ibrahim kwa kumpa amri fulani, naye 
akazitimiza, akamwambia: Hakika Mimi nitakufanya uwe mwongozi wa watu. Akasema: 
Je, na katika vizazi vyangu pia? Akasema: Ahadi yangu haitawafikia wenye 
kudhulumu . 

125. Na kumbukeni tulipo ifanya ile Nyumba (ya Alkaaba) iwe pahala pa 
kukusanyikia watu na pahala pa amani . Na alipo kuwa akisimama Ibrahim pafanyeni 
pawe pa kusalia. Na tuliagana na Ibrahim na Ismail: Itakaseni Nyumba yangu kwa 
ajili ya wanao izunguka kwa kut'ufu na wanao jitenga huko kwa ibada, na wanao 
inama na kusujudu. 

126. Na alipo sema Ibrahim: Ee Mola wangu Mlezi! Ufanye huu uwe mji wa amani, na 
uwaruzuku watu wake matunda, wale wanao muamini Mwenyezi Mungu na Siku ya 
Mwisho. Akasema: Na mwenye kukufuru pia nitamstarehesha kidogo, kisha 
nitamsukumiza kwenye adhabu ya Moto, napo ni pahala pabaya mno pa kurejea. 

127. Na kumbukeni Ibrahim na Ismail walipo inyanyua misingi ya ile Nyumba 
wakaomba : Ewe Mola Mlezi wetu ! Tutakabalie! Hakika Wewe ndiye Msikizi Mjuzi. 

128. Ewe Mola Mlezi wetu ! Tujaalie tuwe ni wenye kusilimu kwako, na pia miongoni 
mwa vizazi vyetu wawe umma ulio silimu kwako. Na utuonyeshe njia za ibada yetu 
na utusamehe. Bila shaka Wewe ndiye Mwenye kusamehe Mwenye kurehemu. 

129. Ewe Mola Mlezi wetu ! Waletee Mtume anaye tokana na wao, awasomee Aya zako, 
na awafundishe Kitabu na hikima na awatakase. Hakika Wewe ndiye Mwenye nguvu, 
Mwenye hikima. 

130. Na nani atajitenga na mila ya Ibrahim isipo kuwa anayeitia nafsi yake 
katika upumbavu? Na kwa yakini Sisi tulimteuwa yeye katika dunia; na hakika yeye 
katika Akhera atakuwa miongoni mwa watu wema . 

131. Na Mola wake Mlezi alipo mwambia: Silimu, Nyenyekea ! Alinena: Nimesilimu, 
nimenyenyekea kwa Mola wa walimwengu wote. 

132. Na Ibrahim akawausia wanawe, na pia Yaaqub: Enyi wanangu! Hakika Mwenyezi 
Mungu amekuteulieni Dini hii; basi msife ila nanyi mmekuwa Waislamu, 
wanyenyekevu . 

133. Je ! Mlikuwapo yalipo mfikia Yaaqub mauti, akawaambia wanawe : Mtamuabudu 
nani baada yangu? Wakasema: Tutamuabudu Mungu wako na Mungu wa baba zako, 
Ibrahim na Ismail na Is- hak, Mungu Mmoja tu, na sisi tunasilimu kwake . 

134. Hao ni watu walio kwisha pita. Watapata waliyo yachuma, nanyi mtapata 
mtakayo yachuma; wala hamtaulizwa nyinyi waliyo kuwa wakiyafanya wao . 



135. Na wakasema: Kuweni Mayahudi au Wakristo ndio mtaongoka. Sema: Bali 
tunashika mila ya Ibrahim mwongofu, wala hakuwa katika washirikina. 

136. Semeni nyinyi : Tumemuamini Mwenyezi Mungu na yale tuliyo teremshiwa sisi, 
na yaliyo teremshwa kwa Ibrahim na Ismail na Is-hak na Yaakub na wajukuu zake, 
na waliyo pewa Musa na Isa, na pia waliyo pewa Manabii wengine kutoka kwa Mola 
wao Mlezi; hatutaf autishi baina ya yeyote katika hao, na sisi tumesilimu kwake . 

137. Basi wakiamini kama mnavyo amini nyinyi, itakuwa kweli wameongoka. Na 
wakikengeuka basi wao wamo katika upinzani tu. Na Mwenyezi Mungu atakutosheni 
kukukingeni na shari yao, na Yeye ndiye Msikizi, Mjuzi. 

138. Huko ndiko kupaka rangi kwa Mwenyezi Mungu, na nani aliye mbora wa kupaka 
rangi kuliko Mwenyezi Mungu? Na sisi ni wenye kumuabudu Yeye tu. 

139. Sema: Mnahojiana nasi juu ya Mwenyezi Mungu, naye ni Mola wetu Mlezi na 
Mola wenu Mlezi, na sisi tuna vitendo vyetu na nyinyi mna vitendo vyenu? Nasi 
tunamsafia Yeye tu. 

140. Au mnasema kuwa Ibrahim na Ismail na Is-hak na Yaakub na wajukuu zao 
walikuwa Mayahudi au Wakristo? Sema: Je, nyinyi mnajua zaidi au Mwenyezi Mungu? 
Na ni nani mwenye kudhulumu zaidi kuliko yule aliye ficha ushahidi alio nao 
utokao kwa Mwenyezi Mungu? Na Mwenyezi Mungu si mwenye kughafilika na hayo 
myaf anyayo . 

141. Hao ni watu walio kwisha pita. Wao watapata waliyo yachuma, na nyinyi mt 
apata mliyo yachuma, wala hamtaulizwa nyinyi yale waliyo kuwa wakifanya wao . 

142. WAPUMBAVU miongoni mwa watu watasema: Nini kilicho wageuza kutoka kibla 
chao walicho kuwa wakikielekea? Sema: Mashariki na Magharibi ni ya Mwenyezi 
Mungu; Yeye humwongoa amtakaye kwenye njia iliyo nyooka. 

143. Na vivyo hivyo tumekuf anyeni muwe Umma wa wasitani, ili muwe mashahidi juu 
ya watu, na Mtume awe ni shahidi juu yenu. Na hatukukif anya kibla ulicho kuwa 
nacho ila tupate kumjua yule anaye mfuata Mtume na yule anaye geuka akarejea 
nyuma . Na kwa yakini hilo lilikuwa jambo gumu isipo kuwa kwa wale alio waongoa 
Mwenyezi Mungu . Na Mwenyezi Mungu hakuwa mwenye kuipoteza Imani yenu. Kwani 
Mwenyezi Mungu ni Mpole kwa watu na Mwenye kuwarehemu. 

144. Kwa yakini tukiona unavyo geuza geuza uso wako mbinguni . Basi tutakuelekeza 
kwenye Kibla ukipendacho. Basi elekeza uso wako upande wa Msikiti Mtakatifu; na 
popote mnapokuwa zielekezeni nyuso zenu upande huo; na hakika wale walio pewa 
Kitabu wanajua kwamba hiyo ni haki itokayo kwa Mola wao Mlezi. Na Mwenyezi Mungu 
si mwenye kughafilika na yale wanayo yatenda. 

145. Na hao walio pewa Kitabu, hata ukiwaletea hoja za kila namna, hawatafuata 
Kibla chako; wala wewe hutafuata kibla chao, wala baadhi yao hawatafuata kibla 
cha wengineo; na kama ukiyafuata matamanio yao baada ya kukufikia ujuzi, hakika 
hapo utakuwa miongoni mwa wenye kudhullumu. 

146. Wale tulio wapa Kitabu wanayajua haya kama wanavyo wajua watoto wao; na 
kuna kikundi katika wao huificha haki na hali wanajua. 

147. Haki inatoka kwa Mola wako Mlezi. Basi usiwe miongoni mwa wanao fanya 
shaka . 

148. Na kila mmoja anao upande anao elekea. Basi shindanieni mema . Popote mlipo 
Mwenyezi Mungu atakuleteni nyote pamoja. Hakika Mwenyezi Mungu ni Muweza wa kila 
kitu . 

149. Na popote wendako elekeza uso wako kwenye Msikiti Mtakatifu. Na hiyo ndiyo 
Haki itokayo kwa Mola wako Mlezi. Na Mwenyezi Mungu si mwenye kughafilika na 
mnayo yatenda. 



150. Na popote wendako elekeza uso wako kwenye Msikiti Mtakatifu. Na popote 
mlipo elekezeni nyuso zenu upande huo ili watu wasiwe na hoja juu yenu, 
isipokuwa wale walio dhulumu miongoni mwao . Basi msiwaogope wao, lakini 
niogopeni Mimi - na ili nikutimizieni neema yangu, na ili mpate kuongoka. 

151. Kama tulivyo mtuma Mtume kwenu anaye tokana na nyinyi, anakusomeeni Aya 
zetu na kukutakaseni na kukufundisheni Kitabu na hikima na kukufundisheni mliyo 
kuwa hamyajui. 

152. Basi nikumbukeni nitakukumbukeni, na nishukuruni wala msinikufuru. 

153. Enyi mlio amini ! Takeni msaada kwa subira na Sala. Hakika Mwenyezi Mungu yu 
pamoja na wanao subiri. 

154. Wala msiseme kuwa wale walio uwawa katika Njia ya Mwenyezi Mungu ni maiti; 
bali hao ni wahai, lakini nyinyi hamtambui. 

155. Hapana shaka tutaku jaribuni kwa chembe ya khofu, na njaa, na upungufu wa 
mali na watu na matunda. Na wabashirie wanao subiri, 

156. Wale ambao ukiwasibu msiba husema: Hakika sisi ni wa Mwenyezi Mungu, na 
kwake Yeye hakika tutarejea. 

157. Hao juu yao zitakuwa baraka zitokazo kwa Mola wao Mlezi na rehema . Nao ndio 
wenye kuongoka . 

158. Hakika vilima vya Safaa na Marwa ni katika alama za Mwenyezi Mungu . Basi 
anaye hiji kwenye Nyumba hiyo au akafanya Umra, si kosa kwake kuvizunguka. Na 
anaye jitendea mwenyewe kheri basi bila ya shaka Mwenyezi Mungu ni Mwenye 
shukrani na Mjuzi. 

159. Hakika wale wanao ficha tuliyo yateremsha -- nazo ni hoja zilizo wazi na 
uwongofu baada ya Sisi kuzibainisha kwa watu Kitabuni -- hao anawalaani Mwenyezi 
Mungu, na wanawalaani kila wenye kulaani. 

160. Ila wale walio tubu na wakatengeneza na wakabainisha, basi hao nitapokea 
toba yao, na Mimi ni Mwenye kupokea toba na Mwenye kurehemu. 

161. Hakika walio kufuru na wakafa hali ni makafiri, hao iko juu yao laana ya 
Mwenyezi Mungu na ya Malaika na ya watu wote. 

162. Watadumu humo . Hawata-punguziwa adhabu wala hawatapewa muda wa kupumzika. 

163. Na Mungu wenu ni Mungu mmoja tu, hapana mungu ila Yeye . Mwingi wa rehema, 
Mwenye kurehemu. 

164. Hakika katika kuumbwa kwa mbingu na ardhi, na kukhitalif iana usiku na 
mchana, na marikebu ambazo hupita baharini kwa viwafaavyo watu, na maji anayo 
yateremsha Mwenyezi Mungu kutoka mbinguni, na kwa hayo akaihuisha ardhi baada ya 
kufa kwake, na akaeneza humo kila aina ya wanyama; na katika mabadiliko ya pepo, 
na mawingu yanayo amrishwa kupita baina ya mbingu na ardhi, bila shaka zimo 
Ishara kwa watu wanao zingatia. 

165. Na katika watu wapo wanao chukua waungu wasio kuwa Mwenyezi Mungu . 
Wanawapenda kama kumpenda Mwenyezi Mungu . Lakini walio amini wanampenda Mwenyezi 
Mungu zaidi sana. Na laiti walio dhulumu wakajua watakapo iona adhabu kuwa nguvu 
zote ni za Mwenyezi Mungu na kuwa Mwenyezi Mungu ni mkali wa kuadhibu! 

166. Walio fuatwa watakapo wakataa wale walio wafuata, na hali ya kuwa 
wamekwisha iona adhabu; na yatakatika mafungamano yao. 

167. Na watasema wale walio fuata: Laiti tungeweza kurudi tukawakataa wao kama 
wanavyo tukataa sisi! Hivi ndivyo Mwenyezi Mungu atakavyo waonyesha vitendo vyao 
kuwa majuto yao; wala hawatakuwa wenye kutoka Motoni. 



168. Enyi watu ! Kuleni vilivyomo katika ardhi, halali na vizuri, wala msifuate 
nyayo za Shet'ani. Hakika yeye ni adui yenu aliye dhaahiri. 

169. Yeye anakuamrisheni maovu na machafu, na mumsingizie Mwenyezi Mungu mambo 
msiyo yajua. 

170. Na wanapo ambiwa: Fuateni aliyo yateremsha Mwenyezi Mungu; wao husema: Bali 
tutafuata tuliyo wakuta nayo baba zetu. Je, hata ikiwa baba zao walikuwa 
hawaelewi kitu, wala hawakuongoka? 

171. Na mfano wa walio kufuru ni kama mfano wa anaye mpigia kelele asiye sikia 
ila wito na sauti tu — ni viziwi, mabubu, vipofu, kwa hivyo hawaelewi . 

172. Enyi mlio amini ! Kuleni vizuri tulivyo kuruzukuni, na mumshukuru Mwenyezi 
Mungu, ikiwa kweli mnamuabudu Yeye tu. 

173.Yeye amekuharimishieni mzoga tu na damu na nyama ya nguruwe na kilicho 
tajiwa, katika kuchinjwa kwake, jina la asiye kuwa Mwenyezi Mungu . Lakini aliye 
fikiwa na dharura bila ya kutamani wala kupita kiasi, yeye hana dhambi . Hakika 
Mwenyezi Mungu ni Mwenye kusamehe, Mwenye kurehemu. 

174. Hakika wale wafichao aliyo yateremsha Mwenyezi Mungu katika Kitabu, 
wakanunua kwacho thamani ndogo, hao hawali matumboni mwao isipo kuwa moto, wala 
Mwenyezi Mungu hatawasemeza Siku ya Kiyama, wala hatawatakasa . Nao watapata 
adhabu chungu . 

175. Hao ndio walio nunua upotofu badala ya uwongofu, na adhabu badala ya 
maghfira. Ama wavumilivu wa Moto watu hawa ! 

176. Hayo ni kwa sababu Mwenyezi Mungu ameteremsha Kitabu kwa haki . Na wale 
walio khitilafiana katika Kitabu wamo katika upinzani ulio mbali na haki. 

177. Sio wema kuwa mnaelekeza nyuso zenu upande wa mashariki na magharibi . Bali 
wema ni wa anaye muamini Mwenyezi Mungu na Siku ya Mwisho na Malaika na Kitabu 
na Manabii, na anawapa mali, kwa kupenda kwake, jamaa na mayatima na masikini na 
wasafiri, na waombao, na katika ugombozi, na akawa anashika Sala, na akatoa 
Zaka, na wanao timiza ahadi yao wanapo ahidi, na wanao vumilia katika shida na 
dhara na wakati wa vita; hao ndio walio sadikisha, na hao ndio wajilindao. 

178.Enyi mlio amini ! Mmepewa ruhusa kulipa kisasi katika walio uwawa - muungwana 
kwa muungwana, na mtumwa kwa mtumwa, na mwanamke kwa mwanamke . Na anaye samehewa 
na ndugu yake chochote basi ashikwe kulipa kwa wema, na yeye alipe kwa ihsani . 
Huko ni kupunguziwa kuliko tokana na Mola wenu Mlezi, na ni rehema . Na atakaye 
vuka mipaka baada ya haya, basi yeye atapata adhabu chungu . 

179. Mtakuwa nao uhai mzuri katika kulipiza kisasi enyi wenye akili, ili 
msalimike . 

180. Mmeandikiwa -- mmoja wenu anapo fikwa na mauti, kama akiacha mali — afanye 
wasia kwa wazazi wake na jamaa zake kwa namna nzuri inayo pendeza. Ni waajibu 
haya kwa wachamngu. 

181. Na atakaye ubadilisha wasia baada ya kuusikia, basi dhambi yake ni juu ya 
wale watakao ubadilisha; hakika Mwenyezi Mungu ni Mwenye kusikia Mwenye kujua. 

182. Na mwenye kumkhofia muusiaji kwenda kombo au kupata dhambi akasuluhisha 
baina yao, basi hatakuwa na dhambi . Hakika Mwenyezi Mungu ni Msamehevu na Mwenye 
kurehemu . 

183. Enyi mlio amini ! Mmeandikiwa Saumu, kama waliyo andikiwa walio kuwa kabla 
yenu ili mpate kuchamngu. 

184. (Mfunge) siku maalumu za kuhisabika. Na atakaye kuwa miongoni mwenu mgonjwa 
au yumo safarini basi atimize hisabu katika siku nyengine. Na wale wasio weza, 



watoe fidiya kwa kumlisha masikini. Na atakaye fanya wema kwa kujitolea, basi ni 
bora kwake . Na mkifunga ni bora kwenu, kama mnajua. 

185. Mwezi wa Ramadhani ambao imeteremshwa humo Qur'ani kuwa ni uwongofu kwa 
watu, na hoja zilizo wazi za uwongofu na upambanuzi. Basi ataye kuwa mjini 
katika mwezi huu naafunge. Na mwenye kuwa mgonjwa au safarini, basi atimize 
hisabu katika siku nyengine . Mwenyezi Mungu anakutakieni yaliyo mepesi wala 
hakutakieni yaliyo mazito, na mtimize hiyo hisabu, na mumtukuze Mwenyezi Mungu 
kwa kuwa amekuongoeni ili mpate kushukuru. 

186. Na waja wangu watakapo kuuliza khabari zangu, waambie kuwa Mimi nipo 
karibu. Naitikia maombi ya mwombaji anapo niomba. Basi na waniitikie Mimi, na 
waniamini Mimi, ili wapate kuongoka. 

187. Mmehalalishiwa usiku wa Saumu kuingiliana na wake zenu. Wao ni vazi kwenu, 
na nyinyi ni vazi kwao . Mwenyezi Mungu anajua kwamba mlikuwa mkizikhini nafsi 
zenu. Kwa hivyo amekukubalieni toba yenu na amekusameheni . Basi sasa 
changanyikeni nao na takeni aliyo kuandikieni Mwenyezi Mungu . Na kuleni na 
kunyweni mpaka ubainike kwenu weupe wa alfajiri katika weusi wa usiku. Kisha 
timizeni Saumu mpaka usiku. Wala msichanganyike nao, na hali mnakaa Itikafu 
msikitini. Hiyo ni mipaka ya Mwenyezi Mungu, basi msiikaribie. Namna hivi 
Mwenyezi Mungu anabainisha Ishara zake kwa watu ili wapate kumcha. 

188. Wala msiliane mali zenu kwa baat'ili na kuzipeleka kwa mahakimu ili mpate 
kula sehemu ya mali ya watu kwa dhambi, na hali mnajua. 

189. Wanakuuliza khabarai ya miezi. Sema: Hiyo ni vipimo vya nyakati kwa ajili 
ya watu na Hija. Wala sio wema kuziingia nyumba kwa nyuma . Bali mwema ni mwenye 
kuchamngu. Na ingieni majumbani kupitia milangoni. Na mcheni Mwenyezi Mungu ili 
mpate kufanikiwa. 

190. Na piganeni katika Njia ya Mwenyezi Mungu na wale wanao kupigeni, wala 
msianze uadui . Kwani Mwenyezi Mungu hawapendi waanzao uadui . 

191. Na wauweni popote mwakutapo, na muwatoe popote walipo kutoeni; kwani fitina 
ni mbaya zaidi kuliko kuuwa . Wala msipigane nao kwenye Msikiti Mtakatifu mpaka 
wakupigeni huko . Wakikupigeni huko basi nanyi pia wapigeni . Na hivi ndivyo 
yalivyo malipo ya makafiri. 

192. Lakini wakiacha basi Mwenyezi Mungu ni Mwenye kusamehe Mwenye kurehemu. 

193. Na piganeni nao mpaka pasiwepo fitina, na Dini iwe ya Mwenyezi Mungu tu. Na 
kama wakiacha basi usiweko uadui ila kwa wenye kudhulumu. 

194. Mwezi mtakatifu kwa mwezi mtakatifu. Na vitu vitakatifu vimeekewa kisasi. 
Anaye kushambulieni nanyi mshambulieni, kwa kadiri alivyo kushambulieni . Na 
mcheni Mwenyezi Mungu . Na jueni kwamba Mwenyezi Mungu yu pamoja na wachamngu. 

195. Na toeni katika njia ya Mwenyezi Mungu, wala msijitie kwa mikono yenu 
katika maangamizo. Na fanyeni wema . Hakika Mwenyezi Mungu huwapenda wafanyao 
wema . 

196. Na timizeni Hija na Umra kwa ajili ya Mwenyezi Mungu . Na ikiwa 
mkizuiwa, basi (chinjeni) wanyama walio wepesi kupatikana. Wala msinyoe vichwa 
vyenu mpaka wanyama hao wafike machinjoni mwao . Na atakaye kuwa mgonjwa au ana 
vya kumuudhi kichwani mwake basi atoe fidiya kwa kufunga au kwa kutoa sadaka au 
kuchinja wanyama. Na mtakapo kuwa salama, basi mwenye ku jistarehesha kwa kufanya 
Umra kisha ndio akahiji, basi achinje mnyama aliye mwepesi kumpata. Na asiye 
pata, afunge siku tatu katika Hija na siku saba mtakapo rudi; hizi ni kumi 
kaamili. Hayo ni kwa ajili ya yule ambaye watu wake hawako karibu na Msikiti 
Mtakatifu. Na mcheni Mwenyezi Mungu, na jueni Mwenyezi Mungu ni Mkali wa 
kuadhibu . 



197. Hija ni miezi maalumu. Na anaye kusudia kufanya Hija katika miezi hiyo, 
basi asiseme maneno machafu wala asifanye vitendo vichafu wala asibishane katika 
Hija. Na kheri yoyote mnayo ifanya Mwenyezi Mungu anaijua. Na jitengezeeni 
zawadi . Na hakika bora ya zawadi ni uchamngu. Na nicheni Mimi, enyi wenye akili! 

198. Si vibaya kwenu kuitafuta fadhila ya Mola wenu Mlezi. Na mtakapo miminika 
kutoka A'rafat mtajeni Mwenyezi Mungu penye Masha'ril Haram. Na mkumbukeni kama 
alivyo kuongoeni, ijapo kuwa zamani mlikuwa miongoni mwa walio potea. 

199. Kisha miminikeni kutoka pale wanapo miminika watu, na muombeni Mwenyezi 
Mungu msamaha: hakika Mwenyezi Mungu ni Mwenye kusamehe Mwenye kurehemu. 

200. Na mkisha timiza ibada zenu basi mtajeni Mwenyezi Mungu kama mlivyo kuwa 
mkiwataja baba zenu au mtajeni zaidi. Na wapo baadhi ya watu wanao sema: Mola 
wetu Mlezi, tupe duniani ! Naye katika Akhera hana sehemu yoyote. 

201. Na katika wao wapo wanao sema: Mola wetu Mlezi, tupe duniani mema, na 
Akhera mema, na utulinde na adhabu ya Moto! 

202. Hao ndio watakao pata sehemu yao kwa sababu ya yale waliyo yachuma. Na 
Mwenyezi Mungu ni Mwepesi wa kuhisabu. 

203. Na mtajeni Mwenyezi Mungu katika zile siku zinazo hisabiwa. Lakini mwenye 
kufanya haraka katika siku mbili (akarejea) si dhambi juu yake; na mwenye 
kukawia pia si dhambi juu yake, kwa mwenye kumchamngu . Na mcheni Mwenyezi Mungu, 
na jueni kwamba nyinyi mtakusanywa kwake . 

204. Na katika watu yupo yule ambaye maneno yake kwa maisha ya kidunia 
hukufurahisha; naye humshuhudisha Mwenyezi Mungu kwa yaliyomo moyoni mwake, na 
hali yeye ndiye mkubwa wa ukhasimu. 

205. Na anapo tawala hufanya juhudi katika nchi kwa kufisidi humo na kuteketeza 
mimea na viumbe . Na Mwenyezi Mungu hapendi ufisadi. 

206. Na akiambiwa: Mwogope Mwenyezi Mungu, hupandwa na mori wa kutenda madhambi . 
Basi huyo inamtosha Jahannam. Paovu mno hapo kwa mapumziko. 

207. Na katika watu yupo ambaye huiuza nafsi yake kwa kutaka radhi za Mwenyezi 
Mungu; na Mwenyezi Mungu ni Mpole kwa waja wake . 

208. Enyi mlio amini ! Ingieni katika Uislamu kwa ukamilifu, wala msifuate nyayo 
za She'tani; hakika yeye kwenu ni adui aliye wazi. 

209. Na ikiwa mkateleza baada ya kukufikieni hoja zilizo wazi, basi jueni kuwa 
Mwenyezi Mungu ni Mwenye nguvu na Mwenye hikima. 

210. Je wanangoja mpaka Mwenyezi Mungu awajie katika vivuli vya mawingu pamoja 
na Malaika, na hukumu iwe imekwisha tolewa? Na kwa Mwenyezi Mungu ndio 
hurejeshwa mashauri yote. 

211. Waulize Wana wa Israili: Tumewapa ishara ngapi zilizo wazi? Na anaye 
zibadili neema za Mwenyezi Mungu baada ya kumfikia basi hakika Mwenyezi Mungu ni 
mkali wa kuadhibu. 

212. Walio kufuru wamepambiwa maisha ya duniani; na wanawafanyia maskhara walio 
amini . Na wenye kuchamngu watakuwa juu yao Siku ya Kiyama. Na Mwenyezi Mungu 
humruzuku amtakaye bila ya hisabu. 

213. Watu wote walikuwa ni umma mmoja. Mwenyezi Mungu akapeleka Manabii 
wabashiri na waonyaji. Na pamoja nao akateremsha Kitabu kwa Haki, ili kihukumu 
baina ya watu katika yale walio khitalif iana . Na wala hawakukhitalif iana ila 
wale walio pewa Kitabu hicho baada ya kuwafikia hoja zilizo wazi, kwa sababu ya 
uhasidi baina yao. Ndipo Mwenyezi Mungu kwa idhini yake akawaongoa walio amini 



kwendea haki katika mambo waliyo khitalif iana . Na Mwenyezi Mungu humwongoa 
amtakaye kwenye Njia Iliyo Nyooka . 

214. Mnadhani kuwa mtaingia Peponi, bila ya 

kukujieni kama yaliyo wajia wale walio pita kabla 

yenu? Iliwapata shida na madhara na wakatikiswa 

hata Mtume na walio amini pamoja naye wakasema: 

Lini nuSURA ya Mwenyezi Mungu itakuja? Jueni kuwa 

nusura ya Mwenyezi Mungu ipo karibu. 

215. Wanakuuliza watoe nini? Sema: Kheri mnayo itoa ni kwa ajili ya wazazi na 
jamaa na mayatima na masikini na wasaf iri . Na kheri yoyote mnayo ifanya Mwenyezi 
Mungu anaijua. 

216. Mmeandikiwa kupigana vita, navyo vinachusha kwenu. Lakini huenda mkachukia 
kitu nacho ni kheri kwenu. Na huenda mkapenda kitu nacho ni shari kwenu. Na 
Mwenyezi Mungu anajua na nyinyi hamjui. 

217. Wanakuuliza juu ya kupigana vita katika mwezi mtakatifu. Sema: Kupigana 
vita wakati huo ni dhambi kubwa . Lakini kuzuilia watu wasende katika Njia ya 
Mwenyezi Mungu na kumkanusha Yeye, na kuzuilia watu wasende kwenye Msikiti 
Mtakatifu na kuwatoa watu wake humo, ni makubwa zaidi mbele ya Mwenyezi Mungu . 
Na fitina ni mbaya zaidi kuliko kuuwa . Wala hawatoacha kupigana nanyi mpaka 
wakutoeni katika Dini yenu kama wakiweza. Na yeyote katika nyinyi akiacha Dini 
yake akafa naye ni kafiri, basi hao ndio ambao a'mali zao zimeharibika duniani 
na Akhera. Na hao ndio watu wa Motoni; humo watadumu. 

218. Hakika wale walio amini na wale walio hama na wakapigania Njia ya Mwenyezi 
Mungu, hao ndio wanao taraji rehema za Mwenyezi Mungu . Na Mwenyezi Mungu ni 
Mwenye kusamehe na Mwenye kurehemu. 

219. Wanakuuliza juu ya ulevi na kamari . Sema: Katika hivyo zipo dhambi kubwa na 
manufaa kwa watu. Lakini dhambi zake ni kubwa zaidi kuliko manufaa yake . Na 
wanakuuliza watoe nini? Sema: Kilicho chepesi. Namna hivi Mwenyezi Mungu 
anakubainishieni Aya zake mpate kufikiri-- 

220.--katika mambo ya dunia na mambo ya Akhera. Na wanakuuliza juu ya mayatima. 
Sema: Kuwatengenezea ndio kheri . Na mkichanganyika nao basi ni ndugu zenu; na 
Mwenyezi Mungu anamjua mharibifu na mtengeneza ji . Na Mwenyezi Mungu angeli penda 
angeli kutieni katika udhia. Hakika Mwenyezi Mungu ni Mwenye nguvu na Mwenye 
hikima . 

221. Wala msiwaoe wanawake washirikina mpaka waamini . Na mjakazi Muumini ni bora 
kuliko mshirikina hata akikupendezeni . Wala msiwaoze (binti zenu) wanaume 
washirikina mpaka waamini . Na mtumwa mwanamume Muumini ni bora kuliko mshirikina 
hata akikupendezeni . Hao wanaitia kwenye Moto, na Mwenyezi Mungu anaitia kwenye 
Pepo na maghafira kwa idhini yake . Naye huzibainisha Aya zake kwa watu ili 
wapate kukumbuka. 

222. Na wanakuuliza juu ya hedhi . Waambie, huo ni uchafu. Basi jitengeni na 
wanawake wakati wa hedhi . Wala msiwaingilie mpaka wat'ahirike. Wakisha t'ahirika 
basi waendeeni alivyo kuamrisheni Mwenyezi Mungu . Hakika Mwenyezi Mungu 
huwapenda wanao tubu na huwapenda wanao jisafisha. 

223. Wake zenu ni kama konde zenu. Basi ziendeeni konde zenu mpendavyo . Lakini 
jitangulizieni kheri nafsi zenu, na mcheni Mwenyezi Mungu, na jueni kuwa hakika 
nyinyi mtakutana naye . Na wape bishara njema Waumini . 



224. Wala msifanye jina la Mwenyezi Mungu katika viapo vyenu kuwa ni kisingizio 
cha kuacha kufanya wema na kuchamngu na kupatanisha baina ya watu. Na Mwenyezi 
Mungu ni Mwenye kusikia na Mwenye kujua. 

225. Mwenyezi Mungu hakushikeni kwa viapo vyenu vya upuuzi. Bali anakushikeni 
kwa yanayo chuma nyoyo zenu. Na Mwenyezi Mungu ni Mwenye kusamehe na Mpole. 

226. Kwa wanao apa kuwa watajitenga na wake zao, wangojee miezi mine. Wakirejea 
basi Mwenyezi Mungu hakika ni Mwenye kusamehe na Mwenye kurehemu. 

227. Na wakiazimia kuwapa talaka basi, Mwenyezi Mungu ni Mwenye kusikia na 
Mjuzi . 

228. Na wanawake walio achwa wangoje peke yao mpaka t ' ahara (au hedhi) tatu 
zipite. Wala haiwajuzii kuficha alicho umba Mwenyezi Mungu katika matumbo yao, 
ikiwa wanamuamini Mwenyezi Mungu na Siku ya Mwisho. Na waume wao wana haki ya 
kuwarejesha katika muda huo, kama wakitaka kufanya sulhu. Nao wanawake wanayo 
haki kwa Sharia kama ile haki iliyo juu yao . Na wanaume wana daraja zaidi kuliko 
wao . Na Mwenyezi Mungu ni Mwenye nguvu na Mwenye hikima. 

229.T'alaka ni mara mbili. Kisha ni kukaa kwa wema au kuachana kwa vizuri. Wala 
si halali kwenu kuchukua chochote mlicho wapa wake zenu, ila ikiwa wote wawili 
wakiogopa ya kwamba hawataweza kushikamana na mipaka ya Mwenyezi Mungu . Basi 
mkiogopa kuwa hawataweza kushikamana na mipaka ya Mwenyezi Mungu hapo itakuwa 
hapana lawama ikiwa mwanamke atajikomboa. Hii ndiyo mipaka ya Mwenyezi Mungu; 
basi msiikiuke. Na watakao ikiuka mipaka ya Mwenyezi Mungu, hao ndio madhaalimu. 

230. Na kama amempa t'alaka (ya tatu) basi si halali kwake baada ya hayo mpaka 
aolewe na mume mwengine . Na akiachwa basi hapana ubaya kwao kurejeana wakiona 
kuwa watashikamana na mipaka ya Mwenyezi Mungu . Na hii ni mipaka ya Mwenyezi 
Mungu anayo ibainisha kwa watu wanao jua. 

231. Na mtakapo wapa wanawake t'alaka, nao wakafikia kumaliza eda yao, basi 
warejeeni kwa wema au waachilieni kwa wema . Wala msiwarejee kwa kuwadhuru 
mkafanya uadui . Na atakaye fanya hivyo, amejidhulumu nafsi yake . Wala 
msizichukulie Aya za Mwenyezi Mungu kwa maskhara. Na kumbukeni neema ya Mwenyezi 
Mungu juu yenu, na aliyo kuteremshieni katika Kitabu na hikima anacho kuonyeni 
kwacho. Na mcheni Mwenyezi Mungu, na jueni kwamba hakika Mwenyezi Mungu ni Mjuzi 
wa kila kitu. 

232. Na mtakapo wapa wanawake t'alaka nao wakamaliza eda yao, basi msiwazuie 
kuolewa na waume zao endapo baina yao wamepatana kwa wema . Hayo anaonywa nayo 
yule miongoni mwenu anaye muamini Mwenyezi Mungu na Siku ya Mwisho. Hayo ni bora 
zaidi kwenu na safi kabisa. Na Mwenyezi Mungu anajua, lakini nyinyi hamjui. 

233. Na wazazi wanawake wawanyonyeshe watoto wao miaka miwili kaamili kwa anaye 
taka kutimiza kunyonyesha. Na juu ya baba yake chakula cha kina mama, na nguo 
zao kwa mujibu wa ada . Wala halazimishwi mtu ila kwa kadiri ya uwezo wake . Mama 
asitiwe taabuni kwa ajili ya mwanawe, wala baba kwa ajili ya mwanawe . Na juu ya 
mrithi mfano wa hivyo. Na kama wote wawili wakitaka kumwachisha ziwa kwa 
kuridhiana na kushauriana, basi si vibaya kwao. Na mkitaka kuwapatia watoto wenu 
mama wa kuwanyonyesha basi hapana ubaya kwenu mkitoa mlicho ahidi kwa mujibu wa 
ada . Na mcheni Mwenyezi Mungu, na jueni kwamba Mwenyezi Mungu anayaona yote 
mnayo yatenda. 

234. Na wale miongoni mwenu wanao kufa na wakaacha wake, hawa wake wangoje peke 
yao miezi mine na siku kumi . Na wanapo timiza eda yao basi hapana ubaya kwao kwa 
wanao jifanyia kwa mujibu wa ada . Na Mwenyezi Mungu anazo khabari za yote mnayo 
yatenda . 

235. Wala si vibaya kwenu katika kupeleka posa kwa ishara tu kwa wanawake 
waliomo edani au mkadhamiria katika nyoyo zenu. Mwenyezi Mungu anajua kwamba 



nyinyi mtawakumbuka . Lakini msiwaahidi kwa siri, ila mnene maneno mema . Wala 
msiazimie kufunga ndoa mpaka eda ifike mwisho wake . Na jueni kwamba Mwenyezi 
Mungu anajua yaliyomo katika nafsi zenu. Basi tahadharini naye . Na jueni kwamba 
Mwenyezi Mungu ni Mwenye kusamehe na Mpole. 

236. Hapana ubaya kwenu mkiwapa t'alaka wanawake ambao hamjawagusa au 
kuwabainishia mahari yao . Lakini wapeni cha kuwaliwaza, mwenye wasaa kadiri 
awezavyo na mwenye dhiki kadiri awezavyo - maliwaza kwa mujibu wa dasturi kuwa 
ni haki juu ya watendao mema . 

237. Na mkiwapa t'alaka kabla ya kuwagusa, na mmekwisha wawekea hayo mahari 
makhsusi, basi wapeni nusu ya mahari mlio agana, isipo kuwa ikiwa wanawake 
wenyewe wamesamehe, au mume ambaye kifungo cha ndoa ki mikononi mwake awe 
amesamehe. Na kusameheana ndiko kulio karibu zaidi na uchamngu. Wala msisahau 
fadhila baina yenu. Hakika Mwenyezi Mungu anayaona mnayo yatenda. 

238. Zilindeni Sala, na khasa Sala ya katikati, na simameni kwa ajili ya 
Mwenyezi Mungu nanyi ni wenye kuqunuti (kunyenyekea) . 

239. Ikiwa mnakhofu (Salini) na hali mnakwenda kwa miguu au mmepanda . Na mtakapo 
kuwa katika amani, basi mkumbukeni Mwenyezi Mungu kama alivyo kufunzeni yale 
mliyo kuwa hamyajui. 

240. Na wale miongoni mwenu wanao kufa na wakawacha wake, na wausie kwa ajili ya 
wake zao kupata matumizi kwa mwaka mmoja bila ya kuwatoa nyumba . Na wanawake 
wenyewe wakiondoka, basi hapana ubaya kwenu kwa waliyo jifanyia wenyewe kwa 
mujibu wa Sharia. Na Mwenyezi Mungu ni Mwenye nguvu na Mwenye hikima. 

241. Na wanawake walio achwa wapewe cha kuwaliwaza kwa mujibu wa Sharia. Haya ni 
waajibu kwa wachamngu. 

242. Namna hivi anakubainishieni Mwenyezi Mungu Aya zake ili mpate kufahamu. 

243. Hukuwaona wale walio toka majumbani kwao kwa maelfu kwa kuogopa mauti? 
Mwenyezi Mungu akawaambia: Kuf eni ! Kisha akwahauisha. Hakika Mwenyezi Mungu ni 
Mwenye fadhila juu ya watu, lakini wengi wa watu hawashukuru. 

244. Na piganeni katika Njia ya Mwenyezi Mungu, na jueni kwamba Mwenyezi Mungu 
ni Msikizi na Mjuzi. 

245. Ni nani atakaye mkopesha Mwenyezi Mungu mkopo mwema ili amzidishie mzidisho 
mwingi, na Mwenyezi Mungu hukunja na hukunjua. Na Kwake Yeye mtarejea. 

246. Hukuwaona watukufu katika Wana wa Israili baada ya Musa, walipo mwambia 
Nabii wao: Tuwekee mfalme ili tupigane katika Njia ya Mwenyezi Mungu? Akasema: 
Je, haielekei ikiwa mtaandikiwa vita kuwa msipigane? Wakasema: Itakuwaje 
tusipigane katika Njia ya Mwenyezi Mungu, na hali tumetolewa majumbani kwetu na 
watoto wetu? Lakini walipo andikiwa kupigana waligeuka, isipo kuwa wachache 
miongoni mwao. Na Mwenyezi Mungu anawajua madhaalimu. 

247. Na Nabii wao akawaambia: Mwenyezi Mungu amekuteulieni Taluti (Sauli) kuwa 
ni mfalme. Wakasema: vipi atakuwa na ufalme juu yetu, na hali sisi tuna haki 
zaidi kupata ufalme kuliko yeye, naye hakupewa wasaa wa mali? Akasema: Mwenyezi 
Mungu amemteua yeye juu yenu na amemzidishia ukunjufu wa ilimu na kiwiliwili. Na 
Mwenyezi Mungu humpa ufalme wake amtakaye. Na Mwenyezi Mungu ni Mwenye wasaa na 
Mjuzi . 

248. Na Nabii wao akawaambia: Alama ya ufalme wake ni kukuleteeni lile sanduku 
ambalo mna ndani yake kituliza nyoyo zenu, kitokacho kwa Mola wenu Mlezi, na mna 
mabaki ya waliyo yaacha kina Musa na kina Harun, wanalichukua Malaika. Bila 
shaka katika hayo zimo dalili kwenu ikiwa nyinyi mnaamini . 



249. Basi Taluti alipo ondoka na majeshi alisema: Mwenyezi Mungu ataku jaribuni 
kwa mto. Atakaye kunywa humo si pamoja nami, na asiye kunywa atakuwa pamoja 
nami : ila atakaye teka kiasi ya kitanga cha mkono wake . Lakini walikunywa humo 
isipo kuwa wachache tu miongoni mwao . Alipo vuka mto yeye na wale walio amini 
pamoja naye, walisema: Leo hatumwezi Jaluti (Goliati) na majeshi yake . Wakasema 
wale wenye yakini ya kukutana na Mwenyezi Mungu : Makundi mangapi madogo 
yameshinda makundi makubwa kwa idhini ya Mwenyezi Mungu . Na Mwenyezi Mungu yu 
pamoja na wenye kusubiri. 

250, Na walipo toka kupambana na Jaluti na majeshi yake walisema: Mola wetu 
Mlezi! Tumiminie subira, na isimamishe imara miguu yetu, na utusaidie tuwashinde 
watu Makafiri-- 

251. — Kwa idhini ya Mwenyezi Mungu waliwatimua, na Daudi akamuuwa Jaluti, na 
Mwenyezi Mungu akampa Daudi ufalme na hikima, na akamfundisha aliyo yapenda. Na 
lau kuwa Mwenyezi Mungu hawapambanishi watu kwa watu basi dunia ingeli haribika. 
Lakini Mwenyezi Mungu ni Mwenye fadhila juu ya walimwengu wote. 

252. Hizi ni Aya za Mwenyezi Mungu tunakusomea kwa haki . Na hakika wewe ni 
miongoni mwa Mitume . 

253. MITUME hao tumewatukuza baadhi yao juu ya wengineo. Katika wao wapo ambao 
Mwenyezi Mungu alisema nao, na wengine akawapandisha vyeo. Na tukampa Isa mwana 
wa Mariyam hoja zilizo wazi, na tukamtia nguvu kwa Roho Takatifu. Na lau kuwa 
Mwenyezi Mungu alipenda wasingeli pigana walio kuwa baada yao baada ya kuwajia 
hoja zilizo wazi. Lakini walikhitalif iana . Basi wapo kati yao walio amini, na 
wengine kati yao walio kufuru. Na lau kuwa Mwenyezi Mungu alipenda wasingeli 
pigana. Lakini Mwenyezi Mungu hutenda atakavyo. 

254. Enyi mlio amini ! Toeni katika tulivyo kupeni kabla haijafika Siku ambayo 
hapatakuwapo biashara, wala urafiki, wala uombezi. Na makafiri ndio madhaalimu. 

255. Mwenyezi Mungu - hapana mungu ila Yeye Aliye hai, Msimamia mambo yote 
milele. Hashikwi na usingizi wala kulala. Ni vyake pekee vyote viliomo mbinguni 
na duniani. Ni nani huyo awezaye kuombea mbele yake bila ya idhini yake? 
Anayajua yaliyo mbele yao na yaliyo nyuma yao; wala wao hawajui chochote katika 
vilio katika ujuzi wake, ila kwa atakalo mwenyewe . Enzi yake imetanda mbinguni 
na duniani; na wala haemewi na kuvilinda hivyo. Na Yeye ndiye aliye juu, na 
ndiye Mkuu . 

256. Hapana kulazimisha katika Dini. Kwani Uwongofu umekwisha pambanuka na 
upotofu. Basi anaye mkataa Shet'ani na akamuamini Mwenyezi Mungu bila ya shaka 
amekamata kishikio madhubuti, kisicho vunjika. Na Mwenyezi Mungu ni Mwenye 
kusikia, Mwenye kujua. 

257. Mwenyezi Mungu ni Mlinzi wa walio amini . Huwatoa gizani na kuwaingiza 
mwangazani . Lakini walio kufuru, walinzi wao ni Mashet'ani. Huwatoa kwenye 
mwangaza na kuwaingiza gizani. Hao ndio watu wa Motoni, na humo watadumu. 

258. Hukumwona yule aliye hojiana na Ibrahim juu ya Mola wake Mlezi kwa sababu 
Mwenyezi Mungu alimpa ufalme? Ibrahim alipo sema: Mola wangu ni yule ambaye 
huhuisha na kufisha. Yeye akasema: Mimi pia nahuisha na kufisha. Ibrahim 
akasema: Mwenyezi Mungu hulichomozesha jua mashariki, basi wewe lichomozeshe 
magharibi. Akafedheheka yule aliye kufuru; na Mwenyezi Mungu hawaongoi watu 
madhaalimu . 

259. Au kama yule aliye pita karibu na mji ulio kwisha kuwa magofu tu, akasema: 
Ataufufuaje Mwenyezi Mungu mji huu baada ya kufa kwake? Basi Mwenyezi Mungu 
alimfisha yeye muda wa miaka mia. Kisha akamfufua. Akamuuliza: Je umekaa muda 
gani? Akajibu: Labda nimekaa siku moja au sehemu ya siku. Akamwambia: Bali 
umekaa miaka mia wewe . Hebu angalia chakula chako na vinywaji vyako, 



havikuharibika . Na muangalie punda wako. Na ili tukufanye uwe ni Ishara kwa watu 
iangalie hii mifupa yake jinsi tunavyo inyanyua kisha tunaivisha nyama . Basi 
yalipo mbainikia alinena: Najua kwamba Mwenyezi Mungu ni Mwenye uweza juu ya 
kila kitu. 

260. Na alipo sema Ibrahim: Mola wangu Mlezi! Nionyeshe vipi unavyo fufua wafu. 
Mwenyezi Mungu akasema: Kwani huamini? Akasema: Hasha! Lakini ili moyo wangu 
utue . Akamwambia: Twaa ndege wane na uwazoeshe kwako, kisha uweke juu ya kila 
kilima sehemu, kisha wete, watakujia mbio. Na ujue kwamba hakika Mwenyezi Mungu 
ni Mtukufu Mwenye nguvu, na Mwenye hikima. 

261. Mfano wa wanao tumia mali zao katika Njia ya Mwenyezi Mungu ni kama mfano 
wa punje moja iliyo chipuza mashuke saba. Katika kila shuke zimo punje mia. Na 
Mwenyezi Mungu humzidishia amtakaye, na Mwenyezi Mungu ni Mwenye wasaa na Mwenye 
ku jua . 

262. Wanao toa mali zao kwa Njia ya Mwenyezi Mungu, kisha hawafuatishii 
masimbulizi wala udhia kwa walicho toa, wana ujira wao kwa Mola wao Mlezi, wala 
haitakuwa khofu juu yao wala hawatahuzunika . 

263. Kauli njema na usamehevu ni bora kuliko sadaka inayo fuatiliwa na maudhi . 
Na Mwenyezi Mungu ndiye Mwenye kujitosha na Mpole. 

264. Enyi mlio amini ! Msiharibu sadaka zenu kwa masimbulizi na maudhi, kama 
anaye toa mali yake kwa kuwaonyesha watu, wala hamuamini Mwenyezi Mungu wala 
Siku ya Mwisho. Basi mfano wake ni kama mfano wa jabali ambalo juu yake pana 
udongo, kisha likapigwa na mvua kubwa, ikaliacha tupu. Basi hawatakuwa na uweza 
wowote kwa walivyo chuma . Na Mwenyezi Mungu hawaongoi watu makafiri. 

265. Na mfano wa wale wanao toa mali zao kwa kuitafuta radhi ya Mwenyezi Mungu 
na kuzipa nguvu roho zao ni kama mfano wa bustani iliyo mahali pa juu, ikaifikia 
mvua kubwa na ikaleta mazao yake mardufu; na hata kama haifikiwi na mvua kubwa 
basi manyunyu hutosha. Na Mwenyezi Mungu anayaona mnayo yatenda. 

266. Je ! Yupo mmoja wenu anaye penda kuwa na kitalu cha mitende na mizabibu 
ipitayo mito kati yake, naye humo hupata mazao ya kila namna, na uzee ukamfikia 
naye hali ana watoto wanyonge, kikapigwa na kimbunga chenye moto, kikaungua? 
Hivi ndivyo Mwenyezi Mungu anavyo kubainishieni Ishara ili mpate kufikiri. 

267. Enyi mlio amini ! Toeni katika vile vizuri mlivyo vichuma, na katika vile 
tulivyo kutoleeni katika ardhi. Wala msikusudie kutoa vilivyo vibaya, hali 
nyinyi wenyewe msinge vipokea ila ingekuwa mmefumba macho. Na jueni kwamba 
Mwenyezi Mungu ni Mwenye kujitosha na Msifiwa. 

268. Shet'ani anakutieni khofu ya ufakiri na anakuamrisheni mambo machafu. Na 
Mwenyezi Mungu anakuahidini msamaha na fadhila zitokazo kwake . Na Mwenyezi Mungu 
ni Mwenye wasaa, Mwenye kujua. 

269. Yeye humpa hikima amtakaye; na aliye pewa hikima bila ya shaka amepewa 
kheri nyingi . Na hawakumbuki ila wenye akili. 

270. Na chochote mnacho toa au nadhiri mnazo weka basi hakika Mwenyezi Mungu 
anajua. Na walio dhulumu hawana wa kuwanusuru. 

271. Mkizidhihirisha sadaka ni vizuri; na mkizificha mkawapa mafakiri kwa siri 
basi hivyo ni kheri kwenu, na yatakuondoleeni baadhi ya maovu yenu. Na Mwenyezi 
Mungu anazo khabari za mnayo yatenda. 

272. Si juu yako wewe kuwaongoa, lakini Mwenyezi Mungu humwongoa amtakaye. Na 
kheri yoyote mnayo toa ni kwa nafsi zenu. Wala msitoe ila kwa kutafuta wajihi wa 
Mwenyezi Mungu . Na kheri yoyote mtakayo toa mtalipwa kwa ukamilifu, wala 
hamtadhulumiwa . 



273. Nawapewe mafakiri walio zuilika katika njia za Mwenyezi Mungu, wasio weza 
kusafiri katika nchi kutafuta riziki. Asiye wajua hali zao huwadhania kuwa ni 
matajiri kwa sababu ya kujizuia kwao. Utawatambua kwa alama zao; 

hawang ' ang ' analii watu kwa kuwaomba . Na kheri yoyote mnayo toa, basi kwa yakini 
Mwenyezi Mungu anaijua. 

274. Wale wanao toa mali zao usiku na mchana, kwa siri na dhaahiri, wana ujira 
wao kwa Mola wao Mlezi; wala haitakuwa khofu juu yao, wala hawatahuzunika . 

275. Wale walao riba hawasimami ila kama anavyo simama aliye zugwa na Shet ' ani 
kwa kumgusa. Hayo ni kwa kuwa wamesema: Biashara ni kama riba. Lakini Mwenyezi 
Mungu ameihalalisha biashara na ameiharimisha riba. Basi aliye fikiwa na 
mawaidha kutoka kwa Mola wake Mlezi, kisha akajizuia, basi yake ni yaliyo kwisha 
pita, na mambo yake yako kwa Mwenyezi Mungu . Na wenye kurudia basi hao ndio watu 
wa Motoni, humo watadumu. 

276. Mwenyezi Mungu huiondolea baraka riba, na huzibariki sadaka. Na Mwenyezi 
Mungu hampendi kila mwenye kukanya na afanyae dhambi . 

277. Hakika wale walio amini na wakatenda mema na wakashika Sala na wakatoa 
Zaka, wao watapata ujira wao kwa Mola wao Mlezi, wala haitakuwa khofu juu yao, 
wala hawatahuzunika . 

278. Enyi mlio amini ! Mcheni Mwenyezi Mungu, na acheni riba zilizo bakia, ikiwa 
nyinyi ni Waumini . 

279. Basi mkitofanya jitangazieni vita na Mwenyezi Mungu na Mtume wake . Na 
mkitubu, basi haki yenu ni rasilmali zenu. Msidhulumu wala msidhulumiwe . 

280. Na akiwa (mdaiwa) ana shida, basi (mdai) angoje mpaka afarijike. Na 
mkiifanya deni kuwa ni sadaka, basi ni bora kwenu, ikiwa mnajua. 

281. Na iogopeni Siku ambayo mtarudishwa kwa Mwenyezi Mungu, kisha kila nafsi 
italipwa ilicho chuma . Nao hawatadhulumiwa . 

282. Enyi mlio amini ! Mnapo kopeshana deni kwa muda ulio wekwa, basi andikeni . 
Na mwandishi aandike baina yenu kwa uadilifu, wala mwandishi asikatae kuandika. 
Aandike kama alivyo mfunza Mwenyezi Mungu . Na mwenye deni juu yake aandikishe; 
naye amche Mwenyezi Mungu, Mola wake Mlezi. Wala asipunguze chochote ndani yake . 
Na akiwa mwenye kudaiwa ni mtu aliye pumbaa au mnyonge au hawezi kuandikisha 
mwenyewe, basi aandikishe mlinzi wake kwa uadilifu. Na mshuhudishe mashahidi 
wawili katika wanaume wenu. Ikiwa hapana wanaume wawili, basi mwanamume mmoja na 
wanawake wawili katika mnao waridhia kuwa mashahidi. Ili ikiwa mmoja wao 
akipotea, mmoja wao amkumbushe mwengine . Na mashahidi wasikatae waitwapo . Wala 
msipuuze kuliandika deni likiwa dogo au kubwa mpaka muda wake . Hayo ndiyo haki 
zaidi mbele ya Mwenyezi Mungu, na ndiyo sawa zaidi kwa ushahidi, na vyema zaidi 
ili msiwe na shaka. Ila ikiwa ni biashara ya mkono-kwa-mkono baina yenu, basi 
hapo si vibaya kwenu msipo iandika. Lakini mnapo uziana wekeni mashahidi . Wala 
asitiwe matatani mwandishi wala shahidi. Na mkifanya hivyo basi hakika hilo ni 
kosa kwenu. Na mcheni Mwenyezi Mungu . Na Mwenyezi Mungu ni Mjuzi wa kila kitu. 

283. Na mkiwa safarini na hamkupata mwandishi, yatosha kukabidhiwa rahani . Na 
mmoja wenu akimwekea amana mwenziwe basi aliye aminiwa airudishe amana ya 
mwenzake, na amche Mwenyezi Mungu, Mola wake Mlezi. Wala msifiche ushahidi . Na 
atakaye ficha basi hakika moyo wake ni wenye kutenda dhambi . Na Mwenyezi Mungu 
ni Mjuzi wa mnayo yatenda. 

284. Viliomo mbinguni na viliomo duniani ni vya Mwenyezi Mungu . Na mkidhihirisha 
yaliyomo katika nafsi zenu au mkayaficha, Mwenyezi Mungu atakuhisabuni kwayo . 
Kisha amsamehe amtakaye na amuadhibu amtakaye. Na Mwenyezi Mungu ni Mwenye uweza 
juu ya kila kitu. 



285. Mtume ameamini yaliyo teremshwa kwake kutoka kwa Mola Mlezi wake, na 
Waumini vile vile. Wote wamemuamini Mwenyezi Mungu, na Malaika wake, na Vitabu 
vyake na Mitume wake . Hatutaf autishi baina ya yeyote katika Mitume wake, na 

(Waumini) husema: Tumesikia na tumet'ii. Tunakutaka maghfira Mola Mlezi wetu! Na 
marejeo ni kwako . 

286. Mwenyezi Mungu haikalifishi nafsi yoyote ila kwa kadiri ya iwezavyho. Faida 
ya iliyo yachuma ni yake, na khasara ya iliyo yachuma ni juu yake pia. 

(Ombeni : ) Mola wetu Mlezi! Usituchukulie tukisahau au tukikosea. Mola wetu Mlezi! 
Usitubebeshe mzigo kama ulio wabebesha wale walio kuwa kabla yetu. Mola wetu 
Mlezi Usitutwike tusiyo yaweza, na utusamehe, na utughufirie, na uturehemu. Wewe 
ndiye Mlinzi wetu. Basi tupe ushindi tuwashinde kaumu ya makafiri. 



SURA 3. SURAT AL I'MRAN 



KWA JINA LA MWENYEZI MUNGU MWINGI WA REHEMA MWENYE KUREHEMU 

1 . Alif Laam Miim. 

2. Mwenyezi Mungu, hakuna mungu ila Yeye Aliye Hai, Msimamizi wa yote milele. 

3. Amekuteremshia Kitabu kwa haki, kinacho sadikisha yaliyo kuwa kabla yake . Na 
aliteremsha Taurati na Injili 

4. Kabla yake, ziwe uwongofu kwa watu. Na akateremsha Furqani (Upambanuo) . 
Hakika walio zikanusha Ishara za Mwenyezi Mungu watakuwa na adhabu kali. Na 
Mwenyezi Mungu ni Mwenye nguvu na Mwenye kulipa. 

5. Hakika Mwenyezi Mungu hakifichiki chochote kwake, duniani wala mbinguni . 

6. Yeye ndiye anaye kuundeni ndani ya matumbo ya wazazi kwa namna apendayo . 
Hapana mungu ila Yeye, Mwenye nguvu na Mwenye hikima. 

7.Yeye ndiye aliye kuteremshia Kitabu hichi. Ndani yake zimo Aya muhkam, zenye 
maana wazi. Hizo ndizo msingi wa Kitabu hichi. Na ziko nyengine za mifano. Ama 
wale ambao nyoyoni mwao umo upotovu wanafuata zile za mifano kwa kutafuta fitna, 
na kutafuta maana yake; na wala hapana ajuaye maana yake ila Mwenyezi Mungu . Na 
wale wenye msingi madhubuti katika ilimu husema: Sisi tumeziamini, zote zimetoka 
kwa Mola wetu Mlezi. Lakini hawakumbuki hayo isipo kuwa wenye akili. 

8. (Na hao husema) : Mola wetu Mlezi! Usizipotoe nyoyo zetu baada ya kwisha 
tuongoa, na utupe rehema itokayo kwako. Hakika Wewe ndiye Mpaji. 

9. Mola wetu Mlezi! Wewe ndiye Mkusanyaji wa watu kwa Siku isiyo na shaka ndani 
yake . Hakika Mwenyezi Mungu havunji miadi yake . 

10. Kwa hakika wale walio kufuru hazitowafaa kitu kwa Mwenyezi Mungu mali zao, 
wala watoto wao; nao hao ndio kuni za Motoni- 

11. - Kama yaliyo wapata watu wa Firauni na wale walio kuwa kabla yao . 
Walikanusha Ishara zetu, basi Mwenyezi Mungu aliwashika kwa madhambi yao; na 
Mwenyezi Mungu ni Mkali wa kuadhibu. 

12. Waambie walio kufuru: Karibuni mtashindwa na mtakusanywa, mtiwe kwenye 
Jahannam; nako huko ni makao mabaya kabisa. 

13 . Hakika ilikuwa ni Ishara kwenu katika yale 

majeshi mawili yalipo pambana. Jeshi moja 

likipigana katika Njia ya Mwenyezi Mungu, na 



jingine kafiri likiwaona zaidi kuliko wao mara 

mbili, kwa kuona kwa macho. Na Mwenyezi Mungu 

humuunga mkono amtakaye kwa nuSURA yake . Hakika 

katika hayo yapo mazingatio kwa wenye macho . 

14. Watu wamepambiwa kupenda matamanio ya wanawake, na wana, na mirundi ya 
dhahabu na fedha, na farasi asili, na mifugo, na mashamba. Hayo ni starehe ya 
maisha ya duniani; na kwa Mwenyezi Mungu ndio kwenye marejeo mema . 

15. Sema: Nikwambieni yaliyo bora kuliko hayo? Kwa wachamngu ziko Bustani kwa 
Mola wao zipitazo mito kati yake . Watadumu humo, na wake walio takaswa, na 
wanazo radhi za Mwenyezi Mungu . Na Mwenyezi Mungu ni Mwenye kuwaona waja wake, 

16. Ambao husema: Mola wetu Mlezi! Hakika sisi tumeamini, basi tufutie madhambi 
yetu, na tuepushe na adhabu ya Moto, 

17. Wanao subiri, wanao sema kweli, na wat'iifu, na wanao toa sadaka, na wanao 
omba maghafira kabla ya alfajiri. 

18. Mwenyezi Mungu, na Malaika, na wenye ilimu, wameshuhudia kuwa hakika hapana 
mungu ila Yeye, ndiye Mwenye kusimamisha uadilifu; hapana mungu ila Yeye Mwenye 
nguvu na Mwenye hikima.17 

19. Bila ya shaka Dini mbele ya Mwenyezi Mungu ni Uislamu. Na walio pewa Kitabu 
hawakukhitalif iana ila baada ya kuwajia ujuzi, kwa sababu ya uhasidi ulio kuwa 
baina yao. Na anaye zikataa Ishara za Mwenyezi Mungu basi hakika Mwenyezi Mungu 
ni Mwepesi wa kuhisabu. 

20. Na pindi wakikuhoji, basi sema: Mimi nimeusalimisha uso wangu kumwelekea 
Mwenyezi Mungu, na kadhaalika walio nifuata. Na waambie walio pewa Kitabu na 
wasio na kisomo: Je ! Mmesilimu? Wakisilimu basi wameongoka. Na wakikengeuka basi 
juu yako ni kufikisha ujumbe tu. Na Mwenyezi Mungu ni Mwenye kuwaona waja wake . 

21. Hakika wanao zikataa Ishara za Mwenyezi Mungu, na wakawauwa Manabii pasipo 
haki, na wakawauwa watu waamrishao Haki wabashirie adhabu kali. 

22. Hao ndio ambao vitendo vyao vimeharibika duniani na Akhera. Nao hawatapata 
wa kuwanusuru. 

23. Huwaoni wale walio pewa sehemu ya Kitabu? Wanaitwa kukiendea Kitabu cha 
Mwenyezi Mungu ili kiwahukumu baina yao; kisha baadhi yao wanageuka wanakikataa. 

24. Hayo ni kwa sababu walisema: Hautatugusa Moto isipo kuwa kwa siku chache tu. 
Na yakawadanganya katika dini yao yale ambayo wenyewe waliyo kuwa wakiyazua. 

25. Basi itakuwaje tutakapo wakusanya Siku ambayo haina shaka kuja kwake? Na 
kila nafsi italipwa kama ilivyo chuma, bila ya kudhulumiwa. 

26. Sema: Ewe Mwenyezi Mungu uliye miliki ufalme wote ! Wewe humpa ufalme 
umtakaye, na humwondolea ufalme umtakaye, na humtukuza umtakaye, na humuangusha 
umtakaye. Kheri yote iko mikononi mwako . Hakika Wewe ni Muweza wa kila kitu. 

27. Wewe huingiza usiku katika mchana, na huuingiza mchana katika usiku. Na 
humtoa hai kutokana na maiti, na humtoa maiti kutokana na aliye hai . Na 
unamruzuku umtakaye bila ya hisabu. 

28. Waumini wasiwafanye makafiri kuwa wapenzi wao badala ya Waumini . Na anaye 
fanya hivyo, basi hatakuwa chochote mbele ya Mwenyezi Mungu . Ila ikiwa kwa ajili 
ya kujilinda na shari zao. Na Mwenyezi Mungu anakuhadharisheni naye . Na marejeo 
ni kwa Mwenyezi Mungu . 



29. Sema: Mkificha yaliyomo vifuani mwenu au mkiyafichua Mwenyezi Mungu 
anayajua; na anayajua yaliyomo mbinguni na yaliyomo duniani. Na Mwenyezi Mungu 
ni Muweza wa kila kitu. 

30. Siku ambayo kila nafsi itakuta mema iliyo yafanya yamehudhurishwa, na pia 
ubaya ilio ufanya. Itapenda nafsi lau kungekuwako masafa marefu baina ya ubaya 
huo na yeye . Na Mwenyezi Mungu anakuhadharisheni naye . Na Mwenyezi Mungu ni 
Mpole kwa waja wake . 

31. Sema: Ikiwa nyinyi mnampenda Mwenyezi Mungu basi nifuateni mimi, Mwenyezi 
Mungu atakupendeni na atakufutieni madhambi yenu. Na Mwenyezi Mungu ni Mwenye 
kufuta madhambi na Mwenye kurehemu. 

32. Sema: Mt'iini Mwenyezi Mungu na Mtume . Na wakigeuka basi Mwenyezi Mungu 
hawapendi makafiri. 

33. Hakika Mwenyezi Mungu alimteuwa Adam na Nuhu na ukoo wa Ibrahim na ukoo wa 
Imran juu ya walimwengu wote. 

34. Ni wazao wao kwa wao; na Mwenyezi Mungu ni Mwenye kusikia na Mwenye kujua. 

35. Alipo sema mke wa Imran : Mola wangu Mlezi! Nimekuwekea nadhiri kilichomo 
tumboni mwangu kuwa wakfu; basi nikubalie. Hakika Wewe ndiye Mwenye kusikia na 
Mwenye kujua. 

36. Basi alipo mzaa alisema: Mola wangu Mlezi! Nimemzaa mwanamke - na Mwenyezi 
Mungu anajua sana aliye mzaa - Na mwanamume si sawa na mwanamke . Na mimi 
nimemwita Maryamu. Nami namkinga kwako, yeye na uzao wake, uwalinde na Shet ' ani 
aliye laaniwa. 

37. Tena Mola wake Mlezi akampokea kwa mapokeo mema na akamkuza makuzo mema, na 
akamfanya Zakariya awe mlezi wake . Kila mara Zakariya alipo ingia chumbani kwake 
alimkuta na vyakula. Basi alimwambia: Ewe Maryamu! Unavipata wapi hivi? Naye 
akasema: Hivi vinatoka kwa Mwenyezi Mungu; na Mwenyezi Mungu humruzuku amtakaye 
bila ya hisabu. 

38. Pale pale Zakariya akamwomba Mola wake Mlezi, akasema: Mola wangu Mlezi! 
Nipe kutoka kwako uzao mwema . Wewe ndiye unaye sikia maombi . 

39. Alipo kuwa kasimama chumbani akisali, Malaika kamnadia: Hakika Mwenyezi 
Mungu anakubashiria Yahya, ataye kuwa mwenye kusadikisha neno litokalo kwa 
Mwenyezi Mungu, na ni bwana na mt ' awa na Nabii kwa watu wema . 

40. Akasema Zakariya: Mola wangu Mlezi! Vipi nitapata mwana na hali ukongwe 
umenifikia, na mke wangu ni tasa? Akasema: Ndivyo vivyo hivyo, Mwenyezi Mungu 
hufanya apendavyo. 

41. Akasema: Mola wangu Mlezi! Niwekee alama. Akasema: Alama yako ni kuwa 
hutasema na watu kwa siku tatu, isipo kuwa kwa kuashiria tu. Na mdhukuru Mola 
Mlezi wako kwa wingi na mtakase jioni na asubuhi . 

42. Na angalia pale Malaika walipo sema: Ewe Maryamu ! Kwa hakika Mwenyezi Mungu 
amekuteuwa, na akakutakasa, na akakutukuza kuliko wanawake wote. 

43. Ewe Maryamu ! Mnyenyekee Mola Mlezi wako na usujudu na uiname pamoja na 
wainamao . 

44. Hizi ni khabari za ghaibu tunazo kufunulia; nawe hukuwa nao walipo kuwa 
wakitupa kalamu zao nani wao atamlea Maryamu, na hukuwa nao walipo kuwa 
wakishindana . 

45. Na pale Malaika walipo sema: Ewe Maryamu! Hakika Mwenyezi Mungu 
anakubashiria (mwana) kwa neno litokalo kwake . Jina lake ni Masihi Isa mwana wa 



Maryamu, mwenye hishima katika dunia na Akhera, na miongoni mwa walio karibishwa 
(kwa Mwenyezi Mungu) . 

46. Naye atazungumza na watu katika utoto wake na katika utuuzima wake, na 
atakuwa katika watu wema . 

47. Maryamu akasema: Mola wangu Mlezi! Vipi nitampata mwana na hali hajanigusa 
mwanaadamu? Mwenyezi Mungu akasema: Ndivyo vivyo hivyo, Mwenyezi Mungu huumba 
apendacho. Anapo hukumu jambo, huliambia: Kuwa ! Likawa. 

48. Na atamfunza kuandika na Hikima na Taurati na Injili. 

49. Na ni Mtume kwa Wana wa Israili kuwaambia: 

Mimi nimekujieni na Ishara kutoka kwa Mola Mlezi 

wenu, ya kwamba nakuundieni kwa udongo kama SURA 

ya ndege. Kisha nampuliza anakuwa ndege kwa idhini 

ya Mwenyezi Mungu. Na ninawaponesha vipofu wa 

tangu kuzaliwa na wakoma, na ninawafufua maiti kwa 

idhini ya Mwenyezi Mungu, na ninakwambieni mnacho 

kila na mnacho weka akiba katika nyumba zenu. 
Hakika katika haya ipo Ishara kwenu ikiwi nyinyi 

ni wenye kuamini . 

50. Na ninasadikisha yaliyo kuwa kabla yangu katika Taurati, na ili 
nikuhalalishieni baadhi ya yale mlio harimishiwa, na nimekujieni na Ishara 
kutokana na Mola Mlezi wenu. Kwa hivyo mcheni Mwenyezi Mungu na nit'iini mimi . 

51. Hakika Mwenyezi Mungu ni Mola wangu Mlezi na ni Mola wenu Mlezi. Basi 
muabudni Yeye . Hii ndiyo Njia Iliyo Nyooka. 

52. Isa alipo hisi kuwa kati yao pana ukafiri alisema: Nani wasaidizi wangu kwa 
Mwenyezi Mungu? Wanafunzi wake wakasema: Sisi ni wasaidizi wa Mwenyezi Mungu . 
Tumemuamini Mwenyezi Mungu, na shuhudia kwamba sisi hakika ni Waislamu. 

53. Mola wetu Mlezi! Tumeyaamini uliyo yateremsha, na tumemfuata huyu Mtume, 
basi tuandike pamoja na wanao shuhudia. 

54. Na Makafiri walipanga mipango na Mwenyezi Mungu akapanga mipango, na 
Mwenyezi Mungu ndiye mbora wa wenye kupanga . 

55. Pale Mwenyezi Mungu alipo sema: Ewe Isa! Mimi nitakufisha, na nitakunyanyua 
kwangu, na nitakutakasa na wale walio kufuru, na nitawaweka wale walio kufuata 
juu ya wale walio kufuru, mpaka Siku ya Kiyama. Kisha marejeo yenu yatakuwa 
kwangu, nikuhukumuni katika yale mliyo kuwa mkikhitalif iana . 

56. Ama wale walio kufuru, nitawaadhibu adhabu kali katika dunia na Akhera, wala 
hawatapata wa kuwanusuru. 

57. Na ama wale walio amini na wakatenda mema basi Mwenyezi Mungu atawalipa 
ujira wao kaamili. Na Mwenyezi Mungu hawapendi madhaalimu. 

58. Haya tunayo kusomea ni katika Aya na Ukumbusho wenye hikima. 

59. Hakika mfano wa Isa kwa Mwenyezi Mungu ni kama mfano wa Adam; alimuumba kwa 
udongo kisha akamwambia: Kuwa ! Basi akawa. 

60. Hii ni kweli itokayo kwa Mola wako Mlezi. Basi usiwe miongoni mwa wanao 
fanya shaka. 



61. Watakao kuhoji katika haya baada ya kukufikilia ilimu hii waambie: Njooni 
tuwaite watoto wetu na watoto wenu, na wake zetu na wake zenu, na sisi wenyewe 
na nyinyi wenyewe, kisha tuombe kwa unyenyekevu tutake laana ya Mwenyezi Mungu 
iwashukie waongo . 

62. Hakika haya ndiyo maelezo ya kweli. Na hakuna mungu ila Mwenyezi Mungu tu, 
na hakika Mwenyezi Mungu ndiye Mwenye nguvu na Mwenye hikima. 

63. Na kama wakigeuka basi Mwenyezi Mungu anawajua waharibifu. 

64. Sema: Enyi Watu wa Kitabu! Njooni kwenye neno lilio sawa baina yetu na 
nyinyi : Ya kwamba tusimuabudu yeyote ila Mwenyezi Mungu, wala tusimshirikishe na 
chochote; wala tusifanyane sisi kwa sisi kuwa Waola Walezi badala ya Mwenyezi 
Mungu . Na wakigeuka basi semeni: Shuhudi- eni ya kwamba sisi ni Waislamu. 

65. Enyi Watu wa Kitabu! Mbona mnabishana juu ya Ibrahim, na hali Taurati na 
Injili hazikuteremshwa ila baada yake? Basi hamzingatii? 

66. Angalieni ! Nyinyi mlibishana katika yale mliyo yajua. Mbona sasa mnabishana 
katika yale msiyo yajua? Na Mwenyezi Mungu ndiye ajuaye, na nyinyi hamjui. 

67. Ibrahim hakuwa Yahudi wala Mkristo, lakini alikuwa mwongofu Muislamu, wala 
hakuwa katika washirikina. 

68. Watu wanao mkaribia zaidi Ibrahim ni wale walio mfuata yeye na Nabii huyu na 
walio amini. Na Mwenyezi Mungu ndiye Mlinzi wa Waumini . 

69. Kipo kikundi katika Watu wa Kitabu wanao penda kukupotezeni; lakini 
hawapotezi ila nafsi zao, nao wenyewe hawatambui. 

70. Enyi Watu wa Kitabu! Mbona mnazikataa Ishara za Mwenyezi Mungu ilhali nyinyi 
mnashuhudia? 

71. Enyi Watu wa Kitabu! Mbona kweli mnaivisha uwongo, na kweli mnaificha na 
hali mnajua? 

72. Na kikundi katika Watu wa Kitabu walisema: Yaaminini yale waliyo teremshiwa 
wenye kuamini mwanzo wa mchana, na yakataeni mwisho wake; huenda wakarejea. 

73. Wala msimuamini ila anaye fuata dini yenu. Sema: Hakika uwongofu ni uwongofu 
wa Mwenyezi Mungu, kuwa apewe mtu mfano wa mlio pewa nyinyi au wakuhojini mbele 
ya Mola wenu Mlezi. Sema: Hakika fadhila zimo mikononi mwa Mwenyezi Mungu . Humpa 
amtakaye. Na Mwenyezi Mungu ni Mwenye wasaa na Mjuzi. 

74. Yeye humchagua kumpa rehema zake amtakaye; na Mwenyezi Mungu ndiye Mwenye 
fadhila kubwa . 

75. Na miongoni mwa Watu wa Kitabu yupo ambaye ukimpa amana ya mrundi wa mali 
atakurudishia, na miongoni mwao yupo ambaye ukimpa amana ya dinari moja 
hakurudishii isipo kuwa ukimsimamia kumdai. Haya ni kwa kuwa wakisema: Hatuna 
lawama kwa ajili ya hawa wasio jua kusoma. Na wanamzulia uwongo Mwenyezi Mungu, 
hali nao wanajua. 

76. Sivyo hivyo, bali anaye timiza ahadi yake na akamchamngu basi Mwenyezi Mungu 
huwapenda wachamngu. 

77. Hakika wanao uza ahadi ya Mwenyezi Mungu na viapo vyao thamani ndogo, hao 
hawatakuwa na sehemu ya kheri yoyote katika Akhera, wala Mwenyezi Mungu hatasema 
nao wala hatawatazama Siku ya Kiyama, wala hatawatakasa, nao watapata adhabu 
chungu . 

78. Na wapo baadhi yao wanao pindua ndimi zao katika kusoma Kitabu ili mdhanie 
kuwa hayo yanatoka Kitabuni, na wala hayatoki Kitabuni. Na husema: Haya yametoka 
kwa Mwenyezi Mungu . Na wala hayatoki kwa Mwenyezi Mungu . Na wanamsingizia 
Mwenyezi Mungu uwongo na wao wanajua. 



79. Haiwezi kuwa mtu aliye pewa na Mwenyezi Mungu Kitabu na hikima na Unabii 
kisha awaambie watu: Kuweni wa kuniabudu mimi badala ya Mwenyezi Mungu . Bali 
atawaambia: Kuweni wenye kumuabudu Mola Mlezi wa viumbe vyote, kwa kuwa nyinyi 
mnafundisha Kitabu na kwa kuwa mnakisoma. 

80. Wala hatakuamrisheni kuwafanya Malaika na Manabii kuwa ni miungu. Je, 
atakuamrisheni ukafiri baada ya kuwa nyinyi Waislamu? 

81. Na pale Mwenyezi Mungu alipo chukua ahadi kwa Manabii: Nikisha kupeni Kitabu 
na hikima, kisha akakujieni Mtume mwenye kusadikisha mliyo nayo, ni juu yenu 
mumuamini na mumsaidie. Akasema: Je, mmekiri na mmekubali kushika agizo langu 
juu ya hayo? Wakasema: Tumekubali. Akasema: Basi shuhudieni, na Mimi ni pamoja 
nanyi katika kushuhudia. 

82. Watakao geuka baada ya haya basi hao ndio wapotovu. 

83. Je, wanataka dini isiyo kuwa ya Mwenyezi Mungu, na hali kila kilichomo 
mbinguni na katika ardhi kimesilimu kwa kumt'ii Yeye kikipenda kisipende, na 
kwake Yeye watare jeshwa? 

84. Sema: Tumemuamini Mwenyezi Mungu, na tuliyo teremshiwa sisi, na aliyo 
teremshiwa Ibrahim, na Ismail, na Is-haak na Yaakub na wajukuu zao, na aliyo 
pewa Musa na Isa na Manabii wengine kutoka kwa Mola wao Mlezi. Hatubagui baina 
yao hata mmoja, na sisi ni wenye kusilimu kwake . 

85. Na anaye tafuta dini isiyo kuwa Uislamu haitakubaliwa kwake . Naye Akhera 
atakuwa katika wenye kukhasiri. 

86.Mwenyezi Mungu atawaongoaje watu walio kufuru baada ya kuamini kwao, na 
wakashuhudia ya kuwa Mtume huyu ni wa haki, na zikawafikia hoja zilizo wazi? 
Mwenyezi Mungu hawaongoi watu madhaalimu. 

87. Hao malipo yao ni kuwa ipo juu yao laana ya Mwenyezi Mungu na ya Malaika na 
ya watu wote. 

88. Humo watadumu. Hawatapunguziwa adhabu wala hawatapewa nafasi. 

89. Isipo kuwa wale walio tubu baada ya hayo na wakatengenea; kwani Mwenyezi 
Mungu ni Mwenye kusamehe na Mwenye kurehemu. 

90. Hakika wale walio kufuru baada ya kuamini kwao, kisha wakazidi kukufuru, 
toba yao haitakubaliwa, na hao ndio walio potea. 

91. Hakika wale walio kufuru, na wakafa hali ni makafiri haitakubaliwa kutoka 
kwa yeyote wao fidia ya dhahabu ya kujaza dunia nzima lau wangeli itoa. Hao 
watapata adhabu chungu, wala hawatakuwa na wa kuwanusuru. 

92. KABISA HAMTAFIKIA wema mpaka mtoe katika vile mnavyo vipenda. Na kitu 
chochote mnacho kitoa basi hakika Mwenyezi Mungu anakijua. 

93. Kila chakula kilikuwa halali kwa Wana wa Israili isipo kuwa alicho jizuilia 
Israili mwenyewe kabla hai jateremshwa Taurati. Sema: Leteni Taurati muisome 
ikiwa nyinyi ni wasema kweli . 

94. Na wanao mzulia uwongo Mwenyezi Mungu baada ya hayo, basi hao ndio 
madhaalimu . 

95. Sema: Mwenyezi Mungu amesema kweli. Basi fuateni mila ya Ibrahim mwongofu, 
wala hakuwa miongoni mwa washirikina. 

96. Hakika Nyumba ya kwanza walio wekewa watu kwa ibada ni ile iliyoko Bakka, 
iliyo barikiwa na yenye uwongofu kwa walimwengu wote. 

97. Ndani yake zipo Ishara zilizo wazi - masimamio ya Ibrahim, na mwenye kuingia 
humo anakuwa katika amani . Na kwa ajili ya Mwenyezi Mungu imewajibikia watu 



wahiji kwenye Nyumba hiyo, kwa yule awezae njia ya kwendea. Na atakaye kanusha 
basi Mwenyezi Mungu si mhitaji kwa walimwengu. 

98. Sema: Enyi Watu wa Kitabu! Kwa nini mnakanusha ishara za Mwenyezi Mungu, na 
ilhali kuwa Mwenyezi Mungu ni Shahidi kwa yote mnayo yatenda? 

99. Sema: Enyi Watu wa Kitabu! Kwa nini mnamzuilia aliye amini Njia ya Mwenyezi 
Mungu mkiitafutia kosa, na hali nyinyi mnashuhudia? Na Mwenyezi Mungu si mwenye 
kughafilika na mnayo yatenda. 

100. Enyi mlio amini ! Mkiwat'ii baadhi ya walio pewa Kitabu watakurudisheni kuwa 
makafiri baada ya Imani yenu. 

101. Na vipi mkufuru hali nyinyi mnasomewa Aya za Mwenyezi Mungu na Mtume yuko 
kati yenu? Na mwenye kushikamana na Mwenyezi Mungu basi huyo ameongozwa kwenye 
Njia Iliyo Nyooka. 

102. Enyi mlio amini ! Mcheni Mwenyezi Mungu kama ipasavyo kumcha; wala msife ila 
nanyi ni Waislamu. 

103. Na shikamaneni kwa Kamba ya Mwenyezi Mungu nyote pamoja, wala msif arikiane . 
Na kumbukeni neema ya Mwenyezi Mungu iliyo juu yenu: vile mlivyo kuwa nyinyi kwa 
nyinyi maadui naye akaziunganisha nyoyo zenu; kwa neema yake mkawa ndugu . Na 
mlikuwa ukingoni mwa shimo la Moto, naye akakuokoeni nalo. Namna hivi Mwenyezi 
Mungu anakubainishieni Ishara zake ili mpate kuongoka. 

104. Na uwe kutokana na nyinyi umma unao lingania kheri na unao amrisha mema na 
unakataza maovu. Na hao ndio walio fanikiwa. 

105. Wala msiwe kama wale walio farikiana na kukhitalif iana baada ya kuwafikia 
hoja zilizo wazi. Na hao ndio watakao kuwa na adhabu kubwa . 

106. Siku ambayo nyuso zitanawiri na nyuso zitasawi jika . Ama hao ambao nyuso zao 
zitasawijika wataambiwa: Je ! Mlikufuru baada ya kuamini kwenu? Basi onjeni 
adhabu kwa vile mlivyo kuwa mnakufuru. 

107. Ama wale ambao nyuso zao zitanawiri watakuwa katika rehema ya Mwenyezi 
Mungu . Wao humo watadumu. 

108. Hizi ni Aya za Mwenyezi Mungu tunakusomea kwa haki . Na Mwenyezi Mungu 
hataki kuwadhulumu walimwengu. 

109. Na kila kilichomo mbinguni na kilichomo ardhini ni cha Mwenyezi Mungu; na 
mambo yote yatarejea kwa Mwenyezi Mungu . 

110. Nyinyi mmekuwa bora ya umma walio tolewa watu, kwa kuwa mnaamrisha mema na 
mnakataza maovu, na mnamuamini Mwenyezi Mungu . Na lau kuwa Watu wa Kitabu nao 
wameamini ingeli kuwa bora kwao. Wapo miongoni mwao waumini, lakini wengi wao 
wapotovu . 

111. Maadui hawatakudhuruni ila ni maudhi tu. Na wakipigana nanyi watakupeni 
mgongo, na tena hawatanusuriwa . 

112. Wamepigwa na udhalili popote wanapo kutikana, isipo kuwa wakishika kamba ya 
Mwenyezi Mungu na kamba ya watu. Na wakastahiki ghadhabu ya Mwenyezi Mungu, na 
wamepigwa na unyonge . Hayo ni kwa sababu walikuwa wakizikataa Ishara za Mwenyezi 
Mungu, na wakiwauwa Manabii pasina haki; hayo ni kwa sababu waliasi na walikuwa 
wakiruka mipaka. 

113. Wote hao si sawa sawa. Miongoni mwa Watu wa Kitabu wamo watu walio simama 
baraabara, wanasoma Aya za Mwenyezi Mungu nyakati za usiku, na pia wanasujudu. 

114. Wanamuamini Mwenyezi Mungu na Siku ya Mwisho, na wanaamrisha mema na 
wanakataza maovu na wanakimbilia katika mambo ya kheri . Na hao ndio miongoni mwa 
watenda mema . 



115. Na kheri yoyote wanayo ifanya hawatanyimwa malipwa yake . Na Mwenyezi Mungu 
anawajua wachamngu. 

116. Hakika wale walio kufuru hazitawafaa kitu mali zao wala watoto wao mbele ya 
Mwenyezi Mungu . Na hao ndio watu wa Motoni - humo watadumu. 

117. Mfano wa vile wanavyo vitoa katika uhai wao wa duniani ni kama upepo ambao 
ndani yake ipo baridi ya barafu, ukalisibu shamba la watu walio dhulumu nafsi 
zao, ukaliteketeza . Na Mwenyezi Mungu hakuwadhulumu, bali wao wenyewe 
wanadhulumu nafsi zao. 

118. Enyi mlio amini ! Msiwafanye wasiri wenu watu wasio kuwa katika nyinyi . 
Hawataacha kukufanyieni ubaya. Wanayapenda yanayo kudhuruni. Imekwisha fichuka 
chuki yao katika midomo yao. Na yanayo ficha vifua vyao ni makubwa zaidi. 
Tumekwisha kubainishieni Ishara ikiwa nyinyi mtayatia akilini. 

119. Hivyo basi nyinyi ndio mnawapenda watu hao, wala wao hawakupendeni . Nanyi 
mnaviamini Vitabu vyote. Na wanapo kutana nanyi husema: Tumeamini . Na wanapo 
kuwa peke yao wanakuumieni vidole kwa chuki . Sema: Kufeni kwa chuki yenu! Hakika 
Mwenyezi Mungu anayajua yaliomo vifuani. 

120. Ikikupateni kheri huwaudhi . Na ikikupateni shari wanafurahia. Na nyinyi 
mkisubiri na mkajizuilia, hila zao hazitakudhuruni kitu. Hakika Mwenyezi Mungu 
ni mwenye kuyazunguka yote wayatendayo. 

121. Na pale ulipo toka asubuhi, ukaacha ahali zako uwapange Waumini kwenye 
vituo kwa ajili ya vita - na Mwenyezi Mungu anasikia na anajua. 

122. Makundi mawili miongoni mwenu yakaingiwa na woga kuwa watashindwa - na hali 
Mwenyezi Mungu ndiye Mlinzi wao; na Waumini wamtegemee Mwenyezi Mungu tu. 

123. Na Mwenyezi Mungu alikwisha kunusuruni katika Badri nanyi mlikuwa wanyonge . 
Basi mcheni Mwenyezi Mungu ili mpate kushukuru. 

124. Ulipo waambia Waumini : Je, haitakutosheni ikiwa Mola wenu atakusaidieni kwa 
Malaika elfu tatu walio teremshwa? 

125. Kwani ! Ikiwa mtavumilia na mkamchamngu na hata maadui wakikutokeeni kwa 
ghafla, basi hapo Mola wenu Mlezi atakusaidieni kwa Malaika elfu tano wanao 
shambulia kwa nguvu . 

126. Na Mwenyezi Mungu hakufanya haya ila kuwa ni bishara kwenu, na ili nyoyo 
zenu zipate kutua. Na msaada hautoki isipo kuwa kwa Mwenyezi Mungu, Aliye 
tukuka, Mwenye nguvu na Mwenye hikima. 

127. Haya ni kwa ajili awakate sehemu katika walio kufuru, au awahizi wapate 
kurejea nyuma nao wamepwelewa. 

128. Wewe huna lako jambo katika haya - ama atawahurumia au atawaadhibu, kwani 
wao ni madhaalimu. 

12 9. Na ni vya Mwenyezi Mungu vyote vilivyomo katika mbingu na vilivyomo katika 
ardhi . Yeye humsamehe na humuadhibu amtakaye. Na Mwenyezi Mungu ni Msamehevu 
Mwenye kurehemu. 

130. Enyi mlio amini ! Msile riba mkizidisha juu kwa juu, na mcheni Mwenyezi 
Mungu ili mpate kufanikiwa. 

131. Na uogopeni Moto ambao umeandaliwa kwa ajili ya makafiri. 

132. Na mt'iini Mwenyezi Mungu na Mtume ili mpate kurehemewa. 

133. Na yakimbilieni maghfira ya Mola wenu Mlezi, na Pepo ambayo upana wake ni 
mbingu na ardhi, iliyo wekwa tayari kwa wachamngu, 



134. Ambao hutoa wanapo kuwa na wasaa na wanapo kuwa na dhiki, na wanajizuia 
ghadhabu, na wasamehevu kwa watu; na Mwenyezi Mungu huwapenda wafanyao wema; 

135. Na ambao pindi wafanyapo uchafu au waka jidhulumu nafsi zao humkumbuka 
Mwenyezi Mungu na wakamwomba msamaha kwa dhambi zao - na nani anaye futa dhambi 
isipo kuwa Mwenyezi Mungu? - na wala hawaendelei na waliyo yafanya na hali 
wana jua . 

136. Hao malipo yao ni msamaha kwa Mola wao Mlezi, na Bustani zipitazo mito kati 
yake . Humo watadumu, na mwema mno ujira wa watendao. 

137. Kabla yenu zimepita nyendo nyingi; basi tembeeni katika ulimwengu muangalie 
vipi ulikuwa mwisho wa wanao kanusha. 

138. Hii ni bayana kwa watu wote, na ni uwongofu, na mawaidha kwa wachamngu. 

139. Wala msilegee, wala msihuzunike, kwani nyinyi ndio wa juu mkiwa ni Waumini . 

140. Kama yamekupateni majaraha, basi na hao watu wengine yamewapata majaraha 
mfano wa haya. Na siku za namna hii tunaweletea watu kwa zamu, ili Mwenyezi 
Mungu awapambanue walio amini na awateuwe miongoni mwenu mashahidi . Na Mwenyezi 
Mungu hawapendi madhaalimu; 

141. Na pia ili Mwenyezi Mungu awasafishe walio amini na awafutilie mbali 
makaf iri . 

142. Je ! Mnadhani mtaingia Peponi na hali Mwenyezi Mungu ha jawapambanua wale 
miongoni mwenu walio pigana Jihadi, na ha jawapambanua walio subiri? 

143. Na nyinyi mlikuwa mkitamani mauti kabla hamjakutana nayo . Basi sasa 
mmekwisha yaona na huku mnayatazama. 

144. Na Muhammad hakuwa ila ni Mtume tu. Wamekwisha pita kabla yake Mitume . Je, 
akifa au akauwawa ndiyo mtageuka mrudi nyuma? Na atakaye geuka akarudi nyuma 
huyo hatamdhuru kitu Mwenyezi Mungu . Na Mwenyezi Mungu atawalipa wanao mshukuru. 

145. Na haiwezi nafsi kuwa ife ila kwa idhini ya Mwenyezi Mungu kama ilivyo 
andikwa ajali yake . Na mwenye kutaka malipo ya duniani tutampa; na mwenye kutaka 
malipo ya Akhera tutampa. Na tutawalipa wenye kushukuru. 

146. Na Manabii wangapi walipigana na pamoja nao Waumini wengi wenye ikhlasi! 
Hawakufanya woga kwa yaliyo wasibu katika Njia ya Mwenyezi Mungu, wala 
hawakudhoof ika wala hawakuwa wanyonge . Na Mwenyezi Mungu huwapenda wanao subiri. 

147. Wala kauli yao haikuwa ila ni kusema: Mola wetu Mlezi! Tughufirie madhambi 
yetu na kupita kwetu kiasi katika mambo yetu, na isimamishe imara miguu yetu na 
utunusuru tuwashinde kaumu ya makaf iri . 

148. Basi Mwenyezi Mungu akawapa malipo ya duniani na bora ya malipo ya Akhera. 
Na Mwenyezi Mungu anawapenda wafanyao mema . 

149. Enyi mlio amini ! Ikiwa mtawat'ii walio kufuru watakurudisheni nyuma, na 
hapo mtageuka kuwa wenye kukhasiri. 

150. Bali Mwenyezi Mungu ndiye Mlinzi wenu, naye ndiye bora wa wasaidizi. 

151. Tutazitia khofu nyoyo za walio kufuru kwa vile walivyo mshirikisha Mwenyezi 
Mungu na washirika ambao hakuwateremshia hoja yoyote. Na makaazi yao ni Motoni; 
na maovu yaliyoje maskani ya wenye kudhulumu! 

152. Na Mwenyezi Mungu alikutimilizieni miadi yake, vile mlivyo kuwa mnawauwa 
kwa idhini yake, mpaka mlipo legea na mkazozana juu ya amri, na mkaasi baada ya 
Yeye kukuonyesheni mliyo yapenda. Wapo miongoni mwenu wanao taka dunia, na wapo 
miongoni mwenu wanao taka Akhera. Kisha akakutengeni nao (maadui) ili 



akujaribuni. Naye sasa amekwisha kusameheni . Na Mwenyezi Mungu ni Mwenye fadhila 
juu ya Waumini . 

153. Pale mlipo kuwa mkikimbia mbio wala hamumsikilizi yeyote, na Mtume 
anakuiteni, yuko nyuma yenu. Mwenyezi Mungu akakupeni dhiki juu ya dhiki, ili 
msisikitike kwa yaliyo kukoseeni wala kwa yaliyo kusibuni. Na Mwenyezi Mungu 
anazo khabari za yote mnayo yatenda. 

154. Kisha baada ya dhiki alikuteremshieni utulivu - usingizi ambao ulifunika 
kundi moja kati yenu. Na kundi jengine nafsi zao ziliwashughulisha hata 
wakamdhania Mwenyezi Mungu dhana isiyo kuwa ya haki, dhana ya kijinga. Wakisema: 
Hivyo tuna lolote sisi katika jambo hili? Sema: Mambo yote ni ya Mwenyezi Mungu . 
Wanaficha katika nafsi zao wasiyo kubainishia. Wanasema: Lau ingelikuwa tuna 
lolote katika jambo hili tusinge uliwa hapa. Sema: Hata mngeli kuwa majumbani 
mwenu, basi wangeli toka walio andikiwa kufa, wakenda mahali pao pa kuangukia 
wafe. (Haya ni hivyo) ili Mwenyezi Mungu ayajaribu yaliyomo vifuani mwenu, na 
asafishe yaliyomo nyoyoni mwenu. Na Mwenyezi Mungu anayajua yaliyomo vifuani. 

155. Hakika wale walio rudi nyuma miongoni mwenu siku yalipo pambana majeshi 
mawili, Shet'ani ndiye aliye watelezesha kwa sababu ya baadhi ya makosa waliyo 
yafanya; na Mwenyezi Mungu amekwisha wasamehe. Hakika Mwenyezi Mungu ni Mwenye 
kusamehe, Mpole. 

156. Enyi mlio amini ! Msiwe kama wale walio kufuru na wakawasema ndugu zao 
walipo safiri katika nchi au walipo kuwa vitani: Wangeli kuwa kwetu wasingeli 
kufa na wasingeli uwawa . Ili Mwenyezi Mungu afanye hayo kuwa ni majuto katika 
nyoyo zao. Na Mwenyezi Mungu huhuisha na hufisha. Na Mwenyezi Mungu ni Mwenye 
kuyaona myatendayo. 

157. Na pindi mkiuliwa katika Njia ya Mwenyezi Mungu, au mkifa, hakika maghfira 
na rehema zitokazo kwa Mwenyezi Mungu ni bora kuliko yote wanayo yakusanya. 

158. Na mkifa au mkiuliwa ni kwa Mwenyezi Mungu ndio mtakusanywa. 

159. Basi ni kwa sababu ya rehema itokayo kwa Mwenyezi Mungu ndio umekuwa laini 
kwao. Na lau ungeli kuwa mkali, mwenye moyo mgumu, bila ya shaka wangeli 
kukimbia. Basi wasamehe, na waombee maghfira, na shauriana nao katika mambo . Na 
ukisha kata shauri basi mtegemee Mwenyezi Mungu . Hakika Mwenyezi Mungu huwapenda 
wanao mtegemea. 

160. Akikunusuruni Mwenyezi Mungu hapana wa kukushindeni, na akikutupeni ni 
nani, basi, baada yake Yeye ataye kunusuruni? Na Waumini wamtegemee Mwenyezi 
Mungu tu. 

161. Na haiwezekani kwa Nabii yeyote kufanya khiyana. Na atakaye fanya khiyana, 
atayaleta Siku ya Kiyama aliyo yafanyia khiyana, kisha kila mtu atalipwa kwa 
aliyo yachuma, kwa ukamilifu; wala hawatadhulumiwa . 

162. Je ! Aliye yafuata ya kumridhisha Mwenyezi Mungi ni kama yule aliye stahiki 
ghadhabu ya Mwenyezi Mungu, na makaazi yake yakawa Jahannamu? Napo ni mahala 
pabaya pa kurejea. 

163. Hao wana vyeo mbali mbali kwa Mwenyezi Mungu . Na Mwenyezi Mungu ni Mwenye 
kuyaona yote wayatendayo. 

164. Hakika Mwenyezi Mungu amewafanyia wema mkubwa Waumini vile alivyo waletea 
Mtume aliye miongoni mwao wenyewe, anaye wasomea Aya zake, na anawatakasa, na 
anawafunza Kitabu na hikima, ijapo kuwa kabla ya hapo walikuwa katika upotovu 
ulio wazi . 

165. Nyinyi - ulipo kusibuni msiba ambao nyinyi mmekwisha watia mara mbili mfano 
wa huo - mnasema: Umetoka wapi huu? Sema: Huo umetoka kwenu wenyewe . Hakika 
Mwenyezi Mungu ni Mwenye uweza juu ya kila kitu. 



166. Na yaliyo kusibuni siku yalipo pambana majeshi mawili yalikuwa kwa idhini 
ya Mwenyezi Mungu, na ili awajue Waumini . 

167. Na ili awapambanue walio kuwa wanaafiki, wakaambiwa: Njooni mpigane katika 
Njia ya Mwenyezi Mungu au lindeni. Wakasema: Tungeli jua kuna kupigana bila ya 
shaka tungeli kufuateni . Wao siku ile walikuwa karibu na ukafiri kuliko Imani . 
Wanasema kwa midomo yao yasiyo kuwamo nyoyoni mwao. Na Mwenyezi Mungu anajua 
kabisa wanayo yaficha. 

168. Hao ndio walio waambia ndugu zao na wao wenyewe wakakaa kitako: Lau wengeli 
tut'ii wasingeli uliwa. Sema: Ziondoleeni nafsi zenu mauti kama mnasema kweli. 

169. Wala kabisa usiwadhanie walio uliwa katika Njia ya Mwenyezi Mungu kuwa ni 
maiti. Bali hao ni wahai, wanaruzukiwa kwa Mola wao Mlezi. 

170. Wanafurahia aliyo wapa Mwenyezi Mungu kwa fadhila yake, na wanawashangilia 
wale ambao bado hawajajiunga nao, walio nyuma yao, ya kwamba haitakuwa khofu juu 
yao wala hawatahuzunika . 

171. Wanashangilia neema na fadhila za Mwenyezi Mungu, na ya kwamba Mwenyezi 
Mungu hapotezi ujira wa Waumini, 

172. Walio mwitikia Mwenyezi Mungu na Mtume baada ya kwisha patwa na majaraha - 
kwa walio fanya wema miongoni mwao na wakamchamngu utakuwa ujira mkubwa - 

173. Walio ambiwa na watu: Kuna watu wamekukusanyikieni, waogopeni ! Hayo 
yakawazidishia Imani, wakasema: Mwenyezi Mungu anatutosha, naye ni mbora wa 
kutegemewa . 

174. Basi wakarudi na neema na fadhila za Mwenyezi Mungu . Hapana baya lilio 
wagusa, na wakafuata yanayo mridhi Mwenyezi Mungu . Na Mwenyezi Mungu ni Mwenye 
fadhila kuu . 

175. Hakika huyo ni Shet'ani anawatia khofu marafiki zake, basi msiwaogope, bali 
niogopeni Mimi mkiwa nyinyi ni Waumini . 

176. Wala wasikuhuzunishe wale wanao kimbilia ukafirini. Hakika hao hawamdhuru 
kitu Mwenyezi Mungu . Mwenyezi Mungu anataka asiwawekee sehemu yoyote katika 
Akhera, na yao wao adhabu kubwa . 

177. Hakika wale walio nunua ukafiri kwa Imani hawatamdhuru kitu Mwenyezi Mungu, 
na yao wao ni adhabu chungu . 

178. Wala wasidhani wale wanao kufuru kwamba huu muhula tunao wapa ni kheri yao . 
Hakika tunawapa muhula wazidi madhambi . Na yao wao ni adhabu ya kuwadhalilisha . 

17 9. Haiwi kwa Mwenyezi Mungu kuwaacha Waumini katika hali mliyo nayo mpaka 
apambanue wabaya na wema . Wala haiwi kwa Mwenyezi Mungu kuku juulisheni mambo ya 
ghaibu. Lakini Mwenyezi Mungu humteua katika Mitume wake amtakaye. Basi 
muaminini Mwenyezi Mungu na Mitume yake . Na mkiamini na mkamchamngu mtakuwa na 
ujira mkubwa . 

180. Wala wasidhani wale ambao wanafanya ubakhili katika aliyo wapa Mwenyezi 
Mungu katika fadhila zake kuwa ni kheri yao. Bali hiyo ni shari kwao . Watafungwa 
kongwa za yale waliyo yafanyia ubakhili Siku ya Kiyama. Na urithi wa mbingu na 
ardhi ni wa Mwenyezi Mungu . Na Mwenyezi Mungu anazo khabari za yote myatendayo. 

181. Mwenyezi Mungu amekwisha sikia kauli ya walio sema: Mwenyezi Mungu ni 
masikini, na sisi ni matajiri. Tumeyaandika waliyo yasema, na pia kuwauwa kwao 
Manabii bila ya haki, na tutawaambia Siku ya Kiyama: Onjeni adhabu ya kuungua . 

182. Haya ni kwa sababu ya iliyo tanguliza mikono yenu, na kwamba Mwenyezi Mungu 
si mwenye kuwadhulumu waja, 



183. Walio sema: Mwenyezi Mungu ametuahidi tusimuamini Mtume yeyote mpaka 
atuletee kafara inayo teketezwa na moto. Waambie: Walikujieni Mitume kabla yangu 
kwa hoja zilizo wazi na kwa hayo mnayo sema, basi kwa nini mkawauwa ikiwa 
mlikuwa wakweli? 

184. Na wakikukanusha basi walikanushwa Mitume wengine kabla yako walio kuja na 
hoja waziwazi na Vitabu vyenye hikima, na Kitabu chenye nuru. 

185. Kila nafsi itaonja mauti. Na bila ya shaka mtapewa ujira wenu kaamili Siku 
ya Kiyama. Na atakaye epushwa na Moto na akatiwa Peponi basi huyo amefuzu. Na 
maisha ya dunia si kitu ila ni starehe ya udanganyifu. 

186. Hapana shaka yoyote mtapata misukosuko katika mali zenu na nafsi zenu, na 
bila ya shaka yoyote mtasikia udhia mwingi kutokana na walio pewa Kitabu kabla 
yenu na wale walio shiriki. Na ikiwa mtasubiri na mkamchamngu basi hakika hayo 
ni katika mambo ya kuazimia. 

187. Na pale Mwenyezi Mungu alipo fungamana na walio pewa Kitabu kuwa : Lazima 
mtawabainishia watu, wala hamtokif icha, walikitupa nyuma ya migongo yao, na 
wakanunua kwacho thamani duni . Basi ni kiovu hicho walicho nunua . 

188. Usiwadhanie kabisa wale wanao furahia waliyo yafanya, na wakapenda kusifiwa 
kwa wasiyo yatenda, usiwadhanie kuwa watasalimika na adhabu. Yao wao ni adhabu 
chungu . 

189. Na Ufalme wa mbingu na ardhi ni wa Mwenyezi Mungu; na Mwenyezi Mungu ni 
Mwenye uweza juu ya kila kitu. 

190. Hakika katika kuumbwa mbingu na ardhi na kukhitalif iana usiku na mchana 
ziko Ishara kwa wenye akili, 

191. Ambao humkumbuka Mwenyezi Mungu wakiwa wima na wakikaa kitako na wakilala, 
na hufikiri kuumbwa mbingu na ardhi, wakisema: Mola wetu Mlezi! Hukuviumba hivi 
bure . Subhanaka, Umetakasika! Basi tukinge na adhabu ya Moto. 

192. Mola wetu Mlezi! Hakika unaye mtia Motoni umemhizi; na walio dhulumu hawana 
wasaidizi . 

193. Mola wetu Mlezi! Hakika sisi tumemsikia mwenye kuita akiitia Imani kwamba : 
Muaminini Mola wenu Mlezi; nasi tukaamini . Basi tusamehe madhambi yetu, na 
utufutie makosa yetu, na utufishe pamoja na watu wema . 

194. Mola wetu Mlezi! Na utupe uliyo tuahidi kwa Mitume wako, wala usituhizi 
Siku ya Kiyama. Hakika Wewe huvunji miadi. 

195. Mola Mlezi wao, akayakubali maombi yao akajibu: Hakika sipotezi kazi ya 
mfanya kazi miongoni mwenu, akiwa mwanamume au mwanamke, kwani ni nyinyi kwa 
nyinyi . Basi walio hama, na walio tolewa makwao, na wakateswa katika Njia yangu, 
na wakapigana, na wakauliwa, kwa yakini Mimi nitawafutia makosa yao, na kwa 
yakini nitawaingiza katika Mabustani yanayo pita mito kati yake . Hayo ndiyo 
malipo yanayo toka kwa Mwenyezi Mungu . Na Mwenyezi Mungu kwake yapo malipo mema 
kabisa . 

196. Kabisa kusikudanganye kubakia kutangatanga kwa walio kufuru katika nchi . 

197. Hiyo ni starehe ndogo . Kisha makaazi yao yatakuwa Jahannamu. Na ni mahali 
pabaya mno pa kupumzikia. 

198. Lakini walio mcha Mola wao Mlezi watapata Mabustani yanayo pita mito kati 
yake . Watadumu humo . Hayo ni makaribisho yao yatokayo kwa Mwenyezi Mungu . Na 
vilioko kwa Mwenyezi Mungu ni bora kwa watu wema . 

199. Hakika miongoni mwa Watu wa Kitabu wapo wanao muamini Mwenyezi Mungu na 
yaliyo teremshwa kwenu na yaliyo teremshwa kwao, wakimnyenyekea Mwenyezi Mungu . 



Hawabadili Aya za Mwenyezi Mungu kwa thamani duni . Hao wana ujira wao kwa Mola 
wao Mlezi. Hakika Mwenyezi Mungu ni Mwepesi wa kuhisabu. 

200. Enyi mlio amini ! Subirini, na shindaneni kusubiri, na kuweni macho, na 
mcheni Mwenyezi Mungu, ili mpate kufanikiwa. 



SURA 4. SURAT AN-NISAAI 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Enyi watu ! Mcheni Mola wenu Mlezi aliye kuumbeni kutokana na nafsi moja, na 
akamuumba mkewe kutoka nafsi ile ile. Na akaeneza kutokana na wawili hao wanaume 
na wanawake wengi . Na tahadharini na Mwenyezi Mungu ambaye kwaye mnaombana, na 
jamaa zenu. Hakika Mwenyezi Mungu ni Mwenye kuwaangalieni . 

2. Na wapeni mayatima mali yao. Wala msibadilishe kibaya kwa kizuri. Wala msile 
mali zao pamoja na mali zenu. Hakika yote hayo ni jukumu kubwa . 

3. Na ikiwa mnaogopa kuwa hamtowaf anyia mayatima uadilifu, basi oeni mnao 
wapenda katika wanawake, wawili au watatu au wane . na mkiogopa kuwa hamwezi 
kufanya uadilifu, basi mmoja tu, au wale ambao mikono yenu ya kulia imewamiliki. 
Kufanya hivi ndiko kutapelekea msikithirishe wana . 

4. Na wapeni wanawake mahari yao hali ya kuwa ni kipawa. Lakini wakikutunukieni 
kitu katika mahari, kwa radhi yao, basi kileni kiwashuke kwa raha . 

5. Wala msiwape wasio na akili mali yenu ambayo Mwenyezi Mungu ameyajaalia yawe 
ni kiamu yenu. Walisheni katika hayo na muwavike, na mseme nao maneno mazuri . 

6. Na wajaribuni mayatima mpaka wafike umri wa kuoa. Mkiwaona ni wekevu, basi 
wapeni mali yao. Wala msiyale kwa fujo na pupa kwa kuwa watakuja kuwa watu 
wazima. Na aliye kuwa tajiri naajizuilie, na aliye fakiri basi naale kwa kadri 
ya ada . Na mtakapo wapa mali yao washuhudizieni . Na Mwenyezi Mungu anatosha kuwa 
Mhasibu. 

7. Wanaume wana sehemu katika wanayo yaacha wazazi na jamaa walio karibia. Na 
wanawake wanayo sehemu katika waliyo yaacha wazazi na jamaa walio karibia. Ikiwa 
kidogo au kingi . Hizi ni sehemu zilizo faridhiwa. 

8. Na wakati wa kugawanya wakihudhuria jamaa na mayatima na masikini, wapeni 
katika hayo mali ya urithi, na semeni nao maneno mema . 

9. Na wachelee wale ambao lau kuwa na wao wangeli acha nyuma yao watoto wanyonge 
wangeli wakhofia. Basi nao wamche Mwenyezi Mungu, na waseme maneno yaliyo sawa. 

10. Hakika wanao kula mali ya mayatima kwa dhulma, hapana shaka yoyote wanakula 
matumboni mwao moto, na wataingia Motoni. 

11. Mwenyezi Mungu anakuusieni juu ya watoto wenu: Fungu la mwanamume ni kama 
fungu la wanawake wawili . Na ikiwa wanawake zaidi ya wawili, basi watapata 
thuluthi mbili za alicho kiacha maiti. Lakini akiwa mtoto mwanamke ni mmoja, 
basi fungu lake ni nusu. Na wazazi wake wawili, kila mmoja wao apate sudusi ya 
alicho kiacha, ikiwa anaye mtoto. Akiwa hana mtoto, na wazazi wake wawili 
wamekuwa ndio warithi wake, basi mama yake atapata thuluthi moja. Na akiwa anao 
ndugu, basi mama yake atapata sudusi. Haya ni baada ya kutolewa alicho usia au 
kulipa deni. Baba zenu na watoto wenu, nyinyi hamjui ni nani baina yao aliye 
karibia zaidi kwenu kwa manufaa. Hiyo ni Sharia iliyo toka kwa Mwenyezi Mungu . 
Bila ya shaka Mwenyezi Mungu ni Mjuzi na Mwenye hikima. 



12. Na fungu lenu ni nusu walicho acha wake zenu ikiwa hawana mtoto. Wakiwa na 
mtoto basi fungu lenu ni robo ya walicho acha, baada ya wasia waliyo usia au 
kulipa deni. Na wake zenu watapata robo mlicho kiacha, ikiwa hamna mtoto. Mkiwa 
mna mtoto basi sehemu yao ni thumni ya mlicho kiacha, baada ya wasia mlio usia 
au kulipa deni . Na ikiwa mwanamume au mwanamke anaye rithiwa hana mtoto wala 
wazazi, lakini anaye ndugu mume au ndugu mke, basi kila mmoja katika hawa 
atapata sudusi. Na wakiwa zaidi kuliko hivyo basi watashirikiana katika 
thuluthi, baada ya wasia ulio usiwa au kulipa deni, pasio kuleta dhara. Huu ndio 
wasia ulio toka kwa Mwenyezi Mungu . Na Mwenyezi Mungu ni Mjuzi na Mpole. 

13. Hiyo ni mipaka ya Mwenyezi Mungu . Na anaye mt'ii Mwenyezi Mungu na Mtume 
wake, Yeye atamtia katika Pepo zipitazo mito kati yake, wadumu humo . Na huko 
ndiko kufuzu kukubwa . 

14. Na anaye muasi Mwenyezi Mungu na Mtume wake, na akaipindukia mipaka yake, 
(Mwenyezi Mungu) atamtia Motoni adumu humo, na atapata adhabu ya kudhalilisha . 

15. Na ambao wanafanya uchafu miongoni mwa wanawake wenu, washuhudizieni watu 
wane katika nyinyi. Watakapo shuhudia, basi wazuieni majumbani mpaka wafishwe na 
mauti au Mwenyezi Mungu awatolee njia nyengine . 

16. Na wawili kati yenu wafanyao hayo waadhibuni . Na wakitubia wakatengenea basi 
waacheni . Hakika Mwenyezi Mungu ni Mwingi wa kupokea toba, Mwenye kurehemu. 

17. Hakika toba inayo kubaliwa na Mwenyezi Mungu ni ya wale wafanyao uovu kwa 
ujinga, kisha wakatubia kwa haraka. Hao ndio Mwenyezi Mungu huwakubalia toba 
yao, na Mwenyezi Mungu ni Mjuzi na ni Mwenye hikima. 

18. Wala hawana toba wale wafanyao maovu mpaka yakamfikia mmoja wao mauti, kisha 
hapo akasema: Hakika mimi sasa nimetubia. Wala wale wanao kufa na hali wao ni 
makafiri. Hao tumewaandalia adhabu chungu . 

19. Enyi mlio amini ! Si halali kwenu kuwarithi wanawake kwa nguvu . Wala 
msiwadhikishe ili mwapokonye baadhi ya mlivyo wapa - isipo kuwa wakifanya uchafu 
ulio wazi. Na kaeni nao kwa wema, na ikiwa mmewachukia, basi huenda mkakichukia 
kitu, na Mwenyezi Mungu ametia kheri nyingi ndani yake . 

20. Na mkitaka kubadilisha mke mahali pa mke, na hali mmoja wao mmempa chungu ya 
mali, basi msichukue katika hayo kitu chochote. Je, mtachukua kwa dhulma na kosa 
lilio wazi? 

21. Na mtachukuaje na ilhali mmekwisha ingiliana nyinyi kwa nyinyi, na wao 
wanawake wamechukua kwenu ahadi iliyo madhubuti? 

22. Wala msiwaoe wake walio waoa baba zenu, ila yaliyo kwisha pita. Hakika huo 
ni uchafu na uchukizo na ni njia mbaya. 

23. Mmeharimishiwa mama zenu, na binti zenu, na dada zenu, na shangazi zenu, na 
khaalati zenu, na binti wa ndugu mume, na binti wa dada, na mama zenu walio 
kunyonyesheni, na dada zenu kwa kunyonya, na mama wa wake zenu, na watoto wenu 
wa kambo walio katika ulinzi wenu walio zaliwa na wake zenu mlio waingilia. 
Ikiwa hamkuwaingilia basi hapana lawama juu yenu. (Pia mmeharimishwa) wake wa 
watoto wenu walio toka katika migongo yenu. Na kuwaoa pamoja dada wawili isipo 
kuwa yale yaliyo kwisha pita. Hakika Mwenyezi Mungu ni Mwenye kusamehe Mwenye 
kurehemu . 

24. NA WANAWAKE wenye waume, isipo kuwa walio milikiwa na mikono yenu ya kulia. 
Ndiyo Sharia ya Mwenyezi Mungu juu yenu. Na mmehalilishiwa wasio kuwa hao, 
mtafute kwa mali yenu kwa kuowa pasina kuzini. Kama mnavyo starehe nao, basi 
wapeni mahari yao kwa kuwa ni waajibu. Wala hapana lawama juu yenu kwa mtakacho 
kubaliana baada ya kutimiza waajibu. Hakika Mwenyezi Mungu ni Mwenye kujua na 
Mwenye hikima. 



25. Na asiyeweza kati yenu kupata mali ya kuolea wanawake wa kiungwana Waumini, 
na aoe katika vijakazi Waumini iliyo wamiliki mikono yenu ya kulia. Na Mwenyezi 
Mungu ni Mjuzi wa imani yenu. Nyinyi mmetokana wenyewe kwa wenyewe . Basi waoeni 
kwa idhini ya watu wao, na wapeni mahari yao kama ada, wawe wanawake wema, si 
makahaba wala si mahawara. Na wanapo olewa kisha wakafanya uchafu basi adhabu 
yao itakuwa ni nusu ya adhabu waliyo wekewa waungwana . Hayo ni kwa yule miongoni 
mwenu anaye ogopa kuingia katika zina. Na mkisubiri ndio bora kwenu. Na Mwenyezi 
Mungu ni Mwenye kusamehe na Mwenye kurehemu. 

26. Mwenyezi Mungu anataka kukubainishieni na kukuongozeni nyendo za walio kuwa 
kabla yenu, na akurejezeni kwenye ut'iifu wake . Na Mwenyezi Mungu ni Mjuzi, 
Mwenye hikima. 

27. Na Mwenyezi Mungu anataka kukurejezeni kwenye ut'iifu wake, na wanao taka 
kufuata matamanio wanataka mkengeuke makengeuko makubwa . 

28. Mwenyezi Mungu anataka kukupunguzieni taabu, na mwanaadamu ameumbwa dhaifu. 

29. Enyi mlio amini ! Msiliane mali yenu kwa dhulma, isipo kuwa iwe biashara kwa 
kuridhiana wenyewe . Wala msijiuwe. Hakika Mwenyezi Mungu ni Mwenye kuwarehemuni . 

30. Na mwenye kutenda hayo kwa uadui na udhaalimu, basi huyo tutamwingiza 
Motoni. Na hilo ni jepesi kwa Mwenyezi Mungu . 

31. Mkiyaepuka makubwa mnayo katazwa, tutakufutieni makosa yenu madogo, na 
tutakuingizeni mahali patukufu. 

32. Wala msitamani alicho wafadhili Mwenyezi Mungu baadhi yenu kuliko wengine. 
Wanaume wana fungu katika walio vichuma, na wanawake wana fungu katika walio 
vichuma. Na muombeni Mwenyezi Mungu fadhila zake. Hakika Mwenyezi Mungu ni Mjuzi 
wa kila kitu. 

33. Na kila mmoja tumemwekea warithi katika waliyo yaacha wazazi wawili na 
jamaa. Na mlio fungamana nao ahadi wapeni fungu lao. Hakika Mwenyezi Mungu ni 
Shahidi wa kila kitu. 

34. Wanaume ni wasimamizi wa wanawake, kwa kufadhiliwa na Mwenyezi Mungu baadhi 
yao juu ya baadhi, na kwa mali yao wanayo yatoa. Basi wanawake wema ni wale 
wenye kut'ii na wanao jilinda hata katika siri kwa kuwa Mwenyezi Mungu 
ameamrisha wajilinde. Na ambao mnachelea kutoka katika ut'iifu wanasihini, 
muwahame katika malazi na wapigeni . Wakikut'iini msiwatafutie njia ya kuwaudhi 
bure . Hakika Mwenyezi Mungu ndiye aliye juu na Mkuu . 

35. Na mkichelea kutakuwapo mfarakano baina ya mke na mume basi pelekeni muamuzi 
kutokana na jamaa za mume, na muamuzi kutokana na jamaa za mke . Wakitaka 
mapatano Mwenyezi Mungu atawawezesha . Hakika Mwenyezi Mungu ni Mjuzi Mwenye 
khabari . 

36. Muabuduni Mwenyezi Mungu wala msimshirikishe na chochote. Na wafanyieni wema 
wazazi wawili na jamaa na mayatima na masikini na jirani wa karibu na jirani wa 
mbali, na rafiki wa ubavuni na mpita njia, na walio milikiwa na mikono yenu ya 
kulia. Hakika Mwenyezi Mungu hawapendi wenye kiburi wanao jifakhiri, 

37. Ambao wanafanya ubakhili na wanaamrisha watu ubakhili, na wanaficha fadhila 
alizo wapa Mwenyezi Mungu . Na tumewaandalia makafiri adhabu ya fedheha, 

38. Na ambao hutoa mali yao kwa kuonyesha watu, wala hawamuamini Mwenyezi Mungu 
wala Siku ya Mwisho; na yule ambaye Shet'ani amekuwa ndiye rafiki yake, basi ana 
rafiki mbaya mno . 

39. Na ingeli wadhuru nini wao lau wangeli muamini Mwenyezi Mungu na Siku ya 
Mwisho, na wakatoa katika aliyo waruzuku Mwenyezi Mungu? Na Mwenyezi Mungu ni 
Mwenye kuwajua vyema . 



40. Hakika Mwenyezi Mungu hadhulumu hata uzito wa chembe moja. Na ikiwa ni jambo 
jema basi Yeye hulizidisha na hutoa kutoka kwake malipo makubwa . 

41. Basi itakuwaje pindi tukiwaletea kutoka kila umma shahidi, na tukakuleta 
wewe kuwa shahidi wa hawa? 

42. Siku hiyo walio kufuru na wakamuasi Mtume watatamani ardhi isawazishwe juu 
yao. Wala hawataweza kumficha Mwenyezi Mungu neno lolote. 

43. Enyi mlio amini ! Msikaribie Sala, hali mmelewa, mpaka myajue mnayo yasema, 
wala hali mna janaba - isipo kuwa mmo safarini - mpaka mkoge . Na mkiwa wagonjwa, 
au mmo safarini, au mmoja wenu ametoka chooni, au mmewagusa wanawake - na 
msipate maji, basi ukusudieni mchanga safi, mpake nyuso zenu na mikono yenu. 
Hakika Mwenyezi Mungu ni Msamehevu na Mwenye kughufiria. 

44. Huwaoni wale walio pewa sehemu ya Kitabu wananunua upotovu na wanakutakeni 
nanyi mpotee njia? 

45. Na Mwenyezi Mungu anawajua vyema maadui zenu. Na Mwenyezi Mungu anatosha 
kuwa ni Mlinzi, na anatosha kuwa ni Mwenye kukunusuruni . 

46. Miongoni mwa Mayahudi wamo ambao hubadilisha maneno kuyatoa mahala pake, na 
husema: Tumesikia na tumeasi, na sikia bila ya kusikilizwa. Na husema: 
"Raai'naa", kwa kuzipotoa ndimi zao ili kuitukana Dini. Na lau kama wangeli 
sema: Tumesikia na tumet'ii, na usikie na "Undhurna" (Utuangalie) , ingeli kuwa 
ni kheri kwao na sawa zaidi. Lakini Mwenyezi Mungu amewalaani kwa kufuru yao; 
basi hawaamini ila wachache tu. 

47. Enyi mlio pewa Kitabu! Aminini tuliyo yateremsha yenye kusadikisha yale 
mliyo nayo, kabla hatu jazigeuza nyuso tukazipeleka kisogoni, au tukawalaani kama 
tulivyo walaani watu wa Sabato (Uumaamosi) . Na amri ya Mwenyezi Mungu ni lazima 
if anyike . 

48. Hakika Mwenyezi Mungu hasamehe kushirikishwa, na husamehe yaliyo duni ya 
hilo kwa amtakaye. Na anaye mshirikisha Mwenyezi Mungu basi hakika amezua dhambi 
kubwa . 

49. Uee huwaoni wale wanao dai kuwa ati wametakasika? Bali Mwenyezi Mungu 
humtakasa amtakaye. Na hawatadhulumiwa hata kadiri ya kijiuzi kilichomo ndani ya 
uwazi wa kokwa ya tende. 

50. Tazama vipi wanavyo mzulia uwongo Mwenyezi Mungu, na haya yatosha kuwa 
dhambi iliyo dhaahiri. 

51. Huwaoni wale walio pewa sehemu ya Kitabu? Wanaamini masanamu na Shet ' ani ! Na 
wanawasema walio kufuru, kuwa hao wameongoka zaidi katika njia kuliko Walio 
amini . 

52. Hao ndio Mwenyezi Mungu amewalaani . Na ambaye Mwenyezi Mungu amemlaani basi 
hutamwona kuwa na mwenye kumnusuru. 

53. Au wanayo sehemu ya utawala? Basi hapo wasingewapa watu hata tundu ya kokwa 
ya tende. 

54. Au wanawahusudu watu kwa yale aliyo wapa Mwenyezi Mungu kwa fadhila yake? 
Basi tuliwapa ukoo wa Ibrahim Kitabu na hikima na tukawapa utawala mkubwa . 

55. Basi wapo miongoni mwao waliyo yaamini, na wapo walio yakataa. Na Uahannamu 
yatosha kuwa ni moto wa kuwateketeza . 

56. Hakika wale walio zikataa Ishara zetu tutawaingiza Motoni. Kila zitapo wiva 
ngozi zao tutawabadilishia ngozi nyengine ili waionje hiyo adhabu . Hakika 
Mwenyezi Mungu ni Mwenye nguvu na Mwenye hikima. 



57. Na wale walio amini na wakatenda mema tutawaingiza katika Pepo zipitazo mito 
kati yake kwa kudumu humo milele. Huko watakuwa na wake walio takasika, na 
tutawaingiza katika vivuli vizuri kweli. 

58. Hakika Mwenyezi Mungu anakuamrisheni mzirudishe amana kwa wenyewe . Na mnapo 
hukumu baina ya watu mhukumu kwa uadilifu. Hakika haya anayo kuwaidhini Mwenyezi 
Mungu ni mazuri sana. Hakika Mwenyezi Mungu ndiye Mwenye kusikia, Mwenye kuona. 

59. Enyi mlio amini ! Mt'iini Mwenyezi Mungu, na mt'iini Mtume na wenye madaraka 
katika nyinyi . Na mkizozana katika jambo basi lirudisheni kwa Mwenyezi Mungu na 
Mtume, ikiwa mnamuamini Mwenyezi Mungu na Siku ya Mwisho. Hayo ndiyo bora zaidi 
na ndiyo yenye mwisho mwema . 

60. Huwaoni wale wanao dai kwamba wameamini yale yaliyo teremshwa kwako na 
yaliyo teremshwa kabla yako? Wanataka wakahukumiwe kwa njia ya upotofu, na hali 
wameamrishwa wakatae hayo ! Na Shet'ani anataka kuwapotezelea mbali. 

61. Na wanapo ambiwa: Njooni kwenye yale aliyo yateremsha Mwenyezi Mungu, na 
njooni kwa Mtume; utawaona wanaafiki wanakukwepa kwa upinzani. 

62. Basi inakuwaje unapo wasibu msiba kwa sababu ya yale iliyo tanguliza mikono 
yao? Hapo tena hukujia wakiapa kwa Mwenyezi Mungu wakisema: Hatukutaka ila wema 
na mapatano. 

63. Hao ndio wale ambao Mwenyezi Mungu anayajua yaliyomo ndani ya nyoyo zao. 
Basi waachilie mbali, uwape mawaidha na uwaambie maneno ya kuathiri na kuingia 
katika nafsi zao. 

64. Na hatukumtuma Mtume yeyote ila at'iiwe kwa idhini ya Mwenyezi Mungu . Na lau 
pale walipo jidhulumu nafsi zao wangeli kujia, wakamwomba Mwenyezi Mungu 
msamaha, na Mtume akawaombea msamaha, hapana shaka wangeli mkuta Mwenyezi Mungu 
ni Mwenye kupokea toba na Mwenye kurehemu. 

65. La ! Naapa kwa Mola wako Mlezi! Hawataamini mpaka wakufanye wewe ndiye 
muamuzi katika yale wanayo khitalif iana, kisha wasione uzito katika nyoyo zao 
juu ya hukumu utayo toa, na wanyenykee kabisa. 

66. Na lau kuwa tumewaamrisha : Jiueni, au tokeni majumbani kwenu, wasingeli 
fanya hayo ila wachache tu miongoni mwao . Na lau kama wangeli fanya walio 
waidhiwa ingeli kuwa bora kwao na uthibitisho wa nguvu zaidi. 

67. Na hapo tunge wapa malipo makubwa kutoka kwetu. 

68. Na tungeli waongoa Njia iliyo nyooka. 

69. Na wenye kumt'ii Mwenyezi Mungu na Mtume, hao wa pamoja na wale alio 
waneemesha Mwenyezi Mungu miongoni mwa Manabii, na Masiddiqi, na Mashahidi, na 
Watu wema . Na uzuri ulioje kuwa pamoja na watu hao ! 

70. Hiyo ni fadhila itokayo kwa Mwenyezi Mungu . Na Mwenyezi Mungu ni Mjuzi wa 
kutosha . 

71. Enyi mlio amini ! Chukueni hadhari yenu ! Na mtoke kwa vikosi au tokeni nyote 
pamo ja ! 

72. Na yupo kati yenu anaye bakia nyuma; na ukikusibuni msiba husema: Mwenyezi 
Mungu kanifanyia kheri sikuwa nao. 

73. Na ikikufikieni fadhila kutoka kwa Mwenyezi Mungu husema - kama kwamba 
hapakuwa mapenzi baina yenu naye : Laiti ningeli kuwa pamoja nao nikafanikiwa 
mafanikio makubwa . 

74. Basi nawapigane katika Njia ya Mwenyezi Mungu wale ambao wanao uza uhai wa 
dunia kwa Akhera. Na anaye pigana katika Njia ya Mwenyezi Mungu kisha akauliwa 
au akashinda basi tutakuja mpa ujira mkubwa . 



75. Na mna nini msipigane katika Njia ya Mwenyezi Mungu na ya wale wanao onewa, 
wanaume na wanawake na watoto, ambao husema: Mola Mlezi wetu! Tutoe katika mji 
huu ambao watu wake ni madhaalimu, na tujaalie tuwe na mlinzi anaye toka kwako, 
na tujaalie tuwe na wa kutunusuru anaye toka kwako . 

76. Walio amini wanapigana katika Njia ya Mwenyezi Mungu, na walio kufuru 
wanapiana katika njia ya upotofu. Basi piganeni na marafiki wa Shet ' ani . Hakika 
hila za Shet'ani ni dhaifu. 

77. Je, huwaoni wale walio ambiwa: Izuieni mikono yenu, na mshike Sala na mtoe 
Zaka. Na walipo amrishwa kupigana, mara kundi moja kati yao liliwaogopa watu 
kama kumwogopa Mwenyezi Mungu, au kwa khofu kubwa zaidi. Na wakasema: Mola Mlezi 
wetu ! Kwa nini umetuamrisha kupigana? Laiti unge tuakhirishia kiasi ya muda 
kidogo hivi ! Sema: Starehe ya dunia ni ndogo, na Akhera ni bora zaidi kwa mwenye 
kuchamngu. Wala hamtadhulumiwa hata uzi wa kokwa ya tende. 

78. Popote mlipo mauti yatakuf ikieni, na hata mkiwa katika ngome zilizo na 
nguvu . Na likiwaf ikilia jema wanasema: Hili limetoka kwa Mwenyezi Mungu . Na 
likiwaf ikilia ovu wanasema: Hili limetoka kwako wewe . Sema: Yote yanatokana na 
Mwenyezi Mungu . Basi wana nini watu hawa hata hawakaribii kufahamu maneno? 

79. Jema lilio kufikia limetokana na Mwenyezi Mungu . Na ovu lilio kusibu 
linatokana na nafsi yako . Nasi tumekutuma kwa watu uwe ni Mtume . Na Mwenyezi 
Mungu ni shahidi wa kutosha. 

80. Mwenye kumt'ii Mtume basi ndio amemt'ii Mwenyezi Mungu . Na anaye kengeuka, 
basi Sisi hatukukutuma wewe uwe ni mlinzi wao . 

81. Na wanasema: Tunat'ii. Lakini wanapo toka kwako kundi moja miongoni mwao 
hupanga njama usiku kinyume na unayo yasema. Na Mwenyezi Mungu anayaandika yote 
hayo wanayo yapangia njama za usiku. Basi waachilie mbali, na umtegemee Mwenyezi 
Mungu . Na Mwenyezi Mungu ni Mtegemewa wa kutosha. 

82. Hebu hawaizingatii hii Qur'ani? Na lau kuwa imetoka kwa asiye kuwa Mwenyezi 
Mungu bila ya shaka wangeli kuta ndani yake khitilafu nyingi . 

83. Na linapo wafikia jambo lolote lilio khusu amani au la kitisho wao 
hulitangaza. Na lau kuwa wangeli lipeleka kwa Mtume na kwa wenye mamlaka kati 
yao, wale wanao chunguza wangeli lijua. Na lau kuwa si fadhila ya Mwenyezi Mungu 
juu yenu na rehema yake mngeli mfuata Shet'ani ila wachache wenu tu. 

84. Basi pigana katika Njia ya Mwenyezi Mungu . Hukalifishwi ila nafsi yako tu. 
Na wahimize Waumini . Huenda Mwenyezi Mungu akayazuia mashambulio ya walio 
kufuru. Na Mwenyezi Mungu ndiye Mkali zaidi wa kushambulia na Mkali zaidi wa 
kuadhibu . 

85. Mwenye kusaidia msaada mwema ana fungu lake katika hayo, na mwenye kusaidia 
msaada mwovu naye ana sehemu yake katika hayo. Na hakika Mwenyezi Mungu ni 
Mwenye uweza na ujuzi juu ya kila kitu. 

86. Na mnapo amkiwa kwa maamkio yoyote, basi nanyi itikieni kwa yaliyo bora 
kuliko hayo, au rejesheni hayo hayo . Hakika Mwenyezi Mungu ni Mwenye kuhisabu 
kila kitu. 

87. Mwenyezi Mungu, hapana mungu isipo kuwa Yeye . Kwa yakini atakukusanyeni Siku 
ya Kiyama. Halina shaka hilo. Na ni nani msema kweli kuliko Mwenyezi Mungu? 

88. Mmekuwaje kuwa makundi mawili kwa khabari ya wanaafiki, na hali Mwenyezi 
Mungu amewageuza kwa sababu ya yale waliyo yachuma? Je ! Mnataka kumwona mwongofu 
ambaye Mwenyezi Mungu amemhukumu kuwa kapotea? Na aliye mhukumu Mwenyezi Mungu 
kuwa amekwisha potea wewe hutampatia njia. 



89. Wanapenda lau kuwa nanyi mnge kufuru kama walivyo kufuru wao, ili muwe sawa 
sawa. Basi msiwafanye marafiki miongoni mwao mpaka wahame kwa ajili ya Dini ya 
Mwenyezi Mungu . Na wakikengeuka basi wakamateni na wauweni popote mnapo wapata. 
Wala msimfanye rafiki katika wao wala msaidizi. 

90. Isipokuwa wale walio fungamana na watu ambao mna ahadi baina yenu na wao, au 
wanakujieni na vifua vyao vina dhiki kupigana nanyi, au kupigana na watu wao . Na 
lau angeli penda Mwenyezi Mungu angeli wasaliti juu yenu wakapigana nanyi . Basi 
wakijitenga nanyi, wasipigane nanyi, na wakakuleteeni amani, basi Mwenyezi Mungu 
hakukupeni njia kupigana nao. 

91. Mtawakuta wengine wanataka wapate salama kwenu na salama kwa watu wao . Kila 
wakirudishwa kwenye fitna hudidimizwa humo . Ikiwa hawajitengi nanyi, na 
wakakuleteeni salama, na wakazuia mikono yao, basi wakamateni na wauweni popote 
mnapo wakuta. Na juu ya hao ndio tumekupeni hoja zilizo wazi. 

92. Na haiwi Muumini kumuuwa Muumini ila kwa kukosea. Na mwenye kumuuwa Muumini 
kwa kukosea basi amkomboe mtumwa aliye Muumini, na atoe diya kuwapa jamaa za 
maiti, isipo kuwa waache wenyewe kuwa ni sadaka. Na akiwa ni jamaa wa maadui 
zenu, hali yeye ni Muumini, basi ni kumkomboa mtumwa aliye Muumini . Na akiwa ni 
miongoni wa watu ambao pana ahadi baina yenu na wao basi wapewe diya watu wake 
na akombolewe mtumwa Muumini . Na asiye pata, basi afunge miezi miwili mfululizo, 
kuwa ni toba kwa Mwenyezi Mungu . Na Mwenyezi Mungu ni Mjuzi na Mwenye hikima. 

93. Na mwenye kumuuwa Muumini kwa kukusudia, basi malipo yake ni Jahannamu humo 
atadumu, na Mwenyezi Mungu amemkasirikia, na amemlaani, na amemuandalia adhabu 
kubwa . 

94. Enyi mlio amini ! Mnapo safiri katika Njia ya Mwenyezi Mungu basi 
hakikisheni, wala msimwambie anaye kutoleeni salamu: Wewe si Muumini; kwa kutaka 
manufaa ya maisha ya dunia hii, hali ya kuwa kwa Mwenyezi Mungu zipo ghanima 
nyingi . Hivyo ndivyo mlivyo kuwa nyinyi zamani, na Mwenyezi Mungu 
akakuneemesheni . Basi chunguzeni sawa sawa. Hakika Mwenyezi Mungu anazo khabari 
za mnayo yatenda. 

95. Hawawi sawa Waumini wanao kaa tu wala hawanadharura, na wale wanao pigana 
katika Njia ya Mwenyezi Mungu kwa mali yao na nafsi zao. Mwenyezi Mungu 
amewatukuza cheo wale wanao pigana kwa mali yao na nafsi zao kuliko wale wanao 
kaa tu. Ingawa Mwenyezi Mungu amewaahidi wote mashukio mema, lakini Mwenyezi 
Mungu amewafadhili wanao pigana kwa ujira mkubwa kuliko wanao kaa tu. 

96. Ni vyeo hivyo vinavyo toka kwake, na maghfira na rehema . Na Mwenyezi Mungu 
ni Mwingi wa maghfira na Mwenye kurehemu. 

97. Hakika Malaika watawaambia wale ambao wamewafisha nao wame jidhulumu nafsi 
zao: Mlikuwa vipi? Watasema: Tulikuwa tunaonewa. Watawaambia: Kwani ardhi ya 
Mwenyezi Mungu haikuwa na wasaa wa kuhamia humo? Basi hao makaazi yao ni 
Jahannamu, nayo ni marejeo mabaya kabisa. 

98. Isipo kuwa wale walio kuwa wanyonge miongoni mwa wanaume na wanawake na 
watoto wasio na uweza wa hila ya kuongoza njia ya kuhama . 

99. Basi hao huenda Mwenyezi Mungu akawasamehe. Na Mwenyezi Mungu ni Mwingi wa 
kusamehe, Mwingi wa maghfira. 

100. Na mwenye kuhama katika Njia ya Mwenyezi Mungu atapata pengi duniani pa 
kukimbilia, na atapata wasaa. Na anaye toka nyumbani kwake kuhama kwa ajili ya 
Mwenyezi Mungu na Mtume wake, kisha yakamfika mauti njiani basi umethibiti ujira 
wake kwa Mwenyezi Mungu . Na Mwenyezi Mungu ndiye Mwenye maghfira na Mwenye 
kurehemu . 



101. Na mnapo safiri katika nchi si vibaya kwenu kama mkifupisha Sala, iwapo 
mnachelea wasije wale walio kufuru wakakuleteeni maudhi . Hakika makafiri ni 
maadui zenu walio wazi wazi. 

102. Na unapo kuwa pamoja nao, ukawasalisha, basi kundi moja miongoni mwao 
wasimame pamoja nawe na wachukue silaha zao. Na watakapo maliza sijida zao, basi 
nawende nyuma yenu, na lije kundi jingine ambalo halijasali, lisali pamoja nawe . 
Nao wachukue hadhari yao na silaha zao. Walio kufuru wanapenda mghafilike na 
silaha zenu na vifaa vyenu ili wakuvamieni mvamio wa mara moja. Wala si vibaya 
kwenu ikiwa mnaona udhia kwa sababu ya mvua au mkawa wagonjwa, mkaziweka silaha 
zenu. Na chukueni hadhari yenu. Hakika Mwenyezi Mungu amewaandalia makafiri 
adhabu ya kudhalilisha . 

103. Mkisha sali basi mkumbukeni Mwenyezi Mungu mkisimama, na mkikaa, na mnapo 
jinyoosha kwa kulala. Na mtapo tulia basi shikeni Sala kama dasturi . Kwani 
hakika Sala kwa Waumini ni faradhi iliyo wekewa nyakati maalumu. 

104. Wala msifanye ulegevu kuwafukuzia kaumu ya maadui. Ikiwa mnaumia, basi nao 
pia wanaumia kama mnavyo umia nyinyi . Nanyi mnataraji kwa Mwenyezi Mungu wasio 
yataraji wao. Na hakika Mwenyezi Mungu ni Mjuzi na Mwenye hikima. 

105. Hakika Sisi tumekuteremshia Kitabu hiki kwa haki ili upate kuhukumu baina 
ya watu kwa alivyo kuonyesha Mwenyezi Mungu . Wala usiwe mtetezi wa makhaaini . 

106. Na muombe maghfira Mwenyezi Mungu . Hakika Mwenyezi Mungu ni Mwingi wa 
maghfira, Mwenye kurehemu. 

107. Wala usiwatetee wanao khini nafsi zao. Hakika Mwenyezi Mungu hampendi aliye 
khaaini, mwenye dhambi . 

108. Wanataka kujificha kwa watu, wala hawataki kujificha kwa Mwenyezi Mungu, 
naye yu pamoja nao pale wanapo panga njama usiku kwa maneno asiyo yapenda. Na 
Mwenyezi Mungu anayajua vyema wanayo yatenda. 

109. Hivyo nyinyi mmewatetea hawa katika uhai huu wa duniani. Basi nani atakaye 
watetea kwa Mwenyezi Mungu Siku ya Kiyama? Au ni nani atakuwa wakili wao wa 
kumtegemea? 

110. Na anaye tenda uovu au akajidhulumu nafsi yake, kisha akaomba maghfira kwa 
Mwenyezi Mungu, atamkuta Mwenyezi Mungu ni Mwingi wa maghfira, Mwenye kurehemu. 

111. Na anaye chuma dhambi, basi ameichumia nafsi yake mwenyewe . Na Mwenyezi 
Mungu ni Mjuzi, Mwenye hikima. 

112. Na atendaye kosa au dhambi kisha akamsingizia asiye na kosa, basi amejitwika 
dhulma na dhambi iliyo wazi. 

113. Na lau kuwa si fadhila ya Mwenyezi Mungu juu yako na rehema yake, kundi 
moja kati yao linge dhamiria kukupoteza. Wala hawapotezi ila nafsi zao, wala 
hawawezi kukudhuru kwa lolote. Na Mwenyezi Mungu amekuteremshia Kitabu na hikima 
na amekufundisha uliyo kuwa huyajui. Na fadhila za Mwenyezi Mungu zilizo juu 
yako ni kubwa . 

114. Hakuna kheri katika mengi ya wanayo shauriana kwa siri, isipo kuwa kwa yule 
anaye amrisha kutoa sadaka, au kutenda mema, au kupatanisha baina ya watu. Na 
mwenye kufanya hayo kwa kutaka radhi ya Mwenyezi Mungu, basi tutakuja mpa ujira 
mkubwa . 

115. Na anaye mpinga Mtume baada ya kumdhihirikia uwongofu, na akafuata njia 
isiyo kuwa ya Waumini, tutamuelekeza aliko elekea, na tutamuingiza katika 
Jahannamu . Na hayo ni marejeo maovu. 



116. Hakika Mwenyezi Mungu hasamehi kushirikishwa na kitu. Lakini Yeye husamehe 
yasiyo kuwa hayo kwa amtakaye. Na anaye mshirikisha Mwenyezi Mungu basi huyo 
amepotea upotovu wa mbali. 

117. Wao hawawaombi badala yake Yeye ila wanawake, wala hawamuombi ila Shet ' ani 
aliye asi. 

118. Mwenyezi Mungu amemlaani. Naye Shet'ani alisema: Kwa yakini nitawachukua 
sehemu maalumu katika waja wako . 

119. Na hakika nitawapoteza na nitawatia matamanio, na nitawaamrisha, basi 
watakata masikio ya wanyama, na nitawaamrisha, basi watabadili aliyo umba 
Mwenyezi Mungu . Na mwenye kumfanya Shet'ani kuwa ni mlinzi wake badala ya 
Mwenyezi Mungu, basi huyo amekhasiri khasara ya dhaahiri. 

120. Anawaahidi na anawatia tamaa. Na Shet'ani hawaahidi ila udanganyifu. 

121. Hao makao yao ni Jahannamu, na wala hawapati makimbilio kutoka humo . 

122. Na wale walio amini na wakatenda mema, tutawaingiza katika Bustani zipitayo 
mito kati yake . Watadumu humo milele. Ndiyo ahadi ya Mwenyezi Mungu iliyo kweli. 
Na nani mkweli zaidi kwa usemi kuliko Mwenyezi Mungu . 

123. Si kwa matamanio yenu, wala matamanio ya Watu wa Kitabu! Anaye fanya ubaya 
atalipwa kwalo, wala hatajipatia mlinzi wala wa kumnusuru, isipo kuwa Mwenyezi 
Mungu . 

124. Na anaye fanya mema, akiwa mwanamume au mwanamke, naye ni Muumini - basi 
hao wataingia Peponi wala hawatadhulumiwa hata kadiri ya tundu ya kokwa ya 
tende . 

125. Na nani aliye bora kwa dini kuliko yule aliye usilimisha uso wake kwa 
Mwenyezi Mungu, naye akawa mwema, na anafuata mila ya Ibrahim mwongofu? Na 
Mwenyezi Mungu alimfanya Ibrahim kuwa ni rafiki mwendani . 

12 6. Ni vya Mwenyezi Mungu tu vyote vilivyomo mbinguni na vilivyomo duniani . Na 
Mwenyezi Mungu ni mwenye kuvizunguka vitu vyote. 

127. Wanakuuliza nini sharia ya wanawake . Sema: Mwenyezi Mungu ana kutoleeni 
fatwa juu yao, na mnayo somewa humu Kitabuni kukhusu mayatima wanawake ambao 
hamwapi walicho andikiwa, na mnapenda kuwaoa, na kukhusu wanyonge katika watoto, 
na kwamba mwasimamie mayatima kwa uadilifu. Na kheri yoyote mnayo fanya Mwenyezi 
Mungu anaijua. 

128. Na mwanamke akichelea kutupwa au kutojaliwa na mumewe, basi si vibaya kwao 
wakisikizana kwa suluhu. Na suluhu ni bora. Na nafsi zimewekewa machoni mwake 
tamaa na choyo . Na mkifanya wema na mkamchamngu basi hakika Mwenyezi Mungu anazo 
khabari za yote mnayo yatenda. 

129. Wala hamtaweza kufanya uadilifu baina ya wake, hata mkikakamia. Kwa hivyo 
msimili moja kwa moja mkamwacha (mmojapo) kama aliye tundikwa. Na mkisikizana na 
mkamchamngu basi Mwenyezi Mungu ni Mwingi wa maghfira na Mwenye kurehemu. 

130. Na wakitengana Mwenyezi Mungu atamtosheleza kila mmoja katika wao kwa 
ukunjufu wake . Na Mwenyezi Mungu ni Mkunjufu Mwenye hikima. 

131. Na ni vya Mwenyezi Mungu tu vyote viliomo katik mbingu na viliomo katika 
dunia. Na kwa hakika tuliwausia walio pewa Kitabu kabla yenu, na nyinyi pia, 
kwamba mumche Mwenyezi Mungu . Na mkikataa, basi ni vya Mwenyezi Mungu viliomo 
mbinguni na viliomo duniani. Na Mwenyezi Mungu ni Mkwasi, anajitosha, na 
Msif iwa . 

132. Na ni vya Mwenyezi Mungu viliomo katika mbingu na viliomo katika ardhi . Na 
Mwenyezi Mungu anatosha kuwa Mlinzi. 



133. Akitaka atakuondoeni, enyi watu ! Na awalete wengineo. Na Mwenyezi Mungu ni 
Muweza wa hayo. 

134. Anaye taka malipo ya dunia, basi kwa Mwenyezi Mungu yapo malipo ya dunia na 
Akhera. Na Mwenyezi Mungu ni Mwenye kusikia na Mwenye kuona. 

135. Enyi mlio amini ! Kuweni wenye kusimamisha uadilifu, mtowao ushahidi kwa 
ajili ya Mwenyezi Mungu, ijapo kuwa ni juu ya nafsi zenu, au wazazi wawili na 
jamaa zenu. Akiwa tajiri au masikini Mwenyezi Mungu anawastahikia zaidi . Basi 
msifuate matamanio, mkaacha kufanya uadilifu. Na mkiupotoa au mkajitenga nao 
basi Mwenyezi Mungu anajua vyema mnayo yatenda. 

136. Enyi mlio amini ! Muaminini Mwenyezi Mungu, na Mtume wake, na Kitabu alicho 
kiteremsha juu ya Mtume wake, na Kitabu alicho kiteremsha kabla yake . Na anaye 
mkataa Mwenyezi Mungu, na Malaika wake, na Vitabu vyake, na Mitume wake, na Siku 
ya Akhera, basi huyo amekwisha potelea mbali. 

137. Hakika walio amini, kisha wakakufuru, kisha wakaamini, kisha wakazidi 
ukafiri, Mwenyezi Mungu hakuwa wa kuwaghufiria wala wa kuwaongoa njia. 

138. Wabashirie wanaafiki kwamba watapata adhabu chungu, 

139. Wale ambao huwafanya makafiri kuwa ndio marafiki badala ya Waumini . Je ! 
Wanataka wapate kwao utukufu? Basi hakika utukufu wote ni wa Mwenyezi Mungu . 

140. Naye amekwisha kuteremshieni katika Kitabu hiki ya kwamba mnapo sikia Aya 
za Mwenyezi Mungu zinakanushwa na zinafanyiwa kejeli, basi msikae pamoja nao, 
mpaka waingie katika mazungumzo mengine. Hivyo mtakuwa nanyi mfano wao hao . 
Hakika Mwenyezi Mungu atawakusanya wanaafiki na makafiri wote pamoja katika 
Jahannamu, 

141. Wale ambao wanakungo jeeni, mkipata ushindi unao toka kwa Mwenyezi Mungu wao 
husema: Si tulikuwa pamoja nanyi vile? Na ikiwa ni sehemu ya makafiri kushinda 
wao huwaambia: Hatukuwa ni waweza wa kukushindeni, nasi tukakukingeni na hawa 
Waumini? Basi Mwenyezi Mungu atahukumu baina yenu Siku ya Kiyama, wala Mwenyezi 
Mungu hatawapa makafiri njia ya kuwashinda Waumini . 

142. Hakika wanaafiki wanamkhadaa Mwenyezi Mungu, na hali ni Yeye ndiye mwenye 
kuwakhadaa wao. Na wanapo inuka kusali huinuka kwa unyong'onyo, wana jionyesha 
kwa watu tu, wala hawamdhukuru Mwenyezi Mungu ila kidogo tu. 

143. Wanayumba yumba baina ya huku na huko. Huku hawako na huko hawako . Na 
ambaye Mwenyezi Mungu amemwacha kupotea, kabisa hutompatia njia. 

144. Enyi mlio amini ! Msiwafanye makafiri kuwa ndio marafiki badala ya Waumini . 
Je, mnataka Mwenyezi Mungu awe na hoja iliyo wazi juu yenu? 

145. Hakika wanaafiki watakuwa katika t ' abaka ya chini kabisa Motoni, wala 
hutompata yeyote wa kuwanusuru. 

146. Isipo kuwa wale walio tubu, na wakatengeneza na wakashikamana na Mwenyezi 
Mungu, na wakamtakasia Dini yao Mwenyezi Mungu . Basi hao ni pamoja na Waumini . 
Na Mwenyezi Mungu atakuja wapa Waumini ujira mkubwa . 

147. Mwenyezi Mungu hakuadhibuni mkimshukuru na mkamuamini. Na Mwenyezi Mungu 
ndiye Mwenye kupokea shukrani na ndiye Mwenye kujua. 

148. MWENYEZI MUNGU hapendi uovu uenezwe kwa maneno ila kwa mwenye kudhulumiwa. 
Na Mwenyezi Mungu ndiye Mwenye kusikia na Mwenye kujua. 

149. Mkidhihirisha wema au mkiuficha, au mkiyasamehe maovu, hakika Mwenyezi 
Mungu ni Mwingi wa maghfira na Muweza. 

150. Hakika wale wanao mkataa Mwenyezi Mungu na Mitume wake, na wanataka 
kufarikisha baina ya Mwenyezi Mungu na Mitume wake, kwa kusema: Wengine 



tunawaamini na wengine tunawakataa. Na wanataka kushika njia iliyo kati kati ya 
haya, 

151. Hao ndio makafiri kweli. Na tumewaandalia makafiri adhabu ya kudhalilisha . 

152. Na walio muamini Mwenyezi Mungu na Mitume wake, wala wasimf arikishe yeyote 
kati yao, hao atawapa ujira wao. Na Mwenyezi Mungu ni Mwingi wa maghfira, na 
Mwenye kurehemu. 

153. Watu wa Kitabu wanakutaka uwateremshia kitabu kutoka mbinguni . Na kwa 
hakika walikwisha mtaka Musa makubwa kuliko hayo. Walisema: Tuonyeshe Mwenyezi 
Mungu wazi wazi. Wakapigwa na radi kwa hiyo dhulma yao. Kisha wakamchukua ndama 
kumuabudu, baada ya kwisha wajia hoja zilizo wazi. Nasi tukasamehe hayo, na 
tukampa Musa nguvu zilizo dhaahiri. 

154. Na tukanyanyua mlima juu yao kwa kufanya agano nao. Na tukawaambia: 
Ingilieni mlangoni kwa unyenyekevu. Na tukawaambia: Msiivunje Siku ya Sabato 
(Jumaa mosi) . Na tukachukua kwao ahadi iliyo madhubuti. 

155. Basi kwa sababu ya kuvunja kwao ahadi zao, na kuzikataa kwao ishara za 
Mwenyezi Mungu, na kuwauwa kwao Manabii bila ya haki, na kusema kwao : Nyoyo zetu 
zimefumbwa; bali Mwenyezi Mungu amezipiga muhuri kwa kufuru zao, basi hawaamini 
ila kidogo tu - 

156. Na pia kwa kufuru zao na kumsingizia kwao Maryamu uwongo mkubwa, 

157. Na kwa kusema kwao : Sisi tumemuuwa Masihi Isa, mwana wa Maryamu, Mtume wa 
Mwenyezi Mungu - nao hawakumuuwa wala hawakumsalibu, bali walif ananishiwa tu. Na 
hakika walio khitalifiana katika haya wamo katika shaka nayo . Wao hawana ujuzi 
nayo wowote, ila ni kufuata dhana tu. Wala hawakumuuwa kwa yakini . 

158. Bali Mwenyezi Mungu alim- tukuza kwake, na hakika Mwenyezi Mungu ni Mwenye 
nguvu, Mwenye hikima. 

159. Na hawi katika Watu wa Kitabu ila hakika atamuamini yeye kabla ya kufa 
kwake . Naye Siku ya Kiyama atakuwa shahidi juu yao. 

160. Basi kwa dhulma yao Mayahudi tuliwaharimishia vitu vizuri walivyo 
halalishiwa. Na kwa sababu ya kuwazuilia kwao watu wengi na Njia ya Mwenyezi 
Mungu, 

161. Na kuchukua kwao riba, nao wamekatazwa, na kula kwao mali ya watu kwa 
dhulma. Basi tumewaandalia makafiri katika wao adhabu yenye uchungu. 

162. Lakini walio bobea katika ilimu miongoni mwao, na Waumini, wanayaamini 
uliyo teremshiwa wewe, na yaliyo teremshwa kabla yako. Na wanao shika Sala, na 
wakatoa Zaka, na wanao muamini Mwenyezi Mungu na Siku ya Mwisho - hao tutawapa 
malipo makubwa . 

163. Hakika Sisi tumekuletea wahyi wewe kama tulivyo wapelekea wahyi Nuhu na 
Manabii walio kuwa baada yake . Na tulimpelekea wahyi Ibrahim na Ismail na Is- 
haka na Yaakub na wajukuu zake, na Isa na Ayub na Yunus na Harun na Suleiman, na 
Daud tukampa Zaburi. 

164. Na Mitume tulio kwisha kukuhadithia kabla yake, na Mitume wengine 
hatukukuhadithia . Na Mwenyezi Mungu alinena na Musa kwa maneno . 

165. Mitume hao ni wabashiri na waonyaji, ili watu wasiwe na hoja juu ya 
Mwenyezi Mungu baada ya kuletewa Mitume . Na Mwenyezi Mungu ni Mwenye nguvu, 
Mwenye hikima. 

166. Lakini Mwenyezi Mungu anayashuhudia aliyo kuteremshia wewe . Ameyateremsha 
kwa kujua kwake - na Malaika pia wanashuhudia . Na Mwenyezi Mungu anatosha kuwa 
shahidi . 



167. Hakika walio kufuru na wakazuilia Njia ya Mwenyezi Mungu, wamekwisha 
potelea mbali . 

168. Hakika wale walio kufuru na wakadhulumu hawi Mwenyezi Mungu kuwasamehe wala 
kuwaongoa njia. 

169. Isipo kuwa njia ya Jahannamu. Humo watadumu milele. Na hayo kwa Mwenyezi 
Mungu ni mepesi. 

170. Enyi Watu ! Amekwisha kujieni Mtume huyu na haki itokayo kwa Mola wenu 
Mlezi. Basi aminini, ndiyo kheri yenu. Na mkikakanusha basi hakika viliomo 
mbinguni na duniani ni vya Mwenyezi Mungu tu. Na hakika Mwenyezi Mungu ni Mjuzi 
Mwenye hikima. 

171. Enyi Watu wa Kitabu! Msipite kiasi katika dini yenu, wala msimseme Mwenyezi 
Mungu ila kwa lilio kweli. Hakika Masihi Isa mwana wa Maryamu ni Mtume wa 
Mwenyezi Mungu, na neno lake tu alilo mpelekea Maryamu, na ni roho iliyo toka 
kwake . Basi Muaminini Mwenyezi Mungu na Mitume wake . Wala msiseme: Utatu. 
Komeni ! Itakuwa kheri kwenu. Hakika Mwenyezi Mungu ni Mungu mmoja tu. Ametukuka 
Yeye na kuwa na mwana. Ni vyake Yeye vyote viliomo katika mbingu na katika 
ardhi . Na Mwenyezi Mungu ni Mtegemewa wa kutosha. 

172. Masihi hataona uvunjifu kuwa mtumwa wa Mwenyezi Mungu, wala Malaika walio 
karibishwa. Na watakao ona uvunjifu utumwa wa Mwenyezi Mungu na kufanya kiburi, 
basi atawakusanya wote kwake . 

173. Na ama walio amini na wakatenda mema atawalipa ujira wao sawa sawa, na 
atawazidishia kwa fadhila yake . Na ama wale walio ona uvunjifu na wakafanya 
kiburi, basi atawaadhibu adhabu iliyo chungu . Wala hawatopata mlinzi wala wa 
kuwanusuru asiye kuwa Mwenyezi Mungu . 

174. Enyi watu ! Umekufikieni ushahidi kutoka kwa Mola wenu Mlezi. Na 
tumekuteremshieni Nuru iliyo wazi. 

175. Ama wale walio muamini Mwenyezi Mungu, na wakashikamana naye, basi atawatia 
katika rehema yake na fadhila, na atawaongoa kwenye Njia Iliyo Nyooka. 

17 6. Wanakuomba uhukumu, sema: Mwenyezi Mungu anakupeni hukumu juu ya mkiwa. 
Ikiwa mtu amekufa, naye hana mtoto, lakini anaye ndugu wa kike, basi huyo 
atapata nusu alicho acha maiti. Na mwanamume atamrithi ndugu wa kike ikiwa hana 
mwana . Na ikiwa wao ni ndugu wa kike wawili, basi watapata thuluthi mbili za 
alicho acha maiti. Na wakiwa ndugu wanaume na wanawake, basi mwanamume atapata 
sehemu iliyo sawa na ya wanawake wawili. Mwenyezi Mungu anakubainishieni ili 
msipotee; na Mwenyezi Mungu ni Mjuzi wa kila kitu. 



SURA 5. SURAT AL MAIDA 



KWA JINA LA MWENYEZI MUNGU, MWINGI WA REHEMA MWENYE KUREHEMU. 

1. Enyi mlio amini ! Timizeni ahadi . Mmehalalishiwa wanyama wa mifugo, ila wale 
mnao tajiwa. Lakini msihalalishe kuwinda nanyi mmo katika Hija. Hakika Mwenyezi 
Mungu anahukumu apendavyo. 

2. Enyi mlio amini ! Msivunje hishima ya alama ya Dini ya Mwenyezi Mungu wala 
mwezi mtakatifu, wala wanyama wanao pelekwa Makka kuchinjwa, wala vigwe vyao, 
wala wanao elekea kwendea Nyumba Takatifu, wakitafuta fadhila na radhi za Mola 
wao Mlezi. Na mkisha toka Hija yenu basi windeni . Wala kuwachukia watu kwa kuwa 
wali- kuzuilieni kufika Msikiti mtakatifu kusikupelekeeni kuwafanyia uadui . Na 



saidianeni katika wema na uchamngu. Wala msisaidiane katika dhambi na uadui . Na 
mcheni Mwenyezi Mungu . Hakika Mwenyezi Mungu ni Mkali wa kuadhibu. 

3. Mmeharimishiwa nyamafu, na damu, na nyama ya nguruwe, na mnyama aliye chinjwa 
si kwa ajili ya Mwenyezi Mungu, na aliye kufa kwa kunyongeka koo, na aliye kufa 
kwa kupigwa, na aliye kufa kwa kuanguka, na aliye kufa kwa kupigwa pembe, aliye 
liwa na mnyama, ila mkimdiriki kumchinja. Na pia ni haramu kula nyama aliye 
chinjiwa masanamu. Na ni haramu kupiga ramli. Hayo yote ni upotovu. Leo walio 
kufuru wamekata tamaa na Dini yenu; basi msiwaogope, bali niogopeni Mimi . Leo 
nimekukamiliishieni Dini yenu, na nimekutimizieni neema yangu, na 
nimekupendeleeni UISLAMU uwe ndiyo Dini. Na mwenye kushurutishwa na njaa, bila 
ya kupendelea dhambi, basi hakika Mwenyezi Mungu ni Msamehevu na Mwenye 
kurehemu . 

4. Wanakuuliza wamehalalishiwa nini? Sema: Mmehalalishiwa kila vilivyo vizuri na 
mlicho wafundisha wanyama kukiwinda. Mnawafundisha alivyo kufunzeni Mwenyezi 
Mungu . Basi kuleni walicho kukamatieni, na mkisomee jina la Mwenyezi Mungu . Na 
mcheni Mwenyezi Mungu; hakika Mwenyezi Mungu ni Mwepesi wa kuhisabu. 

5. Leo mmehalalishiwa kila vilivyo vizuri. Na chakula cha walio pewa Kitabu ni 
halali kwenu, na chakula chenu ni halali kwao. Na pia wanawake wema miongoni mwa 
Waumini, na wanawake wema miongoni mwa walio pewa Kitabu kabla yenu, mtakapo 
wapa mahari yao, mkafunga nao ndoa, bila ya kufanya uhasharati wala kuwaweka 
kinyumba. Na anaye kataa kuamini bila shaka a'mali yake imepotea, naye katika 
Akhera atakuwa miongoni mwa wenye khasara. 

6. Enyi mlio amini ! Mnapo simama kwa ajili ya Sala basi osheni nyuso zenu, na 
mikono yenu mpaka vifundoni, na mpake vichwa vyenu, na osheni miguu yenu mpaka 
vifundoni. Na mkiwa na janaba basi ogeni . Na mkiwa wagonjwa au mmo safarini, au 
mmoja wenu ametoka chooni au mmewagusa wanawake, na hamkupata maji, basi 
tayamamuni vumbi lilio safi, na mpake nyuso zenu na mikono yenu. Hapendi 
Mwenyezi Mungu kukutieni katika taabu; bali anataka kukutakaseni na kutimiza 
neema yake juu yenu ili mpate kushukuru. 

7. Na kumbukeni neema ya Mwenyezi Mungu iliyo juu yenu, na ahadi yake aliyo 
fungamana nanyi mlipo sema: Tumesikia na tumet'ii. Na mcheni Mwenyezi Mungu . 
Hakika Mwenyezi Mungu ni Mjuzi sana wa yaliyomo vifuani. 

8. Enyi mlio amini ! Kuweni wasimamizi madhubuti kwa ajili ya Mwenyezi Mungu 
mkitoa ushahidi kwa haki . Wala kuchukiana na watu kusikupelekeeni kutofanya 
uadilifu. Fanyeni uadilifu. Hivyo ndio kuwa karibu mno na uchamngu. Na mcheni 
Mwenyezi Mungu . Hakika Mwenyezi Mungu anazo khabari za mnayo yatenda. 

9. Mwenyezi Mungu amewaahidi walio muamini na wakatenda mema kwamba watapata 
maghfira na malipo makubwa . 

10. Na wale walio kufuru na wakakanusha Ishara zetu, hao ndio watu wa Motoni . 

11. Enyi mlio amini ! Kumbukeni neema za Mwenyezi Mungu zilizo juu yenu, walipo 
taka watu kukunyooshieni mikono, naye akaizuilia mikono yao kukuf ikieni . Na 
mcheni Mwenyezi Mungu . Na Waumini wamtegemee Mwenyezi Mungu tu. 

12. Na Mwenyezi Mungu alifanya agano na Wana wa Israili. Na tukawateulia 
kutokana nao wakuu kumi na mbili. Na Mwenyezi Mungu akasema: Kwa yakini Mimi ni 
pamoja nanyi . Mkisali, na mkatoa Zaka, na mkawaamini Mitume wangu, na 
mkawasaidia, na mkamkopesha Mwenyezi Mungu mkopo mwema, hapana shaka 
nitakufutieni maovu yenu na nitakuingizeni katika mabustani yapitayo mito kati 
yake . Lakini atakaye kufuru miongoni mwenu baada ya hayo bila ya shaka atakuwa 
amepotea njia iliyo sawa. 

13. Basi kwa sababu ya kuvunja agano lao tuliwalaani, na tukazifanya nyoyo zao 
kuwa ngumu . Wanayabadilisha maneno kutoka pahala pake, na wamesahau sehemu ya 



yale waliyo kumbushwa. Na huachi kuvumbua khiana kutokana nao, isipo kuwa 
wachache miongoni mwao. Basi wasamehe na waache . Hakika Mwenyezi Mungu huwapenda 
wafanyao wema . 

14. Na kutoka kwa wale walio sema: Sisi ni Manasara, tulichukua ahadi yao, 
lakini wakasahau sehemu ya waliyo kumbushwa. Kwa hivyo tukaweka kati yao uadui 
na chuki mpaka Siku ya Kiyama. Na hapo Mwenyezi Mungu atawaambia waliyo kuwa 
wakiyaf anya . 

15. Enyi Watu wa Kitabu! Amekwisha kujieni Mtume wetu anaye kufichulieni mengi 
mliyo kuwa mkiyaficha katika Kitabu, na anaye samehe mengi . Bila shaka 
imekujieni kutoka kwa Mwenyezi Mungu nuru na Kitabu kinacho bainisha. 

16. Mwenyezi Mungu huwaongoa wenye kufuata radhi yake katika njia za salama, na 
huwatoa katika giza kuwapeleka kwenye nuru kwa amri yake, na huwaongoa kwenye 
njia iliyo nyooka. 

17. Hakika wamekufuru walio sema: Mwenyezi Mungu ni Masihi mwana wa Maryamu. 
Sema: Ni nani mwenye kumiliki cho chote mbele ya Mwenyezi Mungu ikiwa Yeye 
angetaka kumuangamiza Masihi mwana wa Maryamu, na mama yake, na wote waliomo 
katika ardhi? Na mamlaka ya mbingu na ardhi na vilivyomo ndani yake ni vya 
Mwenyezi Mungu . Huumba apendavyo. Na Mwenyezi Mungu anao uweza juu ya kila kitu. 

18. Na Mayahudi na Wakristo wanasema: Sisi ni wana wa Mwenyezi Mungu na vipenzi 
vyake . Sema: Basi kwa nini anakuadhibuni kwa ajili ya dhambi zenu? Bali nyinyi 
ni watu tu kama wale wengine alio waumba. Humsamehe amtakaye na humuadhibu 
amtakaye. Na ni wa Mwenyezi Mungu tu ufalme wa mbingu na ardhi . Na marejeo ni 
kwake Yeye . 

19. Enyi Watu wa Kitabu! Bila ya shaka amekujilieni Mtume wetu akikubainishieni 
katika wakati usio kuwa na Mitume, msije mkasema: Hakufika kwetu mbashiri wala 
mwonyaji. Basi amekujieni mbashiri na mwonyaji. Na Mwenyezi Mungu anao uweza wa 
kila kitu. 

20. Na pale Musa alipo waambia watu wake : Enyi watu wangu ! Kumbukeni neema za 
Mwenyezi Mungu zilizo juu yenu, alipo wateuwa Manabii kati yenu, na akakufanyeni 
watawala, na akakupeni ambayo hakuwapa wowote katika walimwengu. 

21. Enyi watu wangu ! Ingieni katika nchi takatifu ambayo Mwenyezi Mungu 
amekuandikieni . Wala msirudi nyuma, msije mkawa wenye kukhasirika. 

22. Wakasema: Ewe Musa! Huko wako watu majabari. Nasi hatutaingia huko mpaka wao 
watoke humo . Wakitoka humo hapo tutaingia. 

23. Watu wawili miongoni mwa wachamngu ambao Mwenyezi Mungu amewaneemesha, 
walisema: Waingilieni kwa mlangoni. Mtakapo waingilia basi kwa yakini nyinyi 
mtashinda. Na mtegemeeni Mwenyezi Mungu ikiwa nyinyi ni Waumini . 

24. Wakasema: Ewe Musa! Sisi hatutaingia humo kamwe maadamu wao wamo humo . Basi 
nenda wewe na Mola wako Mlezi mkapigane . Sisi tutakaa hapa hapa . 

25. Akasema: Mola wangu Mlezi! Hakika mimi similiki ila nafsi yangu na ndugu 
yangu . Basi tutenge na hawa watu wapotovu. 

26. (Mwenyezi Mungu) akasema: Basi nchi hiyo wameharimishiwa muda wa miaka 
arubaini, watakuwa wakitanga-tanga katika ardhi . Basi wewe usiwasikitikie watu 
wapotovu . 

27. Na wasomee khabari za wana wawili wa Adam kwa kweli. Walipo toa mhanga, 
ukakubaliwa wa mmoja wao, na wa mwengine haukukubaliwa . Akasema: Nitakuuwa. 
Akasema mwengine: Mwenyezi Mungu huwapokelea wachamngu. 

28 . Ukininyooshea mkono wako kuniuwa, mimi sitakunyooshea mkono wangu kukuuwa . 
Hakika mimi namwogopa Mwenyezi Mungu, Mola wa walimwengu wote. 



29. Mimi nataka ubebe dhambi zangu na dhambi zako, kwani wewe utakuwa miongoni 
mwa watu wa Motoni. Na hayo ndiyo malipo ya wenye kudhulumu. 

30. Basi nafsi yake ikampelekea kumuuwa nduguye, akamuuwa na akawa miongoni mwa 
wenye kukhasirika. 

31. Hapo Mwenyezi Mungu akamleta kunguru anaye fukua katika ardhi ili amwonyeshe 
vipi kumsitiri nduguye . Akasema: Ole wangu ! Nimeshindwa kuwa kama kunguru huyu 
nikamsitiri ndugu yangu? Basi akawa miongoni mwa wenye kujuta. 

32. Kwa sababu ya hayo tuliwaandikia Wana wa Israili ya kwamba aliye muuwa mtu 
bila ya yeye kuuwa, au kufanya uchafuzi katika nchi, basi ni kama amewauwa watu 
wote. Na mwenye kumuokoa mtu na mauti ni kama amewaokoa watu wote. Na hakika 
waliwajia Mitume wetu na hoja zilizo wazi. Kisha wengi katika wao baada ya haya 
wakawa waharibifu katika nchi. 

33.Basi malipo ya wale wanao mpiga vita Mwenyezi Mungu na Mtume wake na 
wakawania kufanya uchafuzi katika nchi, ni kuuwawa, au kusalibiwa, au kukatwa 
mikono yao na miguu yao kwa mabadilisho, au kutolewa nchi . Hii ndiyo hizaya yao 
katika dunia; na katika Akhera watapata adhabu kubwa . 

34. Isipo kuwa wale walio tubu kabla hamjawatia nguvuni . Na jueni kwamba 
Mwenyezi Mungu ni Mwenye maghfira na Mwenye kurehemu. 

35. Enyi mlio amini ! Mcheni Mwenyezi Mungu, na tafuteni njia ya kumfikilia. Na 
wanieni kwa juhudi kwa ajili yake ili mpate kuokoka. 

36. Hakika walio kufuru lau wange kuwa na yote yaliyomo duniani, na mengine kama 
hayo, ili watoe fidia ya kuepukana na adhabu ya Siku ya Kiyama, yasingeli 
pokelewa kwao; na watapata adhabu chungu . 

37. Watataka watoke Motoni, lakini hawatatoka humo, na watakuwa na adhabu inayo 
dumu . 

38. Na mwizi mwanamume na mwizi mwanamke, ikateni mikono yao, hayo ni malipo ya 
waliyo yachuma, ndiyo adhabu ya mfano itokayo kwa Mwenyezi Mungu . Na Mwenyezi 
Mungu ni Mwenye nguvu na Mwenye hikima. 

39. Lakini mwenye kutubia baada ya dhulma yake, na akatengenea, basi Mwenyezi 
Mungu atapokea toba yake . Hakika Mwenyezi Mungu ni Mwenye maghfira na Mwenye 
kurehemu . 

40. Hujui ya kwamba Mwenyezi Mungu anao ufalme wa mbingu na ardhi? Humuadhibu 
amtakaye, na humsamehe amtakaye. Na Mwenyezi Mungu ni Muweza wa kila kitu. 

41. Ewe Mtume ! Wasikuhuzunishe wa fanyao haraka kukufuru, miongoni mwa wanao 
sema kwa vinywa vyao: Tumeamini, na hali nyoyo zao hazikuamini, na miongoni mwa 
Mayahudi, wanao sikiliza kwa ajili ya uwongo, wanao sikiliza kwa ajili ya watu 
wengine wasio kufikia. Wao huyabadilisha maneno kutoka pahala pake . Wanasema: 
Mkipewa haya basi yashikeni, na msipo pewa haya tahadharini. Na mtu ambaye 
Mwenyezi Mungu anataka kumfitini huwezi kuwa na madaraka naye mbele ya Mwenyezi 
Mungu . Hao ndio ambao Mwenyezi Mungu hataki kuzitakasa nyoyo zao. Watakuwa na 
hizaya duniani, na Akhera watakuwa na adhabu kubwa . 

42. Hao ni wasikilizaji kwa ajili ya kusema uwongo, na ni walaji mno vya haramu! 
Basi wakikujia, wahukumu baina yao au jipuuze nao. Na ukijipuuza nao, basi wao 
hawatakudhuru kitu. Na ukiwahukumu, basi hukumu baina yao kwa uadilifu. Hakika 
Mwenyezi Mungu anawapenda waadilifu. 

43. Na huwaje wakufanye wewe hakimu nao wanayo Taurati yenye hukumu za Mwenyezi 
Mungu? Kisha baada ya hayo wanageuka. Na hao si wenye kuamini . 

44. Hakika Sisi tuliteremsha Taurati yenye uwongofu na nuru, ambayo kwayo 
Manabii walio nyenyekea kiislamu, na wachamngu, na wanazuoni, waliwahukumu 



Mayahudi; kwani walikabidhiwa kukihifadhi Kitabu cha Mwenyezi Mungu . Nao wakawa 
ni mashahidi juu yake . Basi msiwaogope watu, bali niogopeni Mimi . Wala 
msibadilishe Aya zangu kwa thamani chache . Na wasio hukumu kwa aliyo teremsha 
Mwenyezi Mungu, basi hao ndio makafiri. 

45. Na humo tuliwaandikia ya kwamba roho kwa roho, na jicho kwa jicho, na pua 
kwa pua, na sikio kwa sikio, na jino kwa jino, na kwa majaraha kisasi. Lakini 
atakaye samehe basi itakuwa ni kafara kwake . Na wasio hukumu kwa yale aliyo 
yateremsha Mwenyezi Mungu, basi hao ndio madhaalimu. 

46. Na tukawafuatishia hao Isa bin Maryamu kuyahakikisha yaliyo kuwa kabla yake 
katika Taurati, na tukampa Injili iliyomo ndani yake uwongofu, na nuru na inayo 
sadikisha yaliyo kuwa kabla yake katika Taurati, na uwongofu na mawaidha kwa 
wachamngu . 

47. Na wahukumu Watu wa Injili kwa yale aliyo teremsha Mwenyezi Mungu ndani 
yake . Na wasio hukumu kwa yale aliyo yateremsha Mwenyezi Mungu basi hao ndio 
wapotofu . 

48. Na tumekuteremshia wewe, kwa haki, Kitabu hichi kinacho sadikisha yaliyo 
kuwa kabla yake katika Vitabu na kuyalinda. Basi hukumu baina yao kwa aliyo 
yateremsha Mwenyezi Mungu, wala usifuate matamanio yao ukaacha Haki iliyo kujia. 
Kila mmoja katika nyinyi tumemwekea sharia yake na njia yake . Na lau kuwa 
Mwenyezi Mungu angeli taka ange kufanyeni nyote umma mmoja, lakini ni 
kukujaribuni kwa aliyo kupeni . Basi shindaneni kwa mambo ya kheri . Kwa Mwenyezi 
Mungu ndio marejeo yenu nyote, na atakuja kuwaambieni yale mliyo kuwa 
mkikhitalif iana . 

49. Na wahukumu baina yao kwa aliyo yateremsha Mwenyezi Mungu, wala usifuate 
matamanio yao. Nawe tahadhari nao wasije kukufitini ukaacha baadhi ya aliyo 
kuteremshia Mwenyezi Mungu . Na wakigeuka, basi jua kwamba hakika Mwenyezi Mungu 
anataka kuwasibu kwa baadhi ya dhambi zao. Na hakika wengi wa watu ni wapotofu. 

50. Je, wao wanataka hukumu za Kijahiliya? Na nani aliye mwema zaidi katika 
kuhukumu kuliko Mwenyezi Mungu kwa watu wenye yakini? 

51. Enyi mlio amini ! Msiwafanye Mayahudi na Wakristo kuwa ni maraf iki . Wao ni 
marafiki wao kwa wao. Na miongoni mwenu mwenye kufanya urafiki nao, basi huyo ni 
katika wao. Hakika Mwenyezi Mungu hawaongoi watu wenye kudhulumu. 

52. Utawaona wale wenye maradhi nyoyoni mwao wanakimbilia kwao wakisema: 
Tunakhofu yasitusibu mabadiliko. Huenda Mwenyezi Mungu akaleta ushindi au jambo 
jingine litokalo kwake wakawa wenye kujuta kwa waliyo yaficha katika nafsi zao. 

53. Na walio amini watasema: Hivyo hawa ndio wale walio apa ukomo wa viapo vyao 
kuwa wao wa pamoja nanyi? Vitendo vyao vitapotea bure, na wataamkia kuwa wenye 
kukhasirika . 

54. Enyi mlio amini ! Atakaye iacha miongoni mwenu Dini yake, basi Mwenyezi Mungu 
atakuja leta watu anao wapenda nao wanampenda, wanyenyekevu kwa Waumini na wenye 
nguvu juu ya makafiri, wanapigania Jihadi katika Njia ya Mwenyezi Mungu, wala 
hawaogopi lawama ya anaye laumu. Hiyo ndiyo fadhila ya Mwenyezi Mungu, humpa 
amtakaye. Na Mwenyezi Mungu ni Mkunjufu na Mwenye kujua. 

55. Hakika rafiki yenu mlinzi ni Mwenyezi Mungu na Mtume wake na walio amini, 
ambao hushika Sala na hutoa Zaka nao wananyenyekea . 

56. Na atakaye fanya urafiki na Mwenyezi Mungu na Mtume wake na walio amini, 
basi hakika kundi la Mwenyezi Mungu ndilo lenye kushinda. 

57. Enyi mlio amini ! Msiwafanye marafiki wale walio ifanyia kejeli na mchezo 
Dini yenu miongoni mwa walio pewa Kitabu kabla yenu, na makafiri wengine . Na 
mcheni Mwenyezi Mungu kama nyinyi ni wenye kuamini . 



58. Na mnapo adhinia Sala wao wanaichukulia maskhara na mchezo. Hayo ni kwa 
sababu wao ni watu wasio na akili. 

59. Sema: Enyi Watu wa Kitabu! Hivyo mnatuchukia kwa kuwa tumemuamini Mwenyezi 
Mungu na tuliyo teremshiwa na yaliyo teremshwa kabla, na kwa kuwa wengi katika 
nyinyi ni wapotofu? 

60. Sema: Je ! Nikwambieni yule ambaye ni mwenye malipo mabaya zaidi kuliko hayo 
mbele ya Mwenyezi Mungu? Ni yule ambaye Mwenyezi Mungu amemlaani na 
amemkasirikia, na amewafanya miongoni mwao manyani na nguruwe, na wakamuabudu 
Shet'ani. Hao ndio wenye mahali pabaya na wamepotea zaidi njia iliyo sawa. 

61. Na wanapo kujieni husema: Tumeamini . Lakini hakika wao wameingia na ukafiri 
wao, na wametoka nao pia. Na Mwenyezi Mungu ni Mjuzi kabisa wa yote wanayo 

yaf icha . 

62. Na utawaona wengi katika wao wanakimbilia kwenye dhambi, na uadui, na ulaji 
wao vya haramu. Ni maovu mno hayo wayatendayo ! 

63. Mbona hao wanazuoni na makohani wao hawawakatazi maneno yao ya dhambi, na 
ulaji wao vya haramu? Ni maovu mno hayo wayaf anyayo ! 

64. Na Mayahudi walisema: Mkono wa Mwenyezi Mungu umefumba. Mikono yao ndiyo 
iliyo fumba, na wamelaaniwa kwa sababu ya waliyo yasema. Bali mikono yake iwazi. 
Hutoa apendavyo. Kwa yakini yaliyo teremshwa kwako kutoka kwa Mola wako Mlezi 
yatawazidisha wengi katika wao uasi na kufuru. Na Sisi tumewatilia uadui na 
chuki baina yao mpaka Siku ya Kiyama. Kila mara wanapo washa moto wa vita, 
Mwenyezi Mungu anauzima. Na wanajitahidi kuleta uharibifu katika ardhi . Na 
Mwenyezi Mungu hawapendi waharibifu. 

65. Na lau kuwa Watu wa Kitabu wangeli amini na wakachamngu hapana shaka tungeli 
wafutia makosa yao, na tungeli waingiza katika Bustani zenye neema. 

66. Na lau kuwa wangeli ishika Taurati na Injili na yote waliyo teremshiwa 
kutokana na Mola wao Mlezi, basi hapana shaka wangeli kula vya juu yao na vya 
chini ya miguu yao. Wapo watu miongoni mwao walio sawa, lakini wengi wao wanayo 
yafanya ni mabaya mno . 

67. Ewe Mtume ! Fikisha uliyo teremshiwa kutoka kwa Mola wako Mlezi. Na ikiwa 
hukufanya hayo basi hukufikisha ujumbe wake . Na Mwenyezi Mungu atakulinda na 
watu. Hakika Mwenyezi Mungu hawaongoi watu makafiri. 

68. Sema: Enyi Watu wa Kitabu! Hamna lenu jambo mpaka muishike Taurati na Injili 
na yote mlio teremshiwa kutokana na Mola wenu Mlezi. Na hakika ulio teremshiwa 
wewe kutokana na Mola wako Mlezi yatawazidishia wengi katika wao uasi na 
ukafiri. Basi usiwasikitikie watu makafiri. 

69. Hakika walio amini, na Mayahudi na Masabii na Wakristo, walio muamini 
Mwenyezi Mungu, na Siku ya mwisho, na wakatenda mema, basi hawatakuwa na khofu 
wala hawatahuzunika . 

70. Tulifanya agano na Wana wa Israili, na tukawatumia Mitume . Kila alipo wajia 
Mtume kwa wasio yapenda nafsi zao wengine waliwakanusha na wengine wakawauwa . 

71. Na wakadhani kuwa hapatakuwa majaribio; basi wakawa vipofu na viziwi. Kisha 
Mwenyezi Mungu akawapokelea toba zao. Kisha tena wengi katika wao wakawa vipofu 
na viziwi. Na Mwenyezi Mungu ni Mwenye kuyaona hayo wayatendayo. 

72. Hakika wamekufuru walio sema: Mwenyezi Mungu ni Masihi mwana wa Maryamu! Na 
hali Masihi mwenyewe alisema: Enyi Wana wa Israili! Muabuduni Mwenyezi Mungu, 
Mola wangu Mlezi na Mola wenu Mlezi. Kwani anaye mshirikisha Mwenyezi Mungu, 
hakika Mwenyezi Mungu atamharimishia Pepo, na mahala pake ni Motoni . Na walio 
dhulumu hawatakuwa na wa kuwanusuru. 



73. Kwa hakika wamekufuru walio sema: Mwenyezi Mungu ni wa tatu wa Utatu. Hali 
hakuna mungu ila Mungu Mmoja. Na ikiwa hawaachi hayo wanayo yasema, kwa yakini 
itawakamata adhabu chungu wale wanao kufuru. 

74. Je ! Hawatubu kwa Mwenyezi Mungu na wakamwomba msamaha? Na Mwenyezi Mungu ni 
Mwenye maghfira na Mwenye kurehemu. 

75. Masihi mwana wa Maryam si chochote ila ni Mtume . Wamekwisha pita Mitume 
kabla yake . Na mama yake ni mwanamke mkweli. Wote wawili walikuwa wakila 
chakula. Angalia jinsi tunavyo wabainishia Aya, kisha angalia vipi wanavyo 
geuzwa . 

76. Sema: Je ! Mnawaabudu, badala ya Mwenyezi Mungu, wale ambao hawawezi 
kukudhuruni wala kukufaeni? Na Mwenyezi Mungu ndiye Mwenye kusikia, Mwenye 
ku jua . 

77. Sema: Enyi Watu wa Kitabu! Msipite kiasi katika dini yenu bila ya haki . Wala 
msifuate matamanio ya watu walio kwisha potea tangu zamani, na wakawapoteza 
wengi, na wenyewe wakapotea njia iliyo sawa. 

78. Walilaaniwa walio kufuru miongoni mwa Wana wa Israili kwa ulimi wa Daud na 
wa Isa mwana wa Maryamu. Hayo ni kwa sababu waliasi na wakawa wanapindukia 
mipaka . 

79. Walikuwa hawakatazani maovu waliyo kuwa wakiyafanya. Hakika ni maovu yalioje 
mambo waliyo kuwa wakiyafanya! 

80. Utawaona wengi wao wanafanya urafiki na walio kufuru. Hakika ni maovu yaliyo 
tangulizwa na nafsi zao hata Mwenyezi Mungu amewakasirikia, nao watadumu katika 
adhabu . 

81. Na lau wangeli kuwa wanamuamini Mwenyezi Mungu, na huyu Nabii, na yaliyo 
teremshwa kwake, wasingeli wafanya hao marafiki. Lakini wengi katika wao ni 
wapotofu . 

82. Hakika utawakuta walio shadidi kuliko watu wote katika uadui kwa walio amini 
ni Mayahudi na washirikina. Na utawakuta walio karibu mno kwa mapenzi ni wale 
wanao sema: Sisi ni Manasara. Hayo ni kwa sababu wapo miongoni mwao makasisi na 
wamonaki, na kwa sababu wao hawafanyi kiburi . 

83. NA WANAPO SIKIA yaliyo teremshwa kwa Mtume utaona macho yao yanachururika 
machozi kwa sababu ya Haki waliyo itambua. Wanasema: Mola wetu Mlezi! Tumeamini . 
Basi tuandike pamoja na wanao shuhudia. 

84. Na kwa nini tusimuamini Mwenyezi Mungu na Haki iliyo tujia, na hali 
tunatumai Mola wetu Mlezi atuingize pamoja na watu wema? 

85. Basi Mwenyezi Mungu atawalipa, kwa yale waliyo yasema, Bustani zipitazo mito 
katika yake; humo watadumu. Na haya ndiyo malipo ya wafanyao wema . 

86. Na wale walio kufuru na wakazikanusha Ishara zetu, hao ndio watu wa Motoni . 

87. Enyi mlio amini ! Msiharimishe vizuri alivyo kuhalalishieni Mwenyezi Mungu, 
wala msikiuke mipaka. Hakika Mwenyezi Mungu hawapendi wakiukao mipaka . 

88. Na kuleni katika alivyo kuruzukuni Mwenyezi Mungu, halali na vizuri. Na 
mcheni Mwenyezi Mungu ambaye mnamuamini . 

89. Mwenyezi Mungu hatakushikeni kwa viapo vyenu vya upuuzi, lakini atakushikeni 
kwa mnavyo apa kweli kweli kwa makusudio. Basi kafara yake ni kuwalisha masikini 
kumi kwa chakula cha wastani mnacho walisha ahali zenu, au kuwavisha, au 
kumkomboa mtumwa. Asiye pata hayo, basi afunge siku tatu. Hii ndiyo kafara ya 
viapo vyenu mnapo apa. Na hifadhini yamini zenu. Namna hivyo Mwenyezi Mungu 
anakubainishieni Aya zake ili mpate kushukuru. 



90. Enyi mlio amini ! Bila ya shaka ulevi, na kamari, na kuabudu masanamu, na 
kupiga ramli, ni uchafu katika kazi ya Shet'ani. Basi jiepusheni navyo, ili 
mpate kufanikiwa. 

91. Hakika Shet'ani anataka kutia kati yenu uadui na chuki kwa ulevi na kamari, 
na akuzuieni kumkumbuka Mwenyezi Mungu na kusali. Basi je, mmeacha? 

92. Na mt'iini Mwenyezi Mungu, na mt'iini Mtume, na tahadharini . Na ikiwa 
mtageuka basi jueni ya kuwa juu ya Mtume wetu ni kufikisha ujumbe tu ulio wazi. 

93. Si dhambi juu ya walio amini na wakatenda mema kwa walivyo vila (zamani) 
maadamu wakichamngu na wakiamini na wakitenda mema, kisha wakachamngu, na 
wakaamini, kisha wakachamngu na wakafanya mazuri. Na Mwenyezi Mungu huwapenda 
waf anyao mazuri . 

94. Enyi mlio amini ! Mwenyezi Mungu ataku jaribuni kidogo kwa wanyama wa kuwinda 
inayo wafikia mikono yenu na mikuki yenu, ili Mwenyezi Mungu amjue nani anaye 
mkhofu kwa ghaibu. Basi atakaye ruka mipaka baada ya hayo atapata adhabu kali. 

95. Enyi mlio amini ! Msiue wanyama wa kuwinda nanyi mmeharimia katika Hija. Na 
miongoni mwenu atakaye muuwa makusudi, basi malipo yake yatakuwa kwa kuchinja 
kilicho sawa na alicho kiuwa, katika mifugo, kama wanavyo hukumu waadilifu 
wawili miongoni mwenu. Mnyama huyo apelekwe kwenye Al Kaaba, au kutoa kafara kwa 
kuwalisha masikini; au badala ya hayo ni kufunga, ili aonje ubaya wa jambo lake 
hili. Mwenyezi Mungu amekwisha yafuta yaliyo pita; lakini atakaye fanya tena 
Mwenyezi Mungu atampa adhabu . Na Mwenyezi Mungu ndiye Mwenye nguvu na Mwenye 
kuadhibu . 

96. Nyinyi mmehalalishiwa kuvua vinyama vya baharini na kuvila, kwa faida yenu 
na kwa wasafiri. Na mmeharimishiwa mawindo ya wanyama wa bara maadamu mmeharimia 
Hija. Na mcheni Mwenyezi Mungu ambaye mtakusanywa kwake . 

97. Mwenyezi Mungu ameifanya Al Kaaba, hii Nyumba Tukufu, ni simamio la watu, na 
kadhaalika Miezi Mitukufu, na wanyama wa dhabihu, na vigwe. Hayo ili mjue ya 
kwamba Mwenyezi Mungu anayajua yaliyomo mbinguni na yaliyomo katika ardhi, na ya 
kwamba Mwenyezi Mungu ni Mjuzi wa kila kitu. 

98. Jueni kwamba Mwenyezi Mungu ni Mkali wa kuadhibu, na ya kwamba Mwenyezi 
Mungu ni Mwenye maghfira, na Mwenye kurehemu. 

99. Haimlazimu Mtume ila kufikisha ujumbe tu. Na Mwenyezi Mungu anajua mnacho 
kidhihirisha na mnacho kificha. 

100. Sema : Haviwi sawa viovu na vyema ujapo kupendeza wingi wa viovu. Basi 
mcheni Mwenyezi Mungu, enyi wenye akili, ili mpate kufanikiwa. 

101. Enyi mlio amini ! Msiulize mambo ambayo mkidhihirishiwa yatakuchukizeni . Na 
mkiyauliza inapo teremshwa Qur'ani mtabainishiwa . Mwenyezi Mungu amesamehe hayo . 
Na Mwenyezi Mungu ni Mwenye maghfira Mpole. 

102. Waliyauliza hayo watu wa kabla yenu, kisha wakawa wenye kuyakataa. 

103. Mwenyezi Mungu hakujaalia uharamu wowote juu ya "Bahira" wala "Saiba" wala 
"Wasila" wala "Hami". Lakini walio kufuru humzulia uwongo Mwenyezi Mungu, na 
wengi wao hawatumii akili . 

104. Na wanapo ambiwa: Njooni kwenye yale aliyo yateremsha Mwenyezi Mungu, na 
kwa Mtume, husema: Yanatutosha tuliyo wakuta nayo baba zetu. Je, hata ikiwa baba 
zao walikuwa hawajui kitu wala hawakuongoka? 

105. Enyi mlio amini ! Kilicho lazima juu yenu ni nafsi zenu. Hawakudhuruni walio 
potoka ikiwa nyinyi mmeongoka. Ni kwa Mwenyezi Mungu ndio marudio yenu nyote; 
basi atakwambieni yale mliyo kuwa mkiyatenda. 



106. Enyi mlio amini ! Yanapo mfikia mauti mmoja wenu na akataka kutoa wasia, 
basi wawepo mashahidi wawili miongoni mwenu ambao ni waadilifu. Na mnapo kuwa 
safarini, na msiba wa mauti ukakusibuni, basi washuhudie wengineo wawili wasio 
kuwa katika nyinyi . Mtawazuia wawili hao baada ya Sala na waape kwa Mwenyezi 
Mungu, mkitilia shaka, wakisema: Hatutopokea thamani yoyote kwa haya hata kwa 
ajili ya jamaa; na wala hatutaficha ushahidi wa Mwenyezi Mungu; hakika hapo 
tutakuwa miongoni mwa wenye dhambi . 

107 . Ikigundulikana kuwa wawili hao wamestahiki dhambi, basi wawili wengineo 
kutokana na warithi wenye kudai haki washike makamo ya wa mwanzo. Nao waape kwa 
Mwenyezi Mungu wakisema: Hakika ushahidi wetu ni wa haki zaidi kuliko ushahidi 
wa wale. Na sisi hatujafanya dhambi; hakika hapo tutakuwa miongoni mwa walio 
dhulumu . 

108. Hivi inaelekea zaidi ya kwamba watatoa ushahidi ulio sawa au wataogopa 
visije vikaletwa viapo vingine baada ya viapo vyao. Na mcheni Mwenyezi Mungu na 
msikie. Na hakika Mwenyezi Mungu hawaongoi wapotofu. 

109. Ile siku ambayo Mwenyezi Mungu atapo wakusanya Mitume awaambie: Mlijibiwa 
nini? Watasema: Hatuna ujuzi; hakika Wewe ndiye Mjuzi Mkubwa wa yote yaliyo 

f ichikana . 

110. Na pale Mwenyezi Mungu atapo sema: Ewe Isa 

bin Maryamu! Kumbuka neema yangu juu yako, na juu 

ya mama yako, nilipo kutia nguvu kwa Roho 

Takatifu, ukazungumza na watu katika utoto na 

utuuzimani . Na nilivyo kufunza kuandika na hikima 

na Taurati na Injili. Na ulipo tengeneza udongo 

SURA ya ndege, kwa idhini yangu, kisha ukapuliza 

ikawa ndege kwa idhini yangu; na ulipo waponesha 

vipofu na wakoma kwa idhini yangu; na ulipo 

wafufua wafu kwa idhini yangu; na nilipo kukinga 

na Wana wa Israili ulipo wajia na hoja zilizo 

wazi, na wakasema walio kufuru miongoni mwao: Haya 

si lolote ila ni uchawi mtupu! 

111. Na nilipo wafunulia Wanafunzi kwamba waniamini Mimi na Mtume wangu, 
wakasema: Tumeamini na shuhudia kuwa sisi ni Waislamu. 

112. Wanafunzi walipo sema: Ewe Isa bin Maryamu ! Je, Mola wako Mlezi anaweza 
kututeremshia chakula kutoka mbinguni? Akasema: Mcheni Mwenyezi Mungu ikiwa 
nyinyi ni Waumini . 

113. Wakasema: Tunataka kukila chakula hicho, na nyoyo zetu zitue, na tujue 
kwamba umetuambia kweli, na tuwe miongoni mwa wanao shuhudia. 

114. Akasema Isa bin Maryamu: Ewe Mwenyezi Mungu, Mola Mlezi wetu! Tuteremshia 
chakula kutoka mbinguni ili kiwe Sikukuu kwa ajili ya wa mwanzo wetu na wa 
mwisho wetu, na kiwe ni Ishara itokayo kwako. Basi turuzuku, kwani Wewe ndiye 
mbora wa wanao ruzuku. 



115. Mwenyezi Mungu akasema: Hakika Mimi nitakuteremshieni hicho. Lakini yeyote 
katika nyinyi atakaye kanya baadae, basi hakika Mimi nitampa adhabu nisiyopata 
kumpa yeyote katika walimwengu. 

116. Na pale Mwenyezi Mungu atakapo sema: Ewe Isa bin Maryamu! Ati wewe 
uliwaambia watu: Nifanyeni mimi na mama yangu kuwa ni miungu badala ya Mwenyezi 
Mungu? (Na Isa) atasema: Subhanaka, Wewe umetakasika! Hainifalii mimi kusema 
ambayo si haki yangu. Ikiwa nilisema basi bila ya shaka umekwisha yajua. Wewe 
unayajua yaliyo ndani ya nafsi yangu, lakini mimi siyajui yaliyo katika nafsi 
yako. Hakika Wewe ndiye Mjuzi mkubwa wa yaliyo fichikana. 

117. Sikuwaambia lolote ila uliyo niamrisha, nayo ni : Muabuduni Mwenyezi Mungu, 
Mola wangu Mlezi na Mola wenu Mlezi. Na mimi nilikuwa shahidi juu yao nilipo 
kuwa nao. Na ulipo nifisha ukawa Wewe ndiye Muangalizi juu yao . Na Wewe ni 
shahidi juu ya kila kitu. 

118. Ukiwaadhibu basi hao ni waja wako. Na ukiwasamehe basi Wewe ndiye Mwenye 
nguvu na Mwenye hikima. 

119. Mwenyezi Mungu atasema: Hii ndiyo Siku ambayo wasemao kweli utawafaa ukweli 
wao. Wao watapata Bustani zipitazo mito kati yake . Humo watadumu milele. 
Mwenyezi Mungu amewawia radhi, nao wawe radhi naye . Huku ndiko kufuzu kukubwa . 

120. Mwenyezi Mungu ndiye Mwenye ufalme wa mbingu na ardhi na vilivyomo. Naye ni 
Muweza wa kila kitu. 



SURA 6. SURAT AL - AN-A'AM 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Sifa njema zote ni za Mwenyezi Mungu aliye umba mbingu na ardhi, na akafanya 
giza na mwangaza. Tena baada ya haya walio kufuru wanawafanya wengine sawa na 
Mola wao Mlezi. 

2. Yeye ndiye aliye kuumbeni kwa udongo, kisha akakuhukumieni ajali, na muda 
maalumu uko kwake tu. Tena baada ya haya nyinyi mnatia shaka. 

3. Na Yeye ndiye Mwenyezi Mungu mbinguni na ardhini . Anajua ya ndani yenu na ya 
nje yenu. Na anajua mnayo yachuma. 

4. Na haiwafikii hata ishara moja katika ishara za Mola wao Mlezi ila wao huwa 
wenye kuipa nyongo . 

5. Wameikanusha Haki ilipo wajia. Basi zitawajia khabari za yale waliyo kuwa 
wakiyake jeli . 

6. Jee, hawaoni vizazi vingapi tulivyo viangamiza kabla yao? Tuliwaweka katika 
nchi tusivyo kuwekeni nyinyi; tukawapelekea mvua nyingi na tukaifanya mito 
inapita chini yao . Mwishoe tukawaangamiza kwa madhambi yao; na tukaanzisha baada 
yao kizazi kingine. 

7. Na lau tungeli kuteremshia kitabu cha karatasi, wakakigusa kwa mikono yao, 
wangeli sema walio kufuru: Haya si chochote ila ni uchawi dhaahiri. 

8. Na wao husema: Mbona hakuteremshiwa Malaika? Na kama tungeli teremsha 
Malaika, basi bila ya shaka ingesha hukumiwa amri, tena hapo wasingeli pewa 
muhula . 

9. Na kama tungeli mfanya Malaika bila ya shaka tungeli mfanya kama binaadamu, 
na tungeli watilia matatizo yale wanayo yatatiza wao . 



10. Na hakika Mitume walio kabla yako walifanyiwa kejeli, lakini walio wafanyia 
kejeli wakaja kuzungukwa na yale yale waliyo kuwa wao wanayafanyia kejeli. 

11. Sema: Tembeeni ulimwenguni, kisha mtazame ulikuwaje mwisho wa wanao kanusha. 

12. Sema: Ni vya nani viliomo katika mbingu na katika ardhi? Sema: Ni vya 
Mwenyezi Mungu . Yeye ame jilazimisha nafsi yake kurehemu. Hakika atakukusanyeni 
Siku ya Kiyama isiyo kuwa na shaka. Walio jikhasiri wenyewe hawaamini . 

13. Na ni vyake vilio tulia usiku na mchana. Naye ndiye Mwenye kusikia na Mwenye 
ku jua . 

14. Sema: Je, nimchukue rafiki mlinzi asiye kuwa Mwenyezi Mungu, ambaye ndiye 
Muumba mbingu na ardhi, naye ndiye anaye lisha wala halishwi? Sema: Mimi 
nimeamrishwa niwe wa kwanza wa wenye kusilimu. Na wala kabisa usiwe miongoni wa 
washirikina . 

15. Sema: Mimi naogopa adhabu ya Siku kubwa hiyo ikiwa nitamuasi Mola wangu 
Mlezi . 

16. Siku hiyo yule atakaye epushwa nayo adhabu hiyo atakuwa Mwenyezi Mungu 
amemrehemu . Na huko ndiko kufuzu kulio wazi. 

17. Na ikiwa Mwenyezi Mungu akikugusisha madhara, basi hapana wa kukuondolea 
hayo ila Yeye . Na ikiwa akikugusisha kheri, basi Yeye ndiye Mwenye uweza wa kila 
kitu . 

18. Naye ndiye Mwenye nguvu juu ya waja wake, na ndiye Mwenye hikima na Mwenye 
khabari zote. 

19. Sema: Kitu gani ushahidi wake mkubwa kabisa? Sema: Mwenyezi Mungu . Yeye 
ndiye shahidi baina yangu na nyinyi . Na nimefunuliwa Qur'ani hii ili kwayo 
nikuonyeni nyinyi na kila inayo mfikia. Ati kweli nyinyi mnashuhudia kuwa pamoja 
na Mwenyezi Mungu wapo miungu wengine? Sema: Mimi sishuhudii hayo . Sema: Hakika 
Yeye ni Mungu mmoja tu, nami ni mbali na mnao washirikisha . 

20. Wale Tulio wapa Kitabu wanayajua haya kama wanavyo wajua watoto wao . Wale 
walio zikhasiri nafsi zao hawaamini . 

21. Na nani dhaalimu zaidi kuliko anaye mzulia uwongo Mwenyezi Mungu, na 
akazikanusha Ishara zake? Hakika madhaalimu hawaf anikiwi . 

22. Siku tutapo wakusanya wote pamoja, kisha tuwaambie walio shirikisha: Wako 
wapi washirikishwa wenu mlio kuwa mnadai? 

23. Kisha hautakuwa udhuru wao ila ni kusema: Wallahi ! Mola wetu Mlezi! Hatukuwa 
washirikina . 

24. Tazama jinsi wanavyo jisemea uwongo wenyewe . Na yamewapotea waliyo kuwa 
wakiyazua . 

25. Na wapo miongoni mwao wanao kusikiliza; na tumezitia pazia nyoyo zao wasije 
kuyafahamu. Na upo uziwi masikioni mwao, na wakiona kila Ishara hawaiamini . Hata 
wakikujia kwa kujadiliana nawe, wanasema walio kufuru: Hizi si chochote ila 
hadithi za watu wa kale. 

26. Nao huwazuia watu, na wao wenyewe wanajitenga nayo. Nao hawaangamizi ila 
naf si zao tu, wala wao hawatambui . 

27. Na unge ona watakapo simamishwa kwenye Moto, wakawa wanasema: Laiti tungeli 
rudishwa, wala hatutakanusha tena Ishara za Mola wetu Mlezi, na tutakuwa 
miongoni wa Waumini . 



28. Bali yamewadhihirikia waliyo kuwa wakiyaficha zamani. Na kama wangeli 
rudishwa bila ya shaka wange yarejea yale yale waliyo katazwa. Na hakika hao ni 
waongo . 

29. Na walisema: Hakuna mengine ila maisha yetu haya ya duniani, wala sisi 
hatutafufuliwa . 

30. Na lau ungeli ona watavyo simamishwa mbele ya Mola wao Mlezi, akawaambia: 
Je, si kweli haya? Na wao watasema: Kwani? Tunaapa kwa Mola Mlezi wetu ni kweli. 
Yeye atasema: Basi onjeni adhabu kwa sababu ya vile mlivyo kuwa mnakataa. 

31. Hakika wamekhasirika walio kanusha kukutana na Mwenyezi Mungu, mpaka ilipo 
wajia Saa kwa ghafla, wakasema: Ole wetu kwa tuliyo yapuuza! Nao watabeba mizigo 
yao juu ya migongo yao. Ni maovu hayo wanayo yabeba . 

32. Na maisha ya dunia si chochte ila ni mchezo na pumbao tu. Na hakika nyumba 
ya Akhera ni bora zaidi kwa wanao mcha Mungu . Basi, je, hamtii akilini? 

33. Tunajua ya kwamba yanakuhuzunisha wanayo yasema. Basi hakika wao 
hawakukanushi wewe, lakini hao madhaalimu wanazikataa Ishara za Mwenyezi Mungu . 

34 . Na hakika walikanushwa Mitume wa kabla yako . 

Nao wakavumilia kule kukanushwa, na kuudhiwa, 

mpaka ilipo wafikia nuSURA yetu. Na hapana wa 

kubadilisha maneno ya Mwenyezi Mungu. Na bila ya 

shaka zimekujia baadhi ya khabari za Mitume hao. 

35. Na ikiwa ni makubwa kwako huku kukataa kwao, basi kama unaweza kutafuta njia 
ya chini kwa chini ya ardhi, au ngazi kwendea mbinguni ili uwaletee Ishara — Na 
lau kuwa Mwenyezi Mungu angependa angeli wakusanya kwenye uwongofu. Basi usiwe 
miongoni mwa wasio jua. 

36. Hakika wanao kubali ni wale wanao sikia. Na ama wafu Mwenyezi Mungu 
atawafufua, na kisha kwake Yeye ndio watare jeshwa . 

37. Na wamesema: Kwa nini hakuteremshiwa muujiza kutoka kwa Mola wake Mlezi? 
Sema: Hakika Mwenyezi Mungu ni Muweza wa kuteremsha muujiza. Lakini wengi wao 
hawa jui . 

38. Na hapana mnyama katika ardhi, wala ndege anaye ruka kwa mbawa zake mbili, 
ila ni umma kama nyinyi . Hatukupuuza Kitabuni kitu chochote. Kisha kwa Mola wao 
Mlezi watakusanywa . 

39. Na walio kanusha Ishara zetu ni viziwi na mabubu waliomo gizani. Mwenyezi 
Mungu humwachia kupotea amtakaye, na humweka katika Njia iliyo nyooka amtakaye. 

40. Sema: Mwaonaje ikikujieni adhabu ya Mwenyezi Mungu, au ikakufikieni hiyo Saa 
- mtamwomba asiye kuwa Mwenyezi Mungu, ikiwa nyinyi ni wakweli? 

41. Bali Yeye ndiye mtakaye mwomba, naye atakuondoleeni mnacho mwombea akipenda. 
Na mtasahau hao mnao wafanya washirika wake . 

42. Na kwa yakini tulipeleka Mitume kwa kaumu zilizo kuwa kabla yako, kisha 
tukazitia katika dhiki na mashaka ili zipate kunyenyekea. 

43. Kwa nini wasinyenyekee ilipo wafika adhabu yetu? Lakini nyoyo zao zilikuwa 
ngumu, na Shet'ani akawapambia waliyo kuwa wakiyafanya. 

44. Basi walipo sahau walio kumbushwa tuliwafungulia milango ya kila kitu. Mpaka 
walipo furahia yale waliyo pewa tuliwashika kwa ghafla, na mara wakawa wenye 
kukata tamaa. 



45. Ikakatwa mizizi ya watu walio dhulumu - na wa kuhimidiwa ni Mwenyezi Mungu, 
Mola Mlezi wa viumbe vyote. 

46. Sema: Mwaonaje Mwenyezi Mungu akanyakua kusikia kwenu, na kuona kwenu, na 
akaziziba nyoyo zenu, ni mungu gani asiye kuwa Mwenyezi Mungu ataye kuleteeni 
hayo tena? Angalia vipi tunavyo zieleza Ishara, kisha wao wanapuuza. 

47. Sema: Mwaonaje, ikikufikieni adhabu ya Mwenyezi Mungu kwa ghafla, au kwa 
dhaahiri, jee wataangamizwa isipo kuwa walio dhulumu? 

48. Na hatuwatumi Mitume ila huwa ni wabashiri na waonyaji. Na wenye kuamini na 
wakatenda mema haitakuwa khofu juu yao, wala hawatahuzunika . 

49. Na walio kanusha Ishara zetu itawagusa adhabu kwa walivyo kuwa wakipotoka. 

50. Sema: Mimi sikwambiini kuwa ninazo khazina za Mwenyezi Mungu . Wala sijui 
mambo yaliyo fichikana. Wala sikwambiini kuwa mimi ni Malaika. Mimi sifuati ila 
yanayo funuliwa kwangu . Sema: Je, wanakuwa sawa, kipofu na mwenye kuona. Basi 
hamf ikiri? 

51. Na waonye kwayo wanao ogopa kuwa watakusanywa kwa Mola wao Mlezi, hali kuwa 
hawana mlinzi wala mwombezi isipo kuwa Yeye, ili wapate kuchamngu. 

52. Wala usiwafukuze wanao mwomba Mola Mlezi wao asubuhi na jioni kwa kutaka 
radhi yake . Si juu yako hisabu yao hata kidogo, wala hisabu yako si juu yao hata 
kidogo, hata uwafukuze na uwe miongoni mwa wenye kudhulumu. 

53. Na hivi ndivyo tunavyo wajaribu wao kwa wao, ili waseme: Ni hao ndio 
Mwenyezi Mungu amewaf adhilisha miongoni mwetu? Kwani Mwenyezi Mungu hawajui 
wanao shukuru? 

54. Na wanapo kujia wanao ziamini Ishara zetu waambie: Assalamu alaikum! Amani 
iwe juu yenu ! Mola wenu Mlezi ame jilazimisha rehema, ya kwamba atakaye fanya 
uovu miongoni mwenu kwa ujinga, kisha akatubu baada yake na akatengenea, basi 
hakika Yeye ni Mwenye maghfira na Mwenye kurehemu. 

55. Na ndio hivi tunavyo zieleza Ishara ili ibainike njia ya wakosefu. 

56. Sema: Mimi nimekatazwa kuwaabudu hao mnao waomba badala ya Mwenyezi Mungu . 
Sema: mimi sifuati matamanio yenu. Hivyo nitakuwa nimepotea, na sitakuwa 
miongoni mwa walio ongoka. 

57. Sema: Mimi nipo kwenye sharia iliyo wazi itokayo kwa Mola wangu Mlezi, nanyi 
mnaikanusha. Mimi sinacho hicho mnacho kihimiza. Hapana hukumu ila ya Mwenyezi 
Mungu . Yeye anasimulia yaliyo kweli; naye ni Mbora wa kuhukumu kuliko wote. 

58. Sema: Lau kuwa ninacho hicho mnacho kihimiza, ingeli kwisha katwa shauri 
baina yangu na nyinyi. Na Mwenyezi Mungu anawashinda wote kuwajua madhaalimu. 

59. Na ziko kwake funguo za ghaibu; hakuna azijuaye ila Yeye tu. Na Yeye anajua 
kilioko nchi kavu na baharini . Na halidondoki jani ila analijua. Wala punje 
katika giza la ardhi, wala kinyevu, wala kikavu ila kimo katika Kitabu kinacho 
bainisha . 

60. Naye ndiye anaye kufisheni usiku, na anakijua mlicho fanya mchana . Kisha 
Yeye hukufufueni humo mchana ili muda ulio wekwa utimizwe. Kisha kwake Yeye 
ndiyo marejeo yenu, na tena akwambieni mliyo kuwa mkiyafanya. 

61. Naye ndiye Mwenye nguvu za kushinda, aliye juu ya waja wake . Na 
hukupelekeeni waangalizi, mpaka mmoja wenu yakimjia mauti wajumbe wetu humfisha, 
nao hawafanyi taksiri. 

62. Kisha watarudishwa kwa Mwenyezi Mungu, Mola wao wa Haki . Hakika, hukumu ni 
yake . Naye ni Mwepesi kuliko wote wanao hisabu. 



63. Sema: Ni nani anaye kuokoeni katika giza la nchi kavu na baharini? Mnamwomba 
kwa unyenyekevu na kwa siri, mkisema: Kama akituokoa na haya bila ya shaka 
tutakuwa miongoni mwa wanao shukuru. 

64. Sema: Mwenyezi Mungu hukuokoeni kutoka hayo, na kutoka kila mashaka, na 
kisha nyinyi mnamshirikisha ! 

65. Sema: Yeye ndiye Muweza wa kukuleteeni adhabu kutoka juu yenu au kutoka 
chini ya miguu yenu, au kukuleteeni fujo la mfarakano, na kuwaonjesha baadhi 
yenu jeuri ya wenzao. Tazama vipi tunavyo zieleza Aya ili wapate kufahamu. 

66. Na watu wako wameikanusha, nayo ni Haki . Sema: Mimi sikuwakilishwa juu yenu . 

67. Kila khabari ina kipindi chake . Nanyi mtakuja jua. 

68. Na unapo waona wanao ziingilia Aya zetu, basi jitenge nao mpaka waingilie 
mazungumzo mengine . Na kama Shet'ani akikusahaulisha, basi baada ya kutanabahi 
usikae pamoja na watu madhaalimu. 

69. Wala wamchao Mungu hawana jukumu lolote kwao, lakini ni kukumbusha, asaa 
wapate kujiepusha. 

70. Waachilie mbali walio ifanya dini yao ni mchezo na pumbao, na uhai wa dunia 
ukawaghuri . Nawe kumbusha kwayo, isije nafsi ikaangamizwa kwa sababu ya iliyo 
yachuma, nayo haina mlinzi wala mwombezi ila Mwenyezi Mungu . Na ingatoa kila 
fidia haitokubaliwa . Hao ndio walio angamizwa kwa sababu ya yale waliyo yachuma. 
Wao watapata kinywaji cha maji ya moto kabisa, na adhabu chungu . 

71. Sema: Je, tumuombe asiye kuwa Mwenyezi Mungu ambae hatufai wala hatudhuru, 
na turejee nyuma baada ya Mwenyezi Mungu kwisha tuhidi? Tuwe kama ambao 
mashet'ani wamempumbaza katika ardhi, amebabaika? Anao marafiki wanao mwita ende 
kwenye uwongofu, wakimwambia: Njoo kwetu ! Sema: Hakika uwongofu wa Mwenyezi 
Mungu ndio Uwongofu. Nasi tumeamrishwa tusilimu kwa Mola Mlezi wa viumbe vyote, 

72. Na mshike Sala, na mcheni Yeye, na kwake Yeye ndiko mtako kusanywa. 

73. Naye ndiye aliye ziumba mbingu na ardhi kwa Haki . Na anaposema: Kuwa ! Basi 
huwa . Kauli yake ni Haki . Na ufalme wote ni wake Siku litapo pulizwa barugumu, 
Mjuzi wa yaliyo fichikana na yanayo onekana. Naye ndiye Mwenye hikima na Mwenye 
khabari . 

74. Na pale Ibrahim alipo mwambia baba yake, Azar: Unayafanya masanamu kuwa ni 
miungu? Hakika mimi nakuona wewe na watu wako mmo katika opotofu ulio wazi. 

75. Na kadhaalika tulimwonyesha Ibrahim ufalme wa mbingu na ardhi, na ili awe 
miongoni mwa wenye yakini . 

76. Na ulipo muingilia usiku akiona nyota, akasema: Huyu ni Mola Mlezi wangu . 
Ilipo tua akasema: Siwapendi wanao tua. 

77. Alipo uona mwezi unachomoza alisema: Huyu ndiye Mola Mlezi wangu . Ulipotua 
akasema: Kama Mola Mlezi wangu hakuniongoa, nitakuwa katika kaumu walio potea. 

78. Na alipo liona jua linachomoza akasema: Huyu ndiye Mola Mlezi wangu . Huyu 
mkubwa kuliko wote. Lilipo tua, alisema: Enyi watu wangu ! Mimi simo katika hayo 
mnayo fanyia ushirikina. 

79. Hakika mimi nimeuelekeza uso wangu sawa sawa kwa aliye ziumba mbingu na 
ardhi, wala mimi si miongoni mwa washirikina. 

80. Na watu wake wakamhoji. Akasema: Je, mnanihoji juu ya Mwenyezi Mungu, na 
hali Yeye ameniongoa? Wala siogopi hao mnao washirikisha naye, ila Mola wangu 
Mlezi akipenda kitu. Mola wangu Mlezi amekusanya ilimu ya kila kitu. Basi je, 
hamkumbuki? 



81. Na vipi nivikhofu hivyo mnavyo vishirikisha, hali nyinyi hamkhofu kuwa 
nyinyi mmemshirikisha Mwenyezi Mungu na kitu ambacho hakukiteremshia 
uthibitisho. Basi kundi gani katika mawili haya lina haki zaidi kupata amani, 
kama nyinyi mnajua? 

82. Wale ambao wameamini, na hawakuchanganya imani yao na dhulma - hao ndio 
watakao pata amani na wao ndio walio ongoka. 

83. Na hizo ndizo hoja zetu tulizo mpa Ibrahim kuhojiana na watu wake . 
Tunamnyanyua kwa vyeo tumtakaye. Hakika Mola Mlezi wako ni Mwenye hikima na 
Mwenye u juzi . 

84. Na tukamtunukia (Ibrahim) Is-haq na Yaakub. Kila mmoja wao tulimwongoa. Na 
Nuhu tulimwongoa kabla. Na katika kizazi chake tulimwongoa Daud na Suleiman na 
Ayyub na Yusuf na Musa na Harun. Na hivi ndivyo tunavyo walipa wafanyao wema . 

85. Na Zakaria na Yahya na Isa na Ilyas. Wote walikuwa miongoni mwa watu wema . 

86. Na Ismail, na Al Yasaa, na Yunus, na Lut ' . Na wote tuliwaf adhilisha juu ya 
walimwengu wote. 

87. Na kutokana na baba zao, na vizazi vyao na ndugu zao. Na tukawateuwa na 
tukawaongoa kwenye Njia iliyo nyooka. 

88. Hiyo ni hidaya ya Mwenyezi Mungu . Kwa hiyo humhidi amtakaye katika waja 
wake . Na lau wangeli mshirikisha yangeli waharibikia waliyo kuwa wakiyatenda. 

89. Hao ndio tulio wapa Vitabu na hukumu na Unabii. Ikiwa hawa watayakataa hayo, 
basi tumekwisha yawakilisha kwa watu wasio yakataa. 

90. Hao ndio ambao Mwenyezi Mungu amewahidi . Basi fuata hidaya yao . Sema: Mimi 
sikuombeni ujira. Haya hayakuwa ila ni mawaidha kwa walimwengu wote. 

91. Na hawakumkadiria Mwenyezi Mungu kwa haki ya kadri yake, walipo sema: 
Mwenyezi Mungu hakumteremshia mwanaadamu chochote. Sema: Nani aliyo teremsha 
Kitabu alicho kuja nacho Musa, chenye nuru na uwongofu kwa watu, mlicho kifanya 
kurasa kurasa mkizionyesha, na mengi mkiyaficha. Na mkafunzwa mlio kuwa hamyajui 
nyinyi wala baba zenu? Sema: Mwenyezi Mungu . Kisha waache wacheze katika porojo 
lao . 

92. Na hiki ni Kitabu tulicho kiteremsha, kilicho barikiwa, chenye kuhakikisha 
yaliyo tangulia, na ili uuwonye Mama wa Miji na walio pembezoni mwake . Na wenye 
kuamini Akhera wanakiamini hichi, nao wanazihif adhi Sala zao. 

93. Nani dhaalimu mkubwa kuliko yule anaye mzuliya uwongo Mwenyezi Mungu, au 
anaye sema: Mimi nimeletewa wahyi; na hali hakuletewa wahyi wowote. Na yule 
anaye sema: Nitateremsha kama alivyo teremsha Mwenyezi Mungu . Na lau ungeli 
waona madhaalimu wanavyo kuwa katika mahangaiko ya mauti, na Malaika 
wamewanyooshea mikono wakiwambia: Zitoeni roho zenu! Leo mtalipwa adhabu ya 
fedheha kwa sababu ya mliyo kuwa mkiyasema juu ya Mwenyezi Mungu yasiyo ya haki, 
na mlivyo kuwa mkizifanyia kiburi Ishara zake. 

94. Nanyi mlitujia wapweke kama tulivyo kuumbeni mara ya kwanza. Na mkayaacha 
nyuma yenu yote tuliyo kupeni, na wala hatuwaoni hao waombezi wenu, ambao mlidai 
kuwa ni washirika wa Mwenyezi Mungu kwenu. Yamekatika makhusiano baina yenu, na 
yamekupoteeni mliyo kuwa mkidai . 

95. Hakika Mwenyezi Mungu ndiye mpasuaji mbegu na kokwa, zikachipua. Humtoa 
aliye hai kutoka maiti, naye ni mtoaji maiti kutokana na aliye hai . Huyo ndiye 
Mwenyezi Mungu . Basi vipi mnageuzwa? 

96. Ndiye anaye pambazua mwangaza wa asubuhi; na ameufanya usiku kwa mapumziko 
na utulivu, na jua na mwezi kwenda kwa hisabu. Hayo ndiyo makadirio ya Aliye 
tukuka Mwenye nguvu, Mwenye ujuzi. 



97. Na Yeye ndiye aliye kuwekeeni nyota ili mwongoke kwazo katika kiza cha bara 
na bahari. Hakika tumezichambua Ishara hizi kwa watu wanao jua. 

98. Na Yeye ndiye aliye kuzalisheni kutokana na nafsi moja. Pako pahali pa 
kutulia na pa kupita njia. Hakika tumezichambua Ishara hizi kwa watu wanao 
f ahamu . 

99. Na Yeye ndiye anaye teremsha maji kutoka mbinguni; na kwayo tunatoa mimea ya 
kila kitu. Kutokana na baadhi yao tukatoa mimea ya majani, tukatoa ndani yake 
punje zilizo pandana; na kutokana na mitende yakatoka kwenye makole yake mashada 
yaliyo inama; na bustani za mizabibu na mizaituni, na makomamanga, yaliyo fanana 
na yasiyo fanana. Angalieni matunda yake yanapo zaa na yakawiva. Hakika katika 
hayo pana Ishara kwa watu wanao amini. 

100. Bado wamemfanyia Mwenyezi Mungu majini kuwa washirika wake, na hali Yeye 
ndiye aliye waumba. Na wakamzulia, bila ya ujuzi wowote, kuwa ana wana wa kiume 
na wa kike. Subhanahu, Ametakasika na ametukuka juu ya hayo wanayo mbandikiza 
nayo ! 

101. Yeye ndiye Muumbaji wa mbingu na ardhi bila ya ruwaza. Itakuwaje awe na 
mwana naye hakuwa na mke? Naye ndiye aliye umba kila kitu. Naye ni Mwenye kujua 
kila kitu. 

102. Huyo ndiye Allah, Mwenyezi Mungu, Mola Mlezi wenu, hapana mungu ila Yeye, 
Muumba wa kila kitu. Basi muabuduni Yeye tu. Naye ni Mtegemewa wa kila kitu. 

103. Macho hayamfikilii bali Yeye anayafikilia macho. Naye ni Mjuzi, Mwenye 
khabari . 

104. Zimekwisha kukujieni hoja wazi kutoka kwa Mola wenu Mlezi. Basi anaye ona 
ni kwa faida yake mwenyewe, na anaye pofuka basi ni khasara yake . Nami si 
mtunzaji wenu. 

105. Na namna hivyo tunazisarifu Aya, na wao wakwambie: Umesoma. Na ili 
tuyabainishe kwa watu wanao jua. 

106. Fuata uliyo funuliwa kutoka kwa Mola wako Mlezi. Hapana mungu ila Yeye . Na 
jitenge na washirikina. 

107. Na lau Mwenyezi Mungu angeli penda, wasingeli shiriki. Na Sisi 
hatukukuf anya wewe uwe mtunzaji wao. Wala wewe si mlinzi juu yao . 

108. Wala msiwatukane hao wanao waomba badala ya Mwenyezi Mungu, wasije na wao 
wakamtukana Mwenyezi Mungu kwa jeuri bila ya kujua. Namna hivyo tumewapambia 
kila umma vitendo vyao. Kisha marejeo yao yatakuwa kwa Mola wao Mlezi, naye 
atawaambia waliyo kuwa wakiyatenda. 

109. Na waliapa kwa Mwenyezi Mungu kwa ukomo wa viapo vyao, kuwa ikiwafikia 
Ishara wataiamini. Sema: Ishara ziko kwa Mwenyezi Mungu . Na nyinyi hamjui kuwa 
zitapo kuja hawato amini . 

110. Nasi twazigeuza nyoyo zao na macho yao. Kama walivyo kuwa hawakuamini mara 
ya kwanza, tunawaacha katika maasi yao wakitangatanga . 

111. NA LAU kuwa tungeli wateremshia Malaika, na maiti wakazungumza nao, na 
tukawakusanyia kila kitu mbele yao, bado wasingeli amini, ila Mwenyezi Mungu 
atake . Lakini wengi wao wamo ujingani. 

112. Na kadhaalika tumemfanyia kila Nabii maadui mashet'ani wa kiwatu, na 
kijini, wakifundishana wao kwa wao maneno ya kupamba-pamba, kwa udanganyifu. Na 
angeli penda Mola wako Mlezi wasingeli fanya hayo . Basi waache na wanayo yazua. 

113. Na ili nyoyo za wasio amini Akhera zielekee hayo, nao wayaridhie na 
wayachume wanayo yachuma. 



114. Je, nimtafute hakimu ghairi ya Mwenyezi Mungu, naye ndiye aliye 
kuteremshieni Kitabu kilicho elezwa waziwazi? Na hao tulio wapa Kitabu wanajua 
ya kwamba kimeteremshwa na Mola wako Mlezi kwa Haki. Basi usiwe katika wanao tia 
shaka . 

115. Na yametimia maneno ya Mola Mlezi wako kwa kweli na uadilifu. Hapana 
awezaye kuyabadilisha maneno yake . Na Yeye ndiye Mwenye kusikia na Mwenye kujua. 

116. Na ukiwat'ii wengi katika hawa waliomo duniani watakupoteza na Njia ya 
Mwenyezi Mungu . Hawa hawafuati ila dhana tu, na hawakuwa ila ni wenye kusema 
uwongo tu. 

117. Hakika Mola wako Mlezi ndiye Mjuzi kushinda wote kuwajua walio potea Njia 
yake, na ndiye Mjuzi kushinda wote kuwajua walio hidika. 

118. Basi kuleni katika walio somewa jina la Mwenyezi Mungu, ikiwa mnaziamini 
Aya zake. 

119. Na kwa nini msile katika walio somewa jina la Mwenyezi Mungu, naye 
amekwisha kubainishieni alivyo kuharimishieni, isipo kuwa vile mnavyo 
lazimishwa? Na hakika wengi wanapoteza kwa matamanio yao bila ya kuwa na ilimu. 
Hakika Mola wako Mlezi ndiye Mjuzi kushinda wote kuwajua wanao pindukia mipaka . 

120. Na acheni dhambi zilizo dhaahiri na zilizo fichikana. Hakika wanao chuma 
dhambi watalipwa kwa waliyo kuwa wakiyachuma. 

121. Wala msile katika wale wasio somewa jina la Mwenyezi Mungu . Kwani huo ni 
upotofu. Na kwa yakini mashet'ani wanawafunza marafiki zao kubishana nanyi . Na 
mkiwafuata basi hapana shaka nyinyi mtakuwa washirikina. 

122. Je, aliye kuwa maiti kisha tukamhuisha, na tukamjaalia nuru inakwenda naye 
mbele za watu, mfano wake ni kama aliyoko gizani akawa hata hawezi kutoka humo? 
Kama hivyo makafiri wamepambiwa waliyo kuwa wakiyafanya. 

123. Kadhaalika katika kila mji tumewajaalia wakubwa wa wakosefu wao wafanye 
vitimbi ndani yake . Na wala hawafanyii vitimbi isipo kuwa nafsi zao, nao 
hawatambui . 

124. Na inapo wajia Ishara, wao husema: Hatutoamini mpaka tupewe mfano wa walio 
pewa Mitume wa Mwenyezi Mungu . Mwenyezi Mungu ndiye Mjuzi kuliko wote kujua wapi 
anaweka ujumbe wake . Itawafikia hao walio kosa udhalili na adhabu kali kutoka 
kwa Mwenyezi Mungu kwa sababu ya vitimbi walivyo kuwa wakivifanya. 

125. Basi yule ambaye Mwenyezi Mungu anataka kumhidi humfungulia kifua chake kwa 
Uislamu. Na anaye taka apotee hukifanya kifua chake kina dhiki, kimebana, kama 
kwamba anapanda mbinguni . Namna hivi Mwenyezi Mungu anajaalia uchafu juu ya 
wasio amini . 

126. Na hii ndiyo Njia ya Mola wako Mlezi Iliyo nyooka. Tumezipambanua Aya kwa 
watu wanao kumbuka . 

127. Hao watapata nyumba ya salama kwa Mola Mlezi wao. Naye ndiye Rafiki Mlinzi 
wao kwa sababu ya waliyo kuwa wakiyatenda. 

128. Na ile Siku atapo wakusanya wote awaambie : Enyi makundi ya majini! Hakika 
nyinyi mmechukua wafuasi wengi katika wanaadamu. Na marafiki zao katika 
wanaadamu waseme: Mola Mlezi wetu ! Tulinuf aishana sisi na wao . Na tumefikia 
ukomo wetu ulio tuwekea. Basi Mwenyezi Mungu atasema: Moto ndio makaazi yenu, 
mtadumu humo, ila apendavyo Mwenyezi Mungu . Hakika Mola wako Mlezi ni Mwenye 
hikima, na Mwenye kujua. 

12 9. Ndio kama hivi tunawaelekeza madhaalimu wapendane wao kwa wao kwa sababu ya 
waliyo kuwa wakiyachuma. 



130. Enyi makundi ya majini na watu ! Je, hawakuku jieni Mitume kutokana na nyinyi 
wenyewe wakikubainishieni Aya zangu, na wakikuonyeni mkutano wa Siku yenu hii. 
Nao watasema: Tumeshuhudia juu ya nafsi zetu. Na yaliwadanganya maisha ya dunia. 
Nao wata jishuhudia wenyewe ya kwamba walikuwa makafiri. 

131. Hayo ni kwa sababu ya kuwa Mola wako Mlezi hakuwa wa kuiangamiza miji kwa 
dhulma, hali wenyewe wameghaf ilika . 

132. Na wote wana daraja mbali mbali kutokana na yale waliyo yatenda. Na Mola 
wako Mlezi si mwenye kughafilika na yale wanayo yatenda. 

133. Na Mola wako Mlezi ndiye Mkwasi, Mwenye rehema . Akipenda atakuondoeni na 
awaweke wengine awapendao badala yenu, kama vile alivyo kutoeni kutokana na 
uzazi wa watu wengine . 

134. Bila ya shaka hayo mnayo ahidiwa yatafika tu, wala nyinyi hamtaweza 
kuyaepuka . 

135. Sema: Enyi watu wangu ! Fanyeni muwezayo, na hakika mimi nafanya. Mtakuja 
jua nani atakuwa na makaazi mema mwishoni. Hakika madhaalimu hawataf anikiwa . 

136. Na wamemwekea sehemu Mwenyezi Mungu katika mimea na wanyama alio umba, nao 
husema: Hii ni sehemu ya Mwenyezi Mungu - kwa madai yao - na hii ni ya miungu 
tunao washirikisha . Basi vile walivyo wakusudia miungu yao havimfikii Mwenyezi 
Mungu, na vilivyo kuwa vya Mwenyezi Mungu huwafikia miungu yao . Ni uovu kabisa 
hayo wanayo yahukumu . 

137. Na kadhaalika hao washirika wao wamewapambia wengi katika washirikina 
kuwauwa watoto wao ili kuwaangamiza na kuwavurugia dini yao. Na lau kuwa 
Mwenyezi Mungu angeli penda wasinge fanya hayo. Basi waache na hayo wanayo 
yazua . 

138. Nao husema: Wanyama hawa na mimea hii ni mwiko. Hawatokula ila wale 
tuwapendao - kwa madai yao tu. Na wanyama hawa imeharimishwa migongo yao 
kupandwa . Na wanyama wengine hawalitaji jina la Mwenyezi Mungu juu yao . 
Wanamzulia uwongo tu Mwenyezi Mungu . Atawalipa kwa hayo wanayo mzulia. 

139. Na husema: Waliomo matumboni mwa wanyama hawa ni kwa ajili ya wanaume wetu 
tu, na wameharimishwa kwa wake zetu. Lakini ikiwa nyamafu basi wanashirikiana . 
Mwenyezi Mungu atawalipa kwa maelezo yao hayo . Hakika Yeye ni Mwenye hikima, 
Mwenye kujua. 

140. Hakika wamekhasirika wale ambao wamewauwa watoto wao kwa upumbavu pasipo 
kujua, na wakaharimisha alivyo waruzuku Mwenyezi Mungu kwa kumzulia Mwenyezi 
Mungu . Hakika wamepotea, wala hawakuwa wenye kuongoka. 

141. Na Yeye ndiye aliye ziumba bustani zenye kutambaa juu ya chanja, na zisio 
tambaa, na mitende, na mimea yenye matunda mbali mbali, na mizaituni na 
mikomamanga inayo fanana na isiyo fanana. Kuleni matunda yake inapo zaa, na 
toeni haki yake siku ya kuvunwa kwake . Wala msitumie kwa fujo. Hakika Yeye 
hawapendi watumiayo kwa fujo. 

142. Na katika wanyama ameku jaalieni wenye kubeba mizigo na kutoa matandiko. 
Kuleni katika alivyo kuruzukuni Mwenyezi Mungu, wala msifuate nyayo za Shet ' ani . 
Hakika yeye ni adui yenu dhaahiri. 

143. Amekuumbieni namna nane za wanyama : Wawili katika kondoo, na wawili katika 
mbuzi. Sema je, ameharimisha yote madume wawili au majike wawili, au waliomo 
matumboni mwa majike yote mawili? Niambieni kwa ilimu ikiwa nyinyi mnasema 
kweli . 

144. Na wawili katika ngamia, na wawili katika ng'ombe. Sema: Je, ameharimisha 
yote madume wawili au majike wawili, au waliomo matumboni mwa yote majike? Au, 



nyinyi mlikuwapo Mwenyezi Mungu alipo kuusieni haya? Basi ni nani dhaalimu 
mkubwa kuliko yule aliye mzulia Mwenyezi Mungu uwongo, kwa ajili ya kuwapoteza 
watu bila ya ilimu? Hakika Mwenyezi Mungu hawahidi watu madhaalimu. 

145. Sema: Sioni katika yale niliyo funuliwa mimi kitu kilicho harimishwa kwa 
mlaji kukila isipo kuwa kiwe ni nyamafu, au damu inayo mwagika, au nyama ya 
nguruwe, kwani hiyo ni uchafu; au kwa upotofu kimechinjwa kwa jina la asiye kuwa 
Mwenyezi Mungu . Lakini mwenye kushikwa na dharura, bila ya kutamani wala kupita 
mipaka, basi hakika Mola wako Mlezi ni Mwenye kusamehe, Mwenye kurehemu. 

146. Na wale walio fuata dini ya Kiyahudi tumewaharimishia kila mwenye kucha. Na 
katika ng'ombe na kondoo na mbuzi tumewaharimishia shahamu yao, isipo kuwa ile 
iliyo beba migongo yao au matumbo yao, au iliyo gandamana na mifupa. Tuliwalipa 
hivyo kwa sababu ya uasi wao. Na bila ya shaka Sisi ndio wasema kweli. 

147. Wakikukanusha basi wewe sema: Mola Mlezi wenu ni Mwenye rehema iliyo enea. 
Wala haizuiliki adhabu yake kwa watu wakhalifu. 

148. Watasema walio shirikisha: Lau kuwa Mwenyezi Mungu ange taka tusingeli 
shiriki sisi, wala baba zetu; wala tusingeli harimisha kitu chochote. Vivi hivi 
walikanusha walio kuwa kabla yao mpaka walipo onja adhabu yetu. Sema: Je, nyinyi 
mnayo ilimu mtutolee? Nyinyi hamfuati ila dhana. Wala hamsemi ila uwongo tu. 

14 9. Sema: Basi Mwenyezi Mungu ndiye Mwenye hoja ya kukata. Na kama angeli penda 
angeli kuhidini nyote. 

150. Sema: Leteni mashahidi wenu watao shuhudia kuwa Mwenyezi Mungu ameharimisha 
hawa. Basi wakishuhudia, wewe usishuhudie pamoja nao . Wala usifuate matamanio ya 
walio zikanusha Ishara zetu, wala hawaiamini Akhera, na ambao wanamlinganisha 
Mola Mlezi wao na wengine. 

151. Sema: Njooni nikusomeeni aliyo kuharimishieni Mola wenu Mlezi. Nayo ni 
kuwa, msimshirikishe Yeye na chochote. Na wazazi wenu wafanyieni wema . Wala 
msiwauwe watoto wenu kwa sababu ya umasikini. Sisi tunakuruzukuni nyinyi na wao . 
Wala msikaribie mambo machafu, yanayo onekana, na yanayo fichikana. Wala msiuwe 
nafsi ambayo Mwenyezi Mungu ameharimisha kuiuwa, ila ikiwa kwa haki . Hayo 
amekuusieni ili myatie akilini. 

152. Wala msiyakaribie mali ya yatima ila kwa njia ya wema kabisa, mpaka 
afikilie utu-uzima. Na timizeni vipimo na mizani kwa uadilifu. Sisi 
hatumkalif ishi mtu ila kwa kadiri ya uwezo wake . Na msemapo semeni kwa uadilifu 
ingawa ni jamaa. Na ahadi ya Mwenyezi Mungu itekelezeni. Hayo amekuusieni ili 
mpate kukumbuka . 

153. Na kwa hakika hii ndiyo Njia yangu Iliyo Nyooka. Basi ifuateni, wala 
msifuate njia nyingine, zikakutengeni na Njia yake . Haya amekuusieni ili mpate 
kuchamngu . 

154. Tena tulimpa Musa Kitabu kwa kumtimizia (neema) aliye fanya wema, na kuwa 
ni maelezo ya kila kitu, na uwongofu na rehema, ili wapate kuamini mkutano wao 
na Mola wao Mlezi. 

155. Na hichi ni Kitabu tulicho kiteremsha, kilicho barikiwa. Basi kifuateni, na 
mchenimngu, ili mrehemewe . 

156. Msije mkasema: Hakika mataifa mawili kabla yetu yameteremshiwa Kitabu; na 
sisi tulikuwa hatuna khabari ya waliyo kuwa wakiyasoma. 

157. Au mkasema: Lau kuwa tumeteremshiwa sisi Kitabu tungeli kuwa waongofu zaidi 
kuliko wao. Basi imekufikieni bayana kutoka kwa Mola wenu Mlezi, na uwongofu, na 
rehema . Basi nani aliye dhaalimu mkubwa zaidi kuliko yule anaye kanusha Ishara 
za Mwenyezi Mungu, na akajitenga nazo? Tutawalipa wanao jitenga na Ishara zetu 
adhabu kali kabisa kwa sababu ya kujitenga kwao . 



158. Wanangoja jengine ila wawafikie Malaika, au awafikie Mola wako Mlezi, au 
zifike baadhi ya Ishara za Mola wako Mlezi? Siku zitakapo fika baadhi ya Ishara 
za Mola wako Mlezi, kuamini hapo hakutomfaa mtu kitu, ikiwa hakuwa ameamini 
kabla yake, au amefanya kheri katika Imani yake . Sema: Ngojeni, nasi pia 
tunango ja . 

159. Hakika walio igawa Dini yao na wakawa makundi makundi, huna ukhusiano nao 
wowote. Bila ya shaka shauri yao iko kwa Mwenyezi Mungu; kisha atawaambia yale 
waliyo kuwa wakiyatenda. 

160. Afanyae wema atalipwa mfano wake mara kumi . na afanyae ubaya hatalipwa ila 
sawa nao tu. Na wao hawatadhulumiwa . 

161. Sema: Kwa hakika mimi Mola wangu Mlezi ameniongoa kwenye Njia Iliyo Nyooka, 
Dini iliyo sawa kabisa, ambayo ndiyo mila ya Ibrahim aliye kuwa mwongofu, wala 
hakuwa miongoni mwa washirikina. 

162. Sema: Hakika Sala yangu, na ibada zangu, na uhai wangu, na kufa kwangu, ni 
kwa ajili ya Mwenyezi Mungu, Mola Mlezi wa viumbe vyote. 

163. Hana mshirika wake . Na hayo ndiyo niliyo amrishwa, na mimi ni wa kwanza wa 
Waislamu . 

164. Sema: Je nitafute Mola Mlezi asiye kuwa Mwenyezi Mungu, na hali Yeye ndiye 
Mola Mlezi wa kila kitu? Na kila nafsi haichumii ila nafsi yake . Na habebi 
mwenye kubeba mzigo wa mwenziwe. Kisha marejeo yenu ni kwa Mola wenu Mlezi, naye 
atakuambieni mliyo kuwa mkikhitalif iana . 

165. Naye ndiye aliye kufanyeni makhalifa wa duniani, na amewanyanyua baadhi 
yenu juu ya wengine daraja kubwa kubwa, ili akujaribuni kwa hayo aliyo kupeni . 
Hakika Mola Mlezi wako ni Mwepesi wa kuadhibu, na hakika Yeye ni Mwenye 
kusamehe, Mwenye kurehemu. 



SURA 7. SURAT AL- A'RAAF 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. ALIF LAM MYM ' SAAD 

2. Kitabu kilicho teremshwa kwako - basi isiwe dhiki kifuani kwako kwa ajili 
yake, upate kuonya kwacho, na kiwe ni ukumbusho kwa Waumini. 

3. Fuateni mliyo teremshiwa kutoka kwa Mola Mlezi wenu, wala msifuate rafiki au 
walinzi wengine badala yake . Ni machache mnayo yakumbuka. 

4. Na miji mingapi tuliiangamiza, ikaifikia adhabu yetu usiku au walipo kuwa 
wamelala adhuhuri . 

5. Basi hakikuwa kilio chao ilipo wafikia adhabu yetu, isipo kuwa kusema: Hakika 
sisi tulikuwa wenye kudhulumu. 

6. Na kwa yakini tutawauliza wale walio pelekewa Ujumbe, na pia tutawauliza hao 
Wa jumbe . 

7. Tena tutawasimulia kwa ilimu; wala Sisi hatukuwa mbali. 

8. Na Siku hiyo kipimo kitakuwa kwa Haki . Basi watakao kuwa na uzani mzito, hao 
ndio watakao fanikiwa. 

9. Na watakao kuwa na uzani khafifu, basi hao ndio walio zitia khasarani nafsi 
zao kwa sababu ya kuzipinga Ishara zetu. 



10. Na hakika tumekuwekeni katika ardhi, na tumeku jaalieni humo njia za kupatia 
maisha. Ni kuchache kushukuru kwenu. 

11. Na hakika tulikuumbeni, kisha tukakutieni 

sura, kisha tukawaambia Malaika: Msujudieni Adam. 

Basi wakasujudu isipo kuwa Iblisi, hakuwa miongoni 

mwa walio sujudu. 

12. Mwenyezi Mungu akasema: Nini kilicho kuzuia kumsujudia nilipo kuamrisha? 
Akasema: Mimi ni bora kuliko yeye . Umeniumba kwa moto, naye umemuumba kwa 
udongo . 

13. Akasema: Basi teremka kutoka humo ! Haikufalii kufanya kiburi humo . Basi 
toka! Hakika wewe u miongoni mwa walio duni . 

14. Akasema: Nipe muhula mpaka siku watakapo fufuliwa. 

15. Akasema: Utakuwa miongoni mwa walio pewa muhula. 

16. Akasema: Kwa kuwa umenihukumia upotofu, basi nitawavizia katika Njia yako 
Iliyo Nyooka. 

17. Kisha nitawazukia mbele yao na nyuma yao na kuliani kwao na kushotoni kwao . 
Wala hutawakuta wengi wao wenye shukrani . 

18. Akasema: Toka humo, nawe umekwisha fedheheka, umekwisha fukuzwa. Hapana 
shaka atakaye kufuata miongoni mwao, basi nitaijaza Uahannam kwa nyinyi nyote. 

19. Na wewe, Adam! Kaa wewe na mkeo katika Bustani hii, na kuleni humo mpendapo . 
Wala msiukaribie mti huu, mkawa katika wale walio dhulumu. 

20. Basi Shet ' ani aliwatia wasiwasi ili kuwafichulia tupu zao walizo fichiwa, na 
akasema: Mola Mlezi wenu hakukukatazeni mti huu ila msije mkawa Malaika, au 
msije mkawa katika wanao ishi milele. 

21. Naye akawaapia: Kwa yakini mimi ni miongoni wa wanao kunasihini. 

22. Basi akawateka kwa khadaa . Walipo uonja ule mti, tupu zao zilifichuka na 
wakaingia kujibandika majani ya Bustanini. Mola wao Mlezi akawaita: Ue, 
sikukukatazeni mti huo, na kukwambieni ya kwamba Shet'ani ni adui yenu wa 
dhaahiri? 

23. Wakasema: Mola wetu Mlezi! tume jidhulumu nafsi zetu, na kama hutusamehe na 
kuturehemu, hakika tutakuwa katika wenye kukhasirika. 

24. Akasema: Teremkeni! Mtakuwa nyinyi kwa nyinyi maadui . Na kwenye ardhi 
itakuwa ndio makao yenu na starehe yenu mpaka ufike muda . 

25. Akasema: Humo mtaishi, na humo mtakufa, na kutoka humo mtatolewa. 

26. Enyi wanaadamu ! Tumekuteremshieni nguo za kuficha tupu zenu, na nguo za 
pambo. Na nguo za uchamngu ndio bora. Hayo ni katika Ishara za Mwenyezi Mungu 
mpate kukumbuka . 

27. Eny wanaadamu ! Asije Shet'ani kukufitinini kama alivyo watoa wazazi wenu 
Peponi, akawavua nguo zao kuwaonyesha tupu zao. Hakika yeye na kabila yake 
wanakuoneni, na nyinyi hamuwaoni . Hakika Sisi tumewafanya Mashet ' ani kuwa ni 
marafiki wa wasio amini. 

28. Na wanapo fanya mambo machafu husema: Tumewakuta nayo baba zetu, na Mwenyezi 
Mungu ametuamrisha hayo. Sema: Hakika Mwenyezi Mungu haamrishi mambo machafu. 
Mnamzulia Mwenyezi Mungu msiyo yajua? 



29. Sema: Mola Mlezi wangu ameamrisha uadilifu, na mumuelekeze nyuso zenu kila 
mnapo sujudu, na muombeni Yeye kwa kumsafia Dini. Kama alivyo kuumbeni mwanzo 
ndivyo mtavyo rudi, 

30. Hali ya kuwa kundi moja amelihidi, na kundi jengine limethibitikiwa na 
upotofu. Kwa hakika hao waliwafanya mashet'ani kuwa ndio marafiki walinzi badala 
ya Mwenyezi Mungu, na wanadhani kuwa wao wameongoka. 

31. Enyi wanaadamu ! Chukueni pambo lenu kwenye kila pahala wakati wa ibada, na 
kuleni, na kunyweni na wala msifanye ubadhirifu. Kwa hakika Yeye hapendi wanao 
fanya israfu. 

32. Sema: Ni nani aliye harimisha pambo la Mwenyezi Mungu alilo watolea waja 
wake, na vilivyo vizuri katika riziki. Sema hivyo ni kwa walio amini katika uhai 
wa duniani, na Siku ya Kiyama vitakuwa vyao wao tu. Namna hivi tunazieleza 
Ishara kwa watu wanao jua. 

33. Sema: Mola Mlezi wangu ameharimisha mambo machafu ya dhaahiri na ya siri, na 
dhambi, na uasi bila ya haki, na kumshirikisha Mwenyezi Mungu na asicho kiletea 
uthibitisho, na kumzulia Mwenyezi Mungu msiyo yajua. 

34. Na kila umma una muda wake . Utakapo fika muda wao basi hawatakawia hata saa 
moja, wala hawatatangulia . 

35. Enyi wanaadamu ! Watakapo kufikieni Mitume miongoni mwenu wakakuelezeni 
Ishara zangu, basi watakao mchamngu na wakatengenea haitakuwa khofu kwao, wala 
hawatahuzunika . 

36. Na wale watakao kanusha Ishara zetu na wakazifanyia kiburi, hao ni watu wa 
Motoni; humo watadumu. 

37. Basi ni nani dhaalimu mkubwa kuliko yule anaye mzulia Mwenyezi Mungu uwongo, 
au anaye zikanusha Ishara zake? Hao itawafikia sehemu yao waliyo andikiwa, mpaka 
watakapo wafikia wajumbe wetu kuwafisha, watawaambia: Wako wapi mlio kuwa 
mkiwaomba badala ya Mwenyezi Mungu? Watasema: Wametupotea! Na wata jishuhudia 
wenyewe kwamba walikuwa makaf iri . 

38. Mwenyezi Mungu atasema: Ingieni Motoni pamoja na umma zilizo pita kabla yenu 
za majini na watu. Kila utakapo ingia umma utawalaani wenzake. Mpaka watakapo 
kusanyika wote humo, wa mwisho wao watawasema wa mwanzo wao: Mola wetu Mlezi! 
Hawa ndio walio tupoteza; basi wape adhabu ya Motoni marudufu. Atasema: Itakuwa 
kwenu nyote marudufu, lakini nyinyi hamjui tu. 

39. Na wa mwanzo wao watawaambia wa mwisho wao: Basi nyinyi pia hamkuwa na ubora 
kuliko sisi. Basi onjeni adhabu kwa sababu ya mliyo kuwa mkiyachuma. 

40. Hakika wale wanao zikanusha Ishara zetu na wakazifanyia kiburi 
hawatafunguliwa milango ya mbingu, wala hawataingia Peponi mpaka apite ngamia 
katika tundu ya sindano. Na hivi ndivyo tunavyo walipa wakosefu. 

41. Jahannamu itakuwa kitanda chao na juu yao nguo za moto za kujifunika. Na 
hivi ndivyo tunavyo walipa madhaalimu. 

42. Na wale wanao amini na wakatenda mema - hatumkalif ishi mtu yoyote ila kwa 
kiasi cha uwezo wake - hao ndio watu wa Peponi . Wao watadumu humo . 

43. Na tutaondoa chuki vifuani mwao, na mbele yao iwe inapita mito. Na watasema: 
Alhamdulillah ! Kuhimidiwa ni kwa Mwenyezi Mungu, ambaye aliye tuhidi kufikia 
haya . Wala hatukuwa wenye kuhidika wenyewe ingeli kuwa Mwenyezi Mungu 
hakutuhidi. Hakika Mitume wa Mola wetu Mlezi walileta Haki . Na watanadiwa 
kwamba: Hiyo ndiyo Pepo mliyo rithishwa kwa sababu ya mliyo kuwa mkiyafanya. 

44. Na watu wa Peponi watawanadia watu wa Motoni: Sisi tumekuta aliyo tuahidi 
Mola wetu Mlezi kuwa ni kweli. Je, na nyinyi pia mmekuta aliyo kuahidini Mola 



wenu Mlezi kuwa ni kweli? Watasema: Ndiyo! Basi mtangazaji atawatangazia : Laana 
ya Mwenyezi Mungu iwapate walio dhulumu, 

45. Wale ambao walikuwa wakizuilia Njia ya Mwenyezi Mungu, na wakataka 
kuipotosha, nao wanaikanusha Akhera. 

46. Na baina ya makundi mawili hayo patakuwapo pazia. Na juu ya Mnyanyuko 
patakuwa watu watakao wajua wote kwa alama zao, na wao watawaita watu wa Peponi : 
Assalamu Alaykum, Amani juu yenu ! Wao bado hawajaingia humo, lakini wanatumai . 

47. Na yanapo geuzwa macho yao kuelekea watu wa Motoni, watasema: Mola Mlezi 
wetu ! Usitujaalie kuwa pamoja na watu walio dhulumu. 

48. Na hao watu wa Mnyanyukoni watawaita watu wanao wajua kwa alama zao. 
Watasema: Kujumuika kwenu hakukufaini kitu, wala hicho mlicho kuwa mnafanyia 
kiburi . 

49. Je, hawa sio wale mlio kuwa mkiwaapia kuwa Mwenyezi Mungu hatawaf ikishia 
rehema . Ingieni Peponi, hapana khofu kwenu, wala hamtahuzunika ! 

50. Na watu wa Motoni watawaita watu wa Peponi : Tumimieni maji, au chochote 
alicho kuruzukuni Mwenyezi Mungu . Nao watasema: Hakika Mwenyezi Mungu 
ameviharimisha hivyo kwa makafiri, 

51. Ambao waliifanya dini yao kuwa ni pumbao na mchezo, na maisha ya dunia 
yakawadanganya . Basi leo Sisi tunawasahau kama walivyo usahau mkutano wa Siku 
yao hii, na kwa sababu ya kule kuzikataa Ishara zetu. 

52. Na hakika tumewaletea Kitabu tulicho kipambanua kwa ilimu, uwongofu na 
rehema kwa watu wenye kuamini . 

53. Je, lipo wanalo lingojea isipo kuwa matokeo yake? Siku yatapo fika matokeo 
yake watasema wale walio kisahau: Kweli Mitume wa Mola Mlezi wetu walileta Haki ! 
Je, tunao waombezi ili watuombee? Au turudishwe ili tufanye yasiyo kuwa yale 
tuliyo kuwa tukiyafanya? Bila ya shaka wame jikhasiri nafsi zao, na yamewapotea 
waliyo kuwa wakiyazua. 

54. Hakika Mola Mlezi wenu ni Mwenyezi Mungu aliye ziumba mbingu na ardhi katika 
siku sita. Kisha akatawala juu ya Kiti cha Enzi. Huufunika usiku kwa mchana, 
ufuatao upesi upesi. Na jua, na mwezi, na nyota zinazo tumika kwa amri yake . 
Fahamuni ! Kuumba na amri ni zake. Ametukuka kabisa Mwenyezi Mungu, Mola Mlezi wa 
viumbe vyote . 

55. Muombeni Mola wenu Mlezi kwa unyenyekevu na kwa siri. Hakika Yeye hawapendi 
warukao mipaka . 

56. Wala msifanye uharibifu katika nchi baada ya kuwa imekwisha tengenezwa. Na 
muombeni kwa kuogopa na kwa kutumai . Hakika rehema ya Mwenyzi Mungu iko karibu 
na wanao fanya mema . 

57. Na Yeye ndiye anaye peleka pepo (za kuvuma) kuwa ni bishara kabla ya kufika 
rehema yake . Hata hizo pepo zinapo beba mawingu mazito tunayachunga mpaka kwenye 
nchi iliyo kufa. Kisha tunateremsha kwayo maji, ndio kama hivyo tukatolesha kila 
aina ya matunda. Basi hali kadhaalika tunavyo wafufua wafu, ili mpate kukumbuka . 

58. Na ardhi njema, yenye udongo wa rutba, hutoa mimea yenye kukua vizuri yenye 
uhai, kwa idhini ya Mola Mlezi wake . Na ardhi mbaya haitoi ila mimea michache, 
isiyo na faida, tena kwa shida. Na hivyo ndivyo tunavyo zipambanua Ishara (Aya) 
kwa watu wanao shukuru . 

59. Tulimpeleka Nuhu kwa kaumu yake, naye akasema: Enyi kaumu yangu ! Muabuduni 
Mwenyezi Mungu . Nyinyi hamna Mungu ila Yeye . Hakika mimi ninakukhof ieni adhabu 
ya Siku iliyo kuu . 



60. Wale watukufu katika kaumu yake wakasema: Hakika sisi tunakuona wewe umo 
katika upotofu ulio dhaahiri. 

61. Akasema: Enyi watu wangu ! Mimi simo katika upotofu, lakini mimi ni Mtume 
nitokaye kwa Mola Mlezi wa viumbe vyote. 

62. Nakuf ikishieni Ujumbe wa Mola Mlezi wangu, na ninakunasihini; na ninayajua 
kwa Mwenyezi Mungu msiyo yajua nyinyi . 

63. Je, mnastaajabu kukujieni mawaidha yanayotoka kwa Mola Mlezi wenu kwa njia 
ya mtu aliye ni mmoja katika nyinyi, ili akuonyeni na ili mumchemngu, na ili 
mpate kurehemewa? 

64. Basi walimkanusha . Nasi tukamwokoa yeye na walio kuwa pamoja naye katika 
jahazi. Na tukawazamisha wale walio kanusha Ishara zetu. Hakika hao walikuwa 
watu vipofu. 

65. Na kwa A'adi tulimpeleka ndugu yao, Hud. Akasema: Enyi watu wangu ! Muabuduni 
Mwenyezi Mungu . Nyinyi hamna mungu ila Yeye . Basi je, hamumchi? 

66. Wakasema watukufu wa wale walio kufuru katika kaumu yake : Sisi tunakuona umo 
katika upumbavu, na hakika sisi tunakuf ikiria kuwa wewe ni katika waongo . 

67. Akasema: Enyi watu wangu ! Mimi sina upumbavu . Lakini mimi ni Mtume niliye 
toka kwa Mola Mlezi wa viumbe vyote. 

68. Nakuf ikishieni ujumbe wa Mola wangu Mlezi. Na mimi kwenu ni mwenye 
kukunasihini, muaminifu. 

69. Mnaona ajabu kukufikieni mawaidha yanayo toka kwa Mola wenu Mlezi kwa mtu 
aliye mmoja wenu nyinyi ili akuonyeni? Na kumbukeni alivyo kufanyeni mshike 
pahala pa kaumu ya Nuhu, na akakuzidisheni katika umbo. Basi zikumbukeni neema 
za Mwenyezi Mungu ili mpate kufanikiwa. 

70. Wakasema: Je ! Umetujia ili tumuabudu Mwenyezi Mungu peke yake, na tuyaache 
waliyo kuwa wakiyaabudu baba zetu? Basi tuletee hayo unayo tuahidi, ukiwa 
miongoni mwa wasemao kweli. 

71. Akasema: Bila ya shaka adhabu na ghadhabu zimekwisha kukuangukieni kutoka 
kwa Mola wenu Mlezi. Mnabishana nami kwa ajili ya majina tu mliyo yaita nyinyi 
na baba zenu ambayo kwayo Mwenyezi Mungu hakuteremsha uthibitisho? Basi ngojeni, 
mimi pia ni pamoja nanyi katika wanao ngoja. 

72. Basi tukamwokoa yeye na walio kuwa pamoja naye kwa rehema zetu, na tukakata 
mizizi ya wale walio zikanusha Ishara zetu, na hawakuwa wenye kuamini . 

73. Na kwa Thamud tulimpeleka ndugu yao, Saleh. Akasema: Enyi watu wangu ! 
Muabuduni Mwenyezi Mungu . Nyinyi hamna Mungu ila Yeye . Hakika imekwisha 
kukufikieni Ishara iliyo wazi kutoka kwa Mola wenu Mlezi. Huyu ni ngamia jike wa 
Mwenyezi Mungu aliye ni Ishara kwenu. Basi mwachieni ale kwenye ardhi ya 
Mwenyezi Mungu, wala msimdhuru, isije kukushukieni adhabu chungu . 

74. Na kumbukeni alivyo kufanyeni wa kushika pahala pa A'adi na akakuwekeni 
vizuri katika nchi, mnajenga majumba ya fakhari katika nyanda zake, na mnachonga 
majumba katika milima. Basi zikumbukeni neema za Mwenyezi Mungu wala msitende 
uovu katika nchi kwa ufisadi. 

75. Waheshimiwa wa kaumu yake wanao jivuna waliwaambia wanao onewa wenye kuamini 
miongoni mwao: Je, mnaitakidi ya kwamba Saleh ametumwa na Mola Mlezi wake? 
Wakasema: Hakika sisi tunayaamini yale aliyo tumwa. 

76. Wakasema wale wanao jivuna: Sisi tunayakataa hayo mnayo yaamini . 

77. Na wakamuuwa yule ngamia, na wakaasi amri ya Mola Mlezi wao, na wakasema: 
Ewe Saleh! Tuletee unayo tuahidi ikiwa wewe ni miongoni mwa Mitume . 



78. Basi tetemeko la ardhi likawanyak.ua, na kulipo kucha wakawa majumbani mwao 
kifudifudi wamekwisha kufa. 

79. Basi Saleh akwaacha na akasema: Enyi watu wangu ! Nilikuf ikishieni Ujumbe wa 
Mola wangu Mlezi, na nikakunasihini, lakini nyinyi hamwapendi wenye nasaha. 

80. Na tulimtuma Lut ' , alipo waambia watu wake : Je, mnafanya uchafu ambao 
ha jakutangulieni yeyote kwa uchafu huo katika viumbe vyote ! 

81. Hivyo nyinyi mnawaingilia wanaume kwa matamanio mkwawacha wanawake? Kumbe 
nyinyi ni watu wafujaji! 

82. Na haikuwa jawabu ya kaumu yake isipo kuwa kuambizana: Wafukuzeni katika mji 
wenu, maana hao ni watu wanao jitakasa. 

83. Basi tukamwokoa yeye na watu wake, isipo kuwa mkewe, alikuwa miongoni mwa 
walio bakia nyuma . 

84. Na tukawamiminia mvua. Basi tazama jinsi ulivyo kuwa mwisho wa wakosefu. 

85. Na kwa watu wa Madyana tulimtuma ndugu yao Shua'ib. Akasema: Enyi watu 
wangu ! Muabuduni Mwenyezi Mungu . Hamna mungu mwengine isipo kuwa Yeye . Imekwisha 
kufikieni hoja wazi kutoka kwa Mola Mlezi wenu. Basi timizeni sawasawa vipimo na 
mizani, wala msiwapunje watu vitu vyao, wala msifanye uharibifu katika nchi, 
baada ya kuwa imekwisha tengenea. Hivi ndivyo bora kwenu ikiwa nyinyi ni 
Waumini . 

86. Wala msikae katika kila njia mkitisha watu, na kuwazuilia na Njia ya 
Mwenyezi Mungu wale wenye kumuamini, na mkataka njia ipotoke. Na kumbukeni mlipo 
kuwa wachache, naye akakufanyeni kuwa wengi . Na tazameni jinsi ulivyo kuwa 
mwisho wa mafisadi. 

87. Na kama liko kundi miongoni mwenu lililo amini haya niliyo tumwa, na kundi 
jengine halikuamini, basi subirini mpaka Mwenyezi Mungu ahukumu baina yetu. Naye 
ndiye Mbora wa wenye kuhukumu . 

88. WAHESHIMIWA WALIO TAKABARI katika kaumu yake wakasema: Ewe Shua'ib! 
Tutakutoa wewe pamoja na wale walio kuamini katika mji wetu, au mrejee katika 
mila yetu. Akasema: Je, ingawa tunaichukia? 

89. Bila ya shaka itakuwa tumemzulia uwongo Mwenyezi Mungu tukirudi katika mila 
yenu baada ya kwisha tuokoa nayo Mwenyezi Mungu . Wala haiwi kwetu sisi kuirejea 
mila hiyo, ila akitaka Mwenyezi Mungu, Mola Mlezi wetu. Ujuzi wa Mola Mlezi wetu 
umeenea katika kila kitu. Kwa Mwenyezi Mungu tunategemea. Ewe Mola Mlezi wetu! 
Tuhukumie baina yetu na kaumu yetu kwa haki, nawe ndiye mbora wa wanao hukumu . 

90. Na waheshimiwa walio kufuru katika kaumu yake wakasema: Mkimfuata Shua'ib, 
basi hakika hapo nyinyi mtakuwa mlio khasiri. 

91. Basi tetemeko la ardhi likawanyakua, na wakaamkia majumbani mwao 
wame jifudikiza, wamekwisha kufa. 

92. Wale walio mkanusha Shua'ib wakawa kama kwamba hawakuwako . Walio mkanusha 
Shua ' ib ndio walio kuwa wenye kukhasiri. 

93. Basi akawaachilia mbali na akasema: Enyi kaumu yangu ! Nimekuf ikishieni 
Ujumbe wa Mola Mlezi wangu, na nimekunasihini; basi vipi niwahuzunikie watu 
makaf iri? 

94. Na hatukumtuma Nabii yeyote katika mji ila tuliwapatiliza wakaazi wake kwa 
taabu na mashaka ili wapate kunyenyekea. 

95. Kisha Sisi hubadilisha mahala pa ubaya kwa wema, hata wakazidi, na wakasema: 
Taabu na raha ziliwafikia baba zetu. Basi kwa ghafla tukawashika, hali ya kuwa 
hawa jatambua . 



96. Na lau kuwa watu wa miji wangeli amini na wakamchamngu, kwa yakini tungeli 
wafungulia baraka kutoka mbinguni na katika ardhi . Lakini walikanusha basi 
tukawapatiliza kwa sababu ya yale waliyo kuwa wakiyachuma. 

97. Je, watu wa mijini wameaminisha ya kuwa adhabu yetu haitawafika usiku, nao 
wamelala? 

98. Au watu wa mijini wameaminisha ya kuwa adhabu yetu haitawafika mchana, nao 
wanacheza? 

99. Je, wame jiaminisha na mipango ya Mwenyezi Mungu? Kwani hawa jiaminishi na 
mipango ya Mwenyezi Mungu ila watu wenye kukhasiri. 

100. Je, hawahidiki hawa wanao rithi ardhi baada ya wale wenyewe kwamba tukitaka 
tutawapatiliza kwa madhambi yao, na tutapiga muhuri juu ya nyoyo zao, na kwa 
hivyo hawatasikia? 

101. Miji hiyo, tunakusimulia baadhi ya khabari zake. Na hapana shaka Mitume wao 
waliwafikia kwa hoja zilizo waziwazi. Lakini hawakuwa wenye kuamini waliyo 
yakanusha zamani. Namna hivi Mwenyezi Mungu anazipiga muhuri nyoyo za makafiri. 

102. Wala hatukuwaona wengi wao kuwa wanatimiza ahadi; bali kwa hakika 
tuliwakuta wengi wao ni wapotofu. 

103. Kisha baada yao tukamtuma Musa na Ishara zetu kwa Firauni na waheshimiwa 
wake . Nao wakazikataa. Basi tazama ulikuwaje mwisho wa waharibifu. 

104. Na Musa alisema: Ewe Firauni ! Hakika mimi ni Mtume nitokaye kwa Mola Mlezi 
wa viumbe vyote . 

105. Inafaa nisiseme juu ya Mwenyezi Mungu ila lilio la Haki . Nami hakika 
nimekujieni na dalili waziwazi kutokana na Mola Mlezi wenu. Basi waache Wana wa 
Israili wende nami . 

106. Akasema Firauni: Ikiwa umekuja na Ishara, basi ilete ukiwa ni katika 
wasemao kweli. 

107. Basi akaitupa fimbo yake, na mara ikawa nyoka dhaahiri. 

108. Na akatoa mkono wake, mara ukawa mweupe kwa watazamao. 

109. Wakasema waheshimiwa wa kaumu ya Firauni: Hakika huyo ni mchawi mjuzi. 

110. Anataka kukutoeni katika nchi yenu. Basi mnatoa shauri gani? 

111. Wakasema: Mwache kidogo yeye na nduguye, na watume mijini wakusanyao, 

112. Wakuletee kila mchawi mjuzi. 

113. Wakaja wachawi kwa Firauni, wakasema: Hakika tutapata ujira ikiwa 
tutashinda . 

114. Akasema: Naam! Nanyi bila ya shaka mtakuwa katika wa karibu nami . 

115. Wakasema: Ewe Musa! Je, utatupa wewe, au tutakuwa sisi tutao tupa? 

116. Akasema: Tupeni ! Basi walipo tupa waliyazuga macho ya watu na wakawatia 
khofu, na wakaleta uchawi mkubwa . 

117. Nasi tukamfunulia Musa kumwambia: Tupa fimbo yako. Mara ikavimeza vyote 
vile walivyo vibuni. 

118. Kweli ikathibiti na yakabat ' ilika waliyo kuwa wakiyatenda. 

119. Kwa hivyo walishindwa hapo, na wakageuka kuwa wadogo . 

120. Na wachawi wakapoomoka wakisujudu. 



121. Wakasema: Tumemuamini Mola Mlezi wa viumbe vyote, 

122. Mola Mlezi wa Musa na Haarun. 

123. Akasema Firauni: Mmemuamini kabla sijakupeni idhini? Hizi ni njama mlizo 
panga mjini mpate kuwatoa wenyewe . Lakini karibu mtajua! 

124. Lazima nitaikata mikono yenu na miguu yenu mbali mbali. Kisha 
nitakutundikeni misalabani. 

125. Wakasema: Sisi ni wenye kurejea kwa Mola wetu Mlezi. 

126. Nawe hukuudhika nasi ila kwa kuwa tumeziamini Ishara za Mola Mlezi wetu 
zilipo tujia. Ewe Mola Mlezi wetu ! Tumiminie uvumilivu na utufishe hali ni 
Waislamu . 

127. Wakasema waheshimiwa wa kaumu ya Firauni: Unamuacha Musa na watu wake 
walete uharibifu katika nchi na wakuache wewe na miungu yako? Akasema: Tutawauwa 
wavulana wao, na tutawaacha hai wanawake wao . Na bila ya shaka sisi ni wenye 
nguvu juu yao . 

128. Musa akawaambia watu wake : Ombeni msaada kwa Mwenyezi Mungu, na subirini. 
Hakika ardhi ni ya Mwenyezi Mungu . Naye humrithisha amtakaye katika waja wake . 
Na mwisho ni wa wachamngu. 

129. Wakasema: Tumeudhiwa kabla hujatufikia, na baada ya wewe kutujia! Musa 
akasema: Huenda Mola wenu Mlezi akamhiliki adui wenu, na akakufanyeni nyinyi 
ndio wa kufuatia kushika nchi, ili atazame mtavyo kuja tenda nyinyi . 

130. Na hakika tuliwaadhibu watu wa Firauni kwa miyaka (ya ukame) na kwa 
upungufu wa mazao, ili wapate kukumbuka . 

131. Likiwafika jema wakisema: Haya ni haki yetu. Na likiwafika ovu husema: Musa 
na walio pamoja naye ni wakorof i . Hakika ukorofi wao huo unao wafikia unatoka 
kwa Mwenyezi Mungu . Lakini wengi wao hawajui. 

132. Na wakisema: Hata ukituletea Ishara yoyote kutuzuga hatuto kuamini . 

133. Basi tukawapelekea tufani, na nzige, na chawa, na vyura, na damu, kuwa ni 
Ishara mbali mbali. Nao wakapanda kiburi, na wakawa watu wakosefu. 

134. Na ilipo waangukia adhabu wakasema: Ewe Musa! Tuombee kwa Mola wako Mlezi 
kwa aliyo kuahidi . Ukituondolea adhabu hii hapana shaka tutakuamini, na 
tutawaachilia Wana wa Israili wende nawe . 

135. Lakini tukiwaondolea adhabu mpaka muda fulani wao waufikie, mara wakivunja 
ahadi yao. 

136. Basi tuliwapatiliza, tuka- wazamisha baharini kwa sababu walizikanusha 
Ishara zetu, na wakaghaf ilika nazo. 

137. Na tukawarithisha watu walio kuwa wanadharauliwa mashariki na magharibi ya 
ardhi tuliyo ibariki . Na likatimia neno jema la Mola Mlezi wako juu ya Wana wa 
Israili, kwa vile walivyo subiri. Na tukayaangamiza aliyo kuwa akiyafanya 
Firauni na kaumu yake, na waliyo kuwa wakiyajenga. 

138. Na tukawavusha bahari Wana wa Israili, wakafika kwa watu wanao abudu 
masanamu yao. Wakasema: Ewe Musa! Hebu tufanyie na sisi miungu kama hawa walivyo 
kuwa na miungu. Musa akasema: Hakika nyinyi ni watu msio jua kitu. 

139. Hakika haya waliyo nayo watu hawa yatakuja angamia, na hayo waliyo kuwa 
wakiyafanya yamepotea bure . 

140. Akasema: Ue, nikutafutieni mungu asiye kuwa Mwenyezi Mungu, na Yeye ndiye 
aliye kufadhilisheni juu ya viumbe vyote? 



141. Na pale tulipo kuokoeni kwa watu wa Firauni walio kupeni adhabu za mwisho 
wa uovu . Wakiwauwa wavulana wenu, na wakawaacha hai wanawake wenu. Na katika 
hayo yalikuwa majaribio makubwa kutokana na Mola wenu Mlezi. 

142. Tulimuahidi Musa masiku thalathini na tukayatimiza kwa kumi; ikatimia miadi 
ya Mola wake Mlezi masiku arubaini . Na Musa akamwambia nduguye Haarun: Shika 
mahala pangu kwa watu wangu na utengeneze wala usifuate njia ya waharibifu. 

143. Na alipo kuja Musa kwenye miadi yetu, na Mola wake Mlezi akamsemeza, 
alisema: Mola wangu Mlezi! Nionyeshe nikutazame. Mwenyezi Mungu akasema: 
Hutoniona. Lakini utazame huo mlima. Ukibaki pahala pake basi utaniona. Basi 
alipo jionyesha Mola Mlezi wake kwa mlima, aliufanya uvurugike, na Musa 
akaanguka chini amezimia. Alipo zindukana alisema: Subhanaka, Umetakasika! 
Natubu kwako, na mimi ni wa kwanza wa Waumini . 

144. (Mwenyezi Mungu) akasema: Ewe Musa! Mimi nimekuteuwa wende kwa watu na 
Ujumbe wangu na maneno yangu. Basi chukua niliyo kupa na uwe katika wanao 
shukuru . 

145. Na tukamuandikia katika mbao kila kitu, mawaidha na maelezo ya mambo yote. 
(Tukamwambia) : Basi yashike kwa nguvu na uwaamrishe watu wako wayashike kwa 

ubora wake . Nami nitakuonyesheni makaazi ya wapotofu. 

146. Nitawatenga na Ishara zangu wale wanao fanya kiburi katika nchi bila ya 
haki . Na wao wakiona kila Ishara hawaiamini. Wakiiona njia ya uwongofu 
hawaishiki kuwa ndiyo njia; lakini wakiiona njia ya upotofu wanaishika kuwa 
ndiyo njia. Hayo ni kwa sababu wamezikanusha Ishara zetu, na wameghaf ilika nazo. 

147. Na walio zikanusha Ishara zetu na mkutano wa Akhera a'mali zao 
zimeharibika . Kwani watalipwa ila kwa yale waliyo kuwa wakiyatenda? 

148. Na baada yake walimfanya ndama kutokana na mapambo yao (kumuabudu) , 
kiwiliwili tu kilicho kuwa na sauti. Hivyo, hawakuona kuwa hawasemezi wala 
hawaongoi njia? Wakamuabudu, na wakawa wenye kudhulumu. 

149. Na walipo juta na wakaona ya kwamba wamekwisha potea, walisema: Ikiwa Mola 
wetu Mlezi hakuturehemu na akatusamehe, bila ya shaka tutakuwa miongoni mwa 
walio khasiri . 

150. Na alipo rudi Musa kwa watu wake, naye amekasirika na kuhuzunika, alisema: 
Ni maovu yalioje mlio nifanyia nyuma yangu ! Ue, mmeitangulia amri ya Mola wenu 
Mlezi? Na akaziweka chini zile mbao, na akamkamata kichwa ndugu yake akimvutia 
kwake . (Haarun) akasema: Ewe mwana wa mama yangu ! Hakika hawa watu wamenidharau, 
na wakakaribia kuniuwa. Basi usiwafurahishe maadui juu yangu, wala usinifanye 
pamoja na watu madhaalimu. 

151. (Musa) akasema: Mola Mlezi wangu ! Nisamehe mimi na ndugu yangu, na ututie 
katika rehema yako. Nawe ni Mwenye kurehemu kushinda wote wenye kurehemu. 

152. Hakika wale walio muabudu ndama, itawapata ghadhabu ya Mola wao Mlezi na 
madhila katika maisha ya dunia. Na hivi ndivyo tunavyo walipa wazushi . 

153. Na walio tenda maovu, kisha wakatubia baada yake na wakaamini, hapana shaka 
kuwa Mola Mlezi wako baada ya hayo ni Mwenye kusamehe Mwenye kurehemu. 

154. Na Musa ilipo mtulia ghadhabu aliziokota zile mbao. Na katika maandiko yake 
mna uwongofu na rehema kwa wanao mwogopa Mola wao Mlezi. 

155. Na Musa akawateuwa watu sabiini katika kaumu yake kwa miadi yetu. Na ulipo 
fika mtetemeko mkubwa alisema: Ewe Mola wangu Mlezi! Ungeli taka ungeli wahiliki 
wao na mimi zamani! Unatuhiliki kwa waliyo yafanya wajinga katika sisi? Haya si 
chochote ila ni mtihani wako, umpoteze umtakaye na umhidi umtakaye. Wewe ndiye 



Rafiki Mlinzi wetu. Basi tughufirie na uturehemu. Na Wewe ndiye mbora wa 
kughuf iria . 

156. Na utuandikie mema katika dunia hii na katika Akhera. Sisi tumerejea kwako . 
(Mwenyezi Mungu) akasema: Adhabu yangu nitamsibu nayo nimtakaye. Na rehema yangu 
imeenea kila kitu. Lakini nitawaandikia khasa wanao mchamngu, na wanao toa Zaka, 
na wale ambao wanaziamini Ishara zetu, 

157. Ambao kwamba wanamfuata huyo Mtume, Nabii, asiye soma wala kuandika, wanaye 
mkuta kaandikwa kwao katika Taurati na Injili, anaye waamrisha mema na 
anawakanya maovu, na anawahalalishia vizuri, na ana waharimishia viovu, na 
anawaondolea mizigo yao na minyororo iliyo kuwa juu yao. Basi wale walio muamini 
yeye, na wakamhishimu, na wakamsaidia, na wakaifuata nuru iliyo teremshwa pamoja 
naye - hao ndio wenye kufanikiwa. 

158. Sema: Enyi watu ! Hakika mimi ni Mtume kwenu nyinyi nyote, niliye tumwa na 
Mwenyezi Mungu Mwenye ufalme wa mbingu na ardhi . Hapana mungu ila Yeye anaye 
huisha na anaye fisha. Basi muaminini Mwenyezi Mungu na Mtume wake asiyejua 
kusoma na kuandika, ambaye anamuamini Mwenyezi Mungu na maneno yake . Na mfuateni 
yeye ili mpate kuongoka. 

159. Na katika kaumu ya Musa lipo kundi linao waongoa watu kwa haki na kwa haki 
wanafanya uadilifu. 

160. Na tuliwagawanya katika makabila kumi na mbili, mataifa mbali mbali. Na 
tulimfunulia Musa walipo muomba maji watu wake kumwambia: Lipige hilo jiwe kwa 
fimbo yako. Mara zikatibuka humo chemchem kumi na mbili, na kila watu wakajua 
mahali pao pa kunywea. Na tukawafunika kivuli kwa mawingu, na tukawateremshia 
Manna na Salwa. Tukawaambia: Kuleni vizuri hivi tulivyo kuruzukuni . Wala 
hawakutu- dhulumu Sisi, bali wame jidhulumu wenyewe . 

161. Na pale walipo ambiwa: Kaeni katika mji huu, na mle humo mpendapo, na 
semeni : Tufutie dhambi zetu. Na ingieni katika mlango wake kwa unyenyekevu, 
tupate kukusameheni makosa yenu. Walio wema tutawazidishia . 

162. Lakini walio dhulumu miongoni mwao walibadilisha kauli, sio ile waliyo 
ambiwa. Basi tukawapelekea adhabu kutoka mbinguni kwa vile walivyo kuwa 
wakidhulumu . 

163. Na waulize khabari za mji ulio kuwa kando ya bahari, wakiivunja Sabato 
(Jumaamosi ya mapumziko) . Samaki walikuwa wakiwajia juu juu siku ya mapumziko 

yao, na siku zisio kuwa za kupumzika hawakuwa wakiwajia. Kwa namna hiyo 
tuliwajaribu kwa sababu walikuwa wakifanya upotovu. 

164. Na kikundi kati yao walisema: Kwa nini mnawawaidhi watu ambao tangu hapo 
Mwenyezi Mungu atawateketeza au atawaadhibu adhabu kali? Wakasema: Ili uwe ni 
udhuru kwa Mola Mlezi wenu, na huenda nao wakamchamngu . 

165. Basi walipo yasahau waliyo kumbushwa, tuliwaokoa walio kuwa wakikataza 
maovu, na tukawatesa walio dhulumu kwa adhabu mbaya kwa vile walivyo kuwa 
wakifanya upotovu. 

166. Walipo jifakharisha katika waliyo kanywa tuliwaambia: Kuweni manyani wa 
kudharauliwa . 

167. Na pale alipo tangaza Mola wako Mlezi kwamba hapana shaka atawaletea watu 
ambao watawaadhibu kwa adhabu mbaya mpaka Siku ya Kiyama. Hakika Mola wako Mlezi 
ni Mwepesi wa kuadhibu, na bila ya shaka ni Mwenye maghfira, na Mwenye kurehemu. 

168. Na tuliwaf arikisha katika ardhi makundi makundi . Wako kati yao walio wema, 
na wengine kinyume cha hivyo. Na tukawajaribu kwa mema na mabaya ili wapate 
kure jea . 



169. Na wakafuatia baada yao kizazi kibaya walio rithi Kitabu. Wakashika anasa 
za haya maisha duni, na wakasema: Tutasamehewa ! Na ikiwajia tena anasa kama hiyo 
wataishika pia. Je, hawakufanyiwa agano la Kitabu kuwa wasiseme juu ya Mwenyezi 
Mungu ila Haki tu? Nao wamekwisha soma yaliomo humo . Na nyumba ya Akhera ni bora 
kwa wanao jikinga na maasi. Basi je, hamtii akilini? 

170. Na wale wanao kishikilia Kitabu, na wakashika Sala - hakika Sisi hatupotezi 
ujira wa watendao mema . 

171. Na pale tulipo unyanyua mlima juu yao ukawa kama kwamba ni kiwingu kilicho 
wafunika, na wakadhani kuwa utawaangukia, (tukawaambia) : Kamateni kwa nguvu 
tuliyo kupeni, na yakumbukeni yaliyomo ndani yake ili mpate kumcha Mungu . 

172. Na pale Mola wako Mlezi alipo waleta katika wanaadamu kutoka migongoni mwao 
kizazi chao, na akawashuhudisha juu ya nafsi zao, akawaambia: Je, Mimi si Mola 
Mlezi wenu? Wakasema: Kwani ! Tumeshuhudia . Msije mkasema Siku ya Kiyama sisi 
tulikuwa tumeghaf ilika na hayo. 

173. Au mkasema: Hakika baba zetu ndio walio shirikisha kabla yetu, na sisi ni 
dhuriya zao tu baada yao. Basi utatuangamiza kwa sababu ya waliyo yafanya 
wapotovu? 

174. Ndio kama hivyo tunavyo zipambanua Ishara, kwa kutaraji kuwa watarejea. 

175. Na wasomee khabari za yule ambaye tulimpa Ishara zetu, naye akajivua nazo. 
Na Shet'ani akamuandama, akawa miongoni walio potea. 

176. Na tungelitaka tungeli mtukuza kwa hizo Ishara, lakini yeye aliushikilia 
ulimwengu na akafuata pumbao lake. Basi mfano wake ni mfano wa mbwa . Ukimhujumu 
hupumua na kutoa ulimi na ukimwacha pia hupumua na kutoa ulimi. Huo ni mfano wa 
kaumu wanao zikanusha Ishara zetu. Basi simulia hadithi, huenda wakataf akari . 

177. Huu ni mfano muovu kabisa wa watu wanao kanusha Ishara zetu na 
waka jidhulumu nafsi zao. 

178. Yule ambaye Mwenyezi Mungu amemhidi basi huyo amehidika; na alio waacha 
kupotea basi hao ndio walio khasirika. 

179. Na tumeiumbia Jahannamu majini wengi na watu. Wana nyoyo, lakini hawafahamu 
kwazo. Na wana macho, lakini hawaoni kwayo. Na wana masikio, lakini hawasikii 
kwayo . Hao ni kama nyama howa, bali wao ni wapotofu zaidi. Hao ndio walio 

ghaf ilika . 

180. Na Mwenyezi Mungu ana majina mazuri kabisa, basi muombeni kwa hayo . Na 
waacheni wale wanao haribu utakatifu wa majina yake . Hao watakuja lipwa waliyo 
kuwa wakiyatenda. 

181. Na katika tulio waumba wako watu wanao ongoza kwa Haki, na kwayo wanafanya 
uadilifu . 

182. Na wale walio kadhibisha Ishara zetu, tutawapururia pole pole kwa namna 
ambayo wenyewe hawaijui. 

183. Nami nitawapa muda . Hakika mpango wangu ni madhubuti. 

184. Je, hawafikiri? Huyu mwenzao hana wazimu. Hakuwa yeye ila ni mwonyaji aliye 
dhaahiri . 

185. Je, hawatazami ufalme wa mbingu na ardhi, na vitu alivyo viumba Mwenyezi 
Mungu, na pengine ajali yao imekwisha karibia? Basi maneno gani baada ya haya 
watayaamini? 

186. Aliye mwacha Mwenyezi Mungu kupotea hana wa kumwongoa. Atawaacha hao 
wakitangatanga katika upotofu wao. 



187. Wanakuuliza hiyo Saa (ya mwisho) itakuwa lini? Sema: Kuijua kwake kuko kwa 
Mola Mlezi wangu . Haidhihirishi hiyo kwa wakati wake ila Yeye . Ni nzito katika 
mbingu na ardhi. Haikujiini ila kwa ghafla tu. Wanakuuliza kama kwamba wewe una 
pupa ya kuijua. Sema: Ujuzi wake uko kwa Mwenyezi Mungu . Lakini aghlabu ya watu 
hawa jui . 

188. Sema: Siimilikii nafsi yangu manufaa wala madhara, ila apendavyo Mwenyezi 
Mungu . Na lau kuwa ninayajua ya ghaibu ninge jizidishia mema mengi, wala ovu 
lisinge nigusa. Mimi si chochote ila ni mwonyaji na mbashiri kwa watu wanao 
amini . 

189. Yeye ndiye aliye kuumbeni katika nafsi moja; na katika hiyo hiyo akamfanya 
mwenzi wake, ili akae naye kwa utulivu. Na anapo muingilia hubeba mzigo mwepesi, 
akitembea nao. Anapo kuwa mja mzito, wote wawili humwomba Mwenyezi Mungu, Mola 
Mlezi wao: Kama ukitupa mwana mwema tutakuwa katika wanao shukuru. 

190. Basi anapo wapa mwana mwema, wanamfanyia washirikina Mwenyezi Mungu katika 
kile kile alicho wapa. Mwenyezi Mungu ametukuka na huko kushirikisha kwao . 

191. Ati wanawafanya viumbe kuwa ni washirika wa Mwenyezi Mungu, nao hawaumbi, 
bali wao ndio wanaumbwa? 

192. Wala hawana uwezo wa kuwanusuru wala wenyewe hawa jinusuru . 

193. Na mkiwaita kwenye uwongofu, hawakufuateni . Ni mamoja kwenu ikiwa mtawaita 
au mkinyamaza. 

194. Hakika hao mnao waomba asiye kuwa Mwenyezi Mungu ni waja mfano wenu nyinyi . 
Hebu waombeni, nao wakuitikieni, kama mnasema kweli. 

195. Je, wao wanayo miguu ya kwendea? Au wanayo mikono ya kutetea? Au wanayo 
macho ya kuonea? Au wanayo masikio ya kusikizia? Sema: Iiteni hio miungu yenu ya 
ushirikina. Kisha nifanyieni mimi vitimbi, wala msinipe muhula. 

196. Hakika Mlinzi wangu ni Mwenyezi Mungu aliye teremsha Kitabu. Naye ndiye 
awalindae walio wema . 

197. Na hao mnao waomba asiye kuwa Mwenyezi hawawezi kukunusuruni, wala 
hawajinusuru wenyewe . 

198. Na mkiwaita kwenye uwongofu hawasikii. Na unawaona wanakutazama, nao 
hawaoni . 

199. Shikamana na kusamehe, na amrisha mema, na jitenge na majaahili. 

200. Na uchochezi wa Shet'ani ukikuchochea basi omba ulinzi wa Mwenyezi Mungu . 
Hakika Yeye ni Msikizi, Mjuzi. 

201. Hakika wale wamchao Mungu, zinapo wagusa pepesi za Shet'ani, mara 
huzindukana na hapo huwa wenye kuiona haki . 

202. Na ndugu zao wanawavutia kwenye upotofu, kisha wao hawaachi . 

203. Na usipo waletea Ishara waitakayo husema: Kwa nini hukuibuni? Sema: mimi 
ninafuata yanayo funuliwa kwangu kutokana na Mola Mlezi wangu . Hii (Qur'ani) ni 
hoja zinazo toka kwa Mola wenu Mlezi, na uwongofu na rehema kwa watu wanao 
amini . 

204. Na isomwapo Qur'ani isikilizeni na mnyamaze ili mpate kurehemewa. 

205. Na mkumbuke Mola Mlezi wako nafsini kwako kwa unyenyekevu na khofu, na bila 
ya kupiga kelele kwa kauli, asubuhi na jioni. Wala usiwe miongoni wa walio 

ghaf ilika . 

206. Hakika wale walioko kwa Mola wako Mlezi hawajivuni wakaacha kumuabdu, na 
wanamtakasa na wanamsu judia . 



SURA 8. SURAT AL-ANFAAL 



KWA JINA LA MWENYEZI MUNGU MWINGI WA REHEMA, MWENYE KUREHEMU 

1. Wanakuuliza juu ya Ngawira. Sema: Ngawira ni ya Mwenyezi Mungu na Mtume . Basi 
mcheni Mwenyezi Mungu na suluhisheni mambo baina yenu, na mt'iini Mwenyezi Mungu 
na Mtume wake ikiwa nyinyi ni Waumini . 

2. Hakika Waumini ni wale ambao anapo tajwa Mwenyezi Mungu nyoyo zao hujaa 
khofu, na wanapo somewa Aya zake huwazidisha Imani, na wakamtegemea Mola wao 
Mlezi . 

3. Hao ambao wanashika Sala na wanatoa katika yale tunayo waruzuku. 

4. Hao kweli ndio Waumini. Wao wana vyeo, na maghfira, na riziki bora, kwa Mola 
wao Mlezi . 

5. Kama Mola wako Mlezi alivyo kutoa nyumbani kwako kwa Haki, na hakika kundi 
moja la Waumini linachukia. 

6. Wana jadiliana nawe kwa jambo la Haki baada ya kwisha bainika, kama kwamba 
wanasukumwa kwenye mauti nao wanaona. 

7. Na Mwenyezi Mungu alipo kuahidini kuwa moja katika makundi mawili ni lenu. 
Nanyi mkapenda lisilo na nguvu ndio liwe lenu; na Mwenyezi Mungu anapenda 
ahakikishe Haki kwa maneno yake, na aikate mizizi ya makaf iri . 

8. Ili ahakikishe Haki na auvunje upotovu na wangachukia wakosefu. 

9. Mlipo kuwa mkimuomba msaada Mola wenu Mlezi, naye akakujibuni kuwa : Kwa 
yakini Mimi nitakusaidieni kwa Malaika elfu wanao fuatana mfululizo. 

10. Na Mwenyezi Mungu hakufanya haya ila kuwa ni bishara na ili nyoyo zenu 
zituwe. Na haupatikani ushindi ila kutoka kwa Mwenyezi Mungu . Hakika Mwenyezi 
Mungu ni Mwenye nguvu, na Mwenye hikima. 

11. Alipo kufunikeni kwa usingizi uwe ni uaminisho kutoka kwake, na 
akakuteremshieni maji kutoka mbinguni ili kukusaf isheni kwayo na kukuondoleeni 
uchafu wa Shet'ani, na kuzipa nguvu nyoyo zenu, na kuitia imara miguu yenu. 

12. Mola wako Mlezi alipo wafunulia Malaika: Hakika Mimi ni pamoja nanyi, basi 
watieni nguvu walio amini . Nitatia woga katika nyoyo za walio kufuru. Basi 
wapigeni juu ya shingo na wapigeni kwenye kila ncha za vidole. 

13. Hayo ni kwa sababu wamemuasi Mwenyezi Mungu na Mtume wake . Na mwenye kumuasi 
Mwenyezi Mungu na Mtume wake basi Mwenyezi Mungu ni Mkali wa kuadhibu. 

14. Ndio hivyo! Basi ionjeni! Na bila ya shaka makafiri wana adhabu ya Moto. 

15. Enyi Mlio amini ! Mkikutana na walio kufuru vitani msiwageuzie mgongo . 

16. Na atakaye wageuzia mgongo wake siku hiyo - isipo kuwa kwa mbinu za vita au 
kuungana na kikosi - basi atakuwa amestahiki ghadhabu ya Mwenyezi Mungu . Na 
pahala pake ni Jahannamu, na huo ni mwisho muovu. 

17. Hamkuwauwa nyinyi lakini Mwenyezi Mungu ndiye aliye wauwa . Na wewe hukutupa, 
walakini Mwenyezi Mungu ndiye aliye tupa, ili awajaribu Waumini majaribio mema 
yatokayo kwake . Hakika Mwenyezi Mungu ndiye Msikizi na Mjuzi. 

18. Ndio hivyo! Na hakika Mwenyezi Mungu ni Mwenye kudhoofisha vitimbi vya 
makaf iri . 



19. Kama mnataka hukumu basi hukumu imekwisha kujieni. Na mkiacha itakuwa ndio 
kheri kwenu. Na mkirejea Sisi pia tutarejea. Na jeshi lenu halitakuf aeni kitu, 
japo likiwa kubwa . Kwani hakika Mwenyezi yu pamoja na Waumini . 

20. Enyi mlio amini ! Mt'iini Mwenyezi Mungu na Mtume wake, wala msijiepushe 
naye, nanyi mnasikia. 

21. Wala msiwe kama wale wanao sema: Tumesikia, na kumbe hawasikii. 

22 . Hakika vinyama viovu mbele ya Mwenyezi Mungu ni vile viziwi na bubu visio 
tumia akili zao. 

23. Na Mwenyezi Mungu angeli jua wema wowote kwao ange wasikilizisha, na lau 
ange wasikilizisha wangeli geuka wakapuuza. 

24. Enyi mlio amini ! Muitikieni Mwenyezi Mungu na Mtume anapo kuitieni jambo la 
kukupeni uzima wa milele. Na jueni kuwa Mwenyezi Mungu huingia kati ya mtu na 
moyo wake, na kwamba hakika kwake Yeye tu mtakusanywa. 

25. Na jikingeni na Fitna ambayo haitowasibu walio dhulumu peke yao kati yenu. 
Na jueni kuwa Mwenyezi Mungu ni Mkali wa kuadhibu. 

26. Na kumbukeni mlipo kuwa wachache, mkionekana 

wanyonge katika nchi, mnaogopa watu 

wasikunyakueni, naye akakupeni pahala pazuri pa 

kukaa, na akakutieni nguvu kwa nuSURA yake, na 

akakupeni riziki nzuri ili mpate kushukuru. 

27. Enyi mlio amini ! Msimfanyie khiana Mwenyezi Mungu na Mtume, wala msikhini 
amana zenu, nanyi mnajua. 

28. Na jueni ya kwamba mali zenu na wana wenu ni Fitna (mtihani), na kwamba kwa 
Mwenyezi Mungu upo ujira mkubwa . 

29. Enyi mlio amini ! Mkimcha Mwenyezi Mungu atakupeni kipambanuo, na 
atakufutieni makosa, na atakusameheni, na Mwenyezi Mungu ni Mwenye fadhila 
kubwa . 

30. Na walipo kupangia mpango walio kufuru wakufunge, au wakuuwe, au wakutoe. 
Wakapanga mipango yao, na Mwenyezi Mungu akapanga yake . Na Mwenyezi Mungu ndiye 
mbora wa mipango. 

31. Na wanapo somewa Aya zetu, wao husema: Tumesikia. Na lau tungeli penda tunge 
sema kama haya. Haya si chochote ila hadithi za watu wa kale tu. 

32. Na walipo sema: Ee Mwenyezi Mungu ! Ikiwa haya ni kweli itokayo kwako basi 
tunyeshee mawe kutoka mbinguni, au tuletee adhabu yoyote iliyo chungu . 

33. Na Mwenyezi Mungu hakuwa wa kuwaadhibu nawe umo pamoja nao, wala Mwenyezi 
Mungu si wa kuwaadhibu na hali ya kuwa wanaomba msamaha. 

34. Lakini wana jambo gani hata Mwenyezi Mungu asiwaadhibu, na hali ya kuwa 
wanawazuilia watu Msikiti Mtakatifu? Wala wao hawakuwa ndio walinzi wake, bali 
walinzi wake hawakuwa ila wacha-Mngu tu. Lakini wengi katika wao hawajui. 

35. Na haikuwa ibada yao kwenye hiyo Nyumba (Al Kaaba) ila ni kupiga miunzi na 
makof i . Basi onjeni adhabu kwa vile mlivyo kuwa mkikufuru. 

36. Hakika wale walio kufuru hutoa mali yao ili kuzuilia Njia ya Mwenyezi Mungu . 
Basi watayatoa, kisha yatakuwa juu yao majuto, na kisha watashindwa. Na wale 
walio kufuru watakusanywa kwenye Jahannam. 



37. Ili Mwenyezi Mungu apate kuwa pambanua walio waovu na walio wema, na 
kuwaweka waovu juu ya waovu wengine, na kuwarundika wote pamoja, na kuwatupa 
katika Jahannam. Hao ndio walio khasirika. 

38. Waambie wale walio kufuru: Wakikoma watasamehewa yaliyo kwisha pita. Na 
wakiyarudia basi imekwisha pita mifano ya wa zamani. 

39. Na piganeni nao mpaka isiwepo fitna na mateso, na Dini yote iwe kwa ajili ya 
Mwenyezi Mungu . Lakini wakiacha, basi hakika Mwenyezi Mungu anayaona wanayo 
yatenda . 

40. Na kama wakigeuka basi jueni kwamba Mwenyezi Mungu ndiye Mola wenu, ni Mola 
Mwema na Msaidizi Mwema . 

41. NA JUENI ya kwamba ngawira mnayo ipata, basi khums (sehemu moja katika tano) 
ni kwa ajili ya Mwenyezi Mungu na Mtume, na jamaa, na mayatima, na masikini, na 
wasafiri, ikiwa nyinyi mmemuamini Mwenyezi Mungu na tuliyo yateremsha kwa mja 
wetu siku ya kipambanuo, siku yalipo kutana majeshi mawili. Na Mwenyezi Mungu ni 
Muweza wa kila kitu. 

42. Kumbukeni pale mlipo kuwa nyinyi kwenye ng'ambo ya karibu ya bonde, na wao 
wakawa ng'ambo ya mbali, na msafara ulipo kuwa chini yenu. Na ingeli kuwa 
mmeagana mngeli khitalifiana katika miadi. Lakini (mkakutana) ili Mwenyezi Mungu 
atimize jambo lilio kuwa lazima litendeke, kwa sababu aangamie wa kuangamia kwa 
dalili zilizo dhaahiri, na asalimike wa kusalimika kwa dalili zilizo dhaahiri. 
Na Mwenyezi Mungu ni Mwenye kusikia Mwenye kujua. 

43. Kumbuka alipo kuonyesha usingizini mwako kwamba wao ni wachache - na lau 
angeli kuonyesha kuwa ni wengi, mngeli ingiwa na woga, na mngeli zozana katika 
jambo hilo. Lakini Mwenyezi Mungu kakuvueni . Hakika Yeye ni Mwenye kuyajua yalio 
vifuani . 

44. Na mlipo kutana akakuonyesheni machoni mwenu kuwa wao ni wachache, na 
akakufanyeni nyinyi ni wachache machoni mwao, ili Mwenyezi Mungu atimize jambo 
lilio kuwa liwe. Na mambo yote hurejezwa kwa Mwenyezi Mungu . 

45. Enyi mlio amini ! Mkikutana na jeshi, basi kueni imara, na mkumbukeni 
Mwenyezi Mungu sana ili mpate kufanikiwa. 

46. Na mt'iini Mwenyezi Mungu na Mtume wake, wala msizozane mkaingiwa woga, na 
zikapotea nguvu zenu. Na subirini. Hakika Mwenyezi Mungu yu pamoja na wanao 
subiri . 

47. Wala msiwe kama wale walio toka majumbani mwao kwa fakhari na kujionyesha 
kwa watu, na wakawazuilia watu Njia ya Mwenyezi Mungu . Na Mwenyezi Mungu 
ameyazunguka yote wanayo yafanya. 

48. Na pale Shet'ani alipo wapambia vitendo vyao, na akawaambia: Hapana watu wa 
kukushindeni hii leo, na hali mimi ni mlinzi wenu. Yalipo onana majeshi mawili, 
akarudi nyuma, na akasema: Mimi si pamoja nanyi . Mimi naona msiyo yaona. Mimi 
namwogopa Mwenyezi Mungu, na Mwenyezi Mungu ni mkali wa kuadhibu. 

49. Na walipo sema wanaafiki, na wale wenye ugonjwa nyoyoni mwao : Watu hawa dini 
yao imewadanganya . Na Mwenye kumtegemea Mwenyezi Mungu basi hakika Mwenyezi 
Mungu ni Mwenye nguvu Ametukuka, na Mwenye hikima. 

50. Na laiti ungeli ona Malaika wanapo wafisha wale walio kufuru wakiwapiga 
nyuso zao na migongo yao, na kuwaambia: Ionjeni adhabu ya Moto! 

51. Hayo ni kwa sababu ya yale yaliyo kwisha tangulizwa na mikono yenu, na 
hakika Mwenyezi Mungu si mwenye kuwadhulumu waja. 



52. Kama ada ya watu wa Firauni na walio kuwa kabla yao - walizikataa Ishara za 
Mwenyezi Mungu . Basi Mwenyezi Mungu aliwashika kwa sababu ya madhambi yao . Na 
hakika Mwenyezi Mungu ni Mwenye nguvu na mkali wa kuadhibu. 

53. Hayo ni kwa sababu Mwenyezi Mungu habadilishi kabisa neema alizo waneemesha 
watu, mpaka wao wabadilishe yaliyomo ndani ya nafsi zao. Na hakika Mwwnyezi 
Mungu ni Mwenye kusikia, Mwenye kujua. 

54. Ni kama ada ya watu wa Firauni na walio kabla yao - walizikanusha Ishara za 
Mola wao Mlezi, basi tukawateketeza kwa madhambi yao. Na tukawazamisha watu wa 
Firauni . Na wote walikuwa wenye kudhulumu. 

55. Hakika vinyama vilio viovu kabisa mbele ya Mwenyezi Mungu ni wale wanao 
kufuru, basi hao hawaamini; 

56. Wale ambao miongoni mwao umepatana nao ahadi, kisha wanavunja ahadi yao kila 
mara, wala hawamchi Mungu . 

57. Basi ukiwakuta vitani wakimbize walio nyuma yao ili wapate kukumbuka. 

58. Na ukichelea khiana kwa watu fulani basi watupilie ahadi yao kwa usawa. 
Hakika Mwenyezi Mungu hawapendi makhaini . 

59. Wala wasidhanie wale walio kufuru kwamba wao wametangulia mbele. La, wao 
hawatashinda . 

60. Basi waandalieni nguvu kama muwezavyo, na kwa farasi walio fungwa tayari- 
tayari, ili kuwatishia maadui wa Mwenyezi Mungu na maadui zenu, na wengineo 
ambao hamwajui, lakini Mwenyezi Mungu anawajua. Na mkitoa chochote katika Njia 
ya Mwenyezi Mungu mtarudishiwa, na wala nyinyi hamtadhulumiwa . 

61. Na wakielekea amani nawe pia elekea, na mtegemee Mwenyezi Mungu . Hakika Yeye 
ndiye Mwenye kusikia Mwenye kujua. 

62 . Na wakitaka kukukhadaa basi Mwenyezi Mungu 

atakutosheleza. Kwani Yeye ndiye aliye kuunga 

mkono kwa nuSURA yake na kwa Waumini . 

63. Na akaziunga nyoyo zao. Na lau wewe ungeli toa vyote viliomo duniani 
usingeli weza kuziunga nyoyo zao, lakini Mwenyezi Mungu ndiye aliye waunganisha. 
Hakika Yeye ndiye Mtukufu Mwenye nguvu na Mwenye hikima. 

64. Ewe Nabii! Mwenyezi Mungu anakutoshelezea wewe na Waumini walio kufuata. 

65. Ewe Nabii! Wahimize Waumini wende vitani. Wakiwapo kati yenu ishirini wanao 
subiri watawashinda mia mbili. Na wakiwapo kati yenu mia watawashinda elfu moja 
katika walio kufuru. Kwa sababu wao ni watu wasio fahamu. 

66. Sasa Mwenyezi Mungu amekupunguzieni, na anajua kuwa upo udhaifu kwenu. Kwa 
hivyo wakiwa wapo watu mia moja kati yenu wenye kusubiri watawashinda mia mbili. 
Na wakiwapo elfu moja watawashinda elfu mbili, kwa idhini ya Mwenyezi Mungu . Na 
Mwenyezi Mungu yu pamoja na wenye kusubiri. 

67. Haimfalii Nabii yeyote kuwa na mateka mpaka awe ameshinda baraabara katika 
nchi . Mnataka vitu vya dunia, na Mwenyezi Mungu anataka Akhera. Na Mwenyezi 
Mungu ni Mtukufu Mwenye nguvu Mwenye hikima. 

68. Lau isingeli kuwa hukumu iliyo kwisha tangulia kutoka kwa Mwenyezi Mungu 
ingeli kupateni adhabu kubwa kwa vile mlivyo chukua. 

69. Basi kuleni katika mlivyo teka, ni halali na vizuri, na mcheni Mwenyezi 
Mungu . Hakika Mwenyezi Mungu ni Mwenye kusamehe na Mwenye kurehemu. 



70. Ewe Nabii! Waambie mateka waliomo mikononi mwenu: Kama Mwenyezi akiona kheri 
yoyote nyoyoni mwenu atakupeni bora kuliko vilivyo chukuliwa kwenu, na 
atakusameheni . Na Mwenyezi Mungu ni Mwenye kusamehe Mwenye kurehemu. 

71. Ikiwa wanataka kukufanyia khiana, wao walikwisha mfanyia khiana Mwenyezi 
Mungu kabla yake, na Yeye akakuwezesha kuwashinda. Na Mwenyezi Mungu ni Mwenye 
kujua Mwenye hikima. 

72. Hakika wale walio amini na wakahama na wakapigania Njia ya Mwenyezi Mungu 
kwa mali yao na nafsi zao, na wale walio toa mahala pa kukaa, na wakanusuru, hao 
ni marafiki na walinzi wao kwa wao. Na wale walio amini lakini hawakuhama, 
nyinyi hamna waajibu wa ulinzi kwao hata kidogo mpaka wahame . Lakini wakiomba 
msaada kwenu katika Dini, basi ni juu yenu kuwasaidia, isipo kuwa juu ya watu 
ambao yapo mapatano baina yenu na wao. Na Mwenyezi Mungu anayaona mnayo yatenda. 

73. Na wale walio kufuru ni marafiki wenyewe kwa wenyewe . Msipo fanya hivi 
itakuwako fitna katika nchi na fisadi kubwa . 

74. Na walio amini wakahama na wakapigana Jihadi katika Njia ya Mwenyezi Mungu, 
na walio toa mahala pa kukaa na wakanusuru, hao ndio Waumini wa kweli. Watapata 
msamaha wa Mwenyezi Mungu na kuruzukiwa kwema . 

75. Na watakao amini baadaye na wakahajiri, na wakapigana Jihadi pamoja nanyi, 
basi hao ni katika nyinyi . Na jamaa wa nasaba wanastahikiana wenyewe kwa wenyewe 
zaidi katika Kitabu cha Mwenyezi Mungu . Hakika Mwenyezi Mungu ni Mwenye kujua 
kila kitu . 



SURA 9. SURATUT TAWBA 



KWA JINA LA MWENYEZI MUNGU MWINGI WA REHEMA, MWENYE KUREHEMU 

1. Wanakuuliza juu ya Ngawira. Sema: Ngawira ni ya Mwenyezi Mungu na Mtume . Basi 
mcheni Mwenyezi Mungu na suluhisheni mambo baina yenu, na mt'iini Mwenyezi Mungu 
na Mtume wake ikiwa nyinyi ni Waumini . 

2. Hakika Waumini ni wale ambao anapo tajwa Mwenyezi Mungu nyoyo zao hujaa 
khofu, na wanapo somewa Aya zake huwazidisha Imani, na wakamtegemea Mola wao 
Mlezi . 

3. Hao ambao wanashika Sala na wanatoa katika yale tunayo waruzuku. 

4. Hao kweli ndio Waumini. Wao wana vyeo, na maghfira, na riziki bora, kwa Mola 
wao Mlezi . 

5. Kama Mola wako Mlezi alivyo kutoa nyumbani kwako kwa Haki, na hakika kundi 
moja la Waumini linachukia. 

6. Wana jadiliana nawe kwa jambo la Haki baada ya kwisha bainika, kama kwamba 
wanasukumwa kwenye mauti nao wanaona. 

7. Na Mwenyezi Mungu alipo kuahidini kuwa moja katika makundi mawili ni lenu. 
Nanyi mkapenda lisilo na nguvu ndio liwe lenu; na Mwenyezi Mungu anapenda 
ahakikishe Haki kwa maneno yake, na aikate mizizi ya makafiri. 

8. Ili ahakikishe Haki na auvunje upotovu na wangachukia wakosefu. 

9. Mlipo kuwa mkimuomba msaada Mola wenu Mlezi, naye akakujibuni kuwa : Kwa 
yakini Mimi nitakusaidieni kwa Malaika elfu wanao fuatana mfululizo. 



10. Na Mwenyezi Mungu hakufanya haya ila kuwa ni bishara na ili nyoyo zenu 
zituwe. Na haupatikani ushindi ila kutoka kwa Mwenyezi Mungu . Hakika Mwenyezi 
Mungu ni Mwenye nguvu, na Mwenye hikima. 

11. Alipo kufunikeni kwa usingizi uwe ni uaminisho kutoka kwake, na 
akakuteremshieni maji kutoka mbinguni ili kukusaf isheni kwayo na kukuondoleeni 
uchafu wa Shet'ani, na kuzipa nguvu nyoyo zenu, na kuitia imara miguu yenu. 

12. Mola wako Mlezi alipo wafunulia Malaika: Hakika Mimi ni pamoja nanyi, basi 
watieni nguvu walio amini . Nitatia woga katika nyoyo za walio kufuru. Basi 
wapigeni juu ya shingo na wapigeni kwenye kila ncha za vidole. 

13. Hayo ni kwa sababu wamemuasi Mwenyezi Mungu na Mtume wake . Na mwenye kumuasi 
Mwenyezi Mungu na Mtume wake basi Mwenyezi Mungu ni Mkali wa kuadhibu. 

14. Ndio hivyo ! Basi ionjeni! Na bila ya shaka makafiri wana adhabu ya Moto. 

15. Enyi Mlio amini ! Mkikutana na walio kufuru vitani msiwageuzie mgongo. 

16. Na atakaye wageuzia mgongo wake siku hiyo - isipo kuwa kwa mbinu za vita au 
kuungana na kikosi - basi atakuwa amestahiki ghadhabu ya Mwenyezi Mungu . Na 
pahala pake ni Jahannamu, na huo ni mwisho muovu. 

17. Hamkuwauwa nyinyi lakini Mwenyezi Mungu ndiye aliye wauwa . Na wewe hukutupa, 
walakini Mwenyezi Mungu ndiye aliye tupa, ili awajaribu Waumini majaribio mema 
yatokayo kwake . Hakika Mwenyezi Mungu ndiye Msikizi na Mjuzi. 

18. Ndio hivyo ! Na hakika Mwenyezi Mungu ni Mwenye kudhoofisha vitimbi vya 
makaf iri . 

19. Kama mnataka hukumu basi hukumu imekwisha kujieni. Na mkiacha itakuwa ndio 
kheri kwenu. Na mkirejea Sisi pia tutarejea. Na jeshi lenu halitakuf aeni kitu, 
japo likiwa kubwa . Kwani hakika Mwenyezi yu pamoja na Waumini . 

20. Enyi mlio amini ! Mt'iini Mwenyezi Mungu na Mtume wake, wala msijiepushe 
naye, nanyi mnasikia. 

21. Wala msiwe kama wale wanao sema: Tumesikia, na kumbe hawasikii. 

22. Hakika vinyama viovu mbele ya Mwenyezi Mungu ni vile viziwi na bubu visio 
tumia akili zao. 

23. Na Mwenyezi Mungu angeli jua wema wowote kwao ange wasikilizisha, na lau 
ange wasikilizisha wangeli geuka wakapuuza. 

24. Enyi mlio amini ! Muitikieni Mwenyezi Mungu na Mtume anapo kuitieni jambo la 
kukupeni uzima wa milele. Na jueni kuwa Mwenyezi Mungu huingia kati ya mtu na 
moyo wake, na kwamba hakika kwake Yeye tu mtakusanywa. 

25. Na jikingeni na Fitna ambayo haitowasibu walio dhulumu peke yao kati yenu. 
Na jueni kuwa Mwenyezi Mungu ni Mkali wa kuadhibu. 

26. Na kumbukeni mlipo kuwa wachache, mkionekana 

wanyonge katika nchi, mnaogopa watu 

wasikunyakueni, naye akakupeni pahala pazuri pa 

kukaa, na akakutieni nguvu kwa nuSURA yake, na 

akakupeni riziki nzuri ili mpate kushukuru. 

27. Enyi mlio amini ! Msimfanyie khiana Mwenyezi Mungu na Mtume, wala msikhini 
amana zenu, nanyi mnajua. 



28. Na jueni ya kwamba mali zenu na wana wenu ni Fitna (mtihani), na kwamba kwa 
Mwenyezi Mungu upo ujira mkubwa . 

29. Enyi mlio amini ! Mkimcha Mwenyezi Mungu atakupeni kipambanuo, na 
atakufutieni makosa, na atakusameheni, na Mwenyezi Mungu ni Mwenye fadhila 
kubwa . 

30. Na walipo kupangia mpango walio kufuru wakufunge, au wakuuwe, au wakutoe. 
Wakapanga mipango yao, na Mwenyezi Mungu akapanga yake . Na Mwenyezi Mungu ndiye 
mbora wa mipango. 

31. Na wanapo somewa Aya zetu, wao husema: Tumesikia. Na lau tungeli penda tunge 
sema kama haya. Haya si chochote ila hadithi za watu wa kale tu. 

32. Na walipo sema: Ee Mwenyezi Mungu ! Ikiwa haya ni kweli itokayo kwako basi 
tunyeshee mawe kutoka mbinguni, au tuletee adhabu yoyote iliyo chungu . 

33. Na Mwenyezi Mungu hakuwa wa kuwaadhibu nawe umo pamoja nao, wala Mwenyezi 
Mungu si wa kuwaadhibu na hali ya kuwa wanaomba msamaha. 

34. Lakini wana jambo gani hata Mwenyezi Mungu asiwaadhibu, na hali ya kuwa 
wanawazuilia watu Msikiti Mtakatifu? Wala wao hawakuwa ndio walinzi wake, bali 
walinzi wake hawakuwa ila wacha-Mngu tu. Lakini wengi katika wao hawajui. 

35. Na haikuwa ibada yao kwenye hiyo Nyumba (Al Kaaba) ila ni kupiga miunzi na 
makof i . Basi onjeni adhabu kwa vile mlivyo kuwa mkikufuru. 

36. Hakika wale walio kufuru hutoa mali yao ili kuzuilia Njia ya Mwenyezi Mungu . 
Basi watayatoa, kisha yatakuwa juu yao majuto, na kisha watashindwa. Na wale 
walio kufuru watakusanywa kwenye Jahannam. 

37. Ili Mwenyezi Mungu apate kuwa pambanua walio waovu na walio wema, na 
kuwaweka waovu juu ya waovu wengine, na kuwarundika wote pamoja, na kuwatupa 
katika Jahannam. Hao ndio walio khasirika. 

38. Waambie wale walio kufuru: Wakikoma watasamehewa yaliyo kwisha pita. Na 
wakiyarudia basi imekwisha pita mifano ya wa zamani. 

39. Na piganeni nao mpaka isiwepo fitna na mateso, na Dini yote iwe kwa ajili ya 
Mwenyezi Mungu . Lakini wakiacha, basi hakika Mwenyezi Mungu anayaona wanayo 
yatenda . 

40. Na kama wakigeuka basi jueni kwamba Mwenyezi Mungu ndiye Mola wenu, ni Mola 
Mwema na Msaidizi Mwema . 

41. NA JUENI ya kwamba ngawira mnayo ipata, basi khums (sehemu moja katika tano) 
ni kwa ajili ya Mwenyezi Mungu na Mtume, na jamaa, na mayatima, na masikini, na 
wasafiri, ikiwa nyinyi mmemuamini Mwenyezi Mungu na tuliyo yateremsha kwa mja 
wetu siku ya kipambanuo, siku yalipo kutana majeshi mawili. Na Mwenyezi Mungu ni 
Muweza wa kila kitu. 

42. Kumbukeni pale mlipo kuwa nyinyi kwenye ng'ambo ya karibu ya bonde, na wao 
wakawa ng'ambo ya mbali, na msafara ulipo kuwa chini yenu. Na ingeli kuwa 
mmeagana mngeli khitalifiana katika miadi. Lakini (mkakutana) ili Mwenyezi Mungu 
atimize jambo lilio kuwa lazima litendeke, kwa sababu aangamie wa kuangamia kwa 
dalili zilizo dhaahiri, na asalimike wa kusalimika kwa dalili zilizo dhaahiri. 
Na Mwenyezi Mungu ni Mwenye kusikia Mwenye kujua. 

43. Kumbuka alipo kuonyesha usingizini mwako kwamba wao ni wachache - na lau 
angeli kuonyesha kuwa ni wengi, mngeli ingiwa na woga, na mngeli zozana katika 
jambo hilo. Lakini Mwenyezi Mungu kakuvueni . Hakika Yeye ni Mwenye kuyajua yalio 
vifuani . 



44. Na mlipo kutana akakuonyesheni machoni mwenu kuwa wao ni wachache, na 
akakufanyeni nyinyi ni wachache machoni mwao, ili Mwenyezi Mungu atimize jambo 
lilio kuwa liwe. Na mambo yote hurejezwa kwa Mwenyezi Mungu . 

45. Enyi mlio amini ! Mkikutana na jeshi, basi kueni imara, na mkumbukeni 
Mwenyezi Mungu sana ili mpate kufanikiwa. 

46. Na mt'iini Mwenyezi Mungu na Mtume wake, wala msizozane mkaingiwa woga, na 
zikapotea nguvu zenu. Na subirini. Hakika Mwenyezi Mungu yu pamoja na wanao 
subiri . 

47. Wala msiwe kama wale walio toka majumbani mwao kwa fakhari na kujionyesha 
kwa watu, na wakawazuilia watu Njia ya Mwenyezi Mungu . Na Mwenyezi Mungu 
ameyazunguka yote wanayo yafanya. 

48. Na pale Shet'ani alipo wapambia vitendo vyao, na akawaambia: Hapana watu wa 
kukushindeni hii leo, na hali mimi ni mlinzi wenu. Yalipo onana majeshi mawili, 
akarudi nyuma, na akasema: Mimi si pamoja nanyi . Mimi naona msiyo yaona. Mimi 
namwogopa Mwenyezi Mungu, na Mwenyezi Mungu ni mkali wa kuadhibu. 

49. Na walipo sema wanaafiki, na wale wenye ugonjwa nyoyoni mwao : Watu hawa dini 
yao imewadanganya . Na Mwenye kumtegemea Mwenyezi Mungu basi hakika Mwenyezi 
Mungu ni Mwenye nguvu Ametukuka, na Mwenye hikima. 

50. Na laiti ungeli ona Malaika wanapo wafisha wale walio kufuru wakiwapiga 
nyuso zao na migongo yao, na kuwaambia: Ionjeni adhabu ya Moto! 

51. Hayo ni kwa sababu ya yale yaliyo kwisha tangulizwa na mikono yenu, na 
hakika Mwenyezi Mungu si mwenye kuwadhulumu waja. 

52. Kama ada ya watu wa Firauni na walio kuwa kabla yao - walizikataa Ishara za 
Mwenyezi Mungu . Basi Mwenyezi Mungu aliwashika kwa sababu ya madhambi yao . Na 
hakika Mwenyezi Mungu ni Mwenye nguvu na mkali wa kuadhibu. 

53. Hayo ni kwa sababu Mwenyezi Mungu habadilishi kabisa neema alizo waneemesha 
watu, mpaka wao wabadilishe yaliyomo ndani ya nafsi zao. Na hakika Mwwnyezi 
Mungu ni Mwenye kusikia, Mwenye kujua. 

54. Ni kama ada ya watu wa Firauni na walio kabla yao - walizikanusha Ishara za 
Mola wao Mlezi, basi tukawateketeza kwa madhambi yao. Na tukawazamisha watu wa 
Firauni. Na wote walikuwa wenye kudhulumu. 

55. Hakika vinyama vilio viovu kabisa mbele ya Mwenyezi Mungu ni wale wanao 
kufuru, basi hao hawaamini; 

56. Wale ambao miongoni mwao umepatana nao ahadi, kisha wanavunja ahadi yao kila 
mara, wala hawamchi Mungu . 

57. Basi ukiwakuta vitani wakimbize walio nyuma yao ili wapate kukumbuka . 

58. Na ukichelea khiana kwa watu fulani basi watupilie ahadi yao kwa usawa. 
Hakika Mwenyezi Mungu hawapendi makhaini . 

59. Wala wasidhanie wale walio kufuru kwamba wao wametangulia mbele. La, wao 
hawatashinda . 

60. Basi waandalieni nguvu kama muwezavyo, na kwa farasi walio fungwa tayari- 
tayari, ili kuwatishia maadui wa Mwenyezi Mungu na maadui zenu, na wengineo 
ambao hamwajui, lakini Mwenyezi Mungu anawajua. Na mkitoa chochote katika Njia 
ya Mwenyezi Mungu mtarudishiwa, na wala nyinyi hamtadhulumiwa . 

61. Na wakielekea amani nawe pia elekea, na mtegemee Mwenyezi Mungu . Hakika Yeye 
ndiye Mwenye kusikia Mwenye kujua. 



62 . Na wakitaka kukukhadaa basi Mwenyezi Mungu 

atakutosheleza. Kwani Yeye ndiye aliye kuunga 

mkono kwa nuSURA yake na kwa Waumini . 

63. Na akaziunga nyoyo zao. Na lau wewe ungeli toa vyote viliomo duniani 
usingeli weza kuziunga nyoyo zao, lakini Mwenyezi Mungu ndiye aliye waunganisha. 
Hakika Yeye ndiye Mtukufu Mwenye nguvu na Mwenye hikima. 

64. Ewe Nabii! Mwenyezi Mungu anakutoshelezea wewe na Waumini walio kufuata. 

65. Ewe Nabii! Wahimize Waumini wende vitani. Wakiwapo kati yenu ishirini wanao 
subiri watawashinda mia mbili. Na wakiwapo kati yenu mia watawashinda elfu moja 
katika walio kufuru. Kwa sababu wao ni watu wasio fahamu. 

66. Sasa Mwenyezi Mungu amekupunguzieni, na anajua kuwa upo udhaifu kwenu. Kwa 
hivyo wakiwa wapo watu mia moja kati yenu wenye kusubiri watawashinda mia mbili. 
Na wakiwapo elfu moja watawashinda elfu mbili, kwa idhini ya Mwenyezi Mungu . Na 
Mwenyezi Mungu yu pamoja na wenye kusubiri. 

67. Haimfalii Nabii yeyote kuwa na mateka mpaka awe ameshinda baraabara katika 
nchi . Mnataka vitu vya dunia, na Mwenyezi Mungu anataka Akhera. Na Mwenyezi 
Mungu ni Mtukufu Mwenye nguvu Mwenye hikima. 

68. Lau isingeli kuwa hukumu iliyo kwisha tangulia kutoka kwa Mwenyezi Mungu 
ingeli kupateni adhabu kubwa kwa vile mlivyo chukua. 

69. Basi kuleni katika mlivyo teka, ni halali na vizuri, na mcheni Mwenyezi 
Mungu . Hakika Mwenyezi Mungu ni Mwenye kusamehe na Mwenye kurehemu. 

70. Ewe Nabii! Waambie mateka waliomo mikononi mwenu: Kama Mwenyezi akiona kheri 
yoyote nyoyoni mwenu atakupeni bora kuliko vilivyo chukuliwa kwenu, na 
atakusameheni . Na Mwenyezi Mungu ni Mwenye kusamehe Mwenye kurehemu. 

71. Ikiwa wanataka kukufanyia khiana, wao walikwisha mfanyia khiana Mwenyezi 
Mungu kabla yake, na Yeye akakuwezesha kuwashinda. Na Mwenyezi Mungu ni Mwenye 
kujua Mwenye hikima. 

72. Hakika wale walio amini na wakahama na wakapigania Njia ya Mwenyezi Mungu 
kwa mali yao na nafsi zao, na wale walio toa mahala pa kukaa, na wakanusuru, hao 
ni marafiki na walinzi wao kwa wao. Na wale walio amini lakini hawakuhama, 
nyinyi hamna waajibu wa ulinzi kwao hata kidogo mpaka wahame . Lakini wakiomba 
msaada kwenu katika Dini, basi ni juu yenu kuwasaidia, isipo kuwa juu ya watu 
ambao yapo mapatano baina yenu na wao. Na Mwenyezi Mungu anayaona mnayo yatenda. 

73. Na wale walio kufuru ni marafiki wenyewe kwa wenyewe . Msipo fanya hivi 
itakuwako fitna katika nchi na fisadi kubwa . 

74. Na walio amini wakahama na wakapigana Jihadi katika Njia ya Mwenyezi Mungu, 
na walio toa mahala pa kukaa na wakanusuru, hao ndio Waumini wa kweli. Watapata 
msamaha wa Mwenyezi Mungu na kuruzukiwa kwema . 

75. Na watakao amini baadaye na wakahajiri, na wakapigana Jihadi pamoja nanyi, 
basi hao ni katika nyinyi . Na jamaa wa nasaba wanastahikiana wenyewe kwa wenyewe 
zaidi katika Kitabu cha Mwenyezi Mungu . Hakika Mwenyezi Mungu ni Mwenye kujua 
kila kitu . 



SURA 10. SURAT YUNUS 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alif Lam Ra . Hizo ni Aya za Kitabu chenye Hikima. 

2. Je ! Imekuwa ajabu kwa watu kwamba tumemfunulia mmoja wao kuwa : Waonye watu, 
na wabashirie wale walio amini ya kuwa watakuwa na cheo cha juu kwa Mola wao 
Mlezi? Wakasema makafiri: Hakika huyu ni mchawi dhaahiri ! 

3. Hakika Mola wenu Mlezi ni Mwenyezi Mungu, ambaye ameziumba mbingu na ardhi 
kwa siku sita, na ametawala kwenye ufalme wake, anaendesha mambo yote. Hapana 
mwombezi ila baada ya idhini yake . Huyo ndiye Mwenyezi Mungu, Mola wenu Mlezi. 
Basi muabuduni Yeye . Je ! Hamkumbuki? 

4. Kwake Yeye tu ndio marejeo yenu nyote. Hii ni ahadi ya Mwenyezi Mungu iliyo 
ya kweli. Hakika Yeye ndiye aliye anzisha uumbaji, na kisha ataurejesha ili 
awalipe kwa uadilifu wale walio amini na wakatenda mema . Na walio kufuru, wao 
watapata vinywaji vinavyo chemka, na adhabu chungu kwa sababu ya walivyo kuwa 
wakikufuru . 

5. Yeye ndiye aliye lijaalia jua kuwa na mwangaza, na mwezi ukawa na nuru, na 
akaupimia vituo ili mjue idadi ya miaka na hisabu. Mwenyezi Mungu hakuviumba 
hivyo ila kwa Haki. Anazipambanua Ishara kwa watu wanao jua. 

6. Hakika katika kukhitalif iana usiku na mchana, na katika alivyo umba Mwenyezi 
Mungu katika mbingu na ardhi, zipo Ishara kwa watu wanao mcha-Mngu . 

7. Hakika wasio taraji kukutana nasi, na wakaridhia maisha ya dunia na wakatua 
nayo, na walio ghafilika na Ishara zetu, 

8. Hao, makaazi yao ni Motoni kwa sababu ya waliyo kuwa wakiyachuma. 

9. Hakika walio amini na wakatenda mema, Mola wao Mlezi atawaongoa kwa sababu ya 
Imani yao. Itakuwa inapita mito kati yao katika Mabustani yenye neema. 

10. Wito wao humo utakuwa: Subhanaka Llahumma "Umetakasika Ee Mwenyezi Mungu ! " 
Na maamkio yao humo ni "Salama". Na mwisho wa wito wao ni: Alhamdulillahi Rabbil 
A'lamiin "Kuhimidiwa kote ni kwa Mwenyezi Mungu, Mola Mlezi wa walimwengu wote." 

11. Na lau kama Mwenyezi Mungu angeli wafanyia watu haraka kuwaletea shari kama 
wanavyo jihimizia kuletewa kheri, bila ya shaka wangelisha timiziwa ajali yao . 
Lakini tunawaacha wale wasio tumainia kukutana nasi wakihangaika katika upotovu 
wao . 

12 . Na mtu akiguswa na shida hutuomba naye kaegesha ubavu, au kakaa, au 
kasimama. Lakini tukimwondoshea shida yake huendelea kama kwamba hakupata 
kutuomba tumwondoshee shida iliyo mpata. Ndio namna hiyo wamepambiwa warukao 
mipaka yale waliyo kuwa wakiyatenda. 

13. Na kwa yakini tumekwisha ziangamiza kaumu za kabla yenu walipo dhulumu, na 
waliwajia Mitume wao kwa Ishara zilizo wazi; lakini hawakuwa wenye kuamini . Ndio 
kama hivyo tunavyo walipa watu wakosefu. 

14. Kisha tukakuf anyeni nyiye ndio wenye kushika mahala pao baada yao katika 
ardhi ili tuone jinsi mtakavyo tenda. 

15. Na wanapo somewa Aya zetu zilizo wazi, wale wasio taraji kukutana na Sisi 
husema: Lete Qur'ani isiyo kuwa hii, au ibadilishe. Sema: Hainifalii mimi 
kuibadilisha kwa nitakavyo nafsi yangu. Mimi sifuati ila ninayo funuliwa kwa 
Wahyi . Hakika mimi naogopa, nikimuasi Mola wangu Mlezi, adhabu ya Siku iliyo 

kuu . 

16. Sema: Mwenyezi Mungu angeli taka nisingeli kusomeeni, wala nisingeli 
kujuvyeni. Kwani nalikwisha kaa nanyi umri mzima kabla yake ! Basi, je! 
Hamzingatii? 



17. Basi ni nani aliye dhaalimu zaidi kuliko yule anaye mzulia uwongo Mwenyezi 
Mungu na akazikanusha Ishara zake? Hakika hawafanikiwi wakosefu. 

18. Nao, badala ya Mwenyezi Mungu, wanaabudu wasio wadhuru wala kuwanuf aisha, na 
wanasema: Hawa ndio waombezi wetu kwa Mwenyezi Mungu ! Sema: Je ! Mnamwambia 
Mwenyezi Mungu asiyo yajua ya katika mbingu wala katika ardhi? Subhanahu wa 
Taa'la! Ametakasika na ametukuka na hao wanao mshirikisha naye . 

19. Wala watu hawakuwa ila Umma mmoja tu. Kisha wakakhitalif iana . Na lau kuwa si 
neno lililo kwisha tangulia kutokana na Mola wako Mlezi, hapana shaka hukumu 
ingeli kwisha katwa baina yao katika hayo wanayo khitalif iana . 

20. Na wanasema: Kwa nini hakuteremshiwa Ishara kutoka kwa Mola wake Mlezi? 
Sema: Mambo ya ghaibu ni ya Mwenyezi Mungu . Basi nyinyi ngojeni, na mimi ni 
pamoja nanyi katika wanao ngojea. 

21. Na tunapo waonjesha watu rehema baada ya shida waliyo ipata, utawaona wana 
vitimbi kuzipangia Ishara zetu. Sema: Mwenyezi Mungu ni Mwepesi zaidi wa 
kupanga . Hakika wajumbe wetu wanayaandika mnayo yapanga . 

22. Yeye ndiye anaye kuendesheni bara na baharini . Hata mnapo kuwa majahazini na 
yakawa yanakwenda nao kwa upepo mzuri wakaufurahia, upepo mkali ukawazukia, na 
yakawajia mawimbi kutoka kila upande, na wakaona wamesha zongwa, basi hapo 
humwomba Mwenyezi Mungu kwa kumsafishia niya: Ukituokoa na haya bila ya shaka 
tutakuwa miongoni mwa wanao shukuru. 

23. Lakini akisha waokoa, mara wanafanya jeuri tena katika nchi bila ya haki . 
Enyi watu ! Jeuri zenu zitakudhuruni wenyewe . Hii ni starehe ya maisha ya dunia 
tu. Kisha marejeo yenu ni kwetu, na hapo tutakuambieni mliyo kuwa mkiyatenda. 

24. Hakika mfano wa maisha ya dunia ni kama maji tuliyo yateremsha kutoka 
mbinguni, kisha yakachanganyika na mimea ya ardhi wanayo ila watu na wanyama . 
Mpaka ardhi ilipo kamilika uzuri wake, na ikapambika, na wenyewe wakadhani 
wamesha iweza, iliifikia amri yetu usiku au mchana, tukaifanya kama iliyo fyekwa 
- kama kwamba haikuwapo jana. Namna hivi tunazipambanua Ishara zetu kwa watu 
wanao f ikiri . 

25. Na Mwenyezi Mungu anaita kwendea Nyumba ya Amani, na anamwongoa amtakaye 
kwenye Njia Iliyo Nyooka. 

26. Kwa wafanyao wema ni wema na zaidi. Wala vumbi halitawafunika nyuso zao, 
wala madhila. Hao ndio watu wa Peponi. Humo watadumu. 

27. Na wale walio chuma maovu, malipo ya uovu ni mfano wake vile vile, na 
yatawafika madhila. Hawatakuwa na wa kuwalinda na Mwenyezi Mungu . Nyuso zao kama 
kwamba zimefunikwa na vipande vya usiku wa giza. Hao ndio watu wa Motoni, wao 
humo watadumu. 

28. Na siku tutakapo wakusanya wote, kisha tutawaambia walio shirikisha: 
Simameni mahali penu nyinyi na wale mlio wafanya washirika. Kisha tutawatenga 
baina yao. Na hao walio washirikisha watasema: Nyinyi hamkuwa mkituabudu sisi. 

29. Mwenyezi Mungu anatosha kuwa ni shahidi baina yetu na nyinyi . Hakika sisi 
tulikuwa hatuna khabari ya ibada yenu. 

30. Huko kila mtu atayajua aliyo yatanguliza. Na watarudishwa kwa Mwenyezi 
Mungu, Mola wao wa Haki, na yote waliyo kuwa wakiyazua yatawapotea. 

31. Sema: Ni nani anaye kuruzukuni kutoka mbinguni na kwenye ardhi? Au ni nani 
anaye miliki kusikia na kuona? Na nani amtoaye hai kutoka maiti, na akamtoa 
maiti kutoka aliye hai? Na nani anaye yadabiri mambo yote? Watasema: Allah, 
Mwenyezi Mungu . Basi sema: Je ! Hamchi? 



32. Basi huyo ndiye Mwenyezi Mungu, Mola Mlezi wenu wa haki . Na kipo kitu gani 
baada ya haki, isipokuwa upotovu tu? Basi huwaje mkageuzwa? 

33. Ndio kama hivyo kauli ya Mola wako Mlezi itakavyo wathibitikia wale walio 
potoka, ya kwamba hawatoamini . 

34. Sema: Je ! Yupo katika miungu yenu ya ushirikina aliye anzisha kuumba viumbe, 
na kisha akavire jesha? Huwaje, basi, mkadanganywa? 

35. Sema: Je ! Yupo katika miungu yenu ya ushirikina anaye ongoa kwendea Haki? 
Sema: Mwenyezi Mungu anaongoa kwendea Haki . Basi, je, anaye stahiki kufuatwa ni 
yule Mwenye kuongoa kwendea Haki au asiye ongoa ila aongozwe yeye? Basi nyinyi 
mna nini? Mnahukumu namna gani? 

36. Na wengi wao hawafuati ila dhana tu. Na dhana haifai kitu mbele ya haki. 
Hakika Mwenyezi Mungu anajua yote wanayo yatenda. 

37. Na haiwezekani Qur'ani hii kuwa imetungwa na haitoki kwa Mwenyezi Mungu . 
Lakini hii inasadikisha yaliyo tangulia, na ni mfafanuo wa Kitabu kisicho na 
shaka ndani yake, kutokana na Mola Mlezi wa viumbe vyote. 

38. Je! Ndiyo wanasema ameizua? Sema: Hebu leteni 

SURA moja mfano wake na muwaite (kukusaidieni) 
muwawezao, isipo kuwa Mwenyezi Mungu, ikiwa nyinyi 

mnasema kweli . 

39.Bali wameyakanusha wasio yaelewa ilimu yake kabla hayajawajia maelezo yake . 
Kadhaalika walio kabla yao walikanusha vile vile. Basi angalia jinsi ulivyo kuwa 
mwisho wa madhaalimu hao. 

40. Na miongoni mwao wapo wanao iamini, na miongoni mwao wapo wasio iamini . Na 
Mola wako Mlezi anawajua vyema mafisadi. 

41. Na wakikukanusha wewe, sema: Mimi nina a'mali yangu, na nyinyi mna a'mali 
yenu . Nyinyi hamna jukumu kwa niyatendayo, wala mimi sina jukumu kwa myatendayo. 

42. Na wapo miongoni mwao wanao kusikiliza. Je, wewe unaweza kuwafanya viziwi 
wasikie ijapo kuwa hawafahamu? 

43. Na wapo miongoni mwao wanao kutazama. Je, wewe utawaongoa vipofu ingawa 
hawaoni? 

44. Hakika Mwenyezi Mungu hawadhulumu watu kitu chochote; lakini watu wenyewe 
wana jidhulumu nafsi zao. 

45. Na Siku atakapo wakusanya, itakuwa kama kwamba hawakukaa ila saa moja tu ya 
mchana ! Watatambuana . Hakika wamekhasirika walio kanusha kukutana na Mwenyezi 
Mungu, wala hawakuwa wenye kuongoka. 

46. Na vyovyote vile, tukikuonyesha baadhi ya tunayo waahidi, au tukakufisha 
kabla yake, marejeo yao ni kwetu. Kisha Mwenyezi Mungu ni Shahidi wa wanayo 
yaf anya . 

47. Na kila umma una Mtume . Alipo wajia Mtume wao walihukumiwa baina yao kwa 
uadilifu, wala hawakudhulumiwa . 

48. Na wanasema: Lini ahadi hii, ikiwa mnasema kweli? 

49. Sema: Sijimilikii nafsi yangu shari wala kheri ila apendavyo Mwenyezi Mungu . 
Kila umma una muda wao walio wekewa. Ukifika muda wao hawakawii hata saa moja 
wala hawatangulii . 



50. Sema: Mwaonaje ikikufikieni hiyo adhabu yake usiku au mchana, sehemu gani ya 
adhabu wanaihimiza wakosefu? 

51. Tena je! Ikisha tokea mtaiamini? Je ! Ndio sasa tena? Na nyinyi mlikuwa 
mkiihimiza . 

52. Kisha walio dhulumu wataambiwa: Onjeni adhabu ya kudumu . Kwani mtalipwa 
isipo kuwa yale mliyo kuwa mkiyachuma? 

53. Na wanakuuliza: Je ! Ni kweli hayo? Sema: Ehe ! Naapa kwa Mola wangu Mlezi! 
Hakika hayo ni kweli, na wala nyinyi hamshindi ! 

54. Na lau kuwa kila nafsi iliyo dhulumu inamiliki kila kiliomo duniani, bila ya 
shaka ingeli toa vyote ku jikombolea . Na watakapo iona adhabu wataficha majuto. 
Na patahukumiwa baina yao kwa uadilifu, nao hawatadhulumiwa. 

55. Jueni kuwa hakika vyote viliomo katika mbingu na katika ardhi ni vya 
Mwenyezi Mungu . Jueni kuwa hakika ahadi ya Mwenyezi Mungu ni ya haki . Lakini 
wengi wao hawajui. 

56. Yeye ndiye anaye fufua na anaye fisha. Na kwake mtarejeshwa. 

57. Enyi watu ! Yamekujieni mawaidha kutoka kwa Mola wenu Mlezi, na poza 
kuponyesha yaliyomo vifuani, na uwongofu, na rehema kwa Waumini . 

58. Sema: Kwa fadhila ya Mwenyezi Mungu na rehema yake ! Basi nawafurahi kwa 
hayo. Haya ni bora kuliko hayo wanayo yakusanya. 

59. Sema: Je ! Mwaonaje zile riziki alizo kuteremshieni Mwenyezi Mungu, nanyi 
mkafanya katika hizo nyengine haramu na nyengine halali. Sema: Je ! Mwenyezi 
Mungu amekuruhusuni, au mnamzulia Mwenyezi Mungu tu? 

60. Na nini dhana ya wanao mzulia Mwenyezi Mungu kwa Siku ya Kiyama? Hakika 
Mwenyezi Mungu ana fadhila juu ya watu, lakini wengi wao hawashukuru. 

61. Na huwi katika jambo lolote, wala husomi sehemu yoyote katika Qur'ani, wala 
hamtendi kitendo chochote ila Sisi huwa ni mashahidi juu yenu mnapo shughulika 
nayo . Na hakif ichikani kwa Mola wako Mlezi chenye uzito hata wa chembe katika 
ardhi na katika mbingu, wala kidogo kuliko hicho wala kikubwa ila kimo katika 
Kitabu kilicho wazi. 

62 . Jueni kuwa vipenzi vya Mwenyezi Mungu hawatakuwa na khofu wala 
hawatahuzunika . 

63. Hao ni ambao wameamini na wakawa wanamcha Mungu . 

64. Wao wana bishara njema katika maisha ya dunia na katika Akhera. Hapana 
mabadiliko katika maneno ya Mwenyezi Mungu . Huko ndiko kufuzu kukubwa . 

65. Wala yasikuhuzunishe maneno yao . Hakika utukufu wote ni wa Mwenyezi Mungu . 
Yeye ndiye Mwenye kusikia Mwenye kujua. 

66. Jueni kuwa ni vya Mwenyezi Mungu vyote viliomo mbinguni na ardhinii. Na wala 
hawawafuati hao wanao waomba badala ya Mwenyezi Mungu kuwa ni washirika wake . 
Wao hawafuati ila dhana tu, na hawasemi ila uwongo . 

67. Yeye ndiye aliye kujaalieni usiku mpate kutulia humo, na mchana wa kuonea. 
Hakika katika haya zipo Ishara kwa watu wanao sikia. 

68. Wamesema: Mwenyezi Mungu ana mwana. Subhanahu, Aliye takasika! Yeye ni 
Mkwasi, Mwenye Ku jitosheleza . Vyote viliomo katika mbingu na katika ardhi ni 
vyake peke yake . Nyinyi hamna uthibitisho wowote wa haya ! Mnamzulia Mwenyezi 
Mungu msiyo yajua? 

69. Sema: Hao wanao mzulia uwongo Mwenyezi Mungu hawataf anikiwa . 



70. Hiyo ni starehe ya katika dunia tu, kisha marejeo yao ni kwetu. Tena 
tutawaon jesha adhabu kali kwa sababu ya kukufuru kwao . 

71. Wasomee khabari za Nuhu alipo waambia watu wake : Enyi watu wangu ! Ikiwa 
kukaa kwangu nanyi na kukumbusha kwangu kwa Ishara za Mwenyezi Mungu kunakutieni 
mashaka basi mimi namtegemea Mwenyezi Mungu . Nanyi tengezeni mambo yenu pamoja 
na washirika wenu, na wala mambo yenu yasif ichikane kwenu. Kisha nihukumuni, 
wala msinipe muhula. 

72. Lakini mkigeuka, basi mimi sikukuombeni ujira. Ujira wangu hauko ila kwa 
Mwenyezi Mungu . Na nimeamrishwa niwe miongoni mwa Waislamu. 

73. Wakamkanusha . Basi tukamwokoa, pamoja na walio kuwa naye, katika jahazi. Na 
tukawafanya wao ndio walio bakia, na tukawazamisha walio zikanusha Ishara zetu. 
Basi angalia vipi ulikuwa mwisho wa walio onywa . 

74. Kisha baada yake tukawatuma Mitume kwa watu wao. Nao wakawajia kwa Ishara 
zilizo wazi. Lakini hawakuwa wenye kuyaamini waliyo yakanusha kabla yake . Ndio 
kama hivyo tunapiga muhuri juu ya nyoyo za warukao mipaka . 

75. Kisha baada yao tukamtuma Musa na Haruni kwa Firauni na waheshimiwa wake, 
kwa Ishara zetu. Wakajivuna, na wakawa watu wakosefu. 

76. Basi ilipo wajia Haki kutoka kwetu walisema: Hakika huu ni uchawi dhaahiri. 

77. Akasema Musa: Mnasema hivi juu ya Haki ilipo kujieni? Huu ni uchawi? Na 
wachawi hawaf anikiwi ! 

78. Wakasema: Je ! Umetujia ili utuachishe tuliyo wakuta nayo baba zetu, na mpate 
nyinyi wawili ukubwa katika nchi? Wala sisi hatukuaminini nyinyi . 

79. Na Firauni akasema: Nileteeni kila mchawi mjuzi! 

80. Basi walipo kuja wachawi, Musa aliwaambia: Tupeni mnavyo tupa! 

81. Walipo tupa, Musa alisema: Mliyo leta ni uchawi . Hakika Mwenyezi Mungu 
haitengenezi kazi ya waharibifu. 

82. Na Mwenyezi Mungu huhakikisha Haki kwa maneno yake, hata wanga chukia 
wakosefu 

83. Basi hawakumuamini Musa isipo kuwa baadhi ya vijana vya kaumu yake, kwa 
kumwogopa Firauni na wakuu wao wasiwatese. Kwani hakika Firauni alikuwa jeuri 
katika nchi . Na kwa yakini alikuwa miongoni mwa walio pita kiasi. 

84. Na Musa alisema: Enyi watu wangu ! Ikiwa nyinyi mmemuamini Mwenyezi Mungu, 
basi mtegemeeni Yeye, ikiwa nyinyi ni Waislamu. 

85. Wakasema: Tunamtegemea Mwenyezi Mungu . Ewe Mola wetu Mlezi! Usitufanye wenye 
kutiwa misukosuko na hao watu madhaalimu. 

86. Na utuokoe kwa rehema yako na watu makaf iri . 

87. Na tukampelekea Musa na ndugu yake wahyi huu : Watengenezeeni majumba watu 
wenu katika Misri na zifanyeni nyumba zenu ndio mwahali mwa ibada, na mshike 
Sala, na wabashirie Waumini . 

88. Na Musa akasema: Mola wetu Mlezi! Hakika wewe umempa Firauni na wakuu wake 
mapambo na mali katika maisha ya dunia. Hivyo wanapoteza watu na Njia yako . Mola 
wetu Mlezi! Yafutilie mbali mali yao na zifunge nyoyo zao, wasiamini mpaka 
waione adhabu chungu . 

89. Mwenyezi Mungu akasema: Maombi yenu yamekubaliwa . Basi simameni sawa sawa, 
wala msifuate njia za wale wasio jua. 



90. Tukawavusha bahari Wana wa Israili, na Firauni na askari wake wakawafuatia 
kwa dhulma na uadui . Hata Firauni alipo kuwa anataka kuzama akasema: Naamini 
kuwa hapana mungu ila yule waliye muamini Wana wa Israili, na mimi ni miongoni 
mwa walio nyenyekea! 

91. Ala! Sasa? Na hali uliasi kabla yake na ukawa miongoni mwa mafisadi! 

92. Leo, basi, tutakuokoa kwa mwili wako, ili uwe Ishara kwa ajili ya walio 
nyuma yako . Na hakika watu wengi wameghaf ilika na Ishara zetu. 

93. Na hakika tuliwaweka Wana wa Is raili kikao chema, na tukawaruzuku vitu 
vizuri. Nao hawakukhitalif iana mpaka ilipo wafikia ilimu. Hakika Mola wako Mlezi 
atahukumu baina yao Siku ya Kiyama katika yale waliyo kuwa wakikhitalif iana . 

94. Na ikiwa unayo shaka katika tuliyo kuteremshia, basi waulize wasomao Kitabu 
kabla yako. Kwa yakini imekwisha kujia Haki kutoka kwa Mola wako Mlezi. Basi 
usiwe miongoni mwa wenye shaka. 

95. Na kabisa usiwe miongoni mwa wale wanao zikanusha Ishara za Mwenyezi Mungu, 
usije kuwa katika walio khasiri. 

96. Hakika wale ambao neno la Mola wako Mlezi limekwisha thibitika juu yao, 
hawataamini, 

97. Ijapo kuwa itawajia kila Ishara, mpaka waione adhabu iliyo chungu . 

98. Kwa nini usiwepo mji mmoja ukaamini na Imani yake ikawafaa - isipo kuwa 
kaumu Yunus? Waliamini na Sisi tukawaondolea adhabu ya hizaya katika maisha ya 
dunia, na tukawastarehesha kwa muda . 

99. Angeli taka Mola wako Mlezi wangeli amini wote waliomo katika ardhi . Je, 
wewe utawalazimisha watu kwa nguvu mpaka wawe Waumini? 

100. Na hawezi mtu kuamini ila kwa idhini ya Mwenyezi Mungu . Naye hujaalia 
adhabu iwafike wasio tumia akili zao. 

101. Sema: Angalieni yaliomo mbinguni na kwenye ardhi ! Na Ishara zote na maonyo 
hayawafai kitu watu wasio amini . 

102. Basi, je! Wanangojea jingine ila kama yaliyo tokea siku za watu walio pita 
kabla yao? Ngojeni! Nami ni pamoja nanyi katika wanao ngoja. 

103. Kisha Sisi huwaokoa Mitume wetu na walio amini . Ndio kama hivyo, 
inatustahiki kuwaokoa Waumini . 

104. Sema: Enyi watu ! Ikiwa nyinyi mnayo shaka katika Dini yangu, basi mimi 
siwaabudu mnao waabudu nyinyi badala ya Mwenyezi Mungu . Lakini mimi namuabudu 
Mwenyezi Mungu anaye kufisheni. Na nimeamrishwa niwe miongoni mwa Waumini . 

105. Na uelekeze uso wako kwenye Dini ya Kweli, wala usiwe katika washirikina. 

106. Na wala usiwaombe wasio kuwa Mwenyezi Mungu ambao hawakufai kitu wala 
hawakudhuru. Ukifanya hivyo basi utakuwa miongoni mwa walio dhulumu. 

107. Na Mwenyezi Mungu akikugusisha madhara, basi hapana wa kukuondolea ila 
Yeye . Na akikutakia kheri, basi hapana awezaye kurudisha fadhila yake . 
Huifikisha kwa amtakaye katika waja wake, na Yeye ni Mwenye kusamehe, Mwenye 
kurehemu . 

108. Sema: Enyi watu ! Haki imekwisha kukujieni kutoka kwa Mola wenu Mlezi. Basi 
anaye ongoka anaongoka kwa faida ya nafsi yake, na anaye potea anapotea kwa 
khasara ya nafsi yake . Na mimi si mwakilishi juu yenu. 

109. Na wewe fuata yanayo funuliwa kwako kwa wahyi . Na vumilia mpaka Mwenyezi 
Mungu ahukumu, na Yeye ndiye mbora wa mahakimu. 



SURA 11. SURAT HUD 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alif Lam Ra . Hiki ni Kitabu ambacho Aya zake zimewekwa wazi, kisha 
zikapambanuliwa, kilicho toka kwa Mwenye Hikima na Mwenye Khabari, 

2. Ili msimuabudu isipo kuwa Allah, Mwenyezi Mungu . Hakika mimi kwenu ni 
mwonyaji na mbashiri nitokae kwake . 

3. Na ili mumwombe msamaha Mola wenu Mlezi, kisha mtubie kwake . 
Atakustarehesheni starehe nzuri mpaka muda maalumu. Na atampa kila mwenye 
fadhila, fadhila yake . Na ikiwa mtakengeuka basi mimi nakukhofieni adhabu ya 
hiyo Siku Kubwa . 

4. Marejeo yenu ni kwa Mwenyezi Mungu tu. Naye ni Muweza wa kila kitu. 

5. Hebu angalia! Ati wanafunika vilivyomo vifuani mwao ili wamfiche Mwenyezi 
Mungu ! Jueni kuwa wanapo jigubika nguo zao Yeye anajua wanayo yaficha na wanayo 
yatangaza. Hakika Yeye ni Mjuzi wa yaliyomo vifuani. 

6. NA HAKUNA mnyama yoyote katika ardhi ila riziki yake iko kwa Mwenyezi Mungu . 
Naye anajua makao yake na mapitio yake . Yote yamo katika Kitabu chenye 
kubainisha . 

7. Na Yeye ndiye aliye ziumba mbingu na ardhi katika siku sita. Na Kiti chake 
cha Enzi kilikuwa juu ya maji, ili akufanyieni mtihani ajuulikane ni nani 
miongoni mwenu mzuri zaidi wa vitendo. Na wewe ukisema: Nyinyi hakika 
mtafufuliwa baada ya kufa; wale walio kufuru husema: Hayakuwa haya ila ni uchawi 
uliyo wazi . 

8. Na tukiwacheleweshea adhabu mpaka muda ulio kwisha hisabiwa wao husema: Nini 
kinacho izuia hiyo adhabu? Jueni ! Siku itakapo wajia basi haitoondolewa hiyo 
kwao . Na yatawazunguka yale waliyo kuwa wakiyafanyia mzaha. 

9. Na tukimwon jesha mtu rehema inayo toka kwetu, kisha tukamwondolea, hukata 
tamaa akakufuru. 

10. Na tukimwon jesha neema baada ya madhara yaliyo mpata husema: Taabu 
zimekwisha niondokea. Hakika yeye hujitapa na kutafakhari. 

11. Ila wale walio subiri wakatenda mema . Hao watapata msamaha na ujira mkubwa . 

12. Basi labda utaacha baadhi ya yale yaliyo funuliwa kwako, na kifua kitaona 
dhiki kwa hayo, kwa sababu wanasema: Mbona hakuteremshiwa khazina, au wakaja 
naye Malaika? Wewe ni mwonyaji tu, na Mwenyezi Mungu ndiye Mlinzi wa kila kitu. 

13. Au wanasema: Ameizua? Sema: Basi leteni SURA 

kumi zilizo zuliwa mfano wa hii, na waiteni 
muwawezao badala ya Mwenyezi Mungu, ikiwa mnasema 

kweli . 

14. Na wasipo kuitikieni, basi jueni ya kwamba (hii Qur'ani) imeteremshwa kwa 
ujuzi wa Mwenyezi Mungu, na kwamba hapana mungu ila Yeye . Basi je! Nyinyi ni 
Waislamu? 

15. Wanao taka maisha ya dunia na pumbao lake tutawalipa humo vitendo vyao 
kaamili. Na wao humo hawatopun jwa . 



16. Hao ndio ambao hawatakuwa na kitu Akhera ila Moto, na yataharibika waliyo 
yafanya, na yatapotea bure waliyo kuwa wakiyatenda. 

17. Basi je, mtu aliye na dalili wazi itokayo kwa Mola wake Mlezi, inayo fuatwa 
na shahidi anaye toka kwake, na kabla yake kilikuwa Kitabu cha Musa kilicho kuwa 
mwongozi na rehema - hao wanamuamini, na anaye mkataa katika makundi, basi Moto 
ndio pahala pa miadi yao . Basi usiwe na shaka juu ya hayo. Hii ni Haki itokayo 
kwa Mola wako Mlezi; lakini watu wengi hawaamini . 

18. Na nani aliye dhaalimu mkubwa kuliko yule anaye mzulia Mwenyezi Mungu 
uwongo? Hao watahudhurishwa mbele ya Mola wao Mlezi, na mashahidi watasema: Hawa 
ndio walio mtungia uwongo Mola wao Mlezi. Laana ya Mwenyezi Mungu iwapate walio 
dhulumu, 

19. Ambao wanazuilia Njia ya Mwenyezi Mungu, na wanaitakia ipotoke, na 
wanaikataa Akhera. 

20. Hao hawawezi kushinda katika ardhi, wala hawana walinzi isipo kuwa Mwenyezi 
Mungu . Watazidishiwa adhabu . Hawakuwa wakiweza kusikia wala hawakuwa wakiona. 

21. Hao ndio walio zikhasiri nafsi zao, na yakawapotea waliyo kuwa wakiyazua. 

22. Bila ya shaka hakika wao ndio wenye kukhasiri huko Akhera. 

23. Hakika wale walio amini,na wakatenda mema, na wakanyenyekea kwa Mola wao 
Mlezi, hao ndio watu wa Peponi, na humo watadumu. 

24. Mfano wa makundi mawili ni kama kipofu kiziwi, na mwenye kuona na anasikia. 
Je, wawili hawa wanakuwa sawa kwa kuf ananishwa? Basi, je, hamfikiri? 

25. Na Sisi tulimtuma Nuhu kwa watu wake, akawaambia: Hakika mimi ni mwonyaji 
kwenu ninaye bainisha, 

26. Ya kwamba msimuabudu isipo kuwa Mwenyezi Mungu tu. Hakika mimi 
ninakukhof ieni adhabu ya Siku Chungu . 

27. Na wakasema wakuu walio kufuru katika kaumu yake : Hatukuoni wewe ila ni mtu 
tu kama sisi, wala hatukuoni wamekufuata ila wale walio kuwa kwetu watu duni, 
wasio kuwa na akili. Wala hatukuoneni kuwa mna ubora wowote kutushinda sisi. 
Bali tuna hakika nyinyi ni waongo . 

28. Akasema: Enyi watu wangu ! Hebu f ikirini ! Ikiwa mimi ninayo hoja wazi iliyo 
toka kwa Mola wangu Mlezi, na amenipa rehema kutoka kwake, nayo ikakuf ichikieni; 
je, tukulazimisheni kuikubali hali nyinyi mnaichukia? 

29. Na enyi watu wangu ! Mimi sikuombeni mali kwa ajili ya haya . Mimi sina ujira 
ila kwa Mwenyezi Mungu; na mimi sitawafukuza walio amini . Hakika wao watakutana 
na Mola wao Mlezi, lakini mimi nakuoneni mnafanya ujinga. 

30. Na enyi watu wangu ! Ni nani atakaye nisaidia kwa Mwenyezi Mungu nikiwafukuza 
hawa? Basi je, hamfikiri? 

31. Wala sikwambiini kuwa nina khazina za Mwenyezi Mungu; wala kuwa mimi najua 
mambo ya ghaibu; wala sisemi: Mimi ni Malaika. Wala siwasemi wale ambao 
yanawadharau macho yenu kuwa Mwenyezi Mungu hatawapa kheri - Mwenyezi Mungu 
anajua yaliomo katika nafsi zao - hapo bila ya shaka ninge kuwa miongoni mwa 
wenye kudhulumu . 

32. Wakasema: Ewe Nuhu ! Ume jadiliana, na umekithirisha kutujadili. Basi tuletee 
hayo unayo tuahidi, ukiwa miongoni mwa wasemao kweli. 

33. Akasema: Mwenyezi Mungu atakuleteeni akipenda. Wala nyinyi si wenye 
kumshinda . 



34. Wala nasaha yangu haikufaini kitu nikitaka kukunasihini, ikiwa Mwenyezi 
Mungu anataka kukuachieni mpotee. Yeye ndiye Mola wenu Mlezi; na kwake 
mtare jeshwa . 

35. Au ndio wanasema: Ameizua? Sema: Ikiwa nimeizua, basi kosa hilo ni juu 
yangu, na mimi sikhusiki na makosa myatendayo. 

36. Na akafunuliwa Nuhu akaambiwa: Hataamini yeyote katika watu wako ila wale 
walio kwisha amini. Basi usisikitike kwa waliyo kuwa wakiyatenda. 

37. Na unda jahazi mbele ya macho yetu na kwa mujibu wa ufunuo wetu. Wala 
usinisemeze kuwatetea walio dhulumu. Kwani hao bila ya shaka watazamishwa . 

38. Na akawa anaunda jahazi, na kila wakipita wakuu wa kaumu yake wakimkejeli. 
Yeye akasema: Ikiwa nyinyi mnatukejeli na sisi tunakuke jelini kama mnavyo 
tuke jeli . 

39. Nanyi mtakuja jua ni nani itakaye mfikia adhabu ya kumhizi, na itakaye 
mteremkia adhabu ya kudumu . 

40.Hata ilipo kuja amri yetu, na tanuri ikafoka maji, tulisema: Pakia humo 
wawili wawili, dume na jike, kutoka kila aina, na ahali zako, isipo kuwa wale 
ambao imekwisha wapitia hukumu; na watu walio amini . Na hawakuamini pamoja naye 
ila wachache tu. 

41. Na akasema: Pandeni humo kwa Bismillahi, Kwa Jina la Mwenyezi Mungu, kwenda 
kwake na kusimama kwake . Hakika Mola wangu Mlezi ni Mwenye kusamehe Mwenye 
kurehemu . 

42. Ikawa inakwenda nao katika mawimbi kama milima. Na Nuhu akamwita mwanawe 
naye alikuwa mbali : Ewe mwanangu ! Panda pamoja nasi, wala usiwe pamoja na 
makaf iri . 

43. Akasema: Nitakimbilia mlimani unilinde na maji. (Nuhu) akasema: Leo hapana 
wa kulindwa na amri ya Mwenyezi Mungu ila aliye mrehemu mwenyewe . Na wimbi 
likawatenganisha, akawa katika walio zama. 

44. Na ikasemwa: Ewe ardhi ! Meza maji yako. Na Ewe mbingu! Jizuie. Basi maji 
yakadidimia chini, na amri ikapitishwa, na (jahazi) likasimama juu ya (mlima) wa 
Al Juudiy. Na ikasemwa: Wapotelee mbali watu walio dhulumu! 

45. Na Nuhu alimwomba Mola wake Mlezi: Ee Mola Mlezi wangu ! Hakika mwanangu ni 
katika ahali zangu, na hakika ahadi yako ni haki . Na Wewe ni Mwenye haki kuliko 
mahakimu wote. 

46. Akasema: Ewe Nuhu ! Huyu si katika ahali zako. Mwendo wake si mwema . Basi 
usiniombe jambo usio na ujuzi nalo. Mimi nakuwaidhi usije ukawa miongoni mwa 
wa jinga . 

47. Nuhu akasema: Ewe Mola wangu Mlezi! Mimi najikinga kwako nisikuombe nisio na 
ujuzi nalo. Na kama hunisamehe na ukanirehemu, nitakuwa katika walio khasiri. 

48. Ikasemwa: Ewe Nuhu ! Shuka kwa salama itokayo kwetu, na baraka nyingi juu 
yako na juu ya watu walio pamoja nawe . Na zitakuwapo kaumu tutakazo 
zistarehesha, na kisha zitashikwa na adhabu chungu itokayo kwetu. 

49. Hizi ni katika khabari za ghaibu tunazo kufunulia. Hukuwa ukizijua wewe, 
wala watu wako, kabla ya hii. Basi subiri ! Hakika Mwisho ni wa wachamngu. 

50. Na kwa kina A'adi tulimtuma ndugu yao Hud. Akasema: Enyi watu wangu ! 
Muabuduni Mwenyezi Mungu ! Nyinyi hamna mungu isipo kuwa Yeye . Nyinyi si chochote 
ila ni wazushi tu. 

51. Enyi watu wangu ! Sikuombeni ujira kwa ajili ya haya. Haukuwa ujira wangu ila 
kwa Yule aliye niumba. Basi hamtumii akili? 



52. Na enyi watu wangu ! Muombeni msamaha Mola wenu Mlezi, kisha mtubie kwake . 
Atakuleteeni mbingu zenye kunyesha mvua ya kumiminika, na atakuzidishieni nguvu 
juu ya nguvu zenu. Wala msigeuke mkawa wakosefu. 

53. Wakasema: Ewe Hud! Hujatuletea dalili wazi. Wala sisi hatuiachi miungu yetu 
kwa kufuata kauli yako. Na wala sisi hatukuamini wewe . 

54. Sisi tunasema: Baadhi katika miungu yetu imekusibu kwa baa . Akasema: Hakika 
mimi namshuhudisha Mwenyezi Mungu, na nyinyi shuhudieni, ya kwamba mimi 
najitenga mbali na hao mnao wafanya washirika, 

55. Mkamwacha Yeye . Basi nyote nyinyi nipangieni vitimbi, na kisha msinipe 
muhula ! 

56. Hakika mimi nimemtegemea Mwenyezi Mungu, Mola Mlezi wangu na Mola Mlezi 
wenu. Hapana kiumbe yeyote ila Yeye anamwendesha atakavyo. Hakika Mola wangu 
Mlezi yuko juu ya Njia Iliyo Nyooka. 

57. Na ikiwa watarudi nyuma, basi mimi nimekwisha kufikishieni niliyo tumwa 
kwenu. Na Mola wangu Mlezi atawaleta watu wengine badala yenu, wala nyinyi 
hamumdhuru kitu Yeye . Hakika Mola wangu Mlezi ni Mwenye kuhifadhi kila kitu. 

58. Ilipo fika amri yetu, tulimwokoa Hud na walio amini pamoja naye, kwa rehema 
itokayo kwetu. Na tukawaokoa na adhabu ngumu . 

59. Na hao ndio kina A'adi. Walizikanusha Ishara za Mola wao Mlezi, na wakawaasi 
Mitume wake, na wakafuata amri ya kila jabari mwenye inda. 

60. Na wakafuatishiwa laana katika dunia hii na Siku ya Kiyama. Basi tambueni 
mtanabahi ! Hakika kina A'adi walimkufuru Mola wao Mlezi. Na tambueni mtanabahi 
kuwa hakika waliangamizwa kina A'adi, kaumu ya Hud. 

61. Na kina Thamud tuliwapelekea ndugu yao Saleh. Akasema: Enyi watu wangu ! 
Muabuduni Mwenyezi Mungu . Nyinyi hamna Mungu ila Yeye . Yeye ndiye aliye kuumbeni 
katika ardhi, na akakuwekeni humo . Basi mwombeni msamaha, kisha mtubu kwake . 
Hakika Mola wangu Mlezi yupo karibu, anaitikia maombi . 

62. Wakasema: Ewe Saleh! Hakika kabla ya haya ulikuwa unatarajiwa kheri kwetu. 
Je, unatukataza tusiwaabudu waliyo kuwa wakiwaabudu baba zetu? Na hakika sisi 
tuna shaka na wasiwasi kwa hayo unayo tuitia. 

63. Akasema: Enyi watu wangu ! Mwaonaje ikiwa ninazo dalili zilizo wazi kutokana 
na Mola wangu Mlezi, naye akawa kanipa rehema kutoka kwake - je, ni nani atakaye 
ninusuru kwa Mwenyezi Mungu nikimuasi? Basi nyinyi hamtanizidishia ila khasara 
tu. 

64. Enyi watu wangu ! Huyu ngamia wa Mwenyezi Mungu ni Ishara kwenu. Basi 
mwacheni ale katika ardhi ya Mwenyezi Mungu; wala msimguse kwa ubaya, isije 
ikakuangamizeni adhabu iliyo karibu. 

65. Wakamchinja. Basi (Saleh) akasema: Stareheni katika mji wenu muda wa siku 
tatu. Hiyo ni ahadi isiyo kuwa ya uwongo . 

66. Basi ilipo kuja amri yetu tulimwokoa Saleh na wale walio amini pamoja naye 
kwa rehema yetu kutokana na hizaya ya siku ile. Hakika Mola wako Mlezi ndiye 
Mwenye nguvu Mwenye kushinda. 

67. Na ukelele uliwaangamiza wale walio dhulumu, wakapambazukiwa nao ni maiti 
majumbani mwao . 

68. Kama kwamba hawakuwako huko . Hebu zingatieni! Hakika kina Thamud walimkufuru 
Mola wao Mlezi. Hebu zingatieni! Thamud wamepotelea mbali! 

69. Na wajumbe wetu walimjia Ibrahim kwa bishara njema, wakasema: Salama! Naye 
akasema: Salama! Hakukaa ila mara akaleta ndama wa kuchoma. 



70. Basi alipoona mikono yao haimfikilii aliwatilia shaka, na akawaogopa. 
Wakasema: Usiogope! Hakika sisi tumetumwa kwa kaumu ya Lut ' . 

71. Na mkewe alikuwa kasimama wima, akacheka. Basi tukambashiria (kuzaliwa) Is- 
haq, na baada ya Is-haq Yaaqub. 

72. Akasema: Je, hivyo mimi nizae, na hali yangu ni kikongwe na huyu mume wangu 
ni kizee? Hakika haya ni mambo ya ajabu! 

73. Wakasema: Je, unastaajabia amri ya Mwenyezi Mungu? Rehema ya Mwenyezi Mungu 
na baraka zake ziko juu yenu, enyi watu wa nyumba hii! Hakika Yeye ndiye Msifiwa 
wa kutukuzwa. 

74. Basi khofu ilipo mwondoka Ibrahim, na ikawa ile bishara imemfikia, alianza 
kujadiliana nasi juu ya kaumu ya Lut ' . 

75. Hakika Ibrahim alikuwa mpole, ana huruma, na mwepesi wa kurejea kwa Mwenyezi 
Mungu . 

76. (Akaambiwa) : Ewe Ibrahim! Wachilia mbali haya ! Kwa hakika amri ya Mola wako 
Mlezi imekwisha kuja, na hakika hao itawafikia adhabu isiyo rudi nyuma . 

77. Na wajumbe wetu walipo kuja kwa Lut ' aliwahuzunukia na akawaonea dhiki . 
Akasema: Hii leo ni siku ngumu ! 

78. Wakamjia kaumu yake mbio mbio. Na kabla ya haya walikuwa wakitenda maovu . 
Yeye akasema: Enyi watu wangu ! Hawa binti zangu, ndio wametakasika zaidi kwenu. 
Basi mcheni Mwenyezi Mungu, wala msinihizi mbele ya wageni wangu . Hivyo, hamna 
hata mtu mmoja miongoni mwenu aliye ongoka? 

79. Wakasema: Bila shaka umekwisha jua hatuna haki juu ya binti zako, na 
unayajua tunayo yataka. 

80. Akasema: Laiti ningeli kuwa na nguvu kwenu, au nategemea kwenye nguzo yenye 
nguvu ! 

81. (Wajumbe) wakasema: Ewe Lut ' ! Sisi ni wajumbe wa Mola wako Mlezi. Hawa 
hawatakuf ikia . Na wewe ondoka pamoja na ahali zako usiku ungalipo. Wala yeyote 
miongoni mwenu asitazame nyuma, isipo kuwa mkeo, kwani yeye utamfika msiba 
utakao wafika hao. Hakika miadi yao ni asubuhi. Je, asubuhi si karibu? 

82. Basi ilipo fika amri yetu tuliigeuza nchi juu chini, na tukawateremshia mvua 
ya changarawe za udongo mgumu ulio kamatana wa Motoni, 

83. Zilizo tiwa alama kwa Mola wako Mlezi. Na haya hayako mbali na wenye 
kudhulumu wengineo . 

84. Na kwa watu wa Madyana tuliwatumia ndugu yao Shua ' ib . Akasema: Enyi watu 
wangu ! Muabuduni Mwenyezi Mungu . Nyinyi hamna Mungu ila Yeye, wala msipunguze 
vipimo na mizani. Mimi nakuoneni mmo katika hali njema, nami nakukhofieni adhabu 
ya Siku kubwa hiyo itakayo kuzungukeni . 

85. Na enyi watu wangu ! Timizeni vipimo na mizani kwa uadilifu wala msiwakhini 
watu vitu vyao; wala msieneze uovu katika nchi mkafanya uharibifu. 

86. Alivyo kubakishieni Mwenyezi Mungu ndiyo bora kwa ajili yenu, ikiwa nyinyi 
ni Waumini. Wala mimi siye mlinzi wenu. 

87. Wakasema: Ewe Shua'ibu! Ni sala zako ndizo zinazo kuamrisha tuyaache waliyo 
kuwa wakiyaabudu baba zetu, au tuache kufanya tupendavyo katika mali zetu? Ama 
hakika wewe ni mstahamilivu kweli na mwongofu! 

88. Akasema: Enyi watu wangu ! Mwaonaje ikiwa ninayo dalili wazi inayo tokana na 
Mola wangu Mlezi, na ikawa Yeye ameniruzuku riziki njema kutoka kwake? Wala mimi 
sipendi kukukhalifuni nikafanya yale ninayo kukatazeni. Sitaki ila kutengeneza 



kiasi ninavyo weza. Na sipati kuwezeshwa haya ila na Mwenyezi Mungu . Kwake Yeye 
ninategemea, na kwake Yeye naelekea. 

89. Na enyi watu wangu ! Kukhalifiana nami kusikupelekeeni hata mkasibiwa kama 
walivyo sibiwa watu wa Nuhu, au watu wa Hud, au watu wa Saleh. Na watu wa Lut ' 
si mbali nanyi . 

90. Na ombeni msamaha kwa Mola wenu Mlezi, tena tubuni kwake . Hakika Mola wangu 
Mlezi ni Mwenye kurehemu na Mwenye upendo. 

91. Wakasema: Ewe Shua'ibu! Mengi katika hayo unayo yasema hatuyaf ahamu . Na sisi 
tunakuona huna nguvu kwetu. Lau kuwa si jamaa zako tunge kupiga mawe, wala wewe 
si mtukufu kwetu. 

92. Akasema: Enyi watu wangu ! Kwani jamaa zangu ni watukufu zaidi kwenu kuliko 
Mwenyezi Mungu? Na Yeye mmemueka nyuma ya migongo yenu ! Hakika Mola wangu Mlezi 
ni Mwenye kuyazunguka yote mnayo yatenda. 

93. Na enyi watu wangu ! Fanyeni mwezayo, na mimi pia ninafanya. Karibuni mtajua 
ni nani itakaye mfikia adhabu ya kumhizi, na nani aliye mwongo . Na ngojeni, mimi 
pia ninangoja pamoja nanyi . 

94. Na ilipo fika amri yetu, tulimwokoa Shua'ibu na wale walio amini pamoja naye 
kwa rehema yetu. Na ukelele uliwanyakua walio dhulumu, na wakapambaukiwa 
majumbani mwao wamekufa kifudifudi! 

95. Kama kwamba hawakuwamo humo . Zingatia walivyo angamia watu wa Madyana, kama 
walivyo angamia watu wa Thamud! 

96. Na hakika tulimtuma Musa pamoja na Ishara zetu na uthibitisho ulio wazi 

97. Kwa Firauni na waheshimiwa wake . Lakini wao walifuata amri ya Firauni, na 
amri ya Firauni haikuwa yenye uwongofu. 

98. Siku ya Kiyama atawatangulia watu wake na atawaingiza Motoni . Na muingio 
muovu ulioje huo ! 

99. Nao wamefuatishiwa laana hapa duniani na Siku ya Kiyama. Ni mabaya yalioje 
watakayo pewa ! 

100. Hizi ni katika khabari za miji, tunakusimulia . Mingine ipo bado na mingine 
imef yekwa . 

101. Na Sisi hatukuwadhulumu, lakini wao wenyewe wame jidhulumu . Na miungu yao 
waliyo kuwa wakiiomba badala ya Mwenyezi Mungu haikuwafaa kitu ilipo kuja amri 
ya Mola wako Mlezi. Na hiyo miungu haikuwazidishia ila maangamizo tu. 

102. Na ndio kama hivyo ndivyo inavyo kuwa Mola wako Mlezi anapo ikamata miji 
inapo kuwa imedhulumu. Hakika mkamato wake ni mchungu na mkali. 

103. Hakika katika haya ipo ishara kwa yule anaye ogopa adhabu ya Akhera. Hiyo 
ndiyo Siku itakayo kusanyiwa watu, na hiyo ndiyo Siku itakayo shuhudiwa. 

104. Na Sisi hatuiakhirishi ila kwa muda unao hisabiwa. 

105. Siku hiyo itakapo fika, hatosema hata mtu mmoja ila kwa idhini yake 
Mwenyezi Mungu . Kati yao watakuwamo waliomo mashakani na wenye furaha. 

106. Ama wale wa mashakani hao watakuwamo Motoni wakiyayayatika na kukoroma. 

107. Watadumu humo muda wa kudumu mbingu na ardhi, isipo kuwa apendavyo Mola 
wako Mlezi. Hakika Mola wako Mlezi hutenda apendavyo . 

108. Na ama wale walio bahatika, wao watakuwamo Peponi wakidumu humo muda wa 
kudumu mbingu na ardhi, isipo kuwa apendavyo Mola wako Mlezi. Hicho ni kipawa 
kisio na ukomo . 



109. Basi usiwe na shaka juu ya wanayo yaabudu hao. Hawaabudu ila kama walivyo 
abudu baba zao zamani. Na hakika Sisi tutawatimilizia fungu lao bila ya 
kupunguzwa . 

110. Na kwa yakini tulimpa Musa Kitabu; zikazuka khitilafu ndani yake . Na lau 
kuwa si neno lilio kwisha tangulia kutoka kwa Mola wako Mlezi, bila ya shaka 
ingeli hukumiwa baina yao. Na hakika wao wamo katika shaka juu yake inayo 
wahangaisha . 

111. Na hakika Mola wako Mlezi atawatimilizia malipo ya vitendo vyao . Hakika 
Yeye anayo khabari ya wayatendayo. 

112. Basi, simama sawa sawa kama ulivyo amrishwa, wewe na wale wanao elekea kwa 
Mwenyezi Mungu pamoja nawe; wala msikiuke mipaka. Hakika Yeye anayaona yote 
myatendayo . 

113. Wala msiwategemee wanao dhulumu, usije ukakuguseni Moto. Wala nyinyi hamna 
walinzi badala ya Mwenyezi Mungu, wala tena hamtasaidiwa . 

114. Na shika Sala katika ncha mbili za mchana na nyakati za usiku zilizo karibu 
na mchana. Hakika mema huondoa maovu. Huu ni ukumbusho kwa wanao kumbuka. 

115. Na subiri, kwani Mwenyezi Mungu hapotezi ujira wa wanao fanya wema . 

116. Basi mbona hawakuwamo katika watu wa kabla yenu wenye vyeo na wasaa wanao 
kataza uharibifu katika nchi, isipo kuwa wachache tu, ambao ndio tulio waokoa? 
Na walio dhulumu walifuata starehe zao, na wakawa ni wakosefu. 

117. Wala hakuwa Mola wako Mlezi wa kuihiliki miji kwa dhulma tu na hali watu 
wake ni watenda mema . 

118. Na Mola wako Mlezi angeli penda ange wafanya watu wote wakawa umma mmoja. 
Lakini hawaachi kukhitalif iana, 

119. Isipo kuwa wale ambao Mola wako Mlezi amewarehemu; na kwa hiyo ndio 
Mwenyezi Mungu amewaumba . Na litatimia neno la Mola wako Mlezi: Kweli kweli 
nitaijaza Jahannam kwa majini na watu pamoja. 

120. Na yote tunayo kusimulia katika khabari za Mitume ni ya kukupa nguvu moyo 
wako . Na katika haya imekujia haki na mawaidha na ukumbusho kwa Waumini . 

121. Na waambie wale wasio amini : Fanyeni muwezavyo, nasi pia tunafanya. 

122. Na ngojeni, na sisi tunangoja. 

123. Na ni vya Mwenyezi Mungu tu vyote vilivyo fichikana katika ardhi na mbingu, 
na mambo yote yatarejezwa kwake . Basi muabudu Yeye na umtegemee Yeye . Na Mola 
wako Mlezi haghafiliki na yale mnayo yatenda. 



SURA 12. SURAT YUSUF 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alif Lam Raa. Hizi ni Aya za Kitabu kinacho bainisha. 

2. Hakika Sisi tumeiteremsha Qur'ani kwa Kiarabu ili mpate kuzingatia. 

3. Sisi tunasimulia simulizi nzuri kwa kukufunulia Qur'ani hii. Na ijapo kuwa 
kabla ya haya ulikuwa miongoni mwa wasio jua. 

4. Yusuf alipo mwambia baba yake : Ewe babaangu ! Hakika mimi nimeota nyota kumi 
na moja, na jua, na mwezi. Nimeota zikinisu judia . 



5. (Baba) akasema: Ewe mwanangu ! Usiwasimulie nduguzo ndoto yako, wasije 
wakakufanyia vitimbi. Hakika Shet'ani ni adui aliye dhaahiri kwa mwanaadamu . 

6. Na kadhaalika Mola wako Mlezi atakuteuwa na atakufundisha tafsiri ya mambo . 
Na atatimiza neema zake juu yako na juu ya ukoo wa Yaa'qub, kama alivyo 
watimizia hapo zamani baba zako Ibrahim na Is-haq. Hakika Mola wako Mlezi ni 
Mjuzi Mwenye hikima. 

7. Kwa yakini katika Yusuf na nduguze ziko ishara kwa wanao uliza. 

8. Pale walipo sema: Hakika Yusuf na nduguye wanapendwa zaidi na baba yetu 
kuliko sisi, hali sisi ni kikundi chenye nguvu . Hakika baba yetu yumo katika 
upotofu wa dhaahiri. 

9. Muuweni Yusuf, au mtupeni nchi mbali ili uso wa baba yenu ukuelekeeni nyinyi . 
Na baada ya haya mtakuwa watu wema . 

10. Akasema msemaji kati yao: Msimuuwe Yusuf. Lakini mtumbukizeni ndani ya 
kisima. Wasafiri watakuja mwokota; kama nyinyi mna sharti ya kufanya jambo. 

11. Wakasema: Ewe baba yetu ! Una nini hata hutuamini kwa Yusuf? Na hakika sisi 
ni wenye kumtakia kheri ! 

12. Mpeleke kesho pamoja nasi, ale kwa furaha na acheze; na bila ya shaka sisi 
tutamhif adhi . 

13. Akasem: Kwa hakika inanihuzunisha kwamba nyinyi mwende naye, na ninaogopa 
asije mbwa mwitu akamla nanyi mmeghafilika naye . 

14. Wakasema: Ikiwa mbwa mwitu atamla na hali sisi ni kundi lenye nguvu kabisa, 
basi bila ya shaka sisi tutakuwa khasarani. 

15. Basi walipo mchukua na wakakubaliana wamtumbukize ndani ya kisima, 
tulimfunulia Yusuf: Hapana shaka yoyote utakuja waambia kwa jambo lao hili, na 
wala wao hawatambui . 

16. Wakaja kwa baba yao usiku wakilia. 

17. Wakasema: Ewe baba yetu ! Hakika tulikwenda kushindana na tukamwacha Yusuf 
penye vitu vyetu. Basi mbwa mwitu akamla. Lakini wewe hutuamini ijapo kuwa 
tunasema kweli. 

18. Wakaja na kanzu yake ina damu ya uwongo . Akasema: Bali nafsi zenu 
zimekushawishini kutenda kitendo. Lakini subira ni njema; na Mwenyezi Mungu 
ndiye wa kuombwa msaada kwa haya mnayo yaeleza. 

19. Ukafika msafara, wakamtuma mchota maji wao, naye akatumbukiza ndoo yake . 
Alisema: Kheri Inshallah! Huyu hapa mvulana! Wakamficha ili kumfanya ni bidhaa. 
Na Mwenyezi Mungu ni Mjuzi wa wanayo yatenda. 

20. Na wakamuuza kwa thamani duni, kwa akali ya pesa. Wala hawakuwa na haja 
naye . 

21. Na yule aliye mnunua huko Misri alimwambia mkewe : Mtengenezee makaazi ya 
hishima huyu; huenda akatufaa au tukamfanya mwenetu. Na kama hivyo tulimweka 
Yusuf katika nchi ili tumfundishe kufasiri mambo . Na Mwenyezi Mungu ndiye Mwenye 
kushinda katika jambo lake, lakini watu wengi hawajui. 

22. Na alipo fikilia utu uzima tulimpa hukumu na ilimu. Na kama hivi tunawalipa 
wanao tenda mema . 

23. Na yule bibi wa nyumba aliyo kuwamo Yusuf alimtamani kinyume cha nafsi yake, 
na akafunga milango. Akamwambia: Njoo! Yusuf akasema: Audhubillahi ! Najikinga na 
Mwenyezi Mungu . Huyu bwana wangu kaniweka maskani nzuri, na hakika wenye 
kudhulumu hawatengenekewi . 



24. Na hakika yule mwanamke alimtamani, na Yusuf angeli mtamani lau kuwa hakuona 
ishara ya Mola wake Mlezi. Hayo hivyo ni kwa ajili tumuepushe na uovu na uchafu. 
Hakika yeye alikuwa katika waja wetu walio safishwa. 

25. Na wote wawili wakakimbilia mlangoni, na mwanamke akairarua kanzu yake Yusuf 
kwa nyuma . Na wakamkuta bwana wake mlangoni . Mwanamke akasema: Hapana malipo ya 
mwenye kutaka kumfanyia maovu mkeo isipo kuwa kufungwa au kupewa adhabu chungu . 

26. Yusuf akasema: Yeye ndiye aliye nitaka bila ya mimi kumtaka. Na shahidi 
aliye kuwa katika jamaa za mwanamke alisema: Ikiwa kanzu yake imechanwa mbele 
basi mwanamke amesema kweli, naye Yusuf ni katika waongo . 

27. Na ikiwa kanzu yake imechanwa nyuma, basi mwanamke amesema uwongo, naye 
Yusuf ni katika wakweli. 

28. Basi yule bwana alipoona kanzu yake imechanwa kwa nyuma, alisema: Hakika 
haya ni katika vitimbi vyenu wanawake . Bila ya shaka vitimbi vyenu ni vikuu. 

29. Yusuf! Wachilia mbali haya. Na wewe, mwanamke, omba msamaha kwa dhambi zako. 
Kwa hakika wewe ni katika walio fanya makosa. 

30. Na wanawake wa mjini wakawa wanasema: Mke wa Mheshimiwa anamtamani mtumishi 
wake ! Hakika amesalitika kwa mapenzi. Sisi hakika tunamwona yumo katika upotovu 
ulio dhaahiri. 

31. Alipo sikia yule bibi masengenyo yao aliwaita, na akawawekea matakia ya 
kuegemea, na akampa kila mmoja wao kisu. Akamwambia Yusuf: Tokeza mbele yao . 
Basi walipo mwona waliona ni kitu kikubwa kabisa, na wakajikata mikono yao . 
Wakasema: Hasha Lillahi! Huyu si mwanaadamu . Hakuwa huyu ila ni Malaika mtukufu. 

32. Yule bibi aksema: Huyu basi ndiye huyo mliye nilaumia! Na kweli mimi 
nilimtaka naye akakataa. Na akitofanya ninayo muamrisha basi hapana shaka 
atafungwa gerezani, na atakuwa miongoni mwa walio chini kabisa. 

33. Yusuf akasema: Ee Mola Mlezi wangu ! Nastahabu kifungo kuliko haya anayo 
niitia. Na usipo niondoshea vitimbi vya wanawake mimi nitamili kwao, na nitakuwa 
katika wajinga. 

34. Basi Mola wake Mlezi akamwitikia, na akamwondoshea vitimbi vyao . Hakika Yeye 
ni Msikizi Mjuzi. 

35. Basi ikawadhihirikia baada ya kuona Ishara kuwa wamfunge kwa muda . 

36. Wakaingia gerezani pamoja naye vijana wawili. Mmoja wao akasema: Hakika mimi 
nimeota nakamua mvinyo. Na mwingine akasema: Mimi nimeota nimebeba mikate juu ya 
kichwa changu, na ndege wanaila. Hebu tuambie tafsiri yake, kwani sisi tunakuona 
wewe ni katika watu wema . 

37. Akasema: Hakitakuf ikilieni chakula mtakacho pewa ila nitakwambieni hakika 
yake kabla haki jakuf ikieni . Haya ni katika yale aliyo nifundisha Mola wangu 
Mlezi. Hakika mimi nimeacha mila ya watu wasio muamini Mwenyezi Mungu, na wakawa 
hawaiamini Akhera. 

38. Na nimefuata mila ya baba zangu, Ibrahim, na Is-haq, na Yaa ' qub . Hatuna haki 
ya kumshirikisha Mwenyezi Mungu na chochote. Hiyo ni katika fadhila ya Mwenyezi 
Mungu juu yetu na juu ya watu; lakini watu wengi hawashukuru. 

39. Enyi wafungwa wenzangu wawili! Je, mabwana wengi wanao farikiana wao kwa wao 
ni bora au Mwenyezi Mungu Mmoja Mwenye nguvu? 

40. Hamuabudu badala yake ila majina tu mliyo yapanga nyinyi na baba zenu. 
Mwenyezi Mungu hakuyateremshia hayo uthibitisho wowote. Hapana hukumu ila ya 
Mwenyezi Mungu tu. Yeye ameamrisha msimuabudu yeyote isipo kuwa Yeye tu. Hiyo 
ndiyo Dini Iliyo Nyooka. Lakini watu wengi hawajui. 



41. Enyi wafungwa wenzangu wawili ! Ama mmoja wenu atamnywesha bwana wake mvinyo. 
Na ama mwengine atasulubiwa, na ndege watamla kichwa chake . Imekwisha katwa 
hukumu ya hilo jambo mlilo kuwa mkiuliza. 

42. Na akamwambia yule aliye jua kuwa atavuka katika wale wawili: Nikumbuke kwa 
bwana wako. Lakini Shet'ani alimsahaulisha kumtaja kwa bwana wake . Basi Yusuf 
akakaa gerezani miaka kadhaa. 

43. Na siku moja mfalme alisema: Hakika mimi nimeota ng'ombe saba wanene 
wanaliwa na ng'ombe saba walio konda. Na mashuke saba mabichi na mengine makavu. 
Enyi waheshimiwa! Nambieni maana ya ndoto zangu, ikiwa nyinyi mnaweza kuagua 
ndoto . 

44. Wakasema: Hizi ni ndoto zilizo paraganyika, wala sisi sio wenye kujua 
tafsiri ya ndoto hizi. 

45. Hapo akasema yule aliye okoka katika wale wawili akakumbuka baada ya muda : 
Mimi nitakwambieni tafsiri yake . Basi nitumeni. 

46. Yusuf! Ewe mkweli! Tueleze nini maana ya ng'ombe saba wanene kuliwa na 
ng'ombe saba walio konda. Na mashuke saba mabichi na mengine makavu, ili nirejee 
kwa watu wapate kujua. 

47. Akasema: Mtalima miaka saba kwa juhudi . Mtacho vuna kiwacheni katika mashuke 
yake, isipo kuwa kidogo mtacho kula. 

48. Kisha itakuja baadaye miaka saba ya shida itakayo kula kile mlicho iwekea 
isipo kuwa kidogo mtacho kihifadhi. 

49. Kisha baada ya haya utakuja mwaka ambao katika mwaka huo watu watasaidiwa, 
na watakamua. 

50. Na mfalme akasema: Mleteni kwangu ! Basi mjumbe alipo mjia Yusuf alisema: 
Rejea kwa bwana wako ukamuulize khabari ya wale wanawake walio jikata mikono 
yao. Hakika Mola wangu Mlezi anazijua vyema hila zao. 

51. Mfalme alisema: Mlikuwa mna nini mlipo mtaka Yusuf kinyume na nafsi yake? 
Wakasema: Hasha Lillahi ! Sisi hatukujua ubaya wowote kwake . Mke wa Mheshimiwa 
akasema: Sasa haki imedhihiri. Mimi ndiye niliye mtaka kinyume na nafsi yake, na 
hakika yeye ni katika wakweli. 

52. Hayo ni apate kujua ya kwamba mimi sikumfanyia khiyana nyuma yake; na ya 
kwamba Mwenyezi Mungu haziongoi hila za makhaini . 

53. NAMI sijitoi lawamani. Kwa hakika nafsi ni mno kuamrisha maovu, isipo kuwa 
ile ambayo Mola wangu Mlezi aliyo irehemu. Hakika Mola wangu Mlezi ni Msamehevu 
na Mwenye kurehemu. 

54. Basi mfalme akasema: Mleteni kwangu, awe wangu mwenyewe khasa. Basi alipo 
msemeza alinena: Hakika wewe leo umekwisha tamakani kwetu na umeaminika. 

55. Yusuf akasema: Nifanye mshika khazina za nchi . Kwani hakika mimi ni mlinzi 
m juzi . 

56. Basi namna hivi tukampa Yusuf cheo katika nchi; anakaa humo popote anapo 
penda. Tunamf ikishia rehema zetu tumtakaye, wala hatupuuzi malipo ya wafanyao 
mema . 

57. Na hakika malipo ya Akhera ni bora zaidi, kwa walio amini na wakawa 
wachamngu . 

58. Wakaja ndugu zake Yusuf, na wakaingia kwake . Yeye akawajua na wao 
hawakum jua . 



59. Na alipo watengenezea tayari haja yao alisema: Nileteeni ndugu yenu kwa 
baba . Je ! Hamwoni ya kwamba mimi ninatimiza kipimo, nami ni mbora wa kukirimu? 

60. Na msipo niletea basi hampati kipimo chochote kwangu, wala msinikurubie . 

61. Wakasema: Sisi tutamrairai baba yake; na bila ya shaka tutafanya hayo . 

62. Na Yusuf akawaambia watumishi wake : Tieni bidhaa zao katika mizigo yao, ili 
wazione watakapo rudi kwa watu wao wapate kurejea tena. 

63. Basi walipo rejea kwa baba yao, walisema: Ewe baba yetu! Tumenyimwa chakula 
zaidi, basi mpeleke nasi ndugu yetu ili tupate kupimiwa; na yakini sisi 
tutamlinda . 

64. Je, nikuaminini kwa huyu ila kama nilivyo kuaminini kwa nduguye zamani? 
Lakini Mwenyezi Mungu ndiye Mbora wa kulinda, naye ndiye Mbora wa kurehemu 
kuliko wenye kurehemu wote. 

65. Na walipo fungua mizigo yao wakakuta bidhaa zao wamerudishiwa . Wakasema: Ewe 
baba yetu ! Tutake nini zaidi? Hizi bidhaa zetu tumerudishiwa . Wacha tuwaletee 
watu wetu chakula, na tutamlinda ndugu yetu, na tutaongeza shehena ya ngamia. Na 
hicho ni kipimo kidogo. 

66. Akasema: Sitampeleka nanyi mpaka mnipe ahadi kwa Mwenyezi Mungu kwamba 
lazima mtamrejeza kwangu, ila ikiwa mmezungukwa. Basi walipo mpa ahadi yao 
alisema: Mwenyezi Mungu ndiye Mtegemewa kwa tuyasemayo. 

67. Na akasema: Enyi wanangu ! Msiingie mlango mmoja, bali ingieni kwa milango 
mbali mbali. Wala mimi sikufaeni kitu mbele ya Mwenyezi Mungu . Hukumu haiko ila 
kwa Mwenyezi Mungu tu. Juu yake Yeye mimi nimetegemea, na juu yake Yeye 
wategemee wanao tegemea. 

68. Na walipo ingia kama alivyo waamrisha baba yao, haikuwafaa kitu kwa Mwenyezi 
Mungu, isipo kuwa ni haja tu iliyo kuwa katika nafsi ya Yaa'qub aliitimiza. Na 
hakika yeye alikuwa na ilimu kwa sababu tulimfundisha; lakini watu wengi 

hawa jui . 

69. Na walipo ingia kwa Yusuf alimchukua nduguye akasema: Mimi hakika ni nduguyo . 
Basi usihuzunike kwa waliyo kuwa wakiyafanya . 

70. Na alipo kwisha watengenezea mahitaji yao akakitia kikopo cha kunywea maji 
katika mzigo wa nduguye huyo, kisha mnadi akanadi : Enyi wasafiri! Hapana shaka 
nyinyi ni wezi! 

71. Wakasema nao wamewakabili : Kwani mmepoteza nini? 

72. Wakasema: Tumepoteza kopo la mfalme. Na ataye lileta atapewa shehena nzima 
ya ngamia. Nami ni dhaamini wa hayo. 

73. Wakasema: Wallahi! Mnajua vyema kwamba sisi hatukuja kufanya uharibifu 
katika nchi hii, wala sisi si wezi. 

74. Wakasema: Basi malipo yake yatakuwa nini ikiwa nyinyi ni waongo? 

75. Wakasema: Malipo yake ni yule ambaye ataonekana nalo yeye huyo ndiye malipo 
yake . Hivi ndivyo tunavyo walipa madhaalimu. 

76. Basi akaanza kwenye mizigo yao kabla ya mzigo wa nduguye . Kisha akakitoa 
katika mzigo wa nduguye . Hivi ndivyo tulivyo mpangia Yusuf. Hakuweza kumzuia 
nduguye kwa sharia ya mfalme isipo kuwa alivyo taka Mwenyezi Mungu . Tunawatukuza 
kwenye vyeo tuwatakao; na juu ya kila ajuaye yupo ajuaye zaidi. 

77. Wakasema: Ikiwa huyu ameiba, basi nduguye vile vile aliiba zamani . Lakini 
Yusuf aliyaweka siri moyoni mwake wala hakuwaonyesha . Akawaambia: Nyinyi mko 
katika hali mbaya zaidi, na Mwenyezi Mungu anajua zaidi hayo mnayo singizia. 



78. Wakasema: Ewe Mheshimiwa! Huyu anaye baba mzee sana. Kwa hivyo mchukue mmoja 
wetu badala yake . Hakika sisi tunakuona wewe ni katika watu wema. 

79. Akasema: Mwenyezi Mungu apishe mbali kumshika yeyote yule isipo kuwa tuliye 
mkuta naye kitu chetu. Hivyo basi tutakuwa wenye kudhulumu. 

80. Walipo kata tamaa naye wakenda kando kunong'ona. Mkubwa wao akasema: Je ! 
Hamjui ya kwamba baba yenu amechukua ahadi kwenu kutokana na Mwenyezi Mungu, na 
kabla ya hapo mlimkosa katika agano lenu juu ya Yusuf? Basi mimi sitotoka nchi 
hii mpaka baba yangu anipe ruhusa au Mwenyezi Mungu anihukumie. Na Yeye ndiye 
Mbora wa mahakimu. 

81. Rudini kwa baba yenu, na mwambieni : Ee baba yetu ! Mwanao ameiba. Na sisi 
hatutoi ushahidi ila kwa tunayo yajua. Wala sisi hatukuwa wenye kuhifadhi mambo 
ya ghaibu. 

82. Na waulize watu wa mji tulio kuwako, na msafara tulio kuja nao . Na hakika 
sisi tunasema kweli. 

83. Akasema: Bali nafsi zenu zimekushawishini kwenye jambo fulani . Subira ni 
njema! Asaa Mwenyezi Mungu akaniletea wote pamoja. Hakika Yeye ni Mjuzi Mwenye 
hikima . 

84. Naye akajitenga nao, na akasema: Ah ! Masikini Yusuf! Na macho yake yakawa 
meupe kwa huzuni aliyo kuwa akiizuia. 

85. Wakasema: Wallahi! Huachi kumkumbuka Yusuf mpaka uwe mgonjwa au uwe katika 
walio hiliki . 

86. Akasema: Hakika mimi namshitakia Mwenyezi Mungu sikitiko langu na huzuni 
yangu . Na ninajua kwa Mwenyezi Mungu msiyo yajua nyinyi . 

87. Enyi wanangu ! Nendeni mkamtafute Yusuf na nduguye, wala msikate tamaa na 
faraji ya Mwenyezi Mungu . Hakika hawakati tamaa na faraji ya Mwenyezi Mungu 
isipo kuwa watu makafiri. 

88. Basi walipo ingia kwa Yusuf walisema: Ewe Mheshimiwa! Imetupata shida, sisi 
na watu wetu. Na tumeleta mali kidogo. Basi tupimie kipimo na fanya kama unatupa 
sadaka. Hakika Mwenyezi Mungu huwalipa watoao sadaka. 

89. Akasema: Je ! Mmejua mliyo mfanyia Yusuf na nduguye mlipo kuwa wajinga? 

90. Wakasema: Kumbe wewe ndiye Yusuf? Akasema: Mimi ndiye Yusuf, na huyu ni 
ndugu yangu . Mwenyezi Mungu ametufanyia hisani. Hakika anaye mcha Mungu na 
akasubiri, basi Mwenyezi Mungu haachi ukapotea ujira wa wafanyao mema . 

91. Wakasema: Wallahi! Mwenyezi Mungu amekuf adhilisha wewe kuliko sisi, na 
hakika sisi tulikuwa wenye kukosa. 

92. Akasema: Leo hapana lawama juu yenu. Mwenyezi Mungu atakusameheni, naye ni 
Mwingi wa kurehemu kuliko wote wanao rehemu . 

93. Nendeni na kanzu yangu hii na mumwekee usoni baba yangu, atakuwa mwenye 
kuona . Na mje nao watu wenu wote wa nyumbani . 

94. Na ulipo ondoka tu msafara baba yao alisema: Hakika mimi nasikia harufu ya 
Yusuf, lau kuwa hamtanituhumu . 

95. Wakasema: Wallahi ! Hakika bado ungali katika upotovu wako wa zamani . 

96. Basi alipo fika mbashiri na akaiweka kanzu usoni pake alirejea kuona. 
Akasema: Je ! Sikukwambieni kuwa mimi najua ya Mwenyezi Mungu msiyo yajua nyinyi? 

97. Wakasema: Ee baba yetu ! Tuombee msamaha kwa dhambi zetu. Hapana shaka sisi 
tulikuwa na makosa. 



98. Akasema: Nitakuja kuombeeni msamaha kwa Mola wangu Mlezi. Hakika Yeye ndiye 
Mwenye maghfira na Mwenye kusamehe. 

99. Na walipo ingia kwa Yusuf aliwakumbatia wazazi wake na akasema: Ingieni 
Misri, Inshallah, mmo katika amani . 

100. Na akawapandisha wazazi wake kwenye kiti cha enzi. Na wote wakaporomoka 
kumsujudia. Na akasema: Ewe baba yangu ! Hii ndiyo tafsiri ya ile ndoto yangu ya 
zamani . Na Mwenyezi Mungu ameijaalia iwe kweli. Na Mwenyezi Mungu amenifanyia 
wema kunitoa gerezani, na kukuleteni kutoka jangwani baada ya Shet ' ani kuchochea 
baina yangu na ndugu zangu. Hakika Mola wangu Mlezi ni Mpole kwa alitakalo. Bila 
ya shaka Yeye ni Mjuzi Mwenye hikima. 

101. Ewe Mola wangu Mlezi! Hakika umenipa utawala, na umenifunza tafsiri ya 
mambo. Ewe Muumba wa mbingu na ardhi ! Wewe ndiye Mlinzi wangu katika dunia na 
Akhera. Nifishe hali ya kuwa ni Muislamu na nichanganyishe na watendao mema . 

102. Hizi ni katika khabari za ghaibu tulizo kufunulia. Na hukuwa pamoja nao 
walipo azimia shauri yao, walipo fanya njama zao wakizua vitimbi. 

103. Na wengi wa watu si wenye kuamini hata ukijitahidi vipi . . 

104. Wala wewe huwaombi ujira kwa haya. Hayakuwa haya ila ni mawaidha kwa 
walimwengu wote . 

105. Na ishara ngapi katika mbingu na ardhi wanazo zipitia, na hali ya kuwa 
wanazipuuza . 

106. Na wengi katika wao hawamuamini Mwenyezi Mungu pasina kuwa ni washirikina. 

107. Je ! Wanaaminisha kuwa haitowajia adhabu ya Mwenyezi Mungu ya kuwagubika, au 
haitawafikia Saa ya Kiyama kwa ghafla, na hali hawatambui? 

108. Sema: Hii ndiyo Njia yangu - ninalingania kwa Mwenyezi Mungu kwa kujua - 
mimi na wanao nifuata. Na ametakasika Mwenyezi Mungu ! Wala mimi si katika 
washirikina . 

109. Na hatukuwatuma Mitume kabla yako isipo kuwa wanaume tulio wafunulia wahyi 
miongoni mwa watu wa mijini. Je ! Hawatembei katika ardhi wakaona jinsi ulivyo 
kuwa mwisho wa walio kuwa kabla yao? Na hakika nyumba ya Akhera ni bora kwa 
wamchao Mungu . Basi hamfahamu? 

110. Hata Mitume walipo kata tamaa na wakaona kuwa 

wamekadhibishwa, hapo ikawajia nuSURA yetu, 
wakaokolewa tuwatakao . Na adhabu yetu haitowawacha 

kaumu ya wakosef u . 

111. Kwa hakika katika hadithi zao limo zingatio kwa wenye akili. Si maneno 
yaliyo zuliwa, bali ni ya kusadikisha yaliyo kabla yake, na ufafanuzi wa kila 
kitu, na ni uwongofu na rehema kwa kaumu yenye kuamini . 



SURA 13. SURAT AR-RAA'D 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alif Lam Mym Ra . (A.L.M.R.) Hizi ni Ishara za Kitabu. Na uliyo teremshiwa 
kutoka kwa Mola wako Mlezi ni Haki. Lakini wengi wa watu hawaamini . 



2. Mwenyezi Mungu aliye ziinua mbingu bila ya nguzo mnazo ziona, ametawala 
kwenye Ufalme wake, na amefanya jua na mwezi yamt'ii, kila kimoja kinakwenda kwa 
kiwango maalumu. Anayapanga mambo, na anazipambanua Ishara ili mpate kuwa na 
yakini kukutana na Mola wenu Mlezi. 

3. Na ndiye aliye itandaza ardhi na akaweka humo milima na mito. Na katika kila 
matunda akafanya dume na jike. Huufunika usiku juu ya mchana. Hakika katika haya 
zimo Ishara kwa watu wanao fikiri. 

4. Na katika ardhi vimo vipande vilivyo karibiana, na zipo bustani za mizabibu, 
na mimea mingine, na mitende yenye kuchipua kwenye shina moja na isio chipua 
kwenye shina moja, nayo inatiliwa maji yale yale. Na tunaifanya baadhi yao bora 
kuliko mengine katika kula. Hakika katika hayo zimo ishara kwa watu wanao tia 
mambo akilini. 

5. Na kama ukistaajabu, basi cha ajabu zaidi ni huo usemi wao : Ati tukisha kuwa 
mchanga kweli tutakuwa katika umbo jipya? Hao ndio walio mkufuru Mola wao Mlezi. 
Na hao ndio watao kuwa na makongwa shingoni mwao, na hao ndio watu wa Motoni . 
Humo watadumu. 

6. Na wanakuhimiza ulete maovu kabla ya mema, hali ya kuwa zimekwisha pita kabla 
yao adhabu za kupigiwa mfano. Na hakika Mola wako Mlezi ni Mwenye msamaha kwa 
watu juu ya udhalimu wao. Na hakika Mola wako Mlezi ni Mkali wa kuadhibu. 

7. Na wale walio kufuru husema: Mbona hakuteremshiwa muujiza kutoka kwa Mola 
wake Mlezi? Hakika wewe ni Mwonyaji, na kila kaumu ina wa kuwaongoa. 

8. Mwenyezi Mungu anajua mimba abebayo kila mwanamke, na kinacho punguka na 
kuzidi matumboni . Na kila kitu kwake ni kwa kipimo. 

9. Yeye ndiye Mwenye kujua yanayo onekana na yasio onekana; Mkuu Aliye tukuka. 

10. Ni sawa anaye ficha kauli yake kati yenu na anaye idhihirisha, na anaye 
jibanza usiku na anaye tembea jahara mchana . 

11. Kila mtu analo kundi la malaika mbele yake na nyuma yake linamlinda kwa amri 
ya Mwenyezi Mungu . Hakika Mwenyezi Mungu habadili yaliyoko kwa watu mpaka 
wabadili wao yaliyomo naf- sini mwao . Na Mwenyezi Mungu anapo watakia watu 
adhabu hakuna cha kuzuia wala hawana mlinzi yeyote badala yake . 

12. Yeye ndiye anaye kuonyesheni umeme kwa khofu na tamaa, na huyaleta mawingu 
mazito . 

13. Na radi inamtakasa Mwenyezi Mungu kwa kumhimidi, na Malaika pia, kwa 
kumkhofu. Naye hupeleka mapigo ya radi yakampata amtakaye. Nao wanabishana juu 
ya Mwenyezi Mungu . Na Yeye ni Mwenye adhabu kali! 

14. Wa kuombwa kweli ni Yeye tu. Na hao wanao waomba badala yake hawawajibu 
chochote; bali ni kama mwenye kunyoosha viganja vyake kwenye maji ili yafike 
kinywani mwake, lakini hayafiki. Na maombi ya makafiri hayako ila katika 
upotovu . 

15. Na viliomo mbinguni na katika ardhi vinamsujudia Mwenyezi Mungu tu vikitaka 
visitake. Na pia vivuli vyao asubuhi na jioni. 

16. Sema: Ni nani Mola Mlezi wa mbingu na ardhi? Sema: Mwenyezi Mungu . Sema: 
Basi je, mnawafanya wenginewe badala yake kuwa ni walinzi, nao hawajifai wenyewe 
kwa jema wala baya? Sema: Hebu kipofu na mwenye kuona huwa sawa? Au hebu huwa 
sawa giza na mwangaza? Au wamemfanyia Mwenyezi Mungu washirika walio umba kama 
alivyo umba Yeye, na viumbe hivyo vikawadanganyikia? Sema: Mwenyezi Mungu ndiye 
Muumba wa kila kitu. Na Yeye ni Mmoja Mwenye kushinda! 

17. Ameteremsha maji kutoka mbinguni . Na mabonde yakamiminika maji kwa kadiri 
yake . Na mafuriko yakachukua mapovu yaliyo kusanyika juu yake . Na kutokana na 



wanavyo yayusha katika moto kwa kutaka mapambo au vyombo hutokea povu vile vile. 
Namna hivyo Mwenyezi Mungu ndivyo anavyo piga mifano ya Haki na baat'ili. Basi 
lile povu linapita kama takataka tu basi. Ama kinacho wafaa watu hubakia kwenye 
ardhi . Hivi ndivyo Mwenyezi Mungu anavyo piga mifano. 

18. Walio muitikia Mola wao Mlezi watapata wema . Na wasio muitikia, hata wangeli 
kuwa navyo vyote viliomo katika ardhi na mfano wa hivyo, bila ya shaka wangeli 
vitoa ku jikombolea ! Hao watapata hisabu mbaya kabisa, na makao yao ni Jahannamu . 
Na hapo ni pahala pabaya mno ! 

19. Je ! Anaye jua ya kwamba yaliyo teremshwa kwako kutoka kwa Mola wako Mlezi ni 
Haki ni sawa na aliye kipofu? Wenye akili ndio wanao zingatia, 

20. Wale ambao wanatimiza ahadi ya Mwenyezi Mungu, wala hawavunji maagano . 

21. Na wale ambao huyaunga aliyo amrisha Mwenyezi Mungu yaungwe, na wanaikhofu 
hisabu mbaya. 

22. Na ambao husubiri kwa kutaka radhi ya Mola wao Mlezi, na wakashika Sala, na 
wakatoa, kwa siri na kwa uwazi, katika tulivyo wapa; na wakayaondoa maovu kwa 
wema . Hao ndio watakao pata malipo ya Nyumba ya Akhera. 

23. Nayo ni Bustani za milele, wataziingia wao na walio wema miongoni mwa baba 
zao, na wake zao, na vizazi vyao. Na Malaika wanawaingilia katika kila mlango. 

24. (Wakiwaambia) Assalamu Alaikum! Amani iwe juu yenu, kwa sababu ya mlivyo 
subiri ! Basi ni mema mno malipo ya Nyumba ya Akhera. 

25. Na wale wanao vunja ahadi ya Mwenyezi Mungu baada ya kuzifunga, na wanakata 
aliyo amrisha Mwenyezi Mungu yaungwe, na wanafanya fisadi katika nchi : hao ndio 
watakao pata laana, na watapata Nyumba mbaya . 

26. Mwenyezi Mungu humkunjulia riziki amtakaye, na humkunjia kwa kipimo . Na 
wamefurahia maisha ya dunia. Na uhai wa dunia kwa kulingana na Akhera si kitu 
ila ni starehe ndogo . 

27. Na wanasema walio kufuru: Kwa nini hakuteremshiwa muujiza kutoka kwa Mola 
wake Mlezi. Sema: Hakika Mwenyezi Mungu humwacha kupotea amtakaye, na humwongoa 
anaye elekea kwake, 

28. Wale walio amini na zikatua nyoyo zao kwa kumkumbuka Mwenyezi Mungu . Hakika 
kwa kumkumbuka Mwenyezi Mungu ndio nyoyo hutua ! 

29. Wale walio amini na wakatenda mema watakuwa na raha na marejeo mazuri . 

30. Ndio kama hivi tumekutuma kwa umma ambao wamekwsiha pita kabla yao umati 
nyengine, ili uwasomee tunayo kufunulia, na wao wanamkufuru Rahmani, Mwingi wa 
Rehema ! Sema: Yeye ndiye Mola wangu Mlezi. Hapana mungu isipo kuwa Yeye . Juu 
yake nimetegemea, na kwake ndio marejeo yangu! 

31. Na kama ingeli kuwako Qur'ani ndiyo inayo endeshewa milima, na kupasuliwa 
ardhi, na kusemeshewa wafu, (basi ingeli kuwa Qur'ani hii) . Bali mambo yote ni 
ya Mwenyezi Mungu . Je, hawajajua walio amini kwamba lau kuwa Mwenyezi Mungu ange 
penda bila ya shaka angeli waongoa watu wote? Wala walio kufuru hawaachi 
kusibiwa na balaa kwa waliyo yatenda, au ikawateremkia karibu na nyumbani kwao, 
mpaka ifike ahadi ya Mwenyezi Mungu . Hakika Mwenyezi Mungu havunji miadi yake . 

32. Na hakika walifanyiwa kejeli Mitume walio kuwa kabla yako . Na nikawapururia 
wale walio kufuru, kisha nikawashika! Basi ilikuwaje adhabu yangu ! 

33. Je ! Anaye isimamia kila nafsi kwa yale iliyo yachuma...? Na wamemfanyia 
Mwenyezi Mungu kuwa na washirika! Sema watajeni. Au ndio mnampa khabari ya yale 
asiyo yajua katika ardhi; au ni maneno matupu? Bali walio kufuru wamepambiwa 



vitimbi vyao na wamezuiliwa njia. Na ambaye Mwenyezi Mungu amemwacha apotee basi 
hana wa kumwongoa . 

34. Wanayo adhabu katika maisha ya dunia, na adhabu ya Akhera hapana shaka ina 
mashaka zaidi. Na wala hawatakuwa na wa kuwalinda na Mwenyezi Mungu . 

35. Mfano wa Bustani waliyo ahidiwa wachamngu, kati yake inapita mito, matunda 
yake ni ya daima, na pia kivuli chake . Huu ndio mwisho wa wale walio walio 
jilinda. Na mwisho wa makafiri ni Moto. 

36. Na tulio wapa Kitabu wanafurahia uliyo teremshiwa. Na katika makundi mengine 
wapo wanao yakataa baadhi ya haya. Sema: Nimeamrishwa nimuabudu Mwenyezi Mungu, 
na wala nisimshirikishe . Kuendea kwake Yeye ndiyo ninaita, na kwake Yeye ndio 
marejeo yangu. 

37. Na ndio kama hivi tumeiteremsha Qur'ani kuwa ni hukumu kwa lugha ya Kiarabu. 
Na ukifuata matamanio yao baada ya kukujia ilimu hii, hutakuwa na rafiki wala 
mlinzi mbele ya Mwenyezi Mungu . 

38. Na hakika Sisi tulikwisha watuma Mitume kabla yako, na tukajaalia wawe na 
wake na dhuriya. Na haiwi kwa Mtume kuleta miujiza isipo kuwa kwa idhini ya 
Mwenyezi Mungu . Kila kipindi kina hukumu yake . 

39. Mwenyezi Mungu hufuta na huthibitisha ayatakayo. Na asili ya hukumu zote iko 
kwake . 

40. Na ikiwa tukikuonyesha baadhi ya tuliyo waahidi au tukakufisha kabla yake, 
juu yako wewe ni kufikisha ujumbe na juu yetu ni hisabu. 

41. Je ! Hawakuona kwamba tunaifikia ardhi tukiipunguza nchani mwake? Na Mwenyezi 
Mungu huhukumu, na hapana wa kupinga hukumu yake, naye ni Mwepesi wa kuhisabu. 

42. Na walipanga walio kuwa kabla yao, lakini Mwenyezi Mungu ndiye Mwenye 
mipango yote. Yeye anajua inayo chuma kila nafsi. Na makafiri watajua ni ya nani 
nyumba ya mwisho Akhera! 

43. Na walio kufuru wanasema: Wewe hukutumwa. Sema: Mwenyezi Mungu anatosha kuwa 
shahidi baina yangu na nyinyi, na pia yule mwenye ilimu ya Kitabu. 



SURA 14. SURAT IBRAHIM 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alif Lam Ra . (A.L.R.) Hichi ni Kitabu tulicho kiteremsha kwako ili uwatowe 
watu kwenye giza uwapeleke kwenye muwangaza, kwa idhini ya Mola wao Mlezi, 
uwafikishe kwenye Njia ya Mwenye nguvu, Msifiwa, 

2. Naye ni Mwenyezi Mungu ambaye ni vyake Yeye vyote viliomo katika mbingu na 
ardhi . Na ole wao makafiri kwa adhabu kali! 

3. Wale wanao fadhilisha maisha ya dunia kuliko Akhera, na wanawazuilia watu 
wasifuate Njia ya Mwenyezi Mungu, na wanataka kuipotosha. Hao wamepotelea mbali. 

4. Na hatukumtuma Mtume ila kwa ulimi wa kaumu yake ili apate kuwabainishia . 
Basi Mwenyezi Mungu humuacha akapotea amtakaye, na akamwongoa amtakaye. Naye ni 
Mtukufu Mwenye nguvu na Mwenye hikima. 

5. Na tulimtuma Musa pamoja na miujiza yetu, tukamwambia: Watoe watu wako kwenye 
giza uwapeleke kwenye mwangaza. Na uwakumbushe siku za Mwenyezi Mungu . Hakika 
katika hayo zipo ishara kwa kila mwenye kusubiri akashukuru. 



6. Na Musa alipo waambia watu wake : Kumbukeni neema ya Mwenyezi Mungu aliyo 
kujaalieni, pale alipo kuokoeni kutokana na watu wa Firauni walio kupeni adhabu 
mbaya kabisa, wakiwachinja wenenu wanaume, na wakiwawacha hai wanawake . Na 
katika hayo ulikuwa mtihani mkubwa unao toka kwa Mola wenu Mlezi. 

7. Na alipo tangaza Mola wenu Mlezi: Mkishukuru nitakuzidishieni; na mkikufuru, 
basi adhabu yangu ni kali. 

8. Na Musa alisema: Mkikufuru nyinyi na wote waliomo duniani, hakika Mwenyezi 
Mungu ni Mkwasi, Anajitosha, Msifiwa. 

9. Je ! Hazikukuf ikieni khabari za walio kabla yenu? Kaumu ya Nuhu, na A'adi, na 
Thamud, na walio baada yao, ambao hapana awajuaye ila Mwenyezi Mungu? Mitume wao 
waliwajia kwa hoja zilizo wazi, na wao wakarudisha mikono yao kwenye vinywa 
vyao, wakasema: Hakika sisi tumeyakataa hayo mliyo tumwa, na hakika sisi tuna 
shaka kubwa na mnayo tuitia. 

10. Mitume wao wakasema: Ati pana shaka na Mwenyezi Mungu, Muumba mbingu na 
ardhi? Yeye anakuiteni apate kukufutieni madhambi yenu, na akupeni muhula mpaka 
muda ulio wekwa. Wakasema: Nyinyi si chochote ila ni wanaadamu kama sisi. 
Mnataka kutuzuilia na waliyo kuwa wakiabudu baba zetu. Basi tuleteeni hoja ilio 
wazi . 

11. Mitume wao wakawaambia: Sisi kweli si chochote ila ni wanaadamu kama nyinyi . 
Lakini Mwenyezi Mungu humfanyia hisani amtakaye katika waja wake . Wala sisi 
hatuwezi kuleta uthibitisho ila kwa idhini ya Mwenyezi Mungu . Na juu ya Mwenyezi 
Mungu ndio wategemee Waumini . 

12. Na tuna nini hata tusimtegemee Mwenyezi Mungu, na hali Yeye ametuongoa 
kwenye Njia zetu. Na hapana shaka sisi tutayavumilia hayo maudhi mnayo tuudhi . 
Na juu ya Mwenyezi Mungu wategemee wanao tegemea. 

13. Na walio kufuru wakawaambia Mitume wao: Tutakutoeni katika nchi yetu, au 
mrudi katika mila yetu. Basi Mola wao Mlezi aliwaletea wahyi : Hakika 
tutawaangamiza walio dhulumu! 

14. Na tutakuwekeni katika ardhi baada yao . Haya ni kwa anaye ogopa kusimamishwa 
mbele yangu, na akaogopa maonyo yangu . 

15. Na wakaomba ushindi, na akashindwa kila jabari mkaidi, 

16. Ambaye nyuma yake ipo Jahannamu, na atanywishwa maji ya usaha. 

17. Awe anayagugumia, wala hawezi kuyameza. Na mauti yawe yanamjia kutoka kila 
upande, naye wala haf i . Na zaidi ya hayo ipo adhabu nyengine kali vile vile. 

18. Mfano wa walio mkufuru Mola wao Mlezi - vitendo vyao ni kama jivu linalo 
peperushwa kwa nguvu za upepo katika siku ya mdharba. Hawawezi kupata chochote 
katika waliyo yafanya. Huko ndiko kupotelea mbali! 

19. Huoni kuwa Mwenyezi Mungu ameziumba mbingu na ardhi kwa Haki? Akitaka 
atakuondoeni na alete viumbe wapya ! 

20. Na hilo kwa Mwenyezi Mungu si jambo gumu . 

21. Na wote watahudhuria mbele ya Mwenyezi Mungu . Wanyonge watawaambia walio 
takabari : Sisi tulikuwa wafwasi wenu; basi hebu hamtuondolei kidogo hivi katika 
adhabu ya Mwenyezi Mungu? Watasema: Lau Mwenyezi Mungu angeli tuongoa basi 
hapana shaka nasi tungeli kuongoeni . Ni mamoja kwetu tukipapatika au tukisubiri; 
hatuna pa kukimbilia. 

22. Na Shet'ani atasema itapo katwa hukumu : Hakika Mwenyezi Mungu alikuahidini 
ahadi ya kweli. Nami nalikuahidini; lakini sikukutimizieni . Na sikuwa na mamlaka 
juu yenu, isipo kuwa nilikuiteni, nanyi mkaniitikia. Basi msinilaumu mimi, bali 



jilaumuni wenyewe . Mimi siwezi kuwa mtetezi wenu, wala nyinyi hamwezi kuwa 
watetezi wangu . Hakika mimi nilikataa tangu zamani kunishirikisha na Mwenyezi 
Mungu . Hakika madhaalimu watakuwa na adhabu chungu . 

23. Na walio amini na wakatenda mema wataingizwa katika Mabustani yapitayo mito 
kati yake, wadumu humo kwa idhini ya Mola wao Mlezi. Maamkio yao humo yatakuwa: 
Salaam! 

24. Hebu hukuona vipi Mwenyezi Mungu alivyo piga mfano wa neno zuri? Ni kama mti 
mzuri, mizizi yake ni imara, na matawi yake yako mbinguni. 

25. Hutoa matunda yake kila wakati kwa idhini ya Mola wake Mlezi. Na Mwenyezi 
Mungu huwapigia watu mifano ili wapate kukumbuka. 

26. Na mfano wa neno ovu ni kama mti muovu, ulio ng'olewa juu ya ardhi . Hauna 
imara . 

27. Mwenyezi Mungu huwatia imara wenye kuamini kwa kauli ya imara katika maisha 
ya dunia na katika Akhera. Na Mwenyezi Mungu huwaacha kupotea hao wenye 
kudhulumu. Na Mwenyezi Mungu hufanya apendavyo. 

28. Hebu hukuwaona wale walio badilisha neema ya Mwenyezi Mungu kwa kufuru, na 
wakawaf ikisha watu wao kwenye nyumba ya maangamizo? 

29. Nayo ni Jahannamu ! Maovu yaliyoje makaazi hayo ! 

30. Na walimfanyia Mwenyezi Mungu washirika ili wapoteze watu kwenye Njia yake . 
Sema: Stareheni! Kwani marejeo yenu ni Motoni ! 

31. Waambie waja wangu walio amini, washike Sala, na watoe katika tulivyo 
waruzuku, kwa siri na dhaahiri, kabla haijafika Siku isiyo kuwa na biashara wala 
uraf iki . 

32. Mwenyezi Mungu ndiye aliye ziumba mbingu na ardhi, na akateremsha maji 
kutoka mbinguni. Na kwa hayo akatoa matunda kuwa ni riziki yenu. Na akafanya 
yakutumikieni majahazi yanayo pita baharini kwa amri yake, na akaifanya mito 
ikutumikieni . 

33. Na akalifanya jua na mwezi kwa manufaa yenu daima dawamu, na akaufanya usiku 
na mchana kwa manufaa yenu. 

34. Na akakupeni kila mlicho muomba. Na mkihisabu neema za Mwenyezi Mungu 
hamwezi kuzidhibiti. Hakika mwanaadamu ni dhaalimu mkubwa, mwenye kuzikufuru 
neema . 

35. Na Ibrahim alipo sema: Ewe Mola wangu Mlezi! Ujaalie mji huu uwe wa amani, 
na uniepushe mimi na wanangu na kuabudu masanamu. 

36. Ewe Mola wangu Mlezi! Hakika hayo yamewapoteza watu wengi . Basi aliye 
nifuata mimi huyo ni wangu, na aliye niasi, hakika Wewe ni Mwenye kusamehe 
Mwenye kurehemu. 

37. Mola wetu Mlezi! Hakika mimi nimewaweka baadhi ya dhuriya zangu katika bonde 
lisilo kuwa na mimea, kwenye Nyumba yako Takatifu, ewe Mola wetu Mlezi, ili 
washike Sala. Basi zijaalie nyoyo za watu zielekee kwao, na waruzuku matunda, 
ili wapata kushukuru. 

38. Ewe Mola wetu Mlezi! Hakika Wewe unajua tunayo yaficha na tunayo yatangaza. 
Na hapana kitu kinacho fichikana kwa Mwenyezi Mungu katika ardhi wala katika 
mbingu . 

39. Alhamdulillahi ! Himdi zote ni za Mwenyezi Mungu aliye nipa juu ya uzee wangu 
Ismail na Is-haq. Hakika Mola wangu Mlezi ni Mwenye kusikia maombi . 



40. Mola wangu Mlezi! Nijaalie niwe mwenye kushika Sala, na katika dhuriya zangu 
pia. Ewe Mola wetu Mlezi, na ipokee dua yangu. 

41. Mola wetu ! Unighufirie mimi na wazazi wangu wote wawili, na Waumini, siku ya 
kusimama hisabu. 

42. Wala usidhani Mwenyezi Mungu ameghafilika na wanayo yafanya madhaalimu. 
Hakika Yeye anawaakhirisha tu mpaka siku yatapo kodoka macho yao . 

43. Nao wako mbioni, vichwa juu, na macho hayapepesi, na nyoyo zao tupu. 

44. Na waonye watu siku itapo wajia adhabu, na walio dhulumu waseme: Ewe Mola 
wetu Mlezi! Tuakhirishe muda kidogo tuitikie wito wako na tuwafuate Mitume. 
Kwani nyinyi si mliapa zamani kwamba hamtaondokewa? 

45. Na mkakaa katika maskani zile zile za walio zidhulumu nafsi zao. Na 
ikakudhihirikieni jinsi tulivyo watendea. Nasi tukakupigieni mifano mingi . 

46. Na kwa hakika walifanya vitimbi vyao, na vitimbi vyao anavijua Mwenyezi 
Mungu . Wala vitimbi vyao si vya kuondosha milima. 

47. Basi usimdhanie Mwenyezi Mungu kuwa ni mwenye kuwavunjia ahadi yake Mitume 
wake . Hakika Mwenyezi Mungu ni Mwenye kushinda, na ni Mwenye kulipiza. 

48. Siku itapo geuzwa ardhi iwe ardhi nyengine, na mbingu pia. Nao watahudhuria 
mbele ya Mwenyezi Mungu Mmoja, Mwenye nguvu . 

49. Na utaona wakhalifu siku hiyo wamefungwa katika minyororo; 
50 Nguo zao zitakuwa za lami, na Moto utazigubika nyuso zao. 

51. Ili Mwenyezi Mungu ailipe kila nafsi kwa yale iliyo yachuma. Hakika Mwenyezi 
Mungu ni Mwepesi wa kuhisabu. 

52. Hili ni Tangazo liwafikie watu, liwaonye, na wapate kujua kuwa hakika Yeye 
ni Mungu Mmoja, na wapate kukumbuka wenye akili. 



SURA 15. SURATUL HIJR 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alif Lam Ra . (A.L.R) . Hizi ni Aya za Kitabu na Qur'ani inayo bainisha. 

2. HUENDA ikawa walio kufuru wakatamani wange kuwa Waislamu. 

3. Waache wale, na wastarehe, na iwazuge tamaa. Watakuja jua. 

4. Na hatukuuangamiza mji wowote ule ila ulikuwa na muda wake maalumu. 

5. Hawawezi watu wowote kuitangulia ajali yao, wala kuchelewa. 

6. Na walisema: Ewe uliyeteremshiwa Ukumbusho! Hakika wewe ni mwendawazimu . 

7. Mbona hutuletei Malaika ikiwa wewe ni miongoni mwa wasemao kweli? 

8. Sisi hatuwateremshi Malaika ila kwa sababu ya haki, na hapo hawatapewa 
muhula . 

9. Hakika Sisi ndio tulio teremsha Ukumbusho huu, na hakika Sisi ndio tutao 
ulinda . 

10. Na hakika tulikwisha watumia Mitume mataifa ya mwanzo. 

11. Na hakuwafikia Mtume ila walimkejeli. 



12. Na kama hivi ndivyo tunavyo ingiza katika nyoyo za wakosefu. 

13. Hawayaamini haya, na hali ya kuwa umekwisha wapitia mfano wa watu wa kale. 

14. Na lau tungeli wafungulia mlango wa mbingu, wakawa wanapanda, 

15. Basi wangeli sema: Macho yetu yamelevywa, bali sisi wenyewe tumerogwa. 

16. Na hakika tumeweka katika mbingu vituo vya sayari, na tumezipamba kwa wenye 
kuangalia . 

17. Na tumezilinda na kila shetani afukuzwaye. 

18. Isipo kuwa mwenye kusikiliza kwa kuibia, naye hufuatwa na kijinga cha moto 
kinacho onekana. 

19. Na ardhi tumeitandaza na humo tumeweka milima, na tumeotesha kila kitu kwa 
kiasi chake . 

20. Na tumeku jaalieni humo vitu vya maisha yenu, na ya hao ambao nyinyi sio 
wenye kuwaruzuku. 

21. Na hakuna chochote ila asili yake inatokana na Sisi; wala hatukiteremshi ila 
kwa kipimo maalumu. 

22. Na tunazipeleka pepo za kupandishia, na tunateremsha kutoka mbinguni maji, 
kisha tukakunywesheni maji hayo. Wala si nyinyi mnayo yaweka. 

23. Na Sisi ndio tunao huisha na tunao fisha. Na Sisi ndio Warithi . 

24. Na tunawajua walio tangulia katika nyinyi, na tunawajua walio taakhari . 

25. Na hakika Mola wako Mlezi ndiye atakaye wakusanya. Hakika Yeye ni Mwenye 
hikima na Mjuzi. 

26. Na tulimuumba mtu kwa udongo unao toa sauti, 
unao tokana na matope yaliyo tiwa sura. 

27. Na majini tuliwaumba kabla kwa moto wa upepo umoto. 

28. Na Mola wako Mlezi alipo waambia Malaika: Hakika Mimi nitamuumba mtu kwa 
udongo unao toa sauti, unao tokana na matope yaliyo tiwa sura. 

29. Basi nitakapo mkamilisha na nikampulizia roho yangu, basi mumwangukie 
kumsu judia . 

30. Basi Malaika wote pamoja walimsu judia, 

31. Isipo kuwa Iblisi. Yeye alikataa kuwa pamoja na walio sujudu. 

32. (Mwenyezi Mungu) akasema: Ewe Iblisi! Una nini hata hukuwa pamoja na walio 
su judu? 

33. Akasema: Haiwi mimi nimsujudie mtu uliye muumba kwa udongo unao toa sauti, 
unao tokana na matope yenye sura. 

34. (Mwenyezi Mungu) akasema: Basi toka humo, kwani hakika wewe ni maluuni ! 

35. Na hakika juu yako ipo laana mpaka Siku ya Malipo. 

36. Akasema (Iblisi) : Mola wangu Mlezi! Nipe muhula mpaka siku watapo fufuliwa. 

37. (Mwenyezi Mungu) akasema: Hakika wewe ni katika walio pewa muhula 

38. Mpaka siku ya wakati maalumu. 

39. Akasema: Mola wangu Mlezi! Ilivyo kuwa umenitia makosani, basi nahakikisha 
nitawazaini hapa duniani na nitawapoteza wote, 



40. Ila waja wako walio safika. 

41. Akasema: Hii Njia ya kujia kwangu Iliyo Nyooka. 

42. Hakika waja wangu, wewe hutakuwa na mamlaka juu yao, isipo kuwa wale 
wapotofu walio kufuata. 

43. Na bila shaka Jahannamu ndipo pahali pao walipo ahidiwa wote. 

44. Ina milango saba; na kwa kila mlango iko sehemu walio tengewa. 

45. Hakika wachamngu watakuwa katika Mabustani na chemchem. 

46. (Wataambiwa : ) Ingieni kwa salama na amani . 

47. Na tutaondoa chuki iliyo kuwamo vifuani mwao, wawe ndugu juu ya viti vya 
enzi wameelekeana . 

48. Humo hayatawagusa machofu, wala hawatatolewa humo . 

49. Waambie waja wangu ya kwamba Mimi ndiye Mwenye kusamehe, Mwenye kurehemu. 

50. Na kwamba adhabu yangu ndio adhabu iliyo chungu ! 

51. Na uwape khabari za wageni wa Ibrahim. 

52. Walipo ingia kwake na wakasema: Salama! Yeye akasema: Hakika sisi 
tunakuogopeni . 

53. Wakasema: Usiogope. Sisi tunakubashiria kijana mwenye ujuzi. 

54. Akasema: Mnanibashiria nami uzee umenishika! Basi kwa njia gani 
mnanibashiria? 

55. Wakasema: Tunakubashiria kwa haki; basi usiwe miongoni mwa wanao kata tamaa. 

56. Akasema: Na nani anaye kata tamaa na rehema ya Mola wake Mlezi ila wale 
walio potea? 

57. Akasema: Hebu nini amri yenu, enyi wajumbe? 

58. Wakasema: Hakika sisi tumetumwa kwa kaumu ya wakosefu! 

59. Isipo kuwa walio mfuata Luut ' i . Bila ya shaka sisi tutawaokoa hao wote. 

60. Ila mkewe . Tunakadiria huyo atakuwa miongoni watao bakia nyuma . 

61. Basi wale wajumbe walipo fika kwa Luut'i, 

62. Alisema (Luut'i) : Hakika nyinyi ni watu msio juulikana. 

63. Wakasema: Bali sisi tumekuletea yale waliyo kuwa wakiyafanyia shaka. 

64. Na tumefika kwako kwa Haki, na hakika sisi tunasema kweli. 

65. Basi ondoka na ahli zako usiku ungalipo, nawe ufuate nyuma yao, wala yeyote 
kati yenu asigeuke nyuma . Na mwende mnapo amrishwa. 

66. Na tukamfunulia hukumu hiyo, ya kwamba hata wa mwisho wao hao ikifika 
asubuhi atakuwa kesha katiliwa mbali. 

67. Na wakaja watu wa mji ule nao furahani . 

68. Akasema: Hakika hawa wageni wangu, basi msinifedheheshe . 

69. Na mcheni Mwenyezi Mungu, wala msinihizi. 

70. Wakasema: Sisi hatukukukataza usimkaribishe yeyote? 

71. Akasema: Hawa binti zangu, ikiwa nyinyi ni watendaji. 



72. Naapa kwa umri wako ! Hakika hao walikuwa katika ulevi wao, wakihangaika 
ovyo . 

73. Ukelele ukawatwaa wakipambaukiwa . 

74. Na tukaigeuza nchi juu chini, na tukawanyeshea mvua ya mawe ya udongo wa 
Motoni . 

75. Hakika katika hayo zipo ishara kwa waaguzi. 

76. Na miji hii ipo kwenye njia inayo pitiwa. 

77. Hakika katika hayo ipo ishara kwa Waumini . 

78. Na hakika watu wa Kichakani walikuwa wenye kudhulumu. 

79. Kwa hivyo tukawaadhibu . Na nchi mbili hizi ziko kwenye njia ilio wazi. 

80. Na bila ya shaka wakaazi wa Hijr waliwakanusha Mitume . 

81. Na tuliwapa ishara zetu, nao wakazipuuza. 

82. Nao walikuwa wakichonga majumba katika milima kwa amani. 

83. Basi ukelele ukawatwaa asubuhi . 

84. Hayakuwafaa waliyo kuwa wakiyachuma. 

85. Na hatukuziumba mbingu na ardhi na vilivyomo ndani yake ila kwa ajili ya 
Haki . Na hakika Kiyama kitafika. Basi samehe msamaha mzuri. 

86. Hakika Mola wako Mlezi ndiye Muumbaji Mjuzi. 

87. Na tumekupa Aya saba zinazo somwa mara kwa mara, na Qur'ani Tukufu. 

88. Usivitumbulie macho yako vitu tulivyo waneemesha makundi fulani kati yao, 
wala usiwahuzunikie . Na wainamishie bawa lako (la huruma) Waumini . 

89. Na sema: Hakika mimi ni mwonyaji mwenye kubainisha. 

90. Kama hivyo tuliwateremshia walio gawa, 

91. Ambao wakaifanya Qur'ani vipande vipande . 

92. Basi Naapa kwa Mola wako Mlezi! Tutawahoji wote, 

93. Kwa waliyo kuwa wakiyatenda. 

94. Basi wewe yatangaze uliyo amrishwa, na jitenge na washirikina. 

95. Hakika Sisi tunatosha kukukinga na wanao kejeli. 

96. Hao wanao fanya kuwa pamoja na Mwenyezi Mungu yupo mungu mwingine. Basi, 
watakuja jua! 

97. Na Sisi tunajua kwa hakika kuwa wewe kifua chako kinaona dhiki kwa hayo 
wayasemayo . 

98. Basi mtakase Mola wako Mlezi kwa kumhimidi, na uwe miongoni wanao msujudia. 

99. Na muabudu Mola wako Mlezi mpaka ikufikie Yakini . 

SURA 16. SUURAT AN NAH ' L 



KWA UINA LA MWENYEZI MUNGU MWINGI WA REHEMA MWENYE KUREHEMU 



1. Amri ya Mwenyezi Mungu itafika tu. Basi msiihimize. Ametakasika na Ametukuka 
na wanayo mshirikisha nayo. 

2. Huwateremsha Malaika na Roho kwa amri yake juu ya amtakaye katika waja wake 
ili nyinyi muonye kwamba hapana mungu ila Mimi, basi nicheni Mimi . 

3. Ameziumba mbingu na ardhi kwa Haki. Ametukuka na wanayo shirikisha. 

4. Amemuumba mtu kwa tone la manii. Naye mara amekuwa mshindani dhaahiri. 

5. Na nyama hoa amekuumbieni . Katika hao mna vifaa vya kutia joto, na manufaa 
mengineyo, na baadhi yao mnawala. 

6. Na wanakupeni furaha pale mnapo warudisha jioni na mnapo wapeleka malishoni 
asubuhi . 

7. Na hubeba mizigo yenu kupeleka kwenye miji msiyo weza kuifikia ila kwa 
mashaka ya nafsi. Hakika Mola wenu Mlezi ni Mpole na Mwenye kurehemu. 

8. Na farasi, na nyumbu, na punda ili muwapande, na kuwa ni pambo . Na ataumba 
msivyo vijua. 

9. Na ni juu ya Mwenyezi Mungu kuelekeza Njia. Na zipo njia za upotovu. Na 
angeli penda angeli kuongoeni nyote. 

10. Yeye ndiye anaye kuteremshieni maji kutoka mbinguni . Katika hayo nyinyi 
mnapata ya kunywa, na miti ya kulishia. 

11. Kwa hayo Yeye anaizalisha kwa ajili yenu mimea, na mizaituni, na mitende, na 
mizabibu, na kila namna ya matunda. Hakika katika haya zipo ishara kwa watu 
wanao f ikiri . 

12. Na amefanya ukutumikieni usiku na mchana, na jua na mwezi, na nyota 
zikutumikieni kwa amri yake . Hakika katika hayo zipo ishara kwa watu wenye 
akili . 

13. Na hivi alivyo vieneza katika ardhi vya rangi mbali mbali. Hakika katika 
hayo ipo ishara kwa watu wanao waidhika. 

14. Yeye ndiye aliye ifanya bahari ikutumikieni, ili kutokana na humo mpate kula 
nyama laini, na mtoe humo mapambo mnayo yavaa. Na unaona marikebu zikikata maji 
humo, ili mtafute fadhila yake, na mpate kushukuru. 

15. Na kaweka katika ardhi milima ili ardhi isiyumbe yumbe nanyi . Na mito, na 
njia ili mpate kuongoka. 

16. Na alama nyengine . Na kwa nyota wao wana jiongoza . 

17. Ati anaye umba ni kama asiye umba? Basi hebu, hamkumbuki? 

18. Na mkizihisabu neema za Mwenyezi Mungu, hamwezi kuzidhibiti. Hakika Mwenyezi 
Mungu ni Mwenye maghfira, Mwenye kurehemu. 

19. Na Mwenyezi Mungu anayajua mnayo yaficha na mnayo yatangaza. 

20. Na wale wanao waomba wasio kuwa Mwenyezi Mungu hawaumbi kitu, bali wao 
wameumbwa . 

21. Ni wafu si wahai, na wala hawajui watafufuliwa lini. 

22. Mungu wenu ni Mungu Mmoja. Lakini wasio iamini Akhera nyoyo zao zinakataa, 
nao wanajivuna. 

23. Hapana shaka kuwa hakika Mwenyezi Mungu anayajua wanayo yaficha na wanayo 
yatangaza. Kwa hakika Yeye hawapendi wanao jivuna. 

24. Na wanapo ambiwa: Kateremsha nini Mola wenu Mlezi? Husema: Hadithi za kubuni 
za watu wa kale ! 



25. Ili wabebe mizigo yao kwa ukamilifu Siku ya Kiyama, na sehemu ya mizigo ya 
wale wanao wapoteza bila ya kujua. Angalia, ni maovu mno hayo wanayo yabeba ! 

26. Walipanga vitimbi walio kuwa kabla yao, Mwenyezi Mungu akayasukua majengo 
yao kwenye misingi, dari zikawaporomokea juu yao, na adhabu ikawajia kutoka 
wasipo kujua. 

27. Kisha Siku ya Kiyama atawahizi na atasema: Wako wapi hao washirika wangu 
ambao kwao mkiwakutisha (Manabii) mashaka? Watasema walio pewa ilimu: Hakika leo 
ndiyo hizaya na adhabu itawashukia makafiri, 

28. Ambao Malaika waliwafisha nao wame jidhulumu nafsi zao! Basi watasalimu amri, 
waseme: Hatukuwa tukifanya uovu wowote. (Wataambiwa) : Kwani! Hakika Mwenyezi 
Mungu anajua sana mliyo kuwa mkiyatenda. 

29. Basi ingieni milango ya Jahannamu, humo mdumu . Ni maovu mno makaazi ya 
waf anyao kiburi ! 

30. Na wataambiwa walio mcha Mungu : Mola wenu Mlezi kateremsha nini? Watasema: 
Kheri. Walio fanya wema katika dunia hii watapata wema . Na nyumba ya Akhera ni 
bora zaidi, na njema mno nyumba ya wachamngu. 

31. Bustani za milele wataziingia; iwe inapita kati yake mito. Humo watapata 
watakacho. Hivi ndivyo Mwenyezi Mungu awalipavyo wenye kumcha . 

32. Wale ambao Malaika huwafisha katika hali njema, wanawaambia: Amani iwe juu 
yenu ! Ingieni Peponi kwa sababu ya yale mliyo kuwa mkiyatenda. 

33. Wanangojea jengine hawa ila Malaika wawafikie, au iwafikie amri ya Mola wako 
Mlezi? Kama hivyo walitenda walio kuwa kabla yao. Na Mwenyezi Mungu 
hakuwadhulumu, lakini wali jidhulumu wenyewe . 

34 . Basi ukawafikia uovu wa waliyo yatenda, na waliyo kuwa wakiyake jeli 
yakawazunguka . 

35. Na washirikina wanasema: Mwenyezi Mungu angeli taka tusingeli abudu chochote 
badala yake, sisi wala baba zetu, wala tusingeli harimisha chochote bila ya 
Yeye . Kama hivyo walifanya walio kuwa kabla yao. Basi lipo lolote juu ya Mitume 
isipo kuwa kubalighisha kwa uwazi? 

36. Na kwa hakika kwa kila umma tuliutumia Mtume kwamba: Muabuduni Mwenyezi 
Mungu, na muepukeni Shetani. Basi kati yao wapo alio waongoa Mwenyezi Mungu . Na 
kati yao wapo ambao ulio wathibitikia upotovu. Basi tembeeni katika ardhi, 
muangalie ulikuwaje mwisho wa wanao kanusha. 

37. Hata ukiwa na pupa ya kutaka kuwaongoa, lakini Mwenyezi Mungu hamwongoi yule 
anaye shikilia kupotea. Wala hawatapata wa kuwanusuru. 

38. Na wanaapa kwa Mwenyezi Mungu ukomo wa viapo vyao kwamba Mwenyezi Mungu 
hatomfufua aliye kufa. Kwani ! Ni ahadi iliyo juu yake kikweli; lakini watu wengi 
hawa jui . 

39. Ili kuwabainishia yale waliyo khitalif iana, na ili wajue walio kufuru kwamba 
wao walikuwa ni waongo. 

40. Kauli yetu kwa kitu tunacho kitaka kiwe, ni kukiambia: Kuwa ! Basi kinakuwa. 

41. Na wale walio hama kwa ajili ya Mwenyezi Mungu baada ya kudhulumiwa, bila ya 
shaka tutawaweka duniani kwa wema; na ujira wa Akhera ni mkubwa zaidi; laiti 
kuwa wana jua ! 

42. Wale wanao subiri na wakamtegemea Mola wao Mlezi. 

43. Nasi hatukuwatuma kabla yako ila watu wanaume tulio wapa Wahyi (Ufunuo) . 
Basi waulizeni wenye ukumbusho kama nyinyi hamjui 



44. Kwa Ishara wazi na Vitabu. Nasi tumekuteremshia wewe Ukumbusho ili 
uwabainishie watu yaliyo teremshwa kwao, wapate kufikiri. 

45. Je ! Wameaminisha wanao fanya vitimbi vya uovu kwamba Mwenyezi Mungu 
hatawadidimiza katika ardhi, na haitawafika adhabu kutoka wasipo pajua? 

46. Au hatawashika katika nyendo zao, na wala hawataponyoka? 

47. Au hatawashika kwa kitisho na kuwapunguza kidogo kidogo? Hakika Mola wenu 
Mlezi ni Mwenye huruma, Mwenye kurehemu. 

48. Je ! Hawavioni vitu alivyo viumba Mwenyezi Mungu - vivuli vyao vinaelekea 
kushotoni na kuliani, kumsujudia Mwenyezi Mungu na vikinyenyekea? 

49. Na vyote viliomo katika mbingu na katika ardhi, tangu wanyama mpaka Malaika, 
vinamsu juidia Mwenyezi Mungu, na wala havitakabari . 

50. Vinamkhofu Mola wao Mlezi aliye juu yao, na vinafanya vinavyo amrishwa. 

51. Na Mwenyezi Mungu amesema: Msiwe na miungu wawili! Hakika Yeye ni Mungu 
Mmoja. Basi niogopeni Mimi tu ! 

52. Na ni vyake Yeye viliomo katika mbingu na ardhi . Na Dini ni yake Yeye daima. 
Je ! Mtamcha mwengine asiye kuwa Mwenyezi Mungu? 

53. Na neema yoyote mliyo nayo inatoka kwa Mwenyezi Mungu . Kisha yakikuguseni 
madhara mnamyayatikia Yeye . 

54. Na anapo kuondosheeni madhara mara kundi moja miongoni mwenu linamshirikisha 
Mola wao Mlezi, 

55. Wakizikataa neema tulizo wapa. Basi stareheni. Mtakuja jua! 

56. Na hao ambao hata hawawajui wanawawekea sehemu ya tunavyo waruzuku. Wallahi! 
Bila ya shaka mtasailiwa kwa hayo mliyo kuwa mnayazua! 

57. Na wanamfanyia Mwenyezi Mungu ati ana mabinti, Subhanahu, Aliye takasika! Na 
wao wenyewe, ati ndio wawe na hayo wanayo yatamani ! 

58. Na mmoja wao akibashiriwa kwa msichana, uso wake unasawijika, naye kajaa 
chuki . 

59. Anajificha asionekane na watu kwa ubaya wa aliyo bashiriwa! Je, akae naye 
juu ya fedheha hiyo au amfukie udongoni? Tazama uovu wa wanavyo hukumu ! 

60. Hali ya wasio iamini Akhera ni ovu; na Mwenyezi Mungu ndiye Mwenye sifa 
tukufu. Naye ni Mwenye nguvu na Mwenye hikima. 

61. Na lau kuwa Mwenyezi Mungu angeli wachukulia watu kwa mujibu wa dhulma zao, 
basi asingeli mwacha hapa hata mnyama mmoja. Lakini anawaakhirisha mpaka muda 
ulio wekwa. Na unapo fika muda wao hawatakawilia hata saa moja wala 
hawatatangulia . 

62 . Na wanampa Mwenyezi Mungu wanavyo vichukia wao, na ndimi zao zinasema uwongo 
kwamba wao watapata mema . Hapana shaka hakika wamewekewa Moto, nao wataachwa 
humo . 

63. Wallahi ! Sisi tulituma Mitume kwa umati zilizo kuwa kabla yako, lakini 
Shetani aliwapambia vitendo vyao. Kwa hivyo leo yeye ndiye rafiki yao; nao 
watapata adhabu chungu . 

64. Na hatukukuteremshia Kitabu isipo kuwa uwabainishie yale ambayo 
wanakhitalif iana, na kiwe Uwongofu na Rehema kwa watu wanao amini . 

65. Na Mwenyezi Mungu ameteremsha maji kutoka mbinguni na kwa hayo akaihuisha 
ardhi baada ya kufa kwake . Kwa hakika katika hayo imo Ishara kwa watu wanao 
sikia . 



66. Na hakika katika nyama hoa nyinyi mna mazingatio. Tunakunywesheni katika 
vile viliomo matumboni mwao, vikatoka baina ya mavi na damu, maziwa safi mazuri 
kwa wanywao . 

67. Na kutokana na matunda ya mitende na mizabibu mnatengeneza ulevi na riziki 
nzuri. Hakika katika hayo ipo Ishara kwa wanao tumia akili. 

68. Na Mola wako Mlezi amemfunulia nyuki: Jitengenezee majumba yako katika 
milima,na katika miti, na katika wanayo jenga watu. 

69. Kisha kula katika kila matunda, na upite katika njia za Mola wako Mlezi 
zilizo fanywa nyepesi kuzipita. Na kutoka matumbo yao kinatoka kinywaji chenye 
rangi mbali mbali; ndani yake kina matibabu kwa wanaadamu . Hakika katika haya 
ipo Ishara kwa watu wanao fikiri. 

70. Na Mwenyezi Mungu amekuumbeni; kisha anakuf isheni . Na miongoni mwenu wapo 
wanao rudishwa kwenye umri mbaya kabisa, hata akawa asijue kitu baada ya ujuzi 
alio kuwa nao . Hakika Mwenyezi Mungu ndiye Mjuzi na Mweza. 

71. Na Mwenyezi Mungu amewaf adhilisha baadhi yenu kuliko wengine katika riziki. 
Na wale walio fadhilishwa hawarudishi riziki zao kwa wale ilio wamiliki mikono 
yao ya kulia ili wawe sawa katika riziki hiyo. Basi je, wanazikataa neema za 
Mwenyezi Mungu? 

72. Na Mwenyezi Mungu amekuumbieni wake katika jinsi yenu, na akaku jaalieni 
kutoka kwa wake zenu wana na wajukuu, na akakuruzukuni vitu vizuri vizuri. Basi 
je, wanaamini upotovu na wanazikataa neema za Mwenyezi Mungu? 

73. Na badala ya Mwenyezi Mungu wanawaabudu wasio wamilikia riziki kutoka 
mbinguni wala kwenye ardhi, wala hawawezi kitu. 

74. Basi msimpigie Mwenyezi Mungu mifano. Hakika Mwenyezi Mungu anajua, na 
nyinyi ham jui . 

75. Mwenyezi Mungu anapiga mfano wa mtumwa aliye milikiwa, asiye weza kitu, na 
mwingine tuliye mruzuku riziki njema inayo toka kwetu, naye akawa anatoa katika 
riziki hiyo kwa siri na dhaahiri. Je, hao watakuwa sawa? Alhamdu Lillahi! 
Kuhimidiwa kote ni kwa Mwenyezi Mungu . Lakini wengi wao hawajui. 

76. Na Mwenyezi Mungu anapiga mfano wa watu wawili. Mmoja wao ni bubu, hawezi 
chochote, naye ni mzigo kwa bwana wake . Popote anapo muelekeza haleti kheri . Je ! 
Huyo anaweza kuwa sawa na yule anaye amrisha uadilifu, naye yuko juu ya Njia 
Iliyo Nyooka? 

77. Na siri zote za katika mbingu na ardhi ziko kwa Mwenyezi Mungu . Wala 
halikuwa jambo la Saa (ya Kiyama) ila kama kupepesa kwa jicho, au akali ya 
hivyo. Hakika Mwenyezi Mungu ni Muweza wa kila kitu. 

78. Na Mwenyezi Mungu amekutoeni matumboni mwa mama zenu, hali ya kuwa hamjui 
kitu, na ameku jaalieni masikio na macho na nyoyo ili mpate kushukuru. 

79. Je ! Hawawaoni ndege walivyo wat'iifu katika anga la mbingu? Hapana mwenye 
kuwashika isipo kuwa Mwenyezi Mungu . Hakika katika haya zipo ishara kwa watu 
wanao amini . 

80. Na Mwenyezi Mungu ameku jaalieni majumba yenu yawe ni maskani yenu, na 
ameku jaalieni kutokana na ngozi za wanyama nyumba mnazo ziona nyepesi wakati wa 
safari zenu na wakati wa kutua kwenu. Na kutokana na sufi zao na manyoya yao na 
nywele zao mnafanya matandiko na mapambo ya kutumia kwa muda . 

81. Na Mwenyezi Mungu amekuf anyieni vivuli katika vitu alivyo viumba, na 
amekuf anyieni maskani milimani, na amekuf anyieni nguo za kukingeni na joto, na 
nguo za kukingeni katika vita vyenu. Ndio hivyo anakutimizieni neema zake ili 
mpate kut ' ii . 



82. Basi wakikengeuka lilio juu yako wewe ni kufikisha ujumbe wazi wazi. 

83. Wanazijua neema za Mwenyezi Mungu, kisha wanazikanusha; na wengi wao ni 
makaf iri . 

84. Na siku tutakapo wainua kutokana na kila umma shahidi, kisha hawataruhusiwa 
walio kufuru wala hawataachiliwa kutaka radhi . 

85. Na walio dhulumu watakapo iona adhabu hawatapunguziwa hiyo adhabu, wala 
hawatapewa muhula. 

86. Na walio shirikisha watakapo waona hao walio washirikisha na Mwenyezi Mungu, 
watasema: Mola wetu Mlezi! Hawa ndio washirikishwa wetu ambao tulikuwa 
tukiwaabudu badala yako . Ndipo wale watakapo watupia kauli: Hakika nyinyi ni 
waongo ! 

87. Na siku hiyo watasalimu amri mbele ya Mwenyezi Mungu, na yatapotea waliyo 
kuwa wakiyazua. 

88. Wale walio kufuru na kuzuilia Njia ya Mwenyezi Mungu tutawazidishia adhabu 
juu ya adhabu, kwa walivyo kuwa wakifisidi. 

89. Na (waonye) siku tutakapo wainua mashahidi katika kila umma wakiwashuhudia 
kwa yanayo tokana na wao, na tutakuleta wewe uwe shahidi juu ya hao . Na 
tumekuteremshia Kitabu hiki kinacho bainisha kila kitu, na ni uwongofu, na 
rehema, na bishara kwa Waislamu. 

90. Hakika Mwenyezi Mungu anaamrisha kufanya uadilifu, na hisani, na kuwapa 
jamaa; na anakataza uchafu, na uovu, na dhulma. Anakuwaidhini ili mpate 
kukumbuka . 

91. Na timizeni ahadi ya Mwenyezi Mungu mnapo ahidi, wala msivunje viapo baada 
ya kuvithibitisha, ilihali mmekwisha mfanya Mwenyezi Mungu ndiye mdhamini wenu . 
Hakika Mwenyezi Mungu anayajua myatendayo. 

92. Wala msiwe kama mwanamke anaye uzongoa uzi wake baada ya kwisha usokota 
ukawa mgumu . Mnavifanya viapo vyenu kuwa ni njia ya kudanganyana baina yenu kwa 
kuwa ati taifa moja lina nguvu zaidi kuliko jengine? Hakika Mwenyezi Mungu 
anaku jaribuni kwa njia hiyo. Na bila ya shaka atakubainishieni Siku ya Kiyama 
mliyo kuwa mkikhitalif iana . 

93. Na Mwenyezi Mungu angeli taka, kwa yakini angeli kufanyeni umma mmoja. 
Lakini anamwachia kupotea anaye mtaka, na anamwongoa amtakaye. Na hakika 
mtaulizwa kwa yale mliyo kuwa mkiyafanya. 

94. Wala msifanye viapo vyenu ni njia ya kudanganyana baina yenu. Usije mguu 
ukateleza badala ya kuthibiti, na mkaonja maovu kwa sababu ya kule kuzuilia Njia 
ya Mwenyezi Mungu, na mkapata adhabu kubwa . 

95. Wala msinunue ahadi ya Mwenyezi Mungu kwa thamani ndogo . Hakika kilichoko 
kwa Mwenyezi Mungu ndicho bora kwenu, ikiwa mnajua. 

96. Mlivyo navyo vitakwisha na vilivyoko kwa Mwenyezi Mungu ndivyo vitakavyo 
bakia . Na kwa yakini Sisi tutawapa walio subiri ujira wao kwa bora ya waliyo 
kuwa wakiyatenda. 

97. Mwenye kutenda mema, mwanamume au mwanamke, naye akawa ni Muumini, 
tutamhuisha maisha mema; na tutawapa ujira wao kwa bora ya waliyo kuwa 
wakiyatenda . 

98. Na ukisoma Qur'ani mwombe Mwenyezi Mungu akulinde na Shetani maluuni . 

99. Hakika yeye hana madaraka juu ya walio amini na wakamtegemea Mola wao Mlezi. 



100. Hakika madaraka yake ni juu ya wanao mfanya rafiki yao, na wale wanao fanya 
ushirika naye . 

101. Na tunapo badilisha Ishara pahala pa Ishara nyengine, na Mwenyezi Mungu 
anajua anayo teremsha, wao husema: Wewe ni mzushi . Bali wengi wao hawajui kitu. 

102. Sema: Ameiteremsha hii Roho takatifu kutokana na Mola wako Mlezi kwa haki, 
ili awathibitishe wale walio amini, na kuwa ni uwongofu, na ni bishara kwa 
Waislamu . 

103. Na Sisi hakika tunajua kwamba wanasema: Yuko mtu anaye mfundisha. Lugha ya 
huyo wanaye muelekezea ni ya kigeni, na hii ni lugha ya Kiarabu mbayana . 

104. Hakika wasio ziamini Ishara za Mwenyezi Mungu, Mwenyezi Mungu hawaongoi, 
nao watapata adhabu chungu . 

105. Wanao zua uwongo ni wale tu wasio ziamini Ishara za Mwenyezi Mungu . Na hao 
ndio waongo . 

106. Anaye mkataa Mwenyezi Mungu baada ya kuamini kwake - isipo kuwa aliye 
lazimishwa na hali ya kuwa moyo wake umetua juu ya Imani, lakini aliye 
kifungulia kifua chake kukataa - basi hao ghadhabu ya Mwenyezi Mungu ipo juu 
yao, na wao watapata adhabu kubwa . 

107. Hayo ni kwa sababu wameyapenda zaidi maisha ya duniani kuliko ya Akhera, na 
kwa sababu Mwenyezi Mungu hawaongoi watu makafiri. 

108. Hao ndio Mwenyezi Mungu ameziziba nyoyo zao na masikio yao na macho yao . Na 
hao ndio walio ghafilika. 

109. Hapana shaka ya kwamba hao ndio wenye kukhasiri Akhera. 

110. Kisha hakika Mola wako Mlezi, kwa wale walio hama makwao baada ya kuteswa, 
kisha wakapigania Dini na wakasubiri, bila ya shaka Mola wako Mlezi baada ya 
hayo ni Mwenye kusamehe Mwenye kurehemu. 

111. Siku ambayo kila nafsi itakuja jitetea, na kila nafsi italipwa sawa sawa na 
a'mali ilizo zifanya, nao hawatadhulumiwa . 

112. Na Mwenyezi Mungu amepiga mfano wa mji ulio kuwa na amani na utulivu, 
riziki yake ikiufikia kwa nafasi kutoka kila mahali. Lakini ukazikufuru neema za 
Mwenyezi Mungu; kwa hivyo Mwenyezi Mungu akauvika vazi la njaa na khofu kwa 
sababu ya yale waliyo kuwa wakiyafanya. 

113. Na alikwisha wajia Mjumbe wa miongoni mwao wenyewe . Lakini wakamkanusha; 
basi iliwafika adhabu hali ya kuwa wamedhulumu. 

114. Basi kuleni katika vile alivyo kupeni Mwenyezi Mungu, vilivyo halali na 
vizuri. Na shukuruni neema za Mwenyezi Mungu, ikiwa kweli mnamuabudu Yeye . 

115. Amekuharimishieni nyamafu tu, na damu, na nyama ya nguruwe, na mnyama aliye 
chinjwa kwa ajili isiyo kuwa ya Mwenyezi Mungu . Lakini anaye lazimishwa bila ya 
kuasi, wala kuruka mipaka, basi hakika Mwenyezi Mungu ni Mwenye kusamehe na 
Mwenye kurehemu. 

116. Wala msiseme uwongo, kwa kuropokwa na ndimi zenu: Hichi halali, na hichi 
haramu - mkimzulia uwongo Mwenyezi Mungu . Hakika wanao mzulia uwongo Mwenyezi 
Mungu hawataf anikiwa . 

117. Ni starehe ndogo, nao watapata adhabu chungu . 

118. Na Mayahudi tuliwaharimishia yale tuliyo kuhadithia zamani. Na Sisi 
hatukuwadhulumu, bali walikuwa waki judhulumu wenyewe . 



119. Kisha hakika Mola wako Mlezi kwa walio tenda uovu kwa ujinga, kisha 
wakatubia baada ya hayo na wakatenda mema; bila ya shaka Mola wako Mlezi baada 
ya hayo ni Mwenye kusamehe na Mwenye kurehemu. 

120. Hakika Ibrahim alikuwa mfano mwema, mnyenyekevu kwa Mwenyezi Mungu, 
mwongofu, wala hakuwa miongoni mwa washirikina. 

121. Mwenye kuzishukuru neema zake, Mwenyezi Mungu . Yeye kamteuwa, na akamwongoa 
kwenye Njia Iliyo Nyooka. 

122. Na tukampa wema duniani, na hakika Akhera atakuwa miongoni mwa watu wema . 

123. Kisha tukakufunulia ya kwamba ufuate mila ya Ibrahim, mwongofu, wala hakuwa 
miongoni mwa washirikina. 

124. Hakika siku ya Sabato (Jumaamosi) waliwekewa wale walio khitalifiana kwa 
ajili yake . Na hakika Mola wako Mlezi bila ya shaka atahukumu baina yao Siku ya 
Kiyama katika yale waliyo kuwa wakikhitalif iana . 

125. Waite waelekee kwenye Njia ya Mola wako Mlezi kwa hikima na mawaidha mema, 
na ujadiliane nao kwa namna iliyo bora. Hakika Mola wako Mlezi ndiye anaye mjua 
zaidi aliye ipotea Njia yake, na Yeye ndiye anaye wajua zaidi walio ongoka. 

126. Na mkilipiza basi lipizeni sawa na vile mlivyo adhibiwa. Na ikiwa 
mtasubiri, basi hakika hivyo ni bora zaidi kwa wanao subiri. 

127. Na subiri. Na kusubiri kwako kusiwe ila kwa sababu ya Mwenyezi Mungu tu. 
Wala usiwahuzunikie; wala usiwe katika dhiki kwa hila wanazo zifanya. 

128. Hakika Mwenyezi Mungu yu pamoja na wenye kumcha, na watendao mema . 



SURA 17. SURA AL ISRAAI (BANI ISRAIL) 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. SUBHANA, Ametakasika aliye mchukua mja wake usiku mmoja kutoka Msikiti 
Mtukufu mpaka Msikiti wa Mbali, ambao tumevibariki vilivyo uzunguka, ili 
tumuonyeshe baadhi ya Ishara zetu. Hakika Yeye ni Mwenye kusikia na Mwenye 
kuona . 

2. Na tukampa Musa Kitabu, na tukakifanya uwongofu kwa Wana wa Israili. 
(Tukawambia) : Msiwe na mtegemewa ila Mimi ! 

3. Enyi kizazi tuliyo wachukua pamoja na Nuhu ! Hakika yeye alikuwa mja mwenye 
shukrani . 

4. Na tukawahukumia Wana wa Israili katika Kitabu kwamba: Hakika nyinyi mtafanya 
fisadi katika nchi mara mbili, na kwa yakini mtapanda kiburi, kiburi kikubwa. 

5. Basi itapo fika ahadi ya kwanza yake tutakupelekeeni waja wetu wa kali kwa 
vita. Watakuingilieni ndani ya majumba. Na hii ilikuwa ahadi iliyo timizwa. 

6. Kisha tukakurudishieni nguvu zenu dhidi yao, na tukakusaidieni kwa mali na 
wana, na tukaku jaalieni mkawa wengi zaidi. 

7. Basi mkifanya wema, mnajifanyia wema nafsi zenu. Na mkifanya ubaya, 
mnajifanyia wenyewe . Na ikifika ahadi ya mwisho ili waziharibu nyuso zenu, na 
waingie Msikitini kama walivyo ingia mara ya kwanza, na waharibu kila walicho 
kiteka kwa uharibifu mkubwa . 

8. Huenda Mola wenu Mlezi akakurehemuni . Na mkirudia na Sisi tutarudia. Na 
tumeifanya Jahannamu kuwa ni gereza kwa ajili ya makafiri. 



9. Hakika hii Qur'ani inaongoa kwenye ya yaliyo nyooka kabisa, na inawabashiria 
Waumini ambao wanatenda mema ya kwamba watapata malipo makubwa . 

10. Na yakwamba wale wasio iamini Akhera tumewaandalia adhabu chungu . 

11. Na mwanaadamu huomba shari kama vile aombavyo kheri, kwani mwanaadamu ni 
mwenye pupa . 

12. Na tumefanya usiku na mchana kuwa ishara mbili. Tena tukaifuta ishara ya 
usiku, na tukaifanya ishara ya mchana ni yenye mwangaza ili mtafute fadhila 
itokayo kwa Mola wenu Mlezi, na mpate kujua idadi ya miaka na hisabu. Na kila 
kitu tumekif af anua waziwazi. 

13. Na kila mtu tumemfungia a'mali yake shingoni mwake . Na Siku ya Kiyama 
tutamtolea kitabu atakacho kikuta kiwazi kimekun juliwa . 

14. Ataambiwa: Soma kitabu chako ! Nafsi yako inakutosha leo kukuhisabu. 

15. Anaye ongoka basi anaongoka kwa ajili ya nafsi yake . Na anaye potea basi 
anapotea kwa khasara yake mwenyewe . Wala habebi mbebaji mzigo wa mwengine. Wala 
Sisi hatuadhibu mpaka tumpeleke Mtume . 

16. Na pindi tukitaka kuuteketeza mji huwaamrisha wale wenye starehe na taanusi, 
lakini wao huendelea kutenda maovu humo . Basi hapo kauli huthibiti juu ya mji 
huo, nasi tukauangamiza kwa maangamizo makubwa . 

17. Na kaumu ngapi tumeziangamiza baada ya Nuhu ! Na Mola wako Mlezi anatosha 
kabisa kuwa ni Mwenye kuzijua na kuziona dhambi za waja wake . 

18. Anaye taka yapitayo upesi upesi, tutafanya haraka kumletea hapa hapa tunayo 
yataka kwa tumtakaye. Kisha tumemwekea Jahannamu; ataingia humo hali ya kuwa ni 
mwenye kulaumiwa na kufurushwa. 

19. Na anaye itaka Akhera, na akazifanyia juhudi a'mali zake, naye ni Muumini, 
basi hao juhudi yao itakuwa ni ya kushukuriwa. 

20. Wote hao tunawakun julia - hawa na hao - katika neema za Mola wako Mlezi. 
Wala neema za Mola wako Mlezi hazizuiliki. 

21. Angalia vipi tulivyo wafadhili baadhi yao kuliko wenginewe. Na hakika Akhera 
ni yenye daraja kubwa zaidi na fadhila kubwa zaidi. 

22. Usimfanye mungu mwengine pamoja na Mwenyezi Mungu, usije ukawa wa kulaumiwa 
uliye tupika. 

23. Na Mola wako Mlezi ameamrisha kuwa msimuabudu yeyote ila Yeye tu, na wazazi 
wawili muwatendee wema . Mmoja wao akifikia uzee, naye yuko kwako, au wote 
wawili, basi usimwambie hata: Ah ! Wala usiwakemee. Na sema nao kwa msemo wa 
hishima . 

24. Na uwainamishie bawa la unyenyekevu kwa kuwaonea huruma. Na useme: Mola 
wangu Mlezi! Warehemu kama walivyo nilea utotoni. 

25. Mola wenu anajua kabisa yaliyo nyoyoni mwenu. Ikiwa nyinyi mtakuwa wema, 
basi hakika Yeye ni Mwenye kuwaghufiria wanao tubia kwake . 

26. Na mpe aliye jamaa yako haki yake, na masikini, na msafiri; wala usitumie 
ovyo kwa fu jo . 

27. Hakika wabadhirifu ni ndugu wa Mashet'ani. Na Shet'ani ni mwenye kumkufuru 
Mola wake Mlezi. 

28. Na ikiwa una jikurupusha nao, nawe unatafuta rehema ya Mola wako Mlezi unayo 
itaraji, basi sema nao maneno laini. 



29. Wala usiufanye mkono wako kama ulio fungwa shingoni mwako, wala usiukunjue 
wote kabisa, utabaki ukilaumiwa muflisi. 

30. Hakika Mola wako Mlezi humkunjulia riziki amtakaye, na humpimia amtakaye. 
Hakika Yeye kwa waja wake ni Mwenye kuwajua na kuwaona. 

31. Wala msiwauwe wana wenu kwa kuogopa umasikini. Sisi tunawaruzuku wao na 
nyinyi . Hakika kuwaua hao ni khatia kubwa . 

32. Wala msikaribie uzinzi. Hakika huo ni uchafu na njia mbaya . 

33. Wala msiuwe nafsi ambayo Mwenyezi Mungu amekataza isipo kuwa kwa haki . Na 
aliye uliwa kwa kudhulumiwa basi tumempa madaraka mrithi wake . Lakini asipite 
mpaka katika kuuwa . Kwani yeye anasaidiwa. 

34. Wala msiyakaribie mali ya yatima, isipo kuwa kwa njia iliyo bora, mpaka 
afike utuuzimani. Na timizeni ahadi . Kwa hakika ahadi itasailiwa. 

35. Na timizeni kipimo mpimapo. Na pimeni kwa mizani zilizo sawa. Hayo ni wema 
kwenu na khatimaye ndio bora. 

36. Wala usiyafuate usiyo na ujuzi nayo. Hakika masikio, na macho, na moyo - 
hivyo vyote vitasailiwa. 

37. Wala usitembee katika ardhi kwa maringo. Hakika wewe huwezi kuipasua ardhi 
wala kufikia urefu wa milima. 

38. Haya yote ubaya wake ni wenye kuchukiza kwa Mola wako Mlezi. 

39. Haya ni katika hikima alizo kufunulia Mola wako Mlezi. Wala usimweke pamoja 
na Mwenyezi Mungu mungu mwengine, usije ukatupwa katika Jahannamu ukilaumiwa na 
kufurushwa . 

40. Je ! Mola wenu Mlezi amekuteulieni wavulana, na Yeye akawafanya Malaika ni 
banati zake? Kwa hakika nyinyi mnasema usemi mkubwa . 

41. Na tumekwisha bainisha katika Qur'ani hii ili wapate kukumbuka . Lakini 
haikuwazidisha ila kuwa mbali nayo . 

42. Sema: Lau kuwa wangeli kuwa pamoja naye miungu mingine kama wasemavyo, basi 
wangeli tafuta njia ya kumfikia Mwenye Kiti cha Enzi. 

43. Subhanahu Wa Taa'la, Ametakasika na Ametukuka juu kabisa na hayo wanayo 
yasema . 

44. Zinamtakasa zote mbingu saba na ardhi na vyote viliomo ndani yake . Na hapana 
kitu ila kinamtakasa kwa sifa zake. Lakini nyinyi hamfahamu kutakasa kwake . 
Hakika Yeye ni Mpole na Mwenye maghfira. 

45. Na unapo soma Qur'ani tunaweka baina yako na wale wasio iamini Akhera pazia 
linalo wafunika. 

46. Na tunaweka vifuniko juu ya nyoyo zao wasije wakaifahamu, na tunaweka kwenye 
masikio yao uziwi. Na unapo mtaja katika Qur'ani Mola wako Mlezi peke yake, basi 
wao hugeuka nyuma wakenda zao. 

47. Sisi tunajua vyema kabisa sababu wanayo sikilizia wanapo kusikiliza, na 
wanapo nong'ona. Wanapo sema hao madhaalimu: Nyinyi hamumfuati isipo kuwa mtu 
aliye rogwa . 

48. Tazama vipi wanavyo kupigia mifano. Basi wamepotea. Kwa hivyo hawawezi 
kuipata njia. 

49. Na walisema: Je ! Tutapo kuwa mifupa na mapande yaliyo vurugika, tutafufuliwa 
kwa umbo jipya? 

50. Sema: Kuweni hata mawe na chuma . 



51. Au umbo lolote mnalo liona kubwa katika vifua vyenu. Watasema: Nani atakaye 
turudisha tena? Sema: Yule yule aliye kuumbeni mara ya kwanza! Watakutikisia 
vichwa vyao, na watasema: Lini hayo? Sema: A'saa yakawa karibu! 

52. Siku atakapo kuiteni, na nyinyi mkamuitikia kwa kumshukuru, na mkadhani kuwa 
hamkukaa ila muda mdogo tu. 

53. Waambie waja wangu waseme maneno mazuri, maana Shet'ani huchochea ugomvi 
baina yao. Hakika Shet'ani ni adui aliye dhaahiri kwa mwanaadamu . 

54. Mola wenu Mlezi anakujueni vilivyo. Akipenda atakurehemuni, na akipenda 
atakuadhibuni . Na hatukukutuma ili uwe mlinzi juu yao. 

55. Na Mola wako Mlezi anawajua vilivyo waliomo mbinguni na katika ardhi . Na 
hakika tumewafadhilisha baadhi ya Manabii kuliko wengine; na Daudi tulimpa 
Zaburi . 

56. Sema: Waombeni hao mnao wadaia badala yake Yeye . Hawawezi kukuondoleeni 
madhara, wala kuyaweka pengine . 

57. Hao wanao waomba, wao wenyewe wanatafuta njia ya kwendea kwa Mola wao Mlezi 
- hata miongoni mwao walio karibu mno - na wanataraji rehema zake na wanaikhofu 
adhabu yake . Hakika adhabu ya Mola wako Mlezi yafaa kutahadhari nayo . 

58. Na hapana mji wowote ila Sisi tutauteketeza kabla ya Siku ya Kiyama, au 
tutaupa adhabu kali. Haya yamekwisha andikwa katika Kitabu. 

59. Na hapana kinacho tuzuia kupeleka miujiza ila ni kuwa watu wa zamani 
waliikanusha . Na tuliwapa Wathamudi ngamia jike kuwa ni Ishara iliyo dhaahiri, 
lakini walidhulumu kwaye . Nasi hatupeleki Ishara ila kwa ajili ya kuhadharisha . 

60. Na tulipo kwambia: Hakika Mola wako Mlezi amekwisha wazunguka hao watu. Na 
hatukuifanya ndoto tulio kuonyesha ila ni kuwajaribu watu, na mti ulio laaniwa 
katika Qur'ani. Na tunawahadharisha, lakini haiwazidishii ila uasi mkubwa . 

61. Na pale tulipo waambia Malaika: Msujudieni Adam. Wakamsujudia isipo kuwa 
Iblisi. Akasema: Je ! Nimsujudie uliye muumba kwa udongo? 

62. Akasema: Hebu nambie khabari ya huyu uliye mtukuza juu yangu . Ukiniakhirisha 
mpaka Siku ya Kiyama, hapana shaka nitawaangamiza dhuriya zake wasipo kuwa 
wachache tu. 

63. Akasema Mwenyezi Mungu : Ondokelea mbali! Atakaye kufuata katika wao, basi 
Jahannamu itakuwa ndiyo malipo yenu, malipo ya kutimia. 

64. Na wachochee uwawezao katika wao kwa sauti yako, na wakusanyie jeshi lako la 
wapandao farasi na waendao kwa miguu. Na shirikiana nao katika mali na wana, na 
waahidi . Na Shet'ani hawapi ahadi ila ya udanganyifu. 

65. Hakika wewe huna mamlaka juu ya waja wangu . Na Mola wako Mlezi anatosha kuwa 
ni wa kutegemewa. 

66. Mola wenu Mlezi ndiye anaye kuendesheeni marikebu katika bahari ili mtafute 
katika fadhila zake. Hakika Yeye ni Mwenye kukurehemuni nyinyi . 

67. Na inapo kufikieni taabu katika bahari, hao mnao waomba wanapotea, isipo 
kuwa Yeye tu. Na anapo kuvueni mkafika nchi kavu, mnageuka. Ama mwanaadamu ni 
mwingi wa kukanusha. 

68. Je ! Mmeaminisha ya kuwa hatakudidimizeni upande wowote katika nchi kavu, au 
kwamba hatakuleteeni tufani la kokoto? Kisha msipate wa kumtegemea. 

69. Au mmeaminisha ya kuwa hatakurudisheni humo mara nyengine na kukupelekeeni 
kimbunga cha upepo akakuzamisheni kwa mlivyo kufuru, na kisha msipate wa 
kukunusuruni nasi. 



70. Na hakika tumewatukuza wanaadamu, na tumewapa vya kupanda nchi kavu na 
baharini, na tumewaruzuku vitu vizuri vizuri, na tumewaf adhilisha kwa fadhila 
kubwa kuliko wengi miongoni mwa tulio waumba . 

71. Siku tutapo waita kila kikundi cha watu kwa mujibu wa wakifuatacho - basi 
atakaye pewa kitabu chake kwa mkono wake wa kulia, basi hao watasoma kitabu chao 
wala hawatadhulumiwa hata chembe . 

72. Na aliye kuwa hapa kipofu, basi atakuwa kipofu Akhera, na atakuwa aliye 
ipotea zaidi Njia. 

73. Na hakika walikaribia kukushawishi uache tuliyo kufunulia ili utuzulie 
mengineyo. Na hapo ndio wangeli kufanya raf iki . 

74. Na lau kuwa hatukukuweka imara ungeli karibia kuwaelekea kidogo. 

75. Hapo basi bila ya shaka tungeli kuonjesha adhabu mardufu ya uhai, na adhabu 
mardufu ya kifo. Kisha usinge pata mtu wa kukunusuru nasi. 

76. Na walitaka kukukera ili uitoke nchi . Na hapo wao wasingeli bakia humo ila 
kwa muda mchache tu. 

77. Huo ndio mwendo kwa Mitume tulio watuma kabla yako. Wala hupati mabadiliko 
katika mwendo wetu. 

78. Shika Sala jua linapo pinduka mpaka giza la usiku, na Qur'ani ya al fajiri. 
Hakika Qur'ani ya alfajiri inashuhudiwa daima. 

79. Na amka usiku kwa ibada; ni ziada ya sunna khasa kwako wewe . Huenda Mola 
wako Mlezi akakunyanyua cheo kinacho sifika. 

80. Na sema: Mola wangu Mlezi! Niingize muingizo mwema, na unitoe kutoka kwema . 
Na unipe nguvu zinazo toka kwako zinisaidie. 

81. Na sema: Kweli imefika, na uwongo umetoweka. Hakika uwongo lazima utoweke! 

82. Na tunateremsha katika Qur'ani yaliyo ni matibabu na rehema kwa Waumini . 
Wala hayawazidishii madhaalimu ila khasara. 

83. Na mwanaadamu tunapo mneemesha hugeuka na kujitenga kando . Na inapo mgusa 
shari hukata tamaa. 

84. Sema: Kila mmoja anafanya kwa namna yake . Na Mola wenu Mlezi anajua aliye 
ongoka katika njia. 

85. Na wanakuuliza khabari za Roho. Sema: Roho ni katika mambo ya Mola wangu 
Mlezi. Nanyi hamkupewa katika ilimu ila kidogo tu. 

86. Na tungeli penda tungeli yaondoa tuliyo kufunulia. Kisha usingeli pata 
mwakilishi wa kukupigania kwetu kwa haya . 

87. Isipo kuwa iwe rehema itokayo kwa Mola wako Mlezi. Hakika fadhila yake kwako 
ni kubwa . 

88. Sema: Wangeli kusanyika watu na majini ili walete mfano wa hii Qur'ani basi 
hawaleti mfano wake, hata wakisaidiana wao kwa wao. 

89. Na hakika tumewaeleza watu katika hii Qur'ani kwa kila mf ano . Lakini watu 
wengi wanakataa isipo kuwa kukanusha tu. 

90. Na walisema: Hatutakuamini mpaka ututimbulie chemchem katika ardhi hii. 

91. Au uwe na kitalu cha mitende na mizabibu, na utupitishie mito kati yake 
ikimiminika . 

92. Au utuangushie mbingu vipande vipande kama ulivyo dai; au utuletee Mwenyezi 
Mungu na Malaika uso kwa uso. 



93. Au uwe na nyumba ya dhahabu, au upae mbinguni . Wala hatutaamini kupaa kwako 
mpaka ututeremshie kitabu tukisome. Sema: Subhana Rabbi, Ametakasika Mola wangu 
Mlezi! Kwani mimi ni nani isipo kuwa ni mwanaadamu na Mtume? 

94. Na nini kilicho wazuilia watu kuamini ulipo wajia uwongofu isipo kuwa 
walisema: Je ! Mwenyezi Mungu humtuma mwanaadamu kuwa ni Mtume? 

95. Sema: Ingeli kuwa duniani wapo Malaika wanatembea kwa utulivu wao, basi bila 
ya shaka tungeli wateremshia Malaika kuwa ni Mtume wao . 

96. Sema: Mwenyezi Mungu anatosha kuwa Shahidi baina yangu na nyinyi . Hakika 
Yeye anawajua vyema waja wake na anawaona. 

97. Na anaye mhidi Mwenyezi Mungu basi huyo ndiye aliye hidika. Na anaye wapotoa 
basi huto wapatia walinzi badala yake . Na tutawakusanya Siku ya Kiyama hali 
wakikokotwa juu ya nyuso zao, nao ni vipofu na mabubu na viziwi. Na makaazi yao 
ni Jahannamu. Kila moto ukifanya kusinzia tutazidi kuuchochea uwake kwa nguvu . 

98. Hayo ni malipo yao kwa sababu walizikataa ishara zetu, na wakasema: Hivyo 
tukisha kuwa mifupa na mapande yaliyo vurugika tutafufuliwa kwa umbo jipya? 

99. Kwani hawakuona ya kwamba Mwenyezi Mungu aliye umba mbingu na ardhi ni 
Mwenye kuweza kuumba mfano wao? Na Yeye amewawekea muda usio na shaka yoyote. 
Lakini madhaalimu hawataki ila ukafiri. 

100. Sema: Lau kuwa nyinyi mnazimiliki khazina za rehema za Mola wangu Mlezi, 
basi hapana shaka mngeli zuia kuzitumia kwa ajili ya kukhofu. Na mwanaadamu 
tangu hapo tabia yake ni mchoyo ! 

101. Na kwa yakini tulimpa Musa ishara tisa zilizo wazi. Waulize Wana wa Israili 
alipo wafikia, na Firauni akawaambia: Hakika mimi nakuona wewe Musa umerogwa! 

102. Musa akasema: Wewe unajua bila ya shaka kuwa haya hakuyateremsha ila Mola 
Mlezi wa mbingu na ardhi ili kuwa ni ushahidi wa kuonekana. Na hakika mimi bila 
ya shaka nakuona wewe, Firauni, kuwa umekwisha angamia. 

103. Basi Firauni akataka kuwafukuza katika nchi . Kwa hivyo tukamzamisha yeye na 
walio kuwa pamoja naye wote. 

104. Na tukawaambia baada yake Wana wa Israili: Kaeni katika nchi . Itapo kuja 
ahadi ya Akhera tutakuleteni nyote pamoja. 

105. Na kwa Haki tumeiteremsha, na kwa Haki imeteremka. Na hatukukutuma ila uwe 
mbashiri na mwonyaji. 

106. Na Qur'ani tumeigawanya sehemu mbali mbali ili uwasomee watu kwa kituo, na 
tumeiteremsha kidogo kidogo. 

107. Sema: Iaminini au msiiamini. Hakika wale walio pewa ilimu kabla yake, 
wanapo somewa hii, huanguka kifudifudi wanasujudu. 

108. Na wanasema: Subhana Rabbina, Ametakasika Mola wetu Mlezi! Hakika ahadi ya 
Mola wetu Mlezi lazima itimizwe! 

109. Na huanguka kifudifudi na huku wanalia, na inawazidisha unyenyekevu. 

110. Sema: Mwombeni Allah (Mwenyezi Mungu) , au mwombeni Rahman (Mwingi wa 
Rehema) , kwa jina lolote mnalo mwita. Kwani Yeye ana majina mazuri mazuri . Wala 
usitangaze Sala yako kwa sauti kubwa, wala usiifiche kwa sauti ndogo, bali shika 
njia ya kati na kati ya hizo. 

111. Na sema: Alhamdulillah, Himdi zote ni za Mwenyezi Mungu ambaye hana mwana, 
wala hana mshirika katika ufalme, wala hana rafiki wa kumsaidia kwa sababu ya 
udhaifu wake . Na mtukuze kwa utukufu mkubwa . 



SURA 18. SURA AL KAHF 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Kuhimidiwa ni kwa Mwenyezi Mungu, ambaye amemteremshia mja wake Kitabu, wala 
hakukifanya kina upogo. 

2. Kimenyooka sawa, ili kitoe onyo kali kutoka kwake, na kiwabashirie Waumini 
watendao mema kwamba watapata ujira mzuri. 

3. Wakae humo milele. 

4. Na kiwaonye wanao nena: Mwenyezi Mungu ana mwana. 

5. Wao hawana ujuzi wa jambo hili, wala baba zao. Ni neno kuu hilo litokalo 
vinywani mwao. Hawasemi ila uwongo tu. 

6. Huenda ukajihiliki nafsi yako kwa ajili yao, kuwasikitikia kwa kuwa 
hawayaamini mazungumzo haya ! 

7. Kwa hakika tumevifanya vilioko juu ya ardhi kuwa ni pambo lake ili tuwafanyie 
mtihani, ni nani kati yao wenye vitendo vizuri zaidi. 

8. Na hakika Sisi tutavifanya vyote vilio juu ya ardhi kuwa kama nchi ilio pigwa 
na ukame . 

9. Bali unadhani ya kwamba wale Watu wa Pangoni na Maandishi walikuwa ni ajabu 
miongoni mwa ishara zetu? 

10. Vijana hao walipo kimbilia kwenye pango walisema: Mola wetu Mlezi! Tupe 
rehema itokayo kwako, na tutengezee uwongofu katika jambo letu. 

11. Tukayaziba masikio yao kuwalaza humo pangoni kwa muda wa miaka kadhaa wa 
kadhaa . 

12. Kisha tukawazindua ili tujue ni lipi katika makundi mawili lilio hisabu sawa 
muda walio kaa. 

13. Sisi tunakusimulia khabari zao kwa kweli. Hakika wao walikuwa ni vijana 
walio muamini Mola wao Mlezi. Na Sisi tukawazidisha uwongofu. 

14. Na tukazitia nguvu nyoyo zao walipo simama na wakasema: Mola wetu Mlezi ni 
Mola Mlezi wa mbingu na ardhi . Hatutamwita mwenginewe kabisa badala yake kuwa ni 
Mungu . Hivyo itakuwa tumesema jambo la kuvuka mpaka. 

15. Hawa watu wetu wameshika miungu mingine badala yake Yeye . Kwa nini basi 
hawawatolei uthibitisho ulio dhaahiri? Na nani aliye dhaalimu zaidi kuliko anaye 
mzulia uwongo Mwenyezi Mungu? 

16. Na mkijitenga nao na vile wanavyo viabudu badala ya Mwenyezi Mungu, basi 
kimbilieni pangoni, akufungulieni Mola wenu Mlezi rehema yake, na 
akutengenezeeni ya kukufaeni katika mambo yenu. 

17. Na unaliona jua linapo chomoza linainamia kuliani mwao kutoka hapo pangoni; 
na linapo kuchwa linawakwepa kushotoni, na wao wamo katika uwazi wa pango . Hizo 
ni katika ishara za Mwenyezi Mungu . Ambaye Mwenyezi Mungu anamwongoa basi huyo 
ni mwenye kuongoka. Na anaye muacha kupotea basi hutampatia mlinzi wala 
mwongozi . 

18. Nawe utawadhania wamacho, na hali wamelala. Nasi tunawageuza kulia na 
kushoto. Na mbwa wao amenyoosha miguu yake ya mbele kizingitini. Kama ungeli 
watokea hapana shaka ungeli geuka kuwakimbia, nawe umejaa khofu. 



19. Na kwa namna hii tuliwainua usingizini wapate kuulizana wao kwa wao . Alisema 
msemaji katika wao: Mmekaa muda gani? Wakasema: Tumekaa siku moja au sehemu ya 
siku. Wakasema: Mola wenu Mlezi anajua zaidi muda mlio kaa. Hebu mtumeni mmoja 
wenu na hizi fedha zenu ende mjini, akatazame chakula chake kipi kilicho bora 
kabisa akuleteeni cha kukila. Naye afanye mambo hayo kwa busara, wala 
asikutajeni kabisa kwa yeyote. 

20. Kwani wao wakikutambueni watakupigeni mawe, au watakurudisheni katika dini 
yao; na hapo hamtaf anikiwa kabisa! 

21. Na namna hivi tuliwa juulisha kwa watu wapate kujua ya kwamba ahadi ya 
Mwenyezi Mungu ni ya kweli, na kwamba Saa haina shaka. Walipo kuwa wakigombania 
jambo lao wao kwa wao walisema: Jengeni jengo juu yao. Mola wao Mlezi anawajua 
vyema . Wakasema walio shinda katika shauri yao : Bila ya shaka tutawajengea 
msikiti juu yao . 

22. Watasema: Walikuwa watatu, wa nne wao ni mbwa wao. Na wanasema: Walikuwa 
watano, wa sita wao ni mbwa wao. Wanavurumisha ovyo . Na wanasema: Walikuwa saba, 
na wa nane wao ni mbwa wao. Sema: Mola wangu Mlezi ndiye anaye jua sawa sawa 
hisabu yao. Hawawajui ila wachache tu. Basi usibishane juu yao ila kwa mabishano 
ya juu juu tu hivi . Wala usiulize khabari zao kwa yeyote yule. 

23. Wala usisema kamwe kwa jambo lolote lile: Hakika nitalifanya hilo kesho - 

24. Isipo kuwa Mwenyezi Mungu akipenda. Na mkumbuke Mola wako Mlezi pale unapo 
sahau, na sema: Asaa Mola wangu Mlezi ataniongoa kwenye uwongozi ulio karibu 
zaidi kuliko huu . 

25. Na walikaa katika pango lao miaka mia tatu, na wakazidisha tisa. 

26. Sema: Mwenyezi Mungu anajua zaidi muda walio kaa. Ni zake tu siri za mbingu 
na ardhi . Kuona kulioje na kusikia kwake ! Hawana mlinzi isipo kuwa Yeye, wala 
hamshirikishi yeyote katika hukumu yake . 

27. Na soma uliyo funuliwa katika Kitabu cha Mola wako Mlezi. Hapana wa 
kubadilisha maneno yake . Wala nawe hutapata makimbilio isipo kuwa kwake . 

28. Na isubirishe nafsi yako pamoja na wanao muomba Mola wao Mlezi asubuhi na 
jioni, hali ya kuwa wanataka radhi yake . Wala macho yako yasiwaruke kwa kutaka 
pambo la maisha ya dunia. Wala usimt'ii tuliye mghafilisha moyo wake 
asitukumbuke, na akafuata matamanio yake yakawa yamepita mpaka . 

29. Na sema: Hii ni kweli itokayo kwa Mola wako Mlezi. Basi atakaye, aamini . Na 
atakaye, akatae. Hakika Sisi tumewaandalia wenye kudhulumu Moto ambao 
utawazunguka kama khema . Na wakiomba msaada watasaidiwa kwa kupewa maji kama 
mafuta yaliyo tibuka. Yatayo wababua nyuso zao. Kinywaji hicho ni kiovu mno ! Na 
matandiko hayo ya kupumzikia ni maovu mno ! 

30. Hakika wale walio amini na wakatenda mema - hakika Sisi hatupotezi ujira wa 
anaye tenda mema . 

31. Hao watapata Bustani za milele, zinazo pita mito kati yake . Humo watapambwa 
kwa mavazi ya mikononi ya dhahabu, na watavaa nguo za kijani za hariri na 
at'ilasi, huku wakiegemea humo juu ya makochi . Ni malipo bora hayo ! Na matandiko 
mazuri mno ya kupumzikia! 

32. Na wapigie mfano wa watu wawili: mmoja wao tulimpa vitalu viwili vya 
mizabibu, na tukavizungushia mitende, na kati yake tukatia mimea ya nafaka. 

33. Na hivyo vitalu viwili vikitoa mazao yake, wala hapana kitu katika hayo 
kilicho tindikia. Na ndani yake tukapasua mito. 

34. Naye alikuwa na mazao mengi . Basi akamwambia mwenzake naye akibishana naye : 
Mimi nimekushinda wewe kwa mali na nguvu za watu ! 



35. Na akaingia kitaluni kwake, naye hali ana jidhulumu nafsi yake . Akasema: 
Sidhani kabisa kuwa haya yataharibika . 

36. Wala sidhani kuwa hiyo Saa (ya Kyama) itatokea. Na ikiwa nitarudishwa kwa 
Mola wangu Mlezi, bila ya shaka nitapata marejeo bora zaidi kuliko haya . 

37. Mwenzake akamwambia kwa kubishana naye : Je ! Unamkufuru aliye kuumba kutokana 
na udongo, tena kutokana na tone la manii, kisha akakufanya mtu kaamili? 

38. Lakini Yeye Mwenyezi Mungu ndiye Mola wangu Mlezi. Wala simshirikishi na 
yeyote . 

39. Na lau kuwa ulipo ingia kitaluni kwako ungeli sema: Mashaallah! Alitakalo 
Mwenyezi Mungu huwa ! Hapana nguvu ila kwa Mwenyezi Mungu . Ikiwa unaniona mimi 
nina mali kidogo na watoto kuliko wewe, 

40. Basi huenda Mola wangu Mlezi akanipa kilicho bora kuliko kitalu chako, naye 
akapitisha kudra yake kutoka mbinguni kukilitea hicho chako, na kikageuka ardhi 
tupu inayo teleza. 

41. Au maji yake yakadidimia wala usiweze kuyagundua. 

42. Yakateketezwa matunda yake, akabaki akipindua pindua viganja vyake, kwa vile 
alivyo yagharimia, na miti imebwagika juu ya chanja zake. Akawa anasema: Laiti 
nisingeli mshiriki Mola wangu Mlezi na yeyote ! 

43. Wala hakuwa nacho kikundi cha kumsaidia badala ya Mwenyezi Mungu, wala 
mwenyewe hakuweza kujisaidia. 

44. Huko ulinzi ni wa Mwenyezi Mungu wa Haki tu. Yeye ndiye mbora wa malipo, na 
mbora wa matokeo. 

45. Na wapigie mfano wa maisha ya dunia. Hayo ni kama maji tunayo yateremsha 
kutoka mbinguni, yakachanganyika na mimea ya ardhi, kisha hiyo mimea ikawa 
vibuwa vinavyo peperushwa na upepo. Na Mwenyezi Mungu ni Mwenye uweza juu ya 
kila kitu. 

46. Mali na wana ni pambo la maisha ya dunia. Na mema yanayo bakia ni bora mbele 
ya Mola wako Mlezi kwa malipo, na bora kwa matumaini . 

47. Na siku tutapo iondoa milima na ukaiona ardhi iwazi, na tukawafufua - wala 
hatutamwacha hata mmoja kati yao - 

48. Na wakahudhurishwa mbele ya Mola wako Mlezi kwa safu (wakaambiwa) : Mmetujia 
kama tulivyo kuumbeni mara ya kwanza! Bali mlidai kwamba hatutakuwekeeni miadi . 

49. Na kitawekwa kitabu. Basi utawaona wakosefu wanavyo ogopa kwa yale yaliomo 
humo . Na watasema: Ole wetu ! Kitabu hichi kina nini ! Hakiachi dogo wala kubwa 
ila huliandika? Na watayakuta yote waliyo yatenda yamehudhuria hapo . Na Mola 
wako Mlezi hamdhulumu yeyote. 

50. Na tulipo waambia Malaika: Msujudieni Adam ! Walimsjudia isipo kuwa Iblisi. 
Yeye alikuwa miongoni mwa majini, na akavunja amri ya Mola wake Mlezi. Je ! 
Mnamshika yeye na dhuriya zake kuwa marafiki badala yangu, hali wao ni adui 
zenu? Ni ovu mno badala hii kwa wenye kudhulumu. 

51. Sikuwashuhudisha kuumbwa kwa mbingu na ardhi, wala kuumbwa kwa nafsi zao. 
Wala sikuwafanya wapotezao kuwa ni wasaidizi. 

52. Na siku atakapo sema (Mwenyezi Mungu) : Waiteni hao mlio dai kuwa ni 
washirika wangu . Basi watawaita, na wao hawato waitikia. Nasi tutaweka baina yao 
maangamio . 

53. Na wakhalifu watauona Moto na watajua ya kwamba wao lazima wataingia humo; 
wala hawatapata pa kuuepuka . 



54. Na bila ya shaka tumewaelezea watu katika hii Qur'ani kila namna ya mf ano . 
Lakini mwanaadamu amezidi kuliko kila kitu kwa ubishi. 

55. Na hapana kilicho wazuia watu kuamini ulipo wajia uwongofu na wakaomba 
maghfira kwa Mola wao Mlezi, isipo kuwa yawafikie ya wale wa zamani, au iwafikie 
adhabu jahara. 

56. Na hatuwatumi Mitume ila wawe wabashiri na waonyaji. Na walio kufuru 
wanabishana kwa uwongo, ili kwa uwongo huo waivunje kweli. Na wanazifanya Ishara 
zangu na yale waliyo onywa kuwa ni mzaha. 

57. Na ni nani dhaalimu mkubwa zaidi kuliko yule anaye kumbushwa Ishara za Mola 
wake Mlezi, naye akazipuuza na akasahau yaliyo tangulizwa na mikono yake? Hakika 
Sisi tumeweka vifuniko juu ya nyoyo zao ili wasifahamu, na uziwi kwenye masikio 
yao. Na ukiwaita kwenye uwongofu hawakubali kabisa kuongoka . 

58. Na Mola wako Mlezi ni Msamehevu Mwenye rehema . Lau angeli wachukulia kwa 
mujibu waliyo yachuma, bila ya shaka angeli wafanyia haraka kuwaadhibu. Lakini 
wanayo miadi ambayo hawatapata makimbilio yoyote ya kuepukana nayo . 

59. Na miji hiyo tuliwaangamiza watu wake walipo dhulumu. Na tukawawekea miadi 
ya maangamizo yao. 

60. Na pale Musa alipo mwambia kijana wake : Sitoacha kuendelea mpaka nifike 
zinapo kutana bahari mbili, au nitaendelea kwa muda mrefu. 

61. Basi wawili hao walipo fika zinapo kutana hizo bahari mbili walimsahau 
samaki wao, naye akashika njia yake kaporonyokea baharini . 

62. Walipo kwisha pita alimwambia kijana wake : Tupe chakula chetu cha mchana. 
Kwa hakika tumepata machofu kweli kwa hii safari yetu. 

63. Akasema (kijana) : Waona ! Pale tulipo pumzika penye jabali basi mimi 
nilimsahau yule samaki. Na hapana aliye nisahaulisha nisimkumbuke ila Shet ' ani 
tu. Naye akashika njia yake baharini kwa ajabu. 

64. (Musa) akasema: Hayo ndiyo tuliyo kuwa tunayataka. Basi wakarudi nyuma kwa 
kufuata njia waliyo jia. 

65. Basi wakamkuta mja katika waja wangu tuliye mpa rehema kutoka kwetu, na 
tukamfunza mafunzo yaliyo toka kwetu. 

66. Musa akamwambia: Nikufuate ili unifunze katika ule uwongofu ulio funzwa 
wewe? 

67. Akasema: Hakika wewe hutaweza kuvumilia kuwa pamoja nami . 

68. Na utawezaje kuvumilia yale usiyo yajua vilivyo undani wake? 

69. Akasema: Inshaallah, Mwenyezi Mungu akipenda, utaniona mvumilivu, wala 
sitoasi amri yako . 

70. Akasema: Basi ukinifuata usiniulize kitu mpaka mimi nianze kukutajia. 

71. Basi wawili hao wakatoka, hata walipo panda jahazi (yule mtu) akaitoboa. 
(Musa) akasema: Unaitoboa uwazamishe watu wake? Hakika umefanya jambo baya . 

72. Akasema: Sikukwambia hutaweza kuvumilia kuwa pamoja nami? 

73. (Musa) akasema: Usinichukulie kwa niliyo sahau, wala usinipe uzito kwa jambo 
langu . 

74. Basi wakatoka wawili hao mpaka wakamkuta kijana, akamuuwa. (Musa) akasema: 
Ala! Umemuuwa mtu asiye na kosa, na wala hakuuwa ! Ama hakika umefanya jambo baya 
kabisa ! 



75. AKASEMA: Je ! Sikukwambia kwamba hakika wewe huwezi kuvumilia kuwa pamoja 
nami? 

76. Akasema: Nikikuuliza kitu chochote baada ya haya usifuatane nami, kwani 
umekwisha pata udhuru kwangu . 

77. Basi wakatoka mpaka wakawafikia watu wa mji mmoja. Wakawaomba watu wake 
wawape chakula, nao wakakataa kuwakaribisha . Hapo wakakuta ukuta unataka 
kuanguka, (yule mja mwema) akausimamisha . (Musa) akasema: Ungeli taka ungeli 
chukua ujira kwa haya . 

78. (Yule mtu) akasema: Huku ndio kufarikiana baina yangu na wewe . Sasa 
nitakueleza maana ya yale uliyo kuwa huwezi kuyastahamilia . 

79. Ama ile jahazi ilikuwa ya masikini za Mungu wafanyao kazi baharini . Nilitaka 
kuiharibu, kwani nyuma yao alikuwako mfalme anaghusubu majahazi yote. 

80. Na ama yule kijana, wazazi wake walikuwa ni Waumini. Tukakhofu asije watia 
mashakani kwa uasi na ukafiri. 

81. Basi tulitaka Mola wao Mlezi awabadilishie aliye bora zaidi kuliko huyo kwa 
kutakasika, na aliye karibu zaidi kwa huruma. 

82. Na ama ukuta, huo ulikuwa ni wa vijana wawili mayatima kule mjini. Na chini 
yake ilikuwako khazina yao; na baba yao alikuwa ni mtu mwema . Basi Mola wako 
Mlezi alitaka wafikie utu uzima na wajitolee khazina yao wenyewe, kuwa ni rehema 
itokayo kwa Mola wako Mlezi. Wala mimi sikutenda hayo kwa amri yangu . Hiyo ndiyo 
tafsiri ya hayo ambayo wewe hukuweza kuyasubiria. 

83. Na wanakuuliza khabari za Dhul- Qarnaini . Waambie: Nitakusimulieni baadhi ya 
hadithi yake . 

84. Sisi tulimtilia nguvu katika ardhi na tukampa njia za kila kitu. 

85. Basi akaifuata njia. 

86. Hata alipo fika machwea-jua aliliona linatua katika checmchem yenye matope 
meusi. Na hapo akawakuta watu. Tukasema: Ewe Dhul-Qarnaini ! Ama uwaadhibu au 
watwae kwa wema . 

87. Akasema: Ama aliye dhulumu basi tutamuadhibu, na kisha atarudishwa kwa Mola 
wake Mlezi amuadhibu adhabu isiyo juulikana. 

88. Na ama aliye amini na akatenda mema basi atapata malipo mazuri . Nasi 
tutamwambia lilio jepesi katika amri yetu. 

89. Kisha akaifuata njia. 

90. Hata alipo fika matokeo ya jua aliliona linawachomozea watu tusio wawekea 
pazia la kuwakinga nalo. 

91. Ndio hivyo hivyo. Na Sisi tulizijua vilivyo khabari zake zote. 

92. Kisha akaifuata njia. 

93. Hata alipo fika baina ya milima miwili, alikuta nyuma yake watu ambao 
takriban hawakuwa wanafahamu lolote. 

94. Wakasema: Ewe Dhul-Qarnaini ! Hakika Ju ju-wa-maa ju ju wanafanya uharibifu 
katika nchi . Basi je, tukulipe ujira ili utujengee baina yetu na wao ngome? 

95. Akasema: Yale Mola wangu aliyo niwezesha ni bora zaidi. Lakini nyinyi 
nisaidieni kwa nguvu zenu. Nitaku jengeeni kizuizi baina yenu na wao . 

96. Nileteeni vipande vya chuma . Hata alipo ijaza nafasi iliyo kati ya milima 
miwili, akasema: Vukuteni . Hata alipo kifanya (chuma) kama moto akasema: 
Nileteeni shaba iliyo yayuka niimwagie. 



97. Basi hawakuweza kuukwea, wala hawakuweza kuutoboa. 

98. Akasema: Hii ni rehema itokayo kwa Mola wangu Mlezi. Na itapo fika ahadi ya 
Mola wangu Mlezi atauvunja vunja. Na ahadi ya Mola wangu Mlezi ni kweli tu. 

99. Na siku hiyo tutawaacha wakisongana wao kwa wao. Na baragumu litapulizwa, na 
wote watakusanywa pamoja. 

100. Na siku hiyo tutawadhihirishia wazi Jahannamu makafiri waione. 

101. Wale ambao kwamba macho yao yalikuwa paziani hayanikumbuki, na wakawa 
hawawezi kusikia. 

102 . Je, wanadhani walio kufuru ndio wawafanye wa ja wangu ndio walinzi wao 
badala yangu Mimi? Hakika Sisi tumeiandaa Jahannamu iwe ndipo mahala pa 
kuteremkia makafiri. 

103. Sema: Je, tukutajieni wenye khasara mno katika vitendo vyao? 

104. Ni wale ambao juhudi yao katika maisha ya dunia imepotea bure, nao 
wanadhani kwamba wanafanya kazi nzuri. 

105. Hao ni wale walio zikanusha Ishara za Mola wao Mlezi na kukutana naye . Kwa 
hivyo vitendo vyao vimepotea bure, na wala Siku ya Kiyama hatutawathamini kitu. 

106. Hiyo Jahannamu ni malipo yao kwa walivyo kufuru na wakafanyia kejeli Ishara 
zangu na Mitume wangu . 

107. Hakika wale walio amini na wakatenda mema mashukio yao yatakuwa kwenye Pepo 
za Firdausi. 

108. Watadumu humo; hawatataka kuondoka. 

109. Sema: Lau kuwa bahari ndio wino kwa maneno ya Mola wangu Mlezi, basi bahari 
ingeli malizika kabla ya kumalizika maneno ya Mola wangu Mlezi, hata tungeli 
ileta mfano wa hiyo kuongezea. 

110. Sema: Mimi ni mwanaadamu kama nyinyi. Ninaletewa Wahyi kwamba Mungu wenu ni 
Mungu Mmoja. Mwenye kutaraji kukutana na Mola wake Mlezi basi naatende vitendo 
vyema, wala asimshirikishe yeyote katika ibada ya Mola wake Mlezi. 

SURA 19. SURAT MARYAM 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Kaf Ha Ya A'yn S ' ad 

2. Huu ni Ukumbusho wa rehema ya Mola wako Mlezi kwa mja wake, Zakariya. 

3. Alipo mwita Mola wake Mlezi kwa siri. 

4. Akasema: Mola wangu Mlezi! Mafupa yangu yamedhoof ika, na kichwa kinameremeta 
kwa mvi; wala, Mola wangu Mlezi, sikuwa mwenye bahati mbaya kwa kukuomba Wewe . 

5. Na hakika mimi nawakhofia jamaa zangu baada yangu. Na mke wangu ni tasa. Basi 
nipe mrithi kutoka kwako . 

6. Atakaye nirithi mimi na awarithi ukoo wa Yaaqub. Ewe Mola wangu Mlezi! Na 
umjaalie awe mwenye kuridhisha. 

7. (Akaambiwa) : Ewe Zakariya! Hakika Sisi tunakubashiria mwana; jina lake ni 
Yahya . Hatujapata kumpa jina hilo yeyote kabla yake . 



8. Akasema: Ewe Mola wangu Mlezi! Vipi nitakuwa na mwana na hali mke wangu ni 
tasa, na mimi nimesha fikia ukongwe katika uzee? 

9. Akasema: Ndio hivyo hivyo amesema Mola wako Mlezi: Haya ni mepesi kwangu . Na 
hakika Mimi nilikwisha kuumba wewe zamani na hali hukuwa kitu. 

10. Akasema: Mola wangu Mlezi nijaalie Ishara. Akasema Ishara yako ni kuwa 
hutasema na watu kwa masiku matatu, na hali ni mzima. 

11. Basi akawatokea watu wake kutoka mihirabuni. Akawaashiria : Msabihini 
Mwenyezi Mungu asubuhi na jioni. 

12. Ewe Yahya ! Kishike Kitabu kwa nguvu ! Nasi tulimpa hikima angali mtoto. 

13. Na tukampa huruma itokayo kwetu, na utakaso, na akawa mchamungu . 

14. Na akawa mwema kwa wazazi wake, wala hakuwa jabari mua'si. 

15. Na amani iwe juu yake siku ya kuzaliwa, na siku ya kufa, na siku ya 
kufufuliwa . 

16. Na mtaje Maryamu katika Kitabu, pale alipo jitenga na jamaa zake mahali 
upande wa mashariki; 

17. Na akaweka pazia kujikinga nao. Tukampelekea Roho wetu, aka jif ananisha kwake 
sawa na mtu . 

18. (Maryamu) akasema: Hakika mimi najikinga kwa Mwingi wa Rehema aniepushe 
nawe, ukiwa ni mchamngu . 

19. (Malaika) akasema: Hakika mimi ni mwenye kutumwa na Mola wako Mlezi ili 
nikubashirie tunu ya mwana aliye takasika. 

20. Akasema: Nitampataje mwana hali mwanaadamu yeyote hajanigusa, wala mimi si 
kahaba? 

21. (Malaika) akasema: Ndio hivyo hivyo! Mola wako Mlezi amesema: Haya ni mepesi 
kwangu ! Na ili tumfanye kuwa ni Ishara kwa watu, na Rehema itokayo kwetu, na 
hilo ni jambo lilio kwisha hukumiwa. 

22. Basi akachukua mimba yake, na akaondoka nayo mpaka mahali pa mbali. 

23. Kisha uchungu ukampeleka kwenye shina la mtende; akasema: Laiti ningeli kufa 
kabla ya haya, na nikawa niliye sahaulika kabisa! 

24. Pakatangazwa kutoka chini yake : Usihuzunike! Hakika Mola wako Mlezi 
amejaalia chini yako kijito kidogo cha maji! 

25. Na litikise kwako hilo shina la mtende, utakuangushia tende nzuri zilizo 
mbivu . 

26. Basi kula, na kunywa, na litue jicho lako. Na pindi ukimwona mtu yeyote basi 
sema: Hakika mimi nimeweka nadhiri kwa Mwenyezi Mungu ya kufunga; kwa hivyo leo 
sitasema na mtu. 

27. Akenda naye (mwanawe) kwa jamaa zake amembeba. Wakasema: Ewe Maryamu! Hakika 
umeleta kitu cha ajabu! 

28. Ewe dada yake Harun ! Baba yako hakuwa mtu muovu, wala mama yako hakuwa 
kahaba . 

29. Akawaashiria (mtoto) . Wakasema: Vipi tumsemeze aliye bado mdogo yumo katika 
mlezi? 

30. (Mtoto) akasema: Hakika mimi ni mtumwa wa Mwenyezi Mungu . Amenipa Kitabu, na 
amenifanya Nabii. 



31. Na amenijaalia ni mwenye kubarikiwa popote pale niwapo. Na ameniusia Sala na 
Zaka maadamu ni hai, 

32. Na nimtendee wema mama yangu. Wala hakunifanya niwe jeuri, mwovu . 

33. Na amani iko juu yangu siku niliyo zaliwa, na siku nitakayo kufa, na siku 
nitakayo fufuliwa kuwa hai . 

34. Huyo ndiye Isa mwana wa Maryamu. Ndiyo kauli ya haki ambayo wanaifanyia 
shaka . 

35. Haiwi kwa Mwenyezi Mungu kuwa na mwana, Subhanahu, Yeye ametakasika! Anapo 
lihukumia jambo basi huliambia tu: Kuwa ! Likawa. 

36. Na hakika Mwenyezi Mungu ni Mola wangu Mlezi, na Mola wenu Mlezi. Basi 
muabuduni Yeye . Hii ndiyo Njia Iliyo Nyooka. 

37. Lakini makundi yakakhitalif iana wao kwa wao. Basi ole wao hao walio kufuru 
kwa kuhudhuria Siku iliyo kuu ! 

38. Watasikia na wataona vizuri vilioje Siku watakayo tufikia! Lakini madhaalimu 
sasa wamo katika upotofu ulio dhaahiri. 

39. Na waonye siku ya majuto itapo katwa amri . Nao wamo katika ghafla, wala 
hawaamini . 

40. Hakika Sisi tutairithi ardhi na walio juu yake . Na kwetu watare jeshwa . 

41. Na mtaje katika Kitabu Ibrahim. Hakika yeye alikuwa mkweli, Nabii. 

42. Alipo mwambia baba yake : Ewe baba yangu ! Kwa nini unaabudu visivyo sikia, na 
visivyo ona, na visivyo kufaa chochote? 

43. Ewe baba yangu ! Kwa yakini imenifikia ilimu isiyo kufikia wewe . Basi nifuate 
mimi, nami nitakuongoza Njia Iliyo Sawa. 

44. Ewe baba yangu ! Usimuabudu Shet'ani. Hakika Shet'ani ni mwenye kumuasi 
Mwingi wa Rehema . 

45. Ewe baba yangu ! Hakika mimi naogopa isikupate adhabu inayo toka kwa Mwingi 
wa Rehema ukaja kuwa mwenziwe Shet'ani. 

46. (Baba) akasema: Unaichukia miungu yangu, ewe Ibrahim? Kama huachi, basi 
lazima nitakupiga mawe . Na niondokelee mbali kwa muda ! 

47. (Ibrahim) akasema: Salamun a'laika! Amani iwe juu yako ! Mimi nitakuombea 
msamaha kwa Mola wangu Mlezi. Hakika Yeye ananihurumia sana. 

48. Nami najitenga nanyi na hayo mnayo yaabudu badala ya Mwenyezi Mungu . Na 
ninamwomba Mola wangu Mlezi; asaa nisiwe mwenye kukosa bahati kwa kumwomba Mola 
wangu Mlezi. 

49. Basi alipo jitenga nao na yale waliyo kuwa wakiyaabudu badala ya Mwenyezi 
Mungu, tulimpa Is-haq na Yaaqub, na kila mmoja tukamfanya Nabii. 

50. Na tukawapa rehema zetu na tukawajaalia kupewa sifa za kweli tukufu. 

51. Na mtaje Musa katika Kitabu. Hakika yeye alikuwa ni mwenye kuchaguliwa, na 
alikuwa Mtume, Nabii. 

52. Na tulimwita upande wa kulia wa mlima na tukamsogeza kunong'ona naye . 

53. Nasi kwa rehema zetu tukampa nduguye, Harun, awe Nabii. 

54. Na mtaje katika Kitabu Ismail. Bila ya shaka yeye alikuwa ni mkweli wa 
ahadi, na alikuwa Mtume, Nabii. 



55. Na alikuwa akiwaamrisha watu wake Sala na Zaka, na alikuwa mbele ya Mola 
wake Mlezi mwenye kuridhiwa. 

56. Na mtaje katika Kitabu Idris. Hakika yeye alikuwa ni mkweli Nabii. 

57. Na tulimuinua daraja ya juu. 

58. Hao ndio alio waneemesha Mwenyezi Mungu miongoni mwa Manabii katika uzao wa 
Adam, na katika uzao wa wale tulio wapandisha pamoja na Nuhu, na katika uzao wa 
Ibrahim na Israil, na katika wale tulio waongoa na tukawateuwa. Wanapo somewa 
Aya za Mwingi wa Rehema huanguka kusujudu na kulia. 

59. Lakini wakaja baada yao walio wabaya, wakaacha Sala, na wakafuata matamanio. 
Basi watakuja kuta malipo ya ubaya . 

60. Isipo kuwa walio tubu, wakaamini, na wakatenda mema . Hao, basi, wataingia 
Peponi wala hawatadhulumiwa chochote. 

61. Bustani za milele alizo waahidi Rahmani waja wake katika siri. Hakika ahadi 
yake hapana shaka itafika. 

62. Humo hawatasikia upuuzi, ila Salama tu. Na watapata humo riziki zao asubuhi 
na jioni . 

63. Hiyo ndiyo Pepo tutayo warithisha katika waja wetu walio kuwa wachamngu. 

64. (Nao watasema:) Wala hatuteremki ila kwa amri ya Mola wako Mlezi. Ni yake 
Yeye yaliyoko mbele yetu na yaliyoko nyuma yetu, na yaliyomo katikati ya hayo . 
Na Mola wako Mlezi si mwenye kusahau. 

65. Mola Mlezi wa mbingu na ardhi na vilivyo baina yake . Basi muabudu Yeye tu, 
na udumu katika ibada yake . Je, mnamjua mwenye jina kama lake? 

66. Na mwanaadamu husema: Hivyo, nitakapo kufa, ni kweli nitafufuliwa niwe hai 
tena? 

67. Je ! Hakumbuki mwanaadamu ya kwamba tulimuumba kabla, na hali hakuwa 
chochote? 

68. Basi naapa kwa Mola wako Mlezi! Kwa yakini tutawakusanya wao pamoja na 
mashet'ani; kisha tutawahudhurisha kuizunguka Jahannamu, nao wamepiga magoti! 

69. Kisha kwa yakini tutawatoa katika kila kundi wale miongoni mwao walio zidi 
kumuasi Arrahmani, Mwingi wa Rahema . . 

70. Tena hakika Sisi tunawajua vyema zaidi wanao stahiki kuunguzwa humo . 

71. Wala hapana yeyote katika nyinyi ila ni mwenye kuifikia. Hiyo ni hukumu ya 
Mola wako Mlezi ambayo lazima itimizwe. 

72. Kisha tutawaokoa wale walio mchamngu; na tutawaacha madhaalimu humo wamepiga 
magoti . 

73. Na wanapo somewa Aya zetu zilizo wazi, walio kufuru huwaambia walio amini : 
Lipi katika makundi mawili lenye cheo kizuri na lilio bora barazani? 

74. Na kaumu ngapi tuliziangamiza zilizo kuwa na mapambo mazuri zaidi na wazuri 
zaidi kwa kuwatazama! 

75. Sema: Walio katika upotofu basi Arrahmani Mwingi wa Rahema atawapururia muda 
mpaka wayaone waliyo onywa - ama ni adhabu au ni Saa. Hapo ndipo watapo jua ni 
nani mwenye makao mabaya na mwenye askari dhaifu. 

76. Na Mwenyezi Mungu huwazidishia uwongofu wenye kushika uwongofu. Na mema 
yenye kudumu ni bora katika malipo mbele ya Mola wako Mlezi na yana mwisho 
mwema . 



77. Je, umemwona aliye zikanya Ishara zetu na akasema: Kwa hakika mimi nitapewa 
mali na wana ! 

78. Kwani yeye amepata khabari za ghaibu, au amechukua ahadi kwa Arrahmani 
Mwingi wa Rehema? 

79. Hasha! Tutaandika anayo yasema, tutamkun julia muda wa adhabu . 

80. Na tutamrithi hayo anayo yasema, na atatufikia mtupu peke yake ! 

81. Na wamechukua miungu mingine badala ya Mwenyezi Mungu ili ati iwape nguvu . 

82. Sivyo kabisa! Wataikataa hiyo ibada yao, na watakuwa ndio dhidi yao . 

83. Kwani huoni ya kwamba tumewatuma mashet'ani kwa makafiri wawachochee kwa 
uchochezi? 

84. Basi usiwafanyie haraka. Sisi tunawahisabia idadi ya siku zao. 

85. Siku tutayo wakusanya wachamngu kuwapeleka kwa Arrahmani Mwingi wa Rehema 
kuwa ni wageni wake . 

86. Na tukawachunga wakhalifu kuwapeleka Jahannamu hali ya kuwa wana kiu. 

87. Hawatakuwa na mamlaka ya uombezi ila wale walio chukua ahadi kwa Arrahmani 
Mwingi wa Rehema . . 

88. Na wao ati husema kuwa Arrahmani Mwingi wa Rehema ana mwana ! 

89. Hakika mmeleta jambo la kuchusha mno ! 

90. Zinakaribia mbingu kutatuka kwa hilo, na ardhi kupasuka, na milima kuanguka 
vipande vipande . 

91. Kwa kudai kwao kuwa Arrahmani Mwingi wa Rehema ana mwana . 

92. Wala hahitajii Arrahmani Mwingi wa Rehema kuwa na mwana . 

93. Hapana yeyote aliomo mbinguni na ardhini ila atafika kwa Arrahmani Mwingi wa 
Rehema kuwa ni mtumwa wake . 

94. Yeye hakika amewadhibiti na amewahisabu sawa sawa. 

95. Na kila mmoja katika wao atamfikia Siku ya Kiyama peke yake . 

96. Hakika walio amini na wakatenda mema Arrahmani Mwingi wa Rehema atawajaalia 
mapenzi . 

97. Na hakika tumeifanya nyepesi (Qur'ani) kwa ulimi wako, ili uwabashirie kwayo 
wachamngu, na uwaonye kwayo watu wabishi. 

98. Na kaumu ngapi tumezihiliki kabla yao . Je ! Unawaona hata mmoja katika wao au 
unasikia hata mchakato wao? 



SURA 20. SURAT T'AHA 

KWA JINA LA MWENYEZI MUNGU MWINGI WA REHEMA MWENYE KUREHEMU 

1 . T ' AHA ! 

2. Hatukukuteremshia Qur'ani ili upate mashaka. 

3. Bali ni mawaidha kwa wenye kunyenyekea. 

4. Materemsho yatokayo kwa aliye umba ardhi na mbingu zilizo juu. 



5. Arrahmani, Mwingi wa Rehema, aliye tawala juu ya Kiti cha Enzi. 

6. Ni vyake vyote viliomo mbinguni na viliomo katika ardhi, na viliomo baina 
yao, na viliomo chini ya ardhi . 

7. Na ukinyanyua sauti kwa kusema . . .basi hakika Yeye anajua siri na duni kuliko 
siri . 

8. Mwenyezi Mungu ! Hapana mungu isipo kuwa Yeye . Yeye ana majina mazuri kabisa. 

9. Na je! Imekufikia hadithi ya Musa? 

10. Alipo uona moto, akawaambia watu wake : Ngojeni! Mimi nimeuona moto, huenda 
nikakuleteeni kijinga kutoka huo moto, au nikapata uongofu kwenye moto. 

11. Basi alipo ufikia akaitwa: Ewe Musa! 

12. Hakika Mimi ndiye Mola wako Mlezi! Basi vua viatu vyako. Kwani upo katika 
bonde takatifu la T'uwa. 

13. Nami nimekuteua wewe; basi sikiliza unayo funuliwa. 

14. Hakika Mimi ndiye Mwenyezi Mungu . Hapana mungu ila Mimi tu. Basi niabudu 
Mimi, na ushike Sala kwa ajili ya kunikumbuka Mimi . 

15. Hakika Saa itakuja bila ya shaka. Nimekaribia kuificha, ili kila nafsi 
ilipwe kwa iliyo yafanya. 

16. Kwa hivyo asikukengeushe nayo yule ambaye haiamini na akafuata pumbao lake 
ukaja kuhiliki. 

17. Na nini hicho kilichomo mkononi mwako wa kulia, ewe Musa? 

18. Akasema: Hii ni fimbo yangu; naiegemea na ninawaangushia majani kondoo na 
mbuzi wangu . Tena inanifaa kwa matumizi mengine . 

19. Akasema: Itupe, ewe Musa! 

20. Akaitupa. Mara ikawa nyoka anaye kwenda mbio. 

21. Akasema: Ikamate, wala usiogope! Tutairudisha hali yake ya kwanza. 

22. Na uambatishe mkono wako kwenye ubavu. Utatoka mweupe pasipo kuwa na madhara 
yoyote. Hiyo ni ishara nyengine . 

23. Ili tukuonyeshe baadhi ya ishara zetu kubwa . 

24. Nenda kwa Firauni; kwani hakika yeye amepindukia mipaka. 

25. (Musa) akasema: Ewe Mola wangu Mlezi! Nikunjulie kifua changu, 

26. Na unifanyie nyepesi kazi yangu, 

27. Na ulifungue fundo lililo katika ulimi wangu, 

28. Wapate kufahamu maneno yangu. 

29. Na nipe waziri katika watu wangu, 

30. Harun, ndugu yangu. 

31. Kwake yeye niongeze nguvu zangu. 

32. Na umshirikishe katika kazi yangu . 

33. Ili tukutakase sana. 

34. Na tukukumbuke sana. 

35. Hakika Wewe unatuona. 



36. Akasema: Hakika Umepewa maombi yako, ewe Musa! 

37. Na hakika tulikwisha kufanyia hisani mara nyengine . . . 

38. Pale tulipo mfunulia mama yako yaliyo funuliwa, 

39. Ya kuwa mtie katika kisanduku, na kisha kitie mtoni, na mto utamfikisha 
ufukweni . Atamchukua adui yangu naye ni adui yake . Na nimekutilia mapenzi yanayo 
tokana kwangu, na ili ulelewe machoni mwangu . 

40. Dada yako alipo kwenda na akasema: Je ! Niku juulisheni mtu wa kuweza kumlea? 
Basi tukakure jesha kwa mama yako ili macho yake yaburudike, wala asihuzunike. Na 
ulimuuwa mtu, nasi tukakuokoa katika dhiki, na tukakujaribu kwa majaribio mengi . 
Ukakaa miaka kwa watu wa Madyana. Kisha ukaja kama ilivyo kadiriwa, ewe Musa! 

41. Na nimekuteuwa kwa ajili ya nafsi yangu. 

42. Nenda, wewe na ndugu yako, pamoja na ishara zangu, wala msichoke 
kunikumbuka . 

43. Nendeni kwa Firauni. Hakika yeye amepindukia mipaka. 

44. Mwambieni maneno laini, huenda akazingatia au akaogopa . 

45. Wakasema: Ewe Mola wetu Mlezi! Hakika sisi tunaogopa asije akapindukia 
mipaka juu yetu au kufanya jeuri. 

46. Akasema: Msiogope! Hakika Mimi ni pamoja nanyi . Nasikia na ninaona. 

47. Basi mwendeeni, na mwambieni : Hakika sisi ni Mitume wa Mola wako Mlezi! Basi 
waache Wana wa Israili watoke nasi, wala usiwaadhibu. Sisi tumekuletea ishara 
itokayo kwa Mola wako Mlezi. Na amani itakuwa juu ya aliye fuata uwongofu. 

48. Hakika tumefunuliwa sisi kwamba hapana shaka adhabu itamsibu anaye 
kadhibisha na akapuuza. 

49. (Firauni) akasema: Basi Mola wenu Mlezi ni nani, ewe Musa? 

50. Akasema: Mola wetu Mlezi ni yule aliye kipa kila kitu umbo lake, kisha 
akakiongoa . 

51. Akasema: Nini hali ya karne za kwanza? 

52. Akasema: Ilimu yake iko kwa Mola wangu Mlezi katika Kitabu. Mola wangu Mlezi 
hapotei wala hasahau. 

53. Ambaye amekuf anyieni ardhi kuwa tandiko, na akakupitishieni humo njia, na 
akakuteremshieni kutoka mbinguni maji. Na kwa hayo tukatoa namna mbali mbali za 
mimema . 

54. Kuleni, na mchunge wanyama wenu. Hakika katika hayo zipo ishara kwa wenye 
akili . 

55. Kutokana nayo (ardhi) tumekuumbeni, na humo tunakurudisheni, na kutoka humo 
tutakutoeni mara nyengine. 

56. Na hakika tulimwonyesha ishara zetu zote. Lakini alikadhibisha na akakataa. 

57. Akasema: Ewe Musa! Hivyo umetujia kututoa katika nchi yetu kwa uchawi wako? 

58. Basi sisi hakika tutakueletea uchawi kama huo . Basi weka miadi baina yetu na 
wewe, ambayo tusiivunje sisi wala wewe, mahali patapo kuwa sawa. 

59. Akasema: Miadi yenu ni siku ya Sikukuu; na watu wakusanywe kabla ya 
adhuhuri . 

60. Basi Firauni akarudi na akatengeneza hila yake, kisha akaja. 



61. Musa akamwambia : Ole wenu ! Msimzulie Mwenyezi Mungu uwongo, asije 
akakufutilieni mbali kwa adhabu . Na mwenye kuzua lazima ashindwe! 

62. Basi wakazozana kwa shauri yao wenyewe kwa wenyewe, na wakanong'ona kwa 
siri . 

63. Wakasema: Hakika hawa wawili ni wachawi, wanataka kukutoeni katika nchi yenu 
kwa uchawi wao, na waondoe mila zenu zilizo bora kabisa. 

64. Kwa hivyo kusanyeni hila zenu zote, kisha mfike kwa kujipanga safu, na kwa 
yakini atafuzu kweli kweli leo atakaye shinda. 

65. Wakasema: Ewe Musa! Je ! Utatupa wewe, au tutakuwa sisi wa kwanza kutupa? 

66. Akasema: Bali tupeni nyinyi ! Tahamaki kamba zao na fimbo zao zikaonekana 
mbele yake, kwa uchawi wao, kuwa zinapiga mbio. 

67. Basi Musa akaingia khofu nafsi yake . 

68. Tukasema: Usikhofu! Hakika wewe ndiye utakaye shinda. 

69. Na kitupe kilicho katika mkono wako wa kulia; kitavimeza walivyo viunda. 
Hakika walivyo unda ni hila za mchawi tu, na mchawi hafanikiwi popote afikapo. 

70. Basi wachawi wakaangushwa wanasujudu. Wakasema: Tumemuamini Mola Mlezi wa 
Harun na Musa! 

71. (Firauni) akasema: Oh ! Mnamuamini kabla sijakupeni ruhusa? Hakika yeye ndiye 
mkubwa wenu aliye kufundisheni uchawi . Basi kwa yakini nitakukateni mikono yenu 
na miguu yenu kwa kutaf autisha . Na nitakutundikeni misalabani katika vigogo vya 
mitende, na hapo kwa yakini mtajua ni nani katika sisi aliye mkali wa kuadhibu 
na kuiendeleza adhabu yake . 

72. Wakasema: Hatutokukhiari wewe kuliko ishara waziwazi zilizo tujia, na kuliko 
yule aliye tuumba. Basi hukumu utavyo hukumu; kwani wewe unahukumu haya ya 
maisha ya duniani tu. 

73. Hakika sisi tumemuamini Mola wetu Mlezi ili atusamehe makosa yetu na uchawi 
ulio tulazimisha kuufanya. Na Mwenyezi Mungu ndiye Mbora na Mwenye kudumu zaidi . 

74. Hakika ataye mjia Mola wake Mlezi naye ni mkhalifu, basi kwa yakini, yake 
huyo ni Jahannamu. Hafi humo wala haishi. 

75. Na atakaye mjia naye ni Muumini aliye tenda mema, basi hao ndio wenye vyeo 
vya juu. 

76. Bustani za milele zipitazo mito kati yake, wadumu humo . Na hayo ni malipo ya 
mwenye kujitakasa. 

77. Na tulimfunulia Musa: Toka usiku na waja wangu, na uwapigie njia kavu 
baharini . Usikhofu kukamatwa, wala usiogope. 

78. Firauni akawafuata pamoja na majeshi yake . Basi kiliwafudikiza humo baharini 
kilicho wafudikiza. 

79. Na Firauni aliwapoteza watu wake wala hakuwaongoa. 

80. Enyi Wana wa Israili! Hakika tulikuokoeni na adui yenu, na tukakuahidini 
upande wa kulia wa mlima. Na tulikuteremshieni Manna na Salwa. 

81. Kuleni katika vitu vizuri hivyo tulivyo kuruzukuni, wala msiruke mipaka 
katika hayo, isije ikakushukieni ghadhabu yangu . Na inaye mshukia ghadhabu yangu 
basi huyo ameangamia. 

82. Na hakika Mimi ni Mwingi wa Kusamehe kwa anaye tubia, na akaamini, na 
akatenda mema, tena akaongoka. 



83. Na nini kilicho kutia haraka ukawaacha watu wako, ewe Musa? 

84. Akasema: Hao wapo nyuma yangu wananifuatia . Na nimefanya haraka kukujia, 
Mola wangu Mlezi, ili uridhike. 

85. (Mwenyezi Mungu) akasema: Sisi tumewatia mtihani watu wako baada yako, na 
Msamaria amewapoteza. 

86. Musa akarudi kwa watu wake kwa ghadhabu na kusikitika. Akasema: Enyi watu 
wangu ! Kwani Mola wenu Mlezi hakukuahidini ahadi nzuri? Je, umekuwa muda mrefu 
kwenu au mmetaka ikushukieni ghadhabu ya Mola wenu Mlezi, ndio maana mkavunja 
miadi yangu? 

87. Wakasema: Sisi hatukuvunja miadi yako kwa khiari yetu, lakini tulibebeshwa 
mizigo ya mapambo ya watu, basi tukaitupa. Na hivyo ndivyo alivyo toa shauri 
Msamaria . 



88. Na akawaundia ndama, kiwiliwili chenye sauti. Na wakasema: Huyu ndiye mungu 
wenu, na mungu wa Musa, lakini alisahau. 

89. Je ! Hawakuona kuwa hakuwarudishia neno, wala hakuweza kuwadhuru wala 
kuwaf aa? 

90. Na hakika Harun alikwisha waambia kabla yake : Enyi watu wangu ! Hakika nyinyi 
mmetiwa mtihanini tu kwa kitu hiki . Na kwa yakini Mola wenu Mlezi ni Arrahmani, 
Mwingi wa Rehema . Basi nifuateni mimi, na t'iini amri yangu ! 

91. Wakasema: Hatutaacha kumuabudu mpaka Musa atapo rejea kwetu. 

92. (Musa) akasema: Ewe Harun ! Ni nini kilicho kuzuia, ulipo waona wamepotea, 

93. Hata usinifuate? Je, umeasi amri yangu? 

94. Akasema: Ewe mwana wa mama yangu ! Usinishike ndevu zangu, wala kichwa 
changu . Kwa hakika naliogopa usije sema: Umewafarikisha Wana wa Israil, na 
hukungojea kauli yangu. 

95. (Musa) akasema: Ewe Msamaria! Unataka nini ? 

96. Akasema: Niliona wasiyo yaona wao, nikashika gao katika unyao wa Mtume. 
Kisha nikalitupa. Na hivi ndivyo ilivyo nielekeza nafsi yangu. 

97. (Musa) akasema: Basi ondoka ! Na kwa yakini utakuwa katika maisha ukisema: 
Usiniguse. Na hakika una ahadi kwako isiyo vunjwa. Na mtazame huyo mungu wako 
uliye endelea kumuabudu - Sisi kwa hakika tutamchoma moto, kisha tutamtawanya 
baharini atawanyike. 

98. Hakika Mungu wenu ni Allah, Mwenyezi Mungu, tu. Hapana Mungu isipo kuwa 
Yeye . Ujuzi wake umeenea kila kitu. 

99. Namna hivi tunakuhadithia katika khabari za yaliyo tangulia. Na hakika 
tumekuletea kutoka kwetu mawaidha ya kukumbukwa . 

100. Atakaye jitenga nayo, basi kwa yakini Siku ya Kiyama atabeba mzigo. 

101. Wadumu humo . Na ni mzigo muovu kwao kuubeba Siku ya Kiyama! 

102. Siku litakapo pulizwa barugumu, na tukawakusanya wakhalifu Siku hiyo, hali 
macho yao ya kibuluu. 

103. Watanong ' onezana wao kwa wao: Hamkukaa ila siku kumi tu. 

104. Sisi tunajua zaidi watakayo yasema, atakapo sema mbora wao katika mwendo : 
Nyinyi hamkukaa ila siku moja tu. 

105. Na wanakuuliza khabari za milima. Waambie : Mola wangu Mlezi ataivuruga 
vuruga . 



106. Na ataiacha tambarare, uwanda . 

107. Hutaona humo mdidimio wala muinuko. 

108. Siku hiyo watamfuata muitaji asiye na upotofu. Na sauti zote zitamnyenyekea 
Arrahmani Mwingi wa Rahema . Basi husikii ila mchakato na mnong'ono. 

109. Siku hiyo uombezi haufai kitu, ila wa aliye mruhusu Arrahmani Mwingi wa 
Rehema na akamridhia kusema. 

110. Yeye anajua yaliyo mbele yao, na yaliyo nyuma yao. Wala wao hawawezi kumjua 
Yeye vilivyo. 

111. Na zitadhalilika nyuso mbele ya Aliye Hai Milele, Mwangalizi Mkuu . Na 
atakuwa ameharibikiwa mwenye kubeba dhulma. 

112. Na anaye tenda mema, naye ni Muumini, basi hatakhofu kudhulumiwa wala 
kupun jwa . 

113. Na namna hivi tumeiteremsha Qur'ani kwa Kiarabu, na tumekariri humo maonyo 
ili wapate kuogopa na kujilinda na iwaletee makumbusho. 

114. Ametukuka Mwenyezi Mungu, Mfalme wa Haki . Wala usiifanyie haraka hii 
Qur'ani, kabla hau jamalizika ufunuo wake . Na sema: Mola wangu Mlezi! Nizidishie 
ilimu . 

115. Na hapo zamani tuliagana na Adam, lakini alisahau, wala hatukuona kwake 
azma kubwa . 

116. Na tulipo waambia Malaika: Msujudieni Adam! Wakasujudu, isipo kuwa Iblisi, 
alikataa . 

117. Tukasema: Ewe Adam ! Hakika huyu ni adui yako na wa mkeo . Basi asikutoeni 
katika Bustani hii, mkaingia mashakani . 

118. Hakika humo hutakuwa na njaa wala hutakuwa uchi . 

119. Na hakika hutapata kiu humo wala hutapata joto. 

120. Lakini Shet'ani alimtia wasiwasi, akamwambia: Ewe Adam! Nikujuulishe mti wa 
kuishi milele na ufalme usio koma? 

121. Basi wakaula wote wawili, na uchi wao ukawadhihirikia na wakaanza 
kujibandika majani ya Bustani. Na Adam akamuasi Mola wake Mlezi, na akapotea 
n jia . 

122. Kisha Mola wake Mlezi akamteuwa, naye akamkubalia toba yake, naye 
akamwongoa . 

123. Akasema: Ondokeni humu nyote, hali ya kuwa ni maadui nyinyi kwa nyinyi . Na 
ukikufikieni uwongofu kutoka kwangu basi atakaye ufuata uwongofu wangu, 
hatapotea wala hatataabika. 

124. Na atakaye jiepusha na mawaidha yangu, basi kwa yakini atapata maisha yenye 
dhiki, na Siku ya Kiyama tutamfufua hali ya kuwa kipofu. 

125. Aseme: Ewe Mola wangu Mlezi! Mbona umenifufua kipofu, nami nilikuwa 
nikiona? 

126. (Mwenyezi Mungu) atasema: Ndivyo vivyo hivyo. Zilikufikia ishara zetu, nawe 
ukazisahau; na kadhaalika leo unasahauliwa . 

127. Na hivi ndivyo tutakavyo mlipa kila apitaye kiasi, na asiye amini ishara za 
Mola wake Mlezi. Na hakika adhabu ya Akhera ni kali zaidi, na inadumu zaidi . 

128. Je ! Haikuwabainikia tu; vizazi vingapi tuliviangamiza kabla yao, nao 
wanatembea katika maskani zao? Hakika katika hayo zimo ishara kwa wenye akili. 



129. Na lau kuwa si neno lililo kwisha tangulia kutoka kwa Mola wako Mlezi na 
muda ulio wekwa, bila ya shaka inge fika adhabu (hapa hapa) . 

130. Yavumilie haya wayasemayo. Na umtakase Mola wako Mlezi kwa kumsifu kabla ya 
kuchomoza jua, na kabla halijachwa, na nyakati za usiku pia umtakase, na ncha za 
mchana ili upate ya kukuridhisha . 

131. Wala usivikodolee macho tulivyo wastareheshea baadhi ya watu miongoni mwao, 
kwa ajili ya mapambo ya duniani, ili tuwajaribu. Na riziki ya Mola wako Mlezi ni 
bora na inadumu zaidi. 

132. Na waamrishe watu wako kusali, na uendelee mwenyewe kwa hayo . Sisi 
hatukuombi wewe riziki, bali Sisi ndio tunakuruzuku . Na mwisho mwema ni kwa 
mchamngu . 

133. Na walisema: Kwa nini hakutuletea muujiza kutoka kwa Mola wake Mlezi? Je ! 
Haikuwaf ikilia dalili wazi ya yaliyomo katika Vitabu vya kale? 

134. Na lau kuwa tuliwaangamiza kwa adhabu kabla yake, wangeli sema: Ewe Mola 
wetu Mlezi! Kwa nini usituletee Mtume tukazifuata ishara zako kabla 

hatu jadhilika na kuhizika. 

135. Sema: Kila mmoja anangoja. Basi ngojeni! Hivi karibuni mtajua nani mwenye 
njia sawa na nani aliye ongoka . 



SURA 21. SURATUL ANBIYAA 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. IMEWAKARIBIA watu hisabu yao, nao wamo katika mghafala wanapuuza. 

2. Hayawaf ikilii mawaidha mapya kutoka kwa Mola wao Mlezi ila huyasikiliza na 
huku wanafanya mchezo. 

3. Zimeghaf ilika nyoyo zao. Na wale walio dhulumu hunong ' onezana kwa siri: Ni 
nani ati huyu isipo kuwa ni binaadamu tu kama nyinyi ! Mnauwendea uchawi hali 
nanyi mnaona? 

4. Alisema: Mola wangu Mlezi anayajua yasemwayo mbinguni na katika ardhi . Na 
Yeye ni Mwenye kusikia Mwenye kujua. 

5. Lakini wao walisema: Hizo ni ndoto za ovyo ovyo, bali amezizua tu, bali huyo 
ni mtunga mashairi. Basi atuletee miujiza kama walivyo tumwa wale wa mwanzo. 

6. Hawakuamini kabla yao watu wa mji tulio uangamiza. Basi, je, wataamini hawa? 

7. Na kabla yako hatukuwatuma ila watu wanaume tulio wapa wahyi (ufunuo) . Basi 
waulizeni wenye ilimu ikiwa nyinyi hamjui. 

8. Wala hatukuwaf anya miili isiyo kula chakula, wala hawakuwa wenye kuishi 
milele . 

9. Kisha tukawatimizia miadi, na tukawaokoa wao na tulio wataka, na 
tukawateketeza walio pita mipaka. 

10. Na hakika tumekuteremshieni Kitabu ambacho ndani yake yamo makumbusho yenu. 
Je ! Hamzingatii? 

11. Na mingapi katika miji iliyo kuwa ikidhulumu tumeiteketeza, na 
tukawasimamisha baada yao watu wengine. 

12. Basi walipo ihisi adhabu yetu, mara wakaanza kukimbia. 



13. Msikimbie! Na rejeeni kwenye zile zile starehe zenu, na maskani zenu, mpate 
kusailiwa ! 

14. Wakasema: Ole wetu ! Hakika sisi tulikuwa madhaalimu. 

15. Hakikuacha hicho kuwa kilio chao mpaka tukawafanya kama walio fyekwa, 
wamezimika . 

16. Na hatukuziumba mbingu na ardhi na vilivyo baina yao kwa mchezo. 

17. Kama tungeli taka kufanya mchezo tunge jifanyia Sisi wenyewe, lau kwamba 
tungeli kuwa ni wafanyao mchezo. 

18. Bali tunaitupa kweli juu ya uwongo ikauvunja na mara ukatoweka. Na ole wenu 
kwa mnayo yazua. 

19. Na ni vyake Yeye tu Mwenyezi Mungu vilivyomo mbinguni na katika ardhi . Na 
walioko kwake hawafanyi kiburi wakaacha kumuabudu, wala hawachoki . 

20. Wanamtakasa usiku na mchana, wala hawanyong' onyei . 

21. Au wamepata miungu katika ardhi inayo fufua? 

22. Lau wangeli kuwamo humo miungu wengine isipo kuwa Mwenyezi Mungu basi bila 
ya shaka hizo mbingu na ardhi zingeli fisidika. Subahana 'Llah Ametakasika 
Mwenyezi Mungu, Bwana wa A'rshi (Kiti cha Enzi), na hayo wanayo yazua. 

23. Yeye hahojiwi kwa ayatendayo, na wao ndio wanao hojiwa kwa wayatendayo. 

24. Au wanawaabudu miungu mingine badala yake? Sema: Leteni ushahidi wenu! Haya 
ni ukumbusho wa hawa walio nami, na ukumbusho wa walio kabla yangu . Lakini wengi 
wao hawaijui kweli, na kwa hivyo wanapuuza. 

25. Na hatukumtuma kabla yako Mtume yeyote ila tulimfunulia ya kwamba hapana 
mungu isipo kuwa Mimi . Basi niabuduni Mimi tu. 

26. Na wanasema: Arrahman, Mwingi wa Rehema, ana mwana ! Subhanahu, Ametakasika 
na hayo ! Bali hao (wanao waita wana) ni watumwa walio tukuzwa. 

27. Hawamtangulii kwa neno, nao wanafanya amri zake. 

28. Anayajua yaliyo mbele yao na yaliyo nyuma yao. Wala hawamwombei yeyote ila 
yule anaye mridhia Yeye, nao kwa ajili ya kumwogopa wananyenyekea . 

29. Na yeyote kati yao atakaye sema: Mimi ni mungu, badala yake, basi huyo 
tutamlipa malipo yake Jahannamu . Hivyo ndivyo tuwalipavyo wenye kudhulumu. 

30. Je ! Hao walio kufuru hawakuona kwamba mbingu na ardhi zilikuwa zimeambatana, 
kisha Sisi tukazibabandua? Na tukajaalia kwa maji kila kilicho hai? Basi je, 
hawaamini? 

31. Na tukaweka katika ardhi milima iliyo thibiti ili isiwayumbishe, na tukaweka 
humo njia pana ili wapate kuongoka. 

32. Na tukaifanya mbingu kuwa dari iliyo hifadhiwa, lakini wanazipuuza Ishara 
zake . 

33. Na Yeye ndiye aliye umba usiku na mchana na jua na mwezi, vyote katika anga 
vinaogelea . 

34. Nasi hatukum jaalia mwanaadamu yeyote kabla yako kuwa na maisha ya milele. 
Basi je! Ukifa wewe, wao wataishi milele? 

35. Kila nafsi itaonja mauti; na tunaku jaribuni kwa mtihani wa shari na kheri . 
Na kwetu Sisi mtarejeshwa. 



36. Na wakikuona walio kufuru hawakufanyi wewe ila ni kitu cha maskhara tu, 
(wakisema) : Je ! Ndiye huyu anaye itaja miungu yenu? Na hali wao wanakataa 

kumkumbuka Arrahman, Mwingi wa Rehema ! 

37. Mwanaadamu ameumbwa na haraka. Nitakuonyesheni Ishara zangu. Basi 
msinihimize . 

38. Na wanasema: Ahadi hii itatokea lini, ikiwa nyinyi mnasema kweli? 

39. Lau wangeli jua wale walio kufuru wakati ambao hawatauzuia Moto kwenye nyuso 
zao wala migongo yao, na wala hawatanusuriwa ! 

40. Bali utawafikia kwa ghafla, na utawashitua na wala hawataweza kuurudisha, 
wala hawatapewa muhula! 

41. Na Mitume walio kabla yako walikwisha dhihakiwa. Kwa hivyo wale walio 
wafanyia maskhara yaliwafika yale waliyo kuwa wakiyafanyia dhihaka. 

42. Sema: Nani anaye kulindeni usiku na mchana na Arrahmani Mwingi wa Rehema? 
Bali wao wanapuuza kumkumbuka Mola wao Mlezi. 

43. Au wao wanao miungu watao weza kuwakinga nasi? Hao hawawezi kujinusuru nafsi 
zao, wala hawatalindwa nasi! 

44. Bali tuliwastarehesha hawa na baba zao mpaka umri ukawa mrefu kwao . Je, 
hawaoni ya kwamba Sisi tunaifikia ardhi tukiipunguza ncha zake? Basi je! Hao ni 
wenye kushinda? 

45. Sema: Mimi nakuonyeni kwa Wahyi . Na viziwi hawasikii wito wanapo onywa. 

46. Na wanapo guswa na mpulizo mmoja tu wa adhabu itokayo kwa Mola wako Mlezi, 
bila ya shaka wao husema: Ole wetu ! Hakika tulikuwa wenye kudhulumu. 

47. Nasi tutaweka mizani za uadilifu kwa Siku ya Kiyama. Basi nafsi 
haitadhulumiwa kitu chochote. Hata ikiwa ni uzito wa chembe ya khardali 
tutaileta. Nasi tunatosha kuwa washika hisabu. 

48. Na kwa yakini tuliwapa Musa na Haaruni kipambanuzi, na mwangaza, na 
makumbusho kwa wachamngu, 

49. Ambao wanamkhofu Mola wao Mlezi faraghani, na wanaiogopa Saa ya Kiyama. 

50. Na haya ni makumbusho yaliyo barikiwa, tuliyo yateremsha. Basi je! 
Mnayakataa? 

51. Na hakika tulikwisha mpa Ibrahim uwongofu wake zamani, na tulikuwa tunamjua. 

52. Alipo mwambia baba yake na watu wake : Ni nini haya masanamu mnayo 
yashughulikia kuyaabudu? 

53. Wakasema: Tumewakuta baba zetu wakiyaabudu. 

54. Akasema: Bila ya shaka nyinyi na baba zenu mmekuwa katika upotofu ulio 
dhaahiri . 

55. Wakasema: Je ! Umetujia kwa maneno ya kweli au wewe ni katika wachezao tu? 

56. Akasema: Bali Mola wenu Mlezi ni Mola Mlezi wa mbingu na ardhi ambaye ndiye 
aliye ziumba. Na mimi ni katika wenye kuyashuhudia hayo . 

57. Na Wallahi! Nitayafanyia vitimbi masanamu yenu haya baada ya mkisha geuka 
kwenda zenu. 

58. Basi akayavunja vipande vipande, ila kubwa lao, ili wao walirudie. 

59. Wakasema: Nani aliye ifanyia haya miungu yetu? Hakika huyu ni katika walio 
dhulumu . 



60. Wakasema: Tumemsikia kijana mmoja akiwataja. Anaitwa Ibrahim. 

61. Wakasema: Mleteni mbele ya macho ya watu, wapate kumshuhudia! 

62. Wakasema: Je ! Wewe umeifanyia haya miungu yetu, ewe Ibrahim? 

63. Akasema: Bali amefanya hayo huyu mkubwa wao. Basi waulizeni ikiwa wanaweza 
kutamka . 

64. Basi wakajirudi nafsi zao, wakasema: Hakika nyinyi mlikuwa madhaalimu! 

65. Kisha wakarejea kwenye ule ule upotovu wao wakasema: Wewe unajua kwamba hawa 
hawesemi . 

66. Akasema: Basi nyinyi mnawaabudu asiye kuwa Mwenyezi Mungu wasio kufaini kitu 
wala kukudhuruni? 

67. Aibu yenu nyinyi na hivyo mnavyo viabudu badala ya Mwenyezi Mungu ! Basi 
nyinyi hamtii akilini? 

68. Wakasema: Mchomeni moto, na muinusuru miungu yenu, ikiwa nyinyi ni watendao 
jambo ! 

69. Sisi tukasema: Ewe moto! Kuwa baridi na salama kwa Ibrahim! 

70. Wao walimkusudia maovu, lakini Sisi tukawafanya wao ndio walio khasiri. 

71. Na tukamwokoa yeye na Luut ' i tukawapeleka kwenye nchi tulio ibariki kwa 
ajili ya walimwengu wote. 

72. Naye tukampa Is-haq, na Yaaqub kuwa ni ziada. Na wote tukawajaalia wawe watu 
wema . 

73. Na tukawafanya maimamu wakiongoa watu kwa amri yetu. Na tukawafunulia 
watende kheri, na washike Sala, na watoe Zaka; na walikuwa wanatuabudu Sisi tu. 

74. Na Luut ' i tukampa hukumu na ilimu na tukamwokoa na ule mji ulio kuwa 
ukifanya maovu. Hakika hao walikuwa watu wabaya, wachafu. 

75. Na tukamuingiza katika rehema yetu. Hakika yeye ni miongoni mwa watenda 
mema . 

76. Na Nuhu alipo ita zamani, nasi tukamuitikia, na tukamwokoa yeye na watu wake 
kutokana na shida kubwa . 

77. Na tukamnusuru na watu walio zikanusha Ishara zetu. Hakika hao walikuwa watu 
wabaya . Basi tukawazamisha wote. 

78. Na Daud na Suleiman walipo kata hukumu katika kadhiya ya konde walipo lisha 
humo mbuzi wa watu usiku. Na Sisi tulikuwa wenye kushuhudia hukumu yao hiyo . 

79. Tukamf ahamisha Suleiman. Na kila mmoja wao tulimpa hukumu na ilimu. Na 
tuliifanya milima na ndege kuwa pamoja na Daud imnyenyekee na imtakase Mwenyezi 
Mungu . Na Sisi ndio tulio fanya hayo . 

80. Na tukamfundisha kuunda mavazi ya vita kwa ajili yenu ili yakuhif adhini 
katika kupigana kwenu. Je ! Mtakuwa wenye kushukuru? 

81. Na tukamsahilishia Suleiman upepo wa kimbunga wendao kwa amri yake kwenye 
ardhi tuliyo ibarikia. Na Sisi ndio tunao jua kila kitu. 

82. Na pia mashet'ani wanao mpigia mbizi na kufanya kazi nyenginezo. Na Sisi 
tulikuwa walinzi wao . 

83. Na Ayyubu, alipo mwita Mola wake Mlezi, akasema: Mimi yamenipata madhara. Na 
Wewe ndiye unaye rehemu kuliko wote wanao rehemu . 



84. Basi tukamwitikia, na tukamwondolea madhara aliyo kuwa nayo, na tukampa watu 
wake na mfano wao pamoja nao kuwa ni rehema inayo toka kwetu, na ukumbusho kwa 
wafanyao ibada . 

85. Na Ismail, na Idris, na Dhulkifli - wote walikuwa miongoni mwa wanao subiri. 

86. Na tukawaingiza katika rehema yetu. Hakika wao walikuwa katika watu wema . 

87. Na Dhun-Nun alipoondoka hali ameghadhibika, na akadhani ya kwamba hatutakuwa 
na uwezo juu yake . Basi aliita katika giza: Hapana mungu isipo kuwa Wewe 
Subhanaka Uliye takasika. Hakika mimi nilikuwa miongoni mwa wenye kudhulumu. 

88. Basi tukamwitikia na tukamwokoa kutokana na dhiki. Na hivyo ndivyo tunavyo 
waokoa Waumini . 

89. Na Zakariya alipo mwita Mola wake Mlezi: Mola wangu Mlezi! Usiniache peke 
yangu, na Wewe ndiye Mbora wa wanao rithi . 

90. Basi tukamwitikia, na tukampa Yahya na tukamponyeshea mkewe . Hakika wao 
walikuwa wepesi wa kutenda mema, na wakituomba kwa shauku na khofu. Nao walikuwa 
wakitunyenyekea . 

91. Na mwanamke aliye linda uke wake, na tukampulizia katika roho yetu, na 
tukamfanya yeye na mwanawe kuwa ni Ishara kwa walimwengu. 

92. Kwa hakika huu umma wenu ni umma mmoja, na Mimi ni Mola wenu Mlezi. Kwa 
hivyo niabuduni Mimi . 

93. Nao wakalikata jambo lao hili mapande mapande baina yao. Wote watarudi 
kwetu . 

94. Na atendaye mema naye ni Muumini basi haitakataliwa juhudi yake . Na hakika 
Sisi tunamwandikia . 

95. Na haiwi kwa wana-mji tulio uangamiza, ya kwamba hawatarejea, 

96. Mpaka watapo funguliwa Uuju na Maajuju wakawa wanateremka kutoka kila mlima; 

97. Na miadi ya haki ikakaribia. Hapo ndipo yatapo kodoka macho ya walio kufuru 
(na watasema:) Ole wetu ! Bila ya shaka tulikuwa tumeghaf ilika na haya, bali 

tulikuwa wenye kudhulumu. 

98. Hakika nyinyi na hao mnao waabudu badala ya Mwenyezi Mungu ni kuni za 
Uahannamu; huko mtaingia tu. 

99. Lau kuwa hawa ni miungu, wasingeli ingia. Na wote watadumu humo . 

100. Lao wao humo ni kupiga mayowe, na wala hawatasikia (jenginelo) . 

101. Ama wale ambao wema wetu umewatangulia, hao watatenganishwa na hayo . 

102. Hawatausikia mvumo wake, na wao watadumu katika yale zinayo yatamani nafsi 
zao . 

103. Hicho Kitisho Kikubwa hakito wahuzunisha. Na Malaika watawapokea (kwa 
kuwaambia) : Hii ndiyo Siku yenu mliyo kuwa mkiahidiwa! 

104. Siku tutakapo zikunja mbingu kama mkunjo wa karatasi za vitabu. Kama 
tulivyo anza umbo la mwanzo tutalirudisha tena. Ni ahadi iliyo juu yetu. Hakika 
Sisi ni watendao. 

105. Na hakika tulikwisha andika katika Zaburi baada ya Kumbukumbu, ya kwamba 
nchi watairithi waja wangu walio wema . 

106. Hakika katika haya yapo mawaidha kwa watu wafanyao ibada . 

107. Nasi hatukukutuma ila uwe ni Rehema kwa walimwengu wote. 



108. Sema: Hakika imefunuliwa kwangu ya kwamba hakika Mungu wenu ni Mungu Mmoja 
tu. Je ! Mmesilimu? 

109. Na kama wakigeuka, basi sema: Nimekutangazieni sawa sawa, wala sijui yako 
karibu au mbali hayo mliyo ahidiwa. 

110. Hakika Yeye anajua kauli ya dhaahiri na anajua myafichayo. 

111. Wala sijui pengine huu ni mtihani tu kwenu na starehe mpaka muda kidogo. 

112. Sema: Mola wangu Mlezi! Hukumu kwa haki . Na Mola wetu Mlezi ni Mwingi wa 
Rehema, aombwaye msaada juu ya mnayo yazua. 



SURA 22. SURATUL HAJJ 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Enyi watu ! Mcheni Mola wenu Mlezi. Hakika tetemeko la Saa (ya Kiyama) ni 
jambo kuu . 

2. Siku mtapo iona, kila mwenye kunyonyesha atamsahau amnyonyeshaye, na kila 
mwenye mimba ataharibu mimba yake . Na utaona watu wamelewa, na kumbe hawakulewa. 
Lakini adhabu ya Mwenyezi Mungu ni kali. 

3. Na miongoni mwa watu wapo wanao bishana juu ya Mwenyezi Mungu bila ya ilimu, 
na wanamfuata kila shet'ani aliye asi. 

4. Ameandikiwa kwamba anaye mfanya kuwa rafiki, basi huyo hakika atampoteza na 
atamwongoza kwenye adhabu ya Moto mkali. 

5. Enyi watu ! Ikiwa nyinyi mna shaka ya kufufuliwa basi kwa hakika Sisi 
tulikuumbeni kutokana na udongo, kisha kutokana na manii, kisha kutokana na 
kipande cha damu ilio gandana, kisha kutokana na kipande cha nyama chenye umbo 
na kisicho kuwa na umbo, ili tukubainishieni . Nasi tunakiweka katika matumbo ya 
uzazi tunacho kitaka mpaka muda ulio wekwa. Kisha tunakutoeni kwa hali ya mtoto 
mchanga, kisha mfikie kutimia akili. Na wapo katika nyinyi wanao kufa, na wapo 
katika nyinyi wanao rudishwa kwenye umri wa unyonge kabisa, hata mtu awe hajui 
kitu baada ya kuwa anakijua. Na unaiona ardhi imetulia kimya, lakini tunapo 
yateremsha maji juu yake husisimka na kututumka, na kumea kila namna ya mimea 
mizuri . 

6. Hayo ni kwa sababu hakika Mwenyezi Mungu ndiye Haki, na kwamba hakika Yeye 
ndiye mwenye kuhuisha wafu, na kwamba hakika Yeye ni Muweza wa kila kitu. 

7. Na kwamba hakika Saa itakuja hapana shaka kwa hilo, na kwamba hakika Mwenyezi 
Mungu atawafufua walio makaburini . 

8. Na katika watu wapo wanao bishana juu ya Mwenyezi Mungu bila ya ilimu, wala 
uwongofu, wala Kitabu chenye nuru. 

9. Anaye geuza shingo yake ili kupoteza watu waache Njia ya Mwenyezi Mungu . 
Duniani atapata hizaya, na Siku ya Kiyama tutamwon jesha adhabu ya kuungua . 

10. (Ataambiwa) : Hayo ni kwa sababu ya iliyo tanguliza mikono yako . Na hakika 
Mwenyezi Mungu si dhaalimu kwa waja. 

11. Na katika watu wapo wanao muabudu Mwenyezi Mungu kwa ukingoni . Ikimfikia 
kheri hutulia kwayo, na ukimfikia msukosuko hugeuza uso wake . Amekhasiri dunia 
na Akhera; hiyo ndiyo khasara iliyo wazi. 

12. Badala ya Mwenyezi Mungu, yeye huomba kisicho mdhuru wala kumnufaisha. Huko 
ndiko kupotolea mbali! 



13. Humuomba yule ambaye bila ya shaka dhara yake ipo karibu zaidi kuliko nafuu 
yake . Kwa hakika huyo ni mlinzi muovu, na rafiki muovu. 

14. Hakika Mwenyezi Mungu atawaingiza walio amini na wakatenda mema katika 
Bustani zipitazo mito kati yake . Hakika Mwenyezi Mungu hutenda atakayo. 

15. Anaye dhani kwamba Mwenyezi Mungu hatamnusuru (Mtume) katika dunia na Akhera 
na afunge kamba kwenye dari kisha aikate. Atazame je hila yake itaondoa hayo 
yaliyo mkasirisha? 

16. Na namna hivi tumeiteremsha (Qur'ani) kuwa ni Aya zilizo wazi, na hakika 
Mwenyezi Mungu humwongoa amtakaye. 

17. Hakika walio amini, na ambao ni Mayahudi na Wasabai na Wakristo na Majusi na 
wale walio shiriki - hakika Mwenyezi Mungu atawapambanua baina yao Siku ya 
Kiyama . Hakika Mwenyezi Mungu ni Shahidi wa kila kitu. 

18. Je ! Huoni kwamba vinamsujudia Mwenyezi Mungu viliomo mbinguni na viliomo 
katika ardhi, na jua, na mwezi, na nyota, na milima, na miti, na wanyama, na 
wengi miongoni mwa watu. Na wengi imewastahiki adhabu. Na anaye fedheheshwa na 
Mwenyezi Mungu hana wa kumhishimu. Hakika Mwenyezi Mungu hutenda apendayo . 

19. Hawa wagomvi wawili walio gombana kwa ajili ya Mola wao Mlezi. Basi walio 
kufuru watakatiwa nguo za moto, na yatamiminwa juu ya vichwa vyao maji yanayo 
chemka . 

20. Kwa maji hayo vitayayushwa viliomo matumboni mwao, na ngozi zao pia. 

21. Na kwa ajili yao yatakuwapo marungu ya chuma . 

22. Kila wakitaka kutoka humo kwa sababu ya uchungu watarudishwa humo humo, na 
wataambiwa: Onjeni adhabu ya kuungua ! 

23. Hakika Mwenyezi Mungu atawaingiza walio amini na wakatenda mema katika 
Bustani zipitiwazo na mito kati yake . Watapambwa humo kwa mapambo ya mikononi ya 
dhahabu na lulu. Na mavazi yao humo ni hariri. 

24. Na wataongozwa kwenye maneno mazuri, na wataongozwa kwenye Njia ya Msifiwa. 

25. Hakika wale walio kufuru na wakazuilia Njia ya Mwenyezi Mungu na Msikiti 
Mtakatifu, ambao tumeufanya kwa ajili ya watu wote sawasawa, kwa wakaao humo na 
wageni . Na kila atakaye taka kufanya upotofu humo kwa dhulma, basi tutamwon jesha 
adhabu chungu . 

26. Na pale tulipomweka Ibrahim pahala penye ile Nyumba tukamwambia: 
Usinishirikishe na chochote; na isafishe Nyumba yangu kwa ajili ya wanao 
izunguka kwa kut'ufu, na wanao kaa hapo kwa ibada, na wanao rukuu, na wanao 
su judu . 

27. Na watangazie watu Hija; watakujia kwa miguu na juu ya kila ngamia aliye 
konda, wakija kutoka katika kila njia ya mbali. 

28. Ili washuhudie manufaa yao na walitaje jina la Mwenyezi Mungu katika siku 
maalumu juu ya nyama hoa alio waruzuku. Basi kuleni katika hao na mlisheni 
mwenye shida aliye fakiri. 

29. Kisha wajisafishe taka zao, na waondoe nadhiri zao, na waizunguke Nyumba ya 
Kale. 

30. Ndio hivyo iwe ! Na anaye vitukuza vitakatifu vya Mwenyezi Mungu basi hayo 
ndiyo kheri yake mbele ya Mola wake Mlezi. Na mmehalalishiwa nyama hoa ila wale 
mlio somewa. Basi jiepusheni na uchafu wa masanamu, na jiepusheni na usemi wa 
uwongo . 



31. Kwa kumtakasikia Imani Mwenyezi Mungu, bila ya kumshirikisha . Na anaye 
mshirikisha Mwenyezi Mungu ni kama kwamba ameporomoka kutoka mbinguni, kisha 
ndege wakamnyakua au upepo ukamtupa pahala mbali. 

32. Ndio hivyo! Na anayetukuza ibada za Mwenyezi Mungu, basi hayo ni katika 
unyenyekevu wa nyoyo . 

33. Katika hao nyinyi mna manufaa mpaka muda maalumu. Kisha pahala pa kuchinjiwa 
kwake ni kwenye Nyumba ya Kale . 

34. Na kila umma tumewafanyia mahala pa kuchinjia mihanga ya ibada ili walitaje 
jina la Mwenyezi Mungu juu ya vile walivyo ruzukiwa katika wanyama wa mifugo. 
Basi Mungu wenu ni Mungu Mmoja tu. Jisalimishieni kwake tu, na wabashirie 
wanyenyekevu, 

35. Ambao, anapo tajwa Mwenyezi Mungu nyoyo zao hutetemeka, na wanao vumilia kwa 
yanao wasibu, na wanao shika Sala, na wanatoa katika tulivyo waruzuku. 

36. Na ngamia wa sadaka tumekufanyieni kuwa ni kudhihirisha matukuzo kwa 
Mwenyezi Mungu; kwa hao mna kheri nyingi. Basi litajeni jina la Mwenyezi Mungu 
juu yao wanapo simama kwa safu. Na waangukapo ubavu kuleni katika hao na 
walisheni walio kinai na wanao lazimika kuomba. Ndio kama hivi tumewafanya hawa 
wanyama dhalili kwenu ili mpate kushukuru. 

37. Nyama zao hazimfikii Mwenyezi Mungu wala damu zao, lakini unamfikia uchamngu 
wenu. Namna hivi tumewadhalilisha kwenu ili mumtukuze Mwenyezi Mungu kwa alivyo 
kuongoeni. Na wabashirie wafanyao mema . 

38. Hakika Mwenyezi Mungu huwakinga walio amini. Hakika Mwenyezi Mungu hampendi 
kila khaini mwingi wa kukanya mema . 

39. Wameruhusiwa kupigana wale wanao pigwa vita kwa sababu wamedhulumiwa - na 
kwa yakini Mwenyezi Mungu ni Muweza wa kuwasaidia - 

40. Wale ambao wametolewa majumbani mwao pasipo haki, ila kwa kuwa wanasema: 
Mola wetu Mlezi ni Mwenyezi Mungu ! Na lau kuwa Mwenyezi Mungu hawakingi watu kwa 
watu, basi hapana shaka zingeli vunjwa nymba za wat'awa, na makanisa, na 
masinagogi, na misikiti, ambamo ndani yake jina la Mwenyezi Mungu linatajwa kwa 
wingi. Na bila ya shaka Mwenyezi Mungu humsaidia yule anaye msaidia Yeye . Hakika 
Mwenyezi Mungu ni Mwenye nguvu Mtukufu. 

41. Wale ambao tukiwapa madaraka katika nchi husimamisha Sala, na wakatoa Zaka, 
na wakaamrisha mema, na wakakataza mabaya. Na kwa Mwenyezi Mungu ndio marejeo ya 
mambo yote. 

42. Na wakikukanusha basi walikwisha kanusha kabla yao watu wa Nuhu, na kina 
A'ad na kina Thamud, 

43. Na watu wa Ibrahim na watu wa Lut ' i 

44. Na watu wa Madiana. Na Musa pia alikanushwa. Nikawapa muda makafiri, kisha 
nikawatia mkononi . Basi ilikuwaje adhabu yangu ! 

45. Miji mingapi tuliiangamiza iliyo kuwa ikidhulumu, ikawa imebaki magofu, na 
visima vilivyo achwa, na majumba yaliyo kuwa madhubuti? 

46. Je ! Hawatembei katika ardhi ili wapate kuwa na nyoyo zao za kuzingatia, au 
masikio ya kusikilia? Kwani hakika si macho yanayo pofuka, lakini zinazo pofuka 
ni nyoyo ziliomo vifuani. 

47. Na wanakuhimiza ulete adhabu, lakini Mwenyezi Mungu hatakwenda kinyume na 
ahadi yake kabisa. Na hakika siku moja kwa Mola wako Mlezi ni kama miaka elfu 
mnavyo hisabu nyinyi . 



48. Na miji mingapi niliipa muda na hali ilikuwa imedhulumu, na kisha nikaitia 
mkononi? Na kwangu Mimi ndio marudio yote. 

49. Sema: Enyi watu ! Hakika mimi ni mwonyaji kwenu niliye dhaahiri. 

50. Basi walio amini na wakatenda mema watapata maghfira na riziki za ukarimu. 

51. Na wanao jitahidi kuzipinga Aya zetu hao ndio watu wa Motoni . 

52. Na hatukumtuma kabla yako Mtume wala Nabii ila anapo soma, Shet ' ani 
hutumbukiza katika masomo yake . Lakini Mwenyezi Mungu huyaondoa anayo yatia 
Shet'ani; kisha Mwenyezi Mungu huzithibitisha Aya zake. Na Mwenyezi Mungu ni 
Mjuzi Mwenye hikima. 

53. Hayo ni ili alifanye lile analo litia Shet'ani liwe ni fitna kwa wale wenye 
maradhi ndani ya nyoyo zao, na wale ambao nyoyo zao ni ngumu . Na hakika 
madhaalimu wamo katika mfarakano wa mbali. 

54. Na ili walio pewa ilimu wajue kuwa hayo ni Haki itokayo kwa Mola wako Mlezi 
na waamini, na zipate kutua nyoyo zao. Na hakika Mwenyezi Mungu ndiye anaye 
waongoa wenye kuamini kwenye Njia Iliyo Nyooka. 

55. Na walio kufuru hawatoacha kuwa katika wasiwasi kwa hilo mpaka Saa iwafikie 
ghafla, au iwafikie adhabu ya Siku Tasa. 

56. Ufalme wote siku hiyo utakuwa wa Mwenyezi Mungu . Atahukumu baina yao . Basi 
walio amini na wakatenda mema watakuwa katika Bustani zenye neema. 

57. Na walio kufuru na kuzikanusha Ishara zetu, basi hao watapata adhabu ya 
kuf edhehesha . 

58. Na walio hama kwa ajili ya Mwenyezi Mungu, kisha wakauwawa au wakafa, bila 
ya shaka Mwenyezi Mungu atawaruzuku riziki njema. Na hakika Mwenyezi Mungu ni 
Mbora wa wanao ruzuku. 

59. Blla ya shaka atawaingiza pahala watakapo paridhia. Na hakika Mwenyezi Mungu 
ni Mjuzi na Mpole. 

60. Ndio namna hivi . Na anaye lipiza mfano wa alivyo adhibiwa, kisha 
akadhulumiwa, basi hapana shaka Mwenyezi Mungu atamsaidia. Hakika Mwenyezi Mungu 
ni Msamehevu Mwenye maghfira. 

61. Hayo ni kwa kuwa Mwenyezi Mungu huingiza usiku katika mchana, na huuingiza 
mchana katika usiku, na ya kwamba Mwenyezi Mungu ni Mwenye kusikia Mwenye kuona. 

62. Hayo ni kwa kuwa Mwenyezi Mungu ndiye Wa Kweli, na kwamba wale wanao waomba 
badala yake, ni baat'ili, na hakika Mwenyezi Mungu ndiye Aliye Juu na ndiye 
Mkubwa . 

63. Je ! Huoni kwamba Mwenyezi Mungu huteremsha maji kutoka mbinguni, na mara 
ardhi inakuwa chanikiwiti? Hakika Mwenyezi Mungu ni Mpole na Mwenye kujua. 

64. Ni vyake viliomo mbinguni na viliomo katika ardhi. Na hakika Mwenyezi Mungu 
ni Mwenye kujitosha na Mwenye kusifiwa. 

65. Je ! Huoni kwamba Mwenyezi Mungu amevidhalilisha kwenu viliomo katika ardhi, 
na marikebu zipitazo baharini kwa amri yake, na amezishika mbingu zisianguke juu 
ya ardhi ila kwa idhini yake . Hakika Mwenyezi Mungu ni Mwenye huruma kwa watu, 
Mwenye kurehemu. 

66. Na Yeye ndiye aliye kuhuisheni kisha akakuf isheni, na kisha atakufufueni . 
Hakika mwanaadamu hana fadhila. 

67. Kila umma tumewajaalia na ibada zao wanazo zishika. Basi wasizozane nawe 
katika jambo hili. Na waite watu kwendea kwa Mola wako Mlezi. Hakika wewe uko 
kwenye Uwongofu Ulio Nyooka. 



68. Na wakiku jadili basi sema: Mwenyezi Mungu anajua zaidi mnayo yatenda. 

69. Mwenyezi Mungu atahukumu baina yenu Siku ya Kiyama katika hayo mnayo 
khitalif iana . 

70. Je ! Hujui kwamba Mwenyezi Mungu anayajua yaliomo mbinguni na katika ardhi? 
Hakika hayo yamo Kitabuni. Hakika hayo kwa Mwenyezi Mungu ni mepesi. 

71. Na wanaabudu badala ya Mwenyezi Mungu ambavyo hakuviteremshia ushahidi, na 
ambavyo hawana ujuzi navyo. Na madhaalimu hawatakuwa na wa kuwasaidia. 

72. Na wanapo somewa Aya zetu zilizo wazi utaona chuki katika nyuso za walio 
kufuru. Hukaribia kuwavamia wale wanao wasomea hizo Aya zetu. Sema: Je ! 
Nikwambieni yaliyo mabaya zaidi kuliko haya? Ni Moto. Mwenyezi Mungu amewaahidi 
walio kufuru, na ni marudio mabaya hayo . 

73. Enyi watu ! Unapigwa mfano, basi usikilizeni. Hakika wale mnao waomba badala 
ya Mwenyezi Mungu, hawatoumba hata nzi ijapo kuwa watajumuika kwa hilo. Na nzi 
akiwapokonya kitu hawawezi kukipata kwake . Amedhoofika kweli huyo mwenye kutaka 
na mwenye kutakiwa. 

74. Hawakumuadhimisha Mwenyezi Mungu anavyo stahiki kuadhimishwa . Hakika 
Mwenyezi Mungu bila ya shaka ni Mwenye kushinda. 

75. Mwenyezi Mungu huteuwa Wajumbe miongoni mwa Malaika na miongoni mwa watu. 
Hakika Mwenyezi Mungu ni Mwenye kusikia, Mwenye kuona. 

76. Anayajua yaliyo mbele yao na yaliyo nyuma yao . Na kwa Mwenyezi Mungu 
yatarejeshwa mambo yote. 

77. Enyi mlio amini ! Rukuuni na msujudu, na muabuduni Mola wenu Mlezi, na 
tendeni mema, ili mfanikiwe. 

78. Na fanyeni juhudi kwa ajili ya Mwenyezi Mungu kama inavyo stahiki jihadi 
yake . Yeye amekuteueni. Wala hakuweka juu yenu mambo mazito katika Dini . Nayo ni 
mila ya baba yenu Ibrahim. Yeye (Mwenyezi Mungu) alikuiteni Waislamu tangu 
zamani, na katika hii (Qur'ani) pia, ili awe Mtume shahidi juu yenu, na nyinyi 
muwe mashahidi kwa watu. Basi shikeni Sala na toeni Zaka na shikamaneni na 
Mwenyezi Mungu . Yeye ndiye Mlinzi wenu, Mlinzi bora kabisa, na Msaidizi bora 
kabisa . 



SURA 23. SURATUL MUUMINUN 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. HAKIKA wamefanikiwa Waumini, 

2. Ambao ni wanyenyekevu katika Sala zao, 

3. Na ambao hujiepusha na mambo ya upuuzi, 

4 . Na ambao wanatoa Zaka, 

5.Na ambao wanazilinda tupu zao, 

6. Isipo kuwa kwa wake zao au kwa iliyo wamiliki mikono yao ya kulia. Kwani hao 
si wenye kulaumiwa. 

7. Lakini anaye taka kinyume cha haya, basi hao ndio warukao mipaka . 

8. Na ambao wanazitimiza amana zao na ahadi zao, 

9. Na ambao Sala zao wanazihif adhi - 



10. Hao ndio warithi, 

11. Ambao watairithi Pepo ya Firdausi, wadumu humo . 

12. Na kwa yakini tumemuumba mtu kutokana na asli ya udongo. 

13. Kisha tukamjaalia awe tone ya mbegu ya uzazi katika kalio madhubuti. 

14. Kisha tukaiumba tone kuwa damu iliyo ganda, na tukaiumba damu kuwa pande la 
nyama, kisha tukaliumba pande la nyama kuwa mifupa, na mifupa tukaivika nyama . 
Kisha tukamfanya kiumbe mwengine. Basi ametukuka Mwenyezi Mungu Mbora wa 
waumba ji . 

15. Kisha hakika nyinyi baada ya hayo mtakufa. 

16. Kisha hakika nyinyi Siku ya Kiyama mtafufuliwa. 

17. Na kwa yakini tumeziumba juu yenu njia saba. Nasi hatukuwa wenye kughafilika 
na viumbe . 

18. Na tumeteremsha kutoka mbinguni maji kwa kiasi na tukayatuliza katika ardhi . 
Na hakika Sisi tunaweza kuyaondoa. 

19. Kwa maji hayo tukakuf anyieni bustani za mitende na mizabibu, mnapata humo 
matunda mengi, na katika hayo mnakula; 

20. Na mti utokao katika mlima wa Sinai, unatoa mafuta na kuwa kitoweo kwa 
walao . 

21. Na hakika mnayo mazingatio makubwa katika nyama hoa - tunakunywesheni katika 
vile viliomo matumboni mwao, na nyinyi mnapata katika hao manufaa mengi, na pia 
mnawala . 

22. Na juu yao na juu ya marikebu mnabebwa . 

23. Na hakika tulimtuma Nuhu kwa watu wake, akasema: Enyi watu wangu ! Muabuduni 
Mwenyezi Mungu . Nyinyi hamna mungu asiye kuwa Yeye . Basi je! Hamwogopi? 

24. Walisema wale wakuu walio kufuru katika watu wake : Huyu si chochote ila ni 
mtu tu kama nyinyi . Anataka kujipa ubora juu yenu. Na lau kuwa Mwenyezi Mungu 
amependa basi yakini angeli teremsha Malaika. Hatukusikia haya kwa baba zetu wa 
zamani . 

25. Huyu si lolote ila ni mtu mwenye wazimu. Basi mngojeeni tu kwa muda. 

26. Akasema (Nuhu) : Mola wangu Mlezi! Ninusuru kwa kuwa wamenikanusha . 

27. Tukampa wahyi : Unda jahazi mbele ya macho yetu na uwongozi wetu! Basi itapo 
fika amri yetu na ikafurika tanuri, hapo waingize ndani yake wa kila namna dume 
na jike, na ahali zako, isipo kuwa yule ambaye katika wao juu yake imekwisha 
tangulia kauli. Wala usinitajie hao walio dhulumu. Kwani hao bila ya shaka 
watazamishwa . 

28. Basi utakapo tulia wewe na walio pamoja nawe humo marikebuni, sema: 
Alhamdulillahi Sifa zote njema ni za Mwenyezi Mungu, aliye tuokoa na watu 
madhaalimu ! 

29. Na sema: Mola wangu Mlezi! Niteremshe mteremsho wenye baraka, na Wewe ni 
Mbora wa wateremsha ji . 

30. Hakika katika hayo yapo mazingatio. Na kwa yakini Sisi ni wenye kuwafanyia 
mtihani . 

31. Kisha baada yao tukaanzisha kizazi kingine. 

32. Tukawapelekea Mtume miongoni mwao, kuwaambia: Muabuduni Mwenyezi Mungu ! 
Hamna mungu asiye kuwa Yeye . Jee, hamwogopi? 



33. Na wakubwa katika watu wake walio kufuru na wakakanusha mkutano wa Akhera, 
na tukawadekeza kwa starehe katika maisha ya dunia, walisema: Huyu si chochote 
ila ni binaadamu kama nyinyi; anakula mlacho, na anakunywa mnywacho . 

34. Na nyinyi mkimt'ii mtu kama nyinyi basi hakika mtakuwa khasarani . 

35. Hivyo anakuahidini ati ya kwamba mtakapo kufa na mkawa udongo na mifupa kuwa 
mtatolewa? 

36. Hayawi ! Hayawi hayo mnayo ahidiwa. 

37. Hapana ila uhai wetu wa duniani tu, tunakufa na kuishi basi. Wala sisi 
hatutafufuliwa . 

38. Huyu si lolote ila ni mtu anaye mzulia Mwenyezi Mungu uwongo, wala sisi sio 
wa kumuamini . 

39. Akasema: Mola wangu Mlezi! Ninusuru kwa sababu wananikanusha . 

40. (Mwenyezi Mungu) akasema: Baada ya muda mchache watakuwa wenye kujuta. 

41. Basi ukawanyakua ukelele kwa haki, na tukawafanya kama takataka zinazo elea 
juu ya maji. Ikapotelea mbali kaumu ya madhaalimu! 

42. Kisha tukaleta baada yao vizazi vingine. 

43. Hapana umma uwezao kutanguliza ajali yake wala kuikawiza. 

44. Kisha tukawatuma Mitume wetu, mmoja baada ya mmoja. Kila umma alipo wafikia 
Mtume wao walimkanusha . Tukawafuatanisha hawa baada ya hawa, na tukawafanya ni 
hadithi za kusimuliwa. Wakapotelea mbali watu wasio amini . 

45. Kisha tukamtuma Musa na nduguye, Haaruni, pamoja na ishara zetu na hoja 
zilizo wazi . 

46. Kumwendea Firauni na wakuu wake . Lakini walijivuna, nao walikuwa watu 
ma jeuri . 

47. Wakasema: Je, tuwaamini wanaadamu wawili hawa kama sisi, na ambao watu wao 
ni watumwa wetu? 

48. Basi wakawakanusha, na wakawa miongoni mwa walio angamizwa. 

49. Na hakika tulimpa Musa Kitabu ili wapate kuongoka. 

50. Na tukamfanya mwana wa Mariamu na mama yake kuwa ni Ishara, na tukawapa 
makimbilio kwenda mahali palipo inuka penye utulivu na chemchem za maji. 

51. Enyi Mitume ! Kuleni vyakula vizuri na tendeni mema . Hakika Mimi ni Mjuzi wa 
mnayo yatenda. 

52. Na kwa yakini huu Umma wenu ni Umma mmoja, na Mimi ni Mola wenu Mlezi, basi 
nicheni Mimi . 

53. Lakini walikatiana jambo lao mapande mbali mbali. Kila kundi likifurahia kwa 
waliyo nayo . 

54. Basi waache katika ghafla yao kwa muda . 

55. Je ! Wanadhani ya kuwa kwa vile tunavyo wapa mali na watoto 

56. Ndio tunawahimizia kheri? Lakini wenyewe hawatambui . 

57. Kwa hakika hao ambao kwa kumwogopa Mola wao Mlezi wananyenyekea, 

58. Na wale ambao Ishara za Mola wao Mlezi wanaziamini, 

59. Na wale ambao Mola wao Mlezi hawamshirikishi, 



60. Na wale ambao wanatoa walicho pewa, na hali nyoyo zao zinagopa kwa kuwa 
watarejea kwa Mola wao Mlezi, 

61. Basi wote hao ndio wanao kimbilia katika mambo ya kheri, na ndio watakao 
tangulia kuyafikia. 

62. Na hatuilazimishi nafsi ila kwa kadri ya uwezo wake . Na tunacho kitabu 
kisemacho kweli. Nao hawatadhulumiwa . 

63. Lakini nyoyo zao zimeghaf ilika na hayo, na wanavyo vitendo vinginevyo 
wanavyo vifanya. 

64. Hata tutakapo watia katika adhabu wale walio dekezwa kwa starehe kati yao, 
hapo ndipo watapo yayatika. 

65. Msiyayatike leo ! Hakika nyinyi hamtanusurika nasi. 

66. Hakika zilikuwa Aya zangu mkisomewa, nanyi mkirudi nyuma juu ya visigino 
vyenu, 

67. Na huku mkitakabari na usiku mkiizungumza (Qur'ani) kwa dharau. 

68. Je, hawakuif ikiri kauli, au yamewajia yasiyo wafikia baba zao wa zamani? 

69. Au hawakumjua Mtume wao, ndio maana wanamkataa? 

70. Au wanasema: Ana wazimu? Bali amewajia kwa Haki, na wengi wao wanaichukia 
Haki. 

71. Na lau kuwa Haki ingeli fuata matamanio yao, basi zingeli haribika mbingu na 
ardhi na waliomo ndani . Bali tumewaletea ukumbusho wao, nao wanajitenga mbali na 
ukumbusho wao . 

72. Au unawaomba ujira? Lakini ujira wa Mola wako Mlezi ni bora, na Yeye ndiye 
Mbora wa wanao ruzuku. 

73. Na kwa yakini wewe unawaita kwenye Njia Iliyo Nyooka. 

74. Na hakika wale wasio iamini Akhera wanajitenga na Njia hiyo . 

75. Na lau tungeli warehemu na tukawaondolea shida waliyo nayo bila ya shaka 
wangeli endelea katika upotofu wao vile vile, wakitangatanga . 

76. Na hakika tuliwatia adhabu kali; lakini hawakuelekea kwa Mola wao Mlezi wala 
hawakunyenyekea . 

77. Mpaka tulipo wafungulia mlango wa adhabu kali, hapo ndipo wakawa wenye 
kukata tamaa. 

78. Na Yeye ndiye aliye kuumbieni kusikia na kuona na nyoyo za kufahamu. Ni 
kuchache mno kushukuru kwenu. 

79. Na Yeye ndiye aliye kuenezeni katika ardhi, na kwake Yeye mtakusanywa. 

80. Na Yeye ndiye anaye huisha na kufisha, na yake Yeye mabadiliko ya usiku na 
mchana. Basi je! Hamfahamu? 

81. Bali wanasema kama walivyo sema watu wa kwanza. 

82. Walisema: Je ! Tukisha kufa tukawa udongo na mifupa ndio tutafufuliwa? 

83. Tuliahidiwa haya sisi na baba zetu zamani. Hayakuwa haya ila ni visa vya 
uwongo vya watu wa zamani . 

84. Sema: Ni ya nani ardhi na viliomo ndani yake, kama nyinyi mnajua? 

85. Watasema: Ni vya Mwenyezi Mungu ! Sema: Basi, je, hamkumbuki? 

86. Sema: Ni nani Mola Mlezi wa mbingu saba na Mola Mlezi wa A'rshi Kuu? 



87. Watasema: Ni vya Mwenyezi Mungu . Sema: Basi je, hamwogopi? 

88. Sema: Ni nani mkononi mwake umo Ufalme wa kila kitu, naye ndiye anaye linda, 
wala hakilindwi asicho taka, kama mnajua? 

89. Watasema: (Ufalme huo) ni wa Mwenyezi Mungu . Sema: Basi vipi mnadanganyika? 

90. Bali tumewaletea Haki, na kwa yakini hao ni waongo. 

91. Mwenyezi Mungu hana mwana yeyote, wala hanaye mungu mwengine. Inge kuwa 
hivyo basi kila mungu angeli chukua alivyo umba, na baadhi yao wangeli washinda 
wengine. Mwenyezi Mungu ameepukana na sifa wanazo msifu. 

92. Mjuzi wa siri na dhaahiri, na ametukuka juu ya hayo wanayo mshirikisha nayo . 

93. Sema: Mola wangu Mlezi! Ukinionyesha adhabu waliyo ahidiwa, 

94. Mola wangu Mlezi! Usinijaalie katika watu madhaalimu hao . 

95. Na hakika Sisi ni waweza wa kukuonyeshsa tuliyo waahidi . 

96. Kinga maovu kwa kutenda yaliyo mema zaidi. Sisi tunajua wayasemayo. 

97. Na sema: Mola wangu Mlezi! Najikinga kwako na wasiwasi wa mashet'ani. 

98. Na najikinga kwako, Mola wangu Mlezi, wasinikaribie . 

99. Mpaka yanapo mfikia mmoja wao mauti, husema: Mola wangu Mlezi! Nirudishe. 

100. Ili nitende mema sasa badala ya yale niliyo yaacha. Wapi ! Hii ni kauli 
aisemayo yeye tu. Na nyuma yao kipo kizuizi mpaka siku watapo fufuliwa. 

101. Basi litapo pulizwa baragumu hapo hautakuwapo ujamaa baina yao siku hiyo, 
wala hawataulizana . 

102. Ama wale ambao mizani zao zitakuwa nzito, hao ndio wenye kufanikiwa. 

103. Na wale ambao mizani zao zitakuwa nyepesi, hao ndio walio zitia khasarani 
nafsi zao, na katika Uahannamu watadumu. 

104. Moto utababua nyuso zao, nao watakuwa na nyuso zilizo kunjana. 

105. Ue ! Hazikuwa Aya zangu mkisomewa, na nyinyi mkizikanusha? 

106. Mola wetu Mlezi! Tulizidiwa na uovu wetu na tukawa watu tulio potea. 

107. Mola wetu Mlezi! Tutoe humu Motoni. Na tufanyapo tena basi kweli sisi ni 
wenye kudhulumu . 

108. Atasema Mwenyezi Mungu : Tokomeeni humo, wala msinisemeze. 

109. Bila ya shaka lilikuwapo kundi katika waja wangu likisema: Mola wetu Mlezi! 
Tumeamini; basi tusamehe na uturehemu, nawe ndiwe Mbora wa wanao rehemu . 

110. Lakini nyinyi mliwakejeli hata wakakusahaulisheni kunikumbuka, na mlikuwa 
mkiwacheka . 

111. Hakika Mimi leo nimewalipa kwa vile walivyo subiri. Bila ya shaka hao ndio 
wenye kufuzu. 

112. Atasema: Mlikaa muda gani katika ardhi kwa hisabu ya miaka? 

113. Watasema: Tulikaa siku moja au sehemu ya siku. Basi waulize wanao weka 
hisabu . 

114. Atasema: Nyinyi hamkukaa huko duniani ila kidogo, laiti ingeli kuwa mnajua. 

115. Ue ! Mlidhani ya kwamba tulikuumbeni bure na ya kwamba nyinyi kwetu 
hamtarudishwa? 



116. Ametukuka Mwenyezi Mungu, Mfalme wa Haki, hapana mungu ila Yeye, Mola Mlezi 
wa A'rshi Tukufu. 

117. Na anaye muomba - pamoja na Mwenyezi Mungu - mungu mwenginewe hana ushahidi 
wa hili; basi bila ya shaka hisabu yake iko kwa Mola wake Mlezi. Kwa hakika 
makaf iri hawaf anikiwi . 

118. Nawe sema: Mola wangu Mlezi! Samehe na urehemu nawe ni Mbora wa wanao 
rehemu . 



SURA 24. SURATUN NUR 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. HII NI SURA Tuliyo iteremsha na tukailazimisha; tukateremsha ndani yake Aya 
zilizo wazi ili mkumbuke . 

2. Mzinifu mwanamke na mzinifu mwanamume, mtandikeni kila mmoja katika wao 
bakora mia. Wala isikushikeni huruma kwa ajili yao katika hukumu ya Mwenyezi 
Mungu, ikiwa nyinyi mnamuamini Mwenyezi Mungu na Siku ya Mwisho. Na lishuhudie 
adhabu yao kundi la Waumini . 

3. Mwanamume mzinifu hamwoi ila mwanamke mzinifu au mwanamke mshirikina. Na 
mwanamke mzinifu haolewi ila na mwanamume mzinifu au mshirikina. Na hayo 
yameharimishwa kwa Waumini . 

4. Na wanao wasingizia wanawake mahashumu, kisha wasilete mashahidi wane, basi 
watandikeni bakora thamanini, na msiwakubalie ushahidi wao tena. Na hao ndio 
wapotovu . 

5. Isipo kuwa wale walio tubu baada ya hayo na wakatengenea; kwani bila ya shaka 
Mwenyezi Mungu ni Msamehevu, Mwenye kurehemu. 

6. Na wale wanao wasingizia wake zao na hawana mashahidi ila nafsi zao, basi 
ushahidi wa mmoja wao utakuwa kushuhudilia mara nne kwa kiapo cha Mwenyezi Mungu 
ya kwamba hakika yeye ni katika wasema kweli. 

7. Na mara ya tano kwamba laana ya Mwenyezi Mungu iwe juu yake ikiwa ni miongoni 
mwa waongo . 

8. Na mke itamwondokea adhabu kwa kutoa shahada mara nne kwa kiapo cha Mwenyezi 
Mungu ya kwamba huyu mume ni miongoni mwa waongo . 

9. Na mara ya tano ya kwamba ghadhabu ya Mwenyezi Mungu iwe juu yake kama mumewe 
yu miongoni mwa wanao sema kweli. 

10. Na lau kuwa si fadhila ya Mwenyezi Mungu juu yenu na rehema yake, na ya kuwa 
Mwenyezi Mungu ni Mpokeaji toba. . . . 

11. Hakika wale walio leta uwongo ni kundi miongoni mwenu. Msifikiri ni shari 
kwenu, bali hiyo ni kheri kwenu. Kila mtu katika wao atapata aliyo yachuma 
katika madhambi. Na yule aliyejitwika sehemu yake kubwa miongoni mwao, atapata 
adhabu kubwa . 

12. Kwa nini mlipo sikia khabari hii, wanaume Waumini na wanawake Waumini 
hawakuwadhania wenzao mema, na kusema: Huu ni uzushi dhaahiri? 

13. Kwa nini hawakuleta mashahidi wane? Na ilivyo kuwa hawakuleta mashahidi wane 
basi hao mbele ya Mwenyezi Mungu ni waongo. 



14. Na lau kuwa si fadhila ya Mwenyezi Mungu juu yenu na rehema yake katika 
dunia na Akhera, bila ya shaka ingeli kupateni adhabu kubwa kwa sababu ya yale 
mliyo jiingiza. 

15. Mlipo yapokea kwa ndimi zenu na mkasema kwa vinywa vyenu msiyo yajua, na 
mlifikiri ni jambo dogo, kumbe mbele ya Mwenyezi Mungu ni kubwa . 

16. Na kwa nini mlipo yasikia msiseme: Haitufalii kuzungumza haya . Subhanak 
Umetakasika! Huu ni uzushi mkubwa ! 

17. Mwenyezi Mungu anakuonyeni msirejee tena kufanya kama haya kabisa, ikiwa 
nyinyi ni Waumini ! 

18. Na Mwenyezi Mungu anakubainisheni Aya. Na Mwenyezi Mungu ni Mjuzi Mwenye 
hikima . 

19. Kwa hakika wale wanao penda uenee uchafu kwa walio amini, watapata adhabu 
chungu katika dunia na Akhera. Na Mwenyezi Mungu anajua na nyinyi hamjui. 

20. Na lau kuwa si fadhila ya Mwenyezi Mungu juu yenu na rehema yake, na kuwa 
hakika Mwenyezi Mungu ni Mpole, Mwenye kurehemu.... 

21. Enyi mlio amini ! Msizifuate nyayo za Shet'ani. Na atakaye fuata nyayo za 
Shet'ani basi yeye huamrisha machafu na maovu. Na lau kuwa si fadhila ya 
Mwenyezi Mungu na rehema yake juu yenu, asingeli takasika miongoni mwenu kabisa 
hata mmoja. Lakini Mwenyezi Mungu humtakasa amtakaye, na Mwenyezi Mungu ni 
Mwenye kusikia, Mwenye kujua. 

22. Na wale katika nyinyi wenye fadhila na wasaa wasiape kutowapa jamaa zao na 
masikini na walio hama kwa Njia ya Mwenyezi Mungu . Na wasamehe, na waachilie 
mbali. Je ! Nyinyi hampendi Mwenyezi Mungu akusameheni? Na Mwenyezi Mungu ni 
Mwenye kusamehe Mwenye kurehemu. 

23. Hakika wanao wasingizia wanawake, wanao jihishimu, walio ghafilika, Waumini, 
wamelaaniwa duniani na Akhera, nao watapata adhabu kubwa . 

24. Siku ambayo zitawashuhudia ndimi zao na mikono yao na miguu yao kwa waliyo 
kuwa wakiyatenda. 

25. Siku hiyo Mwenyezi Mungu atawapa sawa sawa malipo yao ya haki, na watajua 
kwamba hakika Mwenyezi Mungu ndiye Haki Iliyo Wazi. 

26. Wanawake waovu ni wa wanaume waovu, na wanaume waovu ni wa wanawake waovu . 
Na wanawake wema ni wa wanaume wema, na wanaume wema ni wa wanawake wema . Hao 
wameepushwa na hayo wanayo yasema; wao watapata msamaha na riziki ya ukarimu. 

27. Enyi mlio amini ! Msiingie nyumba zisio nyumba zenu mpaka mwombe ruhusa, na 
mwatolee salamu wenyewe . Hayo ni bora kwenu mpate kukumbuka. 

28. Na msipo mkuta mtu humo basi msiingie mpaka mruhusiwe. Na mkiambiwa: Rudini ! 
Basi rudini . Hivi ni usafi zaidi kwenu. Na Mwenyezi Mungu anajua mnayo yatenda. 

29. Si vibaya kwenu kuingia nyumba zisio kaliwa ambazo ndani yake yamo manufaa 
yenu. Na Mwenyezi Mungu anajua mnayo yadhihirisha na mnayo yaficha. 

30. Waambie Waumini wanaume wainamishe macho yao, na wazilinde tupu zao. Hili ni 
takaso bora kwao. Hakika Mwenyezi Mungu anazo khabari za wanayo yafanya. 

31. Na waambie Waumini wanawake wainamishe macho yao, na wazilinde tupu zao, 
wala wasionyeshe uzuri wao isipo kuwa unao dhihirika. Na waangushe shungi zao 
juu ya vifua vyao, wala wasionyeshe uzuri wao ila kwa waume zao, au baba zao, au 
baba wa waume zao, au watoto wao, au watoto wa waume zao, au kaka zao, au wana 
wa kaka zao, au wana wa dada zao, au wanawake wenzao, au iliyo wamiliki mikono 
yao ya kuume, au wafwasi wanaume wasio na matamanio, au watoto ambao hawajajua 
mambo yaliyo khusu uke . Wala wasipige chini miguu yao ili yajuulikane mapambo 



waliyo yaficha. Na tubuni nyote kwa Mwenyezi Mungu, enyi Waumini, ili mpate 
kuf anikiwa . 

32 . Na waozeni wa jane miongoni mwenu na wema katika watumwa wenu na wajakazi 
wenu. Wakiwa mafakiri Mwenyezi Mungu atawata jirisha kwa fadhila yake . Na 
Mwenyezi Mungu ni Mwenye wasaa Mwenye kujua. 

33. Na wajizuilie na machafu wale wasio pata cha kuolea, mpaka Mwenyezi Mungu 
awatajirishe kwa fadhila yake . Na wanao taka kuandikiwa uhuru katika wale ambao 
mikono yenu ya kulia imewamiliki, basi waandikieni kama mkiona wema kwao . Na 
wapeni katika mali ya Mwenyezi Mungu aliyo kupeni . Wala msiwashurutishe vijakazi 
vyenu kufanya zina kwa ajili ya kutafuta pato la maisha ya dunia, ilhali wao 
wanataka kujihishimu. Na atakaye walazimisha basi Mwenyezi Mungu baada ya 
kulazimishwa kwao huko, atawasamehe, kwani Mwenyezi Mungu ni Mwenye kusamehe, 
Mwenye kurehemu. 

34. Na kwa yakini tumekuteremshieni Ishara zilizo wazi na mifano kutokana na 
walio tangulia kabla yenu na mawaidha kwa wachamngu. 

35. Mwenyezi Mungu ni Nuru ya Mbingu na Ardhi . Mfano wa Nuru yake ni kama 
shubaka lenye kuwekwa ndani yake taa. Taa ile imo katika tungi . Tungi lile ni 
kama nyota inayo meremeta, inayo washwa kwa mafuta yanayo toka katika mti ulio 
barikiwa, mzaituni. Si wa mashariki wala magharibi. Yanakaribia mafuta yake 
kung'aa wenyewe ingawa moto haujayagusa - Nuru juu ya Nuru. Mwenyezi Mungu 
humwongoa kwenye Nuru yake amtakaye. Na Mwenyezi Mungu huwapigia watu mifano. Na 
Mwenyezi Mungu ni Mwenye kujua kila kitu. 

36. Katika Nyumba ambazo Mwenyezi Mungu ameamrisha zitukuzwe, na humo litajwe 
jina lake, wanamtakasa humo asubuhi na jioni 

37. Watu ambao biashara wala kuuza hakuwashughulishi na kumdhukuru Mwenyezi 
Mungu, na kushika Sala, na kutoa Zaka. Wanaikhofu Siku ambayo nyoyo na macho 
yatageuka . 

38. Ili Mwenyezi Mungu awalipe bora ya waliyo yatenda, na awazidishie katika 
fadhila zake. Na Mwenyezi Mungu humruzuku amtakaye bila ya hisabu. 

39. Na walio kufuru vitendo vyao ni kama sarabi (mazigazi) uwandani . Mwenye kiu 
huyadhania ni maji. Hata akiyaendea hapati chochote. Na atamkuta Mwenyezi Mungu 
hapo naye amlipe hisabu yake sawa sawa. Na Mwenyezi Mungu ni Mwepesi wa 
kuhisabu . 

40. Au ni kama giza katika bahari kuu, iliyo funikwa na mawimbi juu ya mawimbi, 
na juu yake yapo mawingu. Giza juu ya giza. Akiutoa mtu mkono wake anakaribia 
asiuone. Na ambaye Mwenyezi Mungu hakumjaalia kuwa na nuru hawi na nuru. 

41. Je ! Huoni kwamba Mwenyezi Mungu vinamtakasa vilivyomo katika mbingu na 
ardhi, na ndege wakikunjua mbawa zao? Kila mmoja amekwisha jua Sala yake na 
namna ya kumtakasa kwake . Na Mwenyezi Mungu ni Mwenye kuyajua wayatendayo. 

42. Na ni wa Mwenyezi Mungu ufalme wa mbingu na ardhi, na kwa Mwenyezi Mungu 
ndio marejeo ya wote. 

43. Je ! Huoni ya kwamba Mwenyezi Mungu huyasukuma mawingu, kisha huyaambatisha, 
kisha huyafanya mirundi? Basi utaona mvua ikitoka kati yake . Na huteremsha 
kutoka juu kwenye milima ya mawingu mvua ya mawe, akamsibu nayo amtakaye na 
akamuepusha nayo amtakaye. Hukurubia mmetuko wa umeme wake kupofua macho . 

44. Mwenyezi Mungu hubadilisha usiku na mchana. Hakika katika hayo yapo 
mazingatio kwa wenye kuona. 

45. Na Mwenyezi Mungu ameumba kila kinyama kutokana na maji. Wengine katika wao 
huenda kwa matumbo yao, na wengine huenda kwa miguu miwili, na wengine huenda 



kwa miguu mine . Mwenyezi Mungu huumba ayatakayo. Hakika Mwenyezi Mungu ni Muweza 
wa kila kitu. 

46. Kwa yakini tumeteremsha Ishara zinazo bainisha. Na Mwenyezi Mungu hummwongoa 
amtakaye kwenye Njia Iliyo Nyooka . 

47. Na wanasema: Tumemuamini Mwenyezi Mungu na Mtume, na tumet'ii. Kisha kikundi 
katika hao hugeuka baada ya hayo. Wala hao si wenye kuamini . 

48. Na wanapo itwa kumuendea Mwenyezi Mungu na Mtume wake ili ahukumu baina yao, 
kipo kikundi katika wao kinakataa. 

49. Na ikiwa haki ni yao, wanamjia kwa kut'ii. 

50. Je ! Wana maradhi katika nyoyo zao, au wanaona shaka, au wanaogopa ya kuwa 
Mwenyezi Mungu na Mtume wake watawadhulumu? Bali hao ndio madhaalimu. 

51. Haiwi kauli ya Waumini wanapo itwa kwa Mwenyezi Mungu na Mtume wake ili 
ahukumu baina yao, ila ni kusema: Tumesikia, na tumet'ii! Na hao ndio wenye 
kuf anikiwa . 

52. Na wenye kumt'ii Mwenyezi Mungu na Mtume wake, na wakamwogopa Mwenyezi Mungu 
na wakamcha, basi hao ndio wenye kufuzu. 

53. Na wanaapa kwa Mwenyezi Mungu ukomo wa kiapo chao ya kwamba ukiwaamrisha kwa 
yakini watatoka. Sema: Msiape! Ut'iifu una juulikana . Hakika Mwenyezi Mungu anazo 
khabari za mnayo yatenda. 

54. Sema: Mt'iini Mwenyezi Mungu, na mt'iini Mtume . Na mkigeuka, basi yaliyo juu 
yake ni aliyo bebeshwa, na yaliyo juu yenu ni mliyo bebshwa nyinyi . Na mkimt'ii 
yeye mtaongoka. Na hapana juu ya Mtume ila kufikisha Ujumbe wazi wazi. 

55. Mwenyezi Mungu amewaahidi wale walio amini miongoni mwenu na wakatenda mema, 
ya kwamba atawafanya makhalifa katika ardhi kama alivyo wafanya makhalifa wa 
kabla yao, na kwa yakini atawasimamishia Dini yao aliyo wapendelea, na 
atawabadilishia amani baada ya khofu yao. Wawe wananiabudu Mimi, wala 
wasinishirikishe na chochote. Na watao kufuru baada ya hayo, basi hao ndio 
wapotovu . 

56. Na shikeni Sala, na toeni Zaka, na mt'iini Mtume, ili mpate kurehemewa. 

57. Msiwadhanie walio kufuru kwamba watashinda katika nchi . Na makaazi yao ni 
Motoni, na hakika ni maovu kweli marejeo yao. 

58. Enyi mlio amini ! Nawakutakeni idhini iliyo wamiliki mikono yenu ya kulia na 
walio bado kubaalighi miongoni mwenu mara tatu - kabla ya Sala ya alfajiri, na 
wakati mnapo vua nguo zenu adhuhuri, na baada ya Sala ya isha. Hizi ni nyakati 
tatu za faragha kwenu. Si vibaya kwenu wala kwao baada ya nyakati hizi, 
kuzungukiana nyinyi kwa nyinyi . Hivyo ndivyo Mwenyezi Mungu anavyo kuelezeni Aya 
zake, na Mwenyezi Mungu ni Mjuzi Mwenye hikima. 

59. Na watoto wanapo fikilia umri wa kubaalighi basi nawatake ruhusa, kama 
walivyo taka ruhusa wa kabla yao. Hivyo ndivyo anavyo kubainishieni Mwenyezi 
Mungu Aya zake, na Mwenyezi Mungu ni Mjuzi Mwenye hikima. 

60. Na wanawake wazee wasio taraji kuolewa, si vibaya kwao kupunguza nguo zao, 
bila ya kujishaua kwa mapambo. Na waki jihishimu ni bora kwao . Na Mwenyezi Mungu 
ni Mwenye kusikia, Mwenye kujua. 

61. Si vibaya kwa kipofu, wala si vibaya kwa kiguru, wala si vibaya kwa mgonjwa, 
wala kwenu nyinyi, mkila katika nyumba zenu, au nyumba za baba zenu, au nyumba 
za mama zenu, au nyumba za kaka zenu, au nyumba za dada zenu, au nyumba za ami 
zenu, au nyumba za shangazi zenu, au nyumba za wajomba zenu, au nyumba za dada 
wa mama zenu, au za mlio washikia funguo zao, au rafiki yenu. Si vibaya kwenu 



mkila pamoja au mbali mbali. Na mkiingia katika nyumba, toleaneni salamu, kuwa 
ni maamkio yanayo toka kwa Mwenyezi Mungu, yenye baraka na mema . Hivyo ndivyo 
Mwenyezi Mungu anavyo kubainishieni Aya zake mpate kuelewa. 

62. Hakika Waumini wa kweli ni walio muamini Mwenyezi Mungu na Mtume wake; na 
wanapo kuwa pamoja naye kwa jambo la kuwakhusu wote hawaondoki mpaka wamtake 
ruhusa. Kwa hakika wale wanao kuomba ruhusa, hao ndio wanao muamini Mwenyezi 
Mungu na Mtume wake . Na wakikuomba ruhusa kwa baadhi ya kazi zao, mruhusu 
umtakaye miongoni mwao, uwaombee msamaha kwa Mwenyezi Mungu . Hakika Mwenyezi 
Mungu ni Mwenye kusamehe, Mwenye kurehemmu. 

63. Msifanye wito wa Mtume baina yenu kama wito wa nyinyi kwa nyinyi . Hakika 
Mwenyezi Mungu anawajua miongoni mwenu wanao ondoka kwa uficho. Basi 
nawatahadhari wanao khalifu amri yake, usije ukawapata msiba au ikawapata adhabu 
chungu . 

64. Jueni kuwa hakika ni vya Mwenyezi Mungu vilivyomo mbinguni na ardhini . 
Hakika Yeye anajua mlio nayo. Na siku mtapo rudishwa kwake atawaeleza waliyo 
yafanya. Na Mwenyezi Mungu ni Mjuzi wa kila kitu. 



SURA 25. SURAT AL FURQAN 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Ametukuka aliye teremsha Furqani kwa mja wake, ili awe mwonyaji kwa 
walimwengu wote . 

2. Ambaye ni wake ufalme wa mbingu na ardhi, wala hakuwa na mwana, wala hakuwa 
na mshirika katika ufalme, na akaumba kila kitu na akakikadiria kwa kipimo . 

3. Na wamechukua badala yake miungu ambayo haiumbi chochote, bali hiyo inaumbwa, 
haijimilikii nafsi zao madhara wala manufaa, wala haimiliki mauti, wala uhai, 
wala kufufuka. 

4. Na wamesema walio kufuru: Haya si chochote ila ni uzushi alio uzua, na 
wamemsaidia kwa haya watu wengine ! Hakika hawa wamekuja na dhulma na uwongo . 

5. Na wakasema: Hivi ni visa vya watu wa kale alivyo viandikisha, anavyo somewa 
asubuhi na jioni. 

6. Sema: Ameyateremsha haya ajuaye siri za katika mbingu na ardhi . Hakika Yeye 
ni Mwenye kusamehe Mwenye kurehemu. 

7. Na wakasema: Ana nini Mtume huyu? Anakula chakula, na anatembea masokoni ! 
Mbona hakuteremshiwa Malaika akawa mwonyaji pamoja naye? 

8. Au akaangushiwa khazina juu yake, au akawa na bustani ale katika hiyo? 
Wakasema madhaalimu: Nyinyi hamumfuati ila mtu aliye rogwa. 

9. Tazama jinsi wanavyo kupigia mifano. Basi wamepotea, wala hawataiweza Njia. 

10. Ametukuka ambaye akitaka atakujaalia yaliyo bora kuliko hayo, nayo ni 
mabustani yapitayo mito kati yao, na atakujaalia majumba ya f akhari . 

11. Bali wanaikanusha Saa (ya Kiyama) . Na Sisi tumemuandalia Moto mkali kabisa 
huyo mwenye kuikanusha Saa.. 

12. Ule Moto ukiwaona tangu mahali mbali wao watasikia hasira yake na mngurumo 
wake . 

13. Na watakapo tupwa humo mahali dhiki, hali wamefungwa, wataomba wafe. 



14. Msiombe kufa mara moja tu, bali mfe mara nyingi ! 

15. Sema: Je ! Haya ni bora au Pepo ya milele, ambayo wameahidiwa wachamngu, iwe 
kwao malipo na marejeo? 

16. Watayapata humo wayatakayo daima dawamu . Hii ni ahadi juu ya Mola wako 
Mlezi, inayo ombwa . 

17. Na siku atakapo wakusanya wao na hao wanao waabudu, na akasema: Je ! Ni 
nyinyi mlio wapoteza waja wangu hawa, au wao wenyewe walipotea njia? 

18. Watasema: Subhanak, Umetakasika na upungufu! Haikutupasia sisi kuchukulia 
walinzi badala yako, lakini Wewe uliwastarehesha wao na baba zao hata wakasahau 
kukumbuka, na wakawa watu walio angamia. 

19. Basi walikukanusheni kwa mliyo yasema. Kwa hivyo hamwezi kujiondolea wala 
kujisaidia. Na atakaye dhulumu miongoni mwenu tutamwon jesha adhabu kubwa . 

20. Na hatukuwatuma kabla yako Mitume wowote ila kwa hakika na yakini walikuwa 
wakila chakula, na wakenda masokoni. Na tumewajaalia baadhi yenu wawe ni 
majaribio kwa wengine; je! Mtasubiri? Na Mola wako Mlezi ni Mwenye kuona. 

21. NA WALISEMA wale wasio taraji kukutana nasi: Mbona sisi hatuteremshiwi 
Malaika au hatumwoni Mola wetu Mlezi? Kwa yakini hawa wamejiona bora nafsi zao, 
na wamepanda kichwa vikubwa mno ! 

22. Siku watakayo waona Malaika haitakuwa furaha siku hiyo kwa wakosefu. Na 
watasema: Mungu apishe mbali ! 

23. Na tutayaendea yale waliyo yatenda katika vitendo vyao, tuvifanye kama 
mavumbi yaliyo tawanyika. 

24. Watu wa Peponi siku hiyo watakuwa katika makaazi bora na mahali penye 
starehe nzuri . 

25. Na siku zitapo funguka mbingu kwa mawingu, na wateremshwe Malaika kwa wingi, 

26. Ufalme wa haki siku hiyo utakuwa wa Arrahman, Mwingi wa Rehema, na itakuwa 
siku ngumu kwa makafiri. 

27. Na siku ambayo mwenye kudhulumu atajiuma mikono yake, na huku anasema: Laiti 
ningeli shika njia pamoja na Mtume ! 

28. Ee Ole wangu ! Laiti nisingeli mfanya fulani kuwa raf iki ! 

29. Amenipoteza, nikaacha Ukumbusho, baada ya kwisha nijia, na kweli Shet ' ani ni 
khaini kwa mwanaadamu . 

30. Na Mtume alikuwa akisema: Ee Mola wangu Mlezi! Hakika watu wangu wameifanya 
hii Qur'ani ni kihame. 

31. Na vivi hivi tumemfanyia kila Nabii adui miongoni mwa wakosefu, na Mola wako 
Mlezi anatosha kuwa Mwenye kuongoa na Mwenye kunusuru. 

32. Na wakasema walio kufuru: Kwa nini hakuteremshiwa Qur'ani kwa jumla moja? 
Hayo ni hivyo ili tuuthibitishe moyo wako, na ndio tumeisoma kwa mafungu. 

33. Wala hawatakuletea mfano wowote, ila na Sisi tutakuletea (jawabu) kwa haki, 
na tafsiri iliyo bora. 

34. Wale ambao watakao kusanywa na kubururwa kifudifudi mpaka kwenye Jahannamu, 
hao watakuwa na mahali pabaya, ndio wenye kuipotea sana njia. 

35. Na hakika tulimpa Musa Kitabu na tukamweka pamoja naye nduguye, Harun, kuwa 
waziri . 



36. Tukawaambia : Nendeni kwa watu walio kanusha Ishara zetu. Basi tukawateketeza 
kabisa . 

37. Na watu wa Nuhu, walipo wakanusha Mitume, tuliwazamisha, na tukawafanya ni 
Ishara kwa watu. Na tumewaandalia wenye kudhulumu adhabu chungu . 

38. Na tuliwaangamiza kina A'di na Thamudi na watu wa Rass na vizazi vingi 
vilivyo kuwa kati yao . 

39. Na wote tuliwapigia mifano, na wote tuliwaangamiza kabisa kabisa. 

40. Na kwa yakini wao wanafika kwenye nchi ilio teremshiwa mvua mbaya . Basi, je, 
hawakuwa wakiiona? Bali walikuwa hawataraji kufufuliwa. 

41. Na wanapo kuona hawakuchukulii ila ni mzaha tu, na (wanasema) : Ati ndiye 
huyu Mwenyezi Mungu aliye mtuma kuwa Mtume? 

42. Kwa hakika alikuwa karibu kutupoteza tuiache miungu yetu, ingeli kuwa 
hatukushikamana nayo kwa kuvumilia. Bado watakuja jua, watakapo iona adhabu, ni 
nani aliye potea njia. 

43. Je ! Umemwona aliye yafanya matamanio yake kuwa ndio mungu wake? Basi je, 
wewe utakuwa ni wakili wake? 

44. Au wewe unadhani kwamba wengi wao wanasikia au wanaelewa? Hao hawakuwa ila 
ni kama nyama hoa tu, bali wao wamepotea zaidi njia. 

45. Je ! Huoni jinsi Mola wako Mlezi anavyo kitandaza kivuli. Na angeli taka 
angeli kifanya kikatulia tu. Kisha tumelifanya jua kuwa ni kiongozi wake . 

46. Kisha tunakivutia kwetu kidogo kidogo. 

47. Naye ndiye aliye kufanyieni usiku kuwa ni vazi, na usingizi kuwa mapumziko, 
na akakuf anyieni mchana ni kufufuka. 

48. Naye ndiye anaye zituma pepo kuwa bishara njema kabla ya rehema yake, na 
tunayateremsha kutoka mbinguni maji safi. 

49. Ili kwa hayo tuihuishe nchi iliyo kufa, na tuwanyweshe wanyama na watu wengi 
tulio waumba . 

50. Na kwa yakini tumeisarifu kati yao wapate kukumbuka. Lakini watu wengi 
wanakataa ila kukufuru. 

51. Na tungeli taka tungeli peleka katika kila mji Mwonyaji. 

52. Basi usiwat'ii makaf iri . Na pambana nao kwayo kwa Jihadi kubwa . 

53. Naye ndiye aliye zipeleka bahari mbili, hii tamu mno, na hii ya chumvi 
chungu . Na akaweka baina yao kinga na kizuizi kizuiacho. 

54. Naye ndiye aliye muumba mwanaadamu kutokana na maji, akamjaalia kuwa na 
nasaba na ushemeji. Na Mola wako Mlezi ni Muweza. 

55. Na wanayaabudu badala ya Mwenyezi Mungu yasiyo wafaa wala yasiyo wadhuru. Na 
kafiri daima ni msaidizi wa kumpinga Mola wake Mlezi. 

56. Nasi hatukukutuma ila kuwa ni Mbashiri na Mwonyaji. 

57. Sema: Sikukuombeni ujira juu yake; ila atakaye na ashike njia iendayo kwa 
Mola wake Mlezi. 

58. Na mtegemee Aliye Hai, ambaye haf i . Na umtukuze kwa sifa zake. Na yatosha 
kwake kuwa yeye ni Mwenye khabari za dhambi za waja wake . 

59. Ambaye ameziumba mbingu na ardhi, na viliomo ndani yake kwa siku sita. Kisha 
akatawala juu ya A'rshi, Arrahman, Mwingi wa Rehema ! Uliza khabari zake kwa 
wamjuaye . 



60. Na wanapo ambiwa: Msujudieni Arrahman! Wao husema: Ni nani Arrahman? Je ! 
Tumsujudie unaye tuamrisha wewe tu? Na huwazidishia chuki . 

61. Ametukuka aliye zijaalia nyota mbinguni, na akajaalia humo taa na mwezi unao 
ng ' ara . 

62. Naye ndiye aliye fanya usiku na mchana kufuatana kwa nafuu ya anaye taka 
kukumbuka, au anaye taka kushukuru. 

63. Na waja wa Arrahman Mwingi wa Rehema ni wale wanao tembea ulimwenguni kwa 
staha, na wajinga wakiwasemeza hujibu: Salama! 

64. Na wale wanao kesha kwa ajili ya Mola wao Mlezi kwa kusujudu na kusimama. 

65. Na wale wanao sema: Mola wetu Mlezi! Tuondolee adhabu ya Jahannamu . Hakika 
adhabu yake ikimpata mtu haimwachi . 

66. Hakika hiyo ni kituo na makao mabaya . 

67. Na wale ambao wanapo tumia hawatumii kwa fujo wala hawafanyi ubakhili, bali 
wanakuwa katikati baina ya hayo . 

68. Na wale wasio mwomba mungu mwengine pamoja na Mwenyezi Mungu, wala hawaui 
nafsi aliyo iharimisha Mwenyezi Mungu isipo kuwa kwa haki, wala hawazini - na 
atakaye fanya hayo atapata madhara, 

69. Atazidishiwa adhabu Siku ya Kiyama, na atadumu humo kwa kufedheheka. 

70. Isipo kuwa atakaye tubu, na akaamini, na akatenda vitendo vyema . Basi hao 
Mwenyezi Mungu atayabadilisha maovu yao yawe mema . Na Mwenyezi Mungu ni Mwenye 
kusamehe, Mwenye kurehemu. 

71. Na aliye tubu na akafanya mema, basi hakika huyo ametubu kweli kweli kwa 
Mwenyezi Mungu . 

72. Na wale ambao hawatoi ushahidi wa uwongo, na pindi wapitapo penye upuuzi, 
hupita kwa hishima yao. 

73. Na wale ambao wanapo kumbushwa Ishara za Mola wao Mlezi hawajifanyi viziwi 
nazo, na vipofu. 

74. Na wale wanao sema: Mola wetu Mlezi! Tupe katika wake zetu na wenetu 
yaburudishayo macho, na utujaalie tuwe waongozi kwa wachamngu. 

75. Hao ndio watakao lipwa makao ya juu kwa kuwa walisubiri, na watakuta humo 
maamkio na salamu. 

76. Wadumu humo - kituo na makao mazuri kabisa. 

77. Sema: Mola wangu Mlezi asinge kujalini lau kuwa si kuomba kwenu. Lakini 
nyinyi mmemkadhibisha . Basi adhabu lazima iwe . 



SURA 26. SURAT ASH-SHUA'RAA 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. T'aa Siin Miim. (T'.S.M.) 

2. Hizi ni Aya za Kitabu kinacho bainisha. 

3. Huenda labda ukajikera nafsi yako kwa kuwa hawawi Waumini . 

4. Tunge penda tungeli wateremshia kutoka mbinguni Ishara zikanyenyekea shingo 
zao . 



5. Wala hauwafikii ukumbusho mpya kutoka kwa Arrahman ila wao hujitenga nao . 

6. Kwa yakini wamekanusha; kwa hivyo zitakuja wafikia khabari za yale waliyo 
kuwa wakiyafanyia mzaha. 

7. Je ! Hawakuiona ardhi, mimea mingapi tumeiotesha humo, ya kila namna nzuri? 

8. Hakika katika haya zipo Ishara. Lakini wengi wao hawakuwa wenye kuamini . 

9. Na hakika Mola wako Mlezi ndiye Yeye Mwenye nguvu Mwenye kurehemu. 

10. Na Mola wako Mlezi, alipo mwita Musa, akamwambia: Fika kwa watu madhaalimu, 

11. Watu wa Firauni. Hawaogopi? 

12. Akasema: Hakika mimi nachelea wasinikanushe . 

13. Na kifua changu kina dhiki, na ulimi wangu haukunjuki vyema . Basi mtumie 
ujumbe Harun. 

14. Na wao wana kisasi juu yangu, kwa hivyo naogopa wasije kuniuwa. 

15. Akasema: Siyo hivyo kabisa! Nendeni na miujiza yetu. Hakika Sisi tu pamoja 
nanyi, tunasikiliza . 

16. Basi mfikieni Firauni na mwambieni : Hakika sisi ni Mitume wa Mola Mlezi wa 
walimwengu wote . 

17. Waachilie Wana wa Israili wende nasi. 

18. (Firauni) akasema: Sisi hatukukulea wewe utotoni, na ukakaa kwetu katika 
umri wako miaka mingi? 

19. Na ukatenda kitendo chako ulicho tenda, nawe ukawa miongoni mwa wasio na 
shukrani? 

20. (Musa) akasema: Nilitenda hayo hapo nilipo kuwa miongoni mwa wale walio 
potea . 

21. Basi nikakukimbieni nilipo kuogopeni, tena Mola wangu Mlezi akanitunukia 
hukumu, na akanijaalia niwe miongoni mwa Mitume . 

22. Na hiyo ndiyo neema ya kunisumbulia, na wewe umewatia utumwani Wana wa 
Israili? 

23. Firauni akasema: Na nani huyo Mola Mlezi wa walimwengu wote? 

24. Akasema: Ndiye Mola Mlezi wa mbingu na ardhi, na viliomo baina yao, ikiwa 
nyinyi ni wenye yakini . 

25. (Firauni) akawaambia walio mzunguka: Hamsikilizi? 

26. (Musa) akasema: Ndiye Mola wenu Mlezi, na Mola Mlezi wa baba zenu wa kwanza. 

27. (Firauni) akasema: Hakika huyu Mtume wenu aliye tumwa kwenu ni mwendawazimu . 

28. (Musa) akasema: Ndiye Mola Mlezi wa Mashariki na Magharibi na viliomo baina 
yao, ikiwa nyinyi mnatia akilini. 

29. (Firauni) akasema: Ukimfuata mungu mwengine asiye kuwa mimi, basi bila ya 
shaka nitakufunga gerezani. 

30. Akasema: Je ! Ijapo kuwa nitakuletea kitu cha kubainisha wazi? 

31. Akasema: Kilete basi, kama wewe ni katika wasemao kweli. 

32. Basi akaitupa fimbo yake, mara ikawa nyoka wa kuonekana dhaahiri. 

33. Na akautoa mkono wake, na mara ukawa mweupe kwa watazamao. 



34. (Firauni) akawaambia waheshimiwa walio mzunguka: Hakika huyu ni mchawi 
mtaalamu . 

35. Anataka kukutoeni katika nchi yenu kwa uchawi wake . Basi mna shauri gani? 

36. Wakasema: Mpe muda yeye na nduguye na uwatume mijini wapigao mbiu ya mgambo . 

37. Wakuletee kila mchawi bingwa mtaalamu. 

38. Basi wakakusanywa wachawi wakati na siku maalumu. 

39. Na watu wakaambiwa: Je ! Mtakusanyika? 

40. Huenda tutawafuata wachawi wakiwa wao ndio watakao shinda. 

41. Basi walipo kuja wachawi wakamwambia Firauni: Je ! Tutapata ujira tukiwa sisi 
ndio tulio shinda? 

42. Naam! Na hakika mtakuwa katika watu wa mbele. 

43. Musa akwaambia: Tupeni mnavyo taka kutupa. 

44. Basi wakatupa kamba zao na fimbo zao, na wakasema: Kwa nguvu za Firauni 
hakika sisi hapana shaka ni wenye kushinda. 

45. Musa tena akatupa fimbo yake, nayo mara ikavimeza walivyo vizua. 

46. Hapo wachawi walipinduka wakasujudu. 

47. Wakasema: Tunamuamini Mola Mlezi wa walimwengu wote. 

48. Mola Mlezi wa Musa na Harun. 

49. (Firauni) akasema: Je ! Mmemuamini kabla si jakuruhusuni? Bila ya shaka yeye 
basi ndiye mkubwa wenu aliye kufunzeni uchawi . Basi mtakuja jua! Nitakata mikono 
yenu na miguu yenu kwa kutaf autisha . Na nitakubandikeni misalabani nyote. 

50. Wakasema: Haidhuru, kwani sisi ni wenye kurejea kwa Mola wetu Mlezi. 

51. Hakika sisi tunatumai Mola wetu Mlezi atatusamehe makosa yetu, kwa kuwa ndio 
wa kwanza wa kuamini . 

52. Na tulimuamrisha Musa kwa wahyi : Nenda na waja wangu wakati wa usiku. Kwa 
hakika mtafuatwa. 

53. Basi Firauni akawatuma mijini wapiga mbiu za mgambo . 

54. (Wakieneza) : Hakika hawa ni kikundi kidogo. 

55. Nao wanatuudhi . 

56. Na sisi ni wengi, wenye kuchukua hadhari . 

57. Basi tukawatoa katika mabustani na chemchem, 

58. Na makhazina, na vyeo vya hishima, 

59. Kadhaalika; na tukawarithisha hayo Wana wa Israili. 

60. Basi wakawafuata lilipo chomoza jua. 

61. Na yalipo onana majeshi mawili haya, watu wa Musa wakasema: Hakika sisi bila 
ya shaka tumepatikana ! 

62. (Musa) akasema: Hasha! Hakika yu pamoja nami Mola wangu Mlezi. Yeye 
ataniongoa ! 

63. Tulimletea wahyi Musa tukamwambia: Piga bahari kwa fimbo yako . Basi 
ikatengana, na kila sehemu ikawa kama mlima mkubwa . 

64. Na tukawa jongeza hapo wale wengine . 



65. Tukawaokoa Musa na walio kuwa pamoja naye wote. 

66. Kisha tukawazamisha hao wengine. 

67. Hakika bila ya shaka katika hayo ipo Ishara; lakini wengi wao si katika 
wenye kuamini . 

68. Na kwa hakika Mola wako Mlezi ndiye Mwenye nguvu Mwenye kurehemu. 

69. Na wasomee khabari za Ibrahim. 

70. Alipo mwambia baba yake na kaumu yake : Mnaabudu nini? 

71. Wakasema: Tunaabudu masanamu, daima tunayanyenyekea . 

72. Akasema: Je ! Yanakusikieni mnapo yaita? 

73. Au yanakufaeni, au yanakudhuruni? 

74. Wakasema: Bali tumewakuta baba zetu wakifanya hivyo hivyo. 

75. Je ! Mmewaona hawa mnao waabudu- 

76. Nyinyi na baba zenu wa zamani? 

77. Kwani hakika hao ni adui zangu, isipo kuwa Mola Mlezi wa walimwengu wote. 

78. Ambaye ndiye aliye niumba, na Yeye ndiye ananiongoa, 

79. Na ambaye ndiye ananilisha na kuninywesha. 

80. Na ninapo ugua ni Yeye ndiye anaye niponesha. 

81. Na ambaye atanifisha, na kisha atanihuisha. 

82. Na ambaye ndiye ninaye mtumai kunisamehe makosa yangu Siku ya Malipo. 

83. Mola wangu Mlezi! Nitunukie hukumu na uniunganishe na watendao mema . 

84. Na unijaalie nitajwe kwa wema na watu watakao kuja baadaye . 

85. Na unijaalie katika warithi wa Bustani za neema. 

86. Na umsamehe baba yangu, kwani hakika alikuwa miongoni mwa wapotovu. 

87. Wala usinihizi Siku watapo fufuliwa. 

88. Siku ambayo kwamba mali hayato faa kitu wala wana . 

89. Isipo kuwa mwenye kumjia Mwenyezi Mungu na moyo safi. 

90. Na Pepo itasogezwa kwa wachamngu. 

91. Na Jahannamu itadhihirishwa kwa wapotovu. 

92. Na wataambiwa: Wako wapi mlio kuwa mkiwaabudu 

93. Badala ya Mwenyezi Mungu? Je ! Wanakusaidieni, au wanajisaidia wenyewe? 

94. Basi watavurumizwa humo wao na hao wakosefu, 

95. Na majeshi ya Ibilisi yote. 

96. Watasema, na hali ya kuwa wanazozana humo : 

97. Wallahi ! Kwa yakini tulikuwa katika upotovu ulio dhaahiri, 

98. Tulipo kufanyeni ni sawa na Mola Mlezi wa walimwengu wote. 

99. Na hawakutupoteza ila wale wakosefu. 

100. Basi hatuna waombezi. 

101. Wala rafiki wa dhati. 



102. Laiti tungeli pata kurejea tena tungeli kuwa katika Waumini . 

103. Hakika katika haya ipo Ishara, lakini wengi wao hawakuwa wenye kuamini . 

104. Na hakika Mola wako Mlezi ndiye Mwenye nguvu Mwenye kurehemu. 

105. Kaumu ya Nuhu waliwakadhibisha Mitume . 

106. Alipo waambia ndugu yao, Nuhu : Je ! Hamchimngu? 

107. Hakika mimi kwenu ni Mtume muaminifu. 

108. Basi Mcheni Mwenyezi Mungu, na nit'iini mimi . 

109. Na sikutakini juu yake ujira, kwani ujira wangu hauko ila kwa Mola Mlezi wa 
walimwengu wote . 

110. Basi Mcheni Mwenyezi Mungu, na nit'iini mimi . 

111. Wakasema: Je ! Tukuamini wewe, hali wanao kufuata ni watu wa chini? 

112. Akasema: Nayajuaje waliyo kuwa wakiyafanya? 

113. Hisabu yao haiko ila kwa Mola wao Mlezi, laiti mngeli tambua! 

114. Wala mimi si wa kuwafukuza Waumini . 

115. Mimi si cho chote ila ni Mwonyaji wa dhaahiri shaahiri. 

116. Wakasema: Ikiwa huachi, ewe Nuhu, bila ya shaka utapigwa mawe . 

117. Akasema: Mola wangu Mlezi! Hakika watu wangu wamenikanusha . 

118. Basi hukumu baina yangu na wao kwa hukumu yako, na uniokoe mimi na walio 
pamoja nami, Waumini . 

119. Kwa hivyo tukamwokoa yeye na walio kuwa pamoja naye katika marikebu iliyo 
sheheni . 

120. Kisha tukawazamisha baadaye walio bakia. 

121. Hakika katika haya ipo Ishara, lakini si wengi wao walio kuwa Waumini . 

122. Na hakika Mola wako Mlezi ndiye Yeye Mwenye nguvu Mwenye kurehemu. 

123. Kina A'd waliwakanusha Mitume . 

124. Alipo waambia ndugu yao, Hud: Je ! Hamchimngu? 

125. Hakika mimi kwenu ni Mtume muaminifu. 

126. Basi mcheni Mwenyezi Mungu, na nit'iini mimi . 

127. Wala sikutakeni juu yake ujira, kwani ujira wangu hauko ila kwa Mola Mlezi 
wa walimwengu wote . 

128. Je ! Mnajenga juu ya kila mnyanyuko kumbusho la kufanyia upuuzi? 

129. Na mnajenga majengo ya fakhari kama kwamba mtaishi milele! 

130. Na mnapo tumia nguvu mnatumia nguvu kwa ujabari. 

131. Basi mcheni Mwenyezi Mungu, na nit'iini. 

132. Na mcheni aliye kupeni haya mnayo yajua. 

133. Amekupeni wanyama wa kufuga na wana . 

134. Na mabustani na chemchem. 

135. Hakika mimi ninakukhof ieni adhabu ya Siku Kubwa . 



136. Wakasema: Ni mamoja kwetu, ukitupa mawaidha au hukuwa miongoni mwa watoao 
mawaidha . 

137. Haya si chochote ila ni mtindo wa watu wa tokea zamani. 

138. Wala sisi hatutaadhibiwa . 

139. Wakamkanusha; nasi tukawaangamiza . Hakika bila ya shaka katika haya ipo 
Ishara. Lakini hawakuwa wengi wao wenye kuamini . 

140. Na hakika Mola wako Mlezi ndiye Mwenye nguvu Mwenye kurehemu. 

141. Kina Thamud waliwakanusha Mitume . 

142. Alipo waambia ndugu yao Saleh: Je ! Hamumchimngu? 

143. Hakika mimi kwenu ni Mtume muaminifu. 

144. Basi mcheni Mwenyezi Mungu, na nit'iini. 

145. Wala sikutakini ujira juu yake . Ujira wangu hauko ila kwa Mola Mlezi wa 
walimwengu wote . 

146. Je ! Mtaachwa salama usalimina katika haya yaliyopo hapa? 

147. Katika mabustani, na chemchem? 

148. Na konde na mitende yenye makole yaliyo wiva. 
14 9. Na mnachonga milimani majumba kwa ustadi. 

150. Basi mcheni Mwenyezi Mungu, na nit'iini mimi . 

151. Wala msit'ii amri za walio pindukia mipaka, 

152. Ambao wanafanya ufisadi katika nchi, wala hawatengenezi . 

153. Wakasema: Hakika wewe ni miongoni mwa walio rogwa. 

154. Wewe si chochote ila ni mtu kama sisi. Basi lete Ishara ukiwa wewe ni 
miongoni mwa wasemao kweli. 

155. Akasema: Huyu ngamia jike; awe na zamu yake ya kunywa, na nyinyi muwe na 
zamu yenu ya kunywa katika siku maalumu. 

156. Wala msimguse kwa uwovu, isije ikakushikeni adhabu ya Siku Kubwa . 

157. Lakini wakamuuwa, na wakawa wenye kujuta. 

158. Basi ikawapata adhabu . Hakika katika hayo ipo Ishara. Lakini hawakuwa wengi 
wao wenye kuamini . 

159. Na hakika Mola wako Mlezi ndiye Mwenye nguvu Mwenye kurehemu. 

160. Watu wa Lut ' i waliwakanusha Mitume . 

161. Alipo waambia ndugu yao, Lut ' i : Je ! Hamumchimngu? 

162. Hakika mimi kwenu ni Mtume muaminifu kwenu. 

163. Basi mcheni Mwenyezi Mungu na nit'iini mimi . 

164. Wala mimi sikutakini ujira juu yake; ujira wangu hauko ila kwa Mola Mlezi 
wa walimwengu wote . 

165. Je ! Katika viumbe vyote mnawaingilia wanaume? 

166. Na mnaacha alicho kuumbieni Mola wenu Mlezi katika wake zenu? Ama kweli 
nyinyi ni watu mnao ruka mipaka ! 



167. Wakasema: Ewe Lut ' i ! Usipo acha, hapana shaka utakuwa miongoni mwa wanao 
tolewa m ji ! 

168. Akasema: Hakika mimi ni katika wanao kichukia hichi kitendo chenu. 

169. Mola wangu Mlezi! Niokoe mimi na ahali zangu na haya wayatendayo . 

170. Basi tukamwokoa yeye na ahali zake wote, 

171. Isipo kuwa kikongwe katika walio kaa nyuma . 

172. Kisha tukawaangamiza wale wengine. 

173. Na tukawanyeshea mvua, basi ni ovu mno mvua ya waliyo onywa. 

174. Hakika katika hayo ipo Ishara. Na hawakuwa wengi wao wenye kuamini . 

175. Na hakika Mola wako Mlezi bila ya shaka ndiye Mwenye nguvu, Mwenye 
kurehemu . 

17 6. Watu wa Machakani waliwakanusha Mitume . 

177. Shuaibu alipo waambia: Je ! Hamfanyi mkamchamngu? 

178. Hakika mimi kwenu ni Mtume muaminifu. 

179. Basi mcheni Mwenyezi Mungu, na nit'iini mimi . 

180. Wala sikutakini ujira juu yake . Ujira wangu hauko ila kwa Mola Mlezi wa 
walimwengu wote . 

181. Timizeni kipimo sawa sawa, wala msiwe katika wanao punja. 

182. Na pimeni kwa haki iliyo nyooka; 

183. Wala msiwapunje watu vitu vyao, wala msifanye jeuri kwa ufisadi. 

184. Na mcheni aliye kuumbeni nyinyi na vizazi vilivyo tangulia. 

185. Wakasema: Hakika wewe ni katika walio rogwa. 

186. Na wewe si chochote ila ni mtu tu kama sisi, na kwa yakini tunakuona wewe 
ni katika waongo. 

187. Hebu tuangushie vipande kutoka mbinguni ikiwa wewe ni miongoni mwa wasemao 
kweli . 

188. Akasema: Mola wangu Mlezi anajua zaidi mnayo yatenda. 

189. Basi walimkanusha, na ikawashika adhabu ya siku ya kivuli. Hakika hiyo 
ilikuwa adhabu ya siku kubwa . 

190. Hakika katika hayo ipo Ishara, lakini hawakuwa wengi wao wenye kuamini . 

191. Na hakika Mola wako Mlezi bila ya shaka ndiye Yeye Mwenye nguvu Mwenye 
kurehemu . 

192. Na bila ya shaka hii ni Uteremsho wa Mola Mlezi wa walimwengu wote. 

193. Ameuteremsha Roho muaminifu, 

194. Juu ya moyo wako, ili uwe katika Waonyaji, 

195. Kwa ulimi wa Kiarabu ulio wazi. 

196. Na hakika bila ya shaka haya yamo katika Vitabu vya kale. 

197. Je ! Haikuwa kwao ni Ishara kwamba wanayajua haya wanazuoni wa Wana wa 
Israili? 

198. Na lau kuwa tungeli iteremsha juu ya mmoja wa wasio kuwa Waarabu, 



199. Na akawasomea, wasingeli kuwa wenye kuamini . 

200. Namna hivi tunaingiza katika nyoyo za wakosefu. 

201. Hawataiamini mpaka waione adhabu chungu . 

202. Basi itawafikia kwa ghafla, na hali hawana khabari . 

203. Na watasema: Je, tutapewa muhula? 

204. Basi, je, wanaihimiza adhabu yetu? 

205. Waonaje kama tukiwastarehesha kwa miaka, 

206. Kisha yakawafikia waliyo kuwa wakiahidiwa, 

207. Yatawafaa nini yale waliyo stareheshewa? 

208. Wala hatukuangamiza mji wo wote ila ulikuwa na waonyaji - 

209. Kuwa ni ukumbusho. Wala Sisi hatukuwa wenye kudhulumu. 

210. Wala Mashet'ani hawakuteremka nayo, 

211. Wala haitakiwi kwao, na wala hawawezi. 

212. Hakika hao wametengwa na kusikia. 

213. Basi usimwombe mungu mwingine pamoja na Mwenyezi Mungu ukawa miongoni mwa 
watakao adhibiwa. 

214. Na uwaonye jamaa zako walio karibu nawe . 

215. Na watwae kwa upole wanao kufuata miongoni mwa Waumini. 

216. Na ikiwa watakuasi basi sema: Mimi najitenga mbali na hayo mnayo yatenda. 

217. Na umtegemee Mtukufu Mwenye nguvu Mwenye kurehemu. 

218. Ambaye anakuona unapo simama, 

219. Na mageuko yako kati ya wanao sujudu. 

220. Hakika Yeye ndiye Mwenye kusikia Mwenye kujua. 

221. Je ! Nikwambieni nani wanawashukia Mashet'ani? 

222. Wanamshukia kila mzushi mkubwa mwingi wa dhambi . 

223. Wanawapelekea yale wanayo yasikia; na wengi wao ni waongo . 

224. Na watungaji mashairi ni wapotofu ndio wanawafuata. 

225. Je ! Huwaoni kwamba wao wanatangatanga katika kila bonde? 

22 6. Na kwamba wao husema wasiyo yatenda? 

227. Isipo kuwa wale walio amini, na wakatenda mema, na wakamkumbuka Mwenyezi 
Mungu kwa wingi, na wakajitetea wanapo dhulumiwa. Na wanao dhulumu watakuja jua 
mgeuko gani watakao geuka. 

SURA 27. SURAT AN-NAML 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. T'aa Siin. (T'.S.), Hizi ni Aya za Qur'ani na Kitabu kinacho bainisha; 

2. Uwongofu na bishara kwa Waumini, 



3. Ambao wanashika Sala, na wanatoa Zaka, na Akhera wana yakini nayo . 

4. Kwa hakika wale wasio iamini Akhera tumewapambia vitendo vyao, kwa hivyo 
wanatangatanga ovyo. 

5. Hao ndio watapata adhabu mbaya kabisa, na hao katika Akhera ndio watapata 
khasara zaidi . 

6. Na hakika wewe unafundishwa Qur'ani inayo tokana kwake Mwenye hikima Mwenye 
ku jua . 

7. (Kumbuka) Musa alipo waambia ahali zake: Hakika nimeona moto, nitakwenda 
nikuleteeni khabari, au nitakuleteeni kijinga kinacho waka ili mpate kuota moto. 

8. Basi alipo fika ilinadiwa: Amebarikiwa aliomo katika moto huu na walioko 
pembezoni mwake . Na ametakasika Mwenyezi Mungu, Mola Mlezi wa walimwengu wote. 

9. Ewe Musa! Hakika Mimi ndiye Mwenyezi Mungu, Mwenye nguvu, Mwenye hikima. 

10. Na itupe fimbo yako ! Alipo iona ikitikisika kama nyoka, aligeuka nyuma wala 
hakungoja. Ewe Musa! Usikhofu! Hakika hawakhofu mbele yangu Mitume . 

11. Lakini aliye dhulumu, kisha akabadilisha wema baada ya ubaya, basi Mimi ni 
Mwenye kusamehe Mwenye kurehemu. 

12. Na ingiza mkono wako katika mfuko wako, utatoka mweupe bila ya maradhi . Ni 
katika Ishara tisa za kumpelekea Firauni na kaumu yake . Hakika hao walikuwa watu 
waovu . 

13. Basi zilipo wafikia Ishara zetu hizo zenye kuonyesha, wakasema: Huu ni 
uchawi dhaahiri. 

14. Na wakazikataa kwa dhulma na kujivuna, na hali ya kuwa nafsi zao zina yakini 
nazo. Basi angalia ulikuwaje mwisho wa mafisadi! 

15. Na hakika tuliwapa Daudi na Sulaiman ilimu, na wakasema: Alhamdu Lillahi, 
Kuhimidiwa kote ni kwa Mwenyezi Mungu aliye tufadhilisha kuliko wengi katika 
waja wake Waumini . 

16. Na Sulaiman alimrithi Daudi, na akasema: Enyi watu ! Tumefunzwa usemi wa 
ndege, na tumepewa kila kitu. Hakika hii ni fadhila iliyo dhaahiri. 

17. Na alikusanyiwa Sulaiman majeshi yake ya majini, na watu, na ndege; nayo 
yakapangwa kwa nidhamu. 

18. Mpaka walipo fika kwenye bonde la wadudu chungu, alisema mdudu chungu mmoja: 
Enyi wadudu chungu ! Ingieni majumbani mwenu, asikupondeni Sulaiman na majeshi 
yake bila ya wao kutambua. 

19. Basi (Sulaiman) akatabasamu akacheka kwa neno hili, na akasema: Ee Mola 
wangu Mlezi! Nizindue niishukuru neema yako uliyo nineemesha mimi na wazazi 
wangu, na nipate kutenda mema uyapendayo, na uniingize kwa rehema yako katika 
waja wako wema . 

20. Na akawakagua ndege, na akasema: Imekuwaje, mbona simwoni Hud-hud, au 
amekuwa miongoni mwa walio ghibu? 

21. Kwa yakini nitamuadhibu kwa adhabu kali, au nitamchinja, au aniletee hoja ya 
kutosha . 

22. Basi (Hud-hud) akakaa si mbali na akasema: Nimegundua usilo gundua wewe, na 
ninakujia hivi kutoka nchi ya Sabai, na nakuletea khabari za yakini . 

23. Hakika mimi nimemkuta mwanamke anawatawala, naye amepewa kila kitu, na 
anacho kiti cha enzi kikubwa. 



24. Nimemkuta yeye na watu wake wanalisu judia jua badala ya Mwenyezi Mungu; na 
Shet'ani amewapambia vitendo vyao na akawazuilia Njia. Kwa hivyo hawakuongoka, 

25. Na hawamsujudii Mwenyezi Mungu ambaye huyatoa yaliyo fichikana katika mbingu 
na ardhi, na anayajua mnayo yaficha na mnayo yatangaza. 

26. Mwenyezi Mungu - hapana mungu ila Yeye, Mola Mlezi wa A'rshi tukufu.. 

27. Akasema (Sulaiman) : Tutatazama umesema kweli au wewe ni miongoni mwa waongo . 

28. Nenda na barua yangu hii na uwafikishie, kisha waache na utazame watarejesha 
nini . 

29. (Malkia) akasema: Enyi wahishimiwa! Hakika nimeletewa barua tukufu. 

30. Imetoka kwa Sulaiman nayo ni : Kwa jina la Mwenyezi Mungu, Mwingi wa rehema, 
Mwenye kurehemu. 

31. Msinifanyie jeuri, na fikeni kwangu nanyi mmekwisha kuwa wenye kusalimu 
amri . 

32. Akasema: Enyi wahishimiwa! Nipeni shauri katika jambo langu hili, kwani mimi 
sikati shauri yoyote mpaka mhudhurie. 

33. Wakasema: Sisi ni wenye nguvu na wakali kwa vita; na amri iko kwako, basi 
tazama ni nini unaamrisha. 

34. Akasema: Hakika wafalme wanapo uingia mji wanauharibu, na wanawafanya wale 
watukufu wake kuwa wanyonge . Na hivyo ndivyo watendavyo . 

35. Lakini mimi nitawapelekea zawadi, nami nitangoja watakayo rudi nayo wajumbe. 

36. Basi alipo fika (mjumbe) kwa Sulaiman, alisema (Sulaiman) : Hivyo ndio nyinyi 
mnanisaidia kwa mali? Aliyo nipa Mwenyezi Mungu ni bora zaidi kuliko aliyo 
kupeni nyinyi . Lakini nyinyi mnafurahia hii zawadi yenu. 

37. Rejea kwao ! Kwa yakini sisi tutawajia kwa majeshi wasio yaweza kuyakabili. 
Na hakika tutawatoa humo na hali wao wamekuwa madhalili na wanyonge . 

38. Akasema: Enyi wahishimiwa! Ni nani kati yenu atakaye niletea kiti chake cha 
enzi kabla hawajanijia nao wamekwisha salimu amri . 

39. Akasema: Afriti, katika majini: Mimi nitakuletea kabla hujainuka pahala pako 
hapo . Na mimi kwa hakika nina nguvu na muaminifu. 

40. Akasema mwenye ilimu ya Kitabu: Mimi nitakuletea kabla ya kupepesa jicho 
lako. Basi alipo kiona kimewekwa mbele yake, akasema: Haya ni katika fadhila 
zake Mola wangu Mlezi, ili anijaribu nitashukuru au nitakufuru. Na mwenye 
kushukuru, kwa hakika, anashukuru kwa manufaa ya nafsi yake; na anaye kufuru, 
kwa hakika Mola wangu Mlezi ni Mkwasi na Karimu. 

41. Akasema: Mgeuzieni kiti chake cha enzi hiki, tuone ataongoka, au atakuwa 
miongoni mwa wasio ongoka. 

42. Basi (Malkia) alipo fika akaambiwa: Je ! Kiti chako cha enzi ni kama hiki? 
Akasema: Kama kwamba ndicho hichi. (Sulaiman na watu wake wakasema) : Na sisi 
tumepewa ilimu kabla yake (Malkia) , na tukawa Waislamu. 

43. Na yale aliyo kuwa akiyaabudu badala ya Mwenyezi Mungu yalimzuilia. Hakika 
yeye (Malkia) alikuwa katika kaumu ya makafiri. 

44. Akaambiwa: Liingie behewa la hili jumba. Alipo liona alidhani ni maji, na 
akapandisha nguo mpaka kwenye miundi yake . (Sulaiman) akasema: Hakika hilo ni 
behewa lilio sakafiwa kwa viyoo! Akasema (Malkia) : Mola wangu Mlezi! Mimi 
nime jidhulumu nafsi yangu, na sasa nanyenyekea pamoja na Sulaiman kwa Mwenyezi 
Mungu, Mola Mlezi wa walimwengu wote. 



45. Na kwa kina Thamud tulimtuma ndugu yao Saleh kuwaambia: Muabuduni Mwenyezi 
Mungu . Basi wakawa makundi mawili yanayo gombana. 

46. Akasema: Enyi watu wangu ! Kwa nini mnauhimiza uwovu kabla ya wema? Kwa nini 
hamuombi msamaha kwa Mwenyezi Mungu ili mrehemewe? 

47. Wakasema: Tuna kisirani nawe na wale walio pamoja nawe . Yeye akasema: Uaguzi 
wa ukorofi wenu uko kwa Mwenyezi Mungu; lakini nyinyi ni watu mnao jaribiwa. 

48. Na walikuwamo mjini watu tisa wakifanya ufisadi katika nchi wala hawafanyi 
la maslaha. 

49. Wakasema: Apishaneni kwa Mwenyezi Mungu tutamshambulia usiku yeye na ahali 
zake; kisha tutamwambia mrithi wake : Sisi hatukuona maangamizo ya watu wake, na 
sisi bila ya shaka tunasema kweli. 

50. Basi wakapanga mipango yao, na Sisi tukapanga mipango yetu, na wao 
hawatambui . 

51. Basi angalia ulivyo kuwa mwisho wa mipango yao, ya kwamba tuliwaangamiza wao 
pamoja na watu wao wote. 

52. Basi hizo nyumba zao ni tupu kwa sababu ya walivyo dhulumu. Hakika bila ya 
shaka katika hayo ipo Ishara kwa watu wanao jua. 

53. Na tukawaokoa wale walio amini na walio kuwa wanamchamngu . 

54. Na Lut ' i alipo waambia watu wake : Je ! Mnafanya uchafu nanyi mnaona? 

55. Hivyo nyinyi mnawaingilia wanaume kwa matamanio badala ya wanawake? Hakika 
nyinyi ni watu mnao fanya ujinga kabisa! 

56. Basi haikuwa jawabu ya watu wake ila ni kusema: Wafukuzeni wafwasi wa Lut ' i 
katika mji wenu. Hao ni watu wanao jitia usafi. 

57. Basi tukamwokoa yeye na ahali zake, isipo kuwa mkewe; tukamkadiria katika 
walio baki nyuma . 

58. Na tukawanyeshea mvua. Ni ovu kweli kweli hiyo mvua ya walio kwisha onywa. 

59. Sema: Alhamdu Lillahi! Kuhimidiwa ni kwa Mwenyezi Mungu ! Na amani ishuke juu 
ya waja wake alio wateuwa. Je ! Mwenyezi Mungu ni bora, au wale wanao 
washirikisha naye? 

60. AU NANI yule aliye ziumba mbingu na ardhi, na akakuteremshieni maji kutoka 
mbinguni, na kwa hayo tukaziotesha bustani zenye kupendeza? Nyinyi hamna uwezo 
wa kuiotesha miti yake . Je ! Yupo mungu pamoja na Mwenyezi Mungu? Bali hao ni 
watu walio potoka. 

61. Au nani yule aliye ifanya ardhi mahali pa kutua, na akajaalia ndani yake 
mito, na akaweka milima? Na akaweka baina ya bahari mbili kiziwizi? Je ! Yupo 
mungu pamoja na Mwenyezi Mungu? Bali wengi wao hawajui. 

62. Au nani yule anaye mjibu mwenye shida pale anapo mwomba, na akaiondoa dhiki, 
na akakufanyeni warithi wa ardhi? Je ! Yupo mungu pamoja na Mwenyezi Mungu? Ni 
machache mnayo yazingatia. 

63. Au nani yule anaye kuongoeni katika giza la bara na bahari, na akazipeleka 
pepo kuleta bishara kabla ya rehema zake? Je ! Yupo mungu pamoja na Mwenyezi 
Mungu? Ametukuka Mwenyezi Mungu juu ya wanao washirikisha naye . 

64. Au nani anaye uanzisha uumbaji, kisha akaurejesha? Na nani anaye kuruzukuni 
kutoka mbinguni na kwenye ardhi? Je ! Yupo mungu pamoja na Mwenyezi Mungu? Sema: 
Leteni hoja zenu kama nyinyi ni wasema kweli. 



65. Sema: Hapana katika mbingu na ardhi ajuaye ya ghaibu isipo kuwa Mwenyezi 
Mungu . Wala wao hawajui lini watafufuliwa . 

66. Kwani huo ujuzi wao umefikilia kuijua Akhera? Bali wao wamo katika shaka 
nayo tu, bali wao ni vipofu nayo. 

67. Na wakasema walio kufuru: Tutapo kuwa mchanga, sisi na baba zetu, hivyo 
kweli tutakuja tolewa? 

68. Haya haya tuliahidiwa sisi na baba zetu zamani. Hayakuwa haya ila ni hadithi 
za uwongo za watu wa kale. 

69. Sema: Nendeni katika ardhi, na tazameni ulikuwaje mwisho wa wakosefu. 

70. Wala usiwahuzunukie wala usiwe katika dhiki kwa sababu ya hila zao wanazo 
zif anya . 

71. Na wanasema: Ahadi hii itatokea lini, ikiwa mnasema kweli? 

72. Sema: Asaa ni karibu kukufikieni sehemu ya yale mnayo yahimiza. 

73. Na hakika Mola wako Mlezi ni Mwenye fadhila kwa watu, lakini wengi wao 
hawashukuru . 

74. Na hakika Mola wako Mlezi anayajua yanayo ficha vifua vyao na wanayo 
yatangaza . 

75. Na hakuna siri katika mbingu na ardhi ila imo katika Kitabu kinacho 
bainisha . 

76. Hakika Qur'ani hii inawasimulia Wana wa Israili mengi wanayo khitalifiana 
nayo . 

77. Nayo hakika ni Uwongofu na Rehema kwa Waumini . 

78. Hakika Mola wako Mlezi atawahukumu kwa hukumu yake, naye ni Mwenye nguvu 
Mjuzi . 

79. Basi mtegemee Mweneyezi Mungu; hakika wewe uko juu ya Haki iliyo wazi. 

80. Kwa hakika wewe huwezi kuwafanya maiti wasikie, wala kuwafanya viziwi 
wasikie wito, wanapo kwisha geuka kwenda zao. 

81. Wala huwezi kuwaongoa vipofu waache upotovu wao. Huwezi kuwafanya wasikie 
isipo kuwa wenye kuziamini Ishara zetu; na hao ndio wat'iifu. 

82 . Na itapo waangukia kauli juu yao, tutawatolea mnyama katika ardhi atakaye 
wasemeza, ya kuwa watu walikuwa hawana na yakini na Ishara zetu. 

83. Na Siku tutapo kusanya kutoka kila umma kundi katika wanao kadhibisha Ishara 
zetu, nao watagawanywa mafungu mafungu. 

84. Hata watakapo fika, atasema (Mwenyezi Mungu) : Je ! Nyinyi si mlizikanusha 
Ishara zangu pasipo kuzijua vyema? Au mlikuwa mkifanya nini? 

85. Na kauli itawaangukia juu yao kwa vile walivyo dhulumu. Basi hao hawatasema 
lolote . 

86. Je ! Hawaoni kwamba sisi tumeufanya usiku ili watulie, na mchana wa kuangaza. 
Hakika katika hayo zipo Ishara kwa watu wanao amini . 

87. Na Siku litapo pulizwa baragumu, watahangaika waliomo mbinguni na katika 
ardhi, ila amtakaye Mwenyezi Mungu . Na wote watamfikia nao ni wanyonge . 

88. Na unaiona milima unaidhunia imetulia; nayo inakwenda kama mwendo wa 
mawingu. Huo ndio ufundi wa Mwenyezi Mungu aliye tengeneza vilivyo kila kitu. 
Hakika Yeye anazo khabari za yote myatendayo. 



89. Watakao kuja na mema, watapata bora kuliko hayo . Nao watasalimika na 
mahangaiko ya Siku hiyo. 

90. Na watakao kuja na uovu, basi zitasunukishwa nyuso zao Motoni . Je ! Kwani 
mnalipwa isipo kuwa mliyo kuwa mkiyatenda? 

91. Ama mimi nimeamrishwa nimuabudu Mola Mlezi wa mji huu aliye ufanya ni 
mtakatifu; na ni vyake Yeye tu vitu vyote. Na nimeamrishwa niwe miongoni mwa 
Waislamu, wenye kunyenyekea. 

92. Na niisome Qur'ani. Na mwenye kuongoka, basi ameongoka kwa faida ya nafsi 
yake; na aliye potea - basi sema: Hakika mimi ni miongoni mwa waonyaji. 

93. Na sema: Alhamdu Lillahi, Sifa njema zote ni za Mwenyezi Mungu . Yeye 
atakuonyesheni Ishara zake, na mtazijua. Na Mola wako Mlezi si mwenye 
kughafilika na myatendayo. 



SURA 28. SURAT AL-QAS'AS' 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. T'A SIN MIM, (T' .S.M. ) 

2. Hizi ni Aya za Kitabu kinacho bainisha. 

3. Tunakusomea khabari za Musa na Firauni kwa Haki kwa ajili ya watu wanao 
amini . 

4. Hakika Firauni alitakabari katika nchi, na akawagawa wananchi makundi mbali 
mbali. Akalidhoof isha taifa moja miongoni mwao, akiwachinja watoto wao wanaume 
na akiwaacha watoto wao wanawake . Hakika yeye alikuwa katika mafisadi. 

5. Na tukataka kuwafadhili walio dhoofishwa katika nchi hiyo na kuwafanya wawe 
waongozi na kuwafanya ni warithi . 

6. Na kuwapa nguvu katika nchi, na kutokana na wao kuwaonyesha kina Firauni na 
Hamana na majeshi yao mambo yale waliyo kuwa wakiyaogopa. 

7. Tulimfunulia mama yake Musa kwa kumwambia: Mnyonyeshe. Na utakapo mkhofia 
basi mtie mtoni, na usikhofu wala usihuzunike. Hakika Sisi tutamrudisha kwako na 
tutamfanya miongoni mwa Mitume . 

8. Basi wakamwokota watu wa Firauni, aje kuwa adui kwao na huzuni . Hakika 
Firauni na Hamana na majeshi yao walikuwa wenye makosa. 

9. Na mkewe Firauni alisema: Atakuwa kiburudisho cha macho kwangu na kwako . 
Msimuuwe! Huenda akatufaa, au tumpange kuwa mwenetu. Wala wao hawakutambua . 

10. Na moyo wa mama yake Musa ukawa mtupu. Alikuwa karibu kumdhihirisha, ingeli 
kuwa hatukumtia nguvu moyo wake ili awe miongoni mwa Waumini . 

11. Naye akamwambia dada yake Musa: Mfuatie. Basi naye akawa anamuangalia kwa 
mbali bila ya wao kujua. 

12. Na tukamjaalia awakatae wanyonyesha ji wote tangu mwanzo, mpaka dada yake 
akasema: Je ! Nikuonyesheni watu wa nyumba watakao mlea kwa ajili yenu, nao pia 
watakuwa wema kwake? 

13. Basi tukamrudisha kwa mama yake ili macho yake yaburudike, wala asihuzunike. 
Na ajue ya kwamba ahadi ya Mwenyezi Mungu ni ya kweli, lakini wengi wao hawajui. 



14. Na Musa alipo fika utu-uzima baraabara, tulimpa akili na ilimu. Na hivi 
ndivyo tunavyo walipa walio wema . 

15. Na akaingia mjini wakati wa kughafilika wenyeji wake, na akakuta humo watu 
wawili wanapigana - mmoja ni katika wenzake, na mwengine katika maadui zake. 
Yule mwenzake alimtaka msaada kumpiga adui yake . Musa akampiga ngumi, akamuuwa . 
Akasema: Hiki ni kitendo cha Shet'ani; hakika yeye ni adui, mpotezaji dhaahiri. 

16. Akasema: Mola wangu Mlezi! Hakika mimi nime jidhulumu nafsi yangu; basi 
nisamehe. Akamsamehe; hakika Yeye ni Mwenye kusamehe Mwenye kurehemu. 

17. Akasema: Mola wangu Mlezi! Kwa ulivyo nineemesha, basi mimi sitakuwa kabisa 
msaidizi wa wakosefu. 

18. Akapambazukiwa mjini asubuhi naye ana khofu, akiangalia huku na huku . Mara 
yule yule aliye mtaka msaada jana akawa anampigia kelele amsaidie. Musa 
akamwambia: Hakika wewe ni mgomvi kweli kweli. 

19. Basi alipo taka kumshika kwa nguvu yule aliye adui wao wote wawili, akasema: 
Ewe Musa! Unataka kuniuwa kama ulivyo muuwa mtu jana? Wewe hutaki ila kuwa 
jabari katika nchi, wala hutaki kuwa miongoni mwa wenye maslaha.. 

20. Na akaja mtu kutoka mwisho wa mji akipiga mbio, akasema: Ewe Musa! Wakubwa 
wanashauriana kukuuwa . Basi toka! Hakika mimi ni katika wanao kupa nasaha. 

21. Basi akatoka, naye ana khofu, akiangalia huku na huku . Akasema: Mola wangu 
Mlezi! Niokoe na watu madhaalimu. 

22. Na alipo elekea upande wa Madyana alisema: Asaa Mola wangu Mlezi akaniongoa 
njia iliyo sawa. 

23. Na alipo yafikia maji ya Madyana alikuta umati wa watu wananywesha (wanyama 
wao) , na akakuta karibu yao wanawake wawili wanawazuia wanyama wao . Akasema: Mna 
nini? Wakasema: Hatunyweshi sisi mpaka wamalize hao wachunga. Na baba yetu ni 
mzee sana. 

24. Basi Musa akawanyweshea; kisha akarudi kivulini, na akasema: Mola wangu 
Mlezi! Hakika mimi ni mhitaji wa kheri utakayo niteremshia. 

25. Basi mmoja katika wale wanawake wawili akamjia, naye anaona haya . Akasema: 
Baba yangu anakwita akulipe ujira wa kutunyweshea . Basi alipo mjia na 
akamsimulia visa vyake, alisema: Usiogope; umekwisha okoka kwenye watu 
madhaalimu . 

26. Akasema mmoja katika wale wanawake : Ewe baba yetu ! Muajiri huyu . Hakika 
mbora wa kumuajiri ni mwenye nguvu na muaminifu. 

27. Akasema: Mimi nataka kukuoza mmojawapo katika binti zangu hawa wawili kwa 
kunitumikia miaka minane. Ukitimiza kumi, khiari yako; lakini mimi sitaki 
kukutaabisha . Inshallah utanikuta miongoni mwa watu wema . 

28. Musa akasema: Hayo yamekwisha kuwa baina yangu na wewe . Muda mmojapo 
nikiumaliza sitiwi ubayani . Na Mwenyezi Mungu ni Mlinzi juu ya haya tunayo 
yasema . 

29. Basi alipo timiza muda wake na akasafiri na ahali zake, aliona moto upande 
wa Mlima T'uri. Akawaambia ahali zake: Ngojeni! Mimi nimeona moto, labda 
nitakuleteeni kutoka huko khabari au kijinga cha moto ili mpate kuota moto. 

30. Basi alipo ufikia aliitwa kutoka ng'ambo ya bonde la kuliani katika eneo 
lilio barikiwa kutoka kwenye mti: Ewe Musa! Hakika Mimi ni Mwenyezi Mungu, Mola 
Mlezi wa walimwengu wote. 



31. Na tupa chini fimbo yako. Basi alipo iona ikitikisika kama nyoka, akarudi 
nyuma wala hakutazama. (Akaambiwa) : Ewe Musa! Njoo mbele wala usiogope. Hakika 
wewe ni miongoni mwa walio salimika. 

32. Ingiza mkono wako kwenye mfuko wako, utatoka mweupe pasipo na ubaya . Na 
jiambatishe mkono wako ukihisi khofu. Basi hizi ni dalili mbili zitokazo kwa 
Mola wako Mlezi kumpelekea Firauni na wakuu wa umma wake . Hakika hao walikuwa 
watu mafaasiki. 

33. Akasema: Mola wangu Mlezi! Hakika mimi nilimuuwa mtu katika wao, kwa hivyo 
naogopa wataniuwa. 

34. Na ndugu yangu Harun ni fasihi zaidi ulimi wake kuliko mimi . Basi mtume ende 
nami kunisaidia, ili anisadikishe . Hakika mimi nina khofu watanikadhibisha . 

35. (Mwenyezi Mungu) akasema: Tutautia nguvu mkono wako kwa nduguyo, na 
tutakupeni madaraka, hata wasikuf ikilieni . Kwa sababu ya Ishara zetu nyinyi na 
watakao kufuateni mtashinda. 

36. Basi alipo wafikia Musa na Ishara zetu, walisema: Haya si chochote ila ni 
uchawi ulio zuliwa. Na hatukuyasikia haya kwa baba zetu wa zamani . 

37. Na Musa akasema: Mola wangu Mlezi ni Mwenye kujua kabisa nani anaye kuja na 
uwongofu unao toka kwake, na nani atakaye kuwa na mwisho mwema wa makaazi. 
Hakika wenye kudhulumu hawataf anikiwa . 

38. Na Firauni akasema: Enyi waheshimiwa! Sijui kama mnaye mungu asiye kuwa 
mimi . Ewe Haman ! Niwashie moto unichomee udongo, unijengee mnara nipate 
kumchungulia mungu wa Musa. Na hakika mimi namwona yeye ni katika waongo . 

39. Na alipanda kiburi yeye na majeshi yake katika nchi bila ya haki, na 
wakadhania kuwa hawatarudishwa kwetu. 

40. Basi tukamshika yeye na majeshi yake, na tukawatupa baharini . Basi hebu 
angalia ulikuwaje mwisho wa wenye kudhulumu? 

41. Na tuliwafanya ni waongozi waitao kwenye Moto. Na Siku ya Kiyama 
hawatanusuriwa . 

42. Na tukawafuatishia laana katika dunia hii, na Siku ya Kiyama watakuwa 
miongoni mwa wanao chusha. 

43. Na hakika bila ya shaka tulimpa Musa Kitabu baada ya kwisha ziangamiza kaumu 
za mwanzo, ili kiwafumbue macho watu, na kiwe uwongofu, na rehema, ili wapate 
kukumbuka . 

44. Wala wewe hukuwa upande wa magharibi tulipo mpa Musa amri, wala hukuwa 
katika walio hudhuria. 

45. Lakini Sisi tuliziumba kaumu, na ukawa mrefu umri juu yao . Wala hukuwa 
mkaazi na watu wa Madyana ukiwasomea Aya zetu. Lakini ni Sisi tulio kuwa 
tukiwatuma Mitume . 

46. Wala hukuwa kando ya mlima tulipo nadi . Lakini ni rehema itokayo kwa Mola 
wako Mlezi ili uwaonye watu wasio pata kufikiwa na mwonyaji kabla yako, huenda 
wakakumbuka . 

47. Na usije kuwasibu msiba kwa iliyo yatanguliza mikono yao, wakasema: Ewe Mola 
wetu Mlezi! Mbona hukututumia Mtume nasi, tukafuata Ishara zako, na tukawa 
miongoni mwa Waumini? 

48. Ilipo wajia Haki kutoka kwetu walisema: Mbona hakupewa kama aliyo pewa Musa? 
Je ! Kwani wao hawakuyakataa aliyo pewa Musa zamani? Walisema: Ni wachawi wawili 
wanasaidiana . Na wakasema: Hakika sisi tunawakataa wote. 



49. Sema: Basi leteni Kitabu kinacho toka kwa Mwenyezi Mungu chenye kuongoka 
zaidi kuliko hivi viwili tukifuate, kama nyinyi mnasema kweli. 

50. Na ikiwa hawakuitikii, basi jua kuwa wanafuata pumbao lao tu. Na nani aliye 
potea zaidi kumshinda anaye fuata pumbao lake bila ya uwongofu utokao kwa 
Mwenyezi Mungu . Hakika Mwenyezi Mungu hawaongoi watu wenye kudhulumu. 

51. Na sasa kwa yakini tumewaf ikishia Neno ili wapate kukumbuka . 

52. Wale tulio wapa Kitabu kabla yake wanakiamini hiki . 

53. Na wanapo somewa wanasema: Tunaiamini. Hakika hii ni Haki inayo toka kwa 
Mola wetu Mlezi. Hakika sisi kabla yake tulikuwa ni Waislamu, tulio nyenyekea. 

54. Basi hao watapewa ujira wao mara mbili kwa walivyo vumilia, na wakaondoa 
ubaya kwa wema, na wakatoa katika tuliyo waruzuku. 

55. Na wanapo sikia upuuzi hujitenga nao na husema: Sisi tuna vitendo vyetu, na 
nyinyi mna vitendo vyenu. Salamun Alaikum, Amani juu yenu ! Sisi hatutaki 
kujibizana na wajinga. 

56. Kwa hakika wewe humwongoi umpendaye, lakini Mwenyezi Mungu humwongoa 
amtakaye. Na Yeye ndiye anawajua zaidi waongokao . 

57. Na wakasema: Tukiufuata uwongofu huu pamoja nawe tutanyakuliwa kutoka nchi 
yetu. Je ! Kwani Sisi hatukuwaweka imara katika pahala patakatifu, penye amani, 
ambapo huletewa matunda ya kila aina kuwa ni riziki itokayo kwetu? Lakini wengi 
wao hawa jui . 

58. Na miji mingapi iliyo jifakharisha tumeiangamiza ! Na hayo maskani yao 
hayakukaliwa tena baada yao, ila kwa uchache tu. Na Sisi ndio tumekuwa warithi 
wao . 

59. Na Mola wako Mlezi haangamizi miji mpaka ampeleke Mtume katika miji yake 
mikuu awasomee Ishara zetu. Wala hatuiangamizi miji mpaka watu wake wawe 
madhaalimu . 

60. Na chochote mlicho pewa ni matumizi ya maisha ya dunia na pambo lake. Na 
yaliyoko kwa Mwenyezi Mungu ndio bora na yatakayo baki zaidi. Basi je, 

hamf ahamu? 

61. Je ! Yule tuliye muahidi ahadi nzuri, tena naye akayapata, ni kama tuliye 
mstarehesha kwa starehe za maisha ya duniani, na kisha Siku ya Kiyama akawa 
miongoni mwa wanao hudhurishwa? 

62. Na siku atakapo waita na akasema: Wako wapi mlio kuwa mkidai kuwa ni 
washirika wangu? 

63. Watasema wale iliyo thibiti juu yao kauli: Mola wetu Mlezi! Hawa ndio tulio 
wapoteza. Tuliwapoteza kama tulivyo potea sisi. Tunajitenga nao mbele yako . 
Hawakuwa wakituabudu sisi. 

64. Na itasemwa: Waiteni hao miungu wa kishirikina wenu ! Basi watawaita, lakini 
hawatawaitikia, na wataiona adhabu; laiti wangeli kuwa wameongoka! 

65. Na siku atapo waita na akasema: Mliwajibu nini Mitume? 

66. Basi zitawapotea khabari siku hiyo, nao hawataulizana . 

67. Ama mwenye kutubu na akaamini na akatenda mema, huyo atakuwa miongoni mwa 
wenye kufanikiwa. 

68. Na Mola wako Mlezi huumba na huteuwa atakavyo. Viumbe hawana khiari . 
Mwenyezi Mungu ametukuka na ametakasika na hao wanao washirikisha naye . 

69. Na Mola wako Mlezi anayajua yaliyo ficha vifua vyao, na wanayo yatangaza. 



70. Naye ni Mwenyezi Mungu ambaye hapana mungu isipo kuwa Yeye . Sifa zote njema 
ni zake Yeye, mwanzo na mwisho. Na hukumu ni yake Yeye . Na kwake Yeye 
mtare jeshwa . 

71 Sema: Mwaonaje, Mwenyezi Mungu angeli ufanya usiku umekukalieni moja kwa moja 
mpaka Siku ya Kiyama, mungu gani asiye kuwa Mwenyezi Mungu atakaye kuleteeni 
mwangaza? Basi je, hamsikii? 

72. Sema: Mwaonaje, Mwenyezi Mungu angeli ufanya mchana umekukalieni moja kwa 
moja mpaka Siku ya Kiyama, mungu gani asiye kuwa Mwenyezi Mungu ataye kuleteeni 
usiku mkapumzika humo? Basi je, hamwoni? 

73. Na ni katika rehema zake amekuf anyieni usiku na mchana mpate kupumzika humo 
na mtafute fadhila zake, na ili mpate kushukuru. 

74. Na siku atakapo waita na akasema: Wako wapi hao mlio kuwa mkidai kuwa ni 
washirika wangu? 

75. Na tutatoa shahidi katika kila umma, na tutasema: Leteni hoja zenu! Hapo 
watajua kwamba hakika kweli ni ya Mwenyezi Mungu, na yatawapotea yale waliyo 
kuwa wakiyazua. 

76. Hakika Qaruni alikuwa katika watu wa Musa, lakini aliwafanyia dhulma. Na 
tulimpa khazina ambazo funguo zake zinawatopeza watu wenye nguvu kuzichukua. 
Walipo mwambia watu wake : Usijigambe! Hakika Mwenyezi Mungu hawapendi wanao 
jigamba . 

77. Na utafute, kwa aliyo kupa Mwenyezi Mungu, makaazi ya Akhera. Wala usisahau 
fungu lako la dunia. Nawe fanya wema kama Mwenyezi Mungu alivyo kufanyia wema 
wewe . Wala usitafute kufanya ufisadi katika ardhi . Hakika Mwenyezi Mungu 
hawapendi mafisadi. 

78. Akasema: Kwa hakika nimepewa haya kwa sababu ya ilimu niliyo nayo . Je ! 
Hakujua kwamba Mwenyezi Mungu kesha waangamiza, katika vizazi vya walio kabla 
yake, watu walio kuwa wenye ngubvu zaidi kuliko yeye, na wenye makundi makubwa 
zaidi kuliko yake . Na wakosefu hawataulizwa khabari ya dhambi zao. 

79. Basi akawatokea watu wake katika pambo lake. Wakasema wale walio kuwa 
wanataka maisha ya duniani: Laiti tungeli kuwa tunayo kama aliyo pewa Qaruni ! 
Hakika yeye ni mwenye bahati kubwa . 

80. Na wakasema wale walio pewa ilimu: Ole wenu ! Malipo ya Mwenyezi Mungu ni 
bora kwa mwenye kuamini na akatenda mema . Wala hawatapewa hayo isipo kuwa wenye 
subira . 

81. Basi tukamdidimiza yeye na nyumba yake katika ardhi; wala halikuwepo kundi 
lolote la kumnusuru kwa Mwenyezi Mungu, wala hakuwa miongoni mwa wanao jitetea. 

82. Na wale walio tamani kuwa pahala pake jana, wakawa wanasema: Kumbe Mwenyezi 
Mungu humkunjulia riziki amtakaye katika waja wake, na humdhikisha amtakaye. 
Ingeli kuwa Mwenyezi Mungu hakutufanyia hisani angeli tudidimiza. Kumbe makafiri 
hawaf anikiwi ! 

83. Hayo ndiyo makaazi ya Akhera, tumewafanyia wale wasio taka kujitukuza 
duniani wala ufisadi. Na mwisho mwema ni wa wachamngu. 

84. Atakaye tenda wema atapata malipo bora kuliko huo wema alio utenda. Na 
atakaye tenda uovu, hawalipwi watendao uovu ila waliyo kuwa wakiyatenda. 

85. Hakika aliye kulazimisha kuifuata Qur'ani hapana shaka atakurudisha pahala 
pa marejeo. Sema: Mola wangu Mlezi ndiye anaye mjua zaidi mwenye kuja na 
uwongofu, na nani aliyomo katika upotofu ulio dhaahiri . 



86. Nawe hukuwa unataraji kuletewa Kitabu; lakini ni rehema tu ya Mola wako 
Mlezi. Basi usiwe msaidizi wa makafiri. 

87. Wala wasikuzuie kuzifuata Aya za Mwenyezi Mungu baada ya kuteremshiwa wewe . 
Na lingania kwa Mola wako Mlezi, wala usiwe miongoni mwa washirikina. 

88. Wala usimwombe pamoja na Mwenyezi Mungu mungu mwenginewe. Hapana mungu ila 
Yeye . Kila kitu kitaangamia isipo kuwa Yeye . Hukumu iko kwake, na kwake 
mtare jezwa . 



SURA 29. SURAT AL A'NKABUT 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alif Lam Mim (A.L.M.) 

2. Je ! Wanadhani watu wataachwa kwa kuwa wanasema: Tumeamini . Nao wasi jaribiwe? 

3. Hakika tuliwajaribu walio kuwa kabla yao, na kwa yakini Mwenyezi Mungu 
atawatambulisha walio wa kweli na atawatambulisha walio waongo . 

4 . Au wanadhani wanao tenda maovu kwamba watatushinda? Hukumu mbaya hiyo wanayo 
hukumu . 

5. Mwenye kutaraji kukutana na Mwenyezi Mungu, basi hakika miadi ya Mwenyezi 
Mungu itafika bila ya shaka. Naye ni Mwenye kusikia, Mwenye kujua. 

6. Na anaye fanya juhudi basi bila ya shaka anafanya juhudi kwa ajili ya nafsi 
yake . Hakika Mwenyezi Mungu si mhitaji wa walimwengu. 

7. Na walio amini na wakatenda mema, kwa yakini tutawafutia makosa yao, na 
tutawalipa bora ya waliyo kuwa wakiyatenda. 

8. Na tumemuusia mwanaadamu kuwafanyia wema wazazi wake . Na ikiwa watakushikilia 
unishirikishe Mimi na usiyo kuwa na ujuzi nayo, basi usiwat'ii. Kwangu Mimi ndio 
marejeo yenu, na nitakwambieni mliyo kuwa mkiyatenda. 

9. Na walio amini na wakatenda mema, bila ya shaka tutawatia miongoni mwa watu 
wema . 

10. Na katika watu wapo wanao sema: Tumemuamini 

Mwenyezi Mungu. Lakini wanapo pewa maudhi kwa 

ajili ya Mwenyezi Mungu, wanayafanya mateso ya 

watu kama ni adhabu ya Mwenyezi Mungu. Na inapo 

kuja nuSURA kutoka kwa Mola wako Mlezi husema: 

Hakika sisi tulikuwa pamoja nanyi . Kwani Mwenyezi 

Mungu hayajui yaliomo vifuani mwa walimwengu? 

11. Na hapana shaka Mwenyezi Mungu atawatambulisha walio amini, na 
atawatambulisha wanaaf iki . 

12. Na walio kufuru waliwaambia walio amini : Fuateni njia yetu, nasi tutayabeba 
makosa yenu. Wala wao hawatabeba katika makosa yao chochote kile. Hakika hao ni 
waongo . 

13. Na hapana shaka wataibeba mizigo yao na mizigo mingine pamoja na mizigo yao . 
Na kwa yakini wataulizwa Siku ya Kiyama juu ya waliyo kuwa wakiyazua. 



14. Na hakika tulimtuma Nuhu kwa watu wake, na akakaa nao miaka elfu kasoro 
miaka khamsini. Basi tufani liliwachukua, nao ni madhaalimu. 

15. Nasi tukamwokoa yeye na wenziwe wa katika safina, na tukaifanya kuwa ni 
Ishara kwa walimwengu wote. 

16. Na Ibrahim pale alipo waambia watu wake : Muabuduni Mwenyezi Mungu, na mcheni 
Yeye . Hiyo ndiyo kheri yenu, ikiwa nyinyi mnajua. 

17. Hakika nyinyi mnaabudu masanamu badala ya Mwenyezi Mungu, na mnazua uzushi. 
Hakika hao mnao waabudu badala ya Mwenyezi Mungu hawakumilikiini riziki yoyote. 
Takeni riziki kwa Mwenyezi Mungu, na mumuabudu Yeye, na mumshukuru Yeye . Kwake 
Yeye ndio mtarudishwa. 

18. Na mkikadhibisha, basi kaumu kadhaa wa kadhaa za kabla yenu zilikwisha 
kadhibisha. Na si juu ya Mtume ila kufikisha Ujumbe waziwazi. 

19. Je ! Wao hawaoni jinsi Mwenyezi Mungu anavyo anzisha uumbaji, na kisha 
akarudisha tena. Hakika hayo kwa Mwenyezi Mungu ni mepesi. 

20. Sema: Tembeeni katika ardhi na tazameni jinsi alivyo anzisha uumbaji; kisha 
Mwenyezi Mungu ndiye anaye umba umbo la baadaye . Hakika Mwenyezi Mungu ni Muweza 
juu ya kila kitu. 

21. Humuadhibu amtakaye, na humrehemu amtakaye. Na kwake Yeye mtapelekwa. 

22. Na nyinyi si wenye kushinda katika ardhi wala katika mbingu. Wala nyinyi 
hamna mlinzi wala msaidizi isipo kuwa Mwenyezi Mungu . 

23. Na walio zikanusha Ishara za Mwenyezi Mungu na kukutana naye, hao ndio wenye 
kukata tamaa na rehema yangu, na hao ndio wenye kupata adhabu chungu . 

24. Basi haikuwa jawabu ya watu wake ila ni kusema: Muuweni au mchomeni moto! 
Mwenyezi Mungu akamwokoa na moto. Hakika katika hayo zipo Ishara kwa watu wanao 
amini . 

25. Na alisema: Hakika nyinyi mmeyashika masanamu badala ya Mwenyezi Mungu kwa 
mapenzi yaliyo baina yenu katika uhai wa duniani. Kisha Siku ya Kiyama 
mtakataana nyinyi kwa nyinyi, na mtalaaniana nyinyi kwa nyinyi . Na makaazi yenu 
ni Motoni. Wala hamtapata wa kukunusuruni . 

26. Lut ' i akamuamini, na akasema: Mimi nahamia kwa Mola wangu Mlezi. Hakika Yeye 
ndiye Mwenye nguvu, Mwenye hikima. 

27. Na tulimtunukia (Ibrahim) Is-haq na Yaa'qub. Na tukajaalia katika dhuriya 
zake Unabii na Kitabu, na tukampa ujira wake katika dunia; naye hakika katika 
Akhera bila ya shaka ni katika watu wema . 

28. Na pale Lut ' i alipo waambia watu wake : Hakika nyinyi mnafanya uchafu, ambao 
hapana mmoja katika walimwengu aliye kutangulieni kwa hayo. 

29. Je ! Nyinyi mnawaingilia wanaume, na mnaikata njia? Na katika mikutano yenu 
mnafanya maovu? Basi haikuwa jawabu ya watu wake isipo kuwa kusema: Tuletee hiyo 
adhabu ya Mwenyezi Mungu ikiwa wewe ni katika wasemao kweli. 

30. Akasema: Ewe Mola wangu Mlezi! Ninusuru na watu mafisadi hawa ! 

31. Na wajumbe wetu walipo mjia Ibrahim na bishara, walisema: Hakika sisi hapana 
shaka tutawahiliki watu wa mji huu, kwani watu wake hakika wamekuwa madhaalimu. 

32. Akasema: Hakika humo yumo Lut ' i . Wao wakasema: Sisi tunajua zaidi nani yumo 
humo . Hapana shaka tutamwokoa yeye na ahali zake, isipo kuwa mkewe aliye 
miongoni mwa watao kaa nyuma . 



33. Na wajumbe wetu walipo mfikia Lut'i, alihuzunika kwa ajili yao, na moyo 
uliona dhiki kwa ajili yao. Wakasema: Usiogope, wala usihuzunike. Hakika sisi 
tutakuokoa wewe na ahali zako, ila mkeo aliye miongoni mwa watao kaa nyuma . 

34. Kwa yakini sisi tutawateremshia watu wa mji huu adhabu kutoka mbinguni kwa 
sababu ya uchafu wanao ufanya. 

35. Na tumeacha katika mji huo Ishara ilio wazi kwa watu wanao tumia akili zao. 

36. Na kwa Madyana tulimtuma ndugu yao Shuaibu, naye akasema: Enyi watu wangu ! 
Muabuduni Mwenyezi Mungu na iogopeni Siku ya Akhera, wala msende katika ardhi 
mkif isidi . 

37. Lakini walimkanusha basi ukawatwaa mtikiso wa ardhi, wakapambazukiwa ndani 
ya nyumba zao nao wamefudikia. 

38. Na pia kina A'di na Thamud. Nanyi yamekwisha kubainikieni kutokana na 
maskani zao. Na Shet'ani aliwapambia vitendo vyao, na akawazuilia Njia, na hali 
walikuwa wenye kuona . 

39. Na pia Qaruni na Firauni na Hamana ! Na Musa aliwajia kwa Ishara waziwazi, 
lakini walijivuna katika nchi, wala hawakuweza kushinda. 

40. Basi kila mmoja tulimtesa kwa mujibu wa makosa yake . Kati yao wapo tulio 
wapelekea kimbunga cha changarawe; na kati yao wapo walio nyakuliwa na ukelele; 
na kati yao wapo ambao tulio wadidimiza katika ardhi; na kati yao wapo tulio 
wazamisha. Wala Mwenyezi Mungu hakuwa mwenye kuwadhulumu, lakini walikuwa 
wenyewe waki jidhulumu nafsi zao. 

41. Mfano wa walio wafanya walinzi badala ya Mwenyezi Mungu, ni mfano wa buibui 
alivyo jitandia nyumba. Na hakika nyumba dhaifu mno kuliko zote ni jumba la 
buibui, laiti kuwa wanajua. 

42. Kwa hakika Mwenyezi Mungu anajua kila kitu wanacho kiomba badala yake Yeye . 
Na Yeye ndiye Mtukufu Mwenye nguvu Mwenye hikima. 

43. Na hiyo ni mifano tunawapigia watu, na hawaifahamu ila wenye ilimu. 

44. Mwenyezi Mungu ameumba mbingu na ardhi kwa Haki . Kwa hakika katika hayo ipo 
Ishara kwa Waumini . 

45. SOMA uliyo funuliwa katika Kitabu, na ushike Sala. Hakika Sala inazuilia 
mambo machafu na maovu. Na kwa yakini kumdhukuru Mwenyezi Mungu ndilo jambo 
kubwa kabisa. Na Mwenyezi Mungu anayajua mnayo yatenda. 

46. Wala msijadiliane na Watu wa Kitabu ila kwa njia iliyo nzuri kabisa, isipo 
kuwa wale walio dhulumu miongoni mwao . Na semeni : Tumeyaamini yaliyo teremshwa 
kwetu na yaliyo teremshwa kwenu. Na Mungu wetu na Mungu wenu ni Mmoja. Na sisi 
ni wenye kusilimu kwake . 

47. Na namna hivi tumekuteremshia Kitabu (cha Qur'ani) . Basi wale tulio wapa 
Kitabu (cha Biblia) wataiamini (Qur'ani), na miongoni mwa hawa (washirikina) 
wapo watakao iamini. Na hawazikatai Ishara zetu isipo kuwa makafiri. 

48. Na wewe hukuwa kabla yake unasoma kitabu chochote, wala hukukiandika kwa 
mkono wako wa kulia. Ingeli kuwa hivyo wangeli fanya shaka wavunjifu. 

49. Bali hii (Qur'ani) ni Ishara zilizo wazi katika vifua vya walio pewa ilimu. 
Na hawazikatai Ishara zetu isipo kuwa wenye kudhulumu. 

50. Na walisema: Mbona hakuteremshiwa Ishara kutoka kwa Mola wake Mlezi? Sema: 
Ishara ziko kwake Mwenyezi Mungu; ama mimi kwa hakika ni mwonyaji mwenye 
kubainisha tu. 



51. Je ! Kwani hayakuwatosha ya kwamba tumekuteremshia Kitabu hiki wanacho 
somewa? Hakika katika hayo zipo rehema na mawaidha kwa watu wanao amini . 

52. Sema: Mwenyezi Mungu anatosha kuwa ni Shahidi baina yangu na nyinyi . 
Anayajua yaliomo katika mbingu na ardhi. Na wale wanao amini upotovu na 
wakamkataa Mwenyezi Mungu, hao ndio walio khasiri. 

53. Na wanakuhimiza waletewe adhabu kwa haraka. Na lau kuwa hapana wakati 
maalumu ulio wekwa, basi adhabu ingeli wajia, na ingeli watokea kwa ghafla, na 
hali wao hawana khabari . 

54. Wanakuhimiza waletewe adhabu kwa haraka, na hali Jahannamu kwa hakika 
imewazunguka makafiri! 

55. Siku itapo wafunika adhabu hiyo kutoka juu yao na chini ya miguu yao, na 
atasema: Onjeni hayo mliyo kuwa mkiyatenda! 

56. Enyi waja wangu mlio amini ! Kwa hakika ardhi yangu ina wasaa. Basi niabuduni 
Mimi peke yangu . 

57. Kila nafsi itaonja mauti. Kisha mtarudishwa kwetu. 

58. Na ambao wameamini na wakatenda mema, bila ya shaka tutawaweka katika 
maghorofa ya Peponi yenye kupitiwa chini yake mito, wakidumu humo . Ni mwema 
ulioje huo ujira wa watendao, 

59. Ambao walisubiri, na wakamtegemea Mola wao Mlezi. 

60. Na wanyama wangapi hawawezi kujimilikia riziki zao! Mwenyezi Mungu 
anawaruzuku hao na nyinyi pia. Na Yeye ndiye Mwenye kusikia Mwenye kujua. 

61. Na ukiwauliza; Nani aliye umba mbingu na ardhi na akafanya jua na mwezi 
kuti'ii amri yake? Bila ya shaka, watasema: Mwenyezi Mungu . Wapi basi wanako 
geuzwa? 

62. Mwenyezi Mungu humkunjulia, na humdhikishia, riziki amtakaye katika waja 
wake . Kwa hakika Mwenyezi Mungu ni Mjuzi wa kila kitu. 

63. Na ukiwauliza: Ni nani anaye teremsha maji kutoka mbinguni, na akaihuisha 
ardhi baada ya kufa kwake? Bila ya shaka watasema: Ni Mwenyezi Mungu . Sema: 
Alhamdu Lillahi, Sifa njema zote ni za Mwenyezi Mungu . Bali wengi katika wao 
hawaf ahamu . 

64. Na haya maisha ya dunia si chochote ila ni pumbao na mchezo. Na nyumba ya 
Akhera ndiyo maisha khasa; laiti wangeli kuwa wanajua! 

65. Na wanapo panda katika marikebu, humwomba Mwenyezi Mungu kwa kumsafia 
ut'iifu. Lakini anapo wavua wakafika nchi kavu, mara wanamshirikisha . 

66. Wapate kuyakanya tuliyo wapa, na wa jistareheshe . Lakini watakuja jua! 

67. Je ! Hawaoni ya kwamba tumeifanya nchi takatifu ina amani, na hali watu 
wengine wananyakuliwa kote kwa majirani zao? Je ! Wanaamini upotovu, na neema za 
Mwenyezi Mungu wanazikataa? 

68. Na nani dhaalimu mkubwa kuliko yule anaye mzulia uwongo Mwenyezi Mungu au 
anaye kanusha Haki inapo mjia? Je ! Si katika Jahannamu ndio yatakuwa makaazi ya 
makaf iri? 

69. Na wanao fanya juhudi kwa ajili yetu, Sisi tutawaongoa kwenye njia zetu. Na 
hakika Mwenyezi Mungu yu pamoja na watu wema . 



SURA 30. SURAT AR-RUM 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alif Lam Mim (A.L.M.) 

2. Warumi wameshindwa, 

3. Katika nchi iliyo karibu. Nao baada ya kushindwa kwao watashinda 

4. Katika miaka michache. Amri ni ya Mwenyezi Mungu kabla yake na baada yake . Na 
siku hiyo Waumini watafurahi. 

5 . Kwa nuSURA ya Mwenyezi Mungu humnusuru 
amtakaye . Naye ndiye Mwenye nguvu Mwenye kurehemu . 

6. Ni ahadi ya Mwenyezi Mungu . Mwenyezi Mungu havunji ahadi yake . Lakini watu 
wengi hawajui. 

7. Wanajua hali ya dhaahiri ya maisha ya dunia, na wameghaf ilika na Akhera. 

8. Je ! Hawa jif ikirii nafsi zao? Mwenyezi Mungu hakuumba mbingu na ardhi na 
viliomo ndani yake ila kwa Haki na kwa muda maalumu. Na hakika watu wengi bila 
ya shaka ni wenye kukataa kuwa watakutana na Mola wao Mlezi. 

9. Je ! Hawatembei katika ardhi wakaona ulivyo kuwa mwisho wa walio kuwa kabla 
yao? Nao walikuwa na nguvu zaidi kuliko wao, na wakaitimbua ardhi na 
wakaistawisha zaidi kuliko walivyo istawisha wao . Na Mitume wao wakawajia na 
dalili zilizo wazi. Basi hakuwa Mwenyezi Mungu ni mwenye kuwadhulumu, lakini 
walikuwa waki jidhulumu nafsi zao. 

10. Kisha ulikuwa mwisho wa walio fanya ubaya ni kuzikanusha Ishara za Mwenyezi 
Mungu, na wakawa wanazifanyia maskhara. 

11. Mwenyezi Mungu huanzisha uumbaji, tena akaurudisha mara ya pili, na kisha 
mtarejeshwa kwake . 

12. Na itapo simama Saa wakosefu watakata tamaa. 

13. Wala hawatakuwa na waombezi miongoni mwa walio kuwa wakiwashirikisha na 
Mungu; na wao wenyewe watawakataa hao washirikishwa wao . 

14. Na siku itapo simama Saa, siku hiyo watagawanyika . 

15. Ama walio amini na wakatenda mema watafurahishwa katika Bustani . 

16. Na ama walio kufuru na wakazikanusha Ishara zetu na mkutano wa Akhera, hao 
basi watahudhurishwa katika adhabu . 

17. Basi Subhanallah! Mtakaseni Mwenyezi Mungu jioni na asubuhi, 

18. Na sifa zote njema ni zake katika mbingu na ardhi, na alasiri na adhuhuri . 

19. Hukitoa kilicho hai kutokana na kilicho kufa, na hukitoa kilicho kufa 
kutokana na kilicho hai . Na huihuisha ardhi baada ya kufa kwake . Na kama hivyo 
ndivyo mtavyo fufuliwa. 

20. Na katika Ishara zake ni kuwa kakuumbeni kwa udongo . Kisha mmekuwa watu mlio 
tawanyika kote kote. 

21. Na katika Ishara zake ni kuwa amekuumbieni wake zenu kutokana na nafsi zenu 
ili mpate utulivu kwao. Naye amejaalia mapenzi na huruma baina yenu. Hakika 
katika haya bila ya shaka zipo Ishara kwa watu wanao fikiri. 



22. Na katika Ishara zake ni kuumba mbingu na ardhi, na kutafautiana ndimi zenu 
na rangi zenu. Hakika katika hayo zipo Ishara kwa wajuzi. 

23. Na katika Ishara zake ni kulala kwenu usiku na mchana, na kutafuta kwenu 
fadhila zake. Hakika katika haya bila ya shaka zipo Ishara kwa watu wanao sikia. 

24. Na katika Ishara zake hukuonyesheni umeme kwa kukutieni khofu na tamaa. Na 
hukuteremshieni maji kutoka mbinguni, na kwa hayo huifufua ardhi baada ya kufa 
kwake . Hakika katika hayo zipo Ishara kwa watu wanao zingatia. 

25. Na katika Ishara zake ni kuwa mbingu na ardhi zimesimama kwa amri yake . 
Kisha atakapo kuiteni mwito mmoja tu, hapo mtatoka kwenye ardhi . 

26. Na vyake Yeye vilivyo mbinguni na katika ardhi . Vyote vinamt'ii Yeye . 

27. Na Yeye ndiye anaye anzisha uumbaji, kisha ataurudisha mara nyengine . Na 
jambo hili ni jepesi zaidi kwake . Naye ndiye mwenye mfano bora katika mbingu na 
ardhi . Na Yeye ndiye Mwenye nguvu, Mwenye hikima. 

28. Amekupigieni mfano kutokana na nafsi zenu. Je ! Katika hao iliyo wamiliki 
mikono yenu ya kulia mnao washirika katika hivyo tulivyo kuruzukuni, mkawa 
nyinyi katika hivyo ni sawasawa, mnawaogopa kama mnavyo ogopana wenyewe kwa 
wenyewe? Namna hivi tunazipambanua Aya zetu kwa watu wenye akili. 

29. Bali walio dhulumu wamefuata mapendo ya nafsi zao pasina kujua. Basi nani 
atamwongoa ambaye Mwenyezi Mungu amemuacha apotee? Wala hao hawatakuwa na wa 
kuwanusuru . 

30. Basi uelekeze uso wako sawasawa kwenye Dini - ndilo umbile la Mwenyezi Mungu 
alilo waumbia watu. Hapana mabadiliko katika uumbaji wa Mwenyezi Mungu . Hiyo 
ndiyo Dini iliyo nyooka sawa. Lakini watu wengi hawajui. 

31. Muwe wenye kutubia kwake, na mcheni Yeye, na shikeni Sala, na wala msiwe 
katika washirikina. 

32. Katika wale ambao kwamba wameigawanya dini yao, na wakawa makundi makundi, 
kila kikundi kinafurahia kilicho nacho . 

33. Yakiwapata watu madhara humwomba Mola wao Mlezi nao wametubu kwake . Kisha 
akiwaonjesha rehema itokayo kwake, mara kikundi miongoni mwao humshirikisha Mola 
wao Mlezi, 

34. Kwa kuyakataa tuliyo wapa. Basi stareheni. Mtakuja jua! 

35. Au tumewateremshia hoja ambayo kwayo ndio wanafanya ushirikina? 

36. Na watu tunapo waonjesha rehema huifurahia, na ukiwasibu uovu kwa iliyo 
yatanguliza mikono yao wenyewe, mara wanakata tamaa. 

37. Kwani hawaoni kwamba Mwenyezi Mungu humkunjulia riziki amtakaye na 
humdhikisha amtakaye? Hakika katika hayo zipo Ishara kwa watu wanao amini . 

38. Basi mpe jamaa haki yake, na masikini, na msafiri. Hayo ni kheri kwa watakao 
radhi ya Mwenyezi Mungu . Na hao ndio wenye kufanikiwa. 

39. Na mnacho kitoa kwa riba ili kiongezeke katika mali ya watu, basi 
hakiongezeki mbele ya Mwenyezi Mungu . Lakini mnacho kitoa kwa Zaka kwa kutaka 
radhi ya Mwenyezi Mungu, basi hao ndio watao zidishiwa. 

40. Mwenyezi Mungu ndiye aliye kuumbeni, kisha akakuruzukuni, kisha 
anakuf isheni, na kisha anakufufueni . Je ! Yupo yeyote katika hao mnao 
washirikisha na Mwenyezi Mungu afanyae lolote katika hayo? Yeye ametakasika, na 
ametukuka na hayo mnayo mshirikisha naye . 

41. Ufisadi umedhihiri bara na baharini kwa iliyo yafanya mikono ya watu, ili 
Mwenyezi Mungu awaonyeshe baadhi ya waliyo yatenda. Huenda wakarejea kwa kutubu. 



42. Sema: Safirini duniani muangalie ulikuwaje mwisho wa walio tangulia. Wengi 
wao walikuwa washirikina. 

43. Basi uelekeze uso wako kwenye Dini Iliyo Nyooka kabla ya kufika Siku hiyo 
isiyo zuilika, inayo toka kwa Mwenyezi Mungu . Siku hiyo watu watatengana. 

44. Anaye kufuru basi ukafiri wake utakuwa juu yake mwenyewe, na anaye tenda 
mema, basi wanazitengezea nafsi zao. 

45. Ili awalipe walio amini na wakatenda mema kutokana na fadhila yake . Hakika 
Yeye hawapendi makafiri. 

46. Na katika Ishara zake ni kuzituma pepo ziletazo bishara njema, na ili 
kukuon jesheni baadhi ya rehema zake, na ili majahazi yende kwa amri yake; na 
mtafute kutokana na fadhila yake, na ili mumshukuru. 

47. Na hakika tulikwisha watuma Mitume kwa kaumu zao, na wakawajia kwa hoja 
zilizo wazi. Tukawaadhibu wale walio fanya ukosefu. Na ilikuwa ni haki juu yetu 
kuwanusuru Waumini . 

48. Mwenyezi Mungu ndiye anaye zituma pepo zikayatimua mawingu, kisha 
akayatandaza mbinguni kama apendavyo. Na akayafanya mapande mapande, basi 
ukaiona mvua inatoka ndani yake . Anapo wafikishia awatakao katika waja wake, 
mara hao huwa na furaha. 

49. Na ingawa kabla ya kuteremshiwa walikuwa wenye kukata tamaa. 

50. Basi ziangalie athari za rehema ya Mwenyezi Mungu, jinsi anavyo ihuisha 
ardhi baada ya kufa kwake . Basi hakika huyo ndiye bila ya shaka Mwenye kuhuisha 
wafu. Na Yeye ni Muweza wa kila kitu. 

51. Na tunge utuma upepo na wakauona umekuwa rangi ya manjano, juu ya hayo wange 
endelea kukufuru. 

52 . Kwani wewe hakika huwafanyi maiti wakasikia, wala viziwi wakasikia wito 
wakisha geuka kukupa mgongo . 

53. Wala wewe huwaongoi vipofu na upotovu wao. Huwasikilizishi ila wanao ziamini 
Aya zetu. Hao ndio Waislamu, walio nyenyekea. 

54. Mwenyezi Mungu ndiye aliye kuumbeni kutokana na udhaifu kisha akajaalia 
nguvu baada ya unyonge, kisha akajaalia baada ya nguvu unyonge tena na ukongwe . 
Anaumba atakavyo. Naye ndiye Mjuzi, Mwenye uweza. 

55. Na siku itapo simama Saa wakosefu wataapa kwamba hawakukaa duniani ila saa 
moja tu. Hivyo ndivyo walivyo kuwa wakipotozwa. 

56. Na walio pewa ilimu na Imani watasema: Hakika nyinyi mlikwisha kaa katika 
hukumu ya Mwenyezi Mungu mpaka Siku ya kufufuliwa. Basi hii ndiyo Siku ya 
kufufuliwa! Lakini nyinyi mlikuwa hamuijui. 

57. Basi Siku hiyo hautawafaa walio dhulumu udhuru wao, wala haitotakiwa toba 
yao . 

58. Na hakika tulikwisha wapigia watu kila mfano katika hii Qur'ani. Na 
ukiwaletea Ishara yoyote hapana shaka walio kufuru watasema: Nyinyi si chochote 
ila ni waongo. 

59. Hivi ndivyo Mwenyezi Mungu anavyo piga muhuri kwenye nyoyo za wasio jua. 

60. Basi subiri . Hakika ahadi ya Mwenyezi Mungu ni ya haki . Wala wasikupaparishe 
hao wasio kuwa na yakini . 



SURA 31. SURAT LUQMAN 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alif Lam Mim (A.L.M.) 

2. Hizi ni Aya za Kitabu chenye hikima. 

3. Kuwa ni Uwongofu na Rehema kwa wafanyao wema, 

4. Wanao shika Sala, na wanatoa Zaka, nao wana yakini na Akhera. 

5. Hao ndio walio na uwongofu utokao kwa Mola wao Mlezi, na hao ndio wenye 
kuf anikiwa . 

6. Na miongoni mwa watu wapo wanao nunua maneno ya upuuzi, ili wawapoteze watu 
na njia ya Mwenyezi Mungu pasipo kujua, na wanaichukulia ni maskhara. Hao 
watapata adhabu ya kuwafedhehesha . 

7. Na (mtu kama huyo) anapo somewa Aya zetu huzipa mgongo kwa kujivuna, kama 
kwamba hakuzisikia, kama kwamba masikioni mwake mna uziwi. Basi mbashirie kuwa 
atapata adhabu chungu . 

8. Hakika walio amini na wakatenda mema watakuwa nazo Bustani za neema. 

9. Watadumu humo - ni ahadi ya Mwenyezi Mungu ya kweli. Na Yeye ndiye Mwenye 
nguvu, Mwenye hikima. 

10. Ameziumba mbingu bila ya nguzo mnazo ziona; na ameweka katika ardhi milima 
ili ardhi isikuyumbisheni; na ametawanya humo kila namna ya wanyama; na 
tumeteremsha maji kutoka mbinguni, na tukaotesha katika ardhi mimea mizuri ya 
kila namna . 

11. Huu ni uumbaji wa Mwenyezi Mungu . Basi nionyesheni wameumba nini hao wasio 
kuwa Yeye ! Lakini madhaalimu wamo katika upotovu uliyo dhaahiri. 

12. Na tulimpa Luqman hikima, tukamwambia: Mshukuru Mwenyezi Mungu . Na mwenye 
kushukuru basi hakika anashukuru kwa manufaa ya nafsi yake . Na aliye kufuru, 
basi Mwenyezi Mungu ni Mkwasi, Msifiwa. 

13. Na Luqman alipo mwambia mwanawe kwa kumpa mawaidha: Ewe mwanangu ! 
Usimshirikishe Mwenyezi Mungu . Kwani hakika ushirikina bila ya shaka ni dhulma 
iliyo kubwa . 

14. Na tumemuusia mtu kwa wazazi wake wawili. Mama yake ameichukua mimba yake 
kwa udhaifu juu ya udhaifu, na kumwachisha ziwa baada ya miaka miwili. 

(Tumemuusia) : Nishukuru Mimi na wazazi wako. Ni kwangu Mimi ndiyo marudio. 

15. Na pindi wakikushikilia kunishirikisha na ambayo huna ilimu nayo, basi 
usiwat'ii. Lakini kaa nao kwa wema duniani, nawe ishike njia ya anaye elekea 
kwangu . Kisha marejeo yenu ni kwangu Mimi, na Mimi nitakuambieni mliyo kuwa 
mkiyatenda . 

16. Ewe mwanangu ! Kikiwapo kitu cha uzito wa chembe ya khardali kikawa ndani ya 
jabali au ndani ya mbingu au ndani ya ardhi, basi Mwenyezi Mungu atakileta. 
Hakika Mwenyezi Mungu ni Mjuzi wa yaliyo fichika, Mwenye khabari za yote. 

17. Ewe mwanangu ! Shika Sala, na amrisha mema, na kataza maovu, na subiri kwa 
yanayo kupata. Hayo ni katika mambo ya kuazimiwa.. 

18. Wala usiwabeuwe watu, wala usitembee katika nchi kwa maringo. Hakika 
Mwenyezi Mungu hampendi kila anaye jivuna na ku jif akhirisha . 



19. Na ushike mwendo wa katikati, na teremsha sauti yako. Hakika katika sauti 
mbaya zote bila ya shaka iliyo zidi ni sauti ya punda . 

20. Kwani hamwoni ya kwamba Mwenyezi Mungu amevifanya vikutumikieni viliomo 
mbinguni na kwenye ardhi, na akaku jalizieni neema zake, za dhaahiri na za siri? 
Na miongoni mwa watu wapo wanao bishana juu ya Mwenyezi Mungu pasipo ilimu, wala 
uwongofu, wala Kitabu chenye nuru. 

21. Na wanapo ambiwa: Fuateni aliyo yateremsha Mwenyezi Mungu, husema: Bali 
tunafuata tuliyo wakuta nayo baba zetu. Je ! Ijapo kuwa Shet ' ani anawaita kwenye 
adhabu ya Moto uwakao? 

22. Na mwenye kuuelekeza uso wake kwa Mwenyezi Mungu, naye akawa anafanya wema, 
basi huyo hakika amekwisha kamata fundo lilio madhubuti. Na mwisho wa mambo yote 
ni kwa Mwenyezi Mungu . 

23. Na anaye kufuru, isikuhuzunishe kufuru yake . Kwetu ndio marudio yao, na hapo 
tutawaambia waliyo yatenda. Hakika Mwenyezi Mungu ni Mjuzi wa yaliyomo vifuani. 

24. Tunawastarehesha kwa uchache, kisha tutawasukuma kwenye adhabu ngumu . 

25. Na ukiwauliza: Nani aliye ziumba mbingu na ardhi? Bila ya shaka watasema: 
Mwenyezi Mungu . Wewe sema: Alhamdulillahi ! Sifa njema zote ni za Mwenyezi Mungu . 
Lakini wengi wao hawajui. 

26. Ni vya Mwenyezi Mungu vyote viliomo mbinguni na katika ardhi . Hakika 
Mwenyezi Mungu ndiye Mkwasi, Mwenye kusifiwa. 

27. Na lau kuwa miti yote iliyomo duniani ikawa ni kalamu, na bahari (ikawa 
wino) , na ikaongezewa juu yake bahari nyengine saba, maneno ya Mwenyezi Mungu 
yasingeli kwisha. Hakika Mwenyezi Mungu ni Mwenye nguvu, Mwenye hikima. 

28. Hakukuwa kuumbwa kwenu, wala kufufuliwa kwenu ila ni kama nafsi moja tu. 
Hakika Mwenyezi Mungu ni Mwenye kusikia Mwenye kuona. 

29. Kwani huoni kwamba Mwenyezi Mungu huuingiza usiku katika mchana, na 
huuingiza mchana katika usiku, na amedhalilisha jua na mwezi? Vyote hivyo 
vinakwenda mpaka wakati ulio wekwa. Na Mwenyezi Mungu anazo khabari za mnayo 
yatenda . 

30. Hivi ni kwa sababu hakika Mwenyezi Mungu ndiye wa kweli, na hakika wanacho 
kiomba ni cha uwongo. Na kwamba hakika Mwenyezi Mungu ndiye Mtukufu na ndiye 
Mkubwa . 

31. Kwani huoni kwamba marikebu hupita baharini zikichukua neema za Mwenyezi 
Mungu, ili kukuonyesheni baadhi ya Ishara zake? Hakika katika haya zipo Ishara 
kwa kila mwenye kusubiri, mwenye kushukuru. 

32. Na wimbi linapo wafunika kama wingu, wao humwomba Mwenyezi Mungu kwa 
kumsafia dini . Lakini anapo waokoa wakafika nchi kavu, wapo baadhi yao huenda 
mwendo wa sawa. Wala hazikanushi Ishara zetu ila aliye khaini kafiri mkubwa . 

33. Enyi watu ! Mcheni Mola wenu Mlezi, na iogopeni siku ambayo mzazi hatamfaa 
mwana, wala mwana hatamfaa mzazi kwa lolote. Hakika ahadi ya Mwenyezi Mungu ni 
ya kweli. Basi yasikudanganyeni maisha ya dunia, wala asikudanganyeni na 
Mwenyezi Mungu mdanganyifu. 

34. Hakika kuijua Saa (ya Kiyama) kuko kwa Mwenyezi Mungu . Na Yeye ndiye anaye 
iteremsha mvua. Na anavijua viliomo ndani ya matumbo ya uzazi. Na haijui nafsi 
yoyote itachuma nini kesho. Wala nafsi yoyote haijui itafia nchi gani . Hakika 
Mwenyezi Mungu ndiye Mwenye kujua, Mwenye khabari. 



SURA 32. SURAT ASSAJDAH 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alif Lam Mim (A.L.M.) 

2. Huu ni mteremsho wa Kitabu kisicho kuwa na shaka yoyote kinacho toka kwa Mola 
Mlezi wa walimwengu wote. 

3. Au wanasema: Amekizua? Bali hichi ni Kweli iliyo toka kwa Mola wako Mlezi ili 
uwaonye watu wasio fikiwa na mwonyaji kabla yako; huenda wakaongoka. 

4. Mwenyezi Mungu ndiye aliye umba mbingu na ardhi na viliomo baina yao kwa siku 
sita, na akatawala kwenye Kiti cha Enzi. Nyinyi hamna mlinzi wala mwombezi isipo 
kuwa Yeye tu. Basi, je, hamkumbuki? 

5. Anapitisha mambo yote yalio baina mbingu na ardhi, kisha yanapanda kwake kwa 
siku ambayo kipimo chake ni miaka elfu kwa mnavyo hisabu nyinyi . 

6. Huyu ndiye Mwenye kuyajua yasiyo onekana na yanayo onekana. Mwenye nguvu, 
Mwenye kurehemu. 

7. Ambaye ametengeneza vizuri umbo la kila kitu; na akaanzisha kumuumba mtu kwa 
udongo . 

8. Na kisha akajaalia uzao wake utokane na kizazi cha maji madhaifu. 

9. Kisha akamtengeneza, na akampulizia roho yake, na akaku jaalieni kusikia na 
kuona, na nyoyo za kufahamu. Ni uchache mnavyo shukuru. 

10. Nao husema: Tutapo kwisha potea chini ya ardhi, ni kweli tutarudishwa katika 
umbo jipya? Bali wao wanakanusha kwamba watakutana na Mola wao Mlezi. 

11. Sema: Atakufisheni Malaika wa mauti aliye wakilishwa juu yenu; kisha 
mtarejeshwa kwa Mola wenu Mlezi. 

12. Na ungeli waona wakosefu wanvyo inamisha vichwa vyao mbele ya Mola wao 
Mlezi, (wakisema) : Mola wetu Mlezi! Tumesha ona, na tumesha sikia. Turejeshe 
tukatende mema, kwani hakika sisi tumekwisha kuwa na yakini sasa. 

13. Na lau tungeli taka tunge mpa kila mtu uwongofu wake . Lakini imekwisha kuwa 
kauli iliyo toka kwangu : Kwa yakini nitaijaza Jahannamu kwa wote hawa, majini 
na watu . 

14. Basi onjeni kwa vile mlivyo usahau mkutano wa Siku yenu hii. Na Sisi hakika 
tunakusahauni . Basi onjeni adhabu ya milele kwa yale mliyo kuwa mkiyatenda. 

15. Hakika wanao ziamini Aya zetu ni hao tu ambao wakikumbushwa hizo, basi wao 
huanguka kusujudu, na humsabihi Mola wao Mlezi kwa kumhimidi, nao hawajivuni. 

16. Mbavu zao zinaachana na vitanda kwa kumwomba Mola wao Mlezi kwa khofu na 
kutumaini, na hutoa kutokana na tulivyo waruzuku. 

17. Nafsi yoyote haijui waliyo fichiwa katika hayo yanayo furahisha macho - ni 
malipo ya yale waliyo kuwa wakiyatenda. 

18. Ati aliye Muumini atakuwa sawa na aliye mpotovu? Hawawi sawa. 

19. Ama walio amini na wakatenda mema, watakuwa nazo Bustani za makaazi mazuri . 
Ndio pa kufikia kwa waliyo kuwa wakiyatenda. 

20. Na ama wale walio tenda uovu, basi makaazi yao ni Motoni. Kila wakitaka 
kutoka humo watarudishwa humo humo . Na wataambiwa: Onjeni adhabu ya Moto ambayo 
mliyo kuwa mkiikanusha. 



21. Na tutawaon jesha adhabu khafifu kabla ya adhabu kubwa, huenda labda 
watare jea . 

22. Na ni nani dhaalimu mkubwa kuliko yule anaye kumbushwa kwa Ishara za Mola 
wake Mlezi, kisha akazikataa? Hakika Sisi tutajilipiza kwa wakosefu. 

23. Hakika Sisi tulikwisha mpa Musa Kitabu. Basi usiwe na shaka kuwa kakipokea. 
Na tukakifanya kuwa ni uwongofu kwa Wana wa Israili. 

24. Na tukawafanya miongoni mwao waongozi wanao ongoa watu kwa amri yetu, walipo 
subiri na wakawa na yakini na Ishara zetu. 

25. Hakika Mola wako Mlezi ndiye atakaye fafanua baina yao Siku ya Kiyama katika 
waliyo kuwa wakikhitalif iana . 

26. Je ! Hai jawabainikia kwamba kaumu ngapi tuliziangamiza kabla yao, nao 
wanapita katika maskani zao hizo? Hakika katika hayo zipo Ishara. Basi, je, 
hawasikii? 

27. Je ! Hawaoni ya kwamba tunayapeleka maji kwenye ardhi kavu, kisha kwayo 
tunaitoa mimea wanayo kula wanyama wao na wao wenyewe? Je ! Hawaoni? 

28. Wanasema: Ushindi huu ni lini, kama mnasema kweli? 

29. Sema: Siku ya Ushindi, wale walio kufuru imani yao haitawafaa kitu, wala wao 
hawatapewa muhula. 

30. Basi wapuuze, nawe ngonja; hakika wao wanangoja. 

SURA 33. SURAT AL-AH ' ZAB 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Ewe Nabii! Mche Mwenyezi Mungu wala usiwat'ii makafiri na wanaaf iki . Hakika 
Mwenyezi Mungu ni Mwenye kujua, Mwenye hikima. 

2. Na fuata uliyo funuliwa kwa wahyi kutokana na Mola wako Mlezi. Hakika 
Mwenyezi Mungu anazo khabari ya mnayo yatenda. 

3. Na mtegemee Mwenyezi Mungu . Na Mwenyezi Mungu anatosha kuwa ni wa kutegemewa. 

4. Mwenyezi Mungu hakumwekea mtu yeyote kuwa ana nyoyo mbili ndani ya mwili 
wake . Wala hakuwafanya wake zenu - ambao mnawalinganisha migongo yao na migongo 
ya mama zenu - kuwa ni mama zenu. Wala hakuwafanya watoto wenu wa kupanga kuwa 
ni wana wenu khasa. Hayo ni maneno ya vinywa vyenu tu. Na Mwenyezi Mungu ndiye 
anaye sema kweli, naye ndiye anaye ongoa Njia. 

5. Waiteni kwa baba zao, maana huo ndio uadilifu zaidi mbele ya Mwenyezi Mungu . 
Na ikiwa hamwajui baba zao, basi ni ndugu zenu katika Dini, na rafiki zenu. Wala 
si lawama juu yenu kwa mlivyo kosea. Lakini ipo lawama katika yale ziliyo fanya 
nyoyo zenu kwa makusudi . Na Mwenyezi Mungu ni Mwenye kusamehe, Mwenye kurehemu. 

6. Nabii ni bora zaidi kwa Waumini kuliko nafsi zao. Na wake zake ni mama zao. 
Na jamaa ni karibu wao kwa wao katika Kitabu cha Mwenyezi Mungu kuliko Waumini 
wengine na Wahamiaji. Ila muwe mnawafanyia wema marafiki zenu. Haya yamekwisha 
andikwa Kitabuni. 

7. Na tulipo chukua ahadi kwa Manabii na kwako wewe, na Nuhu na Ibrahim na Isa 
mwana wa Mariamu, na tulichukua kwao ahadi ngumu, 

8. Ili (Mwenyezi Mungu) awaulize wakweli juu ya ukweli wao. Na amewaandalia 
makafiri adhabu chungu . 



9. Enyi mlio amini ! Zikumbukeni neema za Mwenyezi Mungu zilio juu yenu. Pale 
yalipo kufikilieni majeshi, nasi tukayapelekea upepo, na majeshi msiyo yaona. Na 
Mwenyezi Mungu anayaona mnayo yatenda. 

10. Walipo kujieni kutoka juu yenu, na kutoka chini yenu; na macho yalipo 
kodoka, na nyoyo zikapanda kooni, nanyi mkamdhania Mwenyezi Mungu dhana mbali 
mbali . 

11. Hapo ndipo Waumini walipo jaribiwa, na wakatikiswa mtikiso mkali. 

12. Na walipo sema wanaafiki na wale wenye maradhi katika nyoyo zao: Mwenyezi 
Mungu na Mtume wake hawakutuahidi ila udanganyifu tu. 

13. Na kundi moja katika miongoni mwao lilipo sema: Enyi watu wa Yathrib! Hapana 
kukaa nyinyi ! Rudini . Na kundi jingine miongoni mwao likaomba ruhusa kwa Mtume 
kwa kusema: Hakika nyumba zetu ni tupu. Wala hazikuwa tupu; hawakutaka ila 
kukimbia tu. 

14. Na lau kuwa wangeli ingiliwa kwa pande zote, kisha wakatakiwa kufanya 
khiana, wangeli fanya, na wasingeli sita ila kidogo tu. 

15. Na hakika walikwisha muahidi Mwenyezi Mungu kabla yake kwamba hawatageuza 
migongo yao. Na ahadi ya Mwenyezi Mungu ni yenye kuulizwa. 

16. Sema: Kukimbia hakukufaeni kitu ikiwa mnakimbia mauti au kuuwawa, na hata 
hivyo hamtastareheshwa ila kidogo tu. 

17. Sema: Ni nani wa kukulindeni na Mwenyezi Mungu pindi akikutakieni uovu, au 
akikutakieni rehema? Wala hawatapata mlinzi wala msaidizi isipo kuwa Mwenyezi 
Mungu . 

18. Kwa hakika Mwenyezi Mungu anawajua hao wanao zuilia, na wanao waambia ndugu 
zao: Njooni kwetu ! Wala hawaingii vitani ila kidogo tu. 

19. Wana choyo juu yenu. Ikifika khofu utawaona wanakutazama na macho yao 
yanazunguka, kama yule ambaye aliye zimia kwa kukaribia mauti. Na khofu 
ikiondoka wanakuudhini kwa ndimi kali, nao ni mabakhili kwa kila la kheri . Hao 
hawakuamini, basi Mwenyezi Mungu amevibat ' ilisha vitendo vyao . Na hayo kwa 
Mwenyezi Mungu ni mepesi. 

20. Wanafikiri yale makundi ya maadui haya jaondoka . Na yakija hayo makundi 
watatamani laiti wao wako majangwani pamoja na mabedui, wakiuliza khabari zenu. 
Na lau wakiwa pamoja nanyi hawapigani ila kidogo tu. 

21. Hakika nyinyi mnayo ruwaza njema kwa Mtume wa Mwenyezi Mungu kwa anaye 
mtaraji Mwenyezi Mungu na Siku ya Mwisho, na akamkumbuka Mwenyezi Mungu sana. 

22. Na Waumini walipo yaona makundi, walisema: Haya ndiyo aliyo tuahidi Mwenyezi 
Mungu na Mtume wake . Na Mwenyezi Mungu na Mtume wake wamesema kweli. Na hayo 
hayakuwazidisha ila Imani na ut'iifu. 

23. Miongoni mwa Waumini wapo watu walio timiza waliyo ahidiana na Mwenyezi 
Mungu . Baadhi yao wamekwisha kufa, na baadhi wanangojea, wala hawakubadilisha 

(ahadi) hata kidogo. 

24. Ili Mwenyezi Mungu awalipe wakweli kwa sababu ya ukweli wao, na awaadhibu 
wanaafiki pindi akitaka, au apokee toba yao. Hakika Mwenyezi Mungu ni Mwenye 
kusamehe, Mwenye kurehemu. 

25. Na Mwenyezi Mungu aliwarudisha nyuma makafiri juu ya ghadhabu yao; 
hawakupata kheri yoyote. Na Mwenyezi Mungu amewatosheleza Waumini katika vita. 
Na Mwenyezi Mungu ni Mwenye nguvu na uweza. 



26. Na akawateremsha wale walio wasaidia (maadui) katika Watu wa Kitabu kutoka 
katika ngome zao; na akatia khofu katika nyoyo zao. Baadhi yao mkawa mnawauwa, 
na wengine mnawateka. 

27. Na akakurithisheni ardhi zao na nyumba zao na mali zao, na ardhi msiyo pata 
kuikanyaga. Na Mwenyezi Mungu ni Mwenye uweza juu ya kila kitu. 

28. Ewe Nabii! Waambie wake zako: Ikiwa mnataka maisha ya dunia na pambo lake, 
basi njooni, nitakupeni kitoka nyumba, na kukuacheni mwachano mzuri . 

29. Na ikiwa mnamtaka Mwenyezi Mungu na Mtume wake na nyumba ya Akhera, basi 
Mwenyezi Mungu amewaandalia wafanyao mema, miongoni mwenu, malipo makubwa . 

30. Enyi wake wa Nabii! Atakaye fanya uchafu dhaahiri miongoni mwenu, 
atazidishiwa adhabu mara mbili. Na hayo kwa Mwenyezi Mungu ni mepesi. 

31. NA MIONGONI mwenu atakeye mt'ii Mwenyezi Mungu na Mtume wake, na akatenda 
mema, tutampa malipo yake mara mbili, na tutamwandalia riziki ya ukarimu. 

32. Enyi wake wa Nabii! Nyinyi si kama yeyote katika wanawake wengine. Kama 
mnamcha Mungu basi msiregeze sauti zenu, akaingia tamaa mwenye maradhi katika 
moyo wake . Na semeni maneno mema . 

33. Na kaeni majumbani kwenu, wala msijishauwe kwa majishauwo ya kijahilia ya 
kizamani. Na shikeni Sala, na toeni Zaka, na mt'iini Mwenyezi Mungu na Mtume 
wake . Hakika Mwenyezi Mungu anataka kukuondoleeni uchafu, enyi Watu wa Nyumba ya 
Mtume, na kukusaf isheni baarabara. 

34. Na kumbukeni yasomwayo majumbani mwenu katika Aya za Mwenyezi Mungu na 
hikima. Kwa hakika Mwenyezi Mungu ni Mjuzi wa mambo ya siri, na Mwenye khabari . 

35. Hakika Waislamu wanaume na Waislamu wanawake, na Waumini wanaume na Waumini 
wanawake, na wat'iifu wanaume na wat'iifu wanawake, na wasemao kweli wanaume na 
wanawake, na wanao subiri wanaume na wanawake, na wanyenyekevu wanaume na 
wanawake, na watoao sadaka wanaume na wanawake, na wanao funga wanaume na 
wanawake, na wanao jihifadhi tupu zao wanaume na wanawake, na wanao mdhukuru 
Mwenyezi Mungu kwa wingi wanaume na wanawake, Mwenyezi Mungu amewaandalia 
msamaha na ujira mkubwa . 

36. Haiwi kwa Muumini mwanamume wala Muumini mwanamke kuwa na khiari katika 
jambo, Mwenyezi Mungu na Mtume wake wanapo kata shauri katika jambo lao. Na 
mwenye kumuasi Mwenyezi Mungu na Mtume wake basi hakika amepotea upotofu ulio 
wazi . 

37. Na ulipo mwambia yule Mwenyezi Mungu aliye mneemesha, nawe ukamneemesha : 
Shikamana na mkeo, na mche Mwenyezi Mungu . Na ukaficha nafsini mwako aliyo taka 
Mwenyezi Mungu kuyafichua, nawe ukawachelea watu, hali Mwenyezi Mungu ndiye 
mwenye haki zaidi kumchelea. Basi Zaid alipo kwisha haja naye tulikuoza wewe, 
ili isiwe taabu kwa Waumini kuwaoa wake wa watoto wao wa kupanga watapo kuwa 
wamekwisha timiza nao shuruti za t'alaka. Na amri ya Mwenyezi Mungu ni yenye 
kutekelezwa . 

38. Hapana ubaya kwa Nabii kufanya aliyo mhalalishia Mwenyezi Mungu . Huo ndio 
mwendo wa Mwenyezi Mungu kwa walio pita zamani. Na amri ya Mwenyezi Mungu ni 
kudura iliyo kwisha kadiriwa. 

39. (Hao wa zamani) walio kuwa wakifikisha risala za Mwenyezi Mungu na 
wanamwogopa Yeye, na wala hawamwogopi yeyote isipo kuwa Mwenyezi Mungu . Na 
Mwenyezi Mungu ndiye atoshaye kuhisabu. 

40. Muhammad si baba wa yeyote katika wanaume wenu, bali ni Mtume wa Mwenyezi 
Mungu na Mwisho wa Manabii, na Mwenyezi Mungu ni Mjuzi wa kila kitu. 

41. Enyi mlio amini ! Mdhukuruni Mwenyezi Mungu kwa wingi wa kumdhukuru. . 



42. Na mtakaseni asubuhi na jioni. 

43. Yeye na Malaika wake ndio wanakurehemuni ili kukutoeni gizani mwende kwenye 
nuru. Naye ni Mwenye kuwarehemu Waumini . 

44. Maamkiano yao siku ya kukutana naye yatakuwa: Salama! Na amewaandalia malipo 
ya ukarimu . 

45. Ewe Nabii! Hakika Sisi tumekutuma uwe shahidi na mbashiri na mwonyaji, 

46. Na mwitaji kumwendea Mwenyezi Mungu kwa idhini yake, na taa yenye kutoa 
nuru . 

47. Na wabashirie Waumini ya kwamba wana fadhila kubwa inayo toka kwa Mwenyezi 
Mungu . 

48. Wala usiwat'ii makafiri na wanaafiki, na usijali udhia wao . Nawe mtegemee 
Mwenyezi Mungu . Na Mwenyezi Mungu anatosha kuwa Mtegemewa. 

49. Enyi mlio amini ! Mkiwaoa wanawake, Waumini, kisha mkawapa t'alaka kabla ya 
kuwagusa, basi hamna eda juu yao mtakayo ihisabu. Basi wapeni cha kuwaliwaza, na 
muwawache kwa kuwachana kwa wema . 

50. Ewe Nabii! Tumekuhalalishia wake zako ulio wapa mahari yao, na ulio wamiliki 
kwa mkono wako wa kulia katika alio kupa Mwenyezi Mungu, na mabinti ami zako, na 
mabinti wa shangazi zako, na mabinti wa wajomba zako, na mabinti wa dada za mama 
yako walio hama pamoja nawe; na mwanamke Muumini akijitoa mwenyewe kwa Nabii, 
kama mwenyewe Nabii akitaka kumwoa. Ni halali kwako wewe tu, si kwa Waumini 
wengine . Sisi tunajua tuliyo wafaridhia wao katika wake zao na wanawake ilio 
wamiliki mikono yao ya kulia. Ili isiwe dhiki kwao . Na Mwenyezi Mungu ni Mwenye 
kusamehe, Mwenye kurehemu. 

51. Unaweza kuakhirisha zamu kwa umtakaye katika wao, na umsogeze umtakaye. Na 
kama ukimtaka yule uliye mtenga, basi si vibaya kwako. Kufanya hivi kutapelekea 
yaburudike macho yao, wala wasihuzunike, na wawe radhi juu ya kile unacho wapa 
wao wote. Na Mwenyezi Mungu anajua yaliyomo nyoyoni mwenu, na Mwenyezi Mungu ni 
Mwenye kujua, Mwenye hikima. 

52. Baada ya hawa hawakuhalalikii wewe wanawake wengine, wala kuwabadilisha kwa 
wake wengine ingawa uzuri wao ukikupendeza; isipo kuwa yule uliye mmiliki kwa 
mkono wako wa kulia. Na Mwenyezi Mungu anachungua kila kitu. 

53. Enyi mlio amini ! Msiingie nyumba za Nabii ila mpewe ruhusa kwenda kula, sio 
kungojea kiwive. Lakini mtakapo itwa basi ingieni, na mkisha kula tawanyikeni, 
wala msiweke mazungumzo. Hakika hayo yanamuudhi Nabii naye anakustahini, lakini 
Mwenyezi Mungu hastahi kwa jambo la haki . Na mnapo wauliza wakeze haja waulizeni 
nyuma ya mapazia. Hivyo ndio usafi zaidi kwa nyoyo zenu na nyoyo zao. Wala 
haikufalieni kumuudhi Mtume wa Mwenyezi Mungu, wala kuwaoa wake zake baada yake 
kabisa. Hakika jambo hilo ni kubwa mbele ya Mwenyezi Mungu . 

54. Mkidhihirisha chochote kile, au mkikificha, basi hakika Mwenyezi Mungu ni 
Mwenye kujua kila kitu. 

55. Hapana ubaya kwao (wake za Mtume) kuonana na baba zao, wala watoto wao, wala 
ndugu zao, wala watoto wa ndugu zao wanaume, wala watoto wa ndugu zao wanawake, 
wala wanawake wenzao, wala wale iliyo wamiliki mikono yao ya kulia. Na enyi 
wanawake, mcheni Mwenyezi Mungu . Hakika Mwenyezi Mungu ni Mwenye kushuhudia kila 
kitu . 

56. Hakika Mwenyezi Mungu na Malaika wake wanamsalia Nabii. Enyi mlio amini ! 
Msalieni na mumsalimu kwa salamu. 

57. Hakika wanao muudhi Mwenyezi Mungu na Mtume wake, Mwenyezi Mungu amewalaani 
duniani na Akhera, na amewaandalia adhabu ya kuf edhehi . 



58. Na wale wanao waudhi Waumini wanaume na wanawake pasina wao kufanya kosa 
lolote, bila ya shaka wamebeba dhulma kubwa na dhambi zilio dhaahiri. 

59. Ewe Nabii! Waambie wake zako, na binti zako, na wake za Waumini 

wa jiteremshie nguo zao. Hivyo ni karibu zaidi kuweza kutambulikana wasiudhiwe. 
Na Mwenyezi Mungu ni Mwenye kusamehe, Mwenye kurehemu. 

60. Kama wanaafiki na wale wenye maradhi nyoyoni mwao, na waenezao fitna katika 
Madina hawatoacha, basi kwa yakini tutakusalitisha juu yao, kisha hawatakaa humo 
karibu yako ila muda mchache tu. 

61. Wamelaanika! Popote watakapo onekana watakamatwa na watauliwa kabisa. 

62. Hii ni ada ya Mwenyezi Mungu iliyo kuwa kwa wale walio pita zamani . Wala 
hutapata mabadiliko katika ada ya Mwenyezi Mungu . 

63. Watu wanakuuliza khabari ya Saa (ya Kiyama) . Sema: Ujuzi wake uko kwa 
Mwenyezi Mungu . Na nini kitakujuvya? Pengine hiyo Saa iko karibu. 

64 . Hakika Mwenyezi Mungu amewalaani makaf iri na amewaandalia Moto unao waka kwa 
nguvu . 

65. Watadumu humo milele. Hawampati mlinzi wala wa kuwanusuru. 

66. Siku ambayo nyuso zao zitapinduliwa pinduliwa katika Moto. Watasema: Laiti 
tungeli mt'ii Mwenyezi Mungu, na tungeli mt'ii Mtume ! 

67. Na watasema: Mola wetu Mlezi! Hakika sisi tuliwat'ii bwana zetu na wakubwa 
wetu; nao ndio walio tupoteza njia. 

68. Mola wetu Mlezi! Wape wao adhabu mara mbili, na uwalaani laana kubwa . 

69. Enyi mlio amini ! Msiwe kama wale walio mtaabisha Musa, lakini Mwenyezi Mungu 
akamtakasa na waliyo yasema, naye alikuwa mwenye hishima mbele ya Mwenyezi 
Mungu . 

70. Enyi mlio amini ! Mcheni Mwenyezi Mungu na semeni maneno ya sawasawa. 

71. Apate kukutengenezeeni vitendo vyenu na akusameheni madhambi yenu. Na anaye 
mt'ii Mwenyezi Mungu na Mtume wake, bila ya shaka amefanikiwa mafanikio makubwa . 

72. Kwa hakika Sisi tulikadimisha amana kwa mbingu na ardhi na milima; na vyote 
hivyo vikakataa kuichukua na vikaogopa. Lakini mwanaadamu akaichukua. Hakika 
yeye amekuwa dhaalimu mjinga. 

73. Kwa hivyo Mwenyezi Mungu anawaadhibu wanaafiki wanaume, na wanaafiki 
wanawake, na washirikina wanaume, na washirikina wanawake; na anawapokelea toba 
Waumini wanaume, na Waumini wanawake . Na Mwenyezi Mungu ni Mwenye kusamehe, 
Mwenye kurehemu. 



SURA 34. SURAT SABAA 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Sifa njema zote ni za Mwenyezi Mungu, ambaye ni vyake vyote viliomo mbnguni 
na katika ardhi . Na sifa ni zake Yeye katika Akhera. Naye ni Mwenye hikima, 
Mwenye khabari. 

2. Anajua yanayo ingia katika ardhi na yanayo toka humo, na yanayo teremka 
kutoka mbinguni, na yanayo panda huko. Na Yeye ni Mwenye kurehemu, Mwenye 
kusamehe . 



3. Na walisema walio kufuru: Haitatufikia Saa (ya Kiyama) . Sema: Kwani? Hapana 
shaka itakuf ikieni, naapa kwa haki ya Mola wangu Mlezi, Mwenye kujua ya ghaibu! 
Hapana kinacho fichikana kwake hata chenye uzito wa chembe tu, si katika mbingu 
wala katika ardhi, wala kilicho kidogo kuliko hivyo, wala kikubwa zaidi; ila 
vyote hivyo vimo katika Kitabu chake chenye kubainisha. 

4. Ili awalipe walio amini na wakatenda mema . Hao watapata msamaha na riziki ya 
ukarimu . 

5. Na wale walio jitahidi kuzipinga Ishara zetu wakaona watashinda, hao watapata 
adhabu mbaya yenye uchungu. 

6. Na walio pewa ilimu wanaona ya kuwa ulio teremshiwa kutoka kwa Mola wako 
Mlezi ni haki, nayo huongoa kwendea njia ya Mwenye nguvu, Mwenye kusifiwa. 

7. Na walio kufuru walisema: Je ! Tuku juulisheni mtu anaye kuambieni kwamba 
mtakapo chambuliwa mapande mapande mtakuwa katika umbo jipya? 

8. Ama amemzulia Mwenyezi Mungu uwongo, au ana wazimu. Bali wasio amini Akhera 
wamo adhabuni na upotofu wa mbali kabisa. 

9. Kwani hawaoni yaliyo mbele yao na yaliyo nyuma yao ya mbingu na ardhi? 
Tungeli penda tungeli wadidimiza ndani ya ardhi, au tungeli wateremshia juu yao 
vipande vya mbingu. Hakika katika haya zipo Ishara kwa kila mja aliye tubia. 

10. Na tulimpa Daudi fadhila kutoka kwetu, (tukasema) : Enyi milima! Karirini 
kumtakasa Mwenyezi Mungu pamoja naye ! Na ndege pia. Na tukamlainishia chuma. 

11. (Tukamwambia : ) Tengeneza nguo za chuma pana, na kadiria sawa katika 
kuunganisha. Na tendeni mema . Hakika Mimi nayaona vyema mnayo yatenda. 

12. Na Suleiman tuliufanya upepo umtumikie. Safari yake ya asubuhi ni mwendo wa 
mwezi mmoja, na safari yake ya jioni ni mwendo wa mwezi mmoja. Na tukamyayushia 
chemchem ya shaba. Na katika majini walikuwako walio kuwa wakifanya kazi mbele 
yake kwa idhini ya Mola wake Mlezi. Na kila anaye jitenga na amri yetu katika 
wao, tunamwon jesha adhabu ya Moto unao waka . 

13. Walikuwa wakimfanyia alipendalo, kama mihrabu, na masanamu, na madeste 
makubwa kama mahodhi, na masufuria makubwa yasiyo ondolewa mahala pake . Enyi 
watu wa Daudi ! Fanyeni kazi kwa kushukuru. Ni wachache katika waja wangu wanao 
shukuru . 

14. Na tulipo mhukumia kufa, hapana aliye wajuulisha kufa kwake ila mnyama wa 
ardhi aliye kula fimbo yake . Na alipo anguka majini walitambua lau kuwa wangeli 
jua ya ghaibu wasingeli kaa katika adhabu hiyo ya kufedhehesha . 

15. Hakika ilikuwapo Ishara kwa (watu wa nchi ya) Sabaa katika maskani yao - 
bustani mbili, kulia na kushoto. Kuleni katika riziki ya Mwenyezi Mungu, na 
mumshukuru. Mji mzuri na Mola Mlezi aliye Msamehevu. 

16. Lakini wakaacha. Tukawapelekea mafuriko makubwa, na tukawabadilishia badala 
ya bustani zao hizo kwa bustani nyengine zenye matunda makali machungu, na 
mivinje, na kidogo katika miti ya kunazi. 

17. Hayo tuliwalipa kwa sababu ya walivyo kufuru. Nasi kwani tunamuadhibu isipo 
kuwa anaye kufuru? 

18. Na baina yao na miji mingine tuliyo ibariki tuliweka miji iliyo dhaahiri, na 
tukaweka humo vituo vya safari. Tukawaambia: Nendeni humo usiku na mchana kwa 
amani . 

19. Lakini wakasema: Mola wetu Mlezi! Weka mwendo mrefu baina ya safari zetu. Na 
wakazidhulumu nafsi zao. Basi tukawafanya ni masimulizi tu, na tukawatawanya 



tawanya. Hakika katika hayo bila ya shaka zimo Ishara kwa kila mwenye kusubiri 
sana na akashukuru. 

20. Na bila ya shaka Iblisi alihakikisha ile dhana yake juu yao . Nao walimfuata, 
isipo kuwa kundi la Waumini . 

21. Na yeye hakuwa na mamlaka yoyote juu yao, ila kwa sababu ya kuwajaribu tujue 
nani mwenye kuamini Akhera, na nani anaye tilia shaka. Na Mola wako Mlezi ni 
Mwenye kuhifadhi kila kitu. 

22. Sema: Waite mnao wadaia kuwa ni badala ya Mwenyezi Mungu . Hawamiliki hata 
uzito wa chembe hichi katika mbingu wala ardhi. Wala hawana ushirika wowote 
humo . Wala Yeye hana msaidizi miongoni mwao . 

23. Wala uombezi mbele yake hautafaa kitu, isipo kuwa kwa aliye mpa idhini . Hata 
itapo ondolewa khofu kwenye nyoyo zao watasema: Mola wenu Mlezi kasema nini? 
Watasema: Yaliyo kweli! Na Yeye ndiye Aliye juu, Mkubwa . 

24. Sema: Ni nani anaye kuruzukuni kutoka mbinguni na kwenye ardhi? Sema: 
Mwenyezi Mungu ! Na hakika sisi au nyinyi bila ya shaka tuko kwenye uwongofu au 
upotofu ulio wazi. 

25. Sema: Nyinyi hamtaulizwa kwa makosa tuliyo yafanya, wala sisi hatutaulizwa 
kwa mnayo yatenda nyinyi . 

26. Sema: Mola wetu Mlezi atatukusanya, kisha atatuhukumu kwa haki; na Yeye 
ndiye Hakimu Mwenye kujua. 

27. Sema: Nionyesheni mlio waunganisha naye kuwa washirika. Hasha! Bali Yeye 
ndiye Mwenyezi Mungu Mwenye nguvu, Mwenye hikima. 

28. Na hatukukutuma ila kwa watu wote, uwe mbashiri, na mwonyaji. Lakini watu 
wengi hawajui. 

29. Na wanasema: Ahadi hii itakuwa lini, ikiwa nyinyi mnasema kweli? 

30. Sema: Nyinyi mnayo miadi ya Siku ambayo hamtaakhirika nayo kwa saa moja, 
wala hamtaitangulia . 

31. Na walisema walio kufuru: Hatutaiamini Qur'ani hii, wala yaliyo kuwa kabla 
yake . Na ungeli waona madhaalimu watapo simamishwa mbele ya Mola wao Mlezi, 
wakirudishiana maneno wao kwa wao ! Wanyonge wakiwaambia walio takabari : Lau kuwa 
si nyinyi, bila ya shaka tungeli kuwa Waumini sisi. 

32. Walio takabari watawaambia wanyonge : Kwani sisi ndio tulio kuzuieni na 
uwongofu baada ya kukujieni? Bali nyinyi wenyewe ni wakosefu. 

33. Na wanyonge wakawaambia walio takabari: Bali ni vitimbi vyenu vya usiku na 
mchana, mlipo kuwa mkituamrisha tumkufuru Mwenyezi Mungu, na tumfanyie 
washirika. Nao wataficha majuto watakapo iona adhabu. Na tutaweka makongwa 
shingoni mwao walio kufuru. Kwani wanalipwa ila kwa waliyo kuwa wakiyatenda? 

34. Na hatukumtuma mwonyaji yeyote kwenye mji, ila walisema walio jidekeza kwa 
starehe zao wa mji huo: Hakika sisi tunayakataa hayo mliyo tumwa nayo . 

35. Na wakasema: Sisi tuna mali mengi zaidi na watoto, wala sisi hatutaadhibiwa . 

36. Sema: Hakika Mola wangu Mlezi humkunjulia riziki na humdhikisha amtakaye. 
Lakini watu wengi hawajui. 

37. Na si mali yenu wala watoto wenu watakao kukaribisheni kwetu muwe karibu, 
isipo kuwa aliye amini na akatenda mema . Hao basi watapata malipo mardufu kwa 
walio yafanya. Nao watakuwa salama katika maghorofa. 

38. Na wanao jitahidi kuzipinga Ishara zetu, wakaona watashinda, hao 
watahudhurishwa kwenye adhabu . 



39. Sema: Kwa hakika Mola wangu Mlezi humkunjulia riziki na humdhikisha amtakaye 
katika waja wake . Na chochote mtakacho kitoa Yeye atakilipa. Naye ni Mbora wa 
wanao ruzuku. 

40. Na siku atakayo wakusanya wote, kisha atawaambia Malaika: Je ! Hawa walikuwa 
wakikuabuduni? 

41. Waseme: Subhanak, Umetakasika. Wewe ndiye kipenzi chetu si hao . Bali wao 
walikuwa wakiwaabudu majini; wengi wao wakiwaamini hao . 

42. Hii leo hataweza yeyote kumletea nafuu wala madhara mwenzie. Na tutawaambia 
walio dhulumu: Onjeni adhabu ya Moto mlio kuwa mkiukanusha. 

43. Na wanapo somewa Aya zetu zilizo wazi wanasema: Huyu si chochote ila ni mtu 
anaye taka kukuzuieni na waliyo kuwa wakiabudu baba zenu. Na wakasema: Haya si 
chochote ila ni uwongo ulio zuliwa. Na walio kufuru waliiambia Haki ilipo wajia: 
Haya si chochote ila ni uchawi ulio dhaahiri. 

44. Wala hatukuwapa Vitabu wavisome, wala hatukuwatumia Mwonyaji kabla yako 
wewe . 

45. Na walikadhibisha walio kuwa kabla yao. Na hawakuf ikilia hata sehemu moja 
katika kumi ya tulivyo wapa hao. Nao waliwakadhibisha Mitume wangu . Basi 
kuangamiza kwangu kulikuwa namna gani ! 

46. Sema: Mimi nakunasihini kwa jambo moja tu - ya kwamba msimame kwa ajili ya 
Mwenyezi Mungu, wawili-wawili na mmoja-mmoja; kisha mf ikiri . Mwenzenu huyu hana 
wazimu. Yeye si chochote ila ni Mwonyaji kwenu kabla ya kufika adhabu kali. 

47. Sema: Ujira nilio kuombeni ni wenu nyinyi . Sina ujira ila kwa Mwenyezi 
Mungu . Na Yeye ni Shahidi juu ya kila kitu. 

48. Sema: Hakika Mola wangu Mlezi anaondoa upotovu kwa Haki. Yeye ndiye Mwenye 
kujua vyema yaliyo ghaibu. 

49. Sema: Kweli imefika, na uwongo haujitokezi, wala haurudi . 

50. Sema: Ikiwa mimi nimepotea, basi nimepotea kwa kudhuru nafsi yangu mwenyewe . 
Na ikiwa nimeongoka, basi ni kwa sababu ya kunifunulia Mola wangu Mlezi. Hakika 
Yeye ni Mwenye kusikia, Aliye karibu. 

51. Na lau ungeli ona watapo babaika, basi hapana pa kukimbilia! Na watakamatwa 
mahala pa karibu. 

52. Na watasema: Tunaiamini ! Lakini wataipata wapi kutoka huko mahala mbali? 

53. Na hapo kabla yake waliikataa, na wakiyatupilia mbali maneno ya ghaibu 
kutoka mahali mbali. 

54 . Na watatiliwa kizuizi baina yao na hayo wanayo yatamani, kama walivyo 
fanyiwa wenzao zamani. Hakika hao walikuwa na shaka ya kutia wasiwasi. 



SURA 35. SURAT FAAT ' IR 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Sifa zote njema ni za Mwenyezi Mungu, Muumba wa mbingu na ardhi, aliye 
wafanya Malaika kuwa wajumbe wenye mbawa, mbili-mbili, na tatu- tatu, na nne- 
nne . Huzidisha katika kuumba apendavyo. Hakika Mwenyezi Mungu ni Muweza juu ya 
kila kitu. 



2. Rehema ambayo Mwenyezi Mungu anawafungulia watu hapana wa kuizuia. Na anayo 
izuia hapana wa kuipeleka isipo kuwa Yeye . Naye ndiye Mwenye nguvu, Mwenye 
hikima . 

3. Enyi watu ! Kumbukeni neema za Mwenyezi Mungu juu yenu. Ati yupo muumba 
mwengine asiye kuwa Mwenyezi Mungu anaye kupeni riziki kutoka mbinguni na kwenye 
ardhi? Hapana mungu ila Yeye tu. Basi wapi mnako geuzwa? 

4. Na wakikukanusha, basi walikwisha kanushwa Mitume kabla yako . Na mambo yote 
yatarudishwa kwa Mwenyezi Mungu . 

5. Enyi watu ! Hakika ahadi ya Mwenyezi Mungu ni ya kweli. Basi yasikudanganyeni 
maisha ya dunia, wala mdanganyifu asikudanganyeni juu ya Mwenyezi Mungu . 

6. Hakika Shet'ani ni adui yenu, basi mfanyeni kuwa ni adui . Kwani yeye analiita 
kundi lake liwe katika watu wa Motoni. 

7. Walio kufuru watakuwa na adhabu kali; na walio amini na wakatenda mema 
watapata msamaha na ujira mkubwa . 

8. Je ! Yule aliye pambiwa a'mali zake mbaya na akaziona ni njema - basi hakika 
Mwenyezi Mungu humwacha akapotea amtakaye, na humwongoa amtakaye. Basi nafsi 
yako isijihiliki kwa kuwasikitikia . Hakika Mwenyezi Mungu anajua wanayo yafanya. 

9. Na Mwenyezi Mungu ndiye anaye zituma Pepo ziyatimue mawingu, nasi 
tukayaf ikisha kwenye nchi iliyo kufa, tukaifufua ardhi baada ya kufa kwake . 
Ndivyo kama hivyo kutakavyo kuwa kufufuliwa. 

10. Mwenye kutaka utukufu basi utukufu wote uko kwa Mwenyezi Mungu . Kwake Yeye 
hupanda neno zuri, na a'mali njema Yeye huitukuza. Na wanao panga vitimbi vya 
maovu watapata adhabu kali. Na vitimbi vya hao vitaondokea patupu. 

11. Na Mwenyezi Mungu amekuumbeni kutokana na udongo . Kisha kwa tone la manii. 
Kisha akakufanyeni mwanamume na mwanamke . Na mwanamke yeyote hachukui mimba, 
wala hazai, ila kwa ilimu yake . Na wala hapewi umri mwenye umri mrefu, wala 
hapunguziwi katika umri wake, ila yamo hayo katika Kitabu. Hakika hayo ni mepesi 
kwa Mwenyezi Mungu . 

12. Na bahari mbili haziwi sawa; haya ni matamu yenye ladha, mazuri kunywa . Na 
haya ni ya chumvi, machungu. Na kutokana na bahari zote mnakula nyama mpya 

(isiyo chacha) . Na mnatoa mapambo mnayo yavaa. Na unaona ndani yake marikebu 
zinakata maji ili mtafute fadhila zake, na ili mpate kushukuru. 

13. Anauingiza usiku katika mchana, na anauingiza mchana katika usiku. Na 
amelifanya jua na mwezi kutumikia. Kila kimojapo kinakwenda kwa muda maalumu. 
Huyo ndiye Mwenyezi Mungu Mola wenu Mlezi. Ufalme ni wake . Na hao mnao waomba 
badala yake hawamiliki hata ugozi wa kokwa ya tende. 

14. Mkiwaomba hawasikii maombi yenu; na hata wakisikia hawaku jibuni . Na Siku ya 
Kiyama watakataa ushirikina wenu. Na hapana atakaye kupa khabari vilivyo kama 
Yeye Mwenye khabari. 

15. Enyi watu ! Nyinyi ndio wenye haja kwa Mwenyezi Mungu, na Mwenyezi Mungu 
ndiye Mwenye kujitosha, Msifiwa. 

16. Akitaka atakuondoeni na alete viumbe vipya. 

17. Na hilo si gumu kwa Mwenyezi Mungu . 

18. Na mbebaji habebi mzigo wa mwingine. Na aliye topewa na mzigo wake akiomba 
uchukuliwe hautachukuliwa hata kidogo, na angamwomba jamaa yake . Hakika wewe 
unawaonya wale wanao mcha Mola wao Mlezi kwa ghaibu, na wanashika Sala. Na anaye 
jitakasa, basi anajitakasa kwa ajili ya nafsi yake . Na marejeo ni kwa Mwenyezi 
Mungu . 



19. Na kipofu na mwenye kuona hawalingani. 

20. Wala giza na mwangaza. 

21. Wala kivuli na joto. 

22. Wala hawalingani walio hai na maiti. Hakika Mwenyezi Mungu humsikilizisha 
amtakaye. Wala wewe si wa kuwasikilizisha walio makaburini . 

23. Hukuwa wewe ila ni mwonyaji. 

24. Hakika Sisi tumekutuma wewe kwa Haki, kuwa ni mbashiri na mwonyaji. Na 
hapana umma wowote ila ulipata mwonyaji kati yao. 

25. Na wakikukanusha basi walikwisha wakanusha walio kuwa kabla yao . Mitume wao 
waliwajia kwa dalili wazi wazi na kwa maandiko na Kitabu chenye nuru. 

26. Kisha nikawakamata walio kufuru. Basi kuchukia kwangu kulikuwaje? 

27. Je ! Huoni kwamba Mwenyezi Mungu ameteremsha maji kutoka mbinguni, na kwayo 
tumeyatoa matunda yenye rangi mbali mbali. Na katika milima imo mistari myeupe 
na myekundu yenye rangi mbali mbali, na myeusi sana. 

28. Na katika watu, na wanyama, na mifugo, pia rangi zao zinakhitalif iana . Kwa 
hakika wanao mcha Mwenyezi Mungu miongoni mwa waja wake ni wanazuoni . Hakika 
Mwenyezi Mungu ni Mwenye nguvu, Mwenye kusamehe. 

29. Hakika wale wanao soma Kitabu cha Mwenyezi Mungu, na wakashika Sala, na 
wakatoa kwa siri na kwa dhaahiri katika tulivyo waruzuku, hao hutaraji biashara 
isiyo bwaga . 

30. Ili Yeye awalipe ujira wao kwa ukamilifu, na awazidishie kutokana na fadhila 
zake. Hakika Yeye ni Mwenye kusamehe Mwenye shukrani . 

31. Na hayo tuliyo kufunulia kutoka Kitabuni ni Kweli yenye kusadikisha yaliyo 
kuwa kabla yake . Hakika Mwenyezi Mungu kwa waja wake ni Mwenye khabari na Mwenye 
kuona . 

32. Kisha tumewarithisha Kitabu hao ambao tuliwateuwa miongoni mwa waja wetu. 
Kati yao yupo aliye jidhulumu nafsi yake, na yupo wa katikati, na yupo aliye 
tangulia katika mambo ya kheri, kwa idhini ya Mwenyezi Mungu . Hiyo ndiyo fadhila 
kuu . 

33. Mabustani ya milele watayaingia. Huko watavikwa vikuku vya dhahabu, na lulu, 
na nguo zao humo ni za hariri. 

34. Na watasema: Alhamdulillahi, Sifa njema zote ni za Mwenyezi Mungu aliye 
tuondolea huzuni zote. Hakika Mola wetu Mlezi bila ya shaka ni Mwenye kusamehe, 
Mwenye shukrani . 

35. Ambaye kwa fadhila yake ametuweka makao ya kukaa daima; humu haitugusi taabu 
wala humu hakutugusi kuchoka. 

36. Na walio kufuru watakuwa na Moto wa Jahannamu, hawahukumiwi wakafa, wala 
hawatapunguziwa adhabu yake . Hivyo ndivyo tunavyo mlipa kila mwenye kuzidi 
ukaf iri . 

37. Na humo watapiga makelele: Mola wetu Mlezi! Tutoe tufanye mema sio yale 
tuliyo kuwa tukiyafanya. Kwani hatukukupeni umri wa kutosha kukumbuka mwenye 
kukumbuka? Na akakujieni Mwonyaji? Basi onjeni! Kwani walio dhulumu hawana wa 
kuwanusuru . 

38. Kwa hakika Mwenyezi Mungu ni Mjuzi wa siri za mbinguni na ardhi . Hakika Yeye 
ni Mjuzi wa yaliomo vifuani. 



39. Yeye ndiye aliye kufanyeni manaibu katika ardhi . Na anaye kufuru, basi 
kufuru yake ni juu yake; na kufuru za makafiri haziwazidishii kwa Mola wao Mlezi 
ila kuchukiwa. Wala kufuru za makafiri haziwazidishii ila khasara. 

40. Sema: Mnawaona hawa miungu wenu wa kishirikina mnao waomba badala ya 
Mwenyezi Mungu ! Nionyesheni wameumba sehemu gani katika ardhi? Au wana ushirika 
wowote katika mbingu? Au tumewapa Kitabu nao kwa hicho wakawa na hoja zilizo 
wazi? Lakini madhaalimu hawaahidiani wao kwa wao ila udanganyifu tu. 

41. Hakika Mwenyezi Mungu ndiye anaye zuilia mbingu na ardhi zisiondoke. Na 
zikiondoka hapana yeyote wa kuzizuia isipo kuwa Yeye . Hakika Yeye ni Mpole 
Mwenye kusamehe. 

42. Na waliapa kwa Mwenyezi Mungu ukomo wa kuapa kwao, kwamba akiwajia mwonyaji 
bila ya shaka watakuwa waongofu zaidi kuliko taifa jingine lolote. Lakini alipo 
wajia mwonyaji hakuwazidishia ila kuikimbia hiyo Haki, 

43. Kwa kutakabari kwao katika nchi, na kufanya vitimbi vya uovu . Na vitimbi 
viovu havimsibu ila mwenyewe aliye vifanya. Hebu hawangojei yalio wasibu watu wa 
kale? Basi hutapata mabadiliko katika mtindo wa Mwenyezi Mungu . Wala hutapata 
mageuko katika mwendo wa Mwenyezi Mungu . 

44. Je ! Hawakusafiri katika ardhi wakaona vipi ulikuwa mwisho wa walio kuwa 
kabla yao? Na hao walikuwa wana nguvu zaidi kuliko wao. Na hapana kitu kinacho 
weza kumshinda Mwenyezi Mungu mbinguni wala katika ardhi . Hakika Yeye ni Mwenye 
kujua, Mwenye uweza. 

45. Na lau kuwa Mwenyezi Mungu angeli wachukulia watu kwa waliyo yachuma, basi 
asingeli muacha juu ya ardhi hata mnyama mmoja. Lakini Yeye anawachukulia mpaka 
ufike muda maalumu. Basi ukifika muda wao basi hakika Mwenyezi Mungu ni Mwenye 
kuwaona waja wake baraabara. 



SURA 36. SURAT YA-SIN 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Ya-Sin (Y.S. ) . 

2. Kwa Haki ya Qur'ani yenye hikima! 

3. Hakika wewe ni miongoni mwa walio tumwa, 

4. Juu ya Njia Iliyo Nyooka. 

5. Uteremsho wa Mwenye nguvu, Mwenye kurehemu. 

6. Ili uwaonye watu ambao baba zao hawakuonywa , basi wao wamekuwa wenye 
kughaf ilika . 

7. Bila ya shaka kauli imekwisha thibiti juu ya wengi katika wao, kwa hivyo 
hawaamini . 

8 . Tumeweka makongwa shingoni mwao, yakawaf ika videvuni . Kwa hivyo vichwa vyao 
viko juu tu. 

9. Tumeweka kizuizi mbele yao, na kizuizi nyuma yao, na tumewafunika macho yao; 
kwa hivyo hawaoni . 

10. Ni sawa sawa kwao ukiwaonya au usiwaonye, hawataamini. 

11. Hakika wewe unamwonya mwenye kufuata ukumbusho, na akamcha Arrahman, Mwingi 
wa Rehema, kwa ghaibu. Basi mbashirie huyo msamaha na ujira mwema . 



12. Hakika Sisi tunawafufua wafu, na tunayaandika wanayo yatanguliza, na wanayo 
yaacha nyuma . Na kila kitu tumekihif adhi katika daftari asli lenye kubainisha. 

13. Na wapigie mfano wa wakaazi wa mji walipo wafikia walio tumwa. 

14. Tulipo watumia wawili, wakawakanusha . Basi tukawazidishia nguvu kwa mwingine 
wa tatu. Wakasema: Hakika sisi tumetumwa kwenu. 

15. Wakasema: Nyinyi si chochote ila ni watu kama sisi. Na Mwingi wa Rehema 
hakuteremsha kitu. Nyinyi mnasema uwongo tu. 

16. Wakasema: Mola wetu Mlezi anajua kwamba hakika sisi tumetumwa kwenu. 

17. Wala si juu yetu ila kufikisha ujumbe ulio wazi. 

18. Wakasema: Sisi tumeagua kuwa nyinyi ni wakorof i . Ikiwa hamtaacha basi kwa 
yakini tutakupigeni mawe, na mtapata adhabu chungu kutoka kwetu. 

19. Wakasema: Ukorofi wenu mnao wenyewe ! Je ! Ni kwa kuwa mnakumbushwa? Ama 
nyinyi ni watu walio pindukia mipaka . 

20. Na akaja mtu mbio kutokea upande wa mbali wa mjini, akasema: Enyi watu 
wangu ! Wafuateni hawa walio tumwa. 

21. Wafuateni ambao hawakutakini ujira, hali ya kuwa wenyewe wameongoka. 

22. NA KWA NINI nisimuabudu yule aliye niumba na kwake mtarejeshwa? 

23. Je ! Niishike miungu mingine badala yake? Arrahmani, Mwingi wa Rehema, 
akinitakia madhara uombezi wa hao hautanifaa kitu, wala hawataniokoa. 

24. Basi hakika mimi hapo nitakuwa katika upotovu ulio dhaahiri. 

25. Hakika mimi nimemuamini Mola wenu Mlezi, basi nisikilizeni ! 

26. Akaambiwa: Ingia Peponi ! Akasema: Laiti kuwa watu wangu wangeli jua 

27. Jinsi Mola wangu Mlezi alivyo nisamehe, na akanifanya miongoni mwa walio 
hishimiwa . 

28. Na hatukuwateremshia kaumu yake baada yake jeshi kutoka mbinguni, wala si 
wenye kuteremsha. 

29. Hakukuwa ila ukelele mmoja tu; na mara walizimwa! 

30. Nawasikitikia waja wangu . Hawajii Mtume ila wao humkejeli. 

31. Je ! Hawaoni umma ngapi tulizo ziangamiza kabla yao? Hakika hao hawarejei 
tena kwao. 

32. Na hapana mmoja ila wote watakusanywa waletwe mbele yetu. 

33. Na Ishara hiyo kwao - ardhi iliyo kufa, nasi tukaifufua, na tukatoa ndani 
yake nafaka, wakawa wanazila! 

34. Na tukafanya ndani yake mabustani ya mitende na mizabibu, na tukatimbua 
chemchem ndani yake, 

35. Ili wale matunda yake, na hayo hayakufanywa na mikono yao ! Basi je, 
hawashukuru? 

36. Subhana, Ametakasika, aliye umba dume na jike vyote katika vinavyo mea 
katika ardhi na katika nafsi zao, na katika wasivyo vijua. 

37. Na usiku ni Ishara kwao. Tunauvua humo mchana, mara wao wanakuwa gizani. 

38. Na jua linakwenda kwa kiwango chake . Hayo ni makadirio ya Mwenye nguvu, 
Mwenye kujua. 



39. Na mwezi tumeupimia vituo, mpaka unakuwa kama karara kongwe . 

40. Haliwi jua kuufikia mwezi, wala usiku kuupita mchana. Na vyote vinaogelea 
katika njia zao. 

41. Na ni Ishara kwao kwamba Sisi tuliwapakia dhuriya zao katika jahazi ilio 
sheheni . 

42. Na tukawaumbia kutoka mfano wake wanavyo vipanda . 

43. Na tukitaka tunawazamisha, wala hapana wa kuwasaidia, wala hawaokolewi, 

44. Isipo kuwa kwa rehema zitokazo kwetu na starehe kwa muda . 

45. Na wanapo ambiwa: Jilindeni na yalioko mbele yenu na yalioko nyuma yenu, ili 
mpate kurehemewa. . . 

46. Na haiwafikii Ishara yoyote katika Ishara za Mola wao Mlezi ila wao huwa ni 
wenye kuipuuza. 

47. Na wanapo ambiwa: Toeni katika aliyo kupeni Mwenyezi Mungu, walio kufuru 
huwaambia walio amini: Je ! Tuwalishe ambao Mwenyezi Mungu angependa angeli 
walisha mwenyewe? Nyinyi hammo ila katika upotofu ulio dhaahiri. 

48. Na wanasema: Ahadi hii itatokea lini, ikiwa nyinyi ni wakweli? 

49. Hawangojei ila ukelele mmoja tu utakao wachukua nao wamo kuzozana. 

50. Basi hawataweza kuusia, wala kwa watu wao hawarejei. 

51. Na litapulizwa barugumu, mara watatoka makaburini wakikimbilia kwa Mola wao 
Mlezi . 

52. Watasema: Ole wetu ! Nani aliye tufufua kwenye malazi yetu? Haya ndiyo aliyo 
yaahidi Mwingi wa Rehema na wakasema kweli Mitume . 

53. Haitakuwa ila ukelele mmoja tu, mara wote watahudhuruishwa mbele yetu. 

54. Basi leo nafsi yoyote haitadhulumiwa kitu, wala hamtalipwa ila yale mliyo 
kuwa mkiyatenda. 

55. Hakika watu wa Peponi leo wamo shughulini, wamefurahi. 

56. Wao na wake zao wamo katika vivuli wameegemea juu ya viti vya f akhari . 

57. Watapata humo kila namna ya matunda na watapata kila watakacho kitaka. 

58. "Salama!" Hiyo ndiyo kauli itokayo kwa Mola Mlezi Mwenye kurehemu. 

59. Na enyi wakosefu! Jitengeni leo ! 

60. Je ! Sikuagana nanyi, enyi wanaadamu, kuwa msimuabudu Shet'ani? Hakika yeye 
ni adui dhaahiri kwenu. 

61. Na ya kwamba mniabudu Mimi? Hii ndiyo Njia Iliyo Nyooka. 

62. Na bila ya shaka yeye amekwisha lipoteza kundi kubwa miongoni mwenu. Je, 
hamkuwa mkifikiri? 

63. Hii basi ndiyo Jahannamu mliyo kuwa mkiahidiwa. 

64. Ingieni leo kwa vile mlivyo kuwa mkikufuru. 

65. Leo tunaviziba vinywa vyao, na iseme nasi mikono yao, na itoe ushahidi miguu 
yao kwa waliyo kuwa wakiyachuma. 

66. Na tungeli penda tungeli yafutilia mbali macho yao, wakawa wanaiwania njia. 
Lakini wange ionaje? 



67 . Na tungeli taka tunge wageuza SURA hapo hapo 
walipo, basi wasinge weza kwenda wala kurudi . 

68. Na tunaye mzeesha tunamrudisha nyuma katika umbo. Basi je! hawazingatii? 

69. Wala hatukumfundisha (Muhammad) mashairi, wala hayatakikani kwake hayo . 
Haukuwa huu ila ni ukumbusho na Qur'ani inayo bainisha. 

70. Ili imwonye aliye hai, na neno litimie juu ya makafiri. 

71. Je ! Hawaoni kwamba tumewaumbia kutokana na iliyo fanya mikono yetu wanyama 
wa mifugo, na wao wakawa wenye kuwamiliki. 

72. Na Sisi tukawadhalilishia . Basi baadhi yao wako wanao wapanda, na baadhi yao 
wanawala . 

73. Na wao wanapata kwao manufaa na vinywaji. Basi je, hawashukuru? 

74. Na wameishika miungu mingine badala ya Mwenyezi Mungu ili ati wapate 
kusaidiwa ! 

75. Hawataweza kuwasaidia. Bali hao ndio watakuwa askari wao watakao 
hudhurishwa . 

76. Basi maneno yao yasikuhuzunishe . Hakika Sisi tunayajua wanayo yaweka siri na 
wanayo yatangaza. 

77. Kwani mwanaadamu haoni ya kwamba Sisi tumemuumba yeye kutokana na tone la 
manii? Kisha sasa yeye ndio amekuwa ndiye mgomvi wa dhaahiri ! 

78. Na akatupigia mfano, na akasahau kuumbwa kwake, akasema: Ni nani huyo 
atakaye ihuisha mifupa nayo imekwisha mung'unyika? 

79. Sema: Ataihuisha huyo huyo aliye iumba hapo mara ya mwanzo. Na Yeye ni Mjuzi 
wa kila kuumba. 

80. Aliye kujaalieni kupata moto kutokana na mti wa kijani nanyi mkawa kwa huo 
mnawasha . 

81. Kwani aliye ziumba mbingu na ardhi hawezi kuwaumba mfano wao? Kwani ! Naye 
ndiye Muumbaji Mkuu, Mjuzi. 

82. Hakika amri yake anapo taka kitu ni kukiambia tu: Kuwa ! Na kikawa. 

83. Basi Ametakasika yule ambaye mkononi mwake umo Ufalme wa kila kitu; na kwake 
Yeye mtarejeshwa. 



SURA 37. SURAT ASS'AFFAT 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa wanao jipanga kwa safu. 

2. Na kwa wenye kukataza mabaya . 

3. Na kwa wenye kusoma Ukumbusho. 

4. Hakika Mungu wenu bila ya shaka ni Mmoja. 

5. Mola Mlezi wa mbingu na ardhi, na yaliyomo kati yao, na ni Mola Mlezi wa 
mashariki zote. 

6. Hakika Sisi tumeipamba mbingu ya karibu kwa pambo la nyota. 



7. Na kulinda na kila shet'ani a'si. 

8. Wasiweze kuwasikiliza viumbe watukufu. Na wanafukuzwa huko kila upande . 

9. Wakifurushwa . Na wanayo adhabu ya kudumu . 

10. Isipo kuwa anaye nyakua kitu kidogo, na mara humfwatia kimondo kinacho 
ng ' ara . 

11. Hebu waulize: Je ! Wao ni wenye umbo gumu zaidi au hao wengine tulio waumba . 
Hakika Sisi tuliwaumba wao kwa udongo unao nata. 

12. Bali unastaajabu, na wao wanafanya maskhara. 

13. Na wanapo kumbushwa hawakumbuki. 

14. Na wanapo ona Ishara, wanafanya maskhara. 

15. Na husema: Haya si chochote ila ni uchawi tu ulio dhaahiri. 

16. Ati tukisha kufa na tukawa udongo na mifupa ndio kweli tutafufuliwa? 

17. Hata baba zetu wa zamani? 

18. Sema: Naam! Hali nanyi ni madhalili. 

19. Huko utapigwa ukelele mmoja tu ! Na hapo ndio wataona! 

20. Watasema: Ole wetu ! Hii ndiyo Siku ya Malipo. 

21. Hii ndiyo Siku ya Hukumu mliyo kuwa mkiikadhibisha . 

22 . Wakusanyeni walio dhulumu, na wake zao, na hao walio kuwa wakiwaabudu - 

23. Badala ya Mwenyezi Mungu . Waongozeni njia ya Jahannamu! 

24. Na wasimamisheni . Hakika hao watasailiwa: 

25. Mna nini? Mbona hamsaidiani? 

26. Bali hii leo, watasalimu amri . 

27. Watakabiliana wao kwa wao kuulizana. 

28. Watasema: Kwa hakika nyinyi mlikuwa mkitujia upande wa kulia. 

29. Watasema (wakubwa) : Bali nyinyi wenyewe hamkuwa Waumini . 

30. Sisi hatukuwa na mamlaka juu yenu, bali nyinyi wenyewe mlikuwa wapotovu. 

31. Basi hukumu ya Mola wetu Mlezi imekwisha tuthibitikia . Hakika bila ya shaka 
tutaonja tu adhabu . 

32. Tulikupotezeni kwa sababu sisi wenyewe tulikuwa wapotovu. 

33. Basi wao kwa hakika siku hiyo watashirikiana katika adhabu pamoja. 

34. Hivyo ndivyo tutakavyo wafanyia wakosefu. 

35. Wao walipo kuwa wakiambiwa La ilaha illa 'Llahu Hapana mungu ila Mwenyezi 
Mungu tu, wakijivuna. 

36. Na wakisema: Hivyo sisi tuiache miungu yetu kwa ajili ya huyu mtunga 
mashairi mwendawazimu? 

37. Bali huyu amekuja kwa Haki, na amewasadikisha Mitume . 

38. Hakika nyinyi bila ya shaka mtaionja adhabu chungu . 

39. Wala hamlipwi ila hayo mliyo kuwa mkiyafanya. 

40. Isipo kuwa waja wa Mwenyezi Mungu walio khitariwa. 



41. Hao ndio watakao pata riziki maalumu, 

42. Matunda, nao watahishimiwa . 

43. Katika Bustani za neema. 

44. Wako juu ya viti wamekabiliana . 

45. Wanazungushiwa kikombe chenye kinywaji cha chemchem 

46. Kinywaji cheupe, kitamu kwa wanywao . 

47. Hakina madhara, wala hakiwaleweshi . 

48. Na watakuwa nao wanawake wenye macho ya staha mazuri . 

49. Hao wanawake kama mayai yaliyo hifadhika. 

50. Waingie kuulizana wenyewe kwa wenyewe . 

51. Aseme msemaji mmoja miongoni mwao: Hakika mimi nalikuwa na rafiki 

52. Aliye kuwa akinambia: Hivyo wewe ni katika wanao sadiki 

53. Ati tukisha kufa tukawa udongo na mafupa, ndio tutalipwa na kuhisabiwa? 

54. Atasema: Je ! Nyie mnawaona? 

55. Basi atachungulia amwone katikati ya Jahannamu. 

56. Atasema: Wallahi! Ulikaribia kunipoteza. 

57. Na lau kuwa si neema ya Mola wangu Mlezi bila ya shaka ningeli kuwa miongoni 
mwa walio hudhurishwa. 

58. Je ! Sisi hatutakufa, 

59. Isipo kuwa kifo chetu cha kwanza? Wala sisi hatutaadhibiwa. 

60. Hakika huku bila ya shaka ndiko kufuzu kukubwa . 

61. Kwa mfano wa haya nawatende watendao. 

62. Je ! Kukaribishwa hivi si ndio bora, au mti wa Zaqqum? 

63. Hakika Sisi tumeufanya huo kuwa ni mateso kwa walio dhulumu. 

64. Hakika huo ni mti unao toka katikati ya Jahannamu . 

65. Mashada ya matunda yake kama kwamba vichwa vya mashet'ani. 

66. Basi hakika bila ya shaka hao watayala hayo, na wajaze matumbo . 

67. Kisha juu yake wanyweshwe mchanganyo wa maji yamoto yaliyo chemka . 

68. Kisha hakika marejeo yao bila ya shaka yatakuwa kwenye Jahannamu . 

69. Hakika waliwakuta baba zao wamepotea. 

70. Na wao wakafanya haraka kufuata nyayo zao. 

71. Na bila ya shaka walikwisha potea kabla yao wengi wa watu wa zamani . 

72. Na Sisi hakika tuliwapelekea waonyaji. 

73. Basi hebu angalia ulikuwaje mwisho wa walio onywa . 

74. Isipo kuwa waja wa Mwenyezi Mungu walio khitariwa. 

75. Na hakika Nuhu alitwita, na Sisi ni bora wa waitikiaji. 

76. Na tulimwokoa yeye na ahali zake kutokana na msiba mkubwa . 

77. Na tuliwajaalia dhuriya zake ndio wenye kubakia. 



78. Na tukamwachia (sifa njema) kwa walio kuja baadaye . 

79. Iwe salama kwa Nuhu ulimwenguni kote ! 

80. Kwa hakika hivi ndivyo tunavyo walipa wanao fanya mema . 

81. Hakika yeye ni katika waja wetu walio amini . 

82. Kisha tukawazamisha wale wengine. 

83. Na hakika Ibrahim alikuwa katika kundi lake, 

84. Alipo mjia Mola wake Mlezi kwa moyo mzima. 

85. Alimwambia baba yake na watu wake : Mnaabudu nini? 

86. Kwa kuzua tu mnataka miungu mingine badala ya Mwenyezi Mungu? 

87. Mnamdhania nini Mola Mlezi wa walimwengu wote? 

88. Kisha akapiga jicho kutazama nyota. 

89. Akasema: Hakika mimi ni mgonjwa! 

90. Nao wakamwacha, wakampa kisogo. 

91. Basi akaiendea miungu yao kwa siri, akaiambia: Mbona hamli? 

92. Mna nini hata hamsemi? 

93. Kisha akaigeukia kuipiga kwa mkono wa kulia. 

94. Basi wakamjia upesi upesi. 

95. Akasema: Hivyo mnaviabudu vitu mnavyo vichonga wenyewe? 

96. Na hali Mwenyezi Mungu ndiye aliye kuumbeni nyinyi na hivyo mnavyo vifanya! 

97. Wakasema: Mjengeeni jengo, na kisha mtupeni motoni humo ! 

98. Basi walitaka kumfanyia vitimbi, lakini tukawafanya wao ndio wa chini . 

99. Na akasema: Hakika mimi nahama, nakwenda kwa Mola wangu Mlezi; Yeye 
ataniongoa . 

100. Ewe Mola wangu Mlezi! Nitunukie aliye miongoni mwa watenda mema . 

101. Basi tukambashiria mwana aliye mpole. 

102. Basi alipo fika makamo ya kwenda na kurudi pamoja naye, alimwambia: Ewe 
mwanangu ! Hakika mimi nimeona usingizini kuwa ninakuchin ja . Basi angalia wewe, 
waonaje? Akasema: Ewe baba yangu ! Tenda unavyo amrishwa, utanikuta mimi, 
Inshallah, katika wanao subiri. 

103. Basi wote wawili walipo jisalimisha, na akamlaza juu ya kipaji. 

104. Tulimwita: Ewe Ibrahim! 

105. Umekwisha itimiliza ndoto. Hakika hivi ndivyo tunavyo walipa wanao tenda 
mema . 

106. Hakika haya ni majaribio yaliyo dhaahiri. 

107. Basi tukamtolea fidia kwa dhabihu mtukufu. 

108. Na tukamwachia (sifa njema) kwa watu walio kuja baadaye . 

109. Iwe salama kwa Ibrahim! 

110. Hivi ndivyo tunavyo walipa wanao fanya mema . 

111. Hakika yeye ni katika waja wetu walio amini . 



112. Na tukambashiria kuzaliwa Is-haqa, naye ni Nabii miongoni mwa watu wema . 

113. Na tukambarikia yeye na Is-haqa. Na miongoni mwa dhuriya zao walitokea wema 
na wenye kudhulumu nafsi zao waziwazi. 

114. Na kwa hakika tuliwafanyia hisani Musa na Haruni . 

115. Na tukawaokoa wao na watu wao kutokana na dhiki kubwa . 

116. Na tukawanusuru; na wakawa wao ndio wenye kushinda. 

117. Na tukawapa wawili hao Kitabu kinacho bainisha. 

118. Na tukawaongoa kwenye Njia Iliyo Nyooka. 

119. Na tukawaachia (sifa njema) katika watu walio kuja baadaye . 

120. Iwe salama kwa Musa na Haruni ! 

121. Hakika hivyo ndivyo tunavyo walipa walio wema . 

122. Hakika wawili hao ni katika waja wetu walio amini . 

123. Na hakika Ilyas bila ya shaka alikuwa miongoni mwa Mitume. 

124. Alipo waambia watu wake : Hamwogopi? 

125. Mnamwomba Baa'li na mnamwacha Mbora wa waumbaji, 

126. Mwenyezi Mungu, Mola Mlezi wenu na Mola Mlezi wa baba zenu wa zamani? 

127. Wakamkadhibisha . Basi kwa hakika watahudhurishwa; 

128. Isipo kuwa waja wa Mwenyezi Mungu walio safishwa. 

129. Na tumemwachia (sifa nzuri) kwa walio kuja baadaye . 

130. Iwe salama kwa Ilyas. 

131. Hakika hivyo ndivyo tunavyo walipa walio wema . 

132. Hakika yeye ni katika waja wetu walio amini . 

133. Na hakika Lut ' i bila ya shaka ni miongoni mwa Mitume . 

134. Tulipo mwokoa yeye na ahali zake wote, 

135. Isipo kuwa mwanamke mkongwe katika wale walio bakia nyuma . 

136. Kisha tukawaangamiza wale wengineo. 

137. Na hakika nyinyi mnawapitia wakati wa asubuhi, 

138. Na usiku. Basi je! Hamyatii akilini? 

139. Na hakika Yunus alikuwa miongoni mwa Mitume . 

140. Alipo kimbia katika jahazi lilio sheheni . 

141. Akaingia katika kupigiwa kura, na akawa katika walio shindwa. 

142. Samaki akammeza hali ya kuwa ni mwenye kulaumiwa. 

143. Na ingeli kuwa hakuwa katika wanao mtakasa Mwenyezi Mungu, 

144. Bila ya shaka angeli kaa ndani yake mpaka siku ya kufufuliwa. 

145. Lakini tulimtupa ufukweni patupu, hali yu mgonjwa. 
14 6. Na tukauotesha juu yake mmea wa kabila ya mung'unye. 

147. Na tulimtuma kwa watu laki moja au zaidi. 

148. Basi wakaamini, na tukawastarehesha kwa muda . 



149. Basi waulize: Ati Mola wako Mlezi ndiye mwenye watoto wa kike, na wao wanao 
watoto wa kiume? 

150. Au tumewaumba Malaika kuwa ni wanawake, na wao wakashuhudia? 

151. Ati ni kwa uzushi wao ndio wanasema: 

152. Mwenyezi Mungu amezaa! Ama hakika bila ya shaka hao ni waongo ! 

153. Ati amekhiari watoto wa kike kuliko wanaume? 

154. Mna nini? Mnahukumu vipi nyinyi? 

155. Hamkumbuki? 

156. Au mnayo hoja iliyo wazi? 

157. Basi leteni Kitabu chenu kama mnasema kweli. 

158. Na wameweka makhusiano ya nasaba baina yake na majini; na majini wamekwisha 
jua bila ya shaka kuwa wao watahudhurishwa . 

159. Subhana 'Llah Ametakasika Mwenyezi Mungu na hayo wanayo msingizia. 

160. Isipo kuwa waja wa Mwenyezi Mungu walio safishwa. 

161. Basi hakika nyinyi na mnao waabudu 

162. Hamwezi kuwapoteza 

163. Isipo kuwa yule atakaye ingia Motoni. 

164. Na hapana katika sisi ila anapo mahali pake maalumu. 

165. Na hakika bila ya shaka sisi ndio wajipangao safu. 

166. Na hakika sisi ndio wenye kusabihi kutakasa. 

167. Na walikuwapo walio kuwa wakisema: 

168. Tungeli kuwa na Ukumbusho kama wa watu wa zamani, 

169. Bila ya shaka tungeli kuwa ni waja wa Mwenyezi Mungu wenye ikhlasi. 

170. Lakini waliukataa. Basi watakuja jua. 

171. Na bila ya shaka neno letu lilikwisha tangulia kwa waja wetu walio tumwa. 

172. Ya kuwa wao bila ya shaka ndio watakao nusuriwa. 

173. Na kwamba jeshi letu ndilo litakalo shinda. 

174. Basi waachilie mbali kwa muda . 

175. Na watazame, nao wataona. 

176. Je ! Wanaihimiza adhabu yetu? 

177. Basi itakapo shuka uwanjani kwao, itakuwa asubuhi mbaya kwa walio onywa. 

178. Na waache kwa muda . 

179. Na tazama, na wao wataona. 

180. Subhana Rabbi ' 1 ' Izzat Ametakasika Mola Mlezi Mwenye enzi na yale wanayo 
mzulia . 

181. Na Salamu juu ya Mitume . 

182. Na sifa njema zote ni za Mwenyezi Mungu Mola Mlezi wa walimwengu wote. 



SURA 38. SURAT S'AAD 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. S ' ad, Naapa kwa Qur'ani yenye mawaidha. 

2. Lakini walio kufuru wamo katika majivuno na upinzani 

3. Mataifa mangapi tumeyaangamiza kabla yao, na wakapiga kelele, lakini wakati 
wa kuokoka ulikwisha pita. 

4. Na walistaajabu kuwajia mwonyaji anaye tokana nao wenyewe, na makafiri 
wakasema: Huyu ni mchawi, mwongo . 

5. Amewafanya miungu wote kuwa ni Mungu Mmoja tu? Hakika hili ni jambo la ajabu. 

6. Na wakaondoka wakubwa wao wakiwaambia: Nendeni zenu na dumuni na miungu yenu, 
kwani hili ni jambo lililo pangwa. 

7. Sisi hatukusikia haya katika mila hii ya mwisho. Haya si chochote ila ni 
uzushi tu . 

8. Ati yeye tu ndiye aliye teremshiwa mawaidha peke yake katika sisi? Lakini hao 
wana shaka na mawaidha yangu, bali hawajaionja adhabu yangu . 

9. Au wanazo wao khazina za rehema za Mola wako Mlezi, Mwenye nguvu, Mpaji? 

10. Au wao wana ufalme wa mbingu na ardhi na viliomo kati yao? Basi nawazipande 
njia za kwendea huko ! 

11. Hao ni askari watao shindwa miongoni mwa makundi yatayo shindwa. 

12. Walikanusha kabla yao kaumu ya Nuhu, na kina A'adi na Firauni mwenye 
ma jengo . 

13. Na Thamud na kaumu Lut ' i na watu wa Machakani . Hayo ndiyo makundi . 

14. Hao wote waliwakadhibisha Mitume; basi wakastahiki adhabu yangu . 

15. Na hawa hawangojei ila ukelele mmoja tu usio na muda . 

16. Na wao husema: Mola wetu Mlezi! Tuletee upesi sehemu yetu ya adhabu kabla ya 
Siku ya Hisabu. 

17. Subiri kwa hayo wayasemayo, na umkumbuke mja wetu Daudi, mwenye nguvu . 
Hakika yeye alikuwa mwingi wa kutubia. 

18. Hakika tuliidhalilisha milima pamoja naye ikisabihi jioni na asubuhi pamoja 
naye . 

19. Na pia ndege walio kusanywa makundi kwa makundi; wote walikuwa wanyenyekevu 
kwake . 

20. Na tukautia nguvu ufalme wake, na tukampa hikima, na kukata hukumu . 

21. Na je! Imekufikia khabari ya wagombanao walipo pindukia ukuta kuingia 
chumbani? 

22. Walipo muingilia Daudi, naye akawaogopa. Wakasema: Usiogope! Sisi ni 
wagombanao wawili, mmoja wetu amemdhulumu mwenziwe. Basi tuhukumu kwa haki, wala 
usipendelee. Na utuongoe kwenye njia iliyo sawa. 

23. Hakika huyu ndugu yangu ana kondoo wa kike tisiini na tisa; na mimi ninaye 
kondoo mke mmoja. Akasema: Nipe huyo nikufugie ! Na amenishinda kwa maneno . 



24. Akasema: Kweli amekudhulumu kwa kumtaka kondoo wako mmoja kuongezea kwenye 
kondoo wake . Na hakika washirika wengi hudhulumiana wao kwa wao, isipo kuwa 
walio amini na wakatenda mema . Na hao ni wachache . Na Daudi akajua kuwa 
tumemfanyia mtihani. Basi akamwomba msamaha Mola wake Mlezi, na akaanguka 
kusujudu na kutubia. 

25. Basi tukamsamehe kwa hayo. Naye kwa hakika anao mkaribisho mkubwa na marejeo 
mazuri kwetu. 

26. Ewe Daudi ! Hakika Sisi tumekufanya wewe uwe Khalifa katika nchi . Basi 
wahukumu watu kwa haki, wala usifuate matamanio yakakupoteza kwenye Njia ya 
Mwenyezi Mungu . Hakika wanao ipotea Njia ya Mwenyezi Mungu wakaiacha, watapata 
adhabu kali kwa sababu ya kusahau kwao Siku ya Hisabu. 

27. Na hatukuziumba mbingu na ardhi na viliomo ndani yao bure . Hiyo ni dhana ya 
walio kufuru. Ole wao walio kufuru kwa Moto utao wapata. 

28. Je ! Tuwafanye walio amini na wakatenda mema kama wafanyao uharibifu katika 
nchi? Au tuwafanye wachamngu kama waovu? 

29. Na hiki Kitabu, tumekuteremshia wewe, kimebarikiwa, ili wazizingatie Aya 
zake, na wawaidhike wenye akili. 

30. Na Daudi tukamtunukia Suleiman. Alikuwa mja mwema . Na hakika alikuwa mwingi 
wa kutubia . 

31. Alipo pelekewa jioni farasi wasimamao kidete, tayari kutoka shoti; 

32. Basi akasema: Navipenda vitu vizuri kwa kumkumbuka Mola wangu Mlezi. Kisha 
wakaf ichikana nyuma ya boma . 

33. (Akasema:) Nirudishieni ! Akaanza kuwapapasa miguu na shingo . 

34. Na tulimtia mtihanini Suleiman, na tukauweka mwili juu ya kiti chake, kisha 
akarejea kwa kutubu. 

35. Akasema: Mola wangu Mlezi! Nisamehe na unipe ufalme usio mwelekea yeyote 
baada yangu . Hakika Wewe ndiye Mpaji. 

36. Basi tukaufanya upepo umtumikie, ukenda kwa amri yake, popote alipo taka 
kuf ika . 

37. Na tukayafanya mashet'ani yamtumikie, wote wajenzi na wapiga mbizi. 

38. Na wengine wafungwao kwa minyororo. 

39. Hichi ndicho kipawa chetu. Basi toa au zuia, bila ya hisabu. 

40. Na hakika yeye kwetu Sisi ana cheo cha kukaribishwa kwetu, na pahala pazuri 
pa kurejea. 

41. Na mkumbuke mja wetu Ayubu alipo mwita Mola wake Mlezi akasema: Kwa hakika 
Shet'ani amenif ikishia udhia na adhabu. 

42. (Akaambiwa:) Piga-piga ardhi kwa mguu wako ! Basi haya maji baridi ya kuogea 
na ya kunywa . 

43. Na tukampa ahali zake na wengine kama wao pamoja nao, kuwa ni rehema itokayo 
kwetu, na iwe kumbusho kwa watu wenye akili. 

44. Na shika kicha cha vijiti tu mkononi mwako, kisha ndio upigie nacho, wala 
usivunje kiapo. Hakika tulimkuta mwenye subira, mbora wa waja, kwa hakika 
alikuwa mwingi wa kutubu. 

45. Na wakumbuke waja wetu, Ibrahim na Is-haqa na Yaa'qubu walio kuwa na nguvu 
na busara. 



46. Sisi tumewakhusisha wao kwa sifa ya ukumbusho wa Akhera. 

47. Na hakika wao kwetu sisi ni wateuliwa walio bora. 

48. Na mkumbuke Ismail na Alyasaa na Dhulkifli, na wote hao ni katika walio 
bora . 

49. Huu ni ukumbusho. Na hakika wachamngu wana marudio mazuri . 

50. Bustani za milele zitazo funguliwa milango yao kwa ajili yao . 

51. Humo wataegemea matakia, wawe wanaagiza humo matunda mengi na vinywaji. 

52. Na pamoja nao wake zao wenye kutuliza macho, hirimu zao. 

53. Haya ndiyo mliyo ahidiwa kwa Siku ya Hisabu. 

54. Hakika hii ndiyo riziki yetu isiyo malizika. 

55. Ndio hivi ! Na hakika wenye kuasi bila ya shaka watapata marudio maovu 
kabisa; 

56. Nayo ni Jahannamu ! Wataingia humo . Nacho hicho ni kitanda kiovu mno cha 
kulalia . 

57. Ndio hivi ! Basi na wayaonje maji ya moto na ya usaha! 

58. Na adhabu nyenginezo za namna hii. 

59. Hili ndilo kundi litakalo ingia pamoja nanyi . Hapana makaribisho mema kwao . 
Hakika hao wanaingia Motoni. 

60. Waseme: Lakini nyinyi ! Hamna mapokezi mazuri ! Nyinyi ndio mlio tusabibisha 
haya, napo ni pahala paovu kabisa! 

61. Waseme: Mola wetu Mlezi! Aliye tusabibisha haya mzidishie adhabu mara mbili 
Motoni . 

62. Watasema: Tuna nini hata hatuwaoni wale watu ambao tukiwahisabu ndio katika 
waovu? 

63. Tulikosea tulipo wafanyia maskhara, au macho yetu tu hayawaoni ? 

64. Hakika hayo bila ya shaka ndiyo makhasimiano ya watu wa Motoni . 

65. Sema: Hakika mimi ni mwonyaji tu; na hapana mungu ila Mwenyezi Mungu Mmoja, 
Mtenda nguvu, 

66. Mola Mlezi wa mbingu na ardhi na viliomo baina yake, Mwenye nguvu, Mwenye 
kusamehe . 

67. Sema: Hii ni khabari kubwa kabisa. 

68. Ambayo nyinyi mnaipuuza. 

69. Sikuwa na ilimu ya mambo ya viumbe wakuu watukufu walipo kuwa wakishindana . 

70. Haikufunuliwa kwangu isipo kuwa ya kwamba hakika mimi ni mwonyaji dhaahiri. 

71. Mola wako Mlezi alipo waambia Malaika: Hakika Mimi nitaumba mtu kutokana na 
udongo . 

72. Na nitakapo mkamilisha na kumpulizia roho inayo tokana nami, basi 
muangukieni kwa kumt ' ii . 

73. Basi Malaika wakat'ii wote pamoja. 

74. Isipo kuwa Iblisi; alijivuna na akawa katika makafiri. 



75. Mwenyezi Mungu akamwambia : Ewe Iblisi! Kipi kilicho kuzuia kumt'ii yule 
niliye muumba kwa mikono yangu? Je ! Umejiona mkubwa, au umekuwa katika wakuu 
kweli? 

76. Akasema: Mimi ni bora kuliko yeye . Umeniumba kwa moto, na yeye umemuumba kwa 
udongo . 

77. Akasema: Basi toka humo, kwani hakika wewe umelaanika. 

78. Na hakika laana yangu itakuwa juu yako mpaka Siku ya Malipo. 

79. Akasema: Mola wangu Mlezi! Nipe muhula mpaka siku watayo fufuliwa viumbe . 

80. Mwenyezi Mungu akasema: Basi umekwisha kuwa miongoni mwa walio pewa muhula, 

81. Mpaka siku ya wakati maalumu. 

82. Akasema (Iblisi) : Naapa kwa utukufu wako, bila ya shaka nitawapoteza wote, 

83. Isipo kuwa wale waja wako miongoni mwao walio khitariwa. 

84. Akasema: Haki ! Na haki ninaisema. 

85. Bila ya shaka nitaijaza Jahannamu kwa wewe na kwa hao wote wenye kukufuata 
miongoni mwao . 

86. Sema (Ewe Mtume) : Sikuombeni ujira juu ya haya, wala mimi si katika 
wadanganyifu . 

87. Hayakuwa haya ila ni mawaidha kwa walimwengu wote. 

88. Na bila ya shaka mtajua khabari zake baada ya muda . 

SURA 39. SURAT AZZUMAR 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Mteremsho wa Kitabu hiki umetokana na Mwenyezi Mungu, Mwenye nguvu, Mwenye 
hikima . 

2. Hakika Sisi tumekuteremshia Kitabu hiki kwa Haki. Basi muabudu Mwenyezi Mungu 
ukimsafia Dini Yeye tu. 

3. Hakika Dini Safi ni ya Mwenyezi Mungu tu. Na wale wanao wafanya wenginewe 
kuwa ni walinzi wakisema: Sisi hatuwaabudu ila wapate kutujongeza tu kumkaribia 
Mwenyezi Mungu - Hakika Mwenyezi Mungu atahukumu baina yao katika wanayo 
khitalif iana . Hakika Mwenyezi Mungu hamwongoi aliye mwongo kafiri. 

4. Lau kuwa Mwenyezi Mungu angeli taka kuwa na mwana, basi bila ya shaka angeli 
teua amtakaye katika alio waumba. Subhanahu, Ametakasika na hayo ! Yeye ni 
Mwenyezi Mungu Mmoja, Mtenda atakalo. 

5. Ameumba mbingu na ardhi kwa Haki . Hufunika usiku juu ya mchana, na hufunika 
mchana juu ya usiku. Na amefanya jua na mwezi vitumike . Kila kimojapo kinakwenda 
kwa kipindi kilicho wekewa. Jueni mtanabahi! Yeye ndiye Mwenye nguvu, Mwenye 
kusamehe ! 

6. Amekuumbeni kutokana na nafsi moja. Kisha akamfanya mwenziwe katika nafsi ile 
ile. Na akakuleteeni wanyama wa mifugo jozi nane . Anakuumbeni katika matumbo ya 
mama zenu, umbo baada ya umbo, katika viza vitatu. Huyu ndiye Mwenyezi Mungu 
Mola wenu Mlezi. Ufalme ni wake . Hapana mungu isipo kuwa Yeye . Basi nyinyi 
mnageuzwa wapi? 



7. Mkikufuru basi Mwenyezi Mungu si mwenye haja nanyi, lakini hafurahii kufuru 
kwa waja wake . Na mkishukuru Yeye hufurahika nanyi. Wala mbebaji habebi mzigo wa 
mwingine. Kisha marejeo yenu ni kwa Mola wenu Mlezi. Hapo atakwambieni mliyo 
kuwa mkiyafanya. Hakika Yeye ni Mwenye kuyajua vyema yaliyomo vifuani. 

8. Na taabu inapo mfikia mtu humwomba Mola wake Mlezi naye ameelekea kwake . 
Kisha akimpa neema kutoka kwake, husahau yale aliyo kuwa akimwitia zamani, na 
akamfanyia Mwenyezi Mungu washirika ili apoteze watu njia yake . Sema: Starehe na 
ukafiri wako kwa muda mchache . Kwani hakika wewe utakuwa miongoni mwa watu wa 
Motoni . 

9. Je ! Afanyae ibada nyakati za usiku kwa kusujudu na kusimama akitahadhari na 
Akhera, na akitaraji rehema za Mola wake Mlezi . . . Sema : Ati watakuwa sawa wale 
wanao jua na wale wasio jua? Hakika wanao kumbuka ni watu wenye akili. 

10. Sema: Enyi waja wangu mlio amini ! Mcheni Mola wenu Mlezi. Wale wafanyao wema 
katika dunia hii watapata wema . Na ardhi ya Mwenyezi Mungu ni kunjufu. Hakika 
wenye subira watapewa ujira wao bila ya hisabu. 

11. Sema: Hakika mimi nimeamrishwa nimuabudu Mwenyezi Mungu kwa kumsafishia Dini 
Yeye tu. 

12. Na nimeamrishwa niwe wa mwanzo wa Waislamu. 

13. Sema: Hakika mimi ninaogopa adhabu ya Siku Kubwa nikimuasi Mola wangu Mlezi. 

14. Sema: Mwenyezi Mungu tu namuabudu kwa kumsafishia Yeye tu Dini yangu . 

15. Basi nyinyi abuduni mpendacho badala yake Yeye . Sema: Hakika walio khasirika 
ni wale walio jikhasiri nafsi zao na ahali zao Siku ya Kiyama. Tambueni kuwa 
hiyo ndiyo khasara iliyo dhaahiri. 

16. Yatawekwa juu yao mat ' abaka ya moto, na chini yao mat ' abaka . Kwa hayo 
Mwenyezi Mungu anawakhof isha waja wake . Enyi waja wangu ! Nicheni Mimi ! 

17. Na wale wanao jiepusha na ibada potovu, na wakarejea kwa Mwenyezi Mungu, 
watapata bishara njema. Basi wabashirie waja wangu . 

18. Ambao husikiliza maneno, wakafuata lilio bora yao. Hao ndio alio waongoa 
Mwenyezi Mungu, na hao ndio wenye akili. 

19. Je ! Yule mwenye kustahiki hukumu ya adhabu, je, wewe unaweza kumwokoa 
aliyomo katika Moto? 

20. Lakini walio mcha Mola wao Mlezi watapata ghorofa zilizo jengwa juu ya 
ghorofa; chini yake hupita mito. Ndiyo ahadi ya Mwenyezi Mungu . Mwenyezi Mungu 
havunji ahadi yake . 

21. Je ! Huoni kwamba Mwenyezi Mungu ameteremsha maji kutoka mbinguni . Kisha 
akayapitisha kwenye chemchem katika ardhi, kisha kwa maji hayo akatoa mimea 
yenye rangi mbali mbali? Kisha hunyauka ukaiona imekuwa kimanjano, na kisha 
huifanya mapepe . Bila ya shaka katika hayo upo ukumbusho kwa wenye akili. 

22. Je ! Yule ambaye Mwenyezi Mungu amemfungulia kifua chake kwa Uislamu, na 
akawa yuko kwenye nuru itokayo kwa Mola wake Mlezi (ni sawa na mwenye moyo 
mgumu?) Basi ole wao wenye nyoyo ngumu zisio mkumbuka Mwenyezi Mungu ! Hao wamo 
katika upotofu wa dhaahiri. 

23. Mwenyezi Mungu ameteremsha hadithi nzuri kabisa, Kitabu chenye kufanana na 
kukaririwa; husisimua kwacho ngozi za wenye kumkhofu Mola wao Mlezi. Kisha ngozi 
zao na nyoyo zao hulainika kwa kumkumbuka Mwenyezi Mungu . Huo ndio uwongofu wa 
Mwenyezi Mungu, na kwa huo humwongoa amtakaye. Na ambaye ameachwa na Mwenyezi 
Mungu kupotea, basi hapana wa kumwongoa . 



24. Je ! Atakaye kuwa anapambana kwa uso wake na adhabu mbaya kabisa Siku ya 
Kiyama (ni sawa na watenda wema?) Na wataambiwa wenye kudhulumu: Onjeni hayo 
mliyo kuwa mkiyachuma! 

25. Walio kuwa kabla yao walikadhibisha , na ikawajia adhabu kutoka pahala 
wasipo patambua. 

26. Basi Mwenyezi Mungu akawaonjesha hizaya katika uhai wa duniani . Na bila ya 
shaka adhabu ya Akhera ni kubwa zaidi; laiti wangeli jua! 

27. Na bila ya shaka tumewapigia watu mifano ya kila namna katika hii Qur'ani 
ili wapate kukumbuka . 

28. Qur'ani ya Kiarabu isiyo na upogo, ili wamche Mungu . 

29. Mwenyezi Mungu amepiga mfano wa mtu mwenye mabwana washirika wanao gombana, 
na wa mtu mwengine aliye khusika na bwana mmoja tu. Je ! Wako sawa katika hali 
zao? Alhamdulillahi, Sifa njema zote ni za Mwenyezi Mungu ! Lakini wengi wao 
hawa jui . 

30. Kwa hakika wewe utakufa, na wao watakufa. 

31. Kisha bila ya shaka mtagombana Siku ya Kiyama mbele ya Mola wenu Mlezi. 

32. BASI NI NANI dhaalimu mkubwa kuliko yule aliye msingizia uwongo Mwenyezi 
Mungu na kuikanusha kweli imfikiapo? Je ! Siyo katika Jahannamu makaazi ya hao 
makaf iri? 

33. Na aliye ileta Kweli na akaithibitisha - hao ndio wachamngu. 

34. Watapata watakacho taka kwa Mola wao Mlezi. Hayo ndiyo malipo ya watendao 
mema . 

35. Ili Mwenyezi Mungu awafutie ukomo wa uovu walio ufanya na awalipe ujira wao 
kwa mujibu wa ukomo wa wema walio kuwa wakiutenda. 

36. Je ! Mwenyezi Mungu si wa kumtosheleza mja wake? Na ati wanakutishia kwa hao 
wenginewe wasio kuwa Yeye ! Na aliye hukumiwa na Mwenyezi Mungu kupotea hana wa 
kumwongoa . 

37. Na ambaye Mwenyezi Mungu anamwongoa hana wa kumpotoa. Je ! Mwenyezi Mungu si 
Mwenye nguvu anaye weza kulipiza? 

38. Na ukiwauliza: Ni nani aliye ziumba mbingu na ardhi . Bila ya shaka watasema: 
Mwenyezi Mungu . Sema: Je ! Mnawaonaje wale mnao waomba badala ya Mwenyezi Mungu, 
ikiwa Mwenyezi Mungu akitaka kunidhuru, wao wanaweza kuniondolea dhara yake? Au 
akitaka kunirehemu, je, wao wanaweza kuzuia rehema yake? Sema: Mwenyezi Mungu 
ananitosheleza . Kwake Yeye wategemee wanao tegemea. 

39. Sema: Enyi watu wangu ! Fanyeni mwezavyo, mimi pia nafanya. Basi mtakuja ona 

40. Ni nani itakaye mfikia adhabu ya kumhizi, na itakaye mshukia adhabu ya 
daima . 

41. Hakika Sisi tumekuteremshia Kitabu kwa ajili ya watu wote kwa Haki . Basi 
mwenye kuongoka ni kwa nafsi yake, na mwenye kupotoka bila ya shaka amepotoka 
kwa khasara yake . Na wewe si mlinzi juu yao. 

42. MWENYEZI MUNGU huzipokea roho zinapo kufa. Na zile zisio kufa wakati wa 
kulala kwake, huzishika zilizo hukumiwa kufa, na huzirudisha nyengine mpaka 
ufike wakati uliowekwa. Hakika katika hayo bila ya shaka zipo Ishara kwa watu 
wanao f ikiri . 

43. Au ndio wanachukua waombezi badala ya Mwenyezi Mungu? Sema: Ingawa hawana 
mamlaka juu ya kitu chochote, wala hawatambui lolote? 



44. Sema: Uombezi wote uko kwa Mwenyezi Mungu . Ni wake Yeye tu ufalme wa mbingu 
na ardhi . Kisha mtarejeshwa kwake . 

45. Na anapo tajwa Mwenyezi Mungu peke yake nyoyo za wasio iamini Akhera 
huchafuka. Na wanapo tajwa wenginewe asiye kuwa Yeye basi wao hufurahi . 

46. Sema: Ewe Mwenyezi Mungu ! Muumba mbingu na ardhi ! Mjuzi wa yasiyo onekana na 
yanayo onekana ! Wewe utahukumu baina ya waja wako katika waliyo kuwa 
wakikhitalif iana . 

47. Na lau kuwa walio dhulumu wangeli kuwa na vyote viliomo duniani na pamoja 
navyo vingine kama hivyo, bila ya shaka wangeli vitoa kujikomboa katika adhabu 
mbaya hiyo Siku ya Kiyama. Na yatawadhihirikia kwa Mwenyezi Mungu wasiyo kuwa 
wakiyatara jia . 

48. Na utawadhihirikia ubaya wa waliyo yachuma, yatawazunguka waliyo kuwa 
wakiyafanyia mzaha. 

49. Na dhara inapo mgusa mtu hutuomba. Kisha tunapo mpa neema zitokazo kwetu, 
husema: Nimepewa haya kwa sababu ya ilimu yangu. Sio! Huo ni mtihani! Lakini 
wengi wao hawajui! 

50. Waliyasema haya waliyo kuwa kabla yao, lakini hayakuwafaa waliyo kuwa 
wakiyachuma . 

51. Basi ukawasibu uovu wa waliyo yachuma. Na wale walio dhulumu miongoni mwa 
hawa utawasibu uovu wa waliyo yachuma vile vile. Nao si wenye kushinda. 

52. Kwani wao hawajui kwamba Mwenyezi Mungu humkunjulia riziki amtakaye na 
akamkadiria? Hakika katika haya bila ya shaka zipo Ishara kwa watu wanao amini . 

53. Sema: Enyi waja wangu walio jidhulumu nafsi zao! Msikate tamaa na rehema ya 
Mwenyezi Mungu . Hakika Mwenyezi Mungu husamehe dhambi zote. Hakika Yeye ni 
Mwenye kusamehe, Mwenye kurehemu. 

54. Na rejeeni kwa Mola wenu Mlezi, na silimuni kwake, kabla ya kukujieni 
adhabu . Kisha hapo hamtanusuriwa . 

55. Na fuateni yaliyo bora kabisa katika yale yaliyo teremshwa kwenu kutoka kwa 
Mola wenu Mlezi, kabla haijakujieni adhabu kwa ghafla, na hali hamtambui . 

56. Isije ikasema nafsi: Ee majuto yangu kwa yale niliyo poteza upande wa 
Mwenyezi Mungu, na hakika nilikuwa miongoni mwa wanao fanya maskhara! 

57. Au ikasema: Ingeli kuwa Mwenyezi Mungu ameniongoa, bila ya shaka ningeli 
kuwa miongoni mwa wenye kumchamngu . 

58. Au ikasema inapo ona adhabu: Lau kuwa ningeli pata fursa nyengine, ningeli 
kuwa miongoni mwa wafanya mema . 

59. Wapi ! Bila ya shaka zilikujia Ishara zangu, nawe ukazikadhibisha, na 
ukajivuna, na ukawa miongoni mwa makafiri! 

60. Na Siku ya Kiyama utawaona walio msingizia uwongo Mwenyezi Mungu nyuso zao 
zimesawi jika . Je ! Si katika Jahannamu makaazi ya wanao takabari? 

61. Na Mwenyezi Mungu atawaokoa wenye kujikinga kwa ajili ya kufuzu kwao . Hapana 
uovu utao wagusa, wala hawatahuzunika . 

62. Mwenyezi Mungu ndiye Muumba wa kila kitu, na Yeye ndiye Mlinzi juu ya kila 
kitu . 

63. Yeye anazo funguo za mbingu na ardhi . Na wale walio zikataa Ishara za 
Mwenyezi Mungu, hao ndio wenye kukhasiri. 

64. Sema: Je ! Mnaniamrisha nimuabudu asiye kuwa Mwenyezi Mungu, enyi majaahili? 



65. Na kwa yakini yamefunuliwa kwako na kwa walio kuwa kabla yako : Bila ya shaka 
ukimshirikisha Mwenyezi Mungu a'mali zako zitaanguka, na lazima utakuwa miongoni 
mwa wenye kukhasiri. 

66. Bali muabudu Mwenyezi Mungu tu, na uwe miongoni mwa wenye kushukuru. 

67. Na wala hawakumhishimu Mwenyezi Mungu kama anavyo stahiki kadiri yake . Na 
Siku ya Kiyama ardhi yote itakuwa mkononi mwake, na mbingu zitakunjwa katika 
mkono wake wa kuume . Subhanahu wa Taa'la Ametakasika na Ametukuka na hayo wanayo 
mshirikisha nayo. 

68. Na litapulizwa barugumu, wazimie waliomo mbinguni na waliomo katika ardhi, 
isipo kuwa aliye mtaka Mwenyezi Mungu . Kisha litapulizwa mara nyengine. Hapo 
watainuka wawe wanangojea. 

69. Na ardhi itang'ara kwa Nuru ya Mola wake Mlezi, na Kitabu kitawekwa, na 
wataletwa Manabii na mashahidi, na patahukumiwa baina yao kwa haki, wala 
hawatadhulumiwa . 

70. Na kila nafsi italipwa kwa yale iliyo yafanya, na Yeye anayajua sana wanayo 
yatenda . 

71. Na walio kufuru wataongozwa kuendea Jahannamu kwa makundi . Mpaka watakapo 
ifikia itafunguliwa milango yake, na walinzi wake watawaambia: Kwani 
hawakuku jilieni Mitume miongoni mwenu wakikusomeeni Aya za Mola wenu Mlezi na 
kukuonyeni mkutano wa siku yenu hii? Watasema: Kwani ! Lakini limekwisha thibiti 
neno la adhabu juu ya makafiri. 

72. Itasemwa: Ingieni milango ya Jahannamu mdumu humo . Basi nayo ni ubaya ulioje 
wa makaazi ya wanao takabari ! 

73. Na walio mcha Mola wao Mlezi wataongozwa kuendea Peponi kwa makundi, mpaka 
watakapo fikilia, nayo milango yake imekwisha funguliwa. Walinzi wake 
watawaambia: Salaam Alaikum, Amani iwe juu yenu ! Mmet ' ahirika . Basi ingieni humu 
mkae milele. 

74. Nao watasema: Alhamdulillah, Sifa njema zote ni za Mwenyezi Mungu aliye 
tutimizia ahadi yake, na akaturithisha ardhi, tunakaa katika Bustani popote 
tupendapo. Basi ni malipo mazuri yaliyoje ya watendao! 

75. Na utawaona Malaika wakizunguka pembeni mwa Kiti cha enzi cha Mwenyezi 
Mungu, wakimtakasa na kumsifu Mola wao Mlezi. Na patahukumiwa baina yao kwa haki 
na patasemwa: Sifa zote njema ni za Mwenyezi Mungu, Mola Mlezi wa viumbe vyote! 

SURA 40. SURAT GHAAFIR (AU AL MUUMIN) 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. H'a, Mim. 

2. Uteremsho wa Kitabu umetoka kwa Mwenyezi Mungu Mwenye nguvu, Mwenye kujua. 

3. Anaye samehe dhambi na anaye pokea toba, Mkali wa kuadhibu, Mwenye ukarimu, 
hakuna mungu ila Yeye; marejeo ni kwake . 

4. Hawazibishi Ishara za Mwenyezi Mungu ila walio kufuru; basi kusikughuri wewe 
kutanga tanga kwao katika nchi . 

5. Kabla yao walikadhibisha kaumu ya Nuhu na makundi mengine baada yao . Na kila 
taifa lilikuwa na hamu juu ya Mtume wao wamkamate. Na walibishana kwa upotovu 
ili kuipindua haki . Kwa hivyo niliwakamata . Basi ilikuwaje adhabu yangu ! 



6. Namna hivi limewathibitikia makafiri neno la Mola wako Mlezi ya kwamba wao ni 
watu wa Motoni. 

7. Wale wanao beba A'rshi, na wanao izunguka, wanamsabihi na kumhimidi Mola wao 
Mlezi, na wanamuamini, na wanawaombea msamaha walio amini kwa kusema: Mola wetu 
Mlezi! Umekienea kila kitu kwa rehema na ujuzi. Basi wasamehe walio tubu na 
wakaifuata Njia yako, na waepushe na adhabu ya Jahannamu . 

8. Mola wetu Mlezi! Na waingize katika Bustani za Milele ulizo waahidi . Na uwape 
haya pia wale walio fanya mema miongoni mwa wazee wao na wake zao na dhuriya 
zao. Hakika Wewe ni Mwenye nguvu, Mwenye hikima. 

9. Na waepushe na maovu; kwani umwepushaye maovu siku hiyo, hakika umemrehemu; 
na huko ndiko kufuzu kukubwa . 

10. Kwa hakika wale walio kufuru watanadiwa: Bila ya shaka kukuchukieni Mwenyezi 
Mungu ni kukubwa kuliko kujichukia nyinyi nafsi zenu, mlipo kuwa mnaitwa kwenye 
Imani nanyi mkakataa. 

11. Watasema: Mola wetu Mlezi! Umetufisha mara mbili, na umetuhuisha mara mbili! 
Basi tunakiri madhambi yetu. Basi je, ipo njia ya kutoka? 

12. Hayo ni hivyo kwa sababu mlikuwa akiombwa Mwenyezi Mungu peke yake mnakataa. 
Na akishirikishwa mnaamini . Basi hukumu ni ya Mwenyezi Mungu Mtukufu Mkuu . 

13. Yeye ndiye anaye kuonyesheni Ishara zake, na anakuteremshieni kutoka 
mbinguni riziki. Na hapana anaye kumbuka ila anaye rejea. 

14. Basi mwombeni Mwenyezi Mungu mkimsafia Dini Yeye tu, na wangachukia 
makaf iri . 

15. Yeye ndiye Mwenye vyeo vya juu, Mwenye A'rshi. Hupeleka Roho kwa amri yake 
juu ya amtakaye katika waja wake, ili kuonya kwa Siku ya Mkutano. 

16. Siku watakayo dhihiri wao . Hapana kitacho fichikana chochote chao kwa 
Mwenyezi Mungu . Ufalme ni wa nani leo? Ni wa Mwenyezi Mungu Mmoja Mtenda nguvu . 

17. Leo kila nafsi italipwa kwa iliyo chuma . Hapana dhulma leo. Hakika Mwenyezi 
Mungu ni Mwepesi wa kuhisabu. 

18. Na waonye siku inayo kurubia, wakati nyoyo zitakapo fika kooni, nao wamejaa 
huzuni . Madhaalimu hawatakuwa na rafiki, wala mwombezi wa kuitikiwa. 

19. (Mwenyezi Mungu) anajua khiyana ya macho na yanayo ficha vifua. 

20. Na Mwenyezi Mungu huhukumu kwa haki; lakini hao wanao waomba badala yake 
hawahukumu chochote. Hakika Mwenyezi Mungu ndiye Mwenye kusikia Mwenye kuona. 

21. Kwani hawatembei katika ardhi wakaona jinsi ulivyo kuwa mwisho wa walio kuwa 
kabla yao? Hao walikuwa wamewazidi hawa kwa nguvu na athari katika nchi . Na 
Mwenyezi Mungu aliwatia mkononi kwa sababu ya madhambi yao. Na wala hapakuwa wa 
kuwalinda na Mwenyezi Mungu . 

22. Hayo ni kwa sababu walikuwa wanawajia Mitume wao kwa hoja zilizo wazi, 
lakini wakawakataa, ndipo Mwenyezi Mungu akawakamata. Bila ya shaka Yeye ni 
Mwenye nguvu, Mkali wa kuadhibu . 

23. Na kwa yakini tulimtuma Musa pamoja na Ishara zetu na uthibitisho ulio wazi, 

24. Kumwendea Firauni na Hamana na Qaruni, wakasema: Huyu ni mchawi, mwongo 
mkubwa . 

25. Basi alipo waletea Haki inayo toka kwetu, walisema: Waueni watoto wanaume wa 
wale walio muamini na wawacheni hai wanawake wao. Na haviwi vitimbi vya makafiri 
ila katika upotovu. 



26. Na Firauni akasema: Niachieni nimuuwe Musa, naye amwite Mola wake Mlezi! 
Mimi nachelea asije kubadilishieni dini yenu, au akatangaza uharibifu katika 
nchi . 

27. Na Musa akasema: Mimi najikinga kwa Mola wangu Mlezi na Mola wenu Mlezi 
anilinde na kila mwenye jeuri asiye iamini Siku ya Hisabu. 

28. Na akasema mtu mmoja Muumini, aliye kuwa mmoja katika watu wa Firauni aliye 
ficha Imani yake : Mtamuuwa mtu kwa sababu anasema Mola wangu Mlezi ni Mwenyezi 
Mungu? Na hali naye amekujieni na hoja zilizo wazi? Na akiwa yeye mwongo basi 
uwongo wake ni juu yake mwenyewe, na akiwa mkweli yatakuf ikieni baadhi ya hayo 
anayo kuahidini. Hakika Mwenyezi Mungu hamwongoi apindukiaye mipaka, mwongo 
mkubwa . 

29. Enyi watu wangu ! Leo mna ufalme, mmeshinda katika nchi; basi ni nani atakaye 
nisaidia kutuokoa na adhabu ya Mwenyezi Mungu kama ikitufikia? Firauni akasema: 
Sikupeni shauri ila ile niliyo iona, wala sikuongozeni ila kwenye njia ya 
uwongofu . 

30. Na akasema yule aliye amini : Enyi watu wangu ! Hakika mimi nakukhofieni mfano 
wa siku za makundi, 

31. Mfano wa hali ya watu wa Nuhu na A'di na Thamudi na wale wa baada yao . Na 
Mwenyezi Mungu hataki kuwadhulumu waja. 

32. Na enyi watu wangu ! Hakika mimi nakukhofieni Siku ya mayowe . 

33. Siku mtakapo geuka kurudi nyuma . Hamtakuwa na wa kukulindeni kwa Mwenyezi 
Mungu . Na mwenye kuhukumiwa na Mwenyezi Mungu kupotea, basi huyo hana wa 
kumwongoa . 

34. Na alikwisha wajieni Yusuf zamani kwa dalili zilizo wazi, lakini nyinyi 
mliendelea katika shaka kwa yale aliyo kuleteeni; mpaka alipo kufa mkasema: 
Mwenyezi Mungu hataleta kabisa Mtume baada yake . Kama hivyo Mwenyezi Mungu 
humwacha kupotea anaye pindukia mipaka katika maasi anaye jitia shaka. 

35. Hao ambao wana jadiliana katika Ishara za Mwenyezi Mungu pasipo ushahidi 
wowote ulio wafikia, ni chukizo kubwa mbele ya Mwenyezi Mungu na mbele ya walio 
amini . Hivi ndivyo Mwenyezi Mungu apigavyo muhuri juu ya kila moyo wa jeuri 
anaye jivuna. 

36. Na Firauni akasema: Ewe Hamana ! Nijengee mnara ili nipate kuzifikia njia, 

37. Njia za mbinguni ili nikamwone Mungu wa Musa. Na kwa hakika mimi bila ya 
shaka namjua kuwa ni mwongo tu. Na hivi ndivyo Firauni alivyo pambiwa ubaya wa 
vitendo vyake, na akazuiliwa Njia. Na vitimbi vya Firauni havikuwa ila katika 
kuangamia tu . 

38. Na yule aliye amini alisema: Enyi watu wangu ! Nifuateni mimi, nitakuongozeni 
njia ya uwongozi mwema . 

39. Enyi watu wangu ! Hakika haya maisha ya dunia ni starehe ipitayo tu, na 
hakika Akhera ndiyo nyumba ya daima. 

40. Mwenye kutenda uovu hatalipwa ila sawa na huo uwovu wake, na anaye tenda 
wema, akiwa mwanamume au mwanamke, naye ni Muumini, basi hao wataingia Peponi, 
waruzukiwe humo bila ya hisabu. 

41. Na enyi watu wangu ! Kwa nini mimi nakuiteni kwenye uwokofu, nanyi mnaniita 
kwenye Moto? 

42. Mnaniita nimkufuru Mwenyezi Mungu na nimshirikishe na yule ambaye simjui, 
nami nakuiteni kwa Mwenye nguvu Mwenye kusamehe? 



43. Bila ya shaka mnaye niitia kumuabudu hastahiki wito duniani wala Akhera. Na 
hakika marejeo yetu ni kwa Mwenyezi Mungu . Na wanao pindukia mipaka ndio watu wa 
Motoni ! 

44. Basi mtayakumbuka ninayo kuambieni. Nami namkabidhi Mwenyezi Mungu mambo 
yangu . Hakika Mwenyezi Mungu anawaona waja wake . 

45. Basi Mwenyezi Mungu akamlinda na ubaya wa hila walizo zifanya. Na adhabu 
mbaya itawazunguka watu wa Firauni. 

46. Wanaonyeshwa Moto asubuhi na jioni. Na itapo fika Saa ya Kiyama patasemwa: 
Waingizeni watu wa Firauni katika adhabu kali kabisa! 

47. Na watapo hojiana huko Motoni, wanyonge watawaambia walio jitukuza: Hakika 
sisi tulikuwa wafuasi wenu, basi je, hamtuondolei sehemu ya huu Moto? 

48. Watasema walio jitukuza: Hakika sote sisi tumo humo humo ! Kwani Mwenyezi 
Mungu kesha hukumu baina ya waja! 

49. Na walio Motoni watawaambia walinzi wa Jahannamu: Mwombeni Mola wenu Mlezi 
atupunguzie walau siku moja ya adhabu . 

50. Nao watasema: Je ! Hawakuwa wakikuf ikieni Mitume wenu kwa hoja zilio wazi? 
Watasema: Kwani? Watasema: Basi ombeni ! Na maombi ya makafiri hayawi ila ni 
kupotea bure . 

51. Hakika bila ya shaka Sisi tunawanusuru Mitume wetu na walio amini katika 
uhai wa duniani na siku watapo simama Mashahidi, 

52. Siku ambayo hautawafaa madhaalimu udhuru wao, nao watapata laana, na 
watapata makaazi mabaya kabisa. 

53. Na kwa hakika tulimpa Musa uwongofu, na tukawarithisha Wana wa Israili 
Kitabu, 

54. Ambacho ni Uwongofu na Ukumbusho kwa wenye akili. 

55. Basi subiri . Hakika ahadi ya Mwenyezi Mungu ni kweli. Na omba msamaha kwa 
dhambi zako, na umtakase Mola wako Mlezi kwa kumhimidi jioni na asubuhi . 

56. Hakika hao wanao bishana katika Ishara za Mwenyezi Mungu bila ya uthibitisho 
wowote uliyo wajia, hawana vifuani mwao ila kutaka ukubwa tu, na wala huo 
hawauf ikilii . Basi jikinge kwa Mwenyezi Mungu . Hakika Yeye ni Mwenye kusikia, 
Mwenye kuona. 

57. Bila ya shaka kuumba mbingu na ardhi ni kukubwa zaidi kuliko kuwaumba watu. 
Lakini watu wengi hawajui. 

58. Na kipofu na mwenye kuona hawalingani; na walio amini na watendao mema 
hawalingani na muovu. Ni machache mnayo yakumbuka. 

59. Hakika Saa (ya Kiyama) itafika, nayo haina shaka. Lakini watu wengi 
hawaamini . 

60. Na Mola wenu Mlezi anasema: Niombeni nitakuitikieni . Kwa hakika wale ambao 
wanajivuna na kuniabudu Mimi wataingia Jahannamu wadhalilike. 

61. Mwenyezi Mungu aliye kufanyieni usiku ili mpate kutulia humo, na mchana wa 
kuonea. Hakika Mwenyezi Mungu bila ya shaka ni Mwenye fadhila juu ya watu, 
lakini watu wengi hawashukuru. 

62. Huyo ndiye Mwenyezi Mungu Mola wenu Mlezi, Muumba wa kila kitu. Hapana mungu 
ila Yeye; basi mnageuzwa wapi? 

63. Namna hivi ndivyo walivyo geuzwa walio kuwa wakizikataa Ishara za Mwenyezi 
Mungu . 



64 . Ni Mwenyezi Mungu aliye kuf anyieni ardhi kuwa 

ni pahala pa kukaa, na mbingu kuwa dari . Na 

akakutieni sura, na akazifanya nzuri SURA zenu, na 

akakuruzukuni vitu vizuri. Huyo ndiye Mwenyezi 

Mungu Mola wenu Mlezi . Basi ametukuka Mwenyezi 

Mungu Mola Mlezi wa walimwengu wote . 

65. Yeye ndiye aliye Hai - hapana mungu isipo kuwa Yeye . Basi muabuduni Yeye 
mkimsafishia Dini Yeye . Sifa njema zote ni za Mwenyezi Mungu, Mola Mlezi wa 
walimwengu wote . 

66. Sema: Mimi nimekatazwa kuwaabudu hao mnao waomba badala ya Mwenyezi Mungu, 
zilipo nijia hoja zilizo dhaahiri kutokana na Mola wangu Mlezi. Na nimeamrishwa 
nisilimu kwa Mola wa walimwengu wote. 

67. Yeye ndiye aliye kuumbeni kwa udongo, kisha kwa tone la manii, kisha kwa 
pande la damu, kisha akakutoeni katika hali ya mtoto mchanga, kisha mpate 
kufikilia utu uzima, kisha mpate kuwa wazee. Na kati yenu wapo wanao kufa kabla, 
na ili mfikie muda ulio kwisha wekwa, na ili mpate kufahamu. 

68. Yeye ndiye anaye huisha na anaye fisha. Akihukumu jambo liwe, basi 
huliambia: Kuwa ! Likawa. 

69. Je ! Huwaoni wale wanao bishana katika Ishara za Mwenyezi Mungu? Wanageuziwa 
wapi? 

70. Ambao wamekanusha Kitabu na yale tuliyo watuma Mitume wetu. Basi watakuja 
jua . 

71. Zitakapo kuwa pingu shingoni mwao na minyororo, huku wanabururwa 

72. Katika maji ya moto, kisha wanaunguzwa Motoni, 

73. Tena wataambiwa: Wako wapi mlio kuwa mkiwashirikisha 

74. Badala ya Mwenyezi Mungu? Watasema: Wametupotea, bali tangu zamani hatukuwa 
tukiomba kitu! Hivyo ndivyo Mwenyezi Mungu anawaachia makafiri wapotelee mbali. 

75. Haya ni kwa sababu mlikuwa mkijitapa katika ardhi pasipo haki, na kwa sababu 
mlikuwa mkijishaua. 

76. Ingieni kwenye milango ya Jahannamu, mdumu humo milele. Basi ni maovu 
yaliyoje makaazi ya wanao takabari! 

77. Basi subiri, hakika ahadi ya Mwenyezi Mungu ni ya kweli. Na ama 
tukikuonyesha baadhi ya yale tuliyo waahidi au tukikufisha, lakini wao 
watarudishwa kwetu tu. 

78. Na bila ya shaka tuliwatuma Mitume kabla yako. Wengine katika hao 
tumekusimulia khabari zao, na wengine hatukukusimulia . Na haiwi Mtume alete 
Ishara yoyote ila kwa idhini ya Mwenyezi Mungu . Basi ikija amri ya Mwenyezi 
Mungu huhukumiwa kwa Haki, na hapo wapotofu watakhasiri. 

79. Mwenyezi Mungu aliye kujaalieni nyama hoa, mifugo, ili muwapande baadhi yao, 
na muwale baadhi yao. 

80. Na katika hao mnayo manufaa kadhaa wa kadhaa, na mnapata kwao haja ziliomo 
vifuani mwenu; na mnachukuliwa juu yao, na juu ya marikebu. 

81. Naye anakuonyesheni Ishara zake. Basi Ishara gani za Mwenyezi Mungu mnazo 
zikataa? 



82. Kwani hawatembei katika ardhi wakaona ulikuwaje mwisho wa walio kuwa kabla 
yao? Wao walikuwa wengi kuliko hawa, na wamewashinda kwa nguvu na athari katika 
nchi. Wala hayakuwafaa hayo waliyo kuwa wakiyachuma. 

83. Walipo wajia Mitume wao kwa dalili zilizo wazi walijitapa kwa ilimu waliyo 
kuwa nayo . Basi yakawazunguka waliyo kuwa wakiyafanyia maskhara. 

84. Walipo iona adhabu yetu walisema: Tumemuamini Mwenyezi Mungu kuwa ni wa 
pekee, na tunaikataa miungu tuliyo kuwa tukiishirikisha naye . 

85. Lakini imani yao haikuwa yenye kuwafaa kitu wakati ambao wamekwisha iona 
adhabu yetu. Huu ndio mwendo wa Mwenyezi Mungu ulio kuwa kwa waja wake . Na hapo 
walio kufuru walikhasiri. 



SURA 41. SURAT FUSS ' ILAT (AU H'A MIM SAJDAH) 

KWA JINA LA MWENYEZI MUNGU MWINGI WA REHEMA MWENYE KUREHEMU 

1 . H'a Mim 

2. Uteremsho huu umetoka kwa Mwingi wa rehema, Mwenye kurehemu. 

3. Hichi ni Kitabu kilicho pambanuliwa Aya zake, cha kusomwa kwa Kiarabu kwa 
watu wanao jua. 

4. Kitoacho khabari njema, na chenye kuonya. Lakini wengi katika wao wamepuuza; 
kwa hivyo hawasikii. 

5. Na wakasema: Nyoyo zetu zimo katika vifuniko kwa hayo unayo tuitia, na 
masikio yetu yana uziwi, na baina yetu na wewe lipo pazia. Basi wewe tenda, nasi 
tunatenda . 

6. Sema: Hakika mimi ni mtu kama nyinyi; inafunuliwa kwangu ya kwamba Mungu wenu 
ni Mungu Mmoja tu. Basi nyookeni sawa kumwendea Yeye, na mumtake msamaha, na ole 
wao wanao mshirikisha, 

7. Ambao hawatoi Zaka na wanaikataa Akhera. 

8. Hakika wanao amini na wakatenda mema watakuwa na ujira usio na ukomo . 

9. Sema: Hivyo nyinyi mnamkataa aliye umba ardhi katika siku mbili, na 
mnamfanyia washirika? Huyu ndiye Mola Mlezi wa walimwengu wote. 

10. Na akaweka humo milima juu yake, na akabarikia humo na akakadiria humo 
chakula chake katika siku nne . Haya ni sawa kabisa kwa wanao uliza. 

11. Kisha akazielekea mbingu, na zilikuwa moshi, akaziambia hizo na ardhi : 
Njooni, kwa khiari au kwa nguvu ! Vyote viwili vikasema: Tumekuja nasi ni 
wat ' iifu . 

12. Basi akazifanya mbingu saba kwa siku mbili, na akazipangia kila mbingu mambo 
yake . Na tukaipamba mbingu ya chini kwa mataa na kwa ulinzi. Hichi ndicho kipimo 
cha Mwenyezi Mungu Mwenye Kujua. 

13. Basi wakipuuza wewe sema: Nakuhadharisheni adhabu mfano wa adhabu ya A'di na 
Thamudi, 

14. Walipo wajia Mitume mbele yao na nyuma yao wakawaambia: Msimuabudu ila 
Mwenyezi Mungu ! Wakasema: Angeli taka Mola wetu Mlezi bila ya shaka angeli 
wateremsha Malaika. Basi sisi hakika tunayakataa hayo mliyo tumwa. 



15. Ama kina A'di walijivuna katika nchi bila ya haki, na wakasema: Nani aliye 
kuwa na nguvu kushinda sisi? Kwani wao hawakuona kwamba Mwenyezi Mungu aliye 
waumba ni Mwenye nguvu kushinda wao? Na wao wakawa wanazikataa Ishara zetu! 

16. Basi tuliwapelekea upepo wa kimbunga katika siku za ukorofi, ili tuwaonjeshe 
adhabu ya kuwahizi katika uhai wa duniani, na bila ya shaka adhabu ya Akhera ina 
hizaya zaidi, na wala wao hawatanusuriwa . 

17. Na ama Thamudi tuliwaongoza, lakini walipenda upofu kuliko uwongofu. Basi 
uliwachukua moto wa adhabu ya kuwafedhehi kwa sababu ya yale waliyo kuwa 
wakiyachuma . 

18. Na tukawaokoa walio amini na wakawa wanamcha-mngu . 

19. Na siku watakapo kusanywa maadui wa Mwenyezi Mungu kwenye Moto, nao 
wakikgawanywa kwa makundi . 

20. Hata watakapo ufikia Moto yatawashuhudia masikio yao, na macho yao na ngozi 
zao kwa waliyo kuwa wakiyatenda. 

21. Na wao wataziambia ngozi zao: Kwa nini mmetushuhudilia? Nazo zitasema: 
Ametutamkisha Mwenyezi Mungu ambaye ametamkisha kila kitu! Na Yeye ndiye aliye 
kuumbeni mara ya kwanza, na kwake Yeye tu mtarejeshwa. 

22. Na hamkuwa wenye kujificha hata masikio yenu, na macho yenu, na ngozi zenu, 
zisikushuhudilieni . Lakini mlidhani kwamba Mwenyezi Mungu hayajui mengi katika 
mliyo kuwa mkiyatenda. 

23. Basi hiyo dhana yenu mliyo kuwa mkimdhania Mola wenu Mlezi. Imekuangamizeni; 
na mmekuwa miongoni mwa walio khasiri. 

24. Basi wakisubiri Moto ndio maskani yao . Na wakiomba radhi hawakubaliwi . 

25. Na tukawawekea marafiki, na wakawapambia yaliyo mbele yao na nyuma yao . Basi 
ikawathibitikia kauli wawe pamoja na mataifa yaliyo pita kabla yao, miongoni mwa 
majini na watu. Hakika hao wamekuwa ni wenye kukhasirika. 

26. Na walio kufuru walisema: Msiisikilize Qur'ani hii, na timueni zogo, huenda 
mkashinda . 

27. Basi hapana shaka tutawaon jesha hao walio kufuru adhabu kali, na hapana 
shaka tutawalipa malipo mabaya ya yale waliyo kuwa wakiyafanya. 

28. Hayo ndiyo malipo ya Maadui wa Mwenyezi Mungu - Moto! Humo watakuwa na 
maskani ya kudumu, ndiyo malipo yao kwa sababu walikuwa wakizikataa Ishara zetu. 

29. Na walio kufuru watasema: Mola wetu Mlezi! Tuonyeshe walio tupoteza miongoni 
mwa majini na watu ili tuwaweke chini ya miguu yetu, wapate kuwa miongoni wa 
walio chini kabisa. 

30. Hakika walio sema: Mola wetu Mlezi ni Mwenyezi Mungu ! Kisha wakanyooka sawa, 
hao huwateremkia Malaika wakawaambia: Msiogope, wala msihuzunike; nanyi furahini 
kwa Pepo mliyo kuwa mkiahidiwa. 

31. Sisi ni vipenzi vyenu katika maisha ya dunia na katika Akhera, na humo 
mtapata kinacho tamaniwa na nafsi zenu, na humo mtapata mtakavyo vitaka. 

32. Ni takrima itokayo kwa Mwenye kusamehe, Mwenye kurehemu. 

33. Na ni nani mbora wa kusema kuliko aitaye kwa Mwenyezi Mungu na akatenda 
mema, na akasema: Hakika mimi ni katika Waislamu? 

34. Mema na maovu hayalingani. Pinga uovu kwa lilio jema zaidi. Hapo yule ambaye 
baina yako naye pana uadui atakuwa kama rafiki jamaa wa kukuonea uchungu. 



35. Lakini hawapewi wema huu ila wanao subiri, wala hawapewi ila wenye bahati 
kubwa . 

36. Na Shet'ani akikuchochea kwa uchochezi wewe jikinge kwa Mwenyezi Mungu . 
Hakika Yeye ni Mwenye kusikia, Mwenye kujua. 

37. Na katika Ishara zake ni usiku na mchana, na jua na mwezi. Basi msilisu judie 
jua wala mwezi, bali msujudieni Mwenyezi Mungu aliye viumba, ikiwa nyinyi 
mnamuabudu Yeye tu. 

38. Na ikiwa watajivuna, basi hao walioko kwa Mola wako Mlezi wanamtakasa Yeye 
usiku na mchana, na wao hawachoki . 

39. Na katika Ishara zake ni kwamba unaiona ardhi nyonge, lakini tunapo 
iteremshia maji mara unaiona inataharaki na kuumuka. Bila ya shaka aliye ihuisha 
ardhi ndiye atakaye huisha wafu. Hakika Yeye ni Muweza wa kila kitu. 

40. Hakika wale wanao upotoa ukweli uliomo katika Ishara zetu hawatuf ichikii 
Sisi. Je ! Atakaye tupwa Motoni ni bora au atakaye kuja kwa amani Siku ya Kiyama? 
Tendeni mpendavyo, kwa hakika Yeye anayaona mnayo yatenda. 

41. Kwa hakika wanayo yakataa mawaidha haya yanapo wajia (wataangamia) , na haya 
bila ya shaka ni Kitabu chenye nguvu na utukufu. 

42. Hautakifikia upotovu mbele yake wala nyuma yake . Kimeteremshwa na Mwenye 
hikima, Msifiwa. 

43. Huambiwi ila yale yale waliyo ambiwa Mitume wa kabla yako . Hakika Mola wako 
Mlezi bila ya shaka ni Mwenye maghfira, na ni Mwenye adhabu chungu . 

44. Na lau tungeli ifanya Qur'ani kwa lugha ya kigeni wangeli sema: Kwanini Aya 
zake haziku pambanuliwa? Yawaje lugha ya kigeni na Mtume Mwaarabu? Sema: Hii 
Qur'ani ni uwongofu na poza kwa wenye kuamini . Na wasio amini umo uziwi katika 
masikio yao, nayo kwao imezibwa hawaioni . Hao wanaitwa nao wako pahala mbali. 

45. Na hakika tulimpa Musa Kitabu, lakini pakatokea khitilafu kati yake . Na lau 
kuwa halikwisha tangulia neno la Mola wako Mlezi wangeli hukumiwa. Na hakika wao 
wamo katika shaka yenye kuwatia wasiwasi. 

46. Anaye tenda mema basi anajitendea mwenyewe nafsi yake, na mwenye kutenda 
uovu basi ni juu ya nafsi yake vile vile; wala Mola wako Mlezi si mwenye 
kuwadhulumu waja. 

47. UJUZI wa kuijua Saa ya Kiyama unarudishwa kwake tu Mwenyezi Mungu . Na 
matunda hayatoki katika mafumba yake, wala mwanamke hachukui mimba, wala hazai, 
ila kwa kujua kwake . Na siku atakayo waita, akawaambia: Wako wapi washirika 
wangu? Hapo watasema: Tunakiri kwako ya kwamba hapana miongoni mwetu anaye 
shuhudia hayo. 

48. Na wakawapotea wale walio kuwa wakiwaomba hapo kwanza, na wakawa na yakini 
kuwa hawana pa kukimbilia. 

49. Mwanaadamu hachoki kuomba dua za kheri, na inapo mpata shari, mara huvunjika 
moyo akakata tamaa. 

50. Na pindi tukimwon jesha rehema itokayo kwetu baada ya kumgusa dhara, bila ya 
shaka husema: Haya nayastahiki mimi, wala sidhani kuwa Kiyama kitakuja. Na hata 
nikirudishwa kwa Mola wangu Mlezi bila ya shaka nina mema yangu kwake ! Basi kwa 
yakini tutawaelezea walio kufuru hayo waliyo yatenda, na kwa yakini 

tutawaon jesha adhabu ngumu . 

51. Na tukimneemesha mwanaadamu hugeuka na kujitenga upande, na inapo mgusa 
shari, huwa na madua marefu marefu. 



52. Sema: Mnaonaje! Ikiwa haya yanatoka kwa Mwenyezi Mungu, nanyi ikawa ndio 
mmeyakataa, ni nani aliye potea zaidi kuliko aliye katika upinzani wa mbali? 

53. Tutawaonyesha Ishara zetu katika upeo wa mbali na katika nafsi zao wenyewe 
mpaka iwabainikie kwamba haya ni kweli. Je ! Haikutoshi kwamba Mola wako Mlezi 
kuwa Yeye ni Shahidi wa kila kitu? 

54. Ama wao wamo katika shaka ya kukutana na Mola wao Mlezi! Ama hakika Yeye 
amekizunguka kila kitu. 



SURA 42. SURAT ASH-SHUURA 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. H'a Mim 

2. A'yn Sin Qaf 

3. Hivi ndivyo Mwenyezi Mungu Mwenye nguvu na Mwenye hikima anavyo kuletea Wahyi 
wewe na walio kabla yako . 

4. Ni vyake viliomo mbinguni, na viliomo katika ardhi. Na Yeye ndiye Mtukufu, 
Mkuu. 

5. Zinakaribia mbingu kupasuka juu huko, na Malaika wakimtakasa Mola wao Mlezi 
na kumhimidi, na wakiwaombea maghfira waliomo kwenye ardhi . Ama hakika Mwenyezi 
Mungu ni Mwenye kusamehe, Mwenye kurehemu. 

6. Na wale walio wafanya walinzi wengine badala yake Yeye, Mwenyezi Mungu ni 
Mwangalizi juu yao. Wala wewe si wakili juu yao. 

7. Na namna hivi tumekufunulia Qur'ani kwa Kiarabu ili uwaonye watu wa Mama wa 
Miji na walio pembezoni mwake . Na uhadharishe na Siku ya Mkutano, haina shaka 
hiyo. Kundi moja litakuwa Peponi, na kundi jengine Motoni. 

8. Na Mwenyezi Mungu angeli penda ange wafanya wote umma mmoja, lakini 
anamwingiza katika rehema yake amtakaye. Na wenye kudhulumu hawana mlinzi wala 
msaidizi . 

9. Au wamechukua walinzi wengine badala yake ! Lakini Mwenyezi Mungu ndiye Mlinzi 
khasa. Na Yeye ndiye anaye huisha wafu. Na Yeye ndiye Mweza wa kila kitu. 

10. Na mkikhitalif iana katika jambo lolote, basi hukumu yake iko kwa Mwenyezi 
Mungu . Huyo Mwenyezi Mungu ndiye Mola wangu Mlezi, ninaye mtegemea na kwake Yeye 
nare jea . 

11. Yeye ndiye Muumba mbingu na ardhi, ameku jaalieni mke na mume katika nafsi 
zenu, na katika nyama hoa dume na jike, anakuzidishieni namna hii. Hapana kitu 
kama mfano wake . Naye ni Mwenye kusikia Mwenye kuona. 

12. Yeye ndiye Mwenye funguo za mbingu na ardhi. Humkunjulia riziki amtakaye, na 
humpimia amtakaye. Hakika Yeye ni Mjuzi wa kila kitu. 

13. Amekuamrisheni Dini ile ile aliyo muusia Nuhu na tuliyo kufunulia wewe, na 
tuliyo wausia Ibrahim na Musa na Isa, kwamba shikeni Dini wala msifarikiane 
kwayo . Ni magumu kwa washirikina hayo unayo waitia. Mwenyezi Mungu humteua kwake 
amtakaye, na humwongoa kwake aelekeaye. 

14. Na hawakuf arikiana ila baada ya kuwajia ilimu kwa sababu ya husuda iliyo 
kuwa baina yao. Na lau kuwa haikwisha tangulia kauli kutoka kwa Mola wako Mlezi 
ya kuakhirisha mpaka muda maalumu, basi bila ya shaka palingeli hukumiwa baina 



yao . Na hakika walio rithishwa Kitabu baada yao wanakitilia shaka inayo 
wahangaisha . 

15. Basi kwa haya waite ! Nawe simama sawa sawa kama ulivyo amrishwa, wala 
usiyafuate matamanio yao. Na sema: Naamini aliyo teremsha Mwenyezi Mungu katika 
Vitabu. Na nimeamrishwa nifanye uadilifu baina yenu. Mwenyezi Mungu ni Mola wetu 
Mlezi, na Mola wenu Mlezi. Sisi tuna jukumu kwa vitendo vyetu, na nyinyi mna 
jukumu kwa vitendo vyenu. Hapana kuhojiana baina yetu na nyinyi . Na Mwenyezi 
Mungu atatukusanya pamoja, na marejeo ni kwake . 

16. Na wanao hojiana juu ya Mwenyezi Mungu baada ya kukubaliwa, hoja za hawa ni 
baat'ili mbele ya Mola wao Mlezi, na juu yao ipo ghadhabu, na itakuwa kwao 
adhabu kali. 

17. Mwenyezi Mungu ndiye aliye teremsha Kitabu kwa Haki, na Mizani. Na nini 
kitakacho kujuulisha ya kwamba pengine Saa ya Kiyama ipo karibu? 

18. Wasio amini huihimiza hiyo Saa ifike upesi; lakini wanao amini wanaiogopa, 
na wanajua kwamba hakika hiyo ni kweli. Ama kwa hakika hao wanao bishana katika 
khabari za hiyo Saa wamo katika upotofu wa mbali kabisa. 

19. Mwenyezi Mungu ni Mpole kwa waja wake . Humruzuku ampendaye . Naye ni Mwenye 
nguvu, Mtukufu. 

20. Mwenye kutaka mavuno ya Akhera tutamzidishia katika mavuno yake, na mwenye 
kutaka mavuno ya duniani tutampa katika hayo, lakini katika Akhera hana f ungu . 

21. Au hao wana miungu ya kishirikina walio watungia dini asiyo itolea idhini 
Mwenyezi Mungu? Na lau lisinge kuwako neno la kupambanua basi wangeli katiwa 
hukumu baina yao. Na hakika wenye kudhulumu watapata adhabu chungu . 

22. Utawaona hao madhaalimu wanavyo kuwa na khofu kwa sababu ya waliyo yachuma, 
nayo yatawafika tu. Na walio amini na wakatenda mema watakuwamo katika mabustani 
ya Peponi . Humo watapata wayatakayo kwa Mola wao Mlezi. Hiyo ndiyo fadhila 
kubwa . 

23. Hayo ndiyo aliyo wabashiria Mwenyezi Mungu waja wake walio amini na 
wakatenda mema . Sema: Sikuombeni malipo yoyote kwenu ila mapenzi katika 

ku jikurubisha . Na anaye fanya wema tutamzidishia wema . Hakika Mwenyezi Mungu ni 
Msamehevu Mwenye shukrani . 

24. Ati wanasema: Amemzulia Mwenyezi Mungu uwongo? Mwenyezi Mungu akipenda 
atapiga muhuri juu ya moyo wako . Na Mwenyezi Mungu anaufuta upotofu na 
anaithibitisha Haki kwa maneno yake . Hakika Yeye anayajua yaliomo vifuani. 

25. Naye ndiye anaye pokea toba kwa waja wake, na anasamehe makosa, na anayajua 
mnayo yatenda. 

26. Na anawaitikia wanao amini na wakatenda mema, na anawazidishia fadhila zake. 
Na makafiri watakuwa na adhabu chungu . 

27. Na lau kuwa Mwenyezi Mungu angeli wakunjulia riziki waja wake, basi bila ya 
shaka wangeli panda kiburi katika dunia. Lakini anaiteremsha kwa kipimo 
akitakacho. Hakika Yeye anawajua vyema waja wake na anawaona. 

28. Naye ndiye anaye iteremsha mvua baada ya wao kwisha kata tamaa, na hueneza 
rehema yake . Naye ndiye Mlinzi Mwenye kuhimidiwa. 

29. Na katika Ishara zake ni kuumba mbingu na ardhi, na wanyama alio waeneza. 
Naye ni Mwenye uweza wa kuwakusanya apendapo. 

30. Na misiba inayo kusibuni ni kwa sababu ya vitendo vya mikono yenu. Naye 
anasamehe mengi . 



31. Na nyinyi hamwezi kushinda katika ardhi . Na wala nyinyi hamna mlinzi wala 
msaidizi badala ya Mwenyezi Mungu . 

32. Na katika Ishara zake ni vyombo vinavyo kwenda na kurejea baharini kama 
vilima . 

33. Akitaka, huutuliza upepo navyo hivyo vyombo husimama tutwe juu ya bahari . 
Hakika katika hayo zipo Ishara kwa kila mwenye kusubiri akashukuru. 

34. Au huviangamiza hivyo vyombo kwa sababu ya waliyo yatenda hao watu. Naye 
husamehe mengi . 

35. Na ili wajue wanao jadiliana katika Ishara zetu kwamba hawana pahala pa 
kukimbilia . 

36. Basi vyote mlivyo pewa ni starehe ya maisha ya dunia tu, lakini kilichoko 
kwa Mwenyezi Mungu ni bora, na cha kudumu kwa ajili ya walio amini, na wakawa 
wanamtegemea Mola wao Mlezi, 

37. Na wanayo yaepuka madhambi makubwa na mambo machafu, na wanapo kasirika wao 
husamehe, 

38. Na wanao mwitikia Mola wao Mlezi, na wakashika Sala, na mambo yao yakawa ni 
kwa kushauriana baina yao, na kutokana na tulicho waruzuku wakawa wanatoa, 

39. Na ambao wanapo fanyiwa jeuri hujitetea. 

40. Na malipo ya uovu ni uovu mfano wa huo. Lakini mwenye kusamehe, na 
akasuluhisha, basi huyo malipo yake yapo kwa Mwenyezi Mungu . Hakika Yeye 
hawapendi wenye kudhulumu. 

41. Na wanao jitetea baada ya kudhulumiwa, hao hapana njia ya kuwalaumu. 

42. Bali lawama ipo kwa wale wanao wadhulumu watu, na wanafanya jeuri katika 
nchi bila ya haki . Hao watapata adhabu iliyo chungu . 

43. Na anaye subiri, na akasamehe, hakika hayo ni katika mambo ya kuazimiwa. 

44. Na ambaye Mwenyezi Mungu amemwacha kupotea, hana mlinzi baada yake . Na 
utawaona wenye kudhulumu watakapo iona adhabu wanasema: Je ! Ipo njia ya kurudi? 

45. Na utawaona wanapelekwa kwenye Moto, nao wamenyenyekea kwa unyonge, 
wanatazama kwa mtazamo wa kificho. Na walio amini watasema: Hakika wapatao 
khasara ni hao walio khasiri nafsi zao na ahali zao Siku ya Kiyama. Ama hakika 
wenye kudhulumu watakuwa katika adhabu ya daima. 

46. Wala hawatakuwa na walinzi wa kuwanusuru mbele ya Mwenyezi Mungu . Na ambaye 
Mwenyezi Mungu amemwacha kupotea, hana njia yoyote. 

47. Muitikieni Mola wenu Mlezi kabla haijafika siku isiyo epukika itokayo kwa 
Mwenyezi Mungu . Siku hiyo hamtakuwa pa kukimbilia wala hamtakuwa na cha 
kukingia . 

48. Na wakipuuza, basi Sisi hatukukupeleka ili uwe mwangalizi wao . Si juu yako 
ila kufikisha Ujumbe tu. Na hakika Sisi tukimwon jesha mtu rehema kutoka kwetu, 
huifurahia. Na akisibiwa na ovu kwa sababu ya iliyo yatanguliza mikono yao, basi 
hakika mtu huyu anakufuru. 

49. Ufalme wa mbingu na ardhi ni wa Mwenyezi Mungu; anaumba apendavyo, 
anamtunukia amtakaye watoto wa kike, na anamtunukia amtakaye watoto wa kiume, 

50. Au huwachanganya wanaume na wanawake, na akamfanya amtakaye tasa. Hakika 
Yeye ni Mjuzi Mwenye uweza. 



51. Na haikuwa kwa mwanaadamu kwamba Mwenyezi Mungu amsemeze ila kwa Wahyi 
(Ufunuo) , au kwa nyuma ya pazia, au kumtuma Mjumbe. Naye humfunulia ayatakayo 
kwa idhini yake . Hakika Yeye ni Mtukufu, Mwenye hikima. 

52. Na namna hivi tumekufunulia Qur'ani kwa amri yetu. Ulikuwa hujui Kitabu ni 
nini, wala Imani . Lakini tumekifanya kuwa ni Nuru ambayo kwayo tunammwongoa 
tumtakaye katika waja wetu. Na hakika wewe unaongoa kwenye Njia Iliyo Nyooka. 

53. Njia ya Mwenyezi Mungu ambaye ni vyake Yeye tu viliomo mbinguni na katika 
ardhi . Jueni kuwa mambo yote yanarudi kwa Mwenyezi Mungu . 



SURA 43. SURAT AZZUKHRUF 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. H'a Mim 

2. Naapa kwa Kitabu kinacho bainisha. 

3. Hakika Sisi tumeifanya Qur'ani kwa Kiarabu ili mf ahamu . 

4. Na hakika hiyo imo katika Asili ya Maandiko yalioko kwetu, ni tukufu na yenye 
hikima . 

5. Je ! Tuache kukukumbusheni kabisa kwa kuwa nyinyi ni watu mlio pita mipaka kwa 
ukaf iri? 

6. Na Manabii wangapi tuliwatuma kwa watu wa zamani ! 

7. Na hawajii Nabii yeyote ila walikuwa wakimkejeli. 

8. Na tuliwaangamiza walio kuwa na nguvu kushinda wao. Na mfano wa watu wa 
zamani umekwisha pita. 

9. Na ukiwauliza: Nani aliye ziumba mbingu na ardhi? Bila ya shaka watasema: 
Kaziumba Mwenye nguvu, Mjuzi, 

10. Ambaye amekuf anyieni ardhi kama tandiko, na akakuf anyieni ndani yake njia 
mpate kuongoka. 

11. Na ambaye ndiye aliye teremsha kutoka mbinguni maji kwa kiasi, na kwa hayo 
tukaifufua nchi iliyo kufa. Na namna hivi ndivyo mtakavyo tolewa. 

12. Na ambaye ndiye aliye umba katika kila kitu jike na dume, na akakufanyieni 
marikebu na wanyama mnao wapanda . 

13. Ili mkae vizuri migongoni mwao, kisha mkumbuke neema za Mola wenu Mlezi 
mnapokaa sawa sawa juu yao na mseme: Ametakasika aliye mfanya huyu atutumikie, 
na tusingeli weza kufanya haya wenyewe . 

14. Na hakika sisi tutarudi kwa Mola wetu Mlezi. 

15. Na wanamfanyia katika waja wake f ungu . Kwa hakika mwanaadamu ni mtovu wa 
fadhila aliye dhaahiri. 

16. Au ame jichukulia watoto wanawake katika vile alivyo viumba, na akakuteulieni 
nyinyi watoto wanaume? 

17. Na anapo bashiriwa mmoja wao kwa yale aliyo mpigia mfano Mwenyezi Mungu, uso 
wake husawijika na hujaa hasira. 

18. Ati aliye lelewa katika mapambo, na katika mabishano hawezi kusema kwa 
bayana . . . ? 



19. Na wakawafanya Malaika, ambao ni waja wa Mwingi wa Rehema, ni wanawake ! 
Kwani wameshuhudia kuumbwa kwao? Ushahidi wao utaandikwa na wao watahojiwa! 

20. Nao husema: Angeli penda Mwingi wa Rehema tusingeli waabudu sisi. Hawana 
ujuzi wowote wa hayo ! Hawana ila kusema uwongo tu ! 

21. Kwani tuliwapa Kitabu kabla ya hichi, na ikawa wao wanakishikilia hicho? 

22. Bali wanasema: Hakika sisi tuliwakuta baba zetu wanashika dini makhsusi, 
basi na sisi tunaongoza nyayo zao. 

23. Na kadhaalika hatukumtuma mwonyaji kwenye mji wowote ila watu wake walio 
deka kwa starehe walisema: Hakika sisi tuliwakuta baba zetu wanashika dini 
makhsusi, na sisi tunafuata nyayo zao. 

24. Akasema (Mwonyaji) : Hata nikikuleteeni yenye uwongofu bora kuliko mlio 
wakuta nao baba zenu? Wakasema: Sisi tunayakataa tu hayo mliyo tumwa. 

25. Basi tukawalipizia . Angalia ulikuwaje mwisho wa walio kadhibisha! 

26. Na pale Ibrahim alipo mwambia baba yake na kaumu yake : Hakika mimi 
ninajitenga mbali na hayo mnayo yaabudu, 

27. Isipo kuwa yule aliye niumba, kwani Yeye ataniongoa. 

28. Na akalifanya hili liwe neno lenye kubaki katika vizazi vyake ili warejee. 

29. Bali tuliwastarehesha hawa na baba zao mpaka ikawafikia Haki na Mtume aliye 
bainisha . 

30. Na ilipo wafikia Haki wakasema: Huu ni uchawi, na sisi hakika tunaukataa. 

31. Na walisema: Kwa nini Qur'ani hii haikuteremshwa kwa mtu mkubwa katika miji 
miwili hii? 

32. Kwani wao ndio wanao gawa rehema za Mola wako Mlezi? Sisi tumewagawanyia 
baina yao maisha yao katika uhai wa duniani, na tukawanyanyua baadhi yao juu ya 
wengine kwa daraja nyingi; kwa hivyo baadhi yao wanawafanya wenginewe 
wawatumikie. Na rehema za Mwenyezi Mungu ni bora kuliko hayo wanayo yakusanya. 

33. Na lau isinge kuwa watu watakuwa kundi moja tungeli wajaalia wanao mkufuru 
Rahmani wana nyumba zao zina dari ya fedha, na ngazi zao pia wanazo pandia, 

34. Na milango ya nyumba zao na vitanda wanavyo egemea juu yake, 

35. Na mapambo. Lakini hayo si chochote ila ni starehe ya maisha ya dunia tu, na 
Akhera iliyoko kwa Mola wako Mlezi ni ya wenye kumchamngu. 

36. Anaye yafanyia upofu maneno ya Rahmani tunamwekea Shet'ani kuwa ndiye rafiki 
yake . 

37. Na hakika wao wanawazuilia Njia na wenyewe wanadhani kuwa wameongoka. 

38. Hata atakapo tujia atasema: Laiti ungeli kuwako baina yangu na wewe kama 
umbali baina ya mashariki na magharibi . Rafiki mwovu mno wewe ! 

39. Na kwa kuwa mlidhulumu, haitakufaeni kitu leo kwamba nyinyi mnashirikiana 
katika adhabu. 

40. Je ! Unaweza kuwasikilizisha viziwi, au unaweza kuwaongoa vipofu na waliomo 
katika upotofu ulio wazi? 

41. Na hata tukikuondoa, Sisi tutalipiza kisasi chetu kwao. 

42. Au tutakuonyesha tulio waahidi . Nasi bila ya shaka tuna uweza juu yao . 

43. Basi wewe yashike yaliyo funuliwa kwako. Hakika wewe uko kwenye Njia Iliyo 
Nyooka . 



44. Na hakika haya ni ukumbusho kwako na kwa kaumu yako . Na mtakuja ulizwa. 

45. Na waulize Mitume wetu tulio watuma kabla yako: Je ! Tulifanya miungu mingine 
iabudiwe badala ya Rah'mani? 

46. Na bila ya shaka tulimtuma Musa kwa Ishara zetu ende kwa Firauni na 
waheshimiwa wake, na akasema: Hakika mimi ni Mtume wa Mola Mlezi wa walimwengu 
wote ! 

47. Lakini alipo wajia na Ishara zetu wakaingia kuzicheka. 

48. Na hatukuwaonyesha Ishara yoyote ila hiyo ilikuwa kubwa zaidi kuliko 
nyenginewe . Na tukawakamata kwa adhabu ili warejee. 

49. Na wakasema: Ewe mchawi ! Tuombee kwa Mola wako Mlezi kwa ile ahadi aliyo 
kuahidi; hakika sisi tutakuwa wenye kuongoka. 

50. Basi tulipo waondolea adhabu hiyo, mara wakaingia kuvunja ahadi . 

51. Na Firauni alitangaza kwa watu wake, akisema: Enyi watu wangu ! Kwani mimi 
sinao huu ufalme wa Misri, na hii mito inapita chini yangu? Je ! Hamwoni? 

52. Au mimi si bora kuliko huyu aliye mnyonge, wala hawezi kusema waziwazi? 

53. Basi mbona hakuvikwa vikuku vya dhahabu, au hawakuja Malaika pamoja naye 
wakamwandama ? 

54. Basi aliwachezea watu wake, na wakamt'ii. Kwa hakika hao walikuwa watu 
wapotovu . 

55. Walipo tukasirisha tuliwapatiliza tukawazamisha wote ! 

56. Kisha tukawafanya kuwa watangulizi na mfano kwa wa baadaye . 

57. Na alipo pigiwa mfano Mwana wa Mariamu, watu wako waliupiga ukelele. 

58. Wakasema: Miungu yetu kwani si bora kuliko huyu? Hawakukupigia mfano huo ila 
kwa ubishi tu. Bali hao ni watu wagomvi ! 

59. Hakuwa yeye (Isa) ila ni Mtumwa tuliye mneemesha na tukamfanya ni mfano kwa 
Wana wa Israili. 

60. Na tungeli penda tungeli wafanyia miongoni mwenu Malaika katika ardhi 
wakifuatana . 

61. Na kwa hakika yeye ni alama ya Saa ya Kiyama. Basi usiitilie shaka, na 
nifuateni. Hii ndiyo Njia Iliyo Nyooka. 

62. Wala asikuzuilieni Shet'ani. Hakika yeye ni adui yenu wa dhaahiri. 

63. Na alipo kuja Isa na dalili zilizo wazi, alisema: Nimekujieni na hikima, na 
ili nikuelezeni baadhi ya yale mliyo khitalif iana . Basi mcheni Mwenyezi Mungu, 
na mnit'ii mimi . 

64. Kwa hakika Mwenyezi Mungu ni Mola wangu Mlezi, na ni Mola wenu Mlezi. Basi 
Muabuduni Yeye tu. Hii ndiyo Njia Iliyo Nyooka. 

65. Lakini makundi kwa makundi yao yalikhitalif iana wao kwa wao . Ole wao walio 
dhulumu kwa adhabu ya siku chungu . 

66. Je ! Nini wanangojea ila Saa iwajie kwa ghafla na wala wao hawatambui? 

67. Siku hiyo marafiki watakuwa ni maadui, wao kwa wao, isipo kuwa wachamngu. 

68. Enyi waja wangu ! Hamtakuwa na khofu siku hiyo, wala hamtahuzunika . 

69. Ambao waliziamini Ishara zangu na walikuwa Waislamu. 

70. Ingieni Peponi, nyinyi na wake zenu; mtafurahishwa humo . 



71. Watakuwa wanapitishiwa sahani za dhahabu na vikombe; na vitakuwamo ambavyo 
nafsi zinavipenda na macho yanavifurahia, na nyinyi mtakaa humo milele. 

72. Na hiyo ni Pepo mliyo rithishwa kwa hayo mliyo kuwa mkiyafanya. 

73. Mnayo humo matunda mengi mtakayo yala. 

74. Kwa hakika wakosefu watakaa katika adhabu ya Jahannamu. 

75. Hawatapumzishwa nayo na humo watakata tamaa. 

76. Wala Sisi hatukuwadhulumu, bali wao ndio walio kuwa madhaalimu. 

77. Nao watapiga kelele waseme: Ewe Malik! Na atufishe Mola wako Mlezi! Naye 
aseme: Hakika nyinyi mtakaa humo humo ! 

78. Kwa yakini tulikuleteeni Haki, lakini wengi katika nyinyi mlikuwa mnaichukia 
Haki. 

79. Au waliweza kupitisha amri yao? Bali ni Sisi ndio tunao pitisha. 

80. Au wanadhani kwamba hatusikii siri zao na minong'ono yao? Wapi ! Na wajumbe 
wetu wapo karibu nao, wanayaandika . 

81. Sema: Ingeli kuwa Rahmani ana mwana, basi mimi ningeli kuwa wa kwanza 
kumuabudu . 

82. Ametakasika Mola Mlezi wa mbingu na ardhi, Mola Mlezi wa A'rshi, na hayo 
wanayo msifia. 

83. Basi waache wapige porojo wakicheza mpaka wakutwe na hiyo siku yao waliyo 
ahidiwa . 

84. Na Yeye ndiye Mungu mbinguni, na ndiye Mungu katika ardhi . Naye ndiye Mwenye 
hikima, Mwenye ujuzi. 

85. Na ametukuka Mwenye ufalme wa mbingu na ardhi na viliomo ndani yake . Na uko 
kwake ujuzi wa Saa ya Kiyama, na kwake Yeye mtarudishwa. 

86. Wala hao mnao waomba badala yake Yeye hawana uweza wa kumwombea mtu, isipo 
kuwa anaye shuhudia kwa haki, na wao wanajua. 

87. Na ukiwauliza ni nani aliye waumba? Bila ya shaka watasema: Mwenyezi Mungu ! 
Basi ni wapi wanako geuziwa? 

88. Na usemi wake (Mtume) ni : Ewe Mola wangu Mlezi! Hakika hawa ni watu wasio 
amini . 

89. Basi wasamehe, na uwambie maneno ya salama. Watakuja jua. 

SURA 44. SURAT ADDUKHAN 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. H'a Mim 

2. Naapa kwa Kitabu kinacho bainisha, 

3. Hakika tumekiteremsha katika usiku ulio barikiwa. Hakika Sisi ni Waonyaji. 

4. Katika usiku huu hubainishwa kila jambo la hikima, 

5. Jambo litokalo kwetu. Hakika Sisi ndio wenye kutuma. 



6. Ni rehema itokayo kwa Mola wako Mlezi. Hakika Yeye ni Mwenye kusikia Mwenye 
ku jua . 

7. Mola Mlezi wa mbingu na ardhi na vilio baina yao, ikiwa nyinyi mna yakini . 

8. Hakuna mungu ila Yeye; anahuisha na anafisha- Mola Mlezi wenu na Mola Mlezi 
wa baba zenu wa mwanzo. 

9. Lakini wao wanacheza katika shaka. 

10. Basi ingoje siku ambayo mbingu zitakapo leta moshi ulio dhaahiri, 

11. Utakao wafunika watu: Hii ni adhabu chungu ! 

12. Mola wetu Mlezi! Tuondolee adhabu hii. Hakika tutaamini. 

13. Nini faida ya kukumbuka kwao? Na alikwisha wafikia Mtume mwenye kubainisha. 

14. Na wao wakamgeuzia uso, na wakasema: Huyu amefunzwa, naye ni mwendawazimu . 

15. Hakika sisi tutaiondoa adhabu kidogo, lakini nyinyi kwa yakini mtarejea vile 
vile ! 

16. Siku tutayo yashambulia mashambulio makubwa, bila ya shaka Sisi ni wenye 
kutesa . 

17. Na hakika kabla ya hawa tuliwafanyia mtihani watu wa Firauni, na aliwafikia 
Mtume Mtukufu. 

18. Akasema: Nipeni waja wa Mwenyezi Mungu; kwa hakika mimi kwenu ni Mtume 
Muaminifu . 

19. Na msimfanyie kiburi Mwenyezi Mungu; hakika mimi nitakuleteeni uthibitisho 
ulio wazi . 

20. Nami najikinga kwa Mola wangu Mlezi na ndiye Mola wenu Mlezi pia, ili 
msinipige mawe . 

21. Na ikiwa hamniamini, basi jitengeni nami . 

22. Ndipo akamwomba Mola wake Mlezi: Hakika watu hawa ni wakosefu. 

23. Mwenyezi Mungu akasema: Basi nenda na waja wangu usiku. Kwa yakini 
mtafuatwa . 

24. Na iache bahari vivyo hivyo imeachana, hakika wao hao ni jeshi litakalo 
zamishwa . 

25. Mabustani mangapi, na chemchem ngapi waliziacha! 

26. Na mimea na vyeo vitukufu! 

27. Na neema walizo kuwa waki jistareheshea ! 

28. Ndio hivyo! Na tukawarithisha haya watu wenginewe . 

29. La mbingu wala ardhi hazikuwalilia, wala hawakupewa muhula. 

30. Na bila ya shaka tuliwaokoa Wana wa Israili katika adhabu ya kuwadhalilisha, 

31. Ya Firauni. Hakika yeye alikuwa jeuri katika wenye kupindukia mipaka. 

32. Na tuliwakhiari kwa ujuzi wetu kuliko walimwengu wenginewe . 

33. Na tukawapa katika ishara zenye majaribio yaliyo wazi. 

34. Hakika hawa wanasema: 

35. Hapana ila kufa kwetu mara ya kwanza tu, wala sisi hatufufuliwi . 

36. Basi warudisheni baba zetu, ikiwa nyinyi mnasema kweli. 



37. Je ! Ni wao bora au watu wa Tubbaa' na walio kuwa kabla yao? Tuliwaangamiza. 
Hakika hao walikuwa wakosefu. 

38. Na hatukuziumba mbingu na ardhi na vilivyomo baina yake kwa mchezo. 

39. Hatukuviumba hivyo ila kwa Haki, lakini wengi wao hawajui. 

40. Hakika siku ya Uamuzi ni wakati ulio wekwa kwa wao wote. 

41. Siku ambayo rafiki hatamfaa rafiki yake kwa chochote, wala hawatanusuriwa . 

42. Isipo kuwa atakaye mrehemu Mwenyezi Mungu . Hakika Yeye ndiye Mwenye nguvu, 
Mwenye kurehemu. 

43. Hakika Mti wa Zaqqum, 

44. Ni chakula cha mwenye dhambi . 

45. Kama shaba iliyo yayushwa, hutokota matumboni 

46. Kama kutokota kwa maji ya moto. 

47. (Itasemwa:) Mkamateni na mtupeni katikati ya Jahannamu! 

48. Kisha mmwagieni juu ya kichwa chake adhabu ya maji yanayo chemka . 

49. Onja! Ati wewe ndiye mwenye nguvu, mtukufu! 

50. Hakika haya ndiyo mliyo kuwa mkiyatilia shaka. 

51. Hakika wachamngu watakuwa katika mahali pa amani, 

52. Katika mabustani na chemchem, 

53. Watavaa hariri nyepesi na hariri nzito wakikabiliana, 

54. Hivi ndivyo itakavyo kuwa, na tutawaoza mahurilaini. 

55. Humo watataka kila aina ya matunda, na wakae kwa amani . 

56. Humo hawataonja mauti ila mauti yale ya kwanza, na (Mwenyezi Mungu) 
atawalinda na adhabu ya Jahannamu, 

57. Kuwa ni fadhila zitokazo kwa Mola wako Mlezi. Huko ndiko kufuzu kukubwa . 

58. Basi tumeifanya nyepesi hii Qur'ani kwa ulimi wako, ili wapate kukumbuka . 

59. Ngoja tu, na wao wangoje pia. 

SURA 45. SURAT AL-JAATHIYA 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. H'a Mim 

2. Uteremsho wa Kitabu umetoka kwa Mwenyezi Mungu, Mwenye nguvu, Mwenye hikima. 

3. Hakika katika mbingu na ardhi ziko Ishara kwa Waumini . 

4. Na katika umbo lenu na katika wanyama alio watawanya zimo Ishara kwa watu 
wenye yakini . 

5. Na kupishana usiku na mchana, na riziki anayo iteremsha Mwenyezi Mungu kutoka 
mbinguni, na kwayo akaifufua ardhi baada ya kufa kwake, na mabadiliko ya upepo, 
ni Ishara kwa watu wenye akili. 



6. Hizi Aya za Mwenyezi Mungu tunakusomea kwa haki; basi hadithi gani watakayo 
iamini baada ya Mwenyezi Mungu na Aya zake? 

7. Ole wake kila mzushi mwenye dhambi ! 

8. Anaye sikia Aya za Mwenyezi Mungu akisomewa, kisha anashikilia yale yale 
aliyo katazwa, na anajivuna, kama kwamba hakuzisikia. Basi mbashirie adhabu 
chungu ! 

9. Na anapo kijua kitu kidogo katika Aya zetu hukifanyia mzaha. Watu hao ndio 
watakao kuwa na adhabu ya kufedhehesha . 

10. Na nyuma yao ipo Jahannamu . Na walio yachuma hayatawafaa hata kidogo, wala 
walinzi walio washika badala ya Mwenyezi Mungu . Na watapata adhabu kubwa . 

11. Huu ni uwongofu. Na wale wale walio zikataa Ishara za Mola wao Mlezi 
watapata adhabu inayo tokana na ghadhabu iliyo chungu . 

12. Mwenyezi Mungu ndiye aliye ifanya bahari ikutumikieni, ili humo zipite 
marikebu kwa amri yake, na ili mtafute fadhila yake, na mpate kushukuru. 

13. Na amefanya vikutumikieni vilivyomo mbinguni na vilivyomo katika ardhi, 
vyote vimetoka kwake . Hakika katika hayo zimo Ishara kwa watu wanao fikiri. 

14. Waambie walio amini wawasamehe wale wasio zitaraji siku za Mwenyezi Mungu, 
ili awalipe kwa waliyo kuwa wakiyachuma. 

15. Mwenye kutenda mema basi ni kwa ajili ya nafsi yake, na mwenye kutenda uovu 
ni juu yake mwenyewe . Kisha mtarudishwa kwa Mola wenu Mlezi. 

16. Na hakika tuliwapa Wana wa Israili Kitabu na hukumu na Unabii, na 
tukawaruzuku vitu vizuri vizuri, na tukawaf adhilisha kuliko walimwengu wote. 

17. Na tukawapa maelezo wazi ya amri . Basi hawakukhitalif iana ila baada ya 
kuwajia ujuzi, kwa ajili ya uhasidi uliyo kuwa baina yao. Hakika Mola wako Mlezi 
atahukumu baina yao Siku ya Kiyama katika mambo waliyo kuwa wakikhitalif iana . 

18. Kisha tukakuweka wewe juu ya Njia ya haya mambo, basi ifuate, wala usifuate 
matamanio ya wasio jua kitu. 

19. Kwa hakika hao hawatakufaa kitu mbele ya Mwenyezi Mungu . Na hakika wenye 
kudhulumu ni marafiki wao kwa wao . Na Mwenyezi Mungu ni rafiki wa wamchao . 

20. Hizi ni dalili zilizo wazi kwa watu wote, na ni uwongofu, na rehema kwa watu 
wanao yakinisha. 

21. Je ! Wanadhani wanao tenda maovu kuwa tutawafanya kama walio amini, na 
wakatenda mema, sawa sawa uhai wao na kufa kwao? Ni hukumu mbaya wanayo ihukumu! 

22. Na Mwenyezi Mungu ameziumba mbingu na ardhi kwa haki, na ili kila nafsi 
ilipwe yale iliyo yachuma. Nao hawatadhulumiwa . 

23. Je ! Umemwona aliye fanya matamanio yake kuwa ndiye mungu wake, na Mwenyezi 
Mungu akamwacha apotee pamoja na kuwa ana ujuzi, na akapiga muhuri juu ya 
masikio yake, na moyo wake, na akambandika vitanga machoni mwake? Basi nani 
atamwongoa huyo baada ya Mwenyezi Mungu? Hamkumbuki? 

24. Na walisema: Hapana ila huu uhai wetu wa duniani - twafa na twaishi, na 
hapana kinacho tuhiliki isipo kuwa dahari. Lakini wao hawana ilimu ya hayo, ila 
wao wanadhani tu. 

25. Na wakisomewa Aya zetu zilizo wazi hawana hoja ila kusema: Waleteni baba 
zetu, ikiwa nyinyi ni wasemao kweli. 

26. Sema: Mwenyezi Mungu anakuhuisheni, kisha anakuf isheni, kisha anakukusanyeni 
Siku ya Kiyama isiyo na shaka. Lakini watu wengi hawajui. 



27. Na Mwenyezi Mungu ndiye Mwenye ufalme wa mbingu na ardhi . Na siku itapo 
simama Saa ya Kiyama, siku hiyo wataangamia wenye kushikamana na upotovu. 

28. Na utauona kila umma umepiga magoti, na kila umma utaitwa kwenda soma kitabu 
chake : Leo mtalipwa mliyo kuwa mkiyatenda. 

29. Hichi kitabu chetu kinasema juu yenu kwa haki . Hakika Sisi tulikuwa 
tukiyaandika mliyo kuwa mkiyatenda. 

30. Ama walio amini na wakatenda mema, Mola wao Mlezi atawatia katika rehema 
yake . Huko ndiko kufuzu kulio wazi. 

31. Na ama walio kufuru, wataambiwa: Kwani hamkuwa mkisomewa Aya zangu nanyi 
mkapanda kichwa, na mkawa watu wakosefu? 

32. Na ikisemwa: Hakika ahadi ya Mwenyezi Mungu ni kweli, na Saa haina shaka, 
nyinyi mkisema: Hatuijui hiyo Saa, tunadhania dhana tu, wala hatuna yakini . 

33. Basi ubaya wa waliyo yatenda utawadhihirikia, na yatawazunguka waliyo 
yafanyia maskhara. 

34. Na itasemwa: Leo tunakusahauni kama nyinyi mlivyo sahau mkutano wa siku yenu 
hii; na mahali penu ni Motoni, wala hamna wa kukunusuruni . 

35. Hayo ni kwa sababu nyinyi mlizifanyia mzaha Aya za Mwenyezi Mungu; na maisha 
ya dunia yakakudanganyeni . Basi leo hawatatolewa humo wala hao hawatakubaliwa 
udhuru wao . 

36. Basi sifa njema zote ni za Mwenyezi Mungu, Mola Mlezi wa mbingu, na Mola 
Mlezi wa ardhi, na Mola Mlezi wa walimwengu wote. 

37. Na ukubwa ni wake Yeye tu, mbinguni na katika ardhi, naye ni Mwenye nguvu, 
Mwenye hikima. 

SURA 46. SURAT AL AH ' QAAF 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. H'A MIM 

2. Uteremsho wa Kitabu umetoka kwa Mwenyezi Mungu, Mwenye nguvu, Mwenye hikima. 

3. Hatukuziumba mbingu na ardhi wala yaliyomo baina yake ila kwa haki na kwa 
muda maalumu . Na walio kufuru wanayapuuza yale wanayo onywa . 

4. Je ! Mwawaona wale mnao waomba badala ya Mwenyezi Mungu? Nionyesheni wameumba 
nini katika ardhi; au hao wanayo shirika katika mbingu? Nileteeni Kitabu kilicho 
kuwa kabla ya hiki, au alama yoyote ya ilimu, ikiwa mnasema kweli. 

5. Na nani mpotofu mkubwa kuliko hao wanao waomba, badala ya Mwenyezi Mungu, 
ambao hawatawaitikia mpaka Siku ya Kiyama, na wala hawatambui maombi yao . 

6. Na ambao watu watakapo kusanywa watakuwa maadui zao, na wataikataa ibada yao . 

7. Na wanapo somewa Aya zetu zilizo wazi, walio kufuru husema juu ya haki inapo 
wajia: Huu ni uchawi dhaahiri . 

8. Au wanasema: Ameizua mwenyewe ! Sema: Ikiwa nimeizua mimi, basi nyinyi hamwezi 
kunifaa chochote mbele ya Mwenyezi Mungu . Yeye anajua zaidi hayo mnayo ropokwa; 
anatosha kuwa shahidi baina yangu na nyinyi . Na Yeye ndiye Mwenye kusamehe, 
Mwenye kurehemu. 



9. Sema: Mimi si kiroja miongoni mwa Mitume . Wala sijui nitakavyo fanywa wala 
nyinyi . Mimi nafuata niliyo funuliwa tu kwa Wahyi, wala mimi si chochote ila ni 
mwonyaji mwenye kudhihirisha wazi. 

10. Sema: Mwaonaje yakiwa haya ni kweli yametoka kwa Mwenyezi Mungu, nanyi 
mmeyakataa, na akashuhudia shahidi miongoni mwa Wana wa Israili juu ya mfano wa 
haya, na akaamini, na nyinyi mnafanya kiburi? Hakika Mwenyezi Mungu hawaongoi 
watu wenye kudhulumu . 

11. Na walio kufuru waliwaambia walio amini : Lau kuwa hii ni kheri, wasingeli 
tutangulia. Na walipo kosa kuongoka wakasema: Huu ni uzushi wa zamani . 

12. Na kabla yake kilikuwapo Kitabu cha Musa, kuwa chenye uwongozi na rehema . Na 
hichi ni Kitabu cha kusadikisha na kilicho kuja kwa lugha ya Kiarabu, ili 
kiwaonye walio dhulumu, na kiwe ni bishara kwa watendao mema . 

13. Hakika walio sema: Mola wetu Mlezi ni Mwenyezi Mungu; kisha wakatengenea, 
hawatakuwa na khofu, wala hawatahuzunika . 

14 . Hao ndio watu wa Peponi, watadumu humo, kuwa ni malipo kwa waliyo kuwa 
wakiyatenda . 

15. Na tumemuusia mwanaadamu awatendee wema wazazi wake wawili. Mama yake 
amechukua mimba yake kwa taabu, na akamzaa kwa taabu. Na kuchukua mimba kwake 
hata kumwachisha ziwa ni miezi thalathini. Hata anapo fika utu uzima wake, na 
akafikilia miaka arubaini, husema: Mola wangu Mlezi! Niwezeshe nishukuru neema 
zako ulizo nineemesha mimi na wazazi wangu, na nitende mema unayo yapenda. Na 
unitengenezee dhuriya zangu. Hakika mimi nimetubu kwako, na mimi ni miongoni mwa 
Waislamu . 

16. Hao ndio tunao wapokelea bora ya vitendo vyao walivyo vitenda, na 
tunayasamehe makosa yao. Watakuwa miongoni mwa watu wa Peponi . Miadi ya kweli 
hiyo walio ahidiwa. 

17. Na ambaye amewafyonya wazazi wake na akawaambia: Ati ndio mnanitisha kuwa 
nitafufuliwa, na hali vizazi vingi vimekwisha pita kabla yangu! Na hao wazazi 
humwomba msaada Mwenyezi Mungu (na humwambia mtoto wao) : Ole wako ! Amini ! Hakika 
ahadi ya Mwenyezi Mungu ni kweli. Na yeye husema: Hayakuwa haya ila ni visa vya 
watu wa kale . 

18. Hao ndio ambao imehakikikishwa hukumu juu yao kama mataifa yaliyo kwisha 
pita kabla yao miongoni mwa majini na watu. Hakika hao wamekuwa wenye kukhasiri. 

19. Na wote watakuwa na daraja zao mbali mbali kwa waliyo yatenda, na ili 
awalipe kwa vitendo vyao, na wala hawatadhulumiwa . 

20. Na siku watakapo letwa walio kufuru kwenye Moto wataambiwa: Nyinyi mlitwaa 
vitu vyenu vizuri katika uhai wa duniani, na mkastareheshwa navyo . Basi leo ndio 
mnalipwa adhabu ya fedheha kwa mlivyo kuwa mkitakabari katika ardhi bila ya 
haki, na kwa sababu mlikuwa mkifanya upotovu. 

21. Na mtaje ndugu wa kina A'di, alipo waonya watu wake kwenye vilima vya 
mchanga . Na kwa yakini waonyaji wengi walitokea kabla yake na baada yake 
kuwaambia: Msimuabudu isipo kuwa Mwenyezi Mungu . Hakika mimi nakukhofieni 
isikupateni adhabu ya siku iliyo kuu . 

22. Wakasema: Je ! Umetujia ili ututenge mbali na miungu yetu? Basi tuletee hayo 
unayo tuahidi ikiwa wewe ni miongoni mwa wasemao kweli. 

23. Akasema: Hakika ujuzi uko kwa Mwenyezi Mungu . Mimi nakuf ikishieni niliyo 
tumwa. Lakini nakuoneni kuwa nyinyi mnafanya ujinga. 



24. Basi walipo liona wingu likielekea kwenye mabonde yao, walisema: Wingu hili 
la kutunyeshea mvua ! Kumbe sivyo, haya ni hayo mliyo yahimiza, upepo ambao ndani 
yake imo adhabu chungu ! 

25. Unaangamiza kila kitu kwa amri ya Mola wake Mlezi. Wakawa hawaonekani ila 
nyumba zao tu. Hivyo ndivyo tuwalipavyo wakosefu! 

26. Na bila ya shaka tuliwaweka vizuri sio kama tulivyo kuwekeni nyinyi; na 
tuliwapa masikio, na macho, na nyoyo . Na hayakuwafaa kitu masikio yao, wala 
macho yao, wala nyoyo zao kwa lolote. Kwani hao walikuwa wakizikataa Ishara za 
Mwenyezi Mungu, na yale waliyo kuwa wakiyafanyia maskhara ndiyo yakawazunguka . 

27. Na hakika tuliiangamiza miji ilio jirani zenu, na tulizitumia Ishara ili 
wapate kurejea. 

28. Basi mbona wale walio washika badala ya Mwenyezi Mungu, kuwa ati hao ndio 
wawakurubishe, hawakuwanusuru? Bali waliwapotea! Na huo ndio uwongo walio kuwa 
wakiuzua . 

29. Na wakati tulipo waleta kundi la majini kuja kwako kusikiliza Qur'ani. Basi 
walipo ihudhuria walisema: Sikilizeni! Na ilipo kwisha somwa, walirudi kwa kaumu 
yao kwenda kuwaonya . 

30. Wakasema: Enyi kaumu yetu ! Sisi tumesikia Kitabu kilicho teremshwa baada ya 
Musa, kinacho sadikisha yaliyo kuwa kabla yake, na kinacho ongoza kwenye Haki na 
kwenye Njia Iliyo Nyooka. 

31. Enyi kaumu yetu ! Muitikieni Mwenye kuitia kwa Mwenyezi Mungu, na muaminini, 
Mwenyezi Mungu atakusameheni, na atakukingeni na adhabu chungu . 

32. Na wasio mwitikia Mwitaji wa Mwenyezi Mungu basi hao hawatashinda katika 
ardhi, wala hawatakuwa na walinzi mbele yake . Hao wamo katika upotovu ulio 
dhaahiri . 

33. Je ! Hawaoni ya kwamba Mwenyezi Mungu, aliye ziumba mbingu na ardhi, na 
hakuchoka kwa kuziumba, kuwa ni Muweza wa kuwafufua wafu? Kwani? Hakika Yeye ni 
Muweza wa kila kitu. 

34. Na siku watakapo letwa makafiri Motoni wakaambiwa: Je ! Haya si kweli? 
Watasema: Kwani? Tunaapa kwa Mola wetu Mlezi, ni kweli! Atasema: Basi onjeni 
adhabu kwa sababu ya kule kukataa kwenu. 

35. Basi subiri, kama walivyo subiri Mitume wenye stahmala kubwa, wala 
usiwafanyie haraka. Siku watakayo yaona waliyo ahidiwa itakuwa kama kwamba 
hawakukaa ulimwenguni ila saa moja ya mchana. Huu ndio ufikisho! Kwani 
huangamizwa wengine isipo kuwa walio waovu tu? 



SURA 47. SURAT MUH'AMMAD 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Walio kufuru na wakazuilia njia ya Mwenyezi Mungu, Yeye atavipotoa vitendo 
vyao . 

2. Na walio amini, na wakatenda mema, na wakaamini aliyo teremshiwa Muhammad - 
nayo ni Haki iliyo toka kwa Mola wao Mlezi - atawafutia makosa yao na 
ataitengeneza hali yao. 

3. Hayo ni kwa sababu walio kufuru wamefuata upotovu, na walio amini wamefuata 
Haki iliyo toka kwa Mola wao Mlezi. Hivyo ndivyo Mwenyezi Mungu anavyo wapigia 
watu mifano yao . 



4. Basi mnapo wakuta walio kufuru wapigeni shingoni mwao, mpaka mkiwadhoof isha 
wafungeni pingu. Tena waachilieni kwa hisani au wajikomboe, mpaka vita vipoe . 
Ndio hivyo. Na lau angeli taka Mwenyezi Mungu angeli washinda mwenyewe, lakini 
haya ni kwa sababu akutieni mitihani nyinyi kwa nyinyi . Na walio uliwa katika 
njia ya Mwenyezi Mungu hatazipoteza a'mali zao. 

5. Atawaongoza na awatengezee hali yao . 

6. Na atawaingiza katika Pepo aliyo wajuulisha. 

7. Enyi mlio amini ! Mkimnusuru Mwenyezi Mungu naye atakunusuruni na 
ataithibitisha miguu yenu. 

8. Na walio kufuru, basi kwao ni maangamizo, na atavipoteza vitendo vyao . 

9. Hayo ni kwa sababu waliyachukia aliyo yateremsha Mwenyezi Mungu, basi 
akaviangusha vitendo vyao. 

10. Kwani hawakutembea katika ardhi wakaona ulikuwaje mwisho wa walio kuwa kabla 
yao? Mwenyezi Mungu aliwaangamiza, na kwa makafiri hawa itakuwa mfano wa hayo . 

11. Hayo ni kwa sababu Mwenyezi Mungu ni Mlinzi wa walio amini . Na makafiri 
hawana mlinzi. 

12. Hakika Mwenyezi Mungu atawaingiza walio amini na wakatenda mema katika 
Bustani zipitiwazo na mito kati yake . Na walio kufuru hu jifurahisha na hula kama 
walavyo wanyama, na Moto ndio makaazi yao. 

13. Na miji mingapi iliyo kuwa na nguvu zaidi kuliko mji wako huu ulio kutoa; 
nao tuliwateketeza na wala hawakuwa wa kuwanusuru. 

14. Je ! Mwenye kuwa na bayana kutoka kwa Mola wake Mlezi ni kama aliye pambiwa 
uovu wa vitendo vyake, na wakafuata pumbao lao? 

15. Mfano wa Pepo walio ahidiwa wachamngu ina mito ya maji yasiyo vunda, na mito 
ya maziwa isiyo haribika ladha yake, na mito ya mvinyo yenye ladha kwa wanywao, 
na mito ya asali iliyo safishwa. Na wao humo watakuwa na kila namna ya matunda, 
na maghfira kutoka kwa Mola wao Mlezi. Basi hao ni kama watakao dumu Motoni na 
wakinyweshwa maji yanayo chemka ya kuwakata matumbo yao? 

16. Na wapo miongoni mwao wanao kusikiliza, mpaka wakiondoka kwako huwauliza 
walio pewa ilimu: Amesema nini sasa hivi? Hao ndio ambao Mwenyezi Mungu amepiga 
muhuri juu ya nyoyo zao, na wakafuata pumbao lao. 

17. Na wale walio ongoka anawazidishia uongofu na anawapa uchamngu wao . 

18. Kwani wanangojea jengine isipo kuwa iwafikie Saa (ya Kiyama) kwa ghafla? Na 
hakika alama zake zimekwisha kuja. Na itapo wajia kutawafaa wapi kukumbuka hapo? 

19. Basi jua ya kwamba hapana mungu ila Mwenyezi Mungu, na omba maghufira kwa 
dhambi zako na za Waumini wanaume na Waumini wanawake . Na Mwenyezi Mungu anajua 
mahali penu pa kwenda na kurudi, na mahali penu pa kukaa. 



20. Na Waumini wanasema: Kwa nini haiteremshwi 

Sura? Na inapo teremshwa SURA madhubuti na 
ikatajwa ndani yake khabari ya vita, utawaona 

wenye maradhi katika nyoyo zao wanakutazama 
mtazamo wa anaye zimia kwa mauti . Basi ni bora 

kwao 

21. Ut'iifu na kauli njema. Na jambo likisha azimiwa, basi wakiwa ni wakweli kwa 
Mwenyezi Mungu, bila ya shaka itakuwa ni kheri kwao . 

22. Basi yanayo tarajiwa kwenu mkitawala ndio mfisidi katika nchi na mwatupe 
jamaa zenu? 

23. Hao ndio Mwenyezi Mungu alio walaani, na akawatia uziwi, na akawapofoa macho 
yao . 

24. Je ! Hawaizingatii hii Qur'ani? Au kwenye nyoyo (zao) zipo kufuli? 

25. Kwa hakika wanao rudi nyuma baada ya kwisha wabainikia uwongofu, Shetani 
huyo amewashawishi na amewaghuri . 

26. Hayo ni kwa sababu waliwaambia walio chukia aliyo yateremsha Mwenyezi Mungu : 
Tutakut'iini katika baadhi ya mambo. Na Mwenyezi Mungu anajua siri zao. 

27. Basi itakuwaje Malaika watakapo wafisha wakawa wanawapiga nyuso zao na 
migongo yao ! 

28. Hayo ni kwa sababu wao waliyafuata yaliyo mchukiza Mwenyezi Mungu na 
wakachukia yanayo mridhisha, basi akaviangusha vitendo vyao. 

29. Je ! Wenye maradhi nyoyoni mwao wanadhani kwamba Mwenyezi Mungu 
hatazidhihirisha chuki zao? 

30. Na tungeli penda tungeli kuonyesha hao na ungeli watambua kwa alama zao; 
lakini bila ya shaka utawajua kwa namna ya msemo wao . Na Mwenyezi Mungu anavijua 
vitendo vyenu. 

31. Na bila ya shaka tutaku jaribuni mpaka tuwadhihirishe wapiganao Jihadi katika 
nyinyi na wanao subiri. Nasi tutazifanyia mtihani khabari zenu. 

32. Kwa hakika walio kufuru na wakazuilia njia ya Mwenyezi Mungu na wakapinzana 
na Mtume baada ya kwisha wabainikia uwongofu, hao hawatamdhuru Mwenyezi Mungu 
kwa lolote. Naye ataviangusha vitendo vyao. 

33. Enyi mlio amini ! Mt'iini Mwenyezi Mungu, na mt'iini Mtume, wala msiviharibu 
vitendo vyenu. 

34. Hakika walio kufuru na wakazuilia njia ya Mwenyezi Mungu, kisha wakafa na 
hali ni makafiri, Mwenyezi Mungu hatawasamehe makosa yao . 

35. Basi msiregee na kutaka suluhu, maana nyinyi ndio mtakao shinda. Na Mwenyezi 
Mungu yu pamoja nanyi, wala hatakunyimeni malipo ya vitendo vyenu. 

36. Hakika uhai wa duniani ni mchezo na pumbao. Na mkiamini na mkamchamngu 
Mwenyezi Mungu atakupeni ujira wenu, wala hakutakeni mali yenu. 

37. Na akikutakeni hayo na kukushikilieni mtafanya ubakhili, na atatoa undani wa 
chuki zenu. 

38. Angalieni! Nyinyi mnaitwa mtumie katika njia ya Mwenyezi Mungu, na wapo 
katika nyinyi wanao fanya ubakhili. Na anaye fanya ubakhili basi anajifanyia 



ubakhili mwenyewe . Na Mwenyezi Mungu si mhitaji, na nyinyi ndio wahitaji. Na 
mkigeuka atawaleta watu wengine badala yenu, nao hawatakuwa kama nyinyi . 



SURA 48. SURAT AL FAT-H ' I 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Hakika tumekufungulia Ushindi wa dhaahiri 

2. Ili Mwenyezi Mungu akusamehe makosa yako yaliyo tangulia na yajayo, na 
akutimizie neema zake, na akuongoe katika Njia Iliyo Nyooka, 

3. Na Mwenyezi Mungu akunusuru nu yenye nguvu - 

4. Yeye ndiye aliye teremsha utulivu katika nyoyo za Waumini ili wazidi Imani 
juu ya Imani yao . Na Mwenyezi Mungu ndiye mwenye majeshi ya mbingu na ardhi . Na 
Mwenyezi Mungu ni Mwenye ujuzi, Mwenye hikima - 

5. Ili awaingize Waumini wanaume na Waumini wanawake katika Bustani zipitazo 
mito kati yake, wadumu humo, na awafutie makosa yao. Na huko ndiko kufuzu 
kukubwa mbele ya Mwenyezi Mungu . 

6. Na awape adhabu wanaafiki wanaume na wanaafiki wanawake, na washirikina 
wanaume na washirikina wanawake, wanao mdhania Mwenyezi Mungu dhana mbaya . 
Utawafikia mgeuko mbaya, na Mwenyezi Mungu awakasirikie, na awalaani, na 
awaandalie Jahannamu. Na hayo ni marudio maovu kabisa. 

7. Na Mwenyezi Mungu ana majeshi ya mbingu na ardhi . Na Mwenyezi Mungu ni Mwenye 
nguvu, Mwenye hikima. 

8. Hakika tumekutuma wewe uwe Shahidi, na Mbashiri, na Mwonyaji, 

9. Ili mumuamini Mwenyezi Mungu na Mtume wake, na mumsaidie, na mumhishimu, na 
mumtakase asubuhi na jioni. 

10. Bila ya shaka wanao fungamana nawe, kwa hakika wanafungamana na Mwenyezi 
Mungu . Mkono wa Mwenyezi Mungu uko juu ya mikono yao . Basi avunjaye ahadi hizi 
anavunja kwa kuidhuru nafsi yake; na anaye tekeleza aliyo muahadi Mwenyezi 
Mungu, Mwenyezi Mungu atamlipa ujira mkubwa . 

11. Watakuambia mabedui walio baki nyuma : Yametushughulisha mali yetu na ahali 
zetu, basi tuombee msamaha. Wanasema kwa ndimi zao yasiyo kuwamo katika nyoyo 
zao. Sema: Ni nani awezaye kukusaidieni chochote kwa Mwenyezi Mungu akitaka Yeye 
kukudhuruni au akitaka kukunuf aisheni? Bali Mwenyezi Mungu anazo khabari za 
mnayo yatenda. 

12. Lakini mlidhani kwamba Mtume na Waumini hawatarudi kabisa kwa ahali zao, na 
mkapambiwa hayo katika nyoyo zenu, na mkadhania dhana mbaya, na mkawa watu wanao 
angamia . 

13. Na asiye muamini Mwenyezi Mungu na Mtume wake, basi kwa hakika Sisi 
tumewaandalia makafiri Moto mkali. 

14. Na Mwenyezi Mungu ndiye mwenye ufalme wa mbingu na ardhi . Humsamehe 
amtakaye, na humuadhibu amtakaye. Na Mwenyezi Mungu ni Mwenye kusamehe, Mwenye 
kurehemu . 

15. Walio baki nyuma watasema: Mtapo kwenda kuchukua ngawira, tuacheni 
tukufuateni ! Wanataka kuyabadili maneno ya Mwenyezi Mungu . Sema: Hamtatufuata 
kabisa. Mwenyezi Mungu alikwisha sema kama hivi zamani. Hapo watasema: Bali 
nyinyi mnatuhusudu. Siyo, bali walikuwa hawafahamu ila kidogo. 



16. Waambie walio achwa nyuma katika mabedui : Mtakuja itwa kwenda pigana na watu 
wakali kwa vita, mpigane nao au wasalimu amri. Basi mkimt'ii, Mwenyezi Mungu 
atakupeni ujira mzuri. Na mkigeuka kama mlivyo geuka kwanza, atakuadhibuni kwa 
adhabu iliyo chungu . 

17. Kipofu hana lawama, wala kiguru hana lawama, wala mgonjwa hana lawama. Na 
mwenye kumt'ii Mwenyezi Mungu na Mtume wake, atamuingiza katika Mabustani 
yapitayo mito kati yake . Na atakaye geuka upande atamuadhibu kwa adhabu chungu . 

18. Kwa hakika Mwenyezi Mungu amewapa radhi Waumini walipo fungamana nawe chini 
ya mti, na alijua yaliyomo nyoyoni mwao. Basi akateremsha utulivu juu yao, na 
akawalipa kwa Ushindi wa karibu. 

19. Na ngawira nyingi watakazo zichukua. Na Mwenyezi Mungu ni Mwenye nguvu, 
Mwenye hikima. 

20. Mwenyezi Mungu anakuahidini ngawira nyingi mtakazo zichukua, basi 
amekutangulizieni hizi kwanza, na akaizuia mikono ya watu isikuf ikieni, na ili 
hayo yawe ni Ishara kwa Waumini, na akakuongozeni Njia Iliyo Nyooka. 

21. Na mengine hamwezi kuyapata bado, Mwenyezi Mungu amekwisha yazingia. Na 
Mwenyezi Mungu ni Muweza wa kila kitu. 

22. Na lau makafiri wangeli pigana nanyi basi bila ya shaka wangeli geuza 
migongo, kisha wasingeli pata mlinzi wala msaidizi. 

23. Huo ndio mwendo wa Mwenyezi Mungu ulio kwisha pita zamani, wala hutapata 
mabadiliko katika mwendo wa Mwenyezi Mungu . 

24. Na Yeye ndiye aliyeizuia mikono yao kwenu, na mikono yenu kwao, katika bonde 
la Makka baada ya kukupeni Ushindi juu yao. Na Mwenyezi Mungu ni Mwenye kuyaona 
myatendayo . 

25. Hao ndio walio kufuru na wakakuzuieni msiingie Msikiti Mtakatifu, na 
wakawazuilia dhabihu kufika mahala pao. Na lau si wanaume Waumini na wanawake 
Waumini msio wajua mkawasaga na mkaingia makosani kutokana nao bila ya kujua 
...Mwenyezi Mungu (amefanya haya) ili amuingize amtakaye katika rehema yake . Lau 
wangeli tengana bila ya shaka tungeli waadhibu walio kufuru kwa adhabu chungu . 

26. Pale walio kufuru walipo tia katika nyoyo zao hasira, hasira za kijinga, 
Mwenyezi Mungu aliteremsha utulivu juu ya Mtume wake na juu ya Waumini, na 
akawalazimisha neno la kuchamngu. Na wao walikuwa ndio wenye haki nalo na wenye 
kustahili. Na Mwenyezi Mungu ni Mjuzi wa kila kitu. 

27. Hakika Mwenyezi Mungu amemtimizia Mtume wake ndoto ya haki . Bila ya shaka 
nyinyi mtauingia Msikiti Mtakatifu, Inshallah, kwa amani, na hali mmenyoa vichwa 
vyenu na mmepunguza nywele. Hamtakuwa na khofu. Yeye anajua msiyo yajua. Basi 
atakupeni kabla ya haya Ushindi karibuni . 

28. Yeye ndiye aliye mtuma Mtume wake kwa uwongofu na Dini ya Haki, ili aitukuze 
juu ya dini zote. Na Mwenyezi Mungu anatosha kuwa Shahidi . 

29. Muhammad ni Mtume wa Mwenyezi Mungu . Na walio pamoja naye wana nguvu mbele 
ya makafiri, na wanahurumiana wao kwa wao. Utawaona wakiinama na kusujudu 
wakitafuta fadhila na radhi za Mwenyezi Mungu . Alama zao zi katika nyuso zao, 
kwa athari ya kusujudu. Huu ndio mfano wao katika Taurati. Na mfano wao katika 
Injili ni kama mmea ulio toa chipukizi lake, kisha ukalitia nguvu, ukawa mnene, 
ukasimama sawa juu ya ubuwa wake, ukawafurahisha wakulima, ili kuwakasirisha kwa 
ajili yao makafiri. Mwenyezi Mungu amewaahidi walio amini na wakatenda mema 
katika wao msamaha na ujira mkubwa . 



SURA 49. SURAT AL H ' U JURAAT 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Enyi mlio amini ! Msitangulie mbele ya Mwenyezi Mungu na Mtume wake, na mcheni 
Mwenyezi Mungu . Hakika Mwenyezi Mungu ni Mwenye kusikia, Mwenye kujua. 

2. Enyi mlio amini ! Msinyanyue sauti zenu kuliko sauti ya Nabii, wala msiseme 
naye kwa kelele kama mnavyo semezana nyinyi kwa nyinyi, visije vitendo vyenu 
vikaharibika, na hali hamtambui. 

3. Kwa hakika wanao teremsha sauti zao mbele ya Mtume wa Mwenyezi Mungu, hao 
ndio Mwenyezi Mungu amezisafisha nyoyo zao kwa uchamngu. Hao watakuwa na 
maghfira na ujira mkubwa . 

4 . Hakika hao wanao kuita nawe uko nyuma ya vyumba, wengi wao hawana akili . 

5. Na lau wao wangeli ngojea mpaka uwatokee ingeli kuwa kheri kwao . Na Mwenyezi 
Mungu ni Mwenye maghfira, Mwenye kurehemu. 

6. Enyi mlio amini ! Akikujieni mpotovu na khabari yoyote, ichunguzeni, msije 
mkawasibu watu kwa kuto jua, na mkawa tena wenye kujuta kwa mliyo yatenda. 

7. Na jueni kuwa Mtume wa Mwenyezi Mungu yuko nanyi . Lau angeli kut'iini katika 
mambo mengi, bila ya shaka mngeli taabika. Lakini Mwenyezi Mungu amekupendezeeni 
Imani, na akaipamba katika nyoyo zenu, na amekufanyeni muuchukie ukafiri, na 
upotovu, na uasi. Hao ndio walio ongoka, 

8. Kwa fadhila za Mwenyezi Mungu na neema zake. Na Mwenyezi Mungu ni Mwenye 
kujua, Mwenye hikima. 

9. Na ikiwa makundi mawili katika Waumini yanapigana, basi yapatanisheni . Na 
likiwa moja la hao linamdhulumu mwenzie, basi lipigeni linalo dhulumu mpaka 
lirejee kwenye amri ya Mwenyezi Mungu . Na likirudi basi yapatanisheni kwa 
uadilifu. Na hukumuni kwa haki . Hakika Mwenyezi Mungu anawapenda wanao hukumu 
kwa haki . 

10. Hakika Waumini ni ndugu, basi patanisheni baina ya ndugu zenu, na mcheni 
Mwenyezi Mungu ili mrehemewe . 

11. Enyi mlio amini ! Wanaume wasiwadharau wanaume wenzao, wala wanawake 
wasiwadharau wanawake wenzao. Huenda hao wakawa bora kuliko wao . Wala 
msivunjiane hishima, wala msiitane kwa majina ya kejeli. Ni uovu kutumia jina 
baya baada ya kwisha amini . Na wasio tubu, hao ndio wenye kudhulumu. 

12. Enyi mlio amini ! Jiepusheni na dhana nyingi, kwani baadhi ya dhana ni 
dhambi. Wala msipelelezane, wala msisengenyane nyinyi kwa nyinyi . Je ! Yupo 
katika nyinyi anaye penda kuila nyama ya nduguye aliye kufa? Mnalichukia hilo! 
Na mcheni Mwenyezi Mungu . Hakika Mwenyezi Mungu ni Mwenye kupokea toba, Mwenye 
kurehemu . 

13. Enyi watu ! Hakika Sisi tumekuumbeni kutokana na mwanamume na mwanamke . Na 
tumeku jaalieni kuwa ni mataifa na makabila ili mjuane. Hakika aliye mtukufu 
zaidi kati yenu kwa Mwenyezi Mungu ni huyo aliye mchamngu zaidi katika nyinyi . 
Hakika Mwenyezi Mungu ni Mwenye kujua, Mwenye khabari. 

14. Mabedui wamesema: Tumeamini. Sema: Hamjaamini, lakini semeni : Tumesilimu. 
Kwani Imani haijaingia katika nyoyo zenu. Na mkimt'ii Mwenyezi Mungu na Mtume 
wake, hatakupunguzieni chochote katika vitendo vyenu. Hakika Mwenyezi Mungu ni 
Mwenye kusamehe, Mwenye kurehemu. 



15. Hakika Waumini ni wale walio muamini Mwenyezi Mungu na Mtume wake tena 
wasitie shaka kabisa, na wakapigana Jihadi katika Njia ya Mwenyezi Mungu kwa 
mali yao na nafsi zao. Hao ndio wakweli. 

16. Sema: Ati ndio mnamfundisha Mwenyezi Mungu Dini yenu, na hali Mwenyezi Mungu 
anayajua ya katika mbingu na ardhi, na Mwenyezi Mungu anajua kila kitu? 

17. Wanakusimbulia kuwa wamesilimu! Sema: Msinisimbulie kwa kusilimu kwenu. Bali 
Mwenyezi Mungu ndiye aliye kufanyieni hisani kwa kukuongoeni kwenye Imani, ikiwa 
nyinyi ni wakweli . 

18. Hakika Mwenyezi Mungu anajua siri za mbingu na ardhi. Na Mwenyezi Mungu 
anayaona myatendayo. 



SURA 50. SURAT QAAF 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Qaaf. Naapa kwa Qur'ani tukufu! 

2. Bali wanastaajabu kwamba amewafikia mwonyaji kutoka miongoni mwao, na 
wakasema makafiri: Hili ni jambo la ajabu! 

3. Ati tukifa na tukawa udongo . . . ? Kurejea huko kuko mbali! 

4. Hakika Sisi tunajua kiasi cha kila kinacho punguzwa na ardhi kutokana nao . Na 
kwetu kipo Kitabu kinacho hifadhi yote. 

5. Lakini waliikanusha Haki ilipo wajia; kwa hivyo wamo katika mambo ya mkorogo. 

6. Je ! Hawaangalii mbingu zilizo juu yao ! Vipi tulivyo zijenga, na tukazipamba. 
Wala hazina nyufa. 

7. Na ardhi tumeitandaza na tukaiwekea milima, na tukaiotesha mimea mizuri ya 
kila namna . 

8. Yawe haya ni kifumbua macho na ukumbusho kwa kila mja mwenye kuelekea. 

9. Na tumeteremsha kutoka mbinguni maji yaliyo barikiwa, na kwa hayo tukaotesha 
mabustani na nafaka za kuvunwa . 

10. Na mitende mirefu yenye makole yaliyo zaa kwa wingi, 

11. Ili iwe ni riziki kwa waja wangu . Na tukaifufua kwa maji nchi iliyo kuwa 
imekufa. Kama hivyo ndivyo utakavyo kuwa ufufuaji. 

12. Kabla yao walikadhibisha kaumu ya Nuhu na wakaazi wa Rassi na Thamudi . 

13. Na A'di na Firauni na kaumu ya Lut ' i . 

14. Na wakaazi wa Machakani, na watu wa Tubbaa'. Wote hao waliwakanusha Mitume, 
kwa hivyo onyo likathibitika juu yao . 

15. Kwani tulichoka kwa kuumba mara ya kwanza. Bali wao wamo katika shaka tu juu 
ya umbo jipya. 

16. Na hakika tumemuumba mtu, nasi tunayajua yanayo mpitikia katika nafsi yake . 
Na Sisi tuko karibu naye kuliko mshipa wa shingoni mwake . 

17. Wanapo pokea wapokeaji wawili, wanao kaa kuliani na kushotoni . 

18. Hatamki neno ila karibu yake yupo mwangalizi tayari. 



19. Na uchungu wa kutoka roho utamjia kwa haki . Hayo ndiyo uliyo kuwa 
ukiyakimbia . 

20. Na litapulizwa baragumu. Hiyo ndiyo Siku ya Miadi . 

21. Na kila nafsi itakuja na pamoja nayo mchungaji na shahidi . 

22. (Aambiwe) : Kwa hakika ulikuwa umeghafilika na haya; basi leo tumekuondolea 
pazia lako, na kwa hivyo kuona kwako leo ni kukali. 

23. Na mwenzake atasema: Huyu niliye naye mimi kesha tayarishwa. 

24. Mtupeni katika Jahannamu kila kafiri mwenye inda, 

25. Akatazaye kheri, arukaye mipaka, mwenye kutia shaka, 

26. Aliye weka mungu mwengine pamoja na Mwenyezi Mungu . Basi mtupeni katika 
adhabu kali. 

27. Mwenzake aseme: Ee Mola wetu Mlezi! Sikumpoteza mimi, bali yeye mwenyewe 
alikuwa katika upotovu wa mbali. 

28. (Mwenyezi Mungu) aseme: Msigombane mbele yangu . Nilikuleteeni mbele onyo 
langu . 

29. Mbele yangu haibadilishwi kauli, wala Mimi siwadhulumu waja wangu . 

30. Siku tutapo iambia Jahannamu: Je ! Umejaa? Nayo itasema: Je ! Kuna ziada? 

31. Na Pepo italetwa karibu kwa ajili ya wachamngu, haitakuwa mbali. 

32. Haya ndiyo mnayo ahidiwa kwa kila mwenye kurejea kwa Mwenyezi Mungu na 
aka jilinda . 

33. Mwenye kumwogopa Mwingi wa Rehema hali kuwa hamwoni, na akaja kwa moyo ulio 
elekea- 

34. (Ataambiwa) ingieni kwa salama. Hiyo ndiyo siku ya daima dawamu . 

35. Humo watapata wakitakacho, na kwetu yako ya ziada. 

36. Na kaumu ngapi tuliziangamiza kabla yao walio kuwa na nguvu zaidi kuliko 
hawa ! Nao walitanga tanga katika nchi nyingi . Je ! Walipata pa kukimbilia? 

37. Hakika katika hayo upo ukumbusho kwa mwenye moyo au akatega sikio naye yupo 
anashuhudia . 

38. Na bila ya shaka Sisi tumeziumba mbingu na ardhi na vilio baina yao mnamo 
siku sita; na wala hayakutugusa machofu. 

39. Basi vumilia kwa hayo wasemayo, na mtakase kwa kumsifu Mola wako Mlezi kabla 
ya kuchomoza jua na kabla ya kuchwa. 

40. Na katika usiku pia mtakase, na baada ya kusujudu. 

41. Na sikiliza siku atapo nadi mwenye kunadi kutoka pahala karibu. 

42. Siku watakapo sikia ukelele wa haki . Hiyo ndiyo siku ya kufufuka. 

43. Hakika Sisi tunahuisha na tunafisha, na kwetu Sisi ndio marejeo. 

44. Siku itapo wapasukia ardhi mbio mbio! Mkusanyo huo kwetu ni mwepesi. 

45. Sisi tunajua kabisa wayasemayo. Wala wewe si mwenye kuwatawalia kwa ujabari. 
Basi mkumbushe kwa Qur'ani anaye liogopa onyo. 



SURA 51. SURAT ADH-DHAARIYAAT 

KWA JINA LA MWENYEZI MUNGU MWINGI WA REHEMA MWENYE KUREHEMU 
1. Naapa kwa pepo zinazo tawanya, 

2. Na zinazo beba mizigo, 

3. Na zinazo kwenda kwa wepesi. 

4. Na zinazo gawanya kwa amri, 

5. Hakika mnayo ahidiwa bila ya shaka ni kweli, 

6. Na kwa hakika malipo bila ya shaka yatatokea. 

7. Naapa kwa mbingu zenye njia, 

8. Hakika nyinyi bila ya shaka mmo katika kauli inayo khitalif iana . 

9. Anageuzwa kutokana na haki mwenye kugeuzwa. 

10. Wazushi wameangamizwa . 

11. Ambao wameghaf ilika katika ujinga. 

12. Wanauliza: Ni lini hiyo siku ya malipo? 

13. Hiyo ni siku watakayo adhibiwa Motoni. 

14. Onjeni adhabu yenu ! Haya ndiyo mliyo kuwa mkiyahimiza. 

15. Hakika wachamngu watakuwa katika Mabustani na chemchem. 

16. Wanapokea aliyo wapa Mola wao Mlezi. Kwa hakika hao walikuwa kabla ya haya 
wakifanya mema . 

17. Walikuwa wakilala kidogo tu usiku. 

18. Na kabla ya alfajiri wakiomba maghfira. 

19. Na katika mali yao ipo haki ya mwenye kuomba na asiye omba . 

20. Na katika ardhi zipo Ishara kwa wenye yakini . 

21. Na pia katika nafsi zenu - Je ! Hamwoni? 

22. Na katika mbingu ziko riziki zenu na mliyo ahidiwa. 

23. Basi naapa kwa Mola Mlezi wa mbingu na ardhi, hakika haya ni kweli kama 
ilivyo kweli kuwa nyinyi mnasema. 

24. Je ! Imekufikia hadithi ya wageni wa Ibrahim wanao hishimiwa? 

25. Walipo ingia kwake wakasema: Salama! Na yeye akasema: Salama! Nyinyi ni watu 
nisio kujueni. 

26. Akenda kwa ahali yake na akaja na ndama aliye nona. 

27. Akawakaribisha, akasema: Mbona hamli? 

28. Akahisi kuwaogopa katika nafsi yake . Wakasema: Usiwe na khofu, nao 
wakambashiria kupata kijana mwenye ilimu. 

29. Ndipo mkewe akawaelekea, na huku anasema na akijipiga usoni kwa mastaajabu, 
na kusema: Mimi ni kikongwe na tasa! 

30. Wakasema: Ndivyo vivyo hivyo alivyo sema Mola wako Mlezi. Hakika Yeye ni 
Mwenye hikima na Mwenye kujua. 



31. AKASEMA: Basi ujumbe wenu ni nini, enyi mlio tumwa? 

32. Wakasema: Hakika sisi tumetumwa kwa watu wakosefu, 

33 . Tuwatupie mawe ya udongo, 

34. Yaliyo tiwa alama kutoka kwa Mola wako Mlezi kwa ajili ya wanao pindukia 
mipaka . 

35. Kwa hivyo tutawatoa katika hao wale walio amini . 

36. Lakini hatukupata humo ila nyumba moja tu yenye Waislamu! 

37. Na tukaacha humo Ishara kwa ajili ya wanao iogopa adhabu chungu . 

38. Na katika khabari za Musa, tulipo mtuma kwa Firauni na hoja wazi. 

39. Lakini alipuuza kwa sababu ya nguvu zake na akasema: Huyu ni mchawi au 
mwendawazimu ! 

40. Basi tukamkamata yeye na majeshi yake na tukawatupa baharini, na yeye ndiye 
wa kulaumiwa. 

41. Na katika khabari za A'di tulipo wapelekea upepo wa kukata uzazi. 

42. Haukuacha chochote ulicho kifikia ila ulikifanya kama kilio nyambuka. 

43. Na katika khabari za Thamudi walipo ambiwa: Jifurahisheni kwa muda mdogo tu. 

44. Wakaasi amri ya Mola wao Mlezi. Basi uliwanyakua moto wa radi nao wanaona. 

45. Basi hawakuweza kusimama wala hawakuwa wenye kujitetea. 

46. Na kaumu ya Nuhu hapo mbele. Hakika hao walikuwa watu wapotovu. 

47. Na mbingu tumezifanya kwa nguvu na uwezo na hakika Sisi bila ya shaka ndio 
twenye uwezo wa kuzitanua. 

48. Na ardhi tumeitandaza; basi watandazaji wazuri namna gani Sisi! 

49. Na katika kila kitu tumeumba kwa jozi ili mzingatie. 

50. Basi kimbilieni kwa Mwenyezi Mungu, hakika mimi ni mwonyaji kwenu wa 
kubainisha nitokae kwake . 

51. Wala msifanye kuwa kuna mungu mwengine pamoja na Mwenyezi Mungu . Hakika mimi 
ni mwonyaji kwenu wa kubainisha nitokae kwake . 

52. Basi ndio hivyo hivyo, hakuwajia kabla yao Mtume ila walisema: Huyu ni 
mchawi au mwendawazimu . 

53. Je ! Wameambizana kwa haya? Bali hawa ni watu waasi. 

54. Basi waachilie mbali, nawe hulaumiwi . 

55. Na kumbusha, kwani ukumbusho huwafaa Waumini . 

56. Nami sikuwaumba majini na watu ila waniabudu Mimi . 

57. Na sitaki kwao riziki, wala sitaki wanilishe. 

58. Hakika Mwenyezi Mungu ndiye Mwenye kuruzuku, Mwenye nguvu, Madhubuti. 

59. Hakika walio dhulumu wana fungu lao la adhabu kama fungu la wenzao. Basi 
wasinihimize. 

60. Ole wao walio ikanusha siku yao waliyo ahidiwa. 



SURA 52. SURAT ATT ' UR 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa mlima wa T'ur, 

2. Na Kitabu kilicho andikwa 

3. Katika ngozi iliyo kunjuliwa, 

4. Na kwa Nyumba iliyo jengwa, 

5. Na kwa dari iliyo nyanyuliwa, 

6. Na kwa bahari iliyo jazwa, 

7. Hakika adhabu ya Mola wako Mlezi hapana shaka itatokea. 

8. Hapana wa kuizuia. 

9. Siku zitakapo tikisika mbingu kwa mtikiso, 

10. Na milima iwe inakwenda kwa mwendo mkubwa . 

11. Basi ole wao siku hiyo hao wanao kadhibisha, 

12. Ambao wanacheza katika mambo ya upuuzi. 

13. Siku watapo sukumwa kwenye Moto kwa msukumo wa nguvu, 

14. (Waambiwe) : Huu ndio ule Moto mlio kuwa mkiukanusha! 

15. Je ! Huu ni uchawi, au hamwoni tu? 

16. Uingieni, mkistahamili au msistahamili - ni mamoja kwenu. Hakika mnalipwa 
kwa mliyo kuwa mkiyatenda. 

17. Hakika wachamngu watakuwa katika Mabustani na neema, 

18. Wakifurahi kwa yale aliyo wapa Mola wao Mlezi. Na Mola wao Mlezi atawalinda 
na adhabu ya Motoni. 

19. Kuleni na kunyweni kwa raha kabisa kwa sababu ya mliyo kuwa mkiyatenda. 

20. Watakuwa wameegemea juu ya viti vya enzi vilivyo pangwa kwa safu. Na 
tutawaoza mahuru-1-aini . 

21. Na walio amini na dhuriya zao wakawafuata kwa Imani tutawakutanisha nao 
dhuriya zao, na wala hatutawapun ja hata kidogo katika vitendo vyao . Kila mtu 
lazima atapata alicho kichuma. 

22. Na tutawapa matunda, na nyama kama watavyo penda. 

23. Watapeana humo bilauri zisio na vinywaji vya kuleta maneno ya upuuzi wala 
dhambi . 

24. Iwe wanawapitia watumishi wao kama kwamba ni lulu zilizomo katika chaza. 

25. Wataelekeana wakiulizana. 

26. Waseme: Tulikuwa zamani pamoja na ahali zetu tukiogopa; 

27. Basi Mwenyezi Mungu akatufanyia hisani na akatulinda na adhabu ya upepo wa 
Moto. 

28. Hakika sisi zamani tulikuwa tukimwomba Yeye tu. Hakika Yeye ndiye Mwema 
Mwenye kurehemu. 



29. Basi kumbusha! Kwani wewe, kwa neema ya Mola wako Mlezi, si kuhani wala 
mwendawazimu . 

30. Au wanasema: Huyu ni mtunga mashairi, tunamtarajia kupatilizwa na dahari . 

31. Sema: Tarajieni, na mimi pia ni pamoja nanyi katika kutarajia. 

32. Au hizo akili zao ndio zinawaamrisha haya, au wao basi ni watu majeuri tu? 

33. Au ndio wanasema: Ameitunga hii! Bali basi tu hawaamini ! 

34. Basi nawalete masimulizi kama haya ikiwa wao wanasema kweli. 

35. Au wao wameumbwa pasipo kutokana na kitu chochote, au ni wao ndio waumbaji? 

36. Au wao wameziumba mbingu na ardhi? Bali hawana na yakini . 

37. Au wanazo khazina za Mola wako Mlezi au wao ndio wenye madaraka? 

38. Au wanazo ngazi za kusikilizia? Basi huyo msikilizaji wao na alete hoja ilio 
wazi ! 

39. Au Yeye Mwenyezi Mungu ana wasichana, na nyinyi ndio mna wavulana? 

40. Au wewe unawaomba ujira, na kwa hivyo ndio wanaelemewa na uzito wa gharama? 

41. Au wanayo ilimu ya ghaibu, nao wameandika? 

42. Au wanataka kufanya vitimbi tu? Lakini hao walio kufuru ndio watakao tegeka. 

43. Au wanae mungu asiye kuwa Mwenyezi Mungu? Subhanallah! Ametaksika Mwenyezi 
Mungu na hao wanao washirikisha naye . 

44. Na hata wange ona pande linatoka mbinguni linaanguka wange sema: Ni mawingu 
yaliyo bebana. 

45. Basi waache mpaka wakutane na siku yao watakapo hilikishwa. 

46. Siku ambayo hila zao hazitawafaa hata kidogo, wala wao hawatanusuriwa . 

47. Na hakika walio dhulumu watapata adhabu nyengine isiyo kuwa hii, lakini 
wengi wao hawajui. 

48. Na ingojee hukumu ya Mola wako Mlezi. Kwani wewe hakika uko mbele ya macho 
yetu, na mtakase kwa kumsifu Mola wako Mlezi unapo simama, 

49. Na usiku pia mtakase, na zinapo kuchwa nyota. 

SURA 53. SURAT ANNAJM 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa nyota inapo tua, 

2. Mwenzenu huyu hakupotea, wala hakukosea. 

3. Wala hatamki kwa matamanio. 

4 . Hayakuwa haya ila ni ufunuo ulio funuliwa; 

5. Amemfundisha aliye mwingi wa nguvu, 

6. Mwenye kutua, akatulia, 

7. Naye yuko juu kabisa upeo wa macho. 

8. Kisha akakaribia na akateremka. 



9. Akawa ni kama baina ya mipinde miwili, au karibu zaidi. 

10. Akamfunulia mja wake (Mwenyezi Mungu) alicho mfunulia. 

11. Moyo haukusema uwongo uliyo yaona. 

12. Je ! Mnabishana naye kwa aliyo yaona? 

13. Na akamwona mara nyingine, 

14. Penye Mkunazi wa mwisho. 

15. Karibu yake ndiyo ipo Bustani inayo kaliwa. 

16. Kilipo ufunika huo Mkunazi hicho kilicho ufunuika. 

17. Jicho halikuhangaika wala halikuruka mpaka . 

18. Kwa yakini aliona katika Ishara kubwa kabisa za Mola wake Mlezi. 

19. Je ! Mmemuona Lata na Uzza? 

20. Na Manaat, mwingine wa tatu? 

21. Je ! Nyinyi mnao wana wanaume na Yeye ndio awe na wanawake? 

22. Huo ni mgawanyo wa dhulma! 

23. Hayo hayakuwa ila ni majina mliyo wapa nyinyi na baba zenu. Mwenyezi Mungu 
hakuleta uthibitisho wowote juu ya hayo. Hawafuati ila dhana tu na kipendacho 
nafsi. Na kwa yakini uwongofu ulikwisha wafikia kutoka kwa Mola wao Mlezi. 

24. Ati mtu anakipata kila anacho kitamani? 

25. Mwenyezi Mungu tu ndiye Mwenye dunia na Akhera. 

26. Na wako Malaika wangapi mbinguni, ambao uombezi wao hautafaa chochote isipo 
kuwa baada ya Mwenyezi Mungu kutoa idhini kwa amtakaye na kumridhia. 

27. Hakika wasio amini Akhera bila ya shaka wao ndio wanawaita Malaika kwa 
majina ya kike. 

28. Nao hawana ujuzi wowote kwa hayo isipo kuwa wanafuata dhana tu. Na dhana 
haisaidii chochote mbele ya haki . 

29. Basi mwachilie mbali anaye upa kisogo ukumbusho wetu, na wala hataki ila 
maisha ya dunia. 

30. Huo ndio mwisho wao wa ujuzi. Hakika Mola wako Mlezi ndiye anaye mjua zaidi 
mwenye kuipotea njia yake, na Yeye ndiye anaye mjua zaidi mwenye kuongoka. 

31. Ni vya Mwenyezi Mungu vyote viliomo mbinguni na viliomo katika ardhi, ili 
awalipe walio tenda ubaya kwa waliyo yatenda, na walio tenda mema awalipe mema . 

32. Ambao wanajiepusha na madhambi makuu na vitendo vichafu, isipo kuwa makosa 
khafifu. Hakika Mola wako Mlezi ni Mkunjufu wa maghfira, naye anakujueni sana 
tangu alipo kuumbeni kutoka kwenye ardhi, na mlipo kuwa mimba matumboni mwa mama 
zenu. Basi msijisifu usafi. Yeye anamjua sana mwenye kujikinga na maovu . 

33. Je ! Umemwona yule aliye geuka? 

34. Na akatoa kidogo, kisha akajizuia? 

35. Je ! Anayo huyo ilimu ya ghaibu, basi ndio anaona? 

36. Au hakuambiwa yaliyomo katika Vitabu vya Musa? 

37. Na vya Ibrahimu aliye timiza ahadi? 

38. Ya kwamba hakika nafsi iliyo beba madhambi haibebi madhambi ya mwengine? 



39. Na ya kwamba hatapata mtu ila aliyo yafanya mwenyewe? 

40. Na kwamba vitendo vyake vitaonekana? 

41. Kisha ndio atalipwa malipo yake kwa ukamilifu. 

42. Na kwamba kwao Mola wako Mlezi ndio mwisho. 

43. Na kwamba Yeye ndiye anaye leta kicheko na kilio. 

44. Na kwamba Yeye ndiye anaye fisha na kuhuisha. 

45. Na kwamba Yeye ndiye aliye umba jozi, dume na jike 

46. Kutokana na mbegu ya uzazi inapo miminwa. 

47. Na kwamba ni juu yake ufufuo mwengine. 

48. Na kwamba ni Yeye ndiye anaye tosheleza na kukinaisha. 

49. Na kwamba hakika Yeye ndiye Mola Mlezi wa nyota ya Shii'ra. 

50. Na kwamba Yeye ndiye aliye waangamiza A'di wa kwanza, 

51. Na Thamudi hakuwabakisha, 

52. Na kabla yao kaumu ya Nuhu . Na hao hakika walikuwa ni madhaalimu zaidi, na 
waovu zaidi; 

53. Na miji iliyo pinduliwa, ni Yeye aliye ipindua. 

54. Vikaifunika vilivyo funika. 

55. Basi neema gani ya Mola wako Mlezi unayo ifanyia shaka? 

56. Hili ni Onyo katika maonyo yale yale ya zamani. 

57. Kiyama kimekaribia! 

58. Hapana wa kukifichua isipo kuwa Mwenyezi Mungu . 

59. Je ! Mnayastaa jabia maneno haya? 

60. Na mnacheka, wala hamlii? 

61. Nanyi mmeghaf ilika? 

62. Basi msujudieni Mwenyezi Mungu, na mumuabudu . 



SURA 54. SURAT AL-QAMAR 



KWA JINA LA MWENYEZI MUNGU MWINGI WA REHEMA MWENYE KUREHEMU 
1. Saa imekaribia, na mwezi umepasuka! 

Na wakiona Ishara hugeuka upande na husema: Huu uchawi tu unazidi kuendelea. 

Na wamekanusha na wamefuata matamanio yao . Na kila jambo ni lenye kuthibiti. 

Na bila ya shaka zimewajia khabari zenye makaripio. 

Hikima kaamili; lakini maonyo hayafai kitu! 

Basi jiepushe nao. Siku atakapo ita mwitaji kuliendea jambo linalo chusha; 

Macho yao yatainama; watatoka makaburini kama nzige walio tawanyika, 

Wanamkimbilia mwitaji, na makafiri wanasema: Hii ni siku ngumu . 



9. Kabla yao kaumu ya Nuhu walikanusha; wakamkanusha mja wetu, na wakasema ni 
mwendawazimu, na akakaripiwa. 

10. Basi akamwomba Mola wake Mlezi akasema: Kwa hakika mimi nimeshindwa, basi 
ninusuru ! 

11. Basi tukaifungua milango ya mbingu kwa maji yanayo miminika. 

12. Na tukazipasua ardhi kwa chemchem, yakakutana maji kwa jambo lilio kadiriwa. 

13. Na tukamchukua kwenye safina ya mbao na kamba. 

14.1kawa inakwenda kwa nadhari yetu, kuwa ni malipo kwa alivyo kuwa amekanushwa. 

15. Na bila ya shaka tuliiacha iwe ni Ishara. Lakini je, yupo anaye kumbuka? 

16. Basi ilikuwaje adhabu yangu, na maonyo yangu. 

17. Na bila ya shaka Sisi tumeifanya Qur'ani iwe nyepesi kufahamika. Lakini yupo 
anaye kumbuka? 

18. Kina A'di walikanusha. Basi ilikuwaje adhabu yangu na maonyo yangu? 

19. Hakika Sisi tuliwapelekea upepo wa kimbunga katika siku korofi mfululizo, 

20. Ukiwang'oa watu kama vigogo vya mitende vilio ng'olewa. 

21. Basi ilikuwaje adhabu yangu na maonyo yangu? 

22. Na bila ya shaka Sisi tumeifanya Qur'ani nyepesi kufahamika; lakini yupo 
anaye kumbuka? 

23. Thamudi waliwakanusha Waonyaji. 

24. Wakasema: Ati tumfuate binaadamu mmoja katika sisi? Basi hivyo sisi tutakuwa 
katika upotofu na kichaa! 

25. Ni yeye tu aliye teremshiwa huo ukumbusho kati yetu sote? Bali huyu ni 
mwongo mwenye kiburi ! 

26. Kesho watajua ni nani huyo mwongo mwenye kiburi. 

27. Hakika Sisi tutawapelekea ngamia jike ili kuwajaribu, basi watazame tu na 
ustahamili . 

28. Na waambie kwamba maji yatagawanywa baina yao; kila sehemu ya maji 
itahudhuriwa na aliye khusika. 

29. Basi wakamwita mtu wao akaja akamchinja. 

30. Basi ilikuwaje adhabu yangu na maonyo yangu ! 

31. Hakika Sisi tuliwapelekea ukelele mmoja tu, wakawa kama mabuwa ya kujengea 
uwa . 

32. Na bila ya shaka Sisi tumeifanya Qur'ani iwe nyepesi kwa kukumbuka, lakini 
yupo akumbukaye? 

33. Kaumu Lut ' i nao waliwakadhibisha Waonyaji. 

34. Hakika Sisi tukawapelekea kimbunga cha vijiwe, isipo kuwa wafuasi wa Lut ' i . 
Hao tuliwaokoa karibu na alfajiri. 

35. Kwa neema inayo toka kwetu. Hivyo ndivyo tumlipavyo anaye shukuru. 

36. Na hakika yeye aliwaonya adhabu yetu; lakini wao waliyatilia shaka hayo 
maonyo . 

37. Na walimtaka awape wageni wake . Tukayapofua macho yao, na tukawaambia: 
Onjeni basi adhabu na maonyo yangu ! 



38. Na iliwafikia wakati wa asubuhi adhabu yangu ya kuendelea. 

39. Basi onjeni adhabu na maonyo yangu! 

40. Na hakika tumeisahilisha Qur'ani kuikumbuka. Lakini yupo anaye kumbuka? 

41. Na Waonyaji waliwafikia watu wa Firauni. 

42. Walizikadhibisha Ishara zetu zote, nasi tukawashika kama anavyo shika Mwenye 
nguvu Mwenye uweza. 

43. Je ! Makafiri wenu ni bora kuliko hao, au yameandikwa vitabuni kuwa nyinyi 
hamtiwi makosani? 

44. Au ndio wanasema: Sisi ni wengi tutashinda tu. 

45. Wingi wao huu utashindwa, na wao watasukumwa nyuma . 

46. Bali Saa ya Kiyama ndio miadi yao, na Saa hiyo ni nzito zaidi na chungu 
zaidi . 

47. Hakika wakosefu wamo katika upotofu na wazimu. 

48. Siku watakapo kokotwa Motoni kifudifudi waambiwe : Onjeni mguso wa Jahannamu ! 

49. Kwa hakika Sisi tumekiumba kila kitu kwa kipimo. 

50. Na amri yetu haikuwa ila ni moja tu, kama kupepesa jicho. 

51. Na bila ya shaka tumekwisha waangamiza wenzenu. Lakini yupo anaye kumbuka? 

52. Na kila jambo walilo lifanya limo vitabuni. 

53. Na kila kidogo na kikubwa kimeandikwa. 

54. Hakika wachamngu watakuwa katika Mabustani na mito. 

55. Katika makalio ya haki kwa Mfalme Mwenye uweza. 

SURA 55. SURAT ARRAH'MAN 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Arrah'man, Mwingi wa Rehema 

2. Amefundisha Qur'ani. 

3. Amemuumba mwanaadamu, 

4. Akamfundisha kubaini . 

5. Jua na mwezi huenda kwa hisabu. 

6. Na mimea yenye kutambaa, na miti, inanyenyekea . 

7. Na mbingu ameziinua, na ameweka mizani, 

8. Ili msidhulumu katika mizani. 

9. Na wekeni mizani kwa haki, wala msipunje katika mizani. 

10. Na ardhi ameiweka kwa ajili ya viumbe . 

11. Humo yamo matunda na mitende yenye mafumba. 

12. Na nafaka zenye makapi, na rehani . 

13. Basi ni ipi katika neema za Mola wenu Mlezi mnayo ikanusha 



14. Amemuumba mtu kwa udongo wa kinamo.. 

15. Na akawaumba majini kwa ulimi wa moto. 

16. Basi ni ipi katika neema za Mola wenu Mlezi mnayo ikanusha 

17. Mola Mlezi wa mashariki mbili na wa magharibi mbili. 

18. Basi ni ipi katika neema za Mola wenu Mlezi mnayo ikanusha? 

19. Anaziendesha bahari mbili zikutane; 

20. Baina yao kipo kizuizi, zisiingiliane . 

21. Basi ni ipi katika neema za Mola wenu Mlezi mnayo ikanusha? 

22. Katika hizo bahari mbili zinatoka lulu na marijani. 

23. Basi ni ipi katika neema za Mola wenu Mlezi mnayo ikanusha? 

24. Na ni vyake Yeye hivi viendavyo baharini vilivyo undwa kama vilima. 

25. Basi ni ipi katika neema za Mola wenu Mlezi mnayo ikanusha? 

26. Kila kilioko juu yake kitatoweka. 

27. Na atabakia Mwenyewe Mola wako Mlezi Mwenye utukufu na ukarimu. 

28. Basi ni ipi katika neema za Mola wenu Mlezi mnayo ikanusha? 

29. Vinamwomba Yeye vilivyomo katika mbingu na ardhi . Kila siku Yeye yumo katika 
mambo . 

30. Basi ni ipi katika neema za Mola wenu Mlezi mnayo ikanusha? 

31. Tutakuhisabuni enyi makundi mawili. 

32. Basi ni ipi katika neema za Mola wenu Mlezi mnayo ikanusha? 

33. Enyi makundi ya majini na watu ! Mkiweza kupenya kwenye mbingu na ardhi, basi 
penyeni ! Hamtapenya ila kwa kupewa madaraka. 

34. Basi ni ipi katika neema za Mola wenu Mlezi mnayo ikanusha? 

35. Mtapelekewa muwako wa moto na shaba; wala hamtashinda. 

36. Basi ni ipi katika neema za Mola wenu Mlezi mnayo ikanusha? 

37. Itakapo pasuka mbingu ikawa nyekundu kama mafuta. 

38. Basi ni ipi katika neema za Mola wenu Mlezi mnayo ikanusha? 

39. Siku hiyo hataulizwa dhambi zake mtu wala jini. 

40. Basi ni ipi katika neema za Mola wenu Mlezi mnayo ikanusha? 

41. Wata juulikana wakosefu kwa alama zao, basi watashikwa kwa nywele zao za 
utosini na kwa miguu. 

42. Basi ni ipi katika neema za Mola wenu Mlezi mnayo ikanusha? 

43. Hii ndiyo Jahannamu ambayo wakosefu wakiikanusha . 

44. Watakuwa wakizunguka baina ya hiyo na maji ya moto yanayo chemka . 

45. Basi ni ipi katika neema za Mola wenu Mlezi mnayo ikanusha? 

46. Na mwenye kuogopa kusimamishwa mbele ya Mola wake Mlezi atapata Bustani 
mb i 1 i . 

47. Basi ni ipi katika neema za Mola wenu Mlezi mnayo ikanusha? 

48. Bustani zenye matawi yaliyo tanda. 



49. Basi ni ipi katika neema za Mola wenu Mlezi mnayo ikanusha? 

50. Ndani yake zimo chemchem mbili zinazo pita. 

51. Basi ni ipi katika neema za Mola wenu Mlezi mnayo ikanusha? 

52. Humo katika kila matunda zimo namna mbili. 

53. Basi ni ipi katika neema za Mola wenu Mlezi mnayo ikanusha? 

54. Wawe wameegemea matandiko yenye bit'ana ya hariri nzito; na matunda ya 
Bustani hizo yapo karibu. 

55. Basi ni ipi katika neema za Mola wenu Mlezi mnayo ikanusha? 

56. Humo watakuwamo wanawake watulizao macho yao; hajawagusa mtu kabla yao wala 
jini . 

57. Basi ni ipi katika neema za Mola wenu Mlezi mnayo ikanusha? 

58. Kama kwamba wao ni yakuti na marijani. 

59. Basi ni ipi katika neema za Mola wenu Mlezi mnayo ikanusha. 

60. Ati yaweza kuwa malipo ya ihsani ila ihsani? 

61. Basi ni ipi katika neema za Mola wenu Mlezi mnayo ikanusha? 

62. Na zaidi ya hizo zipo Bustani nyengine mbili. 

63. Basi ni ipi katika neema za Mola wenu Mlezi mnayo ikanusha? 

64. Za kijani kibivu. 

65. Basi ni ipi katika neema za Mola wenu Mlezi mnayo ikanusha? 

66. Na chemchem mbili zinazo furika. 

67. Basi ni ipi katika neema za Mola wenu Mlezi mnayo ikanusha? 

68. Imo humo miti ya matunda, na mitende na mikomamanga. 

69. Basi ni ipi katika neema za Mola wenu Mlezi mnayo ikanusha? 

70. Humo wamo wanawake wema wazuri . 

71. Basi ni ipi katika neema za Mola wenu Mlezi mnayo ikanusha? 

72. Wanawake wazuri wanao tawishwa katika makhema . 

73. Basi ni ipi katika neema za Mola wenu Mlezi mnayo ikanusha? 

74. Hajawagusa mtu wala jini kabla yao. 

75. Basi ni ipi katika neema za Mola wenu Mlezi mnayo ikanusha? 

76. Wameegemea juu ya matakia ya kijani na mazulia mazuri . 

77. Basi ni ipi katika neema za Mola wenu Mlezi mnayo ikanusha? 

78. Limetukuka jina la Mola wako Mlezi Mwenye utukufu na ukarimu. 

SURA 56. SURAT AL-WAAQIA'H 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Litakapo tukia hilo Tukio 

2. Hapana cha kukanusha kutukia kwake . 

Literemshalo linyanyualo, 



4. Itakapo tikiswa ardhi kwa mtikiso, 

5. Na milima itapo sagwasagwa, 

6. Iwe mavumbi yanayo peperushwa, 

7. Na nyinyi mtakuwa namna tatu:- 

8. Basi watakuwepo wa kuliani; je, ni wepi wa kuliani? 

9. Na wa kushotoni; je, ni wepi wa kushotoni? 

10. Na wa mbele watakuwa mbele. 

11. Hao ndio watakao karibishwa 

12. Katika Bustani zenye neema. 

13. Fungu kubwa katika wa mwanzo, 

14. Na wachache katika wa mwisho. 

15. Watakuwa juu ya viti vya fakhari vilivyo tonewa. 

16. Wakiviegemea wakielekeana . 

17. Wakitumikiwa na wavulana wa ujana wa milele, 

18. Kwa vikombe na mabirika na bilauri za vinywaji kutoka chemchem saf i . 

19. Hawataumwa kichwa kwa vinywaji hivyo wala hawatoleweshwa . 

20. Na matunda wayapendayo, 

21. Na nyama za ndege kama wanavyo tamani. 

22. Na Mahurulaini, 

23. Walio kama mfano wa lulu zilio hifadhiwa. 

24. Ni malipo kwa waliyo kuwa wakiyatenda. 

25. Humo hawatasikia porojo wala maneno ya dhambi, 

26. Isipo kuwa maneno ya Salama, Salama. 

27. Na wale wa mkono wa kulia, ni yepi yatakuwa ya wa kuliani? 

28. Katika mikunazi isiyo na miba, 29. Na migomba iliyo pangiliwa, 
30. Na kivuli kilicho tanda, 31. Na maji yanayo miminika, 

32. Na matunda mengi, 

33. Hayatindikii wala hayakatazwi, 

34. Na matandiko yaliyo nyanyuliwa. 

35. Hakika Sisi tutawaumba (Mahurulaini) upya, 

36. Na tutawafanya vijana, 

37. Wanapendana na waume zao, hirimu moja. 

38. Kwa ajili ya watu wa kuliani. 

39. Fungu kubwa katika wa mwanzo, 

40. Na fungu kubwa katika wa mwisho. 3 

41. Na watu wa kushotoni; je ni yepi ya wa kushotoni? 



42. Katika upepo wa moto, na maji yanayo chemka, 

43. Na kivuli cha moshi mweusi, 

44. Si cha kuburudisha wala kustarehesha . 

45. Hakika hao walikuwa kabla ya haya wakiishi maisha ya anasa. 

46. Na walikuwa wakishikilia kufanya madhambi makubwa, 47. Na walikuwa wakisema: 
Tutakapo kufa na tukawa udongo na mafupa, ati ndio tutafufuliwa? 

48. Au baba zetu wa zamani? 

49. Sema: Hakika wa zamani na wa mwisho 

50. Bila ya shaka watakusanywa kwa wakati wa siku maalumu. 

51. Kisha nyinyi, mlio potea, mnao kanusha, 

52. Kwa yakini mtakula mti wa Zaqqumu. 

53. Na kwa mti huo mtajaza matumbo. 

54. Na juu yake mtakunywa maji yanayo chemka . 

55. Tena mtakunywa kama wanavyo kunywa ngamia wenye kiu. 

56. Hiyo ndiyo karamu yao Siku ya Malipo. 

57. Sisi tumekuumbeni; basi hamsadiki? 

58. Je ! Mnaiona mbegu ya uzazi mnayo idondokeza? 

59. Je ! Mnaiumba nyinyi, au ni Sisi ndio Waumbaji? 

60. Sisi tumekuwekeeni mauti; na wala Sisi hatushindwi 61. Kuwaleta wengine 
badala yenu na kukuumbeni nyinyi kwa umbo msilo lijua. 

62. Na bila ya shaka mlikwisha jua umbo la kwanza, basi kwa nini hamkumbuki? 

63. Je ! Mnaona makulima mnayo yapanda? 

64. Je ! Ni nyinyi mnayo yaotesha au ni Sisi ndio wenye kuotesha? 

65. Tungeli taka tungeli yafanya yakawa mapepe, mkabaki mnastaajabu, 

66. Mkisema: Hakika sisi tumegharimika; 

67. Bali sisi tumenyimwa. 

68. Je ! Mnayaona maji mnayo yanywa? 

69. Je ! Ni nyinyi mnayo yateremsha kutoka mawinguni au ni Sisi ndio wenye 
kuyateremsha? 

70. Tungeli penda tungeli yafanya ya chumvi . Basi mbona hamshukuru? 

71. Je ! Mnauona moto mnao uwasha? 

72. Ni nyinyi mlio uumba mti wake au Sisi ndio Waumbaji? 

73. Sisi tumeufanya uwe ni ukumbusho na manufaa kwa walioko nyikani . 

74. Basi litakase jina la Mola wako Mlezi aliye Mkuu . 

75. Basi naapa kwa maanguko ya nyota, 

76. Na hakika bila ya shaka hichi ni kiapo kikubwa, laiti mngeli jua! 

77. Hakika hii bila ya shaka ni Qur'ani Tukufu, 

78. Katika Kitabu kilicho hifadhiwa. 



79. Hapana akigusaye ila walio takaswa. 

80. Ni uteremsho unao toka kwa Mola Mlezi wa walimwengu wote. 

81. Ni maneno haya ndiyo nyinyi mnayapuuza? 

82. Na badala ya kushukuru kwa riziki yenu mnafanya kuwa mnakadhibisha? 

83. Yawaje basi itakapo fika roho kwenye koo, 

84. Na nyinyi wakati huo mnatazama! 

85. Na Sisi tuko karibu zaidi naye kuliko nyinyi . 

86. Na lau kuwa nyinyi hamumo katika mamlaka yangu, 

87. Kwanini hamuirudishi hiyo roho, ikiwa nyinyi mnasema kweli? 

88. Basi akiwa miongoni mwa walio karibishwa, 

89. Basi ni raha, na manukato, na Bustani zenye neema. 

90. Na akiwa katika watu wa upande wa kulia, 

91. Basi ni Salamu kwako uliye miongoni mwa watu wa upande wa kulia. 

92. Na ama akiwa katika walio kadhibisha wapotovu, 

93. Basi karamu yake ni maji yanayo chemka, 

94. Na kutiwa Motoni. 

95. Hakika hii ndiyo haki yenye yakini . 

96. Basi litakase jina la Mola wako Mlezi aliye Mkubwa . 

SURA 57. SURAT AL-H'ADIID 

KWA JINA LA MWENYEZI MUNGU MWINGI WA REHEMA MWENYE KUREHEMU 

1 . Kinamsabihi kumtakasa Mwenyezi Mungu kila kiliomo ndani ya mbingu na ardhi . Na 
Yeye ndiye Mwenye nguvu, Mwenye hikima. 

2. Yeye ndiye Mwenye ufalme wa mbingu na ardhi. Anahuisha na anafisha. Na Yeye 
ni Mwenye uweza wa kila kitu. 

3. Yeye ndiye wa Mwanzo na ndiye wa Mwisho, naye ndiye wa Dhaahiri na wa Siri, 
naye ndiye Mjuzi wa kila kitu. 

4. Yeye ndiye aliye ziumba mbingu na ardhi katika siku sita; kisha akakaa vyema 
juu ya enzi. Anayajua yanayo ingia katika ardhi na yanayo toka humo, na yanayo 
teremka kutoka mbinguni, na yanayo panda humo . Naye yu pamoja nanyi popote 
mlipo. Na Mwenyezi Mungu ni Mwenye kuyaona mnayo yatenda. 

5. Ufalme wa mbingu na ardhi ni wake . Na mambo yote yanarejeshwa kwa Mwenyezi 
Mungu . 

6. Anaingiza usiku katika mchana, na anaingiza mchana katika usiku. Na Yeye ni 
Mwenye kuyajua yaliomo vifuani. 

7. Muaminini Mwenyezi Mungu na Mtume wake; na toeni katika alivyo kufanyeni 
nyinyi kuwa ni waangalizi wake . Basi walio amini miongoni mwenu, na wakatoa, 
wana malipo makubwa . 



8. Na mna nini hata hamumuamini Mwenyezi Mungu na hali Mtume anakuiteni 
mumuamini Mola wenu Mlezi? Naye amekwisha chukua ahadi yenu, ikiwa nyinyi ni 
Waumini . 

9. Yeye ndiye anaye mteremshia mja wake Aya zinazo bainisha wazi ili akutoeni 
gizani muingie kwenye nuru. Na hakika Mwenyezi Mungu kwenu ni Mpole, Mwenye 
kurehemu . 

10. Na mna nini hata hamtoi katika Njia ya Mwenyezi Mungu, na hali urithi wa 
mbingu na ardhi ni wa Mwenyezi Mungu? Hawawi sawa miongoni mwenu wenye kutoa 
kabla ya Ushindi na wakapigana vita. Hao wana daraja kubwa zaidi kuliko wale 
ambao walio toa baadae na wakapigana. Na wote hao Mwenyezi Mungu amewaahidia 
wema . Na Mwenyezi Mungu anazo khabari za mnayo yatenda. 

11. Ni nani atakaye mkopesha Mwenyezi Mungu mkopo mwema, ili amrudishie mardufu, 
na apate malipo ya ukarimu. 

12. Siku utakapo waona Waumini wanaume na Waumini wanawake, nuru yao iko mbele 
yao, na kuliani kwao : Furaha yenu leo - Bustani zipitazo mito kati yake mtakaa 
humo milele. Huko ndiko kufuzu kukubwa . 

13. Siku wanaafiki wanaume na wanaafiki wanawake watapo waambia walio amini : 
Tungojeni ili tupate mwangaza katika nuru yenu. Waambiwe: Rejeeni nyuma yenu 
mkaitafute nuru ! Utiwe baina yao ukuta wenye mlango - ndani yake mna rehema, na 
nje upande wake wa mbele kuna adhabu . 

14. Watawaita wawaambie : Kwani vile hatukuwa pamoja nanyi? Watawaambia: Ndiyo, 
lakini mlijif itini wenyewe, na mkasitasita, na mkatia shaka, na matamanio ya 
nafsi zenu yakakudanganyeni . mpaka ilipo kuja amri ya Mwenyezi Mungu, na 
mdanganyifu akakudanganyeni msimfuate Mwenyezi Mungu . 

15. Basi leo haitapokelewa kwenu fidia, wala kwa wale walio kufuru. Makaazi yenu 
ni Motoni, ndio bora kwenu; na ni marejeo maovu yalioje! 

16. Je ! Wakati haujafika bado kwa walio amini zikanyenyekea nyoyo zao kwa 
kumkumbuka Mwenyezi Mungu na haki iliyo teremka? Wala wasiwe kama walio pewa 
Kitabu kabla yao, muda wao ukawa mrefu, kwa hivyo nyoyo zao zikawa ngumu, na 
wengi wao wakawa wapotovu. 

17. Jueni kwamba Mwenyezi Mungu huifufua ardhi baada ya kufa kwake . 
Tumekubainishieni Ishara ili mpate kuzingatia. 

18. Kwa hakika wanaume wanao toa sadaka, na wanawake wanao toa sadaka, na 
wakamkopesha Mwenyezi Mungu mkopo mwema, watazidishiwa mardufu na watapata 
malipo ya ukarimu. 

19. Na walio muamini Mwenyezi Mungu na Mitume wake, hao ndio Masidiqi na 
Mashahidi mbele ya Mola wao Mlezi. Wao watapata malipo yao na nuru yao . Na walio 
kufuru na wakakadhibisha Ishara zetu, hao ndio watu wa Motoni. 

20. Jueni ya kwamba maisha ya dunia ni mchezo, na pumbao, na pambo, na 

ku jif akhirisha baina yenu na kushindana kwa wingi wa mali na watoto. Mfano wake 
ni kama mvua ambayo huwafurahisha wakulima mimea yake, kisha hunyauka ukayaona 
yamepiga manjano kisha yakawa mabua. Na akhera kuna adhabu kali na maghfira 
kutoka kwa Mwenyezi Mungu na radhi. Na maisha ya dunia si chochote ila ni 
starehe ya udanganyifu. 

21. Kimbilieni msamaha wa Mola wenu Mlezi, na Pepo ambayo upana wake ni kama 
upana wa mbingu na ardhi, iliyo wekewa walio muamini Mwenyezi Mungu na Mitume 
wake . Hiyo ndiyo fadhila ya Mwenyezi Mungu, humpa amtakaye. Na Mwenyezi Mungu ni 
Mwenye fadhila kuu . 



22. Hautokei msiba katika ardhi wala katika nafsi zenu ila umekwisha andikwa 
katika Kitabu kabla hatujauumba. Hakika hayo kwa Mwenyezi Mungu ni mepesi. 

23. Ili msihuzunike kwa kilicho kupoteeni, wala msijitape kwa alicho kupeni . Na 
Mwenyezi Mungu hampendi kila anaye jivuna aka jif akhirisha . 

24. Ambao wanafanya ubakhili, na wanaamrisha watu wafanye ubakhili. Na anaye 
geuka, basi Mwenyezi Mungu ni Mwenye kujitosha, Msifiwa. 

25. Kwa hakika tuliwatuma Mitume wetu kwa dalili waziwazi, na tukateremsha 
Kitabu pamoja nao na Mizani, ili watu wasimamie uadilifu, na tumeteremsha chuma 
chenye nguvu nyingi na manufaa kwa watu, na ili Mwenyezi Mungu amjue anaye 
mnusuru Yeye na Mitume wake kwa ghaibu. Hakika Mwenyezi Mungu ni Mwenye nguvu 
Mwenye kushinda. 

26. Na bila ya shaka tulimtuma Nuhu na Ibrahim, na tukaweka katika dhuriya zao 
Unabii na Kitabu. Basi wapo miongoni mwao walio ongoka, na wengi katika wao ni 
wapotovu . 

27. Tena tukafuatisha nyuma yao Mitume wengine, na tukamfuatisha Isa bin 
Mariamu, na tukampa Injili. Na tukajaalia katika nyoyo za walio mfuata upole na 
rehema . Na umonaki (utawa wa mapadri) wameuzua wao. Sisi hatukuwaandikia hayo, 
ila kutafuta radhi za Mwenyezi Mungu . Lakini hawakuufuata inavyo takiwa 
kuufuata. Basi wale walio amini katika wao tuliwapa ujira wao . Na wengi wao ni 
wapotovu . 

28. Enyi mlio amini ! Mcheni Mwenyezi Mungu, na muaminini Mtume wake, atakupeni 
sehemu mbili katika rehema yake, na ataku jaalieni muwe na nuru ya kwenda nayo . 
Na atakusameheni . Na Mwenyezi Mungu ni Mwenye kusamehe, Mwenye kurehemu. 

29. Ili watu wa Kitabu wajue kwamba wao hawana uweza wowote juu ya fadhila za 
Mwenyezi Mungu . Na fadhila zote zimo mikononi mwa Mwenyezi Mungu . Humpa 
amtakaye. Na Mwenyezi Mungu ndiye Mwenye fadhila kuu . 



SURA 58. SURAT AL-MUJAADALAH 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. MWENYEZI MUNGU amekwisha sikia usemi wa mwanamke anaye jadiliana nawe juu ya 
mumewe, na anamshitakia Mwenyezi Mungu . Na Mwenyezi Mungu anayasikia majibizano 
yenu. Hakika Mwenyezi Mungu ni Mwenye kusikia, Mwenye kuona. 

2. Wale miongoni mwenu wanao watenga wake zao, hao si mama zao. Hawakuwa mama 
zao ila wale walio wazaa. Na hakika hao wanasema neno linalo chusha, na la 
uwongo. Na Mwenyezi Mungu ni Mwenye kughufiria, Mwenye kusamehe. 

3. Na wale wanao jitenga na wake zao, kisha wakarudia katika yale waliyo yasema, 
basi wamkomboe mtumwa kabla hawa jagusana . Mnapewa maonyo kwa hayo . Na Mwenyezi 
Mungu anayajua yote mnayo yatenda. 

4. Na asiye pata mtumwa kumkomboa, basi na afunge miezi miwili mfululizo kabla 
hawa jagusana . Na asiye weza hayo basi awalishe masikini sitini. Hayo ni hivyo 
ili mumuamini Mwenyezi Mungu na Mtume wake . Na hiyo ndiyo mipaka ya Mwenyezi 
Mungu . Na kwa makafiri iko adhabu chungu . 

5. Hakika wanao pinzana na Mwenyezi Mungu na Mtume wake, watadhalilishwa kama 
walivyo dhalilishwa wale walio kuwa kabla yao. Na tulikwisha teremsha Ishara 
zilizo wazi. Na makafiri watapata adhabu ya kufedhehesha . 



6. Siku atapo wafufua Mwenyezi Mungu, na awaambie yale waliyo yatenda. Mwenyezi 
Mungu ameyadhibiti, na wao wameyasahau! Na Mwenyezi Mungu ni Mwenye kushuhudia 
kila kitu. 

7. Kwani huoni kwamba Mwenyezi Mungu anajua vilivyomo katika mbingu na vilivyomo 
katika ardhi? Hauwi mnong'ono wa watu watatu ila Yeye huwa ni wane wao, wala wa 
watano ila Yeye huwa ni wa sita wao. Wala wa wachache kuliko hao, wala walio 
wengi zaidi, ila Yeye yu pamoja nao popote pale walipo. Kisha Siku ya Kiyama 
atawaambia waliyo yatenda. Hakika Mwenyezi Mungu ni Mjuzi wa kila kitu. 

8. Kwani huwaoni wale walio katazwa kunong ' onezana kisha wakayarudia yale yale 
waliyo katazwa, na wakanong'ona juu ya mambo ya dhambi, na ya uadui, na ya 
kumuasi Mtume? Na wakikujia hukuamkia sivyo anavyo kuamkia Mwenyezi Mungu . Na 
husema katika nafsi zao: Mbona Mwenyezi hatuadhibu kwa haya tuyasemayo? Basi 
Jahannamu itawatosha; wataingia humo ! Na hayo ndiyo marejeo maovu yaliyoje! 

9. Enyi mlio amini ! Mnapo nong'ona msinong'one kwa sababu ya mambo ya madhambi, 
na uadui, na kumuasi Mtume . Bali nong'onezane kwa kutenda mema na kuacha maovu . 
Na mcheni Mwenyezi Mungu ambaye kwake mtakusanywa nyote. 

10. Kwa hakika minong'ono hiyo inatokana na Shetani ili awahuzunishe walio 
amini, na wala haitawadhuru chochote ila kwa idhini ya Mwenyezi Mungu . Na juu ya 
Mwenyezi Mungu tu ndio wategemee Waumini . 

11. Enyi mlio amini ! Mkiambiwa: Fanyeni nafasi katika mabaraza, basi fanyeni 
nafasi. Na Mwenyezi Mungu atakuf anyieni nyinyi nafasi. Na mkiambiwa: Ondokeni, 
basi ondokeni . Mwenyezi Mungu atawainua walio amini miongoni mwenu, na walio 
pewa ilimu daraja za juu. Na Mwenyezi Mungu anazo khabari za mnayo yatenda. 

12. Enyi mlio amini ! Mnapo sema siri na Mtume, basi tangulizeni sadaka kabla ya 
kusemezana kwenu. Hiyo ni kheri kwenu na usafi zaidi. Na ikiwa hamkupata cha 
kutoa, basi Mwenyezi Mungu ni Mwenye kusamehe, Mwenye kurehemu. 

13. Mnachelea kutanguliza hiyo sadaka kabla ya kusemezana kwenu? Ikiwa 
hamkufanya hayo, na Mwenyezi Mungu akapokea toba yenu, basi shikeni Sala, na 
toeni Zaka, na mt'iini Mwenyezi Mungu na Mtume wake . Na Mwenyezi Mungu anazo 
khabari za mnayo yatenda. 

14. Huwaoni wale walio fanya urafiki na watu ambao Mwenyezi Mungu 
amewakasirikia? Hao si katika nyinyi, wala si katika wao. Na huapa kwa uwongo, 
na hali kuwa wanajua. 

15. Mwenyezi Mungu amewaandalia adhabu kali. Kwa hakika waliyo kuwa wakiyatenda 
ni maovu kabisa. 

16. Wamefanya viapo vyao ni ngao, na wakaipinga Njia ya Mwenyezi Mungu . Basi hao 
watapata adhabu ya kufedhehesha . 

17. Hayatawafaa kitu mali yao wala watoto wao mbele ya Mwenyezi Mungu . Hao ndio 
watu wa Motoni. Humo watadumu milele. 

18. Siku atakayo wafufua Mwenyezi Mungu wote, wamuwapie kama wanavyo kuwapieni 
nyinyi . Na watadhani kuwa wamepata kitu! Kwa hakika hao ndio waongo . 

19. Shetani amewatawala na akawasahaulisha kumkumbuka Mwenyezi Mungu . Hao ndio 
kundi la Shetani. Kweli hakika kundi la Shetani ndilo lenye kukhasirika. 

20. Hakika wanao mpinga Mwenyezi Mungu na Mtume wake, hao ndio miongoni mwa 
madhalili wa mwisho. 

21. Mwenyezi Mungu ameandika: Hapana shaka Mimi na Mtume wangu tutashinda. 
Hakika Mwenyezi Mungu ni Mwenye nguvu, Mwenye kushinda. 



22. Huwakuti watu wanao muamini Mwenyezi Mungu na Siku ya Mwisho kuwa 
wanawapenda wanao mpinga Mwenyezi Mungu na Mtume wake, hata wakiwa ni baba zao, 
au watoto wao, au ndugu zao, au jamaa zao. Hao ameandika katika nyoyo zao Imani, 
na amewapa nguvu kwa Roho itokayo kwake . Na atawaingiza katika Mabustani 
yapitayo mito kati yake . Humo watakaa daima. Mwenyezi Mungu awe radhi nao, na 
wao wawe radhi naye . Hao ndio Hizbullahi, Kundi la Mwenyezi Mungu . Hakika Kundi 
la Mwenyezi Mungu ndilo lenye kufanikiwa. 



SURA 59. SURAT AL-H'ASHRI 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Vinamsabihi, Vinamtakasa Mwenyezi Mungu viliomo katika mbingu na viliomo 
katika ardhi. Naye ni Mwenye nguvu, Mwenye hikima. 

2. Yeye ndiye aliye watoa walio kufuru miongoni mwa Watu wa Kitabu katika nyumba 
zao wakati wa uhamisho wa kwanza. Hamkudhani kuwa watatoka, nao walidhani kuwa 
ngome zao zitawalinda na Mwenyezi Mungu . Lakini Mwenyezi Mungu aliwafikia kwa 
mahali wasipo patazamia, na akatia woga katika nyoyo zao. Wakawa wanazibomoa 
nyumba zao kwa mikono yao na mikono ya Waumini . Basi zingatieni enyi wenye 
macho ! 

3. Na lau kuwa Mwenyezi Mungu asingeli waandikia kutoka, angeli waadhibu katika 
dunia. Na katika Akhera watapata adhabu ya Moto. 

4. Hayo ni kwa sababu walimpinga Mwenyezi Mungu na Mtume wake . Na mwenye 
kumpinga Mwenyezi Mungu, basi hakika Mwenyezi Mungu ni Mkali wa kuadhibu. 

5. Mtende wowote mlio ukata au mlio uacha unasimama vile vile juu ya mashina 
yake, basi ni kwa idhini ya Mwenyezi Mungu, na kwa kuwahizi wapotovu. 

6. Na mali aliyo leta Mwenyezi Mungu kwa Mtume wake kutoka kwao hamkuyakimbilia 
mbio kwa farasi wala ngamia. Lakini Mwenyezi Mungu huwapa mamlaka Mitume wake 
juu ya wowote awatakao. Na Mwenyezi Mungu ni Muweza juu ya kila kitu. 



7. Mali aliyo leta Mwenyezi Mungu kwa Mtume wake kutoka kwa watu wa hivi vijiji 
ni kwa ajili ya Mwenyezi Mungu, na kwa ajili ya Mtume, na jamaa, na mayatima, na 
masikini, na msafiri, ili yasiwe yakizunguka baina ya matajiri tu miongoni 
mwenu. Na anacho kupeni Mtume chukueni, na anacho kukatazeni jiepusheni nacho . 
Na mcheni Mwenyezi Mungu . Hakika Mwenyezi Mungu ni Mkali wa kuadhibu. 

8. Wapewe mafakiri Wahajiri walio tolewa majumbani mwao na mali yao kwa ajili ya 
kutafuta fadhila kutoka kwa Mwenyezi Mungu na radhi zake, na wanamsaidia 
Mwenyezi Mungu na Mtume wake . Hao ndio wa kweli. 

9. Na walio na maskani zao na Imani yao kabla yao, wanawapenda walio hamia kwao, 
wala hawaoni choyo katika vifua vyao kwa walivyo pewa (Wahajiri), bali 
wanawapendelea kuliko nafsi zao, ingawa wao wenyewe ni wahitaji. Na mwenye 
kuepushwa uchoyo wa nafsi yake, basi hao ndio wenye kufanikiwa. 

10. Na walio kuja baada yao wanasema: Mola wetu Mlezi! Tughufirie sisi na ndugu 
zetu walio tutangulia kwa Imani, wala usijaalie ndani ya nyoyo zetu undani kwa 
walio amini . Mola wetu Mlezi! Hakika Wewe ni Mpole na Mwenye kurehemu. 

11. Huwaoni wanao fanya unaafiki wanawaambia ndugu zao walio kufuru katika Watu 
wa Kitabu: Mkitolewa na sisi lazima tutatoka pamoja nanyi, wala hatutamt'ii 
yeyote kabisa dhidi yenu. Na mkipigwa vita lazima tutakusaidieni . Na Mwenyezi 
Mungu anashuhudia kuwa hao hakika bila ya shaka ni waongo. 



12. Pindi wakitolewa hawatatoka pamoja nao, na wakipigwa vita hawatawasaidia . Na 
kama wakiwasaidia basi watageuza migongo; kisha hawatanusuriwa . 

13. Hakika nyinyi ni kitisho zaidi katika vifua vyao kuliko Mwenyezi Mungu . Hayo 
ni kwa kuwa hao ni watu wasio fahamu kitu. 



14. Hawatapigana nanyi kwa mkusanyiko isipo kuwa katika vijiji vilivyo zatitiwa 
kwa ngome, au nyuma ya kuta. Wao kwa wao vita vyao ni vikali . Utawadhania kuwa 
wako pamoja, kumbe nyoyo zao ni mbali mbali. Hayo ni kwa kuwa wao ni watu wasio 
na akili . 

15. Ni kama mfano wa walio kuwa kabla yao hivi karibuni . Walionja uovu wa mambo 
yao. Nao watapata adhabu iliyo chungu . 

16. Ni kama mfano wa Shetani anapo mwambia mtu: Kufuru. Na akikufuru humwambia: 
Mimi si pamoja nawe . Hakika mimi namwogopa Mwenyezi Mungu, Mola Mlezi wa 
walimwengu wote . 

17. Basi ikawa mwisho wa wote wawili hao ni kuingia Motoni, wadumu humo daima; 
na hiyo ndiyo jaza ya madhaalimu. 

18. Enyi mlio amini ! Mcheni Mwenyezi Mungu, na kila nafsi iangalie inayo 
yatanguliza kwa ajili ya Kesho. Na mcheni Mwenyezi Mungu . Hakika Mwenyezi Mungu 
anazo khabari ya mnayo yatenda. 

19. Wala msiwe kama wale walio msahau Mwenyezi Mungu, na Yeye akawasahaulisha 
nafsi zao. Hao ndio wapotovu. 

20. Hawawi sawa watu wa Motoni na watu wa Peponi . Watu wa Peponi ndio wenye 
kufuzu . 

21. Lau kuwa tumeiteremsha hii Qur'ani juu ya mlima, basi bila ya shaka ungeli 
uona ukinyenyekea, ukipasuka kwa khofu ya Mwenyezi Mungu . Na hiyo mifano 
tunawapigia watu ili wafikiri. 

22. Yeye ndiye Mwenyezi Mungu, ambaye hapana mungu isipo kuwa Yeye tu. Mwenye 
kuyajua yaliyo fichikana na yanayo onekana. Yeye ndiye Mwingi wa rehema, Mwenye 
kurehemu . 

23. Yeye ndiye Mwenyezi Mungu ambaye hapana mungu isipo kuwa Yeye tu. Mfalme, 
Mtakatifu, Mwenye salama, Mtoaji wa amani, Mwenye kuyaendesha Mwenyewe mambo 
yake, Mwenye nguvu, Anaye fanya analo litaka, Mkubwa, Ametakasika Mwenyezi Mungu 
na hayo wanayo mshirikisha nayo . 

24. Yeye ndiye Mwenyezi Mungu, Muumbaji, Mtengeneza ji, Mtia sura, Mwenye majina 
mazuri kabisa. Kila kilioko katika mbingu na ardhi kinamtakasa, naye ni Mwenye 
kushinda, Mwenye hikima. 



SURA 60. SURAT AL-MUMTAH ' INAH 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Enyi mlio amini ! Msiwafanye adui zangu na adui zenu kuwa marafiki mkiwapa 
mapenzi, na hali wao wamekwisha ikataa haki iliyo kujieni, wakamfukuza Mtume na 
nyinyi kwa sababu mnamuamini Mwenyezi Mungu, Mola Mlezi wenu. Mnapotoka kwa 
ajili ya Jihadi katika Njia yangu na kutafuta radhi yangu, mnafanya urafiki nao 
kwa siri, na Mimi nayajua mnayo yaficha na mnayo dhihirisha. Na mwenye kufanya 
hayo kati yenu basi ameipotea njia ya sawa. 

2. Wakikuwezeni wanakuwa maadui zenu, na wanakukun julieni mikono yao na ndimi 
zao kwa uovu. Na wanapenda muwe makafiri. 



3. Hawatakuf aeni jamaa zenu, wala watoto wenu Siku ya Kiyama. Mwenyezi Mungu 
atapambanua baina yenu, na Mwenyezi Mungu anayaona mnayo yatenda. 

4. Hakika nyinyi mna mfano mzuri kwenu kwa Ibrahim na wale walio kuwa pamoja 
naye, walipo waambia watu wao: Hakika sisi tumejitenga nanyi na hayo mnayo 
yaabudu badala ya Mwenyezi Mungu . Tunakukataeni; na umekwisha dhihiri uadui na 
chuki baina yetu na nyinyi mpaka mtakapo muamini Mwenyezi Mungu peke yake . Isipo 
kuwa kauli ya Ibrahim kumwambia baba yake : Hakika nitakuombea msamaha, wala 
similiki chochote kwa ajili yako mbele ya Mwenyezi Mungu . Mola wetu Mlezi! Juu 
yako tumetegemea, na kwako tumeelekea, na kwako ndio marejeo. 

5. Mola wetu Mlezi! Usitufanyie mtihani kwa walio kufuru. Na tusamehe, Mola wetu 
Mlezi. Hakika Wewe ndiye Mwenye nguvu, Mwenye hikima. 

6. Kwa yakini umekuwa mfano mzuri kwenu katika mwendo wao, kwa anaye mtarajia 
Mwenyezi Mungu na Siku ya Mwisho. Na mwenye kugeuka basi hakika Mwnyezi Mungu ni 
Mwenye kujitosha, Msifiwa. 

7. Asaa Mwenyezi Mungu akatia mapenzi baina yenu na hao maadui zenu, na Mwenyezi 
Mungu ni Mweza, na Mwenyezi Mungu ni Mwenye kusamehe, Mwenye kurehemu. 

8. Mwenyezi Mungu hakukatazini kuwafanyia wema na uadilifu wale ambao 
hawakukupigeni vita, wala hawakukutoeni makwenu. Hakika Mwenyezi Mungu huwapenda 
wafanyao uadilifu. 

9. Hakika Mwenyezi Mungu anakukatazeni kufanya urafiki na wale walio kupigeni 
vita, na wakakutoeni makwenu, na wakasaidia katika kufukuzwa kwenu. Na wanao 
wafanya hao marafiki basi hao ndio madhaalimu. 

10. Enyi mlio amini ! Wakiku jilieni wanawake Waumini walio hama, basi wafanyieni 
mtihani - Mwenyezi Mungu ndiye Mwenye kujua zaidi Imani yao . Mkiwa mnawajua kuwa 
ni Waumini basi msiwarudishe kwa makafiri. Wanawake hao si halali kwa hao 
makafiri, wala hao makafiri hawahalalikii wanawake Waumini . Na wapeni hao 
wanaume mahari walio toa. Wala hapana makosa kwenu kuwaoa mkiwapa mahari yao . 
Wala msiwaweke wanawake makafiri katika kifungo cha ndoa zenu. Na takeni mlicho 
kitoa, na wao watake walicho kitoa. Hiyo ndiyo hukumu ya Mwenyezi Mungu anayo 
kuhukumuni . Na Mwenyezi Mungu ni Mwenye kujua, Mwenye hikima. 

11. Na akitoroka yeyote katika wake zenu kwenda kwa makafiri, tena ikatokea 
mkapata ngawira, basi wapeni walio kimbiwa na wake zao kiasi cha mahari waliyo 
yatoa. Na mcheni Mwenyezi Mungu ambaye mnamuamini . 

12. Ewe Nabii! Watakapo kujia wanawake Waumini wanakuahidi ya kwamba 
hawatamshirikisha Mwenyezi Mungu na chochote, wala hawataiba, wala hawatazini, 
wala hawatawauwa watoto wao, wala hawataleta uzushi wanao uzua tu wenyewe baina 
ya mikono yao na miguu yao, wala hawatakuasi katika jambo jema, basi peana nao 
ahadi, na uwatakie maghfira kwa Mwenyezi Mungu . Hakika Mwenyezi Mungu ni Mwingi 
maghfira, Mwenye kurehemu. 

13. Enyi mlio amini ! Msiwafanye rafiki zenu watu ambao Mwenyezi Mungu 
amewakasirikia . Hao wamekwisha kata tamaa ya Akhera, kama makafiri walivyo 
wakatia tamaa watu wa makaburini . 



SURA 61. SURAT ASS'AF 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Vinamtakasa Mwenyezi Mungu viliomo katika mbingu na katika ardhi . Na Yeye ni 
Mwenye nguvu, Mwenye hikima. 



2. Enyi mlio amini ! Kwa nini mnasema msiyo yatenda? 

3. Yanachukiza vikubwa mno kwa Mwenyezi Mungu kuwa mnasema msiyo yatenda. 

4. Kwa hakika Mwenyezi Mungu anawapenda wanao pigana katika Njia yake kwa safu 
kama jengo lilio kamatana. 

5. Na Musa alipo waambia watu wake : Enyi watu wangu ! Kwa nini mnaniudhi, nanyi 
mnajua kuwa hakika mimi ni Mtume wa Mwenyezi Mungu niliye tumwa kwenu? Walipo 
potoka, Mwenyezi Mungu aliziachia nyoyo zao zipotoke. Na Mwenyezi Mungu 
hawaongoi watu wapotovu. 

6. Na Isa bin Mariamu alipo sema: Enyi Wana wa Israili! Hakika mimi ni Mtume wa 
Mwenyezi Mungu kwenu, ninaye thibitisha yaliyo kuwa kabla yangu katika Taurati, 
na mwenye kubashiria kuja Mtume atakaye kuja baada yangu; jina lake ni Ahmad! 
Lakini alipo waletea hoja zilizo wazi, walisema: Huu ni uchawi ulio dhaahiri! 

7. Na ni nani mwenye kudhulumu zaidi kuliko yule anaye mzulia Mwenyezi Mungu 
uwongo, naye anaitwa kwenye Uislamu? Na Mwenyezi Mungu hawaongoi watu 
madhaalimu . 

8. Wanataka kuizima nuru ya Mwenyezi Mungu kwa vinywa vyao. Na Mwenyezi Mungu 
atakamilisha nuru yake ijapo kuwa makafiri watachukia. 

9. Yeye ndiye aliye mtuma Mtume wake kwa uwongofu na Dini ya haki ili ipate 
kuzishinda dini zote, ijapo kuwa washirikina watachukia. 

10. Enyi mlio amini ! Nikuonyesheni biashara itakayo kuokoeni na adhabu iliyo 
chungu? 

11. Muaminini Mwenyezi Mungu na Mtume wake, na piganeni Jihadi katika Njia ya 
Mwenyezi Mungu kwa mali yenu na nafsi zenu. Haya ni bora kwenu, ikiwa nyinyi 
mna jua . 

12. Atakusameheni dhambi zenu, na atakutieni katika Mabustani yapitiwayo na mito 
kati yake, na maskani nzuri nzuri katika Bustani za milele. Huko ndio kufuzu 
kukubwa . 

13. Na kinginecho mkipendacho, nacho ni nu itokayo kwa Mwenyezi Mungu, na 
ushindi ulio karibu! Na wabashirieni Waumini ! 

14. Enyi mlio amini ! Kuweni wasaidizi wa Mwenyezi Mungu, kama alivyo sema Isa 
bin Mariamu kuwaambia wanafunzi wake : Nani wasaidizi wangu kwa Mwenyezi Mungu? 
Wakasema wanafunzi: Sisi ni wasaidizi wa Mwenyezi Mungu ! Basi taifa moja la Wana 
wa Israili liliamini, na taifa jingine lilikufuru. Basi tukawaunga mkono walio 
amini dhidi ya maadui zao, wakawa wenye kushinda. 



SURA 62. SURAT AL-JUMUA 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Viliomo mbinguni na viliomo katika ardhi vinamtakasa Mwenyezi Mungu, Mfalme, 
Mtakatifu, Mwenye nguvu, Mwenye hikima. 

2. Yeye ndiye aliye mpeleka Mtume kwenye watu wasio jua kusoma, awasomee Aya 
zake na awatakase, na awafunze Kitabu na hikima, ijapo kuwa kabla ya haya 
walikuwa katika upotofu ulio dhaahiri. 

3. Na kwa wengine ambao bado hawajaungana nao. Na Yeye ndiye Mwenye nguvu, 
Mwenye hikima. 



4. Hiyo ni fadhila ya Mwenyezi Mungu anayo mpa amtakaye. Na Mwenyezi Mungu ni 
Mwenye fadhila kubwa . 

5. Mfano wa walio bebeshwa Taurati kisha wasiibebe, ni mfano wa punda anaye beba 
vitabu vikubwa vikubwa. Mfano muovu mno wa watu walio kadhibisha Ishara za 
Mwenyezi Mungu, na Mwenyezi Mungu hawaongoi watu madhaalimu. 

6. Sema: Enyi mlio Mayahudi ! Ikiwa nyinyi mnadai kuwa ni vipenzi vya Mwenyezi 
Mungu pasipo kuwa watu wengine, basi yatamanini mauti, ikiwa mnasema kweli. 

7. Wala hawatayatamani kabisa, kwa sababu ya iliyo kwisha yatanguliza mikono 
yao. Na Mwenyezi Mungu anawajua walio dhulumu. 

8. Sema: Hayo mauti mnayo yakimbia, bila ya shaka yatakukuteni . Kisha 
mtarudishwa kwa Mwenye kuyajua yaliyo fichikana na yanayo onekana. Hapo 
atakwambieni mliyo kuwa mkiyatenda. 

9. Enyi mlio amini ! Ikiadhiniwa Sala siku ya Ijumaa, nendeni upesi kwenye dhikri 
ya Mwenyezi Mungu, na wacheni biashara. Hayo ni bora kwenu, lau kama mnajua. 

10. Na itakapo kwisha Sala, tawanyikeni katika nchi mtafute fadhila za Mwenyezi 
Mungu, na mkumbukeni Mwenyezi Mungu kwa wingi ili mpate kufanikiwa. 

11. Na wanapo iona biashara au pumbao wanayakimbilia hayo na wakakuacha 
umesimama. Sema: Yaliyoko kwa Mwenyezi Mungu ni bora kuliko pumbao na biashara. 
Na Mwenyezi Mungu ni Mbora wa watoa riziki. 

SURA 63. SURAT AL-MUNAAFIQUN 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Wanapo kujia wanaafiki husema: Tunashuhudia ya kuwa wewe ni Mtume wa Mwenyezi 
Mungu . Na Mwenyezi Mungu anajua kuwa wewe ni Mtume wa Mwenyezi Mungu, na 
Mwenyezi Mungu anashuhudia ya kuwa hakika wanaafiki ni waongo . 

2. Wamevifanya viapo vyao ni kinga, na wao wakajizuia kuifuata Njia ya Mwenyezi 
Mungu . Hakika ni mabaya kabisa waliyo kuwa wakiyafanya. 

3. Hayo ni kwa sababu ya kuwa waliamini, kisha wakakufuru; kwa hivyo umepigwa 
muhuri juu ya nyoyo zao. Kwa hivyo hawafahamu lolote. 

4. Na unapo waona, miili yao inakupendeza, na wakisema, unasikiliza usemi wao . 
Lakini wao ni kama magogo yaliyo egemezwa. Wao hudhania kila ukelele unao pigwa 
ni kwa ajili yao. Hao ni maadui; tahadhari nao. Mwenyezi Mungu awaangamizilie 
mbali! Vipi wanapotoka na haki? 

5. Na wanapo ambiwa: Njooni ili Mtume wa Mwenyezi Mungu akuombeeni maghfira, 
huvigeuza vichwa vyao, na unawaona wanageuka nao wamejaa kiburi . 

6. Sawa sawa kwao, ukiwatakia maghfira au hukuwatakia maghfira, Mwenyezi Mungu 
hatawaghuf iria . Hakika Mwenyezi Mungu hawaongoi watu wapotovu. 

7. Hao ndio wanao sema: Msitoe mali kwa ajili ya walioko kwa Mtume wa Mwenyezi 
Mungu, ili waondokelee mbali! Na Mwenyezi Mungu ndiye Mwenye khazina za mbingu 
na ardhi, lakini wanaafiki hawafahamu. 

8. Wanasema: Tukirejea Madina mwenye utukufu zaidi bila ya shaka atamfukuza 
aliye mnyonge . Na Mwenyezi Mungu ndiye Mwenye utukufu - Yeye, na Mtume wake, na 
Waumini . Lakini wanaafiki hawajui. 

9. Enyi mlio amini ! Yasikusahaulisheni mali yenu, wala watoto wenu, kumkumbuka 
Mwenyezi Mungu . Na wenye kufanya hayo ndio walio khasiri. 



10. Na toeni katika tulicho kupeni kabla haya jamf ikia mmoja wenu mauti, tena 
hapo akasema: Mola wangu Mlezi! Huniakhirishi muda kidogo nipate kutoa sadaka, 
na niwe katika watu wema? 

11. Wala Mwenyezi Mungu hataiakhirisha nafsi yoyote inapo fika ajali yake; na 
Mwenyezi Mungu anazo khabari za mnayo yatenda. 



SURA 64. SURAT ATTAGHAABUN 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Kinamtakasa Mwenyezi Mungu kila kilichomo katika mbingu na katika ardhi . 
Ufalme ni wake, na sifa njema ni zake. Na Yeye ni Mwenye uweza juu ya kila kitu. 

2. Yeye ndiye aliye kuumbeni. Miongoni mwenu yupo aliye kafiri, na yupo aliye 
Muumini. Na Mwenyezi Mungu anayaona mnayo yatenda. 

3. Ameziumba mbingu na ardhi kwa haki, na akakupeni sura, na akazifanya nzuri 
zenu. Na marudio ni kwake . 

4. Anajua viliomo katika mbingu na ardhi, na anajua mnayo yaficha na mnayo 
yatangaza. Na Mwenyezi Mungu ni Mjuzi wa yaliomo vifuani. 

5. Kwani haikukujieni khabari ya walio kufuru kabla, wakaonja matokeo mabaya ya 
mambo yao? Na wao wana adhabu iliyo chungu . 

6. Hayo ni kwa kuwa walikuwa wakiwajia Mitume wao kwa hoja zilizo wazi, nao 
wakasema: Hivyo binaadamu ndio atuongoe? Basi wakakufuru, na wakageuka upande . 
Mwenyezi Mungu akawa hana haja nao. Na Mwenyezi Mungu ni Mkwasi, si mhitaji, 
naye ni Msifiwa. 

7. Walio kufuru wanadai kuwa hawatafufuliwa . Sema: Kwani? Naapa kwa Mola wangu 
Mlezi! Hapana shaka mtafufuliwa, na kisha hapana shaka mtaambiwa mliyo yatenda. 
Na hayo ni mepesi kwa Mwenyezi Mungu . 

8. Basi muaminini Mwenyezi Mungu na Mtume wake, na Nuru tuliyo iteremsha. Na 
Mwenyezi Mungu anazo khabari za mnayo yatenda. 

9. Siku atakayo kukusanyeni kwa ajili ya Siku ya Mkusanyiko; hiyo ni siku ya 
kupunjana. Na anaye muamini Mwenyezi Mungu na akatenda mema, atamfutia maovu 
yake, na atamuingiza katika Mabustani yenye kupitiwa kati yake na mito, watadumu 
humo milele. Huko ndiko kufuzu kukubwa . 

10. Na walio kufuru na wakakadhibisha Ishara zetu, hao ni watu wa Motoni, 
watadumu humo milele. Na hayo ndiyo marudio mabaya . 

11. Haufiki msiba wowote ila kwa idhini ya Mwenyezi Mungu . Na mwenye kumuamini 
Mwenyezi Mungu huuongoa moyo wake . Na Mwenyezi Mungu ni Mjuzi wa kila kitu. 

12. Na mt'iini Mwenyezi Mungu, na mt'iini Mtume . Mkigeuka, basi hakika juu ya 
Mtume wetu ni kufikisha (Ujumbe wake) kwa uwazi tu. 

13. Mwenyezi Mungu, hapana mungu isipo kuwa Yeye . Na juu ya Mwenyezi Mungu 
nawategemee Waumini . 

14. Enyi mlio amini ! Hakika miongoni mwa wake zenu na watoto wenu wamo maadui 
zenu. Basi tahadharini nao. Na mkisamehe, na mkapuuza, na mkaghufiria basi 
hakika Mwenyezi Mungu ni Mwingi wa maghfira, Mwenye kurehemu. 

15. Hakika mali yenu na watoto wenu ni jaribio. Na kwa Mwenyezi Mungu upo ujira 
mkubwa . 



16. Basi mcheni Mwenyezi Mungu kama mwezavyo, na sikieni, na t'iini, na toeni, 
itakuwa kheri kwa nafsi zenu. Na mwenye kuepushwa na uchoyo wa nafsi yake, basi 
hao ndio walio fanikiwa. 

17. Mkimkopesha Mwenyezi Mungu mkopo mzuri, atakuzidishieni mardufu, na 
atakusameheni . Na Mwenyezi Mungu ni Mwingi wa shukra, Mpole. 

18. Mwenye kujua siri na dhaahiri, Mwenye nguvu, Mwenye hikima. 



SURA 65. SURAT ATT'ALAAQ 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Ewe Nabii ! Mtakapo wapa talaka wanawake, basi wapeni talaka katika wakati wa 
eda zao. Na fanyeni hisabu ya eda. Na mcheni Mwenyezi Mungu, Mola wenu Mlezi. 
Msiwatoe katika nyumba zao, wala wasitoke wenyewe, ila wakifanya jambo la uchafu 
ulio wazi. Hiyo ndiyo mipaka ya Mwenyezi Mungu, msiikiuke. Na mwenye kuikiuka 
mipaka ya Mwenyezi Mungu, basi amejidhulumu nafsi yake . Hujui; labda Mwenyezi 
Mungu ataleta jambo jengine baada ya haya. 

2. Basi wanapo fikia muda wao, ima warejeeni muwaweke kwa wema, au farikianeni 
nao kwa wema . Na mshuhudishe mashahidi wawili waadilifu miongoni mwenu. Na 
simamisheni ushahidi kwa ajili ya Mwenyezi Mungu . Hivyo ndivyo anavyo agizwa 
anaye muamini Mwenyezi Mungu na Siku ya Mwisho. Na anaye mcha Mwenyezi Mungu 
humtengezea njia ya kutokea. 

3.Na humruzuku kwa jiha asiyo tazamia. Na anaye mtegemea Mwenyezi Mungu Yeye 
humtosha. Hakika Mwenyezi Mungu anatimiza amri yake . Mwenyezi Mungu kajaalia 
kila kitu na kipimo chake . 

4. Na wale walio sita hedhi miongoni mwa wanawake wenu, ikiwa mnayo shaka, basi 
muda wa eda yao ni miezi mitatu, pamoja na ambao hawapati hedhi . Na wenye mimba 
eda yao mpaka watakapo zaa. Na anaye mcha Mwenyezi Mungu, Mwenyezi Mungu 
humfanyia mambo yake kuwa mepesi. 

5. Hiyo ni amri ya Mwenyezi Mungu amekuteremshieni . Na anaye mcha Mwenyezi Mungu 
atamfutia maovu yake, na atampa ujira mkubwa . 

6. Wawekeni humo humo mnamo kaa nyinyi kwa kadiri ya pato lenu, wala msiwaletee 
madhara kwa kuwadhiki . Na wakiwa wana mimba, wagharimieni mpaka wajifungue. Na 
wakikunyonyesheeni, basi wapeni ujira wao, na shaurianeni kwa wema . Na mkiona 
uzito kati yenu, basi amnyonyeshee mwanamke mwengine. 

7. Mwenye wasaa atoe kadiri ya wasaa wake, na mwenye dhiki atoe katika alicho 
mpa Mwenyezi Mungu . Mwenyezi Mungu hamkalifishi mtu ila kwa kadiri ya alicho 
mpa . Mwenyezi Mungu atajaalia baada ya dhiki faraji. 

8. Na miji mingapi iliyo vunja amri ya Mola wake Mlezi na Mitume wake, basi 
tuliihisabia hisabu ngumu na tukaiadhibu kwa adhabu kali. 

9. Basi ikauonja ubaya wa mambo yake; na mwisho wa mambo yao ilikuwa khasara. 

10. Mwenyezi Mungu aliwaandalia adhabu kali. Basi mcheni Mwenyezi Mungu, enyi 
wenye akili, mlio amini ! Hakika Mwenyezi Mungu amekuteremshieni Ukumbusho, 

11. Mtume anaye kusomeeni Aya za Mwenyezi Mungu zinazo bainisha, ili kuwatoa 
walio amini na wakatenda mema kutoka gizani kuwapeleka kwenye nuru. Na mwenye 
kumuamini Mwenyezi Mungu, na akatenda mema, atamwingiza katika Bustani zipitazo 
mito kati yake, wadumu humo milele. Mwenyezi Mungu amekwisha mpa riziki nzuri . 



12. Mwenyezi Mungu ni yule ambaye ameziumba mbingu saba, na ardhi kwa mfano wa 
hizo. Amri zake zinashuka baina yao, ili mjue kwamba Mwenyezi Mungu ni Mwenye 
uweza juu ya kila kitu, na kwamba Mwenyezi Mungu amekizunguka kila kitu kukijua 
vilivyo kwa ilimu yake . 



SURA 66. SURAT ATTAH'RIIM 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Ewe Nabii! Kwa nini unaharimisha alicho kuhalilishia Mwenyezi Mungu? 
Unatafuta kuwaridhi wake zako. Na Mwenyezi Mungu ni Mwenye kusamehe, Mwenye 
kurehemu . 

2. Hakika Mwenyezi Mungu kakupeni Sharia ya kufungua viapo vyenu, na Mwenyezi 
Mungu ni Mola wenu. Na Yeye ni Mwenye kujua, Mwenye hikima. 

3. Na Nabii alipo mwambia mmoja wa wake zake jambo la siri. Basi alipo litangaza 
yule mke, na Mwenyezi Mungu akamdhihirishia Mtume, alimjuvya sehemu na akaacha 
sehemu nyengine . Alipo mwambia hayo, huyo mke akasema: Nani aliye kwambia haya? 
Mtume akasema: Kaniambia Mjuzi Mwenye khabari zote! 

4. Kama nyinyi wawili hamkutubia kwa Mwenyezi Mungu, basi nyoyo zenu zimekwisha 
elekea huko. Na mkisaidiana dhidi yake (Mtume) , basi hakika Mwenyezi Mungu ndiye 
kipenzi chake, na Jibrili, na Waumini wema, na zaidi ya hayo Malaika pia 
watasaidia . 

5. Asaa Mola wake Mlezi, akikupeni talaka, akampa wake wengine badala yenu 
nyinyi, walio bora kuliko nyinyi, wanynyekevu, Waumini, wat'awa, walio tubu, 
wenye kushika ibada, wafanyao kheri, wajane na wanawari . 

6. Enyi mlio amini ! Jilindeni nafsi zenu na ahali zenu na Moto ambao kuni zake 
ni watu na mawe . Wanausimamia Malaika wakali, wenye nguvu, hawamuasi Mwenyezi 
Mungu kwa anayo waamrisha, na wanatenda wanayo amrishwa. 

7. Enyi mlio kufuru! Msilete udhuru leo. Hakika mnalipwa mliyo kuwa mkiyatenda. 

8. Enyi mlio amini ! Tubuni kwa Mwenyezi Mungu toba iliyo ya kweli! Asaa Mola 
wenu Mlezi akakufutieni maovu yenu na akakuingizeni katika Pepo zipitazo mito 
kati yake, siku ambayo Mwenyezi Mungu hatamdhalilisha Nabii na walio amini 
pamoja naye . Nuru yao inakwenda mbele yao na pande zao za kulia, na huku 
wanasema: Mola wetu Mlezi! Tutimilizie nuru yetu, na utughufirie! Hakika Wewe ni 
Mwenye uweza juu ya kila kitu. 

9. Ewe Nabii ! Pambana na makafiri na wanaafiki, na kuwa mgumu kwao ! Na makaazi 
yao ni Jahannamu . Na hayo ni marejeo mabaya . 

10. Mwenyezi Mungu amewapigia mfano walio kufuru: mke wa Nuhu na mke wa Lut ' i . 
Walikuwa chini ya waja wetu wema wawili miongoni mwa waja wetu. Lakini 
wakawakhuni waume zao, nao wasiwafae kitu. Na ikasemwa: Ingieni Motoni pamoja na 
wanao ingia! 

11. Na Mwenyezi Mungu amewapigia mfano walio amini - mkewe Firauni, alipo sema: 
Mola wangu Mlezi ! Nijengee kwako nyumba Peponi, na uniokoe na Firauni na vitendo 
vyake, na uniokoe na watu madhaalimu. 

12. Na Mariamu binti wa Imrani, aliye linda ubikira wake, na tukampulizia humo 
kutoka roho yetu, na akayasadiki maneno ya Mola wake Mlezi na Vitabu vyake, na 
alikuwa miongoni mwa wat'iifu. 



SURA 67. SURAT AL-MULK 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. AMETUKUKA ambaye mkononi mwake umo Ufalme wote; na Yeye ni Mwenye uweza juu 
ya kila kitu. 

2. Ambaye ameumba mauti na uhai ili kukujaribuni ni nani miongoni mwenu mwenye 
vitendo vizuri zaidi. Na Yeye ni Mwenye nguvu na Mwenye msamaha. 

3. Aliye umba mbingu saba kwa matabaka. Huoni tafauti yoyote katika uumbaji wa 
Mwingi wa Rehema . Hebu rudisha nadhari ! Unaona kosa lolote? 

4. Tena rudisha nadhari mara mbili, nadhari yako itakurejea mwenyewe hali ya 
kuwa imehizika nayo imechoka. 

5. Na kwa hakika tumeipamba mbingu ya karibu kwa mataa, na tumeyafanya ili 
kuwapigia mashetani, na tumewaandalia adhabu ya Moto uwakao kwa nguvu . 

6. Na kwa walio mkufuru Mola wao Mlezi ipo adhabu ya Jahannamu. Na ni marejeo 
maovu yalioje hayo ! 

7. Watakapo tupwa humo watausikia mngurumo wake na huku inafoka. 

8. Inakaribia kupasuka kwa hasira. Kila mara likitupwa kundi humo walinzi wake 
huwauliza: Kwani hakukujieni mwonyaji? 

9. Watasema: Kwani ! Ametujia mwonyaji, lakini tulimkadhibisha, na tukasema: 
Mwenyezi Mungu hakuteremsha chochote. Nyinyi hamumo ila katika upotovu mkubwa ! 

10. Na watasema: Lau kuwa tungeli sikia, au tungeli kuwa na akili, tusingeli 
kuwa katika watu wa Motoni ! 

11. Wakakiri dhambi zao. Basi kuangamia ni kwa watu wa Motoni! 

12. Hakika wanao mwogopa Mola wao Mlezi kwa ghaibu, watapata maghfira na ujira 
mkubwa . 

13. Na ficheni kauli zenu, au zitangazeni; hakika Yeye ni Mjuzi wa yaliyomo 
vifuani . 

14. Asijue aliye umba, naye ndiye Mjua siri, Mwenye khabari? 

15. Yeye ndiye aliye idhalilisha ardhi kwa faida yenu, basi tembeeni katika 
pande zake, na kuleni katika riziki zake. Na kwake Yeye ndio kufufuliwa. 

16. Mnadhani mko salama kwa alioko juu kuwa hatakudidimizeni kwenye ardhi, na 
tahamaki hiyo inatikisika! 

17. Au mnadhani mko salama kwa alioko juu ya kuwa Yeye hakupelekeeni kimbunga 
chenye changarawe? Mtajua vipi maonyo yangu? 

18. Na bila ya shaka walikwisha kanusha walio kuwa kabla yao; basi kulikuwaje 
kukasirika kwangu? 

19. Kwani hawawaoni ndege walioko juu yao namna wanavyo zikunjua mbawa zao, na 
kuzikunja? Hawawashikilii ila Mwingi wa rehema . Hakika Yeye ni Mwenye kuona kila 
kitu . 

20. Au ni lipi hilo jeshi lenu la kukunusuruni badala ya Mwingi wa Rehema? 
Hakika makafiri hawamo ila katika udanganyifu. 

21. Au ni nani huyo ambaye atakupeni riziki kama Yeye akizuia riziki yake? Bali 
wao wanakakamia tu katika jeuri na chuki . 



22. Je ! Anaye kwenda akisinukia juu ya uso wake ni mwongofu zaidi, au yule anaye 
kwenda sawasawa katika Njia Iliyo Nyooka? 

23. Sema: Yeye ndiye aliye kuumbeni tangu mwanzo, na akakupeni masikio na macho, 
na nyoyo. Ni kidogo kabisa shukrani zenu. 

24. Sema: Yeye ndiye aliye kutawanyeni katika ardhi, na kwake mtakusanywa. 

25. Na wanasema: Lini ahadi hii, ikiwa mnasema kweli? 

26. Sema: Hakika ujuzi wake uko kwa Mwenyezi Mungu; na hakika mimi ni mwonyaji 
tu mwenye kubainisha. 

27. Lakini watakapo iona karibu, nyuso za walio kufuru zitahuzunishwa, na 
itasemwa: Hayo ndiyo mliyo kuwa mkiyaomba. 

28. Sema: Mwaonaje, ikiwa Mwenyezi Mungu atanihiliki mimi na walio pamoja nami, 
au akiturehemu, ni nani atakaye walinda makafiri na adhabu chungu? 

29. Sema: Yeye ndiye Mwingi wa Rehema; tunamuamini Yeye, na juu yake 
tunategemea. Mtakuja jua ni nani aliye katika upotovu ulio dhaahiri. 

30. Sema: Mwaonaje, yakiwa maji yenu yamedidimia chini, nani atakueleteeni maji 
yanayo miminika? 



SURA 68. SURAT AL-QALAM 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Nuun . Naapa kwa kalamu na yale wayaandikayo, 

2. Kwa neema ya Mola wako Mlezi wewe si mwendawazimu . 

3. Na kwa hakika wewe una malipo yasiyo katika. 

4. Na hakika wewe una tabia tukufu. 

5. Karibu utaona, na wao wataona, 

6. Ni nani kati yenu aliye pandwa na wazimu. 

7. Hakika Mola wako Mlezi ndiye Yeye ajuaye zaidi nani aliye ipotea Njia yake, 
na Yeye ndiye anaye wajua zaidi walio ongoka. 

8. Basi usiwat'ii wanao kadhibisha. 

9. Wanatamani lau unge lainisha ili nao wakulainishie . 

10. Wala usimt'ii kila mwingi wa kuapa wa kudharauliwa, 

11. Mtapitapi, apitaye akifitini, 

12. Mwenye kuzuia kheri, dhaalimu, mwingi wa madhambi, 

13. Mkavu, na juu ya hayo, mshari, amejipachika tu. 

14. Ati kwa kuwa ana mali na watoto! 

15. Anapo somewa Aya zetu, husema: Hizi ni simulizi za uwongo za watu wa zamani ! 

16. Tutamtia kovu juu ya pua yake . 

17. Hakika tumewajaribu hawa kama tulivyo wajaribu wale wenye shamba, walipo apa 
kwamba watayavuna mazao yake itakapo kuwa asubuhi. 

18. Wala hawakusema: Mungu akipenda! 



19. Basi lilitokea tukio juu yake kutoka kwa Mola wako Mlezi, nao wamelala! 

20. Likawa kama usiku wa giza. 

21. Asubuhi wakaitana. 

22. Ya kwamba nendeni kondeni mwenu ikiwa mnataka kuvuna. 

23. Basi walikwenda na huku wakinong ' onezana, 

24. Ya kuwa leo hata masikini mmoja asikuingilieni . 

25. Na walikwenda asubuhi, nao wameshikilia azimio hilo. 

26. Basi walipo liona, wakasema: Hakika tumepotea! 

27. Bali tumenyimwa! 

28. Mbora wao akasema: Sikukwambieni, kwa nini hamumtakasi Mwenyezi Mungu? 

29. Wakasema: Ametakasika Mola wetu Mlezi! Hakika sisi tulikuwa wenye kudhulumu. 

30. Basi wakakabiliana kulaumiana wao kwa wao. 

31. Wakasema: Ole wetu ! Tulikuwa tumeikiuka mipaka ! 

32. Asaa Mola wetu Mlezi akatubadilishia lilio bora kuliko hili. Hakika sisi ni 
wenye kurejea kwa Mola wetu Mlezi. 

33. Namna hivi yanakuwa mateso, na bila ya shaka mateso ya Akhera ni makubwa 
zaidi, laiti wangeli jua! 

34. Hakika wachamngu watakuwa na Bustani za neema kwa Mola wao Mlezi. 

35. Kwani tutawafanya Waislamu kama wakosefu? 

36. Mna nini? Mnahukumu vipi? 

37 . Au mnacho kitabu ambacho ndani yake mnasoma? 

38. Kuwa mtapata humo mnayo yapenda? 

39. Au mnazo ahadi za viapo juu yetu za kufika Siku ya Kiyama ya kuwa hakika 
mtapata kila mnayo jihukumia? 

40. Waulize: Ni nani miongoni mwao dhamini wa haya? 

41. Au wanao washirika? Basi wawalete washirika wao wakiwa wanasema kweli. 

42. Siku utakapo wekwa wazi mundi, na wataitwa kusujudu, lakini hawataweza, 

43. Macho yao yatainama chini, fedheha itawafunika. Na hakika walikuwa wakiitwa 
wasujudu walipo kuwa wazima - 

44. Basi niache na wanao kadhibisha maneno haya ! Tutawavutia kidogo kidogo kwa 
mahali wasipo pajua. 

45. Na ninawapururia muhula; hakika hila zangu ni imara. 

46. Au unawaomba ujira, na wao wanaemewa na gharama hiyo? 

47. Au iko kwao siri, basi wao wanaiandika? 

48. Basi ingojee hukumu ya Mola wako Mlezi, wala usiwe kama mmezwa na samaki, 
alipo nadi naye kazongwa. 

49. Kama isingeli mfikia neema kutoka kwa Mola wake Mlezi, bila ya shaka angeli 
tupwa ufukweni naye ni mwenye kulaumiwa. 

50. Lakini Mola wake Mlezi alimteua na akamfanya miongoni mwa watu wema . 



51. Na walio kufuru hukaribia kukutelezesha kwa macho yao, wanapo sikia 
mawaidha, na wanasema: Hakika yeye ni mwendawazimu . 

52. Na hayakuwa haya, ila ni ukumbusho kwa walimwengu wote. 



SURA 69. SURAT AL-H'AAQQAH 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Tukio la haki . 

2. Nini hilo Tukio la haki? 

3. Na nini kitaku juulisha nini hilo Tukio la haki? 

4. Thamudi na A'di waliukadhibisha Msiba unao situsha. 

5. Basi Thamudi waliangamizwa kwa balaa kubwa mno. 

6. Na ama A'di waliangamizwa kwa upepo mkali usio zuilika. 

7. Alio wapelekea masiku saba, na siku nane, mfululizo bila ya kusita. Utaona 
watu wamepinduka kama kwamba ni magongo ya mitende yalio wazi ndani . 

8. Basi je! Unamwona mmoja wao aliye baki? 

9. Na Firauni na walio mtangulia, na miji iliyo pinduliwa chini juu, walileta 
khatia . 

10. Wakamuasi Mtume wa Mola wao Mlezi, ndipo Yeye Mola akawakamata kwa mkamato 
ulio zidi nguvu . 

11. Maji yalipo furika Sisi tulikupandisheni katika safina, 

12. Ili tuyafanye hayo kuwa ni waadhi kwenu na kila sikio linalo sikia 
liyahif adhi . 

13. Na litapo pulizwa barugumu mpulizo mmoja tu, 

14. Na ardhi na milima ikaondolewa, na ikavunjwa kwa mvunjo mmoja, 

15. Siku hiyo ndio Tukio litatukia. 

16. Na mbingu zitapasuka, kwani siku hiyo zitakuwa dhaifu kabisa. 

17. Na Malaika watakuwa pembezoni mwa mbingu; na wanane juu ya hawa watakuwa 
wamebeba Kiti cha Enzi cha Mola wako Mlezi. 

18. Siku hiyo mtahudhurishwa - haitafichika siri yoyote yenu. 

19. Basi ama atakaye pewa kitabu chake kwa mkono wake wa kulia, atasema: Haya 
someni kitabu changu! 

20. Hakika nalijua ya kuwa nitapokea hisabu yangu . 

21. Basi yeye atakuwa katika maisha ya kupendeza, 

22 . Katika Bustani ya juu, 

23. Matunda yake yakaribu. 

24. Waambiwe : Kuleni na mnywe kwa furaha kwa sababu ya mlivyo tanguliza katika 
siku zilizo pita. 

25. Na ama atakaye pewa kitabu chake katika mkono wake wa kushoto, basi yeye 
atasema: Laiti nisingeli pewa kitabu changu! 



26. Wala nisingeli jua nini hisabu yangu . 

27. Laiti mauti ndiyo yangeli kuwa ya kunimaliza kabisa. 

28. Mali yangu hayakunifaa kitu. 

29. Madaraka yangu yamenipotea. 

30. (Pasemwe) : Mshikeni ! Mtieni pingu! 

31. Kisha mtupeni Motoni ! 

32. Tena mtatizeni katika mnyororo wenye urefu wa dhiraa sabiini! 

33. Kwani huyo hakika alikuwa hamuamini Mwenyezi Mungu Mtukufu, 

34. Wala hahimizi kulisha masikini. 

35. Basi leo hapa hana jamaa wa kumwonea uchungu, 

36. Wala hana chakula ila usaha wa watu wa Motoni. 

37. Chakula hicho hawakili ila wakosefu. 

38. Basi naapa kwa mnavyo viona, 

39. Na msivyo viona, 

40. Kwa hakika hii ni kauli iliyo letwa na Mjumbe mwenye hishima. 

41. Wala si kauli ya mtunga mashairi. Ni machache sana mnayo yaamini . 

42. Wala si kauli ya kuhani . Ni machache mnayo yakumbuka. 

43. Ni uteremsho utokao kwa Mola Mlezi wa walimwengu wote. 

44. Na lau kama angeli tuzulia baadhi ya maneno tu, 

45. Bila ya shaka tungeli mshika kwa mkono wa kulia, 

46. Kisha kwa hakika tungeli mkata mshipa mkubwa wa moyo ! 

47. Na hapana yeyote katika nyinyi ambaye angeli weza kutuzuia. 

48. Kwa hakika hii ni mawaidha kwa wachamngu. 

49. Na hakika Sisi bila ya shaka tunajua kwamba miongoni mwenu wapo wanao 
kadhibisha . 

50. Na hakika bila ya shaka itakuwa ni majuto kwa wanao kataa. 

51. Na hakika hii bila ya shaka ni haki ya yakini . 

52. Basi litakase jina la Mola wako Mlezi Mtukufu. 

SURA 70. SURAT AL-MAA'RIJ 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Muulizaji aliuliza juu ya adhabu itakayo tokea, 

2. Kwa makafiri - ambayo hapana awezaye kuizuia - 

3. Kutoka kwa Mwenyezi Mungu Mwenye mbingu za daraja. 

4. Malaika na Roho hupanda kwendea kwake katika siku ambayo kadiri yake ni miaka 
khamsini elfu! 

5. Basi subiri kwa subira njema. 



6. Hakika wao wanaiona iko mbali, 

7. Na Sisi tunaiona iko karibu. 

8. Siku ambayo mbingu zitakapo kuwa kama maadeni iliyo yayushwa. 

9. Na milima itakuwa kama sufi. 

10. Wala jamaa hatamuuliza jamaa yake . 

11. Ijapo kuwa wataonyeshwa waonane . Atatamani mkosefu lau ajikomboe na adhabu 
ya siku hiyo kwa kuwatoa fidia wanawe, 

12. Na mkewe, na nduguye, 

13. Na jamaa zake walio kuwa wakimkimu, 

14. Na wote waliomo duniani, kisha aokoke yeye . 

15. La, hasha! Kwa hakika huo ni Moto mkali kabisa, 

16. Unao babua ngozi ya kichwa! 

17. Utamwita kila aliye geuza mgongo na akageuka. 

18. Na akakusanya mali, kisha akayahif adhi . 

19. Hakika mtu ameumbwa na papara. 

20. Inapo mgusa shari hupapatika. 

21. Na inapo mgusa kheri huizuilia. 

22. Isipo kuwa wanao sali, 

23. Ambao wanadumisha Sala zao, 

24. Na ambao katika mali yao iko haki maalumu 

25. Kwa mwenye kuomba na anaye jizuilia kuomba; 

26. Na ambao wanaisadiki Siku ya Malipo, 

27. Na ambao wanaiogopa adhabu itokayo kwa Mola wao Mlezi. 

28. Hakika adhabu ya Mola wao Mlezi si ya kuaminika nayo. 

29. Na ambao wanahifadhi tupu zao. 

30. Isipo kuwa kwa wake zao, au iliyo wamiliki mikono yao ya kuume, basi hao 
hawalaumiwi - 

31. Lakini wanao taka kinyume ya haya, basi hao ndio wanao ruka mipaka . 

32. Na ambao wanazichunga amana zao na ahadi zao, 

33. Na ambao wanasimama imara katika ushahidi wao, 

34. Na ambao wanazihif adhi Sala zao. 

35. Hao ndio watakao hishimiwa Peponi . 

36. Wana nini wale walio kufuru wanakutumbulia macho tu? 

37. Makundi kwa makundi upande wa kulia na upande wa kushoto! 

38. Kwani kila mmoja wao anatumai kuingizwa katika Pepo ya neema? 

39. La, hasha! Hakika Sisi tumewaumba kutokana na wanacho kijua. 

40. Basi naapa kwa Mola Mlezi wa mashariki zote na magharibi zote kwamba Sisi 
tunaweza 



41. Kuwabadili kwa walio bora kuliko wao; na Sisi hatushindwi . 

42. Basi waache wapige porojo na wacheze, mpaka wakutane na siku yao wanayo 
ahidiwa, 

43. Siku watakapotoka makaburini kwa upesi kama kwamba wanakimbilia mfundo, 

44. Macho yao yatainama, fedheha itawafunika. Hiyo ndiyo Siku waliyo kuwa 
wakiahidiwa . 



SURA 71. SURAT NUH 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Hakika Sisi tulimtuma Nuh ' u kwa watu wake : Uwaonye kaumu yako kabla ya 
kuwafikia adhabu chungu . 

2. Akasema: Enyi watu wangu ! Kwa hakika mimi ni mwonyaji wa dhaahiri kwenu, 

3. Ya kwamba mumuabudu Mwenyezi Mungu, na mumche Yeye, na mumt'ii. 

4. Atakughuf irieni madhambi yenu, na atakuakhirisheni mpaka muda ulio wekwa. 
Hakika muda wa Mwenyezi Mungu utapo fika haucheleweshwi . Laiti mngejua! 

5. Akasema: Ee Mola wangu Mlezi! Hakika mimi nimewaita watu wangu usiku na 
mchana, 

6. Lakini wito wangu haukuwazidisha ila kukimbia. 

7. Na hakika mimi kila nilipo waita ili upate kuwaghuf iria, walijiziba masikio 
yao kwa vidole vyao, na wakajigubika nguo zao, na wakakamia, na wakatakabari 
vikubwa mno ! 

8. Tena niliwaita kwa uwazi, 

9. Kisha nikawatangazia kwa kelele, tena nikasema nao kwa siri. 

10. Nikasema: Ombeni msamaha kwa Mola wenu Mlezi; hakika Yeye ni Mwingi wa 
kusamehe . 

11. Atakuleteeni mvua inyeshe mfululizo. 

12. Na atakupeni mali na wana, na atakupeni mabustani na atakufanyieni mito. 

13. Mna nini hamweki heshima ya Mwenyezi Mungu? 

14. Na hali Yeye kakuumbeni daraja baada ya daraja? 

15. Kwani hamwoni jinsi Mwenyezi Mungu alivyo ziumba mbingu saba kwa matabaka? 

16. Na akaufanya mwezi ndani yake uwe nuru, na akalifanya jua kuwa taa? 

17. Na Mwenyezi Mungu amekuotesheni katika ardhi kama mimea. 

18. Kisha atakurudsheni humo na atakutoeni tena. 

19. Na Mwenyezi Mungu amekukun julieni ardhi kama busati. 

20. Ili mtembee humo katika njia zilizo pana . 

21. Nuh ' u akasema: Mola wangu Mlezi! Hakika hao wameniasi, na wamemfuata yule 
ambaye mali yake na wanawe hawakumzidishia ila khasara. 

22. Na wakapanga vitimbi vikubwa. 



23. Na wakasema: Msiwaache miungu yenu, wala msimwache Wadda wala Suwaa' wala 
Yaghutha, wala Yau'qa, wala Nasra. 

24. Na hao walikwisha wapoteza wengi, wala usiwazidishie walio dhulumu ila 
kupotea . 

25. Basi kwa ajili ya makosa yao waligharikishwa wakaingizwa Motoni, wala 
hawakuwapata wa kuwanusuru badala ya Mwenyezi Mungu . 

26. Na Nuh ' u akasema: Mola wangu Mlezi! Usimwache juu ya ardhi mkaazi wake 
yeyote katika makaf iri ! 

27 . Hakika ukiwaacha watawapoteza wa ja wako, wala wao hawatazaa ila waovu 
makaf iri . 

28. Mola wangu Mlezi! Nighufirie mimi na wazazi wangu, na kila aliye ingia 
nyumbani mwangu kuwa ni mwenye kuamini, na Waumini wote wanaume, na Waumini 
wanawake . Na wala usiwazidishie walio dhulumu ila kupotea. 



SURA 72. SURAT AL-JINN 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Sema: Imefunuliwa kwangu ya kuwa kundi moja la majini lilisikiliza, na 
likasema: Hakika sisi tumeisikia Qur'ani ya ajabu! 

2. Inaongoza kwenye uwongofu, kwa hivyo tumeiamini, wala hatutamshirikisha 
yeyote na Mola wetu Mlezi. 

3. Na kwa hakika utukufu wa Mola wetu Mlezi umetukuka kabisa; hana mke wala 
mwana . 

4 . Na kwa hakika wapumbavu miongoni mwetu walikuwa wakisema uwongo ulio pindukia 
mipaka juu ya Mwenyezi Mungu . 

5. Nasi tulidhani kuwa watu na majini hawamzulii uwongo Mwenyezi Mungu . 

6. Na hakika walikuwako wanaume katika watu walio kuwa wakitafuta kujikinga kwa 
wanaume wa kijini; kwa hivyo wakawazidisha madhambi . 

7. Na kwa hakika wao walidhani, kama mlivyo dhani nyinyi, ya kuwa Mwenyezi Mungu 
hatamleta Mtume . 

8. Nasi tulizigusa mbingu, na tukaziona zimejaa walinzi wenye nguvu na vimondo . 

9. Na hakika tulikuwa tukikaa humo katika baadhi ya makao ili kusikiliza; lakini 
sasa anaye taka kusikiliza atakuta kimondo kinamvizia! 

10. Nasi hatujui kama wanatakiwa shari wale wanao kaa kwenye ardhi au Mola wao 
Mlezi anawatakia uwongofu. 

11. Na hakika katika sisi wamo walio wema, na wengine wetu ni kinyume na hivyo . 
Tumekuwa njia mbali mbali. 

12. Nasi tulijua kuwa hatutomshinda Mwenyezi Mungu duniani, wala hatuwezi 
kumponyoka kwa kukimbia. 

13. Nasi tulipo usikia uwongofu tuliuamini. Basi mwenye kumuamini Mola wake 
Mlezi basi haogopi kupunjwa wala kudhulumiwa. 

14. Na hakika wamo katika sisi Waislamu, na wamo kati yetu wanao acha haki . Basi 
walio silimu, hao ndio walio tafuta uwongofu. 



15. Na ama wanao acha haki, hao watakuwa kuni za Jahannamu . 

16. Na lau kama wangeli simama sawasawa juu ya njia tungeli wanywesha maji kwa 
wingi, 

17. Ili tuwajaribu kwa hayo . Na anaye puuza kumkumbuka Mola wake Mlezi 
atamsukuma kwenye adhabu ngumu . 

18. Na hakika misikiti ni ya Mwenyezi Mungu, basi msimuabudu yeyote pamoja na 
Mwenyezi Mungu . 

19. Na hakika Mja wa Mwenyezi Mungu alipo simama kumwomba, wao walikuwa karibu 
kumzonga ! 

20. Sema: Hakika mimi namwomba Mola wangu Mlezi, wala simshirikishi Yeye na 
yeyote . 

21. Sema: Mimi sina mamlaka ya kukudhuruni wala kukuongozeni . 

22. Sema: Hakika hapana yeyote awezae kunilinda na Mwenyezi Mungu, wala sitapata 
pa kukimbilia isipo kuwa kwake Yeye tu. 

23. Ila nifikishe Ujumbe utokao kwa Mwenyezi Mungu na risala zake. Na wenye 
kumuasi Mwenyezi Mungu na Mtume wake, basi hakika hao watapata Moto wa Jahannamu 
wadumu humo milele. 

24. Hata watakapo yaona wanayo ahidiwa, ndipo watakapo jua ni nani mwenye 
msaidizi dhaifu, na mchache wa idadi . 

25. Sema: Sijui kama yapo karibu hayo mnayo ahidiwa, au Mola wangu Mlezi 
atayawekea muda mrefu. 

26. Yeye ndiye Mwenye kujua ya siri, wala hamdhihirishii yeyote siri yake, 

27. Isipo kuwa Mtume wake aliye mridhia. Naye huyo humwekea walinzi mbele yake 
na nyuma yake . 

28. Ili Yeye ajue kwamba wao wamefikisha ujumbe wa Mola wao Mlezi, na Yeye 
anayajua vyema yote walio nayo, na amedhibiti idadi ya kila kitu. 



SURA 73. SURAT AL-MUZZAMMIL 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Ewe uliye jifunika! 

2. Kesha usiku kucha, ila kidogo tu ! 

3. Nusu yake, au ipunguze kidogo. 

4. Au izidishe - na soma Qur'ani kwa utaratibu na utungo. 

5. Hakika Sisi tutakuteremshia kauli nzito. 

6. Hakika kuamka usiku kunawaf ikiana zaidi na moyo, na maneno yake yanatua 
zaidi . 

7. Kwani hakika mchana una shughuli nyingi . 

8. Na lidhukuru jina la Mola wako Mlezi, na ujitolee kwake kwa ukamilifu. 

9. Mola Mlezi wa mashariki na magharibi, hapana mungu isipo kuwa Yeye, basi 
mfanye kuwa Mtegemewa wako. 

10. Na vumilia hayo wayasemayo, na jitenge nao kwa vizuri. 



11. Na niache Mimi na hao wanao kanusha, walio neemeka; na wape muhula kidogo! 

12. Hakika Sisi tunazo pingu nzito na Moto unao waka kwa ukali kabisa! 

13. Na chakula kinacho kwama kooni, na adhabu inayo umiza. 

14. Siku ambayo ardhi itatikiswa na milima pia, na milima itakuwa kama tifutifu 
la mchanga ! 

15. Hakika Sisi tumemtuma kwenu Mtume aliye shahidi juu yenu, kama tulivyo mtuma 
Mtume kwa Firauni. 

16. Lakini Firauni alimuasi huyo Mtume, basi tukamshika mshiko wa mateso. 

17. Basi nyinyi mkikufuru, mtawezaje kujikinga na Siku ambayo itawafanya watoto 
wadogo waote mvi? 

18. Hapo mbingu zitapasuka! Ahadi yake itakuwa imetekelezwa. 

19. Kwa hakika hili ni kumbusho. Mwenye kutaka atashika njia ya kwendea kwa Mola 
wake Mlezi . 

20. Hakika Mola wako Mlezi anajua ya kuwa hakika wewe unakesha karibu na 
thuluthi mbili za usiku, na nusu yake, na thuluthi yake . Na baadhi ya watu walio 
pamoja nawe kadhaalika. Na Mwenyezi Mungu ndiye anaye ukadiria usiku na mchana. 
Anajua kuwa hamwezi kuweka hisabu, basi amekusameheni . Basi someni kilicho 
chepesi katika Qur'ani. Anajua ya kuwa baadhi yenu watakuwa wagonjwa, na wengine 
wanasafiri katika ardhi wakitafuta fadhila ya Mwenyezi Mungu, na wengine 
wanapigana katika Njia ya Mwenyezi Mungu . Kwa hivyo someni kilicho chepesi humo, 
na mshike Sala, na toeni Zaka, na mkopesheni Mwenyezi Mungu mkopo mwema . Na 
kheri yoyote mnayo itanguliza kwa ajili ya nafsi zenu mtaikuta kwa Mwenyezi 
Mungu, imekuwa bora zaidi, na ina thawabu kubwa sana. Na mtakeni msamaha 
Mwenyezi Mungu . Hakika Mwenyezi Mungu ni Mwenye kusamehe Mwenye kurehemu. 



SURA 74. SURAT AL-MUDDATHTHIR 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Ewe uliye jigubika! 

2. Simama uonye ! 

3. Na Mola wako Mlezi mtukuze ! 

4. Na nguo zako, zisafishe. 

5. Na yaliyo machafu yahame ! 

6. Wala usitoe kwa kutaraji kuzidishiwa. 

7. Na kwa ajili ya Mola wako Mlezi, subiri ! 

8. Basi litapo pulizwa barugumu, 

9. Siku hiyo, basi, itakuwa siku ngumu . 

10. Kwa makafiri haitakuwa nyepesi. 

11. Niache peke yangu na niliye muumba; 

12. Na nikamjaalia awe na mali mengi, 

13. Na wana wanao onekana, 

14. Na nikamtgenezea mambo vizuri kabisa. 



15. Kisha anatumai nimzidishie ! 

16. Hasha! Kwani hakika yeye alikuwa akizifanyia inadi Aya zetu! 

17. Nitamtesa kwa mateso yasio wezekana. 

18. Kwani hakika yeye alifikiri na akapima. 

19. Basi ameangamia! Vipi alivyo pima! 

20. Tena ameangamia! Vipi alivyo pima! 

21. Kisha akatazama, 

22. Kisha akakunja kipaji, na akanuna. 

23. Kisha akaipa kisogo haki, na akatakabari. 

24. Na akasema: Haya si chochote ila ni uchawi ulio nukuliwa. 

25. Haya si chochote ila kauli ya binaadamu. 

26. Nitakuja mtia kwenye Moto wa Saqar. 

27. Na nini kitaku juulisha ni nini huo Moto wa Saqar? 

28. Haubakishi wala hausazi. 

29. Unababua ngozi iwe nyeusi. 

30. Juu yake wapo kumi na tisa. 

31. Na hatukuwaf anya walinzi wa Motoni ila ni Malaika, wala hatukuifanya idadi 
yao hiyo ila kuwatatanisha walio kufuru, wapate kuwa na yakini walio pewa 
Kitabu, na wazidi Imani wale walio amini, wala wasiwe na shaka walio pewa Kitabu 
na Waumini, na wapate kusema wenye maradhi katika nyoyo zao na makafiri: 
Mwenyezi Mungu amekusudia nini kwa mfano huu? Ndio kama hivyo Mwenyezi Mungu 
humwacha apotee amtakaye, na humwongoa amtakaye. Na hapana yeyote anaye jua 
majeshi ya Mola wako Mlezi ila Yeye tu. Na haya si chochote ila ni ukumbusho kwa 
binaadamu . 

32. Hasha! Naapa kwa mwezi! 

33. Na kwa usiku unapo kucha ! 

34. Na kwa asubuhi inapo pambazuka! 

35. Hakika huo Moto ni katika mambo yaliyo makubwa kabisa! 

36. Ni onyo kwa binaadamu, 

37. Kwa anaye taka miongoni mwenu kutangulia au kuchelewa. 

38. Kila nafsi imo rahanini kwa mabaya iliyo yachuma. 

39. Isipo kuwa watu wa kuliani. 

40. Hao watakuwa katika Mabustani, wawe wanaulizana 

41. Khabari za wakosefu: 

42. Ni nini kilicho kupelekeni Motoni? 

43. Waseme: Hatukuwa miongoni walio kuwa wakisali. 

44. Wala hatukuwa tukiwalisha masikini. 

45. Na tulikuwa tukizama pamoja na walio zama katika maovu. 

46. Na tulikuwa tukiikanusha siku ya malipo. 

47. Mpaka yakini ilipo tufikia. 



48. Basi hautawafaa kitu uombezi wa waombezi. 

49. Basi wana nini hata wanapuuza onyo hili? 

50. Kama kwamba wao ni mapunda walio timuliwa, 

51. Wanao mkimbia simba! 

52. Ati kila mmoja katika wao anataka apewe nyaraka zilizo funuliwa. 

53. Hasha! Kwani wao hawaiogopi Akhera? 

54. Hasha! Kwa hakika huu ni ukumbusho ! 

55. Basi anaye taka atakumbuka. 

56. Na hawatakumbuka isipo kuwa Mwenyezi Mungu atake. Uchamngu ni kwake Yeye, na 
msamaha ni wake Yeye . 

SURA 75. SURAT AL-QIYAMAH 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Ninaapa kwa Siku ya Kiyama! 

2. Na ninaapa kwa nafsi inayo jilaumu! 

3. Anadhani mtu kuwa Sisi hatutaikusanya mifupa yake? 

4. Kwani ! Sisi tunaweza hata kuziweka sawa sawa ncha za vidole vyake ! 

5. Lakini mtu anataka tu kuendelea na maasi kwa siku zilioko mbele yake . 

6. Anauliza: Lini itakuwa hiyo Siku ya Kiyama? 

7. Basi jicho litapo dawaa, 

8. Na mwezi utapo patwa, 

9. Na likakusanywa jua na mwezi, 

10. Siku hiyo mtu atasema: Yako wapi makimbilio? 

11. La ! Hapana pa kukimbilia! 

12. Siku hiyo pa kutua ni kwa Mola wako Mlezi tu. 

13. Siku hiyo ataambiwa aliyo yatanguliza na aliyo yaakhirisha. 

14. Bali mtu ni hoja juu ya nafsi yake . 

15. Na ingawa atatoa chungu ya udhuru. 

16. Usiutikisie huu wahyi ulimi wako kwa kuufanyia haraka. 

17. Hakika ni juu yetu kuukusanya na kuusomesha. 

18. Tunapo usoma, basi nawe fuatiliza kusoma kwake . 

19. Kisha ni juu yetu kuubainisha. 

20. Hasha! Bali nyinyi mnapenda maisha ya duniani, 

21. Na mnaacha maisha ya Akhera. 

22. Zipo nyuso siku hiyo zitao ng'ara, 

23. Zinamwangallia Mola wao Mlezi. 



24. Na zipo nyuso siku hiyo zitakao kunjana. 

25. Zitajua ya kuwa zitafikiwa na livunjalo uti wa mgongo . 

26. La, hasha! (Roho) itakapo fikia kwenye mafupa ya koo, 

27. Na pakasemwa: Nani wa kumganga? 

28. Na mwenyewe akajua kwa hakika kuwa huko ndiko kufariki; 

29. Na utapo ambatishwa muundi kwa muundi, 

30. Siku hiyo ndiyo kuchungwa kupelekwa kwa Mola wako Mlezi! 

31. Kwa sababu hakusadiki, wala hakusali. 

32. Bali alikanusha, na akageuka. 

33. Kisha akenda kwa ahali zake kwa matao. 

34. Ole wako, ole wako ! 

35. Kisha Ole wako, ole wako ! 

36. Ati anadhani binaadamu kuwa ataachwa bure? 

37. Kwani hakuwa yeye tone ya manii lilio shushwa? 

38. Kisha akawa kidonge cha damu, tena Mwenyezi Mungu akamuumba na akamtengeneza 
vilivyo . 

39. Kisha akamfanya namna mbili, mwanamume na mwanamke . 

40. Je ! Huyo hakuwa ni Muweza wa kufufua wafu? 

SURA 76. SURAT AL-INSAN 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Hakika kilimpitia binaadamu kipindi katika zama ambacho kwamba hakuwa kitu 
kinacho tajwa. 

2. Hakika Sisi tumemuumba mtu kutokana na mbegu ya uhai iliyo changanyika, 
tumfanyie mtihani. Kwa hivyo tukamfanya mwenye kusikia, mwenye kuona. 

3. Hakika Sisi tumembainishia Njia. Ama ni mwenye kushukuru, au mwenye kukufuru. 

4. Hakika Sisi tumewaandalia makafiri minyororo na pingu na Moto mkali. 

5. Hakika watu wema watakunywa katika vinywaji vilivyo changanyika na kafuri, 

6. Ni chemchem watakao inywa waja wa Mwenyezi Mungu, wakiifanya imiminike kwa 
wingi . 

7. Wanatimiza ahadi, na wanaiogopa siku ambayo shari yake inaenea sana, 

8. Na huwalisha chakula, juu ya kukipenda kwake, masikini, na yatima, na 
wafungwa . 

9. Hakika sisi tunakulisheni kwa wajihi wa Mwenyezi Mungu . Hatutaki kwenu malipo 
wala shukrani . 

10. Hakika sisi tunaiogopa kwa Mola wetu Mlezi hiyo siku yenye shida na taabu. 

11. Basi Mwenyezi Mungu atawalinda na shari ya siku hiyo, na atawakutanisha na 
raha na furaha. 



12. Na atawajazi Bustani za Peponi na maguo ya hariri kwa vile walivyo subiri. 

13. Humo wataegemea juu ya viti vya enzi, hawataona humo jua kali wala baridi 
kali. 

14. Na vivuli vyake vitakuwa karibu yao, na mashada ya matunda yataning ' inia 
mpaka chini . 

15. Na watapitishiwa vyombo vya fedha na vikombe vya vigae, 

16. Vya fedha safi kama kiyoo, wamevipima kwa vipimo. 

17. Na humo watanyweshwa kinywaji kilicho changanyika na tangawizi. 

18. Hiyo ni chemchem iliyo humo inaitwa Salsabil. 

19. Na watawazungukia kuwatumikia wavulana wasio pevuka, ukiwaona utawafikiri ni 
lulu zilizo tawanywa. 

20. Na utakapo yaona, utakuwa umeona neema na ufalme mkubwa . 

21. Juu yao zipo nguo za hariri laini za kijani kibichi, na hariri nzito ya 
at'ilasi. Na watavikwa vikuku vya fedha, na Mola wao Mlezi atawanywesha kinywaji 
safi kabisa. 

22. Hakika haya ni malipo yenu; na juhudi zenu zimekubaliwa . 

23. Hakika Sisi tumekuteremshia Qur'ani kidogo kidogo. 

24. Basi ngojea hukumu ya Mola wako Mlezi wala usimt'ii miongoni mwao mwenye 
dhambi au mwenye kufuru. 

25. Na likumbuke jina la Mola wako Mlezi asubuhi na jioni; 

26. Na usiku msujudie Yeye, na umtakase usiku, wakati mrefu. 

27. Kwa hakika watu hawa wanapenda maisha ya kidunia, na wanaiacha nyuma yao 
siku nzito . 

28. Sisi tumewaumba, na tukavitia nguvu viungo vyao . Na tukitaka tutawabadilisha 
mfano wao wawe badala yao. 

29. Hakika haya ni mawaidha; basi anaye taka atashika Njia ya kwenda kwa Mola 
wake Mlezi . 

30. Wala hamwezi kutaka ila atakapo Mwenyezi Mungu . Hakika Mwenyezi Mungu ni 
Mwenye ilimu, Mwenye hikima. 

31. Humuingiza amtakaye katika rehema yake . Na wenye kudhulumu amewawekea adhabu 
iliyo chungu . 



SURA 77. SURAT AL-MURSALAAT 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa zinazo tumwa kwa upole ! 

2. Na zinazo vuma kwa kasi! 

3. Na zikaeneza maeneo yote ! 

4. Na zinazo farikisha zikatawanya! 

5. Na zinazo peleka mawaidha! 

6. Kwa kuudhuru au kuonya, 



7. Hakika mnayo ahidiwa bila ya shaka yatakuwa! 

8. Wakati nyota zitakapo futwa, 

9. Na mbingu zitakapo pasuliwa, 

10. Na milima itakapo peperushwa, 

11. Na Mitume watakapo wekewa wakati wao, 

12. Kwa siku gani hiyo wamewekewa muda huo? 

13. Kwa siku ya kupambanua ! 

14. Na nini kitakacho kujuulisha siku ya kupambanua ni nini? 

15. Ole wao, siku hiyo hao wanao kanusha! 

16. Kwani hatukuwaangamiza walio tangulia? 

17. Kisha tukawafuatilizia walio fuatia? 

18. Ndio kama hivi tuwatendavyo wakosefu! 

19. Ole wao siku hiyo hao wanao kanusha! 

20. Kwani hatukukuumbeni kwa maji ya kudharauliwa? 

21. Kisha tukayaweka mahali pa utulivu madhubuti? 

22 . Mpaka muda maalumu? 

23. Tukakadiria na Sisi ni wabora wa kukadiria. 

24. Ole wao siku hiyo hao wanao kanusha! 

25. Kwani hatukuifanya ardhi yenye kukusanya 

26. Walio hai na maiti? 

27. Na ndani yake tukaweka milima mirefu yenye kuthibiti, na tunakunywesheni 
maji matamu? 

28. Ole wao siku hiyo hao wanao kanusha! 

29. Nendeni kwenye adhabu mliyo kuwa mkiikanusha! 

30. Nendeni kwenye kivuli chenye mapande matatu! 

31. Hakikingi moto, wala hakiwaepushi na mwako. 

32. Hakika Moto huo unatoa macheche kama majumba! 

33. Kama kwamba ni ngamia wa rangi ya manjano! 

34. Ole wao siku hiyo hao wanao kanusha! 

35. Hii ni siku ambayo hawatatamka kitu, 

36. Wala hawataruhusiwa kutoa udhuru. 

37. Ole wao siku hiyo hao walio kanusha! 

38. Hii ndiyo siku ya kupambanua. Tumekukusanyeni nyinyi na walio tangulia. 

39. Ikiwa mnayo hila, nifanyieni hila Mimi ! 

40. Ole wao siku hiyo hao walio kanusha! 

41. Hakika wachamngu watakuwa katika vivuli na chemchem, 

42. Na matunda wanayo yapenda, 

43. Kuleni na kunyweni kwa furaha kwa yale mliyo kuwa mkiyatenda. 



44. Hakika ndio kama hivyo tunavyo walipa watendao mema . 

45. Ole wao siku hiyo hao wanao kanusha! 

46. Kuleni na mjifurahishe kidogo tu. Hakika nyinyi ni wakosefu! 

47. Ole wao siku hiyo hao wanao kanusha! 

48. Na wakiambiwa: Inameni ! Hawainami. 

49. Ole wao siku hiyo hao wanao kanusha! 

50. Basi maneno gani baada ya haya watayaamini? 

SURA 78. SURAT ANNABAA 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. WANAULIZANA nini? 

2. Ile khabari kuu, 

3. Ambayo kwayo wanakhitalif iana . 

4. La ! Karibu watakuja jua. 

5. Tena la! Karibu watakuja jua. 

6. Kwani hatukuifanya ardhi kama tandiko? 

7. Na milima kama vigingi? 

8. Na tukakuumbeni kwa jozi? 

9. Na tukakufanya kulala kwenu ni mapumziko? 

10. Na tukaufanya usiku ni nguo? 

11. Na tukaufanya mchana ni wa kuchumia maisha? 

12 . Na tuka jenga juu yenu saba zenye nguvu? 

13. Na tukaifanya taa yenye mwanga na joto; 

14. Na tukateremsha maji yanayo anguka kwa kasi kutoka mawinguni, 

15. Ili tutoe kwayo nafaka na mimea, 

16. Na mabustani yenye miti iliyo kamatana. 

17 . Hakika siku ya uamuzi imewekewa wakati wake, 

18. Siku litapo pulizwa barugumu, nanyi mtakuja kwa makundi, 

19. Na mbingu zitafunguliwa, ziwe milango, 

20. Na milima itaondolewa na itakuwa kama sarabi. 

21. Hakika Jahannamu inangojea! 

22. Kwa walio asi ndio makaazi yao, 

23. Wakae humo karne baada ya karne, 

24. Hawataonja humo chochote kibaridi wala kinywaji, 
25.11a maji yamoto sana na usaha, 

26. Ndio jaza muwafaka. 



27. Hakika hao hawakuwa wakitaraji kuwa kuna hisabu. 

28. Na wakikanusha Aya zetu kwa nguvu . 

29. Na kila kitu Sisi tumekidhibiti kwa kukiandika. 

30. Basi onjeni! Nasi hatutakuzidishieni ila adhabu ! 

31. Hakika wachamngu wanastahiki kufuzu, 

32. Mabustani na mizabibu, 

33. Na wake walio lingana nao, 

34. Na bilauri zilizo jaa, 

35. Hawatasikia humo upuuzi wala uwongo - 

36. Malipo kutoka kwa Mola wako Mlezi, kipawa cha kutosha. 

37. Mola Mlezi wa mbingu na ardhi na vilio baina yao, Arrahman, Mwingi wa 
rehema; hawamiliki usemi mbele yake ! 

38. Siku atakapo simama Roho na Malaika kwa safu. Hawatasema ila Mwingi wa 
rehema aliye mruhusu, na atasema yaliyo sawa tu. 

39. Hiyo ndiyo Siku ya haki. Basi anaye taka na ashike njia arejee kwa Mola wake 
Mlezi . 

40. Hakika tumekuhadharisheni adhabu iliyo karibu kufika; Siku ambayo mtu 
atakapo ona yaliyo tangulizwa na mikono yake; na kafiri atasema: Laiti ningeli 
kuwa udongo ! 

SURA 79. SURAT ANNAZIA'AT 

KWA JINA LA MWENYEZI MUNGU MWINGI WA REHEMA MWENYE KUREHEMU 

1 . Naapa kwa wanao komoa kwa nguvu, 

2. Na kwa wanao toa kwa upole, 

3. Na wanao ogelea, 

4. Wakishindana mbio, 

5. Wakidabiri mambo. 

6. Siku kitapo tetemeka cha kutetemeka, 

7. Kifuate cha kufuatia. 

8. Siku hiyo nyoyo zitapiga piga, 

9. Macho yatainama chini . 

10. Sasa wanasema: Ati kweli tutarudishwa kwenye hali ya kwanza? 

11. Hata tukiwa mifupa iliyo bunguliwa? 

12. Wanasema: Basi marejeo hayo ni yenye khasara! 

13. Kwa hakika hayo ni ukelele mmoja tu, 

14. Mara watakuwa kwenye uwanda wa mkutano! 

15. Je ! Imekufikia hadithi ya Musa? 

16. Mola wake Mlezi alipo mwita katika bonde takatifu la T'uwaa, akamwambia: 



17. Nenda kwa Firauni. Hakika yeye amezidi jeuri. 

18. Umwambie : Je ! Unapenda kujitakasa? 

19. Nami nitakuongoa ufike kwa Mola wako Mlezi, upate kumcha . 

20. Basi alimwonyesha Ishara kubwa . 

21. Lakini aliikadhibisha na akaasi. 

22. Kisha alirudi nyuma, akaingia kufanya juhudi . 

23. Akakusanya watu akanadi . 

24. Akasema: Mimi ndiye Mola wenu Mlezi mkuu kabisa. 

25. Basi hapo Mwenyezi Mungu akamshika kumuadhibu kwa la mwisho na la mwanzo. 

26. Kwa hakika katika haya yapo mazingatio kwa wanao ogopa . 

27. Je ! Ni vigumu zaidi kukuumbeni nyinyi au mbingu? Yeye ndiye aliye ijenga! 

28. Akainua kimo chake, na akaitengeneza vizuri. 

29. Na akautia giza usiku wake, na akautokeza mchana wake . 

30. Na juu ya hivyo ameitandaza ardhi . 

31. Akatoa ndani yake maji yake na malisho yake, 

32. Na milima akaisimamisha, 

33. Kwa nafuu yenu na mifugo yenu. 

34. Basi itakapo fika hiyo balaa kubwa, 

35. Siku ambayo mtu atakumbuka aliyo yafanya, 

36. Na Jahannamu itadhihirishwa kwa mwenye kuona, 

37. Basi ama yule aliye zidi ujeuri, 

38. Na akakhiari maisha ya dunia, 

39. Kwa hakika Jahannamu ndiyo makaazi yake ! 

40. Na ama yule anaye ogopa kusimamishwa mbele ya Mola wake Mlezi, na 
akajizuilia nafsi yake na matamanio, 

41. Basi huyo, Pepo itakuwa ndiyo makaazi yake ! 

42. Wanakuuliza Saa (ya Kiyama) itakuwa lini? 

43. Una nini wewe hata uitaje? 

44. Kwa Mola wako Mlezi ndio mwisho wake . 

45. Kwa hakika wewe ni mwonyaji tu kwa mwenye kuikhofu. 

46. Ni kama kwamba wao siku watapo iona (hiyo Saa) hawakukaa ila jioni moja tu, 
au mchana wake . 

SURA 80. SURAT A'BASA 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Alikunja kipaji na akageuka, 

2. Kwa sababu alimjia kipofu! 

Na nini kitaku juulisha pengine yeye atatakasika' 



4. Au atawaidhika, na mawaidha yamfae? 

5. Ama ajionaye hana haja, 

6. Wewe ndio unamshughulikia? 

7. Na si juu yako kama hakutakasika . 
Ama anaye kujia kwa juhudi, 
Naye anaogopa, 

10. Ndio wewe unampuuza? 

11. Sivyo hivyo ! Huku ni kukumbushana . 

12. Basi anaye penda akumbuke . 

13. Yamo katika kurasa zilizo hishimiwa, 

14. Zilizo inuliwa, zilizo takaswa. 

15. Zimo mikononi mwa Malaika waandishi, 

16. Watukufu, wema . 

17. Ameangamia mwanaadamu ! Nini kinacho mkufurisha? 

18. Kwa kitu gani amemuumba? 

19. Kwa tone la manii, akamuumba na akamkadiria. 

20. Kisha akamsahilishia njia. 

21. Kisha akamfisha, akamtia kaburini . 

22. Kisha apendapo atamfufua. 

23. La ! Hajamaliza aliyo muamuru. 

24. Hebu mtu na atazame chakula chake . 

25. Hakika Sisi tumemimina maji kwa nguvu, 

26. Tena tukaipasua pasua ardhi kwa nguvu, 

27. Kisha tukaotesha humo nafaka, 

28. Na zabibu, na mimea ya majani, 

29. Na mizaituni, na mitende, 

30. Na bustani zenye miti iliyo songana baraabara, 

31. Na matunda, na malisho ya wanyama; 

32. Kwa manufaa yenu na mifugo yenu. 

33. Basi utakapo kuja ukelele, 

34. Siku ambayo mtu atamkimbia nduguye, 

35. Na mamaye na babaye, 

36. Na mkewe na wanawe - 

37. Kila mtu miongoni mwao siku hiyo atakuwa na lake la kumtosha. 

38. Siku hiyo ziko nyuso zitazo nawiri, 

39. Zitacheka, zitachangamka; 



40. Na nyuso siku hiyo zitakuwa na mavumbi, 

41. Giza totoro litazifunika, 

42. Hao ndio makafiri watenda maovu. 

SURA 81. SURAT ATTAKWIR 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Jua litakapo kunjwa, 

2. Na nyota zikazimwa, 

3. Na milima ikaondolewa, 

4. Na ngamia wenye mimba pevu watakapo achwa wasishughulikiwe, 

5. Na wanyama wa mwituni wakakusanywa, 

6. Na bahari zikawaka moto, 

7. Na nafsi zikaunganishwa, 

8. Na msichana aliye zikwa hai atapo ulizwa, 

9. Kwa kosa gani aliuliwa? 

10. Na madaftari yatakapo enezwa, 

11. Na mbingu itapo tanduliwa, 

12. Na Jahannamu itapo chochewa, 

13. Na Pepo ikasogezwa, 

14. Kila nafsi itajua ilicho kihudhurisha . 

15. Naapa kwa nyota zinapo rejea nyuma, 

16. Zinazo kwenda, kisha zikajificha, 

17 . Na kwa usiku unapo pungua, 

18. Na kwa asubuhi inapo pambazuka, 

19. Kwamba hakika bila ya shaka hii ni kauli ya Mjumbe mtukufu, 

20. Mwenye nguvu na mwenye cheo kwa huyo Mwenye Kiti cha Enzi, 

21. Anaye t'iiwa, tena muaminifu. 

22. Na wala huyu mwenzenu hana wazimu. 

23. Na hakika yeye alimwona kwenye upeo wa macho ulio safi. 

24. Wala yeye si bakhili kwa mambo ya ghaibu. 

25. Wala hii si kauli ya Shetani maluuni . 

26. Basi mnakwenda wapi? 

27. Haikuwa hii ila ni ukumbusho kwa walimwengu wote. 

28. Kwa yule miongoni mwenu anaye taka kwenda sawa. 

29. Wala nyinyi hamtataka isipo kuwa atake Mwenyezi Mungu Mola Mlezi wa 
walimwengu wote . 



SURA 82. SURAT AL-INFIT' AAR 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Mbingu itapo chanika, 

2. Na nyota zitapo tawanyika, 

3. Na bahari zitakapo pasuliwa, 

4. Na makaburi yatapo fukuliwa, 

5. Hapo kila nafsi itajua ilicho tanguliza, na ilicho bakisha nyuma . 

6. Ewe mwanaadamu ! Nini kilicho kughuri ukamwacha Mola wako Mlezi Mtukufu? 

7. Aliye kuumba, akakuweka sawa, akakunyoosha, 

8. Katika yoyote aliyo ipenda akakujenga. 

9. Sivyo hivyo! Bali nyinyi mnaikanusha Siku ya Malipo. 

10. Na hakika bila ya shaka wapo walinzi juu yenu, 

11. Waandishi wenye hishima, 

12. Wanayajua mnayo yatenda. 

13. Hakika wema bila ya shaka watakuwa katika neema, 

14. Na hakika waovu bila ya shaka watakuwa Motoni; 

15. Wataingia humo Siku ya Malipo. 

16. Na hawatoacha kuwamo humo . 

17. Na nini kitakacho kujuulisha Siku ya Malipo ni siku gani? 

18. Tena nini kitakacho kujuulisha Siku ya Malipo ni siku gani? 

19. Siku ambayo nafsi haitakuwa na madaraka yoyote juu ya nafsi; na amri yote 
siku hiyo ni ya Mwenyezi Mungu tu. 

SURA 83. SURAT AL-MUT ' AFFIFIIN 

KWA JINA LA MWENYEZI MUNGU MWINGI WA REHEMA MWENYE KUREHEMU 
1. Ole wao hao wapunjao! 



Ambao wanapo jipimia kwa watu hudai watimiziwe. 

Na wao wanapo wapimia watu kwa kipimo au mizani hupunguza. 

Kwani hawadhani hao kwamba watafufuliwa 

Katika Siku iliyo kuu, 

Siku watapo msimamia watu Mola Mlezi wa walimwengu wote? 

Hasha! Hakika maandiko ya wakosefu bila ya shaka yamo katika Sijjin. 

Unajua nini Sijjin? 

Kitabu kilicho andikwa. 



10. Ole wao siku hiyo kwa wanao kadhibisha! 

11. Ambao wanaikadhibisha Siku ya Malipo. 

12. Wala haikadhibishi ila kila mwenye kuruka mipaka, mwenye dhambi . 

13. Anapo somewa Aya zetu husema: Ni visa vya watu wa kale ! 

14. Hasha! Bali yametia kutu juu ya nyoyo zao hao walio kuwa wakiyachuma. 

15. Hasha! Hakika hao siku hiyo bila ya shaka watazuiliwa na neema za Mola wao 
Mlezi . 

16. Kisha wataingia Motoni ! 

17. Kisha waambiwe : Haya ndiyo mliyo kuwa mkiyakadhabisha . 

18. Hasha! Hakika maandiko ya watu wema bila ya shaka yamo katika I'liyyin. 

19. Na nini kitakacho kujuvya nini I'liyyin? 

20. Kitabu kilicho andikwa. 

21. Wanakishuhudia walio karibishwa. 

22. Hakika watu wema bila ya shaka watakuwa katika neema. 

23. Wakae juu ya viti vya enzi wakiangalia. 

24. Utatambua katika nyuso zao mng'aro wa neema, 

25. Watanyweshwa kinywaji safi kiliyo tiwa muhuri, 

26. Muhuri wake ni miski. Na katika hayo washindanie wenye kushindana. 

27. Na mchanganyiko wake ni Tasniim, 

28. Chemchem watakayo inywa walio kurubishwa. 

29. Kwa hakika wale walio kuwa wakosefu walikuwa wakiwacheka walio amini . 

30. Na wanapo pita karibu yao wakikonyezana . 

31. Na wanapo rudi kwa watu wao hurudi nao wamefurahi. 

32. Na wanapo waona husema: Hakika hawa ndio khasa walio potea. 

33. Na wao hawakutumwa wawe walinzi juu yao . 

34. Basi leo walio amini ndio watawacheka makafiri, 

35. Nao wako juu ya viti vya enzi wakiangalia. 

36. Je ! makafiri wamelipwa malipo ya yale waliyo kuwa wakiyatenda? 

SURA 84. SURAT AL-INSHIQAAQ 

KWA JINA LA MWENYEZI MUNGU MWINGI WA REHEMA MWENYE KUREHEMU 
l.Itapo chanika mbingu, 

2. Na ikamsikiliza Mola wake Mlezi, na ikapasiwa kumsikiliza, 

3. Na ardhi itakapo tanuliwa, 

4. Na kuvitoa vilivyo kuwa ndani yake, ikawa tupu, 

5. Na ikamsikiliza Mola wake Mlezi, na ikapasiwa kumsikiliza, 



6. Ewe mtu ! Hakika wewe unajikusuru kwa juhudi kumwendea Mola wako Mlezi, basi 
utamkuta . 

7. Ama atakaye pewa daftari lake kwa mkono wa kulia, 

8. Basi huyo atahisabiwa hisabu nyepesi, 

9. Na arudi kwa ahali zake na furaha. 

10. Na ama atakaye pewa daftari lake kwa nyuma ya mgongo wake, 

11. Basi huyo ataomba kuteketea. 

12. Na ataingia Motoni. 

13. Hakika alikuwa furahani kati ya jamaa zake. 

14. Huyo hakika alidhani kuwa hatarejea tena. 

15. Kwani? Hakika Mola wake Mlezi alikuwa akimwona! 

16. Basi ninaapa kwa wekundu wa jua linapo kuchwa, 

17. Na kwa usiku na unavyo vikusanya, 

18. Na kwa mwezi unapo pevuka, 

19. Lazima mtapanda t ' abaka kwa t ' abaka ! 

20. Basi wana nini hawaamini? 

21. Na wanapo somewa Qur'ani hawasujudu? 

22. Bali walio kufuru wanakanusha tu. 

23. Na Mwenyezi Mungu anajua wanayo yadhamiria. 

24. Basi wabashirie adhabu chungu ! 

25. Isipo kuwa wale walio amini na wakatenda mema; hao watakuwa na ujira usio 
malizika . 

SURA 85. SURAT AL-BURUUJ 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa mbingu yenye Buruji! 

2. Na kwa siku iliyo ahidiwa! 

3. Na kwa shahidi na kinacho shuhudiwa! 

4. Wameangamizwa watu wa makhandaki 

5. Yenye moto wenye kuni nyingi, 

6. Walipo kuwa wamekaa hapo, 

7. Na wao ni mashahidi wa yale waliyo kuwa wakiwafanyia Waumini . 

8. Nao hawakuona baya lolote kwao ila kuwa wakimuamini Mwenyezi Mungu, Mwenye 
nguvu, Msifiwa, 

9. Ambaye anao ufalme wa mbingu na ardhi; na Mwenyezi Mungu ni shaahidi wa kila 
kitu . 

10. Hakika walio wafitini Waumini wanaume na Waumini wanawake, kisha hawakutubu, 
basi watapata adhabu ya Jahannamu na watapata adhabu ya kuungua . 



11. Hakika walio amini na wakatenda mema watapata Bustani zenye mito ipitayo 
kati yake . Huko ndiko kufuzu kukubwa . 

12. Hakika kutesa kwa Mola wako Mlezi ni kukali. 

13. Yeye ndiye anaye anzisha na ndiye anaye rejeza tena, 

14. Naye ni Mwenye kusamehe, Mwenye mapenzi, 

15. Mwenye Kiti cha Enzi, Mtukufu, 

16. Atendaye ayatakayo. 

17. Je ! Zimekuwasilia khabari za majeshi? 

18. Ya Firauni na Thamudi? 

19. Lakini walio kufuru wamo katika kukadhibisha . 

20. Na Mwenyezi Mungu nyuma yao amewazunguka . 

21. Bali hii ni Qur'ani tukufu 

22. Katika Ubao Ulio Hifadhiwa. 



SURA 86. SURAT ATT'AARIQ 



KWA JINA LA MWENYEZI MUNGU MWINGI WA REHEMA MWENYE KUREHEMU 

I. Naapa kwa mbingu na Kinacho kuja usiku! 
Na nini kitakacho kujuulisha ni nini hicho Kinacho kuja usiku? 
Ni Nyota yenye mwanga mkali. 
Hapana nafsi ila inayo mwangalizi. 

Hebu naajitazame mwanaadamu ameumbwa kwa kitu gani? 
Ameumbwa kwa maji yatokayo kwa kuchupa, 
Yatokayo baina ya mifupa ya mgongo na mbavu. 
Hakika Yeye ana uweza wa kumrudisha. 
Siku zitakapo dhihirishwa siri. 

10. Basi hatakuwa na nguvu wala msaidizi. 

II. Naapa kwa mbingu yenye marejeo! 

12. Na kwa ardhi inayo pasuka! 

13. Hakika hii ni kauli ya kupambanua. 

14. Wala si mzaha. 

15. Hakika wao wanapanga mpango . 

16. Na Mimi napanga mpango . 

17. Basi wape muhula makafiri - wape muhula pole pole. 



SURA 87. SURAT AL- AA'LAA 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Litakase jina la Mola wako Mlezi aliye juu kabisa, 

2. Aliye umba, na akaweka sawa, 

3. Na ambaye amekadiria na akaongoa, 

4. Na aliye otesha malisho, 

5. Kisha akayafanya makavu, meusi. 

6. Tutakusomesha wala hutasahau, 

7. Ila akipenda Mwenyezi Mungu . Hakika Yeye anayajua yaliyo dhaahiri na yaliyo 
f ichikana . 

8. Na tutakusahilishia yawe mepesi. 

9. Basi kumbusha, kama kukumbusha kunafaa. 

10. Atakumbuka mwenye kuogopa. 

11. Na atajitenga mbali nayo mpotovu, 

12. Ambaye atauingia Moto mkubwa . 

13. Tena humo hatakufa wala hawi hai . 

14. Hakika amekwisha fanikiwa aliye jitakasa. 

15. Na akakumbuka jina la Mola wake Mlezi, na akasali. 

16. Lakini nyinyi mnakhiari maisha ya dunia! 

17. Na Akhera ni bora na yenye kudumu zaidi. 

18. Hakika haya yamo katika Vitabu vya mwanzo, 

19. Vitabu vya Ibrahimu na Musa. 

SURA 88. SURAT AL-GHAASHIYAH 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Je ! Imekufikia khabari ya msiba wa kufudikiza? 

2. Siku hiyo nyuso zitainama, 

3. Zikifanya kazi, nazo taabani. 

4. Ziingie katika Moto unao waka - 

5. Zikinyweshwa kutoka chemchem inayo chemka . 

6. Hawatakuwa na chakula isipo kuwa kichungu chenye miba . 

7. Hakinenepeshi wala hakiondoi njaa. 

8. Siku hiyo nyuso nyengine zitakuwa kunjufu. 

9. Zitakuwa radhi kwa juhudi yao, 

10. Katika Bustani ya juu. 

11. Hawatasikia humo upuuzi. 

12. Humo imo chemchem inayo miminika. 



13. Humo vimo viti vilivyo nyanyuliwa, 

14. Na bilauri zilizo pangwa, 

15. Na matakia safu safu, 

16. Na mazulia yaliyo tandikwa. 

17. Je ! Hawamtazami ngamia jinsi alivyo umbwa? 

18. Na mbingu jinsi ilivyo inuliwa? 

19. Na milima jinsi ilivyo thibitishwa? 

20. Na ardhi jinsi ilivyo tandazwa? 

21. Basi kumbusha! Hakika wewe ni Mkumbushaji. 

22. Wewe si mwenye kuwatawalia. 

23. Lakini anaye rudi nyuma na kukataa, 

24. Basi Mwenyezi Mungu atamuadhibu kwa adhabu iliyo kubwa kabisa! 

25. Hakika ni kwetu Sisi ndio marejeo yao. 

26. Kisha hakika ni juu yetu Sisi hisabu yao ! 

SURA 89. SURAT AL-FAJR 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa alfajiri, 

2. Na kwa masiku kumi, 

3. Na kwa viwili viwili na kimoja kimoja, 

4. Na kwa usiku unapo pita, 

5. Je ! Hapana katika haya kiapo kwa mwenye akili? 

6. Kwani hukuona jinsi Mola wako Mlezi alivyo wafanya kina A'di? 

7. Wa Iram, wenye majumba marefu? 

8. Ambao haukuumbwa mfano wake katika nchi? 

9. Na Thamudi walio chonga majabali huko bondeni? 

10. Na Firauni mwenye vigingi? 

11. Ambao walifanya jeuri katika nchi? 

12. Wakakithirisha humo ufisadi? 

13. Basi Mola wako Mlezi aliwapiga mjeledi wa adhabu . 

14. Hakika Mola wako Mlezi yupo kwenye mavizio anawavizia. 

15. Ama mtu anapo jaribiwa na Mola wake Mlezi, akamkirimu na akamneemesha, 
husema: Mola wangu Mlezi amenikirimu! 

16. Na ama anapo mjaribu akampunguzia riziki yake, husema: Mola wangu Mlezi 
amenitia unyonge ! 

17. Sivyo hivyo ! Bali nyinyi hamuwakirimu mayatima, 

18. Wala hamhimizani kulisha masikini; 



19. Na mnakula urithi kwa ulaji wa pupa, 

20. Na mnapenda mali pendo la kupita kiasi. 

21. Sivyo hivyo ! Itakapo vunjwa ardhi vipande vipande, 

22. Na akaja Mola wako Mlezi na Malaika safu safu, 

23. Na ikaletwa Jahannamu siku hiyo, siku hiyo mtu atakumbuka! Lakini kukumbuka 
huko kutamfaa nini? 

24. Atasema: Laiti ningeli jitangulizia kwa uhai wangu ! 

25. Basi siku hiyo hataadhibu yeyote namna ya kuadhibu kwake . 

26. Wala hatafunga yeyote kama kufunga kwake . 

27. Ewe nafsi iliyo tua ! 

28. Rejea kwa Mola wako Mlezi umeridhika, na umemridhisha . 

29. Basi ingia miongoni mwa waja wangu, 

30. Na ingia katika Pepo yangu . 

SURA 90. SURAT AL-BALAD 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa Mji huu ! 

2. Nawe unaukaa Mji huu . 

3. Na naapa kwa mzazi na alicho kizaa. 

4. Hakika tumemuumba mtu katika taabu. 

5. Ati anadhani hapana yeyote ataye muweza? 

6. Anasema: Nimeteketeza chungu ya mali. 

7. Ati anadhani ya kuwa hapana yeyote anaye mwona? 

8. Kwani hatukumpa macho mawili? 

9. Na ulimi, na midomo miwili? 

10. Na tukambainishia zote njia mbili? 

11. Lakini hakujitoma kwenye njia ya vikwazo vya milimani. 

12. Na nini kitakujuvya ni nini njia ya vikwazo vya milimani? 

13. Kumkomboa mtumwa; 

14. Au kumlisha siku ya njaa 

15. Yatima aliye jamaa, 

16. Au masikini aliye vumbini. 

17. Tena awe miongoni mwa walio amini na wakausiana kusubiri na wakausiana 
kuhurumiana . 

18. Hao ndio watu wa kheri wa kuliani. 

19. Lakini walio zikataa Ishara zetu, hao ndio watu wa shari wa kushotoni . 

20. Juu yao utakuwa Moto ulio fungiwa kila upande . 



SURA 91. SURAT ASH-SHAMS 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa jua na mwangaza wake ! 

2. Na kwa mwezi unapo lifuatia! 

3. Na kwa mchana unapo lidhihirisha ! 

4. Na kwa usiku unapo lifunika! 

5. Na kwa mbingu na kwa aliye ijenga! 

6. Na kwa ardhi na kwa aliye itandaza! 

7. Na kwa nafsi na kwa aliye itengeneza! 

8. Kisha akaif ahamisha uovu wake na wema wake, 

9. Hakika amefanikiwa aliye itakasa, 

10. Na hakika amekhasiri aliye iviza. 

11. Kina Thamudi walikadhibisha kwa sababu ya upotofu wao, 

12. Alipo simama mwovu wao mkubwa, 

13. Hapo Mtume wa Mwenyezi Mungu alipo waambia: Huyu ni ngamia wa Mwenyezi 
Mungu, mwacheni anywe maji fungu lake . 

14. Lakini walimkadhibisha na wakamchinja ngamia, kwa hivyo Mola wao Mlezi 
aliwaangamiza kwa sababu ya dhambi zao na akawafuta kabisa. 

15. Wala Yeye haogopi matokeo yake . 

SURA 92. SURAT AL-LAYL 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa usiku unapo funika! 

2. Na mchana unapo dhihiri ! 

3. Na kwa Aliye umba dume na jike! 

4. Hakika juhudi zenu bila ya shaka ni mbali mbali. 

5. Ama mwenye kutoa na akamchamngu, 

6. Na akaliwafiki lilio jema, 

7. Tutamsahilishia yawe mepesi. 

8. Na ama mwenye kufanya ubakhili, na asiwe na haja ya wenzake, 

9. Na akakanusha lilio jema, 

10. Tutamsahilishia yawe mazito! 

11. Na mali yake yatamfaa nini atapo kuwa anadidimia? 

12. Hakika ni juu yetu kuonyesha uwongofu. 



13. Na hakika ni yetu Sisi Akhera na dunia. 

14. Basi nakuonyeni na Moto unao waka ! 

15. Hatauingia ila mwovu kabisa! 

16. Anaye kadhibisha na kupa mgongo . 

17. Na mchamngu ataepushwa nao, 

18. Ambaye hutoa mali yake kwa ajili ya kujitakasa. 

19. Na wala si kwa kuwa yupo yeyote aliye mfanyia hisani ndio anamlipa. 

20. Ila ni kutaka radhi ya Mola wake Mlezi aliye juu kabisa. 

21. Naye atakuja ridhika! 

SURA 93. SURAT WADH-DHUH'AA 

KWA JINA LA MWENYEZI MUNGU MWINGI WA REHEMA MWENYE KUREHEMU 

1 . Naapa kwa mchana ! 

2. Na kwa usiku unapo tanda! 

3. Mola wako Mlezi hakukuacha, wala hakukasirika nawe . 

4. Na bila ya shaka wakati ujao utakuwa bora kwako kuliko ulio tangulia. 

5. Na Mola wako Mlezi atakupa mpaka uridhike. 

6. Kwani hakukukuta yatima akakupa makaazi? 

7. Na akakukuta umepotea akakuongoa? 

8. Akakukuta mhitaji akakutosheleza? 

9. Basi yatima usimwonee! 

10. Na anaye omba au kuuliza usimkaripie! 

11. Na neema za Mola wako Mlezi zisimlie. 

SURA 94. SURAT ASH-SHARH ' 

KWA JINA LA MWENYEZI MUNGU MWINGI WA REHEMA MWENYE KUREHEMU 



Hatukukun julia kifua chako? 

Na tukakuondolea mzigo wako, 

Ulio vunja mgongo wako? 

Na tukakunyanyulia utajo wako? 

Basi kwa hakika pamoja na uzito upo wepesi, 

Hakika pamoja na uzito upo wepesi. 

Na ukipata faragha, fanya juhudi . 

Na Mola wako Mlezi ndio mshughulikie . 



SURA 95. SURAT AT-TIN 

KWA JINA LA MWENYEZI MUNGU MWINGI WA REHEMA MWENYE KUREHEMU 
1. Naapa kwa tini na zaituni ! 



Na kwa Mlima wa Sinai ! 

Na kwa mji huu wenye amani ! 

Bila ya shaka tumemuumba mtu kwa umbo lilio bora kabisa. 

Kisha tukamrudisha kuwa chini kuliko walio chini ! 

Lakini wale walio amini na wakatenda mema, hao watapata ujira usio kwisha. 

Basi ni kipi baadaye kitacho kukukadhibishia malipo? 

Kwani Mwenyezi Mungu si muadilifu kuliko mahakimu wote? 



SURA 96. SURAT AL-A'LAQ 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Soma kwa jina la Mola wako Mlezi aliye umba, 

2. Amemuumba binaadamu kwa tone la damu, 

3. Soma! Na Mola wako Mlezi ni Karimu kushinda wote ! 

4. Ambaye amefundisha kwa kalamu. 

5. Kamfundisha mtu aliyo kuwa hayajui. 

6. Kwani ! Hakika mtu bila ya shaka huwa jeuri 

7. Akijiona katajirika. 

8. Hakika kwa Mola wako Mlezi ndio marejeo. 

9. Umemwona yule anaye mkataza 

10. Mja anapo sali? 

11. Umeona kama yeye yuko juu ya uwongofu? 

12. Au anaamrisha uchamngu? 

13. Umeona kama yeye akikanusha na anarudi nyuma? 

14. Hajui ya kwamba Mwenyezi Mungu anaona? 

15. Kwani ! Kama haachi, tutamkokota kwa shungi la nywele! 

16. Shungi la uwongo, lenye makosa! 

17. Basi na awaite wenzake! 

18. Nasi tutawaita Mazabania! 

19. Hasha! Usimt'ii! Nawe sujudu na ujongee! 



SURA 97. SURAT AL-QADR 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Hakika Sisi tumeiteremsha Qur'ani katika Laylatul Qadri, Usiku wa Cheo 
Kitukufu . 

2. Na nini kitacho kujuulisha nini Laylatul Qadri? 

3. Laylatul Qadri ni bora kuliko miezi elfu. 

4. Huteremka Malaika na Roho katika usiku huo kwa idhini ya Mola wao Mlezi kwa 
kila jambo. 

5. Amani usiku huo mpaka mapambazuko ya alfajiri. 

SURA 98. SURAT AL-BAYYINAH 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Hawakuwa walio kufuru miongoni mwa Watu wa Kitabu na washirikina waache walio 
nayo mpaka iwajie bayana, 

2. Yaani Mtume aliye toka kwa Mwenyezi Mungu anaye wasomea kurasa zilizo 
takasika, 

3. Ndani yake mna maandiko yaliyo nyooka. 

4. Wala hawakuf arikiana walio pewa Kitabu ila baada ya kuwajia hiyo bayana . 

5. Nao hawakuamrishwa kitu ila wamuabudu Mwenyezi Mungu kwa kumtakasia Dini, 
wawe waongofu, na washike Sala, na watoe Zaka. Na hiyo ndiyo Dini madhubuti. 

6. Hakika walio kufuru miongoni mwa Watu wa Kitabu na washirikina wataingia 
katika Moto wa Jahannamu wadumu milele humo . Hao ndio viumbe waovu kabisa. 

7. Hakika walio amini na wakatenda mema, hao ndio bora wa viumbe . 

8. Malipo yao kwa Mola wao Mlezi ni Bustani za daima, zipitazo mito kati yake . 
Wakae humo milele. Mwenyezi Mungu yu radhi nao, na wao waradhi naye . Hayo ni kwa 
anaye mwogopa Mola wake Mlezi. 

SURA 99. SURAT AZ-ZILZALAH 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Itakapo tetemeshwa ardhi kwa mtetemeko wake ! 

2. Na itakapo toa ardhi mizigo yake ! 

3. Na mtu akasema: Ina nini? 

4. Siku hiyo itahadithia khabari zake. 

5. Kwa sababu Mola wake Mlezi ameifunulia! 

6. Siku hiyo watu watatoka kwa mfarakano wakaonyweshwe vitendo vyao ! 

7. Basi anaye tenda chembe ya wema, atauona! 



8. Na anaye tenda chembe ya uovu atauona! 

SURA 100. SURAT AL-A'ADIYAAT 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa farasi wendao mbio wakipumua, 

2. Na wakitoa moto kwa kupiga kwato zao chini, 

3. Wakishambulia wakati wa asubuhi, 

4 . Huku wakitimua vumbi, 

5. Na wakijitoma kati ya kundi, 

6. Hakika mwanaadamu ni mtovu wa fadhila kwa Mola wake Mlezi! 

7. Na hakika yeye mwenyewe bila ya shaka ni shahidi wa hayo! 

8. Naye hakika bila ya shaka ana nguvu za kupenda mali! 

9. Kwani hajui watakapo fufuliwa waliomo makaburini? 

10. Na yakakusanywa yaliomo vifuani? 

11. Kuwa hakika Mola wao Mlezi siku hiyo bila ya shaka atakuwa na khabari zao 
wote ! 



SURA 101. AL-QAARIA'H 



KWA JINA LA MWENYEZI MUNGU MWINGI WA REHEMA MWENYE KUREHEMU 

I . Inayo gonga ! 
Nini Inayo gonga? 

Na nini kitacho kujuilisha nini Inayo gonga? 
Siku ambayo watu watakuwa kama nondo walio tawanyika; 
Na milima itakuwa kama sufi zilizo chambuliwa! 
Basi yule ambaye mizani yake itakuwa nzito, 
Huyo atakuwa katika maisha ya kupendeza. 
Na yule ambaye mizani yake itakuwa khafifu, 
Huyo maskani yake yatakuwa Moto wa Hawiya ! 

10. Na nini kitacho kujuilisha nini hiyo? 

II. Ni Moto mkali! 

SURA 102. SURAT AT-TAKAATHUR 



KWA JINA LA MWENYEZI MUNGU MWINGI WA REHEMA MWENYE KUREHEMU 



1. Kumekushughulisheni kutafuta wingi, 

2. Mpaka mje makaburini ! 

3. Sivyo hivyo! Mtakuja jua! 

4. Tena sivyo hivyo ! Mtakuja jua! 

5. Sivyo hivyo ! Lau mngeli jua kwa ujuzi wa yakini, 

6. Basi bila ya shaka mtaiona Jahannamu! 

7. Tena, bila ya shaka, mtaiona kwa jicho la yakini . 

8. Tena bila ya shaka mtaulizwa siku hiyo juu ya neema. 

SURA 103. SURAT AL-A'S'R 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Naapa kwa Zama! 

2. Hakika binaadamu bila ya shaka yumo katika khasara, 

3. Ila wale walio amini, na wakatenda mema, na wakausiana kwa haki, na 
wakausiana kusubiri. 

SURA 104. SURAT AL-HUMAZAH 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Ole wake kila safihi, msengenyaji! 

2. Aliye kusanya mali na kuyahisabu. 

3. Anadhani ya kuwa mali yake yatambakisha milele! 

4. Hasha! Atavurumishwa katika H ' ut ' ama . 

5. Na nani atakujuvya ni nini H'ut'ama? 

6. Moto wa Mwenyezi Mungu ulio washwa. 

7 . Ambao unapanda nyoyoni . 

8. Hakika huo utafungiwa nao 

9. Kwenye nguzo zilio nyooshwa. 

SURA 105. SURAT AL-FIIL 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Kwani hukuona jinsi Mola wako Mlezi alivyo watenda wale wenye tembo? 

2. Kwani hakujaalia vitimbi vyao kuharibika? 

3. Na akawapelekea ndege makundi kwa makundi, 



4. Wakiwatupia mawe ya udongo wa Motoni, 

5. Akawafanya kama majani yaliyo liwa! 



SURA 106. SURAT QURAISH 



KWA JINA LA MWENYEZI MUNGU MWINGI WA REHEMA MWENYE KUREHEMU 

1. Kwa walivyo zoea Maqureshi, 

2. Kuzoea kwao safari za siku za baridi na siku za joto. 

3. Basi nawamuabudu Mola Mlezi wa Nyumba hii, 

4. Ambaye anawalisha wasipate njaa, na anawalinda na khofu. 

SURA 107. SURAT AL-MAAU'N 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Je ! Umemwona anaye kadhibisha Malipo? 

2. Huyo ndiye anaye msukuma yatima, 

3. Wala hahimizi kumlisha masikini. 

4. Basi, ole wao wanao sali, 

5. Ambao wanapuuza Sala zao; 

6. Ambao wana jionyesha, 

7. Nao huku wanazuia msaada. 

SURA 108. SURAT ALKAWTHAR 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Hakika tumekupa kheri nyingi. 

2. Basi sali na uchinje kwa ajili ya Mola wako Mlezi. 

3. Hakika anaye kuchukia ndiye aliye mpungufu. 

SURA 109. SURAT AL-KAFIRUN 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Sema: Enyi makaf iri ! 

2. Siabudu mnacho kiabudu; 

3. Wala nyinyi hamuabudu ninaye muabudu . 

4. Wala sitaabudu mnacho abudu . 



5. Wala nyinyi hamuabudu ninaye muabudu . 

6. Nyinyi mna dini yenu, nami nina Dini yangu. 

SURA 110. SURAT ANNAS ' R 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Itakapo kuja nu ya Mwenyezi Mungu na ushindi, 

2. Na ukaona watu wanaingia katika Dini ya Mwenyezi Mungu kwa makundi, 

3. Zitakase sifa za Mola wako Mlezi, na umwombe msamaha; hakika Yeye ndiye anaye 
pokea toba. 

SURA 111. SURAT AL-MASAD 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Imeangamia mikono ya Abu Lahab, na yeye pia ameangamia. 

2. Hayatamfaa mali yake, wala alivyo vichuma. 

3. Atauingia Moto wenye mwako . 

4. Na mkewe, mchukuzi wa kuni, 

5. Shingoni mwake iko kamba iliyo sokotwa. 

SURA 112. SURAT AL-IKHLAS ' 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Sema: Yeye Mwenyezi Mungu ni wa pekee . 

2. Mwenyezi Mungu Mkusudiwa. 

3. Hakuzaa wala hakuzaliwa. 

4. Wala hana anaye fanana naye hata mmoja. 

SURA 113. SURAT AL-FALAQ 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Sema: Najikinga kwa Mola Mlezi wa mapambazuko, 

2. Na shari ya alivyo viumba, 

3. Na shari ya giza la usiku liingiapo, 

4. Na shari ya wanao pulizia mafundoni, 

5. Na shari ya hasidi anapo husudu. 



SURA 114. SURAT ANNAS 

KWA JINA LA MWENYEZI MUNGU MWINGI WA REHEMA MWENYE KUREHEMU 

1. Sema: Ninajikinga kwa Mola Mlezi wa wanaadamu, 

2. Mfalme wa wanaadamu, 

3. Mungu wa wanaadamu, 

4. Na shari ya wasiwasi wa Shetani, Khannas, 

5. Anaye tia wasiwasi katika vifua vya watu, 

6. Kutokana na majini na wanaadamu . 



